
RHAGYMADRODD. 


Mr.  Richard  Baxter,  yr  hwn  sydd  mor  adnabyddus  i'r  byd 
fel  awdwr  *í  Gorphwysfa'r  Saint,"  yngnyda  llawer  o  ysgrifen- 
iadau  rhagorol  a  buddiol  eraill,  oedd  dduwinydd  hynod  a  sanct- 
aidd,  ac  yn  wr  dysgedig  a  llafurus  yn  y  weinidogaeth.  Efe  a 
aned,  medd  rhai  hanesion,  mewn  lle  a  elwir  Rowton,  yn  agos  i 
High  Ercal,  yn  sir  Amwythig,  y  12fed  dydd  o  fis  Tachwedd, 
1615,  ac  a  fu  farw  yn  Llundain,  yn  1691,  yn  76  oed.  Eraill  a 
ddywedant  mai  Cymro  oedd,  a'i  eni  yn  sir  Drefaldwyn.  Efe  a 
gafodd  ei  ddwyn  i  fynu,  ac  a  urddwyd  i'r  weinidogaeth,  yn  óí 
trefn  Eglwys  Loegr,  ond  a  drodd  allan  wedi  hynny  yn  un  o'r 
Anghydffurfwyr,  fel  eu  gelwid.  Efe  a  fu  amryw  flynyddoedd 
yn  ansefydlog,  ond  er  hynny  yr  oedd  yn  llafurus  yn  y  wein- 
idogaeth,  a  chyda  llwyddiant  mawr,  yn  gystal  yn  Llundain  ag 
mewn  amryw  fannau  o'r  wlad  ;  ond  ni  fu  efe  mewn  un  man  mor 
hir  yn  sefydlog,  a  chyda  chymmaint  boddlonrwydd  iddo  ei  hunŷ 
a  budd  a  llesâd  i  eraill,  ag  y  bu  yn  Kidderminster,  yn  swydd 
Gaerwrangon,  ( Worcestershire.)  Ond  ei  breswyliad  yno  (yr  hyn 
oedd  16  mlynedd)  ni  fu  yn  gwbl  oîynol,  neu  ddidorriad ;  a  hynny 
mewn  rhan,  o  herwydd  ei  afiechyd  corphorol,  ond  yn  fwyaf  pen- 
nodol,  o  achos  y  gwrthryfel  a  fu  yn  amser  y  Brenhin  Siarls  I. 
ac  01iver  Cromwell.  Ac  nid  o  ran  ei  ddewisiad  ei  hun,  na 
chwaith  anewyilysgarwch  trigolion  y  dref,  y  bu  na  ddychwelodd 
efe  yno  drachefn,  ar  ol  ei  ymadawiad  yn  y  ílwyddyn  1660.  Cyn 

iddo  ddyfod  i  breswylio  yno,  yr  oedd  y  lle  yn  llawn  o  anwybod- 
aetb  ac  annuwioldeb ;  ond  y  Ddwyfol  fendith  ar  ei  lafur,  a'i 
ddoeth  a'i  fTyddlon  ymdrechiadau,  a  barodd  i  fTrwytbau  cyfiawn- 
der  darddu  i  fynu  gyda  chnwd  toreithiog,  a  Uwyddiant  helaeth. 
Pan  yr  aeth  efe  yno  gyntaf,  nid  oedd  ond  un  teulu  neu  ddau,  yn 
yr  un  heol,  a  fyddent  yn  ymarferu  gweddi  deuluaidd  nos  a  boreu ; 
a  phan  ymadawodd,  nid  oedd  ond  un  teulu  neu  ddau,  mewn  heol, 
a  fyddai'n  esgeuluso  ofFrymmu  moliant  a  diolchgarwch  ar  allor 
deuluaidd.  Ac  ar  ddydd  yr  Arglwydd,  yn  lle'r  halogiad  cy- 
hoeddus  a  chyíFredin  o'r  dydd  hwnnw,  gallasai  rhyw  un  a  fuas- 
ai'n  myned  trwy'r  dref  rhwng  y  ddau  wasanaeth,  glywed  can- 
noedd  o  deuluoedd  yn  ddiwyd  yn  y  gwaith  hyfryd  o  ganu  salm- 
au,  darllen  yr  ysgrythyrau,  a  llyfrau  da  eraill,  neu'r  pregethau 
a  ysgrifennasent  pan  eu  cly wsant  o'r  areithfa.  Yr  oedd  yn  hynod 
o  ran  ei  fawr  ofal  am  yr  eneidiau  a  ymddiriedwyd  iddo,  ac  yr 
oedd  ei  weinidogaeth  yn  eu  plith  yn  llwyddiannus  anghyfFredin. 
Lliosogodd  rhifedi  y  cymmunwyr,  fel  ag  yr  aethant  yn  chwe' 
chant,  ac  nid  oedd  ond  prin  ddeuddeg  yn  eu  mysg  ag  yr  oedd  dim 
amheuaeth  yn  ei  feddyliau  ynghylch  eu  ífydd  diffuant  a'u  duw- 
ioldeb  diragrith.  A  diolch  fyddo  i  Dduw,  y  mae  ychydig  o 
weddillion  yr  yspryd  o  dduwioldeb,  a  gynnyddodd  gymmaint  yno 
y  pryd  hyrmy,  i'w  weled  etto  yn  y  dref  a'r  gymmydogaeth  hon- 
no :  (ac  O  na  byddai  iddo  ledu  a  chwanegu'n  fwy  !)  canys  yn 
gyfattebol  i'r  mesur  a'r  yspryd  hwnnw  ag  sy'n  aros  yn  eu  plith, 
felly  hefyd  y  mae  enw  Baxter  mewn  parch  ac  anrhydedd. 

Yr  oedd  y  gwr  duwiol  hwn  raewn-  cymmeradwyaeth  a  pharch 
mawr  megis  awdwr  ac  ysgrifenydd  ymysg  ei  gyfoedion  dysgedig, 
y  rhai  a'i  hadnabyddent  yn  dda,  ac  nid  oedd  ganddynt  un  achos 
na  thueddiad  i  roddi  iddo  glod  heb  ei  haeddu.  Y  Dr.  Barrow  a 
ddywedai  am  dano,  "  Nis  rhagorodd  neb  arno  yn  ei  ysgrifeniadau 
ymarferol,  (sef  y  rhai  hynny  a  berthynant  i  fuchedd  sanctaidd,) 
ac  am  ei  rai  ymddadleuol  ac  ymryssonol,  nis  gwrthbrofwyd 
hwynt  ond  yn  bur  anfynych."  Mewn  perthynas  i'w  ysgrifen- 
iadau,  y  rhai  a  elwid  Casuistical,  sef  rhai  yn  dehongli  amheu' 

aethau,  ac  yn  dattod  cylymau  crefyddol,  Robert  Boyle,  Yswain, 
a  ddywedai  am  dano  "  mai  efe  oedd  yr  un  mwyaf  addas  yn  ei 
oes,  megis  Casuist,  o  herwydd  nad  oedd  yn  ofni  gwg  na  digof- 
aint  neb,  na  chwaith  yn  chwennychu  sefyllfa  un  dyn."  A'r 
Esgob  Wilkins  a  ddy  wedai  am  dano,  "  ei  fod  wedi  llwyr  astudio 
a  chyflawn  ystyried  pob  testun  a  gymmerai  mewn  llaw  i'w  drin ; 
a  phe  buasai  yn  byw  yn  y  cynoesoedd,  y  buasai  yn  cael  ei  gyf- 
rif  yn  un  o  deidiau'r  Eglwys;  ac  mai  digonol  i  un  oes  oedd 
rhoddi  genedigaeth  i  ddyn  o  fath  Baxter."  Yr  oedd  gan  yr  Arch- 
esgob  Usher  y  cyfryw  feddyliau  uchel  am  dano,  fel  ag  y  taer 
erfyniodd  arno  ymosod  ynghylch  ysgrifennu  amryw  o'i  draeth- 
iadau  bucheddol ;  ond  yn  enwedig  yr  un  tra  enwog  hwnnw  a 
gyfenwir  "  Galwad  i'r  Annychweledig."  A  Mr.  Danton  a  gyf- 
addefai  yn  rhwydd  am  Mr.  Baxter,  "fod  ei  ysgrifeniadau  yn 
fwy  tebyg  i'r  rhai  apostolaidd,  nag  eiddo  yr  un  dyn  arall  yn  ei 
oes."  Ac  y  mae  Dr.  Bates  yn  ei  ystyried  megis  awdwr  a  phreg- 
ethwr,  pan  y  mae  yn  dywedyd  am  dano,  fel  y  canlyn,  yn  ei 
bregeth  ar  ol  ei  farwolaeth;  "  Yr  oedd  yn  mhregethau  Mr. 
Baxter  gyfundeb  anarferol  o  resymmau  ac  annogaethau  i  argy- 
hoeddi'r  meddwl,  ac  i  ennill  y  galon.  Yr  oedd  efe  yn  medru  agor 
holl  fTynhonnau  rheswm  âg  annogaeth  i  lygad  pob  dyn  deallus. 
Nid  oedd  dim  modd  gwrthwynebu  awdurdod  ei  areithiau,  heb 
wadu  rheswm  a  Dwyfol  ddatguddiad.  Yr  oedd  yn  wr  o  fTraeth- 
ineb  rhyfeddol,  ac  yn  meddiannu  rhwyddineb  anghyffredin  wrth 
lefaru.  Yr  oedd  yn  null  ei  gyfansoddiadau  ryw  glodfawr  esgeu- 
lusdod  o  fanwl  a  rheolaidd  osodiad  geiriau ;  gan  nas  geîlai  ei 
feddylfryd  uchel  ymostwng  i  "  odidawgrwydd  ymadrodd, 
neu  eiriau  denu,  o  ddoethineb  ddynol;  (1  Cor.  11  :  1,  4 ;)  nid 
oedd  rhy w  areithyddiaeth  wageiriog  ond  dirmygedig  yn  ei  olwg ; 
ond  ei  ymadroddion  oeddent  eglur  ac  awdurdodol,  yn  argyhoeddi 
y  deall,  ac  felly  yn  treiddio  at  yr  enaid,  ac  yn  ennill  y  serch- 
iadau,  fel  ag  yr  oedd  y  rhai  hynny  mor  fyddar  a'r  neidr,  y  rhai 
ni  fynnent  wrando  ar  lais  rhinwr  mor  ddengar,  a  swynwr  mor 
gyfarwydd.   Salm  58  :  5.   Yr  oedd  wedi  ei  gyfîenwi  â'r  Yspryd 

Glân,  ac  yn  anadlu  nefol  dân,  fel  ag  yr  oedd  yn  chwythu  gwres 
a  bywyd  i  mewn  i  bechaduriaid  meirwon,  yn  meddalhau  calon- 
nau  caledion,  ac  yn  toddi  y  rhai  oeddent  megis  wedi  rhewi  yn 
eu  beddau.  Yr  oedd  ei  lyfrau,  o  ran  eu  rhifedi,  (canys  yr  oedd- 
ent  yn  chwaneg  na  chwech  ugain,)  ac  amrywioldeb  eu  cynnwys- 
îadau,  yn  ddigonol  i  wneuthur  llyfrgell.  Y  maent  yn  cynnwys 
trysorau  o  amryfal  dduwinyddiaeth  ymddadleuol,  cydwybodol, 
(casuistical,)  ac  ymarferol.  Ei  lyfrau  duwinyddiaeth  ymarferol, 
a  bucheddol  yn  fwyaf  pennodol,  a  fuont  yn  fwy  efFeithiol  er 
troedigaeth  lliaws  o  bechaduriaid  at  Dduw,  nag  unrhyw  lyfrau 
eraill  a  argraffwyd  yn  ein  hamser  ni ;  ac  a  fyddant  yn  foddion 
parhaus,  tra  fyddo'r  eglwys  ar  y  ddaear,  o  adferu  eneidiau  colled- 
îg.  Ymae'r  fath  fFrwd  nerthol  yn  rhedeg  trwy  ei  ysgrifeniadau, 
ac  yn  bywiogi  ei  holl  waith,  fel  ag  y  mae'r  darllenydd  yn  cael  ei 
gadw  yn  effro,  ac  yn  wyliadwrus."  Gellir  chwanegu  at  y  dystiol- 
aeth  rhagflaenol,  yr  hyn  a  ddywedodd  Cyhoeddwyr  ei  Waith 
ymarferol  a  chyflawniadol,  mewn  pedwar  llyfr  unplyg;  lle  y 
sylwant  fel  hyn  yn  y  Rhagymadrodd :  "Efallai  nad  oes  ne- 
mawr  o  ysgrifeniadau  yn  ein  plith,  lle  mae  mwy  o'r  gwir  ys- 
pryd  Ciristionogol  hwnnw  i'w  ganfod,  a  lle  mae  mwy  o  bwyll  a 
gwybodaeth  wedi  eu  cyd-dymheru  â  serchawgrwydd,  neu  fwy 
o  ddymuniad  a  thueddrwydd  i  adnewyddu  crefydd  bur  a  dihal- 
ogedig,  na  chwaith  rai  a  gawsant  eu  gwerthfawrogi  gymmaint 
raewn  gwledydd  tramor,  neu  a  gawsant  eu  bendithio'n  helaeth- 
ach  yn  ein  gwlad  ein  hunain  ;  trwy  ddeffroi'r  rhai  difraw,  add- 
ysgu'r  anwybodus,  cadarnhau'r  ansefydlog,  cyssuro'r  rhai  gwan 
eu  meddwl,  argyhoeddi'r  rhai  annuwiol,  neu  faethu  ac  adeiladu'r 
gwir  dduwiolion  yn  y  ffydd,  nag  ysgrifeniadau  ymarferol  (prac- 
tical  worJcs)  yr  awdwr  hwn."  Dyma  farn  gwyr  hynod  a  dysg- 
edig  am  Mr.  Baxter,  y  rhai  oeddent  yn  ei  adnabod  ef  yn  hollol, 
ac  yn  gwybod  yn  dda  am  ei  waith.  Nid  rhyfedd,  gan  hynny, 
fod  yr  awdwr  derbyniol  a  dysgedig  hwnnw,  Mr.  Addison,  er  nad 
oedd  ganddo  ond  gwybodaeth  amherffaith,  mewn  ystyr,  am  ei 
waith,  etto  yn  rhoddi  i  ni'r  hanes  ganlynol  mewn  modd  hawdd- 

gar  a  diragfarn :  "  Fe  ddigwyddodd  i  mi  gyfarfod  âg  un  wyneb 
dalen  o  waith  Mr.  Baxter ;  ac  wedi  i  mi  ddarllen  hynny,  medd- 
yliais  mor  dda  am  dduwioldeb  yr  awdwr,  fel  ag  yr  anfonais  am 
y  rhan  arall,  ag  y  prynais  yr  holl  lyfr."  Pa  achosion  bynnag 
eraill  oeddent  yn  cydweddu  i  hynny,  etto  rhaid  cyfaddef,  mai 
bri  ac  enw  da  Mr.  Baxter,  megis  awdwr  a  phregethwr,  a  wnaeth 
i'r  Brenhin  Siarls  II.,  yn  fuan  ar  ol  ei  adferiad,  ei  ddewis  ef  yn 
un  o'i  gapelwyr ;  ac  efe  a  bregethodd  unwaith  o'i  flaen  yn  y 
sefyllfa  honno:  a'r  Arglwydd  Ganghellwr  Clarendon  hefyd  a 
gynnygiodd  iddo  esgobaeth  HenfTordd,  yr  hon  a  farnodd  yn  addas 
ei  gwrthod,  gyda  pharch  a  diolchgarwch. 

Y  mae  GorjphwysfaW  Saint,  yn  haeddiannol,  yn  cael  ei  gyfrif 
yn  un  o'r  rhanau  mwyaf  rhagorol  o'i  waith  ymarferol  ar  dduwiol- 
deb.  Ac  efe  a'i  hysgrifennodd  pan  yr  oedd  ymhell  oddicartref, 
acheb  un  llyfr  arall  i'w  gynnorthwyo  ond  y  Bibl;  ac  yr  oedd 
hefyd  yn  y  fath  gyflwr  gwael  o  ran  ei  iechyd,  fel  ag  y  bu  am- 
ryw  fisoedd  mewn  disgwyliad  gwastadol  o'i  farwolaeth;  ac  o 
herwydd  hynny,  efe  a  drodd  ei  feddyliau  at  y  testun  nefolaidd 
hwn,  yn  fwyaf  er  budd  a  llesâd  iddo  ei  hun ;  u  A  hyn  (medd 
efe)  a  fu  yn  fwy  buddiol  i  mi  na'r  holl  bethau  eraill  a  astudiais 
yn  ystod  fy  holl  fywyd."  Ynghylch  yr  amser  hwn,  nis  gallasai 
fod  nemawr  yn  chwaneg  na  30  oed.  Gwedi  hyn  efe  a  bregethodd 
y  cwbl  o'r  gwaith  drosodd  yn  ei  draethodau  wythnosol  {weeldy 
lectures)  yn  Kidderminster,  ac  yn  1656,  efe  a'i  hargrafíbdd ;  a 
hwn  oedd  y  cyntaf  a  gyhoeddodd  o'i  holl  waith  ar  grefydd  ym- 
arferol.  "  Y  llyfr  hwn  (medd  Dr.  Bates)  a  ysgrifennodd  pan  yr 
oedd  mewn  clefyd  nychlyd,  a  phan  yr  oedd  mewn  petrusder,  ac 
yn  amheus  rhwng  by wyd  ac  angeu ;  ond  y  mae  ynddo  arwydd- 
ion  eglur  o'i  feddylfryd  cryf  a  bywiog.  I'r  diben  o  ddenu  ein 
serchiadau,  y  mae  efe  yn  tynnu  ymaith  y  llen,  ac  yn  dangos  i  ni 
y  cyssegr  nefol  uchod,  ac  yn  datguddio  i  ni  ogoniant  a  gorfoledd 
y  gwaredigion,  yn  y  nefol  Bresennoldeb,  a  hynny  gyda'r  fath 
oleuni  cryf  a  disglaer,  fel  ag  y  bydd  holl  wagedd  hudol  a  thwyll- 
odrus  y  byd  hwn  yn  diflannu  o'n  gŵydd,  mewn  cyffelybiaeth 


8  RHAGYMADRODD. 

i  ogoniant  y  gwynfyd  hwnnw ;  ac  fel  ag  y  bydd  y  gwir  gredin- 
wyr  yn  diystyru'r  cyfryw  wael  sothach,  yr  un  fath  ag  y  bydd 
dynion  o  gyflawn  oed  yn  taflu  ymaith  deganau  plant.  Ac  i  gyn- 
hyrfu  dychryndod,  a  chodi  ofn  arnom,  y  mae  efe  yn  tynnu  ym- 
aith  y  gorchudd,  ac  yn  dwyn  llosgfeydd  tragy wyddol  uffern  mor 
eglur  i'n  golwg,  ac  yn  darlunio  poenau  ac  arteithiau'r  damnedig- 
ion  yn  y  fath  fodd  erchyll  a  dychrynllyd,  fel  ag  y  byddai  i'r 
pechaduriaid  mwyaf  cyndyn  (pe  caent  ras  i'w  iawn  ystyried) 
droi  ymaith  oddiwrth  eu  trachwantau  aflan,  a'u  hymarferion 
pechadurus." 

Gorphwysfa  dragywyddol  sydd  destun  mor  bwysfawr,  ac  o 
gymmaint  canlyniad  i  bawb,  a'r  ystyriaeth  o  honi  mor  hyfryd  a 
diddanus  i'r  gwir  Gristion,  fel  nad  ydyw'n  beth  mor  rhyfedd 
(pan  y  meddyliom)  fod  y  llyfr  hwn  wedi  cael  derbyniad  mor 
fawr  a  chyflredinol  trwy'r  holl  deyrnas ;  ond  yn  enwedig  pan  y 
cofiom  ymhellach,  yn  y  fath  fodd  rhagorol  y  bendithiodd  ac  y 
llwyddodd  yr  Arglwydd  y  gwaith  hwn  o  eiddo  Mr.  Baxter,  yn 
gystal  o'r  areithfa  ag  o'r  wasg.  Ac  yr  oedd  efe  wedi  ystyried  a 
thrin  y  testun  hwn  mor  ddichlyn,  mor  synwyrol,  ac  mor  rheol- 
aidd,  fel  nad  yw  mor  rhyfedd  fod  ei  lafur  wedi  bod  mor  llwydd- 
iannus ;  canys  pa  le  y  gellir  disgwyl  gweled  effeithiau  Dwyfol 
ras,  a  pha  le  yn  wir  y  mae  bendith  Duw  mor  aml,  ac  mor  eglur 
i'w  chanfod,  ag  ydyw  ar  ymoddion  mwyaf  doeth,  a'r  rhai  mwy- 
af  tebygol  i  atteb  y  diben,  o  ddwyn  ymlaen  ddiwygiad  cyffred- 
inol  ?  Ac  os  ymddengys  fod  gwyr  o  fawr  ddealltwriaeth  a  hyn- 
od  dduwioldeb,  yn  cyfaddef  iddynt  dderbyn  eu  synniadau  cref- 
yddol  cyntaf,  wrth  naill  ai  wrando  ai  ddarllen  y  pethau  pwys- 
fawr  hynny  ag  sy'n  gynnwysedig  yn  y  llyfr  hwn  ;  ac  hefyd  bod 
yr  hanes  sydd  ynddo  o  drueni'r  annuwiolion,  a  chyssur  y  Crist- 
ion,  yn  ddarluniad  cywir  o'u  profiad  eu  hunain ;  a'i  fod  hefyd 
wedi  bod  yn  foddion  o  faethu  ynddynt  nefol  fyfyrdod,  a'u  han- 
nog  i  fuchedd  dduwiol ;  os  ydyw  hyn  oll  (meddaf )  yn  wirionedd 
diamheuol,  oni  fydd  y  cyfryw  dystioiaeth  o'i  fuddioldeb  yn  glod 
mawr  i'r  llyfr  ac  i'w  awdwr  ? 

Uii  o'r  rliai  hynny  a  gawsant  wir  dröedigaeth  wrth  glywed 
Mr.  Baxter  yn  pregethu  y  tro  cyntaf,  ar  sylwedd  yr  hyn  sydd 
gynnwysdig  yng  Ngorphwysfa'r  Saint,  oedd  y  Parchedig  Thom- 
as  Doolittle,  G.  C,  yr  hwn  oedd  wr  genedigol  o  Eidderminster, 
ac  y  pryd  hynny  yn  ysgolhaig,  ynghylch  dwy  ar  bymtheg  oed  ; 
a'r  hwn,  gwedi  hynny,  a  anfonodd  Mr.  Baxteri  Neuadd  Penfro, 
(Pembrohe  Hall,)  yn  Nghaergrawnt,  (Cambridge,)  lle  y  cym- 
merodd  raddau  yn  y  celfyddydau.  Cyn  iddo  fyned  i'r  Athrofa 
(Unwersity)  honno,  yr  oedd  yn  ysgrifennydd  (clerfc)  i  wr  o'r 
gyfraith,  a  phan  orchymmynodd  ei  feistr  iddo  ysgrifennu  rhyw 
beth  ar  ddydd  yr  Arglwydd,  efe  a  ufuddhaodd,  ond  etto  yn  bur 
anewyllysgar ;  a'r  dydd  nesaf  efe  addychwelodd  adref,  gyda  chyf- 
lawn  fwriad  na  chymmerai  mewn  llaw  yr  un  gorchwyl  arall  tra 
fyddai  byw,  ond  bod  yn  was  i  Grist  yng  weinidogaèth  yr  efeng- 
yl.  Ac  y  mae  ei  glod  etto  yn  yr  eglwysi,  o  herwydd  ei  lafur 
buddiol  a  duwiol,  megis  gweinidogyr  efengyl,  fel  athraw  (tutor,) 
ac  ysgrifenydd,  neu  awdwr. 

Hyspysir  yn  hanes  by wyd  y  Parchedig  John  Janeway,  Aelod 
o  Gymdeithas  Coleg  y  Brenin,  yn  Nghaergrawnt,  yr  hwn  a  fu 
farw  yn  1657,  ei  fod  ef,  mewn  mesur  mawr,  wedi  cael  tröedig- 
aeth  trwy  ddarllen  amryw  rannau  o  Orphwysfa'r  Saint.  Ac 
mewn  llythyr  a  ysgrifennodd  efe  gwedi  hynny  at  berthynas 
agos,  gan  arwyddoccau  yn  fwyaf  enwedigol,  y  rhan  honno  o'r 
llyfr  sy'n  traethu  ynghylch  nefol  fyfyrdod,  y  mae  efe  yn  dywed- 
yd, — "  Y  mae  dyledswydd,  yr  hon  pe  cyflawnid  hi  yn  iawn,  a 
fyddai  yn  bur  debygol  o  gymmeryd  ymaith  bob  achos  o  wan- 
obaith,  neu  iseldra  yspryd  (melancholy ;)  a'r  peth  yr  ydwyf  yn 
ei  feddwl  yw  nefol  fyfyrdod,  neu  aml  ac  iawn  ystyriaeth  ar  y 
pyngciau  pwysfawr  hynny  ag  y  mae'r  grefydd  Gristionogol  yn 
eu  dysgu  i  ni.  Canys  pe  byddai  i  ni  gael  ein  dwyn  i  rodio  gyda 
Duw  yn  y  ddyledswydd  hon,  ond  un  awr  yn  y  dydd,  O  y  fath 
eífaith  a  gai  hynny  ar  y  rhan  arall  o'r  diwrnod,  a  phe  cyflawnid 
hi  felly  yn  iawn  beunydd,  ar  ein  holl  fy  wyd !  Myfi  a  wyddwn 
ry  w  ychydig  o'r  blaen  am  fuddioldeb  y  ddyledswydd  hon  gyda'r 

modd  a'r  cyfarwyddiadau  i'w  chyflawni ;  ond  fe  fu  Tragywydd- 
ol  OrphwysfaW  Saint,  (o  waith  Mr.  Baxter,)  yn  foddion  tra 
hynod  i'w  chymhwyso'n  ddyfnach,  ac  yn  ddwysach  ar  fy  medd- 
yhau ;  llyfr  ydyw  hwn  na's  gellir  yn  hawdd  ei  werthfawrogi  yn 
rhy  fawr,  ac  am  yr  hwn  y  bydd  gennyf  achos  byth  i  fod  yn  ddi- 
olchgar  i  Dduw." — Y  mae  hanes  bywyd  y  gweinidog  ieuangc 
rhagorol  hwn  yn  werth  ei  ddarllen,  pe  byddai  ond  yn  unig  er 
mwyn  cael  gweled  yn  y  fath  fodd  hyfryd  y  byddai'n  treulio  ei 
amser,  mewn  nefol  fyfyrdod,  yn  ol  y  cyfarwyddiadau  ag  sydd 
yng  Ngorphwysfa'r  Saint. 

Fe  fyddai'r  Parchedig  Mr.  Joseph  Allein,  o  Taunton,  hefyd 
yn  arferol  o  grybwyll  yn  fynych  am  y  cynllun  o  nefol  fyfyrdod 
sydd  yn  niwedd  y  llyfr  hwn ;  a  phan  fyddai  achos  iddo  son  am 
Mr.  Baxter  yn  ei  ymddiddanion,  efe  a  fyddai  yn  gwneuthur 
hynny  gyda'r  ymadroddion  difrifol  hyn,  "  Megis  ag  y  dywedodd 
y  tra  duwiol  wr  Duw  hwnnw,  sef  y  sanctaidd  Mr.  Baxter." 

Ac  y  mae'r  Dr.  Bates,  ynghyflwyniad  ei  bregeth  ar  farwol- 
aeth  Mr.  Baxter,  at  Syr  Henry  Ashurst,  Bar.,  yn  dywedyd  wrth 
y  gwr  bonheddig  duwiol  hwnnw,  yr  hwn  oedd  gâr  fíyddlon  i 
Mr.  Baxter,  ac  yn  oruchwyliwr  (executor)  ei  lythyr-cymmun, — 
"  Yr  oedd  efe  (sef  Mr.  Baxter)  yn  haeddiannol  o'ch  parch  a'ch 
cariad;  canys  yr  ydwyf  yn  deall  mai  wrth  ddarllen  y  llyfr 
gwerthfawr  hwnnw,  sef  Gorphwysfa'r  Saint,  y  gwnaethpwyd 
yr  argraffiadau  cyntaf  ar  eich  meddyliau  ynghylch  iachawdwr- 
iaeth  eich  enaid  anfarwol,  ac  y'ch  dygwyd  i  feddwl  yn  syn  ac 
yn  ddifrifol  am  ogoniant  y  byd  sydd  ar  ddyfod." 

Yn  hanes  bywyd  y  Parchedig  Mr.  Matthew  Henry,  yr  ydym 
yn  darllen  fel  y  canlyn  am  Robert  Warburton,  Yswain,  o'r 
Grange,  (mab  yr  Ynad  tra  duwiol  hwnnw  o'r  un  enw,  a  thad 
ail  wraig  Mr.  Matthew  Henry) — "  Yr  oedd  yn  mawr  hoffi  dir- 
gelwch,  ac  ymneillduo,  ac  ymdynnu  allan  o  derfysg  a  swn  y  byd, 
yn  enwedig  tua'r  rhan  olaf  o'i  fy wyd  :  a'r  Bibl,  a  Gorphwysfa'r 
Saint  o  waith  Mr.  Baxter,  oedd  y  ddau  lyfr  a  fyddent  arferol  o 
orwedd  beunydd  ar  ei  fwrdd  yn  ei  ystafell,  ac  efe  a  dreuliai  y  rhan 
fwyaf  o'i  amser  mewn  gweddi  a  darllen." 

Âc  yn  my wyd  y  marchog  duwiol  a  thra  anrhydeddus  hwnnw, 
Syr  Nathaniel  Barnadiston,  yr  fayspysir  i  ni,  "Ei  fod  yn  ddi- 
baid  mewn  gweddi  ddirgel,  a  darllen  yr  ysgrythyrau  ;  ar  ol 
hynny  efe  a  ddarllenai  ryw  awdwyr  dewisol  eraill ;  ond  o  fewn 
ychydig  amser  cyn  ei  farwolaeth,  efe  a  gymmerai  hyfrydwch 
nid  bychan  yn  darllen  GorphwysfaW  Saint,  o  waith  Mr,  Baxter, 
a'r  parottoad  a'r  darpariadau  tuag  at  hynny ;  yr  hyn  a  ystyrid 
yn  un  o  droion  grasusol  Dwyfol  Ragluniaeth,  yn  anfon  hwnnw 
megis  arweinydd  i'w  ddwyn  yn  fwy  uniawn  a  buan  i'r  orphwys- 
fa  honno," 

Heblaw  gwyr  mawr  ac  anrhydeddus,  i'r  rhai  y  bu'r  llyfr  hwn 
yn  werthfawr  ac  yn  fuddiol,  yr  ydym  yn  cael  hanes  am  fachgen 
bach,  mewn  llyfr  a  elwir  "  Arwydd  i  Blant,"  (  ToJcenfor  Chil- 
dren,)  o  waith  y  Parchedig  Mr.  Janeway,  yr  hwn  a  gyfrifai 
Orphwysfà'r  Sainl  yn  un  o'r  llyfrau  mwyaf  gwerthfawr,  yn  nes- 
af  at  y  Bibl;  ac  wrth  ei  ddarllen  yr  eglurwyd  ac  y  chwaneg- 
wyd  ei  dduwioldeb  gymmaint,  nes  yr  oedd  ei  feddyliau  ynghylch 
ei  orphwysfa  dragywyddol,  (hyd  yn  nod  pan  yr  oedd  yn  ei  iech- 
yd,)  yn  llwyr  orchfygu  pob  gofalon  eraill,  fel  ag  yr  oedd  efe  yn 
byw  mewn  parottöad  gwastadol  at  hynny ;  ac  yr  oedd  yn  fwy 
tebyg  i  un  yn  aeddfedu  i'r  gogoniant,  nag  i  un  o  drigolion  y  byd 
hwn.  A  phan  yr  oedd  ond  deuddeng  mlwydd  oed,  ac  yn  y  clef- 
yd  o  ba  un  y  bu  farw,  efe  a  ddywedodd,  "  Dymunaf  ar- 
noch,  gadewch  i  mi  gael  Uyfr  Mr.  Baxter,  fel  y  darllenwyf 
ychydig  yn  chwaneg  ynghylch  tragywyddoldeb,  cyn  i  mi  fyned 
yno." 

Ac  nid  ydyw  yn  llai  hynod,  fod  Mr.  Baxter  ei  hun,  mewn 
papyr  a  gafwyd  yn  ei  lyfrgell  (study)  ar  ol  ei  farwolaeth;  gan 
gymmeryd  sylw,  gynnifer  o  bobl  a  gawsant  eu  hargyhoeddi  wrth 
ddarllen  ei  lyfr,  a  gyfenwir  Galwad  i'r  Annychweledig,  ac 
ynghylch  y  rhai  yr  oedd  efe  yn  derbyn  llythyrau  bob  wythnos,  yn 
chwanegu'r  geiriau  hynod  hyn, — «'Rhyngodd  bodd  i'r  Arglwydd 
fendithio'r  llyfr  bychan  hwn  (Galwad  i'r  Annychweledig)  â 
Uwyddiant  annisgwyliadwy,  yn  fwy  nag  un  arall  a  ysgrifenais, 

ond  Gorphwysfa?r  Saint."  A  chyda  golwg  ar  yr  hyn  sydd  ys- 
grifennedig  yr  y  llyfr  hwn,  a  phan  yr  oedd  ei  awdwr  yn  fyw,  y 
dywedodd  y  duwiol  Mr.  Flavel,  yn  y  modd  mwyaf  hawddgar, 
am  Mr.  Baxter, — "  Y  mae  efe  yn  awr  yn  bur  agos  i  fyned  i 
mewn  i'r  nefoedd,  ac  yn  byw  beunydd  â'i  olygon  ar  orphwysfá'r 
saint,  a  chyda  chyssurlawn  ddisgwyliad  a  sicr  obaith  o  fyned  i 
mewn  iddi ;  ond  y  mae  efe  yn  cael  ei  adael  yn  ein  mysg,  dros 
ychydig  amser,  megis  un  ag  sy'n  siampl  ryfedd  o  fywyd  fíÿdd." 
Ac  y  mae  Mr.  Baxter  ei  hun  yn  dywedyd,  yn  y  rhagymad- 
rodd  o  flaen  ei  Draeihawd  ar  Hunan-ymwadiad,  "  Rhaid  i 
mi  gyfaddef,  ymysg  yr  holl  lyfrau  a  ysgrifenais,  na  fyddaf  yn 
darllen  yr  un  er  lleshad  i'm  henaid  fy  hun,  yn  ei  gwaith  beun- 
yddiol,  mor  aml  a'r  un  a  elwir  Bywyd  Ffydd,  a  hwnw  ar  Hunan- 
ymwadiad,  ac  hefyd  y  rhan  ddiweddaf  o  OrphwysfaW  Saint." 
Ar  ol  y  cwbl,  nid  heb  reswm  da  y  dywedodd  Dr.  Calamy  am  y 
llyfr  hwn, — "  Dyma  gyfansoddiad  y  bydd  gan  liaws  mawr  achos 
i  fendithio  Duw  am  dano  yn  dragy wydd." 

•  Y  mae'r  llyfr  tra  rhagorol  a  buddiol  hwn  yn  gwneuthur  ei 
ymddangosiad  megis  Talfyriad,  ac  o  herwydd  hynny  yr  ydys 
yn  disgwyl  y  bydd  yri  fwy  tebygol  (gyda  Dwyfol  fendith)  i 
ledaenu  ei  efleithiau  iachusol  ymysg  yrhai  hynny,  y  rhai,  o  ran 
diffyg  cyfleusdra  neu  ewyllys,  ni  fuasent  yn  debygol  o  ddarllen 
drosodd  y  gwaith  hwn  yn  ei  faintioli  cyntaf,  sef  yn  llyfr  mawr. 
Wrth  ei  dalfyrru,  buwyd  yn  ofalus  i  beidio  gwneuthur  cam  â'r 
awdwr,  ac  ar  yr  un  pryd  heb  anghofio  cynnydd,  diddanwch,  a 
buddioldeb  y  darllenydd  ystyriol.  A  gobeithio  y  bydd  i'r  dibenion 
hyn,  mewn  rhyw  fesur,  gael  eu  hatteb,  gan  i  mi  geisio  gwneuthur 
hynny,  yn  fwyaf  neillduol,  trwy  adael  allan  bob  pwngc  ammher- 
thynol  a  dadleugar,  a  phethau  goruwch-naturiol  ac  anhawdd 
eu  hamgyffred ;  ynghyd  a  rhagymadroddion,  cyflwyniadau,  a 
chrybwylliadau,  am  amryw  arferion  perthynol  i'r  oes  ddiwedaf ; 
ond  yn  fwyaf  enwedigol  trwy  gyssylltu  amryw  bennodau  yn  un, 
fel  y  byddai  i'r  rhifedi  o  honynt  gyfatteb  yn  well  i  faintioli'r 
Uyfr ;  ac  weithiau  trwy  gyfhewid  dull,  ond  nid  ystyr,  yr  ymad- 

roddion  er  byrdra  ;  a  thrwy  roddi  geiriau  mwy  eglur  a  deallad- 
wy  yn  lle  hen  rai  anarferedig.  Ac  ni  fuaswn  yn  ymgais  â'r  cyf- 
ryw  waith,  oni  fuasai  i  eraill  fy  nghrybwyll  a'm  hannog  i'w 
gymmeryd  mewn  Uaw ;  a  rhai  o  honynt  o  fawr  gymmeradwy- 
aeth,  o  ran  dysgeidiaeth,  gwybodaeth,  a  duwioldeb,  ond  nid  wyf 
yn  rhydd  i'w  henwi. 

Ond  pa  mor  ammherffaith  bynnag  y  byddo'r  gwaith  hwn  (os 
gwaith  y  gellir  ei  alw)  yn  ymddangos,  gallaf  ddywedyd  am 
dano  ei  fod  wedi  bod  yn  un  o'r  gorchwylion  mwyaf  hyfryd  o'm 
bywyd.  Yn  ddiau,  geill  y  meddyliau  am  eu  tragywyddol  or- 
phwysfa  fod  yn  gwbl  mor  ddiddan  i  eneidiau  yn  y  dyddiau  pres- 
ennol,  ag  y  buont  i  eraill  yn  yr  oesoedd  blaenorol.  Sicr  yw  gen- 
nyf,  fod  y  cyfryw  feddyhau  mor  gwbl  angenrheidiol  yn  awr  a 
chynt ;  canys  nid  ydyw'r  profedigaethau  i'w  hesgeuluso  nac  yn 
wannach  nac  yn  anamlach  nag  oeddent  er  ystalm.  Yr  achos  nas 
canfyddir  gwerth  yr  orphwysfa  yw,  o  herwydd  nad  ydys  yn  ei 
hiawn  ystyried ;  ac  yr  ydys  yn  ei  hangofio  o  achos  fod  dynion 
mor  anystyriol  a  dewis  miloedd  o  deganau  i'w  diddanu  yn  lle'r 
gwaith  nefol  o  dduwiol  fyfyrdod.  Ond  pe  iawn  ystyrid  y  rhes- 
ymmau  dwyfol  ag  sydd  gynnwysedig  yn  y  llyfr  hwn,  (ac,  O 
bydded  i  ras  ac  Yspryd  yr  Iachawdwr  eu  gwneuthur  yn  fendith- 
iol!)  ynà  y  byddai  i'r  oes  bechadurus  gael  ei  dwyn  i  ystyried  ei 
fíyrdd ;  a'r  meddyliau  hynny  ag  sydd  wedi  eu  Uesgâu  gan  dra- 
chwantau  cnawdol  a  phleserau  darfodedig,  (wedi  eu  hadferu  i  res- 
wm,  a'u  gosod  ar  wrthddrychau  sylweddol,)  fedru  amgyfíred 
harddwch  y  grefydd  Gristionogol ;  ac  felly  fe  fyddai  i  wagedd  y 
byd,  a  dyfyrrwch  cnawdol,  gael  eu  dileu  ymaith,  a  diflannu  o 
flaen  yr  hyfrydwch  sylweddol  a'r  gorfoledd  nefol  ag  y  mae'r 
gwir  dduwiolion  yn  eu  mwynhau  hyd  y  nod  ar  y  ddaear ;  ac 
yna  hefyd  y  byddai  i  bob  swydd  a  sefyllfa  yn  y  byd  gael  eu  chyf- 
lawni  mewn  modd  gweddus,  amhydeddus,  duwiol,  a  chydwyb- 
odol,  a  phob  aelod,  yn  ei  le  a'i  alwedigaeth,  gyflawni  ei  ran  i 
wneuthur  i  holl  gorph  y  wladwriaeth,  ddisgleirio  ac  ymddangos 
yn  ogoneddus  mewn  harddwch  sancteiddrwydd  ;  ac  fel  hyn  y 

hyddai  pob  enaid  yn  barod  i  fywyd  neu  angeu,  ac  yn  ymostwng 
yn  ewyllysgar  i  ewyllys  Duw,  naill  ai  i  aros  neu  ynte  i  ymad- 
ael,  gyda  gobaith  cyssurus  o  fwynhau'r  orphwysfa  honno  sydd 
etto  yn  ol  i  bobl  Dduw.  Amen. 

o'i  hollol  anghymmwysder  i  ddangos  yr  hyn  oll  a  gynnwysir  yn  yr  or- 
phwysfa  hon.  §  5.  Y  mae  yn  arwyddocau  yn  gyntaf,  Darfod  â  moddion 
gras.  $  6.  Ac  yn  ail,  Rhyddid  cyflawn  oddiwrth  bob  drwg.  §  7.  Yn 
drydydd,  Y  grâdd  uchaf  o  berífeithrwydd  personol  y  saint,  yn  gystal 
mewn  enaid  a  chorph.  §  8.  Yn  bedwerydd,  Y  mwyniant  mwyaf  o 
Dduw,  pen  pob  daioni.  §  9-14.  Yn  bummed,  Mwyniant  melus  a 
pharhaus  o  bresenoldeb  Duw,  yn  meddiannu  holl  alluoedd  yr  enaid  a'r 
corph ;  megis  teimlad  corphorol,  gwybodaeth ;  cof,  cariad,  llawenydd, 
ynghyd  a  chydgyfranniad  o  gariad  a  gorfoledd.  $  15.  Yr  awdwr  yn 
cydnabod  yn  ostyngedig  mor  amherífaith  yw'r  hanes. 

§  1.  Yn  ein  cwymp  yn  Adda  y  collasom,  nid  yn  unig 
ein  rhan  yn  Nuw,  a  chyflawn  fwyniant  o  hono,  ond  hefyd 
pob  gwybodaeth  ysbrydol  am  dano,  ac  iawn  dueddiad  tuag 
at  y  fath  ddedwyddwch.  A  phan  y  mae  Mab  Duw  yn 
dyfod  gyd  â  grâs  i'n  hachub,  a  chyd  â  dadguddiad,  o 
ddedwyddwch  a  gogoniant  ysbrydol  a  thragywyddol ;  nid 
ydyw  yn  cael  ffydd  mewn  dyn,  i  gredu  hyn.     Fel   y   gwr 

tlawd,  yr  hwn  ni  choeliai  fod  gan  neb  y  fath  swm  a 
channpunt,  am  fod  hyny  gymmaint  yn  fwy  nag  a 
feddai  ef  ei  hun,  felly  ni  fyn  rhai  dynion  gredu  bod 
y  fath  happusrwydd  ag  yr  oeddynt  unwaith  yn  ei 
fwynhau,  nag  yn  sicr  y  fath  ag  y  mae  Crist  wedi  ei 
bwrcasu.  Pan  addawodd  yr  Arglwydd  orphwysfa  Sab- 
bothol  i'r  Israeliaid  mewn  gwlad  o  orphwysfa,  dy- 
gwyddodd  fod  yn  fwy  gorchwyl  i  gael  ganddynt  gredu 
hynny,  nâ  chongcwerio  eu  holl  elynion,  ac  ynnill  iddynt 
y  wlad ;  a  phan  gawsant  honno,  megis  ernes,  neu  ychydig 
fiaen-brawf  o  orphwysfa  lawer  mwy  rhagorol  trwy  Grist, 
etto  ni  fynnent  gredu,  am  fwy  nac  oedd  yn  eu  meddiant, 
gan  ddywedyd  (yn  eu  meddyliau)  gyd  â'r  glwth  hwnnw, 
yn  y  wledd,  "  Yn  ddiau  nid  ocs  nejbedd  well  nâ  hon." 
Neu  os  ydynt  yn  disgwyl  ychwaneg  trwy'r  Messia,  nid 
yw  hynny  ond  ychwanegiad  o'u  dedwyddwch  daearol. 
Yn  erbyn  y  cyfryw  dwyll  y  mae'r  apostol  yn  traethu  yn 
y  rhan  fwyaf  o'r  epistol  hwn,  ac  .yn  proíì  yn  eglur  ac  yn 
helaeth  mai  diben  yr  holl  seremoniau  a'r  cysgodau  oedd 
eu  cyfarwyddo  at  Grist  Iesu,  y  sylwedd  o  honynt  oll ;  a 
bod  diwedd  eu  pererindod  trwy'r  anialwch  yng  wlad  Ca- 
näan,  a'u  gorphwysfa  sabbothol  yno,  yn  eu  dysgu,  i  edrych 
am  orphwysfa  sydd  well  yn  y  nefoedd.  A  chyd  â  geiriau'r 
testun,  sef  fod  gorphwysfa  ettó'n  61  i  bobl  Dduw,  y  mae'r 
apostol  yn  diweddu  ei  holl  resymau ;  a'r  ystyriaeth  o  hyn 
sydd  yn  cynnwys  sylfaen  holl  gyssur  y  credadyn,  a'r  hyn 
y  mae  yn  ei  olygu  yn  ei  ddyledswyddau  a'i  holl  ddioddef- 
iadau; — a  hyn  yw  swm  a  sylwedd  holl  addewidion  yr 
efengyl,  a  holl  freintiau'r  Cristion.  Pa  beth  sydd  yn  fwy 
dymunol  gan  ddynion  na  chael  gorphwysfa,  ar  ol  blin 
gystuddiau,  a  dyledswyddau  trymion,  ac  aml  flìnderau  1 
Mae'r  ystyriaeth  o  hyn,  nid  yn  unig  yn  ein  cyssuro,  ond 
yn  ein  sefydlu.  Hyn  sydd  yn  ysgafnhau  ein  dyledswyddau 
— fel  hyn  yr  ydym  yn  cael  cymmorth  i  ddioddef  trallod, 
ac  i  anrhydeddu  Duw — hyn  sydd  yn  cryfhau  ein  cariad, 
yn  ychwanegu  ein  diolchgarwch,    ac  yn  gwneuthur  i'n 

holl  rasusau  flaguro ;  ac  ar  feddyliau  syml  ac  iawn  gred- 
iniaeth  ynghylch  yr  orphwysfa  honno,  y  mae'r  cwbl  o'n 
crefydd  a'n  duwioldeb  yn  sefyll — ac  bellach,  ddarllenydd, 
pa  fath  bynnag  'wyt ;  pa  un  ai  hên  ai  ieuangc,  cyfoethog 
neu  dlawd,  yr  ydwyf  yn  erfyn  arnat,  ac  yn  dy  dynghedu 
yn  enw'r  Arglwydd,  yr  hwn  ar  fyrder  a'th  alw  i  gyfrif,  ac 
a'th  farn  ac  a  benderfyna  dy  gyflwr  tragywyddol  ac  ang- 
hyfnewidiol,  na  fo  i  ti  ddarllen  y  pethau  hyn  yn  unig,  ac 
felly  eu  gollwng  ymaith,  gydâ  chyfaddef  eu  gwirionedd ; 
ond  hefyd,  bod  i  ti  ymosod  yn  ddioed  ynghylch  y  gwaith 
yma;  ac  felly  cymmeryd  Duwyn  Nghrist,  megis  dy  unig 
orphwysfa,  a  gosod  dy  galon  arno,  uwchlaw  pob  dim. 
A  bydded  i'r  Duw  byw,  yr  hwn  yw  rhan  a  gorphwysfa  ei 
saint,  wneuthur  ein  meddyliau  cnawdol  mor  ysprydol,  a'n 
calonau  daearol  mor  nefol,  fel  y  byddo  i  ni  felly  ei  garu 
ef,  ac  ymhyfrydu  ynddo ;  ac  fel  y  bo  hynny  yn  unig 
waith  ein  bywyd,  ac  fel  na  byddo  i  mi,  sydd  yn  ysgrifenu, 
na  chwithau  sydd  yn  darllen  y  llyfr  hwn,  un  amser  droi'n 
ôl  o  lwybr  y  bywyd,  "Rhag  bod  neb  o  honom  yn  debyg  i 
fod  yn  ôl,  ac  addewid  wedi  ei  gadael  i  ni  ifyned  i  mewn  i'w 
orphwysfa  ef."  Heb.  4 : 1.  a  hynny  o  herwydd  ein  difrâwch 
a'n  hanghrediniaeth. 

§  2.  Gorphwysfa'r  saint  yw  cyflŵr  mwyaf  happus  y 
Cristion,  neu  ynte  mwyniant  perffaith  a  diddiwedd  o 
Dduw,  gan  y  seintiau  gorfoleddus,  yn  ol  mesur  y  gwynfyd 
y  mae  eu  heneidiau  yn  ei  fwynhau  gwedi  angau ;  neu'r 
corph  a'r  enaid  yn  eu  cyflawn  wynfyd  ar  ôl  yr  adgyfodiad 
a'r  farn  olaf.  Ac  yn  gyfattebol  i'r  esponiad  yma  o  or- 
phwysfa'r  saint,  yr  ydwyf  yn  bwriadu  rhoddi  hanes  mwy 
helaeth  o'i  natur,  yn  y  dosparth  hwn ; — y  pethau  rhag- 
ddarparedig,  pen.  2 ;  ei  ragoriaethau,  pen.  3 ;  y  rhai  y 
rhagddarparwyd  yr  orphwysfa  iddynt,  pen.  4.  Ac  i'r 
diben  o  eglurhau'r  pwngc  yn  helaethacb,  fe  roddir  ychyd- 
ig  hanes  yn  pen.  5  o  drueni  y  rhai  hynny  ag  sydd  yn 
colli'r  orphwysfa  hon ;  ac  yn  pen.  6  o'r  rhai  bynny  ag  sydd 
yn  colli  mwyniant  amserol,  ac  yn  dioddef  poenau  uffern ; 

ac  yn  nesaf,  yn  pen.  7,  y  dangosir  yr  anghenrheidrwydd 
o  ddiwyd-geisio'r  orphwysfa  hon ; — ac  yn  pen.  8,  pa  fodd 
y  canfyddir  ein  hawl  iddi ;  yn  pen.  9,  y  profir  y  dylai  y 
rhai  hynny  ag  sydd  yn  gweled  eu  hawl,  gymorth  a  chyn- 
horthwyo  y  rhai  ag  sydd  yn  methu  :  ac  yn  pen.  10,  nad 
yw'r  orphwysfa  yma  i'w  disgwyl  ar  y  ddaear.  Yn  nesaf, 
pen.  11,  bydd  yn  iawn  ystyried  mor  anhepgorol  anghen- 
rheidiol  yw  buchedd  sanctaidd,  neu  nefol  ymarweddiad 
ar  y  ddaear.  Yn  pen.  12,  pa  fodd  i  arwain  bywyd  nefol 
ar  y  ddaear.  Yn  pen.  13,  dangos  anian  myfyrdodau  nefol- 
aidd,  ynghyd  â'r  amser,  y  lle,  a'r  dymer  fwyaf  addas  i 
hynny.  Yn  pen.  14,  ceir  gweled  pa  ddefnydd  y  mae 
nefol  fyfyrdod  yn  ei  wneuthur — o  ystyriaeth,  serchiadau, 
hunanymholiad,  gweddi,  &c;  ac  ynpen.  15,  y  dangosir 
pa  fodd  y  mae  gwrthrychau  gweledig  yn  cynnorthwyo 
myfyrdodau  nefolaidd,  gyd  ag  addysg  i  wylio  rhag  calon 
dwyllodrus.  Yn  pen.  16,  y  rhoddir  siamplau  o  synniad 
nefolaidd,  ac  y  diweddir  y  cyfan. 

§  3.  Anghenrheidiol  yw  cymeryd  rhai  pethau  yn 
ganiattäol  wrth  ystyried  natur  yr  orphwysfa  hon,  sef  mai 
dynion  marwol  sydd  yn  ei  cheisio  ;  canys  y  mae  angylion 
ac  ysprydion  gogoneddus  yn  ei  mwynhau ;  a'r  diafol  ac 
ysbrydion  drwg,  neu  y  rhai  damnedig,  heb  obaith.  Yn 
ail,  eu  bod  yn  dewis  Duw  megis  eu  hunig  wrthrych  a'u 
happusrwydd  ;  canys  yr  hwn  sydd  yn  ceisio  dedwyddwch 
raewn  unpeth  arall,  a  gyfeiliornodd  y  cam  cyntaf.  Yn 
drydydd,  bod  pawb  ymhell  oddiwrth  y  gwynfyd  hyn- 
Dyma  gyflwr  galarus  holl  ddynolryw  ar  ôl  y  cwymp. 
Pan  y  mae  Crist  yn  dyfod  gyd  ag  adgenhedledig  ras,  nid 
yw  efe  yn  cael  neb  yn  eistedd  yn  llonydd,  ond  pawb  yn 
rhedeg  i  ddinystr,  ac  yn  pryssuro  tuag  uffern,  hyd  onis 
dygo  efe  hwy  trwy  argyhoeddiad  i  sefyll  ac  ystyried ;  ac 
wedi  hynny  cyfnewid  eu  calonnau  a'u  bucheddau,  a'u 
dwyn  yn  wirioneddol  atto  ei  hun,  trwy  droedigaeth  hollol. 
Disgwylir  fod  dynion  yn  gwybod  ac  yn  ceisio'r  diben 
yma   a'i  ganlyniadau  daionus;    canys   y  daioni   hwnnw 

ni's  adnabyddir,  nis  annog  neb  i'w  ddymuno  na'i  geisio. 
Disgwylir  i  ni  wybod,  nid  yn  unig  ein  bod  ymhell 
oddiwrth  yr  orphwysfa,  ond  hefyd  ein  bod  yn  iawn 
amgyffred  ein  pellder  oddiwrthi,  a  meithdra'r  ífordd.  Y 
rhai  ni  synniasant  erioed  eu  bod  heb  Dduw  ac  ar  y  íFordd 
i  uffern,  ni's  gwybuant  ychwaith  y  fFordd  i'r  nefoedd.  A 
ddichon  dyn  wybod  ei  fod  wedi  colli  Duw  a'i  enaid  heb 
waeddi  allan  "Darfu  am  danafl"  Yr  achos  paham  y 
mae  mor  ychydig  yn  cael  yr  orphwysfa  hon  ydyw,  o 
herwydd  nad  ydynt  yn  deall  eu  bod  hwy  cyn  belled 
oddiwrthi  o  ran  hawl,  ac  o  ran  eu  buchedd  yn  byw  yn 
wrthwyneb  iddi.  Pwy  erioed  a  geisiodd  yr  hyn  ni  wybu 
ei  fod  wedi  ei  golli  1  "Nid  rhaid  i'r  rhai  iach  wrthfeddyg, 
ond  i'r  rhai  cleifion."  Mat.  9  :  12.  íthaid  i  ddyn  hefyd 
gael  ei  ddwyn  i  gydnabod  anghenrheidrwydd  gweithred- 
iadau  efFeithiol  rhyw  allu  anweledig;  os  amgen,  efe  a 
saif  yn  llonydd,  ac  ni  symmuda  tua,  i  orphwysfa ;  canys 
onis  bywhâ  Duw  ni,  nis  gallwn  symmud.  Doethineb 
pennaf  y  Cristion  yw  cydnabod  Duw  yn  ei  holl  ffyrdd,  gan 
osod  ei  holl  ymddibyniad  arno — "Nid  ydym  ni  ddigonol 
o  honom  ein  hunain,  ifeddwl  dim  megis  o  honom  ein  hunain  ; 
eithr  ein  digonedd  ni  sydd  o  Dduw"  2  Cor.  3  :  5.  "Hebof 
fi,  medd  Crist,  ni  ellwch  chwi  wneuthur  dim."  Ioan,  15  :  5. 
Disgwylir  hefyd,  yn  y  lle  nesaf,  fod  yn  y  rhai  hynny  a 
geisiant  yr  orphwysfa  hon  gynnyrch  tufewnol  o  fywyd 
ysprydol.  Nid  y  w  Duw  yn  symmud  dynion  megis  cemg, 
ond  y  mae  efe  yn  eu  cynnysgaeddu  â  bywyd;  nid  i'r 
diben  iddynt  allu  symmud  hebddo,  ond  mewn  ufudd-dod 
iddo  ef,  yr  hwn  yw'r  Pen  Rheolwr.  Ymhellach,  y  mae'r 
orphwysfa  hon  yn  dangos  yr  anghenrheidrwydd  bod  elfen 
yr  enaid  tuag  atti,  fel  ag  y  mae  yn  dynfabarhaus,  egniol, 
a  llafurus  :  yr  hwn  a  guddia  ei  dalentau  a  dderbyn  gyflog 
y  gwas  diog.  Crist  yw'r  drws,  neu'r  unig  ffordd  i'r  or- 
phwysfa  yma;  "Oblegid  cyfyng  yw'r  porth,  a  chul  ywW 
ffordd,"  Mat.  7  :  14.  agrhaid  i  ni  ymdrechu  os  ewyllysiwn 
"fyned  i  mewn"    "Canys  llawer  a  geisiant  fyned  i  mew& 

ac  nis  gallant"  (Luc  13  :  24,)  yr  hyn  sydd  yn  arwydd- 
ocâu  y  byddir  yn  treisio  teyrnas  nefoedd,  (Mat.  11  :  12 ;) 
ac  nid  awn  i  orphwysfa  'r  saint,  os  dechreuwn  yn  yr  Ys- 
bryd  a  diweddu  yn  y  cnawd.  Gal.  3  :  3.  Hwnnw  yn 
unig,  yr  hwn  a  barhao  hyd  y  diwedd,  a  fydd  cadwedig. 
Mat.  24 :  13.  Ac  ni  chyrhaeddodd  un  enaid  erioed  or- 
phwysfa  gyda  Duw,  yr  hwn  nid  oedd  wedi  gosod  ei 
serch  arno  ef  uwchlaw  pobpeth  arall  yn  y  byd  :  "  Canys 
lle  y  mae  eich  trysor,  yno  y  bydd  eich  calon  hefyd."  Mat. 
6 :  21.  Gweddillion  yr  hen  anian  a  wanhânt,  ac  mewn 
rhan  a  rwystrant  y  dymuniadau  hyn,  ond  nis  gorchfyg- 
ant.  A  chan  ystyried  y  rhwystrau  sydd  i'n  dýmuniadau, 
oddiwrth  yr  egwyddorion  gwrthwynebol  yn  ein  natur, 
ac  oddiwrth  wendid  ein  grasusau,  yn  nghyda'n  pellder 
parhäol  oddiwrth  ben  y  daith,  rhaid  i'n  hymdrech  i  gyr- 
haedd  yno  fod  yn  llafurus,  ac  â'n  holl  egni.  Rhagddy- 
chymygir  yr  holl  bethau  hyn,  mewn  trefn  i'r  Cristìon  gael 
hawl  yn  yr  orphwysfa  nefol. 

§  4.  Bellach,  wedi  esgyn  hyd  y  grisiau  hyn  i'r  cyntedd 
oddiallan,  gadewch  i  ni  edrych  tu  mewn  i'r  llén  ;  neu,  a 
gawn  ni  ystyried  pa  bethau  sydd  gynnwysedig  yn  yr  or- 
phwysfa  hon,  yn  gystal  a'r  hyn  sydd  ragddarparol  iddi  ì 
Ond,  oh  !  pa  gyn  lleied  a  wn  i  am  y  gogoniant  hwnw. 
Yr  oedd  y  gip-olwg  a  gafodd  St.  Paul  yn  cynnwys  pethau 
annhraethadwy,  neu  ynte  yr  oedd  yn  anghaniatâol  eu 
mynegu.  Pe  llefarasai  am  bethau  nefol  yn  iaith  y  nefoedd, 
a  neb  yn  deall  yr  iaith  hono,  pa  leshâd  a  fuasai  ì  Yr 
Arglwydd  a  ddatguddio  i  mi  yr  hyn  a  fedrwyf  ei  ddad- 
guddio  i  chwithau.  Bydded  i'r  Arglwydd  agor  Ue  i'r 
goleuni,  a  dangos  i  mi  a  chwithau  ein  hetifeddiaeth  ;  nid 
yn  unig  megys  ag  y  gwnaeth  i  Balaam,  llygaid  yr  hwn  a 
agorwyd  i  ganfod  prydferthwch  pebyll  Jacob,  a  chyfan- 
neddau  Israel,  yn  mysg  y  rhai  nid  oedd  iddo  etifeddiaeth, 
ac  oddiwrth  y  rhai  yr  oedd  yn  rhaid  dyfod  ei  ddinystr ; 
ac  nid  megis  y  gwnaè*th  i  Moses  ychwaith,  yr  hwn  a 
gafodd  olwg  yn  unig  o'r  wlad  heb  ei  meddiannu — ond 

megis  i'r  marchnattäwr  yn  y  ddameg,  yr  hwn  a 
werthodd  gymaint  oll  ag  a  feddai,  ac  a  brynodd  y  perl 
gwerthfawr ;  ac  hefyd,  megis  yr  agorwyd  y  nefoedd  i 
Stephan  ferthyr,  i  mewn  i  ba  un  yr  oedd  efe  ar  fyned,  ac 
y  dangoswyd  iddo'r  gogoniant  hwnw  yr  oedd  efe  yn 
barod  i'w  feddianu.  Y  pethau  cynnwysedig  yn  yr  orph- 
wysfanefol  ydynt  y  rhai  canlynol  a'r  cyffelyb,  sef,  darfod 
â  moddion  grâs ;  cyflawn  ollyngdod  oddiwrth  bob  gofid ; 
y  gradd  mwyaf  o  berffeithrwydd  y  saint,  yn  gystal  mewn 
corph  ac  enaid;  mwynhâd  agos  o  Dduw,  y  Pen  Daìoni; 
a  hyny  yn  waith  melus  a  pharhaus  holl  alluoedd  yr  enaid 
a'r  corph  mewn  gwynfyd. 

§  5.  Un  peth  cynnwysedig  yn  yr  orphwysfa  nefol,  ydy  w 
darfod  â  moddion  grâs.  Wedi  cael  y  porthladd  nid  rhaid 
hwylio  mwyach.  Pan  dderbynio'r  gweithiwr  ei  gyflog, 
bernir  fod  y  gwaith  wedi  ei  orphen.  Pan  y  cyrhaeddom 
ben  y  daith,  nid  rhaid  myned  hyd  y  ífordd  mwyach.  "Pa 
un  bynnag  ai  prophwydoliaethau  hwy  a  ballant,  ai  tafodau 
hwy  a  beidiant,  ai  gwybodaeth  (cyn  belled  ag  y  mae  yn 
arwyddocau  moddion)  hi  a  ddiflanna,"  1  Cor.  13  :  8. 
Ni  bydd  gweddi  mwyach ;  canys  ni  fydd  arnom  eisiau 
dim  ond  cyflawn  fwynhâd  o'r  pethau  ac  yr  oeddem  yn 
gweddio  ara  danynt.  Ni  bydd  ychwaith  eisiau  wylo  ac 
ymprydio,  na  chwaith  wylio  mwyach,  canys  nyni  a  fyddwn 
allan  o  gyrhaedd  pob  temptasiynau  a  phechod.  Darfu 
pregethu  hefyd,  canys  gweinidogaeth  dyn  sydd  wedi  di- 
benu ;  sacramentau  ac  ordinhadau  sydd  hefyd  yn  afreidol ; 
y  gweithwyr  aelwir  i  mewn,  canys  darfu'r  cynhauaf;  yr 
efrau  a  losgwyd,  a'r  gwaith  a  orphenwyd  ;  yr  annuwolion 
heb  obaith,  a'r  saint  heb  ofh  mwyach  yn  dragywydd. 

§  6.  (2)  Yn  yr  orphwysfa  nefol,  y  mae  cyflawn  ollyngdod 
oddiwrth  bob  drygioni — yr  holl  ddrygau  a'n  canlynasant 
ar  ein  taith,  ac  ydynt  megis  o  anghenrheidrwydd 
ynglýn  â'n  habsenoldeb  oddiwrth  y  pen  daioni ;  a  hyn 
hefyd,  heblaw  cael  ein  gwared  allan  o'r  tân  tragywyddol, 
a'r  poenau  annioddefol  y  mae  y  rhai  hynny  yn  eu  dioddef, 

y  rhai  a  esgeulusant  Grist  a  moddion  gras — etifeddiaeth 
druenus  ag  oedd  ddyledus  i  ni  cystal  a  hwythau  wrth 
naturiaeth,  ac  yn  ol  haeddiant  hefyd.  Yn  y  nefoedd,  nid 
oes  dim  ajlan,  nac  sydd  yn  halogi :  y  pethau  hyny  oddi- 
allan  y  maent.  Dat.  21  :  27  ;  22  :  15.  Ac  yn  ddiam- 
meu  nis  adnabyddir  yno  y  fath  bethau  a  phoen  a  gofid, 
ac  nis  gwelir  yno  un  gwyneb  trist,  corph  egwan,  cymmalau 
gweiniaid,  gwael  fabanod,  hen  methiannllyd,  anardym- 
merau  corphorol,  clefydau  nychlyd  a  phoenus,  ofnau 
dychrynllyd,  neu  pa  bethau  bynnag  sydd  yn  haeddu 
dywedyd  am  dano  drwg  ydyw.  "  Nyni  a  wylasom  ac  a 
alarasom  pan  yr  oedd  y  byd  yn  gorfoleddu ;  ond  ein  galar 
bellach  a  drowyd  yn  llawenydd,  a'n  gorfoledd  ni  ddwg 
neb  oddi  arnom."    Ioan,  16  :  20,  22. 

§  7.  (3)  Un  peth  arall  ag  sydd  yn  perthyn  i'r  orphwysfa 
hon,  ydy w  y  graddau  uchaf  o  berffeithrwydd  corph  ac  enaid. 
Er  cymaint  fyddai'r  gogoniant,  (oni  baiiddyn  gaeleiadd- 
asu  i  fod  yn  gyfrannog  o  hono, )  ni  byddai  o  ddim  lleshad  iddo : 
"  Nis  gwelodd  llygad,  ac  nis  clywodd  clust,  ac  nid  aeth  i 
galon  dyn  i  amgyífred  y  pethau  hynny  a  ddarparodd  Duw 
i'r  rhai  a'i  carant  ef."  1  Cor.  2  :  9.  Canys  y  llygad  hwn 
o  gnawd  nis  dichon  eu  gweled,  na'r  glust  eu  gwrando, 
na'r  galon  eu  hamgyífred :  ond  yno  y  mae'r  llygad,  a'r 
glust,  a'r  galon,  yn  cael  eu  haddasu  at  hynny ;  neu  ynte, 
pa  fodd  y  maent  yn  eu  mwynhau  ì  Po  mwyaf  perffaith  y 
golwg,  mwyaf  hyfryd  y  gẃrthrychau  hardd-dlws.  Po 
mwyaf  awchlym  yr  archwaeth,  mwy  melus  y  bwyd.  Po 
mwyaf  perífaith  y  glust,  mwyaf  hyfryd  y  gân.  Felly 
hefyd,  po  mwyaf  perffaith  yr  enaid,  mwyaf  gogoneddus 
y  gorfoledd ;  ac  mwy  ardderchog  mewn  gogoniant. 

§  8.  (4)  Y  rhan  fwyaf  o'r  orphwysfa  hon,  ydyw  cyflawn 
fwynhad  o  Dduw,  y  pen  daioni :  ac  yma,  ddarllenydd,  na 
ryfedda  os  ydwyf  yn  methu,  a'm  bod  yn  amgyffred,  ond 
mewn  modd  cwbl  amherffajth,  y  pethau  yr  ydwyf  yn  ceisio 
eu  traethu.  Os  nad  amlygwyd  i'r  disgybl,  yr  hwn  yr  oedd 
yr  lesu  yn  ei  garu,    pa  beth  afydd%vnt  ond  yn  unig  cyn 

belled  a  hyn,  sef,  pan  ymddangoso  efe  y  hyddwn  gyffelyb 
iddo,  (1  Ioan  3:2,)  nid  rhyfedd  fy  mod  yn  gwybod 
cyn  lleied.  A  chan  fy  mod  yn  gwybod  cyn  lleied  am 
Dduw,  nis  gallaf  wybod  yn  iawn  pa  beth  ydyw  'r  mwyn- 
had  o  hono  ;  a  chan  fy  mod  yn  gwybod  cyn  lleied  am 
natur  a  chyflwr  ysprydion,  pa  fodd  y  mae  i  mi  wybod  am 
Dad  yr  ysprydion,  neu  gyflwr  fy  enaid  fy  hun,  wedi  fy 
nyrchafu  i'r  mwyniant  o  hono !  Gallaf  fi  sefyll  ac 
edrych  ar  bentwr  o  forgrug,  a'u  gweled  oll  ar  yr  un 
golwg  :  nis  gwyddant  hwy  ddim  am  danaf  fi,  fy  môd,  fy 
natur,  neu  fy  meddyliau  :  pa  gan  lleied  gan  hyny  a  raid  i 
ni  wybod  am  y  Creawdwr  mawr,  er  ei  fod  e/"yn  ein  canfod 
ni  oll  ar  unwaith  !  Mae  'r  saint  (medd  Paul,  2  Cor.  3  :  18) 
yn  y  byd  hwn  yn  edrych  ar  ogoniant  yr  Arglwydd  megis 
mewn  drych,  yr  hyn  sydd  yn  rhoddi  i  ni  ryw  wybodaeth 
anmherffaith  o'r  hyn  a  gawn  weled  mewn  gogoniant.  Pe 
b'ai  i  mi  lefaru  wrth  ddyn  anmiwiol  yn  nghylch  sanct- 
eiddrwydd,  îlawenydd  a  diddanwch  ysbrydol  y  saint,  hyd 
yn  nod  ar  y  ddaear,  ní  fedrai  efe  fy  amgyífred ;  canys  heb 
ras  nis  iawn  adnabyddir  gras ;  pa  faint  mwy  anhawdd 
iddo  amgyffred  dim  yn  nghylch  y  gogoniant  yma  !  Ond 
gallaf  fod  ychydig  yn  fwy  hyderus  i  draethu  am  dano  i'r 
saint;  canys  gras  a  rydd  iddynt  hwy  beth  gwybodaeth 
tywyll,  ac  ychydig  flaenbrawf  o'r  gogoniant  hwnw. 

Pe  byddai  i  ddynion  ac  angelion  ymegni'o  i  osod  allan 
ddedwyddwch  y  gwynfyd  hwnnw  mewn  un  gair,  beth  a 
fedrent  ddywedyd  yn  fwy  ara  dano  na  hyn,  sef,  mai  y 
mwynhâd  agosaf  a  mwyaf  cyflawn  o  Dduw  ydyw.  Oh ! 
y  cyflawn  lawenydd  a  gynnygir  i'r  credadyn  yn  y  geiriau 
hynny  o  eiddo  Crist :  "  Y  Tad,  y  rhai  a  roddaist  i  mi,  yr 
wyfyn  ewyllysio,  lle  yr  wyf  fi,  fod  o  honynt  hwythau  hefyd 
gyda  myfi ;  fel  y  gwelont  fy  ngogoniant  a  roddaist  i  mi."  Ioan 
17  :  24.  Os  cafodd  Brenines  Seba  achos  i  ddywedyd 
am  ogoniant  Solomon  :  "  Gwyn  fyd  dy  wyr  di,  gwyn  fyd 
dy  weision  hyn,  y  rhai  ydynt  yn  sefyll  yn  wastadol  ger  dy 
fron  di,  yn  clywed  dy  ddoethinèb,  (1  Bren.  x.  8;)  yna, 

yn  ddiau,  y  rhai  ydynt  yn  sefyll  gerbron  Duw  yn  wastad- 

ol,  ac  yn  gweled  ei  ogoniant,  a  gogoniant  yr  Oen,  ydynl 

lawer  mwy  dedwydd.     'Canys  iddynt  hwy  y  rbydd  Duw 

fwyta  o  bren  y  bywyd,  a  bwyta  o'r  manna  cuddiedig,  i'e, 

efe  a'u  gwna  hwy  yn  golofnau  yn  nheml  Dduw,  ac  nid 

ânt  allan   mwyach ;  ac   efe   a  ysgrifena  arnynt    enw    ei 

Dduw,  ac  enw  dinas  ei  Dduw,  sef  y  Jerusalem  Newydd, 

yr  hon  sydd  yn  dyfod  i  lawr  oddiwrth  Dduw  o'r  nefoedd  ; 

ac  efe  a  ysgrifena  arnynt  ei  enw  newydd  ;  ie,  mwy  na 

hyn,  os  mwy  a  ddichon  fod,  efe  a  ganiatâ  iddynt  eistedd 

gydag  ef  ar  ei  orseddfaingc.     "  Dyma  y  rhai  a  ddaethant 

allan  o'r  cystudd  mawr,  ac  a  olchasant  eu  gynau,  ac   a'u 

cánasant  yn  ngwaed  yr  Oen.    O  herwydd  hynny  y  maent 

o  flaen  gorseddfaingc  Duw,  ac  y  maent  yn  ei  wasanaethu 

ef  ddydd  a  nos  yn  ei    deml  :  a'r  hwn  sydd  yn  eistedd 

ar    yr    orseddfaingc    a    drig    yn    eu    plith    hwynt.     Yr 

Oen,  yr  hwn  sydd  yn  nghanol  yr  orseddfaingc,  a'u  portha 

hwynt,  ac  a'u  harwain  at  frynnonau  'r  dyfroedd  byw  ;  a 

Duw  a  sych  ymaith  bob  deigryn  oddiar  bob  wyneb  "    Dat. 

2  :  7,  17  ;   3  :   12,  21  ;  7  :  14,  17.     O  fyd  tywyll,  anWyb- 

odus  !   O  chwi  'r  annuwiolion,  y  rhai  a  hudir  ac  a  dwyllir 

beunydd,  a  ellwch  chwi  ddangos  i  ni  y  fath  ogoniant  I 

Dyma  ddinas  ein  Duw  ni,  lle  mae  pabell  Duw  yn  mhlith 

dynion,  ac  efe  a  breswylia  ynddynt,  a  hwy  a  fyddant  iddo 

ef  yn  bobl,  a  Duw  ei  hun  a  fydd  yn  eu  mysg  hwynt,  ac  a 

fydd  yn  Dduw  iddynt.     A  gogoniant  Duw  a'u  goleua 

hwynt,  a'r  Oen  a  fydd  llewyrch  y  lle.  Ac  ni  fydd  melldith 

mwyach  ;  ond  gorseddfaingc  Duw  a'r  Oen  a  fydd  ynddi; 

a'i  weision  a'i  gwasanaethant,  ac  a  gant  weled  ei  wyneb- 

pryd,  a'i  enw  fydd  yn  eu  talcenau.     Y  geiriau  hyn  ydynt 

gywir  a  flyddlon,  a'r  pethau  hyn  a  ddeuant  i  ben  ar  fyr- 

der.    Dat.  21  :  3-6.    A  ninau  a  ddywedwn,  megis  Mephi- 

boseth,  cymmered  y  byd  y  cwbl  o'i  wagedd  a'i  deganau, 

gan  fod   ein  Harglwydd  ni  yn   dyfod  mewn  heddwch. 

2  Sam.    19  :  30.     Gorfoleddwch   yn    yr    Arglwydd  gan 

hynny,  O  chwychwi  y  rhai  cyfiawn,  a  dywedwch  gyda 

Dafydd  ei  was  ef,  "  Duw  yw  fy  rhan  a'm  hetifeddiaeth  : 
y  llinynau  a  syrthiasant  i  mi  mewn  lleoedd  hyfryd  ;  îe,  y 
mae  i  mi  etifeddiaeth  -deg.  Gosodais  yr  Arglwydd  ger 
fy  mron  yn  wastad  ;  ac  o  herwydd  ei  fod  ar  fy  neheu- 
law  ni'm  hysgogir,  o  herwydd  hyny  llawenychodd  fy 
nghalon,  ac  ymhyfrydodd  fy  ngogoniant  j  fy  nghnawd 
hefyd  a  orphwys  mewn  gobaith ;  canys  ni  adewi  fy  en- 
aid  yn  uífern,  ac  ni  oddeíi  i'th  sanct  weled  llygredigaeth. 
Dangosi  i  mi  lwybr  y  bywyd  j  digonoírwydd  I'iwenydd 
sydd  ger  dy  fron  j  ac  ar  dy  ddeheulaw  ý  mae  digrifwch 
yn  dragywydd."  Salm  16  :  5-8.  Pa  ryfyg  a  fuasai  i  ni 
feddwl  neu  siarad  am  y  cyfryw  betb,  oni  buasai  i  Dduw 
lefaru  am  hynny  yn  gyntaf.  Ni  feiddiaswn  feddwl  am 
oruchafiaeth  ac  anrhydedd  y  saint  yn  y  bywyd  hwn,  fel  y 
mae  yr  Ysgrythyr  yn  ei  osod  allan,  oni  buasai  ei  fod  yn 
wirionedd  eglur  gair  Duw.  Pa  mór  rhyfygus  dywedyd 
ein  bod  yn  blant  i  Dduw — ymddiddan  âg  ef,  a  mwynhau 
ei  gymundeb — preswylio  yn  Nghrist,  ac  yntau  ynom  nin- 
nau,  (1  Ioan  3  :  1,)  oni  buasai  bod  y  rhai  hyn  yn  ymad- 
rodolion  Duwl  Ac  os  rhyfygus  a  fuasai  hyn,  pa  faint  mwy 
i  feddwl  am  ddysgleirio  fel  yr  haul,  a  bod  yn  gydetifedd- 
ion  â  Christ — barnu  y  byd — ac  eistedd  ar  orseddfaingc 
Crist— a  bod  yn  un  âg  ef  a'r  Tad,)  Mat.  13  :  43.  Rhuf. 
8  :  17.  1  Cor.  6  :  2.  Dat.  3  :  21,)  oni  buasai  ein  bod 
ni  wedi  cael  hyn  o  enau  Duw,  ac  megys  odditan  ei  law  j 
gan  hyny,  a  lefarodd  efe  ac  onis  cy wira  ?aca  ddywedodd 
efe,  ac  onis  cyflawna  %  Numeri  23  :  19.  Ië,  mor  sicr  a 
bod  yr  Arglwydd  Dduw  yn  eirwir,  felly  y  gwneìr  i'r  gwr 
y  mae  efe  yn  mynu  ei  anrhydeddu.  Esther  6  :  11. 
Cymmer  gyssur  gan  hyny,  O  Gristion,  canys  y  mae  yr 
amser  yn  dyfod,  pan  fydd  Duw  a  thithau  yn  agos ; 
i'e,  mór  agos  ag  y  gelli  di  yn  iawn  ddymuno ;  i'e,  tydi  a 
gei  aros  yn  ei  dŷ,  a  bod  yn  un  o'i  deulu !  A  ydyw 
hynny  yn  ddigon  gennyt  1  Dewisiwn  gadw  y  drws  yn 
nhý  fy  Nuw,  o  flaen  trigo  yn  mhebyll  annuwioldeb.  Salm 
$4  :  1.     Ti  a  gei  sefyll  yn  ei  wydd  bob  amser,  o  gylch  yr 

orseddfaingc,  yn  ei  gyntedd,  yn  ei  ystafell :  a  ewyîlysi  di 
etto  fod  yn  fwy  agos  ì  Tydi  a  gei  fod  yn  blentyn  iddo,  ac 
yntau  yn  Dad  i  ti.  Tydi  a  fyddi  yn  etifedd  ei  deyrnas  : 
ie,  mwy  nâ  hynny,  yn  ddyweddi  ei  Fab  :  a  pha  beth  yn 
ychwaneg  a  elli  di  ewyllysio  ì  Tydi  a  gei  fod  yn  aelod 
o  gorph  ei  Fab,  ac  yntau  yn  ben ;  tydi  a  fyddi  yn  unâ'r 
hwn  sydd  yn  un  â'r  Tad ;  megis  ac  y  mae  efe  wedi  deisyf 
drosot,  gan  y  Tad.;  Fel  y  hyddont  hwy  yn  un ;  megis  yr 
wyt  ti,  O  Dad,  ynof  fi,  a  minnau  ynot  tithau ;  fel  y  byddont 
hwythau  un  ynom  ni.  A'r  gogoniant  a  roddaist  i  mi,  a 
roddais  iddynt  hwy ;  fel  y  byddont  un,  megis  yr  ydym  ni 
yn  un  :  myfì  ynddynt  hwy,  a  thithau  ynof  fi ;  fel  y  byddont 
wedi  eu  perffeithio  yn  un,  ac  fel  y  gwypo'r  byd  mai  tydi 
a'm  hanfonaist  i,  a  charu  o  honot  hwynt,  megis  y  ceraist  fi. 
Ioan,  17  :  21-23. 

§  9.  (5)  Gellir  ychwanegu,  at  yr  hyn  a  ddy  wedpwyd,  y 
bydd  holl  alluoedd  yr  enaid  a'r  corph  yn  yr  orphwysfa 
hon,  ynwastad  mewn  cyflawn  waith,  ac  mewn  llawn  hwyl 
i  fwynhau  a  chlodfori  Duw.  Ni  fyddwn  yn  gorphwys  yno, 
megis  carreg  wedi  syrthio  i'r  ddaear  ;  canys  y  corph  hwn 
a  gyfnewidir  fel  na  byddo  gig  a  gwaed  mwyach,  (y  rhai 
ni  ddichon  etifeddu  teyrnas  Dduw,)  ac  felly  efe  a  gyfodir 
yn  gorph  ysprydol :  canys  "  nid  y  corph  a  fydd  yr  ydym 
yn  ei  hau ;  ond  Duw  sydd  ynrhoddi  iddo  gorph  fel  y  myn- 
nodd  efe ;  ac  i  bob  hedyn  ei  gorph  ei  hun.  1  Cor.  15  : 
37.  Os  ydyw  grâs  yn  gwneuthur  i'r  Cristion  wahaniaethu 
cymmaint  oddiwrth  yr  hyn  ag  oedd  efe  o'r  blaen,  fel  y 
gall  efe  ddywedyd,  "Nid  ydwyf  hellach  yr  un  ag  oeddwn 
gynt  ;".  pa  faint  mwy  y  byddwn  yn  rhagori  mewn  gogon- 
iant  ar  yr  hyn  ag  ydyw'r  Cristion  goreu  yn  y  byd  hwn ; 
îe,  gymmaint  ac  y  mae  corph  ysprydol,  yr  hwn  sydd  yn 
fwy  gogoneddus  nâ'r  haul,  yn  rhagori  ar  y  burgynod  gwael, 
ífiaidd,  afiach  hyn,  ym  mha  rai  yr  ydym  yn  awr  yn  pres- 
wylio  ;  felly  heíÿd  y  bydd  ein  gwybodaeth  a'n  dealltwriaeth 
yn  rhagori  hefyd  ar  ein  synwyrau  presennol ;  ac  yn  ddiau 
megis  ac  y  bydd  i  Dduw  dra-dyrchafu  ein  synwyrau,  ac 

helaethu  ein  gwybodaeth ;  felly  hefyd  yn  yr  un  modd  y 
bydd  iddo  ychwanegu  ein  dedwyddwch,  a  llenwi  ein  holl 
swydd-gynheddfau  âg  ef  ei  hun  :  ac  yn  ddiau  ni  fyddai'n 
anghenrheidiol  ail-gyfodi'r  corph,  oni  bai  iddo  fod  yn 
gyd-gyfrannog  o'r  gogoniant.  Megis  gan  hynny  ac  y  bu 
efe  yn  gyd-gyfrannog  yn  y  dioddefiadau  a'r  gostyngeidd- 
rwydd,  felly  y  bydd  hefyd  o'r  gwynfyd  ;  ac  megis  y 
pwrcasodd  Crist  yr  holl  ddyn,  felly  y  bydd  y  ddau  yn 
gyd-gyfrannogion  o  ífrwythau'r  prynedigaeth.  O!  gyfîwr 
happus  a  gwaith  bendigedig  y  corph  gogoneddus  ;  sef, 
sefyll  o  flaen  gorseddfaingc  Duw  a'r  Oen,  a  chyhoeddi'n 
wastad — "  Teilwng  wyt  ti,  O  Arglwydd,  i  dderbyn  go- 
goniant,  ac  anrhydedd,  a  gallu.  Teilwng  yw'r  Oen  a 
laddwyd,  i  dderbyn  gallu,  a  chyfoeth,  a  doethineb,  anerth, 
ac  anrhydedd,  a  gogoniant,  a  bendith  ;"  canys  ti  a'n  pryn- 
aist  ni  i  Dduw  â'th  waed,  allan  o  bob  llwyth,  ac  iaith, 
a  phobl,  a  chenhedl  ;  ac  a'n  gwnaethost  yn  frenhinoedd 
ac  yn  oífeiriadau  i'n  Duw  ni.  Aleluia,  iechawdwriaeth, 
a  gogoniant,  ac  anrhydedd,  a  gallu,  a  fyddo  i'r  Arglwydd 
ein  Duw  ni.  Aleluia,  canys  yr  Arglwydd  Dduw  Hollalluog 
sydd  yn  teyrnasu.  O  Grist'nogion,  dyma'r  orphwysfa  fen- 
digedig ;  gorphwysfa  heb  orphwyso  ;  canys  nid  ydynt  yn 
gorphwys  na  dydd  na  nos,  gan  ddy  wedyd,  "  Sanct,  sanct, 
sanct,  Arglwydd  Dduw  Hollalluog,yr  hwn  oeddit,  yr  hwn 
wyt,  a'r  hwn  a  fyddi."  Dat.  4  :  11 ;  5  :  9,  10  ;  19  :  1-6. 
Ac  os  hyn  a  fydd  gwaith  y  corph,  pa  faint  mwy  hyfryd  a 
dymunol  a  fydd  y  cyfryw  orchwyl  i'r  enaid  ;  canys  fel  ag 
y  mae'r  doniau  a'r  galluoedd  yn  fwy,  felly  hefyd  y  mae'r 
gweithrediadau'n,  gryfach,  a'r  mwynhad  yn  fwy  melus  ac 
hyfryd  ;  fel  ag  y  mae  gan  bob  un  o  alluoedd  y  corph  eu 
priodol  orchwyl,  ac  yn  derbyn  ac  yn  mwynhau  eu  priodol 
swyddau,  felly  hefyd  y  mae  gan  yr  enaid  fwyniant  a  gwaith 
neillduol  arhagorol,  gan  adnabod,  a  chofio,  a  charu,  a  chael 
felly  anrhaethol  fwynhad.  Dyma  hyfryd  waith  yr  enaid ; 
dyma'r  llygaid  ysprydol  hynny  trwy  ba  rai  y  mae'n  gweled, 
a'r  breichiauhynny  âpharai  y  mae  yn  derbyn  ac  yn  cofleidio. 

§  10.  Gwybodaeth  o'i  rhan  ei  hun  sydd  dra  dymunol ; 
a  chan  belled  ag  y  mae  rr  enaid  rhesymol  yn  rhagori  ar  y 
natur  anianol,  cymmaint  a  hynny  y  mae  difyrwch  y 
doethion  (yn  chwilio  dyfnderoedd  anian,  yn  dysgu  dirgel- 
edigaethau  y  celfyddydau)  yn  rhagori  ar  fwyniant  gwael  y 
gloddestwr,  y  meddwyn,  yr  aflan,  a  holí  weithredwyr  an- 
wiredd.  Pa  mór  rhagorol  gan  hynny  yw  gwirionedd,  a 
pha  mór  fawr  y  w  hyfrydwch  y  rhai  hynny  sydd  yn  adnabod 
Duw'r  gwirionedd  1  Y  fath  gynneddf  werthfawr  a  godidog 
yw  synwyr  !  Canys  gall  dyn,  trwy  wybodaeth,  amgylchu'r 
ddaear,  mesur  yr  haul,  y  lloer  a'r  ser,  ac  hyd  yn  nod  yr 
wybren  faith !  Medr  ragfynegu  y  diffygiadau  ar  yr 
haul  a'r  lleuad  lawer  o  flynyddoedd  cyn  iddynt  ddi- 
gwydd !  Ond  y  wybodaeth  fwyaf  rhagorol  o'r  cwbl 
oll,  yw  medru  adnabod  Duw,  y  Bôd  rragywyddol,  yr 
hwn  a  grëodd  bob  peth ;  ie,  gwybod  peth  am  dano  yn  y 
byd  hwn,  a  llawer  mwy  yn  yr  hwn  sydd  ar  ddyfod.  O 
ryfeddol  ddoethineb  a  daioni  y  Duw  bendigedig  !  Mae 
efe  wedi  cynnysgaeddu  dyn  â  gwybodaeth,  yr  hyn  sydd 
yn  naturiol  yn  tueddu  at  y  gwirionedd,  ac  yn  chwennych 
nesâu  at  y  Duw  byw,  yr  hwn  yw  Ffynnon  pob  gwirionedd. 
Dywed  i  mi,  O  Gristion,  wedi  i  ti  fod  yn  hir  sefyll  yn 
syllu  tua  'r  nefoedd,  ac  megis  wedi  cael  trem-olwg  ar 
Grist,  a  ydwyt  ti  ddim  yn  barod  i  feddwl  dy  fod  wedi 
bod  gyda  Phaul  yn  y  drydedd  nef — pa  un  ai  yn  y  corph 
ai  allan  o'r  corph — ac  wedi  gweled  pethau  annhraethad- 
wy.  2  Cor.  12  :  2,  4.  Neu,  onid  ydwyt  ti  barod  gyda 
Phedr  i  ddywedyd,  "  Arglwydd,  da  yw  i  ni  fod  yma." 
Marc  9:5.  O  na  chawn  drigo  yn  y  mynydd  hwn.  O 
na  chawn  bob  amser  weled  y  pethau  yr  ydwyf  fl  yr 
awrhon  yn  eu  gweled.  A  fuost  ti  erioed  yn  edrych  cyhyd 
ar  Haul  cyfiawnder,  hyd  onid  oedd  dy  lygaid  yn  serenu 
gan  dra-ardderchog  belydr  y  gogoniant  ]  Ac  onid  oedd 
disgleirdeb  y  goleuni  yn  peri  i  bob  peth  yn  y  byd  ym- 
ddangos  yn  dywyll,  yn  ddû,  ac  yn  annymunol,  yn  enwedig 
y  dydd  hwnnw  pan  yr  oeddit,  ysgatfydd,  yn  dioddef  erlid. 

dros  Grist,  pryd  y  bydd  efe  arferol  o  ymddangos  yn  fwyaf 
eglur  i'w  bobl'?  Oni  welaist  ti  erioed  un  yn  cerdded  gyd 
â  thi,  trwy'r ffwrn  danllyd,  boeth,  a'i  wynebpryd  yn  gyflelyb 
i  Fab  Duw  ì  Dan.  3  :  25.  Cred  fi,  O  Gristion ;  ie,  coelwch 
Dduw,  chwi  y  rhai  ydych  yn  gwybod  fwyaf  am  Dduw  yn 
Nghrist;  nid  yw'r  hyn  yr  ydych  yn  ei  wybod  am  dano  yma 
ddim  i'w  gyfíelybu  i'r  hyn  a  gewch  ei  wybod  ;  îe,  mewn 
cymhariaeth  i  hwnnw,nid  yw  yn  h&eàdu.' r enw gwybodaeth. 
Canys  megis  ag  y  bydd  i'r  cyrph  hyn  ddarfod  i  roddi  lle 
i  rai  gweìl,  felly  y  bydd  i'n  gwybodaeth  ballu,  gan  gael 
ei  lyngcu  gan  un  rhagorach  a  pherfFeithiach.  "A'i  gwyb- 
ódaetli  ìú  a  ddijlanna."  Canys  o  ràn  y  gwyddom ;  eithr 
pan  ddelo'r  hyn  sydd  berffaith,  yna  yr  hyn  sydd  o  ràn  a 
ddilëir.  Pan  oeddwn  fachgen,  fel  bachgen  y  llafarwn,  fel 
bachgen  y  deallwn,  fel  bachgen  y  meddyliwn ;  ond  pan 
aethum  yn  wr,  mi  a  roddais  heibio  bethau  bachgenaidd. 
Canys  gweled  yr  ydym  yr  awrhon  trwy  ddrych,  mewn 
dammeg,  ond  yna  wyneb  yn  wyneb ;  yn  awr  yr  adwaen 
o  ràn,  ond  yna  yr  adnabyddaf  megis  y'm  hadwaenir.  1 
Cor.  13  :  8-12.  Na  ryfedda  gan  hynny,  O  Gristion,  mai 
hyn  yw  bywyd  tragywyddol,  sef  adnabod  Duw  a  Iesu 
Grist:  Ioan,  18  :  3.  Canys  y  mwynhad  o  Dduw  a  Iesu 
Grist  yw  bywyd  tragywyddol ;  a  lle  y  mae'r  enaid  yn  cael 
mwynhau,  yno  y  mae'n  cael  gwybodaeth.  Ond  y  rhai 
hynny  ag  sydd  yn  synied  pethau  daearol  yn  unig,  y  rhai 
hynny  ag  sydd  yn  ymgynghori  â  chig  a  gwaed,  nid  ydyw'r 
cyfryw  rai  yn  credu  fod  gwybodaeth  o  Dduw  yn  wir 
happusrwydd.  Ond  nyni  a  wyddom  ein  bod  o  Dduw,  ac 
y  mae'r  holl  fyd  yn  gorwedd  mewn  drygioni ;  ac  a  wyddom 
ddyfod  mab  Duw;  ac  a  roddes  i  ni  feddwl,  fel  yr  adnab- 
yddom  yr  hwn  sydd  gy wir ;  ac  yr  ydym  nî  yn  y  cy wir 
hwnnw,  sef  yn  ei  Fab  ef  Iesu  Grist ;  hwn  yw  y  gwir 
Dduw  a  bywyd  tragywyddol  :   1  Ioan,  5  :  19,  20. 

§  11.  Ni  fydd  y  cof  ychwaith  yn  segur,  nac  yn  anfuddiol 
yn  y  gwaith  bendigedig  hwn  ;  o'r  uchelder  hwnnw  y  gall 
y  saint  edrych  o'u  hol  ac  o'u  blaen  ;  a'r  gwaith  o  gymharu'r 

pethau  a  aetbant  heibio  â  pbetbau  presennol,  a  fydd 
yn  sicr  o  wneuthur  i'r  enaid  cadwedig  hofíi'r  Ue,  ac 
ymhyfrydu  yn  ei  gyflwr.  Canys  wrth  sefyll  ar  y  mynydd 
hwnnw,  o  ba  un  y  gall  weled  yr  anialwch  mawr  ar  y  naül 
law,  ac  o'r  tu  arall  hyfryd  wlad  Canaan — sefyll  yn  y 
nefoedd,  ac  edrych  yn  ol  ar  y  ddaear,  a  chydbwyso'r  ddau 
le,  yn  y  cloriannau  diragfarn,  deall  a  gwybodaeth,  pa 
fodd  na  fydd  i  hyn  dra-gorfoleddu'r  enaid,  a  pheri  iddo 
waeddi  allan,  "  Onid  hon  yw'r  etifeddiaeth  hyfryd  abwr- 
casodd  Crist  â'i  werthfawr  waed  V  Nid  rhyfedd  hynny, 
ac  etto  y  mae'n  rhyfeddod.  O  bris  amhrisiadwy  !  O  werth 
digyffelyb !  O  gariad  digymhar,  yr  Hwn  a  ymddaros- 
tyngodd  ei  hun  mor  isel,  ac  a  gafodd  allan  ffordd  i  achub 
pechaduriaid  !  Ai  dyma  ddiwedd  ein  ffydd  %  ai  hyn  oedd 
dyben  gweithrediadau'r  Yspryd  ì  ai  gwyntoedd  cariad 
ac  awelon  rhad  râs  a'm  chwythasant  i'r  fath  borthladd 
dymunol  î  Ai  dyma'r  orphwysfa  hyfryd  i  ba  un  y  tynnodd 
cariad  Crist  fi  ì  O  ffordd  fendigedig !  O  gyflwr  tra  gog- 
oneddus  !  Ai  hwn  yw'r  gogoniant  hwnnw  am  ba  un  yr 
oedd  yr  ysgrythyrau'n  llefaru,  a  gweinidogion  yn  pre- 
gethu  1  Myfi  a  welaf  yn  wir  yn  awr,  pa  fath  newyddion 
da  yw'r  efengyl  %  newyddion  o  heddwch  a  phethau  daion- 
us ;  newyddion  o  lawenydd  mawr  i'r  holl  genhedloedd  1 
Ai  dyma  ddiwedd  fy  holl  alar,  fy  ymprydiau,  fy  narostyng* 
iadau,  fy  rhodiad  galarus  ;  ai  hyn  oedd  diwedd  hyfryd  y 
cwbl  oll  ì  Ai  yn  y  modd  happus  hwn  y  gorphenwyd  fy 
holl  weddiau,  fy  holl  wyliadwriaethau,  fy  holl  ofnau  i 
droseddu  1  Ai  felly  y  dybennodd  fy  holl  helbulon,  holl 
brofedigaethau  Satan,  pob  wawd,  a  gwatwar,  a  dirmyg 
y  byd  ì  O  anian  bechadurus,  yr  hon  a  wrthwynebaist  cyn 
gymmaint  a  chyhyd  y  cyfryw  fendithion  tra  mawr  a 
gwerthfawr !  O  enaid  anheilwng,  mor  anewyllysgar 
oeddit  i  ddyfod  i'r  fath  le  gogoneddus.  A  oedd  dyled- 
swydd  mor  hyfryd  yn  faich  gennyt]  Ai  rhy  dda  oedd  y 
byd  gwael  gennyt  i'w  golli  %  Ai  gormod  oedd  gennyt  i 
ymadael  a'r  ewbl  oll,  ymwadu  â'r  cwbl  oll,  a  dioddef  pob 

peth  er  mwyn  y  fatli  wynfyd  â  hwn  î  Mor  amharod  ac 
anewyllysgar  oeddit  i  farw  er  mwyn  hyn  !  O  galon 
dwyllodrus,  buost  agos  i'm  bradychu  a'm  hanfon  i  losg- 
feydd  tragywyddol,  a  cholli  i  mi'r  gogoniant  hwn  ;  ai  nid 
ydwyt  yn  cy wilyddio,  fy  enaid,  i  ti  erioed  ammeu'r  cariad 
a'th  ddygodd  yma  ì  dy  fod  yn  gwàn-gredu'r  ífyddlondeb 
hwnnw  a'th  ddygodd  yma;  dy  fod  yn  ammeu  cariad 
Crist,  pryd  y  dylasit  ffieiddio  dy  hun,  o  herwydd  i  ti 
ddiífoddi  cymhelliadau'r  yspryd,  ac  i  ti  gamystyried.  a 
chamddeall  y  Rhagluniaeth  honno,  ac  i  ti  anfoddloni 
i'r  ífyrdd  hynny,  a'r  drefn  honno?  a'th  ddygasant  i'r  cyf- 
ry w  wynfyd  a  hwn  ì  Ond  yn  awr  yr  ydwyt  yn  gweled 
yn  eglur,  ac  yn  hollol  gydnabod,  fod  dy  Waredwr  yn 
dy  achub,  yn  gystal  pan  yr  oedd  efe  yn  croesi  dy  ddy- 
muniadau;  a  phan  yr  oedd  efe  yn  caniattau  yr  hyn  yr 
oeddit  yn  ei  ofyn,  yn  gystal  pan  yr  oedd  efe  yn  briwo  dy 
galon  a  phan  yr  oedd  efe  yn  rhwymo  dy  archoilion.  Nid  i 
ti  y  mae  i  mi  ddiolch,  o  hunan  anheilwng,  canys  yr  oeddit 
yn  llwyr  anhaeddiannol  i  dderbyn  y  cyfryw  ddisglair 
goron.  I'r  Jehofah  gogoneddus,  gan  hynny,  y  byddo'r 
diolch,  ac  i'r  Oen  y  byddo'r  gogoniant  yn  dragywydd. 
§  12.  Ond  oh !  Y  Cariad/  hwn  yw'r  cyflawn,  yr  agos 
a'r  melus  fwynhad.  Canys  Duw  Cariad  y w,  a'r  hwn  sydd 
yn  aros  mewn  cariad  sydd  yn  aros  yn  Nuw,  a  Duw 
ynddo  yntau.  Ac  yn  awr  y  mae'r  enaid  gwàn  yn  cwyno, 
gan  ddywedyd,  Oh,  na  fedrwn  garu  Crist  yn  fwy.  Ond 
yno  ti  a  elli  wneuthur  hynny  â'th  holl  galon,  a  thi  a  gei 
dy  gyflenwi  â'i  gariad  anrhaethol.  Ychydig  a  wyddost  ti 
yn  awr  am  ei  hawddgarwch,  ac  o  herwydd  hynny  ychydig 
yr  ydwyt  yn  ei  garu.  Ond  y  pryd  hynny  yr  olwg  arno 
a  fydd  yn  effeithio  dy  galon ;  a  thra  fyddi  yn  eanfod  ei 
ddisglair  wedd  a'i  wynebpryd  siriol,  ti  á  fyddi  yn  cael  dy . 
ddylenwi  â  gorfoledd  ei  gariad.  O  chwy-chwi,  Grist'- 
nogion,  oni  fydd  eich  caríad  chwi  yn  ennynu  peth  pan 
fyddoch  yn  cofio  ei  ryfeddol  a'i  anhaeddiannol  gariad  ef 
tuag  attoch  ehwi  ì    Oni    fydd  yr  adgoíFa  e'i  anfeidröî 

ddaioni  yn  ennyn  eich  serch  tuag  atto,  a  llewyrch  dis- 
gleirdeb  ei  wynebpryd,  ac  arwyddion  ei  ewyllys  da,  yn 
toddi  eich  calonnau  o'ch  mewn  1  Pa  beth  a  wna,  a  pha 
faint  mwy  a  fydd  y  pryd  hynny,  pan  y  byddwch  byw 
mewn  cariad,  a  chael  o  honoch  bob  peth  ynddo  ef,  yr  hwn 
yw  pob  cyflawnder  1  Yn  ddiau  y  mae'r  cariad  yma  yn 
waith  ac  yn  gyflog  hefyd.  Duwioldeb  sydd  elw  yn  y  byd 
hwn,  a  pha  faint  mwy  yn  yr  hwn  sydd  ar  ddyfod !  Pa 
fath  fraint  werthfawr  yw  hyn,  sef  bod  Duw  yn  caniattâu 
i  ni  ei  garu ;  ei  fod  yn  dioddef  i'r  rhai  hynny  ei  dderbyn 
i'w  mynwes,  y  rhai  a  fuasent  o'r  blaen  yn  caru  pechod,  ac 
yn  cofleidio  anlladrwydd  ac  aflendid  :  ie,  mwy  nâ  hyn,  y 
mae  efe  yn  talu'n  ôl  iddynt  gariad  am  gariad  ;  ìe,  mil 
mwy.  O  Gristion,  tydi  a  fyddi  y  pryd  hynny  yn  Uawn  o 
gariad  ;  ac  etto,  er  i  ti  ei  garu  gymmaint  a  fedrech  ac 
a  allech,  ti  a  gei  dy  garu  ganddo  ef  ddeng  mil  mwy. 
A  gafodd  breichiau  Mab  Duw  eu  lledu  ar  y  groes  1  ac  a 
wnaethpwyd,  gan  y  waywffbn,  ffbrdd  at  ei  galon  ]  ac  oni 
fydd  ei  freichiau  wedi  eu  Uedu,  a'i  galon  yn  agored  i  ti 
mewn  gogoniant  %  A  ddarfu  iddo  ef  dy  garu  di  yn  gyntaf, 
cyn  i  ti  ei  garu  ef ;  ac  oni  fydd  iddo  dy  garu  hyd  y 
diwedd  ì  A  ddarfu  iddo  ef  dy  garu  di,  pan  oeddit  yn 
elyn  iddo,  pan  yr  oeddyt  yn  bechadur  mawr,  a  phan  yr 
oeddit  yn  dy  ffieiddio  dy  hun ;  ie,  a'th  arddel  a'th  gym- 
meryd  yn  eiddo  iddo  ei  hun,  pan  yr  oedd  pawb  yn  dy 
wrthod,  a  thithau  héfyd  yn  ymwadu  ac  yn  ymwrthod  â  thi 
dy  hun  ì  Ac  oni  fydd  iddo'n  awr  dy  garu  â  chariad 
anfeidrol  a  thragywyddol,  a  thithau  yn  fab  iddo — a 
thithau  y  pryd  hynny  yn  un  o'r  seintiau  gogoneddus — a 
phan  y  byddi  yn  medru  talu'n  ôl  iddo  beth  cariad  am 
gariad  1  Ac  oni  fydd  iddo  efe,  yr  hwn  a  wylodd  mewn 
cariad  uwchben  Jerusalem  pan  yr  oedd  ei  dinystr  yn 
agoshau,  lawenychu  gan  gariad  uwchben  y  Jerusalem 
newydd  mewn  gogoniant  ì  Cred  hyn  o  wirionedd,  O 
Gristion,  a  myfyria  arno ;  ac  os  yw  ei  freichiau  tragy- 
wyddol  am  danat  yn  y  byd  hwn,  pa  faint  mwy  y  bydd  i 

tì  gael  dy  gofleidio  yn  y  nefoedd  gan  y  cariad  hwnnw,  yr 
nwn  oedd  o  dragywyddoldeb,  ac  a  bery  yn  dragywydd  ì 
Y  cariad  hwnnw,  yr  hwn  a  wnaeth  i  Fab  Duw  ddyfod 
o'r  nefoedd  i'r  ddaear,  o'r  ddaear  i'r  groes,  o'r  groes  i'r 
bedd,  ac  o'r  bedd  i  ogoniant ; — y  cariad  hwnnw,  yr  hwn 
a  fu  yn  lluddedig,  a  newynodd,  a  gafodd  ei  demptio,  ei 
ddiystyru,  ei  fflangellu,  ei  gernodio,  a  phoeri  arno,  a 
groeshoeliwyd,  ac  a  drywanwyd  â'r  waywfíbn ;  yr  hwn 
a  fu  yn  ymprydio,  yn  gweddio,  yn  dysgu,  yn  iachâu,  yn 
wylo,  yn  chwysu,  yn  gwaedu,  yn  marw  :  dyma'r  cariad 
a'th  gofleidia  di  yn  dragywydd.  Pan  fyddo  perffaith 
gariad  crëedig,  a  pherffaith  gariad  digrè'edig,  wedi 
ymgyfarfod  ynghyd,  ni  fyddant  megis  Joseph  a'i  frodyr, 
y  rhai  oeddent  yn  gorwedd  ar  yádfau  eu  gilydd,  yn 
wylo ;  ond  hwy  a  fyddant  yxi  caru  ac  yn  gorfoleddu, 
ac  nid  yn  caru  ac  yn  wylo;  etto  fe  wna'r  newydd 
hyn  i  deyrnas  Sata»  siglo,  sef,  fod  brodyr  Joseph 
wedi  dyfod,  a  bod  y  saint  wedi  eu  derbyn  yn  ddiogel 
i  fynwes  Crist,  ailan  o  gyrhaedd  uffern  yn  dragywydd. 
Ac  nid  ydyw  hwn  ychwaith  yn  gyfryw  gariad,  a'r  un 
ao-  oedd  rhwng  Dafydd  a  Jonathan,  yn  griddfan  allan 
eu  galarnad  trwm  o  herwydd  eu  bod  yn  gorfod  ymadael 
y  naill  oddiwrth  y  llalì.  Ond  gwybydd  hyn,  O  gredadyn, 
er  dy  gyssur  tragywyddol,  nad  all  na  phechod,  na  daear, 
nac  uffern  na  dim  arall  dy  wTahanu  oddiwrth  gariad  Crist, 
tra  yr  ydwyt  yn  ymddibynnu  arno  trwy  ffydd,  yn  credu 
ynddo,  ac  yn  ymddiried  iddo.  Canys  dyma'r  Cyfaill  alýn 
wrthyt  yn  well  nâ  brawd,  ac  y  mae  efe  yn  gadarn  i 
achub,  acuwchlaw  pob  gelyn  :  A  chyd  âg  çfnid  oes  gyf- 
newidiad,  na  chysgod  trocdigaeth :  Iago,  1  :  17.  Ac  ni 
fydd  ei  gariad  ef  tuag  attat  ti,  yr  un  fath  a'th  gariad  tt 
tuag  atto  ef  pan  yr  oeddit  ar  y  ddaear,  yn  oeraidd,  yn 
anwadal ,  weithiau'n  gryf,  ac  weithiau'n  wan.  Efe,  yr  hwn 
ni  pheidiodd  a'th  garu  pan  yr  oeddit  mewn  gelyniaeth 
i'w  erbyn,  ac  hefyd  er  gwaethaf  dy  holl  anffyddlondeb 
a'th  ddiystyrwch  o  hono ;  ie,  ac  er  i  ti  mor  wargaled  eî 

ddiystyru,  a  ddichon  y  cyfryw  un  beidio  a'th  garu  wedi 
iddo'th  wneuthur  oll  yn  hawddgarî  Efe,  yr  hwn  sydd 
yn  dy  gynnal  mor  ddianwadal  yn  ei  gariad,  fel  y  gelli 
ofyn  yn  hyderus  gyd  â'r  apostol,  pa  beth  a  ddichon  fy 
ngwahanu  oddiwrth  gariad  Crist,  "Ai  gorthrymdcr,  neu 
ing,  neu  ymlid,  neu  newyn,  neu  noethni,  neu  enbydrwydd, 
neu  gleddyf?"  Rhuf.  8  :  35.  Ac  oni  fydd  efe  eihun  gan 
hynny  yn  fí'yddlon  1  Yn  ddiau  ti  a  elli  fod  yn  hyderus,  a 
dywedyd  yn  hyf,  "  Y  mae'n  ddiogel  gennyf,  na  all  nac 
angau,  nac  einioes,  nac  angylion,  na  thywysogaethau,  na 
rneddiannau,  na  phethau  presennol,  na  phethau  i  ddyfod, 
nac  uchder,  na  dyfhder,  nac  un  creadur  arall,  ein  gwahanu 
ni  oddiwrth  gariad  Duw,yrhwn  sydd  yn  Nghrist  Iesu  ein 
Harglwydd."  Rhuf.  8  :  38,  39.  Ac  onid  ydym  ni,  bellach, 
megis  ÿr  apostol,  yn  llawn  syndod  a  rhyfeddod,  ac  yn 
barod  i  ofynfel  yntau,  "  Beth  gan  Jiynny  a  ddywedwn  ni 
wrtli  y  pethau  hyn  V  Rhuf.  8  :  31.  Cariad  o'r  fath  hyn 
ag  sydd  uwchlaw  pob  deall  dyn,  sy<3d  yn  ddirgelwch 
mawr  i'n  gwybodaeth  a'n  synwyrau  amherfíaith  ni.  Nid 
rhyfedd  gan  hynny  fod  yr  angylion  yn  chwennych  edrych 
ar  y  dirgelwch  yma.  1  Pedr,  1  :  12.  Ac  os  gwaith  aç 
hyfrydwch  y  duwiolion  yn  y  byd  hwn  ydyw  "  ceisio  am- 
gyffred  gyd  â'r  holl  saint,  bcth  yw'r  íled,  a'r  hyd,  a'r 
dyfnder,  a'r  uclider,  gwybod  cariad  Crist,  yr  hwn aydd 
uwclilaw  gwybodaeth,"  Eph.  3  :  18.  gellir  deall  yn 
ddiammeu  oddiwrth  hyn,  mai  gwaith  tragywyddol  or- 
phwysfa'r  saint  fydd  mwynhau  cariad  Duw  yn  Nghrist. 

§  13.  Yn  y  lle  nesaf,  y  mae  i  ni  ystyried  fod  llawenydd 
yn  helaeth  gyfrannogi  yn  y  mwynhad  hwn.  Dyma'r  diben 
gogoneddus,  i'r  hwn  y  mae'r  holl  bethau  eraill  yn  tywys 
iddo,  ac  yn  diweddu  ynddo ;  sef  yr  anrhaethol  dded- 
wyddwch  ag  y  mae'r  seintiau  bendigedig  yn  ei  fwynhau 
wrth  weled,  ac  adnabod,  a  charu  Duw,  a  hwythau  yn  cael 
eu  caru  ganddo  yntau.  Dyma'r  "  garreg  wen  yr  hon  nid 
edwyn  neb,  ond  yr  hwn  sydd  yn  ei  derbyn,"  Dat.  2  :  17.  Yn 
ddiau  dyma'r  llawenydd, "  ni  bydd  y  dieithr  yn  gyfrannog 

o  hmo"  Diar.  14  :  10.  Mae  holl  ffÿrdd  yr  Arglwydd  a'i 
holl  drugareddau  yn  tywys  tuag  at,  ac  yn  diweddu  yn  y 
llawenydd  yma.  Ein  lachawdẅr  bendigedig  a  wylodd, 
a  oíidiodd,  ac  a  ddioddefodd,  fel  y  byddai  i'r  saint  gael 
gorfoleddu.  Y  mae  efe  yn  anfon  yr  Yspryd  Glân,  y 
Diddanydd,  attynt ;  y  mae  efe  yn  cyflawni  ei  addewidion 
jddynt ;  y  mae  efe  yn  dangos  iddynt  yr  happusrwydd 
hwnnw  ag  sydd  ar  ddyfod,  fel  y  hyddo  eu  llawenydd  yn 
gyflaicn :"  loan,  16  :  24.  Y  mae  efe  yn  agor  iddynt 
ffynnon  y  dyfroedd  byw,  fel  na  byddo  iddytit  sychedu 
mwyach,  ac  fel  y  byddai  ynddynt  yn  tarddu  i  fynu  i 
fywyd  tragywyddol.  Ioan,  4  :  14.  Y  mae  efe  yn  eu 
ceryddu,  a  thrwy  hynny  yn  eu  haddasu  i'r  orphwysfa. 
Salm  94  :  12,  13.  Y  mae  efe  yn  gwneuthur  hyn  yn  rhan 
o'u  gwaith  a'u  dyledswydd,  sef  llawenhau ;  " Llawenhewch 
yn  yr  Arglwydd  yn  wastadol,  a  thrachefn,  meddaf,  llaw- 
enhewch^  Eph.  4  :  4.  Nid  yw  efe  un  amser  yn  eu  dwyn 
i'r  fath  gyflwr  isel,  nad  oes  iddynt  fwy  o  achos  gorfoledd 
na  thristwch.  Ac  os  yw'r  Arglwydd  yn  gofalu  felly  am 
ein  cyssur  a'n  diddanwch  yn  y  byd  hwn,  Oh !  pa  gym- 
maint  fydd  y  llawenydd  hwnnw  a  barottowyd  gan  Grist 
i'r  saint ;  a'r  enaid  hefyd  wedi  ei  wneuthur  yn  addas 
iddo,  ei  hunig  waith  a'i  hyfrydwch  fydd  llawenhau  yn 
wastadol.  Mae'n  debygol  y  bydd  llawenydd  y  saint  yn 
fwy  o  lawer  na  phoenau'r  damnedigion,  canys  poenau 
creaduriaid  ydynt  a  barottowyd  i  ddiafol  ac  i'w  angylion, 
Mat.  25  :  41,  ond  y  llawenydd  ydyw  "  llawenydd  ein 
Harglwydd."  Mat.  25  :  21.  A'r  un  gogoniant  ac  a  rodd- 
odd  y  Tad  i'r  Mab,  y  maeW  Mab  yn  ei  roddi  iddynt  7iwy, 
Ioan,  17  :  22,  a  hynny  yw  "  eistedd  gyd  ag  ef,  ar  ei  or- 
seddfaingc  :  megis  yr  eisteddodd  yntau  gyd  âH  Dad,  ar  ei 
orseddfaingc.  Ioan,  17  :  22.  Oh  \  tydi  enaid  gwan,  yr 
hwn  wyt  yn  gweddio  am  lawenydd,  yn  disgwyl  am 
lawenydd,  yn  cwyno  o  cisiau  llawenydd,  a'r  hwn  wyt  yn 
hiraethu  am  lawenydd,  y  pryd  hynny  y  cei  fwynhau  cyf- 
lawnder  llawenydd,  gymmaint  a  fedr  dy  galon  gynnwys ; 

îe,  mwy  nag  a  feddyliaist  erioed  am  dano,  nac  a  ellaist  un 
amser  ei  ddymuno  :  a  thra  yr  ydwyt  ar  dy  daith  tuagyno, 
bydded  i  ti  rodio  yn  ddìesgeulus,  a  gwylio  bob  amscr  ;  ac 
yna  gad  i  Dduw  ranu  i  ti  yr  amser  a'r  graddau  o  lawen- 
ydd  a  fyddo  da  yn  ei  olwg.  Efallai  ei  fod  yn  eu  cadw 
hyd  yr  amser  y  bydd  arnat  fwy  o'u  heisiau.  Gwell  i  ti 
golli  dy  gyssur  na  'th  ddiogelwch ;  ie,  pe  gwelai  ef  yn. 
dda  i  ti  farw  yn  llawn  ofnau  a  gofìdiau,  ni  bydd  hynny 
ond  am  fynyd  awr,  ac  yna  diflannant,  a  gorphenir  hwynt 
oll  mewn  annhraethol  lawenydd.  Nid  ydyw  ofnau  y  cyf- 
iawn  ond,  rnegis  llawenydd  y  rhagrithiwr,  drosfynyd  awr, 
(Job  20  :  5,)  ac  nid  yw  digofaint  Duw  tuag  at  ei  bobl 
ychwaith  ond  byr :  "  Canys  ennydfeclian  y  bydd  yn  ei  lid  ; 
yn  eifoddlonrwydd  y  mae  bywyd  ;  dros  Irydnawn  yr  erys 
wylofain,  ac  erbyn  y  boreu  y  bydd  gorfoledd."  Salm  30  :  5. 
O  ddedwydd  foreu  !  O  enaid  tlawd,  gostyngedig,  ac 
amheus,  pa  fodd  y  llamai  dy  galon  o  lawenydd  pe  ba'i 
llais  o'r  nef  yn  hysbysu  i  ti  gariad  Duw  tuag  attat,  a 
maddeuant  dy  bechodau,  a'th  sicrhau  o'th  ran  yn  y  gor- 
foledd  hwnnw  ]  Pa  faint  mwy  gan  hynny  a  fydd  dy 
lawenydd  wedi  i  ti  fyned  i  mewn  i'r  tragywyddol  fwyn- 
had,  ac  wedi  i  ti  gael  dy  dderbyn,  mewn  gwirionedd,  i 
lawenydd  dy  Arglwydd,  a  hynny  cyn  i  ti  goelio  yn  iawn 
fod  hyn  wedi  digwydd  % 

§  14.  Yn  y  lle  nesaf,  ystyria  nad  dy  lawenydd  dy  hun 
yn  unig  a  fydd  hwn,  ond  y  cyfryw  ag  y  bydd  llawer 
ereill  yn  gyd-gyfranogion  o  hono,  yn  gystal  ag  o'r  cariad. 
A  oes  llawenydd  yn  y  nef  am  dy  edifeirwch,"ac  oni 
fydd  y  gorfoledd  yn  llawer  mwy  pan  fyddych  yn  cael  dy 
dderbyn  i'r  gogoniant  ì  Oni  fydd  yr  angelion  yn  dy 
roesawu  ac  yn  llawenychu  oherwydd  dy  ddyfodiad  î 
Byddant  yn  ddiammeu :  ac  nid  hyn  yn  unig,  ond  fe  fydd 
hwn  hefyd  yn  llawenydd  Crist  Iesu  ;  canys  y  pryd  hynny 
y  bydd  yn  derbyn  gwobr,  a  dyben  ei  holl  waith  a'i  lafur, 
a'i  boen,  a'i  ofid,  a'i  ddioddefaint.  Dyna  y  pryd  y  bydd 
efe  yn  gweled  o  lafur  ei  enaid,  sef  pan  y  byddom  ni  yn 

myned  i  niewn  i'w  orfoledd.  Dyna  'r  pryd,  am  ba  un  y 
mae  yr  Apostol  yn  llefaru,  (2  Thes.  1 :  10,)  "  Pan  ddel 
efe  i'w  ogoneddu  yn  ei  saint,  ac  i  fod  yn  rhyfeddol  yn  y 
rhai  oll  sydd  yn  credu."  Dyna  amser  ei  gynhauaf  pan  y 
bydd  Crist  Iesu  yn  derbyn  o  fírŵyth  ei  lafur ;  ac  ni  bydd 
edifar  ganddo  ei  ddioddefaint,  ond  efe  a  lawenycha  dros 
ei  etifeddiaeth,  yr  hon  a  bwrcasodd  â'i  briod  waed  ;  a'i 
boblhefyd  a  lawenychant  ynddo  ef;  ie,  y  Tad  ei  hunan 
hefyd  a  wisg  lawenydd  gyda  'n  llawenydd  ni.  Canys 
megis  yr  ydym  yn  tristáu  ei  Ysbryd,  (Eph.  4  :  30,)  ac  yn 
ei  Jiino  â'n  hanwireddau  a'n  pechodau,  (Esa.  42  :  24, 
a  7 :  13,)  felly  hefyd  y  mae  efe  yn  Uawenhau  yn  ein  da- 
ioni ;  canys  y  mae  efe  yn  dywedyd,  "  Ië,  myfi  a  lawen- 
ychaf  ynddynt,  gan  wneuthur  Ues  iddynt."  Jer.  32  :  41. 
O  !  pa  mór  fuan  y  bydd  efe  yn  canfod  unrhyw  fab  afrad- 
lon  tra  y  mae  efe  eto  yn  mhell  oddiwrtho  ;  ie,  fel  y  bydd 
efe  yn  rhedeg  i'w  gyfarfod,  a  chyda'r  fath  dosturi  y  mae 
efe  yn  syrthio  ar  ei  wddf,  ac  yn  ei  gysanu — yn  ei  ddilladu 
â'r  wisg  oreu — yn  rhoddi  modrwy  ar  ei  law,  ac  esgidiau 
am  ei  draed — ac  yn  lladd  y  llô  pasgedig  i'w  fwyta,  a  bod 
yn  llaẁen  !  Luc  15  :  20-23.  Cyfarfod  llawen  yn  ddiau 
ydyw  hwn  :  ond  nid  yw  ddim  i'w  gyfFelybu  i'r  cofleidio 
a'r  llawenydd  a  fydd  yn  y  cyfarfod  mawr  a  diweddaf 
hwnnw;  ie,  yn  ychwaneg  na  hyn — megis  ag  y  mae  Duw 
yn  ein  caru  fel  hyn,  ac  yn  llawenhau  o'n  herwydd,  felly 
hefyd  y  mae  efe  yn  gwneuthur  hynny  yn  orphwysfa  iddo 
ei  hun  ac  i  ninau  hefyd.  Y  fath  Sabboth  tragywyddol  a 
fydd  hwnnw,  wedi  gorphen  gwaith  mawr  ein  hiechydwr- 
iaeth,  ein  sancteiddhad  a'n  cadwraeth,  ac  felly  gorphen  a 
pherífeithio  y  cwbl  oll,  gan  ein  derbyn  i  mewn  i'r  gogon- 
iant  tragywyddol  !  "  Yr  Argìwydd  dy  Dduw  yn  dy  ganol 
di  sydd  gadarn  ;  efe  á  achub,  efe  a  lawenycha  o'th  blegid, 
gan  lawenydd  ;  efe  a  lonydda  (orphwys)  yn  ei  gariad,  efe 
a  ymddigrifa  ynot  dan  ganu."  Zeph.  3  :  17.  Da  y  gallwn 
ni,  gan  hynny,  lawenychu  yn  Nuw  gyda  llawenydd,  ac 
ymlonyddu  neu  orphwys  yn  ei  gariad,  ac  ymddigrifo 
ynddo  dan  ganu. 

§  15.  Ond  och !  ocli !  fy  nghalon  wan  sydd  yn  ofnì 
myned  yn  mlaen  yn  mhellach  !  Tebygwn  fy  mod  yn 
clywed  Uais  yr  Arglwydd  yn  dywedyd  wrthyf,  "  Pwy  yw 
hwn  sydd  yn  tywyllu  cynghor  âg  ymadroddion  V  Job  38  : 
2.  Ond,  O  Arglwydd,  maddeu  i'th  was  !  Nid  ydwyf,  yn 
rhyfygus,  yn  ceisio  edrych  i  mewn  i  bethau  na  ddatgudd* 
iwyd.  Yr  ydwyf  yn  galaru  fod  fy  nealltwriaeth  mór  wan, 
fy  meddyliau  mór  isel,  fy  serchìadau  mòr  ddaearol,  a'm 
hymadroddion  mòr  wael  ac  anaddas  i  ddadgan  y  cyfryw 
ryfeddol  ogoniant !  Nid  ydwyf  ond  yn  unig  wedi  clywed 
â'm  clustiau  son  am  danat.  Job  42:  5.  O !  caniatâ 
i'th  was  dy  weled,  a  mwynhau  y  llawenydd  hwnnw;  ae 
yna  y  cäf  gyfiawn  vvTybodaeth,  y  rhoddaf  i  ti  fwy  o  barch 
ac  anrhydedd,  ac  y  clodforaf  di  yn  well.  Yna  hefyd  y 
fîìeiddiaf  yr  hyn  ydwyf  yn  bresennol,  ac  yr  ymddiosgaf 
fy  ngwendid,  ac  y  caf  ymadael  â  phob  anmherfFeithrwydd. 
"  Ond  yn  awr  y  lìefarais  yr  hyn  nis  deallais  ;  pethau  rhy 
ryfedd  i  mi,  y  rhai  nis  gwyddicn  !"  Job  42  :  3.  "  Etto 
mì  a  gredais,  ac  am  hynny  y  llefarais"  2  Cor.  4  :  13. 
Pa  beth  ellir  ddysgwyl  oddiwrth  ,lwch  ond  ysgafnder,  nac 
oddiwrth  lygredigaeth  ond  halogrwydd  !  Ffrwythau  fy 
llygredigaeth  yw  fy  ngwendid  a'm  hannheilyngdod ;  etto 
jnae  y  tân  oddiar  dy  allor  di,  a'r  gwaith  a  orchymynwyd 
gennyt.  Nid  edrychais  i  mewn  i'th  Arch,  ac  nid  estynais 
fy  llaw  atti,  heb  dy  gennad  di !  O  Arglwydd,  golch  ym- 
aith  fy  holl  aflendid  a'm  halogrwydd  yn  ngwaed  yr  Oen. 
Pob  gwaith  a  wnaf  yn  y  byd  hwn  fydd  yn  anmherffaith. 
Bydded  gwiw  gennyt  ei  dderbyn  fel  ag  y  mae,  canys  nis 
gallaf  ddim  gwell.  "  Yr  ysbryd  sydd  barod,  ond  y  cnawà 
sydd  wan."     Mat.  26  :  41. 

PEN.   II. 

Y    PETHAÜ    RHAGFLAENOL    AG  YDYNT    MEGIS    YN    PAROTOI  Y 
FFORDD    I    ORPHWYSFA'R    SAINT. 

$  1.  Dedwyddwch  y  Cristion  yw  fod  y  ffordd  etto  yn  rhydd  i  Baradwys.  Y  maa 
pedwar  peth,  yn  fwyaf  pennodol,  yn  parotoi  y  ífordd  i  fyned  i  mewn  yno, 
$  2,  3,  yn  enwedig — yn  (1.)  Gogoneddus  ymddangosiad  Crist ;  §  4.  (2.)  Yn 
ail,  Yr  adgyfodiad  cyíTredinol  ;  §  5—8.  (3.)  Yn  drydydd,  Y  fam  olaf ;  $  9, 
10.  (4.)  Ac,  yn  bedwerydd,  Coroni  y  Saint.  $  11.  Myned  yn  mlaen  at  gynnwys- 
iad  y  pen  nesaf. 

§  1.  Nid  yw  y  ffordd  i  Baradwys  ýn  awr  mór  gauedig 
ag  oedd  pan  yr  oedd  y  ddeddf  a'r  felldith  mewn  grym  ; 
canys  yn  awr  hysbyswyd  i  ni,  O  Gristionogion  anwyl,  fod 
ffordd  newydd  a  bywiol  wedi  ei  chyssegru  i  ni  trwy  'r 
llén,  sef  ei  gnawd  (Heb.  10  :  19,  20,  22)  ef  (Crist,)  trwy 
ba  un  y  gallwn  fyned  i  mewn  yn  hyderus  i'r  sanctaidd 
sancteiddiolaf.  Minnau  hefyd  a  nesâf  yn  hyfach  :  a  chan 
ddeall  fod  y  cleddyf  tanllyd  ysgwydedig  wedi  ei  gym- 
meryd  ymaith,  myfi  a  anturiaf  etto  edrych  i  mewn  i  Bar- 
adwys  ein  Duw.  A  chan  fy  mod  yn  gwybod  nad  yw  hwn 
yn  ffrwyth  gwaharddedig,  ac  hefyd  ei  fod  yn  dda  yn  fwyd, 
ac  yu  hyfryd  i'r  olwg  ysbrydol,  ac  yn  bren  dymunol  i 
wneuthur  dyn  yn  hapus,  ac  yn  ddoeth  i  iechydwriaeth,  myfi 
a  gaf,  trwy  gymhorth  Glan  Ysbryd  Duw,  gymmeryd  o'i 
ffrwyth  fy  hunan,  ac  hefyd  roddi  i  chwithau,  yn  ol  fy  ngallu, 
fel  y  byddo  i  chwi  fwyta.  Y  mae  cyntedd  y  deml  yn  dra 
gogoneddus,  a'r  porth  a  elwir  y  JPorih  Prydfcrth.  Y  mae 
yma  bedwar  peth  i'w  hystyried,  y  rhai  ydynt  bedair 
congl  y  porth  :  ac  yn  gyntaf,  tra  gogoneddus  ddyfodiad 
ac  ymddangosiad  Mab  Duw ;  y  gwaith  mawr  hwnnw  o 
eiddo  Crist,  sef  cyfodi  ein  cyrph  o'r  llwch,  a'u  cyssylltu 
drachefn  â'r  enaid ;  trefn  fawr  ac  ardderchog  dydd 
y  farn,  lle  y  bydd  y  seintiau  yn  gyntaf  yn  cael  eu  barnu 
yn  gywir,  ac  yn  cael  eu  cyhoeddi  eu  bod  yn  gyfiawn- 

ion,  ac  wedi  hynny  yn  cael  y  fraint  o  farnu  'r  byd 
gyda  Christ;  ac  yn  ddiweddaf,  eu  hanrhydeddus  goron- 
iad,  a  derbyniad  y  deyrnas. 

§  2.  (1.)  Yn  gyntaf,  gellir  cyfrif  ardderchog  ddyfodiad 
ac  ymddangosiad  Mab  Duw  yn  ogoniant  i'w  bobl ;  canys 
er  eu  mwyn  hwy  y  daeth  efe  i'r  byd,  y  dioddefodd,  y  bu 
farw,  y  cyfododd,  ac  yr  esgynnodd,  ac  er  eu  mwynhwy  y 
daw  efe  drachefn.  Ac  i'r  dyben  hyn  y  daw  Crist  yr  ail 
waith  i  gymmeryd  ei  bobl  atto  ei  hun,  fel  lle  y  mae  ef  y 
lyddont  hwythau  hefyd.  Ioan  14  :  3.  Pan  ymadawodd  y 
Priodfab,  ni  roddodd  efe  i  ni  lythyr  ysgar,  ac  nis  gadawodd 
ni  ychwaith  heb  un  bwriad  i  ddychwelyd  ;  ond  y  mae  efe 
wedi  gadael,  a  rhoddi  i  ni  brawf  digonol  i'r  gwrthwyneb. 
Y  mae  gennym  ni  ei  air,  ei  addewidion  tra  mawr  a  gwerth- 
fawr,  a'i  sacramentau  y  rhai  a  ddangosant  ei  farwolaeth, 
hyd  oni  ddelo,  (1  Cor.  11  :  26  ;)  ac  y  mae  efe  hefyd  yn 
rhoddi  ei  Ysbryd  i'n  cyfarwyddo,  i'n  sancteiddio,  a'n 
diddanu,  hyd  oni  ddelo  efe.  Yr  ydym  hefyd  yn  "icae'l 
arwyddion  digonol  o'i  gariad,  i  ddangos  nad  yw  efe  yn 
anghofio  ei  addewidion  na  ninnau  ychwaith.  Ië,  yr  ydym 
beunydd  yn  canfod  arwyddion  o'i  ddyfodiad,  y  rhai  a  rag- 
fynegodd  efe.  Yr  ydym  yn  gweled  y  ffigysbren  yn  deilio, 
ac  o  herwydd  hynny  yr  ydym  yn  gwybod  bod  yr  Jiâf  yn 
agos.  Mat.  24  :  30,  32.  Ac  er  bod  y  byd  annuwiol  yn 
dywedyd,  Y  mae  'r  Arglwydd  yn  oedi  ei  ddyfodiad,  (Mat. 
24  :  4S,)  etto  bydded  i'r  duwiolion  gyfodi  eu  penau,  canys 
y  mae  eu  hymwared  yn  agoshau.  Luc  21:  28.  O!  fy 
nghyd  Gristionogion,  pa  beth  a  wnaem  ni  pe  na  ddych- 
welai  ein  Harglwydd  !  Ymha  gyflwr  gresynus  y  byddem, 
wedi  ein  gadacl  yn  mysg  bleiddiaid,  (Mat.  10  :  16,)  ac  yn 
mysg  llewod,  (Salm  57 :  4,)  ynghanol  cenhedlaeth  gwìberod. 
Mat.  3:7.  A  fydd  iddo  ef  wneuthur  fel  hyn,  a'n  hanghofio 
felly  %  A  brynodd  efe  ni  mor  ddrud,  ac  a  âd  efe  i  ni  bechu, 
i  ddioddef,  i  riddfan,  ifarw  beunydd,  ac  oni  ddychwel  efe 
attom  mwy  %  Nis  dichon  hyn  fod.  Mae  hyn  yn  bur  debyg 
i'n  hymddygiad  anniolchgar  ni  tuag  at  Grist ;  canys  pan 

y  mae  genym  helaethrwydd  o  bethau  y  byd,  nid  ydym 
yn  gofalu  nemawr  am  ddyfod  at  Grist ;  ond  nid  felly  y 
mae  efe  yn  ymddwyn  tuag  attom  ni.  Ac  fe  fydd  efe,  yr 
hwn  a  ddaeth  i  ddioddef,  yn  sicr  o  ddyfod  i  fuddygol- 
iaethu  ;  a'r  hwn  a  ddaeth  i  bwrcasu,  a  ddaw  yn  ddiam- 
meu  i  feddiannu.  A  pha  le  arall  y  mae  ein  holl  obaith 
ond  yn  hyn  1  Oni  b'ai  hyn,  pa  beth  a  ddeuai  o'n  ffydd, 
o'n  gweddiau,  o'n  dagrau,  a'n  gwastadol  ddisgwyliad  ì 
ac  oni  b'ai  hyn,  o  ba  leshad  y  byddai  holl  amynedd 
y  saint  ì  ac  oni  fyddem  ni,  o'r  holl  ddynion,  y  rhai  tru- 
enusafì  1  Cor.  15  :  19.  Dywedwch  i  mi,  y  rhai  ydych 
yn  ofni  Duw,  a  wnaeth  Crist  i  ni  ymadael  â'r  holl  fyd,  a 
chael  ein  diarddelu  hefyd  gan  yr  holl  fyd  %  ymwadu  â'r 
cwbl  oll,  a  bod  o  honom  yn  gâs  gan  bawb — a  hyn  i  gyd 
er  mwyn  Crist  a'r  efengyl,  ac  fel  y  byddai  i  ni  ei  fwynhau 
fel  ein  hunig  drysor  ?  Ac  a  wna  efe,  debygech  chwi,  ein 
hanghofio  a'n  gwadu  wedi  'r  cwbl  ì  Pell  fyddo  'r  fath 
feddyliau  oddiwrth  ein  calonnau.  Ond  paham  na  buasai 
efe  yn  aros  gyda  'i  bobl,  pan  y  bu  efe  byw  yn  y  byd  ì  Pa- 
ham  1.  Oni  orphenodd  efe  ei  waith  ar  y  ddaear  ]  Onid 
oedd  raid  iddo  gymeryd  meddiant  o'r  gogoniant  ar  ein  rhan 
ni  %  Onid  oedd  raid  iddo  eiriol  gyda'r  Tad,  dadleu  ei  ddi- 
oddefaint,  cael  ei  lenwi  â'r  Ysbryd,  anfon  allan,  derbyn 
awdurdod,adarostwngeielynion]  Nidywein  pererindod 
yma  ond  byr.  Pe  buasai  efe  yn  aros  ar  y  ddaear,  ni  buasai 
neb  yn  cael  ei  fwynhau  ond  am  ychydig  ddyddiau,  ac  wedi 
hyny  marw.  Mae  ganddo  yn  y  nefoedd  fwy  o  rifedi  i  drigo 
yn  eu  plith,  sef  ysbrydion  llawer  o  genhedlaethau.  Y 
mae  efe  yn  ewyllysio  i  ni  fyw  trwy  ffydd,  ac  nid  wrth  olwg. 
§  3.  O  fy  nghyd  Gristionogion !  y  fath  ddiwrnod  a  fydd 
hwnw,  pan  gawn  ni,  y  rhai  a  gawsom  ein  cadw  yn  gar- 
charorion  gan  bechod  a  phechaduriaid,  a  chan  y  bedd,  ein 
cyfodi  allan  gan  Dduw  ei  hun !  Canys  ni  fydd  hwn 
yn  gyff'elyb  i'w  ddyfodiad  cyntaf,  mewn  tlodi  a  diystyr- 
wch,  i  boeri  arno,  ac  i'w  gernodio,  a'i  groeshoelio  dra- 
chefn!  Ni  ddawefe,  0  fyd  anystyriol !  i  gael  ei  ddiystyru. 

a'i  esgeuluso  gennych  chwi  mwyach!  Etto  nid  oedd  ei 
ddyfodiad  cyntaf  hwnnw  yn  gwbl  ddiogoniant.  Ac  os 
oedd  yn  rhaid  i'r  llu  nefolaidd  glodfori  Duw  (Luc  2  :  13, 
14)  o  lawenydd  am  ei  enedigaeth,  gyda'r  fath  orfoledd  a 
sain  cân  y  bydd  i  angelion  a  seintiau  yn  y  dydd  mawr 
hwnnw  gyhoeddi,  "  Gogoniant  i  Dduw  !  tangnefedd  ac 
ewyllys  da  i  ddynion  /"  Ac  os  arweiniwyd  y  doethion  o 
barthau  pell  y  byd,  i  ddyfod  i  addoli  bachgen  bach  mewn 
preseb,  (Mat.  2  :  2,)  oni  fydd  i  ogoniant  ei  ail  ymddang- 
osiad  wneuthur  i'r  holl  fyd  gydnabod  ei  oruchafiaeth  ] 
Ac  os  gwaeddasant  Hosanna  pan  yr  oedd  efe  yn  myned  i 
mewn  i  Jerusalem,  mewn  modd  mór  ostyngedig,  gan  eis- 
tedd  ar  asyn,  (Mat.  21 :  5-9,)  â'r  fath  ogoniant  a  thang- 
nefedd  y  bydd  iddo  ddyfod  i  mewn  i'r  Jerusalem  Newydd  ì 
Ac  os  oeddynt,  pan  oedd  efe  mewn  agwedd  gwas,  (Phil.  2  : 
^»)  yn  g°fyn  &y^a  syndod,  "  Pa  fath  ddyn  yw  Inon,  gan 
fod  y  gwyntoedd  liefyd  a'r  môr  yn  ufyddhau  iddo,"  (Mat. 
8  :  27,)  beth  a  ddywedant  pan  welant  ef  yn  dyfod  yn  ei 
ogoniant,  a'r  nefoedd  a'r  ddaear  yn  ufyddhau  iddo  1  "  Ac 
yna  y  galara  holl  Iwytliau  y  ddaearP  Mat.  24  :  30.  Nid 
rhyfedd  fod  y  pechadur  anedifeiriol  yn  son  am  y  dydd 
hwnnw  gyda  braw  a  syndod  ;  ond  nid  gweddus  hynny  i'r 
saint.  Ac  os  bydd  i'r  annuwiolion  ddywedyd  wrth  ei 
weled,  "  Wele  yr  Iesu  hwnnw,  gwaed  yr  hwn  a  ddiys- 
tyrasom,  gras  ac  Ysbryd  yr  hwn  a  wrthwynebasom,  cyngor 
yr  hwn  a  wrthodasom,  a  llywodraeth  yr  hwn  a  daflasom 
ymaith  !"  oni  fydd  i'r  gwaredigion  orfoleddu  gan  ddywed- 
yd,  "  Wele  ein  Hiachawdwr  bendigedig,  gwaed  yr  hwn 
a'n  prynodd,  Ysbryd  yr  hwn  a'n  sancteiddiodd,  a  chyfraith 
yr  hwn  a'n  llywodraethodd — yn  yr  hwn  yr  ymddiriedasom, 
ac  nis  gwaradwyddodd  ni,  ac  am  ddyfodiad  yr  hwn  yr  hir 
ddisgwyliasom ;  ac  yr  ydym  yn  awr  yn  gweled  nas  dis- 
gwyliasom  yn  ofer  !"  O  lygredd  melldigedig  !  yr  hwn 
a  fynnai  i  ni  droi  yn  ol  at  y  byd  a  phethau  presennol,  a 
dywedyd,  Paham  y  dysgwyliem  yn  hwy  am  ddyfodiad 
yr  Arglwydd  î     2  Bren.  7  :  33.     Yn   awr    y    gwelwn 

mai  "gwyn  eu  byd  y  rhai  oll  a  ddisgwyliant  wrtho."  Esa. 
20:  18.  Ac  yn  awr,  gyd-Gristionogion,  oni  ddylem  ni 
osod  i  fyny  y  dymuniad  hwnnw,  a  dywedyd  o'n  calonnau 
"Deued  dy  deyrnas."  "  Ac  y  mae  'r  Ysbryd  a'r  briodas- 
ferch  yn  dywedyd,  Tyred  ;  a'r  hwn  sydd  yn  clywed,  ac  yn 
*  darllen,  dyweded,  Tyred  ;  a'r  Arglwydd  ei  hun  sydd  yn 
dywedyd,  Yn  wir  yr  wyf  yn  dyfod  ar  frys.  Amen  :  felly, 
tyred,  Arglwydd  Iesu."     Dat.  22  :  17,  20. 

§  4.  (2)  Un  peth  arall  ag  sydd  yn  tywys  i  Baradwys 
ydyw  gwaith  mawr  Iesu  Grist  yn  cyfbdi  ein  cyrph  ó'r 
ìlwch,  ac  yn  eu  cyssylltu  drachefn  â'r  enaid — gweithred 
ryfeddol  ei  anfeidrol  allu  a'i  gariad.  Iè',  rhyfeddol  yn 
ddiau,  medd  anghrediniaeth,  os  gwir  yw  hyn.  Pa  beth  ! 
a  fydd  i'r  holl  esgyrn  gwasgaredig,  a'r  lludw  hyn,  fod  yn 
ddyn  1  Gadewch  i  mi,  gyda  pharch  ddadleu  dros  yr 
Hollalluog,  a  rhyfeddu  y  gallu  hwnnw,  drwy  ba  un  yr 
ydwyf  yn  gobeithio  cyfodi.  Pa  beth,  neu  pwTy,  sydd  yn 
cynnal  anfeidrol  bwys  colofnau  'r  ddaearî  Beth  sydd  yn 
attal  y  cefnfor  eang  rhag  gorlifo  ei  derfynau  ì  Pa  beth 
yw'r  achos  o'r  llanw  a'r  trai  ]  ac  o  ba  le,  a  pha  fodd,  y 
maent  yn  dyfod  ac  yn  dychwelyd  yn  wastadol  ì  Pa  gyn- 
nifer  gwaith  mwy  na'r  ddaear  yw'r  haul — y  corph  (neu'r 
byd)  disglaer  hwnnw  o  oleuni  1  Onid  ydyw  mor  hawdd 
i  Dduw  gyfodi  'r  meirw  ag  oedd  iddo  greu  'r  nef  a'r  ddae- 
ar,  a  phobpeth,  o  ddiddim  ddefnydd  ]  Nac  edrychwch 
ar  yr  esgyrn  meirw,  a'r  llwch,  a'r  anhawsdra,  ond  ar  yr 
addewid.  Byddwch  foddlon,  i  osod  eich  cyrph  marwol 
yn  y  carchar  hwnnw  lle  ni  chânt  aros  yn  hir.  Gadewch 
i  ni  orwedd  i  lawr  mewn  heddwch,  a  gorphwys  yno  ;  nid 
nos  dragywyddol  a  fydd,  na  chwsg  heb  ddiwedd.  Os  dy 
ddiosg  yr  ydwyt  yn  ei  ofni,  gwneir  hynny  fel  y  byddo  i  ti 
gael  dy  arwisgo,  (2  Cor.  5  :  4,)  a  chael  gwisg  fwy  gogon- 
eddus.  Os  dy  droi  allan  a'th  ddifeddiannu  o'r  corph  yw'r 
peth  yt  ydwyt  yn  ei  ofni,  cofia  eiriau  'r  apostol,  "Canys  ni 
a  wyddom,  os  ein  daearol  dŷ  o'r  babell  hon  a  ddattodir, 
fod  i  ni  adeilad  gan  Dduw,   sef  tŷ,  nid  o  waith  llaw, 

tragywyddol  yn  y  nefoedd."  2  Cor.  5  :  1.  Gosod  i  lawr 
gan  hynny  yn  llawen  y  corph  llygredig  hwn,  a  thi  a  fyddi 
yn  sicr  o'i  dderbyn  drachefn  yn  anllygredig.  Gosod  i 
lawr  yn  ewyllysgar  y  daearol  dŷ  o'r  babell  hon,  a  thi  a'i 
derbyni  drachefn  yn  adeilad  nefol  ac  ysbrydol.  Ac  er  i  ti 
ei  osod  i  lawr  mewn  anmharch,  ti  a'i  derbyni  mewn  go- 
goniant ;  er  i  ti  ymadael  oddiwrtho  mewn  gwendid,  etto 
efe  a  gyfodir  drachefn,  trwy  nerthol  weithrediad  Duw; 
mewn  moment,  ar  darawiad  llygad,  wrth  yr  udgorn  di- 
weddaf;  "  Canys  yr  udgorn  a  gân,  a'r  meirw  a  gyfodir 
yn  anllygredig,  a  ninau  a  newidir."  1  Cor.  15  :  42,  44,  52. 
"A'rmeirw  yn  Nghrist  a  gyfodir  yn  gyntaf :  yna  y  rhai 
by w>  y  rnai  a  adawyd,  a  gipir  i  fyny  gyda  hwynt,  i  gyfarfod 
â'r  Argl wydd  yn  yr  awyr."  1  Thes.  3:16.  Gorfoledda  gan 
hynny,  O  Gristion,  yn  yr  addewidion  hyn ;  canys  byddi 
yn  fuan  yn  llawenychu  yn  eu  cyflawniad.  Dyma  y  dydd 
a  wna  yr  Arglwydd  ;  a  nyni  a  gawn  orfoleddu  a  llawen- 
ychu  ynddo.  Salm  118  :  24.  Y  bedd,  yr  hwn  nis  gall- 
asai  attal  ein  Harglwydd,  nis  ceidw  ninau  chwaith.  Efe 
a  gyfododd  yn  ein  lle  ni,  a  thrwy  yr  un  gaìlu  cyfyd  ninau 
hefyd.  "  Canys  os  ydym  yn  credu  farw  Iesu,  a'i  adgyf- 
odi,  felly  hefyd,  y  rhai  a  hunasant  yn  yr  Iesu,  a  ddwg 
Duw  gydag  ef."  1  Thes.  4:14.  Na  fydded  i  ni  edrych 
ar  y  bedd,  ond  gadewch  i  ni  osod  ein  golygon  ar  yr  ad- 
gyfodiad  sydd  tu  draw  iddo.  Ië,  gadewch  i  ni  fod  yn 
sicr  a  diymod  (diysgog,)  a  helaethion  yn  ngwaith  yr  Ar- 
glwydd  yn  wastadol,  gan  wybod  na  fydd  ein  llafur  yn  ofer 
yn  yr  Arglwydd.     1  Cor.  15  :  58. 

§  5.  (3)  Rhan  arall  o'r  rhagbarotoad  tuag  at  orphwys- 
fa'r  saint  a  fydd  y  gwaith  mawr  cyhoeddus  hwnnw  o 
gynnal  dydd  barn  yn  gyntaf  arnynt  hwy,  a'u  cyhoeddi  yn 
ddieuog,  ac  yn  fendigedigion  eu  Tad,  ac,  wedi  hynny, 
hwythau  hefyd  yn  eistedd  gyda  Christ  i  farnu  y  byd.  Hen 
ac  ieuangc,  o  bob  cyflwr  a  sefyllfa,  ac  o  bob  cenedl,  a  fu 
erioed  er  dechreuad  y  byd,  a  fydd  raid  ymddangos  y  pryd 
hynny  i  dderbyn  eu  dedfryd.  O  ddydd  ofnadwy  !  O  foreu 

dedwydd !  Ofnadwy  i'r  rhai  hynny  a  anghofìasant  ddyf- 
odiad  eu  Harglwydd  !  dedwydd  i'r  saint,  disgwyliad  a 
gobaith  pa  rai  oedd  gweled  y  dydd  hwn  !  Yna  y  cenfydd 
y  byd  ddaioni  a  thoster  Duw  ;  i'r  rhai  colledig,  toster ; 
ond  i'w  etholedigion,  daioni.  Rhuf.  1  :  22.  "  Bydd  raid  i 
bob  un  roddi  cyfrif  o'i  oruchwyliaeth."  Luc  16  :  2.  Pob 
talent  o  amser,  iechyd,  synwyr,  trugareddau,  ceryddon, 
ymweliadau  yr  Hollalluog,  moddion  gras,  rhybuddion, 
&c,  a  fydd  raid  atteb  am  danynt  oll.  Pechodau  ieuengc- 
tyd,  y  rhai  yr  oeddent  wedi  eu  hanghofio,  a'u  pechodau 
dirgel  hefyd,  a  ddygir  oll  i'r  amlwg  yn  ngŵydd  angelion 
a  dynion.  Hwy  a  gant  weled  yr  Arglwydd  Iesu,  yr  hwn 
a  ddirmygasant,  i  air  yr  hwn  yr  anufyddhasant,  gweinid- 
ogion  yr  hwn  a  ddiystyrasant,  a  gweision  yr  hwn  a  gas- 
asant,  yn  awr  yn  eistedd  i'w  barnu.  Eu  cydwybodau  eu 
hunain  a  fyddant  yn  gwaeddi  allan,  ac  yn  galw  i  goffad- 
wriaeth  eu  holl  droseddiadau.  Pa  ífordd  yr  edrych  y 
pechadur  truenus  ]  Pwy  a  ddichon  ddirnad  ofnau  a  dy- 
chrynfeydd  ei  galon  ì  Nid  oes  iddo  yn  awr  ddim  cym- 
morth  yn  y  byd  ;  ei  hen  gyfeillion  ydynt  yn  cilio ;  y  saint 
ni  fynant  ac  ni  allant  ei  wared.  Nid  oes  neb  ond  yr  Ar- 
glwydd  Iesu  yn  unig  a  fedr  ei  achub  ;  ond  nid  yw  efe  yn 
ewyllysio  ;  a  hyn  sydd  ofid  calon  i'r  pechadur.  Bu  amser 
pan  yr  oedd  efe  yn  chwennych,  a  thithau  yn  gwrthod  ; 
ond  yn  awr  yr  wyt  ti  yn  barod,  ac  yntau  ni  wrendy.  Ofer 
bellach  yw  gwaeddi  ar  y  mynyddoedd  a'r  creigiau,  a  dy- 
wedyd,  "  Syrthiwch  arnom  ni,  a  chuddiwch  ni  o  wydd  yr 
hwn  sydd  yn  eistedd  ar  yr  orseddfaingc,"  (Dat.  6  :  16  ;) 
canys  y  mae  Arglwydd  y  mynyddoedd  a'r  creigiau  yn 
elyn  i  ti,  a  hwy  a  wrandawant  arno  ef,  ac  nid  arnat  ti. 
Yr  ydwyf  gan  hynny  yn  gorchymyn  i  ti  gerbron  Duw  a'r 
Arglwydd  Iesu  G-rist,  yr  hwn  a  farna  y  byw  a'r  meirw 
yn  ei  ymddangosiad,  a'i  Deyrnas,  (2  Tim.  4  :  1,)  ar  i  ti 
ystyried  y  pethau  hyn  yn  ddifrifol. 

§  6.  Ond,  0  !  tydi  enaid  gwan,  addfwyn  a  gostyngedig, 
paham  yr  ofni  ì    .  A  fydd  i'r  hwn  a  ofalodd  arn  un  Noah 

dduwiol  yn  nghanol  y  dylif,  a'r  hwn  nid  anghofiodd  un  Lot 
gyfiawn,  i'e,  yr  hwn  nid  ellai  wneuthur  dim  hyd  onid  elai 
efe  allan  o'r  ddinas,  dy  anghofio  di  yn  y  dydd  hwnnw  ì 
Yr  Arglwydd  a  fedr  wared  y  rhai  duwiol  rhag  profedig- 
aeth,  a  chadw  y  rhai  anghyfiawn  hyd  ddydd  y  farn  i'w 
poeni.  2  Pedr  2:9.  Efe  a  fedr  wneuthur  yr  un  dydd 
yn  ofnadwy  iawn  i'w  elynion,  ac  yn  orfoleddus  i'w  bohl. 
Nid  oes  gan  hynny  ddim  damnedi'gaeth  i'r  rhai  sydd  yn 
Nghrist  Iesu,  y  rhai  sydd  yn  rhodio  nid  yn  ol  y  cnawd, 
eithr  yn  ol  yr  Ysbryd.  Rhuf.  8:1.  "  Pwy  a  rydd  ddim 
yn  erbyn  etholedigion  Duw  V  A  ddichon  y  ddeddf  ] 
Rhuf.  8  :  33.  Deddf  Ysbryd  y  by wyd  yn  Nghrist  Iesu  a'u 
rhyddhaodd  oddiwrth  ddeddf  pechod  a  marwolaeth.  A 
wna  cydwybod  roddi  dim  yn  eu  herbyn  %  "  Y  mae  'r 
ysbryd  hwn  yn  cyd-dystiolaethu  â'n  hysbryd  ni,  (medd  yr 
Apostol,  Rhuf.  8  :  16,)  ein  bod  ni  yn  blant  i  Dduw." 
"  Duw  y  w  yr  hwn  sydd  yn  cyfiawnhau  ;  pwy  yw  yr  hwn 
sydd  yn  damnio  V  Rhuf.  8 :  33,  34.  Os  na  fydd  ein  Barnwr 
yn  ein  condemnio,  pwy  gan  hynny  a  fydd  ]  Yr  hwn  a  ddy- 
wedodd  wrth  y  wraig  a  ddaliwyd  mewn  godineb,  Oni 
chondemniodd  neb  di  ì  Nid  wyf  finau  yn  dy  gondemnio, 
(loan  8  :  10,  11,)  a  ddywed  wrthym  ninnau  mewn  modd 
ffyddlonach  na  Phedr,  Pe  gwao'ai  pawb  di,  (Mat.  26  :  33, 
35,)  a'th  gondemnio,  etto  nis  gwnawn  i  dy  wadu.  Gan  i  ti 
fy  nghyfFesu  i  yn  ngwydd  dynion,  minau  a 'th  gyffcsaf  'dithau 
gcrbronfy  Nhad  yr  hwn  sydd  yn  ynefoedd.  Mat.  10  :  32. 
§  7.  Y  fath  lawenydd  annhraethol  yw  hwn  i'r  Cristion, 
sef  ystyried  mai  ein  Harglwydd  bendigedig,  yr  hwn  sydd 
yn  caru  ein  heneidiau,  ac  a  gerir  genym  ninau,  a  fydd 
ein  Barnwr !  A  oes  achos  i  ddyn  ofni  cael  ei  farnu  gan  ei 
gyfaill  anwylaf  1  neu  i  wraig  ofni  cael  ei  barnu  gan  ei 
gwr  addfwyn  a  charedigî  Gristion  anwyl,  a  ddaeth  Crist 
i  lawr  i  ddioddef,  ac  i  wylo,  ac  i  waedu,  ac  i  farwdrosot, 
ac  a  wna  efe  dy  gondemnio  wedi  'r  cwbl  ì  A  gafodd  efe 
ei  farnu,  ei  gondemnio,  a'i  roddi  i  farwolaeth  yn  dy  le 
di,  ac  yn  awr  a  wna  efe  dy  gondemnio  di   ei   hunanl 


I    ORPHWYSFA 'ft    SAINT.  49 

A  ydyw  efe  wedi  cyflawni  y  rhan  fwyaf  o  waitli  dy 
brynedigaeth,  wedi  dy  gyfnewid  yn  y  dyn  oddimewn, 
yn  rhòddi  i  ti  ei  Ysbryd  i'th  buro  a'th  sancteiddio,  fel  y 
byddo  i  ti  gynnyddu  mewn  ffydd,  mewn  gras  a  duwioldeb, 
ac  yn  dy  gynnal  a'th  gysuro  beunydd,  ac  a  wna  efe'r  holl 
bethau  hyn  yn  ofer  ?  A  ddiddymma  efe  ei  waith  ei  hun  1 
Pa  mor  ofnadwy  bynnag  y  byddo  dydd  y  farn  gan  hynny 
i'r  annuwiolion,  yn  ddiau  ni  ddaw  dim  niwed  i'r  rhai  sydd 
yn  credu  yn  Nghrìst  Iesu.  Ac  os  bydd  y  cythreuliaid  a'r 
annuwiolion  yn  crynu,  bydd  y  saint  yn  Uammu  o  lawenydd  ! 
Rhaid  yr  eífeithia  y  teimlad  o'n  rhagorfraint  a'n  dedwydd- 
wch  arnom  yn  ddwys,  wrth  weled  cynnifer  yn  crynu  gan 
ofn,  a  ninnau  yn  llawenhau!  clywed  yr  anífyddloniaid  yn 
cael  eu  condemnio  i'r  llosgfeydd  tragywyddol,  a  ninnau 
yn  cael  ein  galw  yn  etifeddion  y  deyrnas  !  gweled,  efallai, 
rai  o'n  cymmydogion  ag  oeddent  yn  byw  yn  yr  un  dre£ 
yn  dyfod  i'r  un  lle  o  addoliad,  yn  byw  yn  agos  attom,  ac 
yn  fwy  anrhydeddus  yn  y  byd;  yn  awr,  yn  cael  eu  cau 
allan  gan  Chwiliwr  y  calonnau.  A  chan  ystyried  y  peth- 
au  hyn,  a  dyfodiad  y  dydd  mawr  ac  ofnadwy  hwnnw,  y 
mae  'r  apostol  yn  dywedyd  :  "  Canys  cyfiawn  yw  ger  bron 
Duw,  dalu  cystudd  i'r  rhai  sydd  yn  eich  cystuddio  chwi ; 
ac  i  chwithau,  y  rhai  a  gystuddir,  esmwythdra  gyda  ni ; 
yn  ymddangosiad  yr  Arglwydd  Iesu  o'r  nef,  gyda'i  angel- 
ion  nerthol,  a  thân  íflamllyd,  gan  roddi  dial  i'r  sawl  nid 
adwaenant  Dduw,  acnid  ydynt  yn  ufuddhau  i  efengyl  ein 
Harglwydd  Iesu  Grist :  y  rhai  a  ddioddefant  yn  gosped- 
igaeth,  ddinystr  tragywyddol  oddiger  bron  yr  Arglwydd, 
ac  oddiwrth  ogoniant  ei  gadernid  ef :  pan  ddel  efe  i'w 
ogoneddu  yn  ei  saint,  ac  i  fod  yn  rhyfeddol  yn  y  rhai  oll 
sydd  yn  credu  yn  y  dydd  hwnnw."     2  Thes.  1  :  6-10. 

§  8.  Ond  yn  nesaf,  ac  yn  hollol  wrthwyneb  i  hyn,  nyni 
a  fyddwn  mòr  bell  oddiwrth  ofni  dyfodiad  y  dydd  hwnnw, 
fel  ag  y  byddwn  ni  ein  hunain  yn  farnwyr.  Crist  Iesu  a 
gymmer  ei  bobl  i  fod  yn  gydfarnwyr  âg  ef,  a  hwy  a  gânt 
eistedd,  a  gweled,  a  rhyfeddu  ei  farnau  cyfiawn.     "  Onì 

wyddoch  cliwi  y  barna  y  saint  y  byd  %  Oni  wyddoch  chwi 
y  barnwn  ni  angelion  V  1  Cor.  6  :  2,  3.  Oni  buasai  geiriau 
Crist  fe  fuasai  hyn  yn  ymddangos  yn  beth  anghredadwy, 
a'r  ymadroddion  megis  ymffrost.  "Ië,  ac  Enoch  hefyd  y 
seithfed  o  Ádda,  a  brophwydodd  am  hyn,  gan  ddywedyd, 
Wele',  y  mae  yr  Arglwydd  yn  dyfod  gyda  myrddiwn  o'i 
saint,  i  wneuthur  barn  yn  erbyn  pawb,  ac  i  Iwyr  argy- 
hoeddi  yr  holl  rai  annuwiol  o  honynt,  am  holl  weithredoedd 
eu  hannuwioldeb,  y  rhai  a  wnaethant  hwy  yn  annuwiol ; 
ac  am  yr  holl  eiriau  caledion,  y  rhai  a  lafarodd  pechadur- 
iaid  annuwiol  yn  ei  erbyn  ef."  Judas  14,  15.  Fel  hyn  yr 
anrhydeddir  y  saint.  "A'r  rhai  cyfiawn  a  lywodraetha  y 
boreu."  Salm  49  :  14.  0  y  byd  drwg,  annuwiol !  O 
bechaduriaid  anystyriol !  O  na  baent  ddoethion,  na  dde- 
allent  hyn,  nad  ystyrient  eu  diwedd.  Deut.  32  :  29.  O 
na  baent  o'r  un  feddwl  yn  awr  ag  y  byddant  pan  welant 
y  nefoedd  yn  myned  heibio  gyda  thwrf,  a'r  defnyddiau 
gan  wir  wres  yn  toddi,  a'r  ddaear,  a'r  gwaith  a  fydd  ynddi 
yn  llosgi,  (2  Pedr  3  :  10  ;)  pan  y  bydd  pob  peth  oddiam- 
gylch  iddynt  ar  dân,  a  phob  gogoniant  daearol  yn  diflannu. 
Canys  y  nefoedd  a'r  ddaear  sydd  yr  awr  hon  a  gedwir  i 
dân,  erbyn  dydd  y  farn,  a  dinystr  yr  anwir  ddynion  :  "A 
chan  fod  yn  rliaid  i  hyn  i  gyd  ymollwng,  pa  rywfath  ddyn- 
ion  a  ddylech  chwi  fod  mewn  sanctaidd  ymarweddiad  a 
duwioldeb,  yn  disgwyl  ac  yn  brysio  at  ddyfodiad  dydd 
Duw,  yn  yr  hwn  y  nefocdd  gan  losgi  a  ymollyngant,  ar 
defnyddiau  gan  wir  wres  a  doddant  V     2  Pedr  3  :   11. 

§  9.  (4)  Y  parotöad  diweddaf  tuag  at  orphwysfa'r  saint, 
yw  eu  hanrhydeddus  goroniad,  a  derbyniad  y  deyrnas. 
Megis  ag  y  mae  Crist  eu  Pen  wedi  cael  ei  eneinnio  i  fod 
yn  Frenin  ac  yn  Offeiriad,  felly  hefyd  y  rnae  ei  bobl  dano 
ef,  wedi  cael  eu  gwneuthur  i  fod  yn  frenhinoedd  ac  yn 
offeiriaid  i  Dduw,  i  deyrnasu  ac  i  offrymmu  moliant  iddo 
yn  dragywydd,  (Dat.  5  :  10  ;)  a  choron  cyfiawndcr,  yrhon  a 
roddwyd  i'w  chadw  iddynt,  a  rydd  yr  Arglwydd,  y  Barnwr 
cyfiawn,  iddynt  yn  y  dydd  hwnnw.  2  Tim.  4  :  8.  Y  maent 

wedi  bod  yn  ffyddlon  liyd  angau,  am  hynny  efe  a  rydd 
iddynt  goron  y  bywyd.  Dat.  2  :  10.  Ac  yn  ol  y  modd  y 
defnyddiasant  eu  talentau  yma,  felly  y  bydd  eu  sefyllfa 
(awdurdod)  a'u  goruchafiaeth  yn  cael  eu  helaethu  a'u 
chwanegu.  Mat.  25  :  21-23.  Nid  ydynt  yn  cael  eu  cyn- 
nysgaeddu  âg  enwau  gwag,  ond  goruchafiaeth  sylweddol. 
Crist  a  rydd  iddynt  eistedd  gydag  ef  ar  ei  orsedd,  (Uat. 
3  :  21 ;)  ac  efe  a  rydd  iddynt  awdurdod  ar  y  cenhedloedd 
megis  y  derbyniodd  efe  gan  y  Tad.  "Ac  efe  a  rydd  idd- 
ynt  y  seren  foreu."  Dat.  2  :  26-28.  Yr  Arglwydd  a 
fydd  yn  rhoddi  iddynt  feddiant  gyda'r  ymadroddion  can- 
moladwy  hyn  :  "Da  was  da  a  ífyddlon  ;  buost  ífyddlon  ar 
ychydig,  myfi  a'th  osodaf  ar  lawer ;  dos  i  mewn  i  lawen- 
ydd  dy  Arglwydd."     Mat.  25  :  23. 

§  10.  A  chyda'r  geiriau  hyfryd  a  bendigedig  hynny  y 
gesyd  efe  hwy  ar  orseddfeingciau :  "Deuwch  chwi,  fendig- 
edigion  fy  Nhad,  etifeddwch  y  deyrnas  a  barotöwyd  i 
chwi  er  seiliad  y  byd."  Mat.  25  :  34.  Pob  gair  sydd 
yn  llawn  bywyd  a  llawenydd.  DEUWCH  !  Estyn  allan  y 
deyrnwialen  aur  ydyw  hyn,  i  sicrhau  ein  dyfodiad  at  y 
gogoniant  hwn.  Deuwch  bellach  mor  agos  ag  yr  ydych 
yn  ewyllysio,  (at  yr  arch;)  nac  ofnwch  bellach  farn  y 
Bethsemesiad,  (1  Sam.  6  :  18,  19  ;)  canys  yr  elyniaeth  a 
ddirymmwyd.  Ephes.  2  :  15.  Nid  yr  un  fath  alwad  yw 
hwn  a'r  deuwch  gynt;  sef,  Deuwch,  cymmerwch  i  fyny 
eich  croes,  a  chanlynwch  fi.  Mat.  16  :  24.  Erbodhynny 
yn  fraint  werthfawr,  a'r  alwad  iddo  yn  gysurus,  etto  mil 
mwy  hyfryd  y  llais  hawddgar  ag  sydd  yn  ein  galw  allan 
o  bob  gofid  a  thrallod  y  byd  hwn,  i  fyned  i  mewn  i  fysg 
hardd  gynnulleidfa  'r  nef.  Deuwch  chwi,  y  rhai  oeddech 
mewn  tlodi ;  chwi,  y  rhai  a  fuoch  mewn  clefyd,  mewn 
profedigaeth,  mewn  erlidiau  ;  chwi  ag  oeddech  yn  ddar- 
ostyngedig  i  angau,  ac  yn  dwyn  croes  Crist ;  chwi,  y  rhai 
a'm  cyfaddefasoch  i  o  flaen  dynion  a  chythreuliaid,  ac 
nid  oedd  cywilydd  arnoch  fy  enw  ;  chwi,  y  rhai  a  ynnill- 
asoch  y  fuddugoliaeth   ar  bechod   a'r  diafol;    y  rhai  a 

wrthryfelasoch  yn  erbyn  profedigaethau  y  byd,  y  cnawd, 
a'r  diafol ;  y  rhai  a  fuoch  gadarn  yn  y  ffydd ;  y  rhai  a 
ddiystyrasoch  bleserau,  anrhydedd  a  golud  y  byd,  ac  a 
osodasoch  eich  calonnau  arnaf  fi  a'm  ífyrdd ;  chwi,  y  rhai  a 
gyfrifwyd  yn  ysgubion  pob  peth,  ac  a  gasawyd  gan  ddyn- 
ion ;  chwi,  y  rhai  y  cyfrifwyd  eich  bywyd  yn  ynfydrwydd, 
a'ch  diwedd  heb  anrhydedd :  deuwch  i  mewn  i'm  gwydd, 
i'm  gorseddfaingc,  ac  i'm  teyrnas  !  Deuwch  i  breswylio 
gyda  mi,  a'm  Tad,  a'i  angelion.  Deuwch  i  wisgo  coron, 
ac  i  ddwyn  palmwydd  yn  eich  dwylaw,  ac  i  ganfod  fy 
ngogoniant !  Deuwch  chwi,  fendigedigion  !  Ië,  bendig- 
edig  yn  wir  !  Y  fath  fendith  anfeidrol !  Cael  ein  hachub 
o  gyffiniau  uífern  !  Cael  ein  golchi  oddiwrth  halogrwydd 
pechod,  trwy  ífydd  yn  ngwaed  Crist !  Cael  ein  gwared 
o  gaethiwed  Satan,  a  chael  ein  gwneuthur  yn  blant 
rhyddion  i  Dduw  !  Bendigedig  oeddech  yn  eichbywyd, 
gan  eich  bod  yn  mwynhau  ei  addewidion,  ac  ymgeledd 
Duw,  ac  yn  cael  cymmorth  ei  Lân  Ysbryd.  Ac  nid  ben- 
digedig  yn  unig  yn  eich  bywyd,  ond  hefyd  trwy  holl  ys- 
tod  eich  bywyd  ;  canys  pob  peth  oedd  yn  cyd-weithio 
er  daioni  i  chwi.  Bendigedig  yn  a  thrwy  angau  !  Ben- 
digedig  mewn  adgyfodiad  llawen  !  Bendigedig  yn  ngwydd 
dynion,  angelion  a  chythreuliaid !  Yn  mwynhau  ífafr  a 
gwynebpryd  siriol  eich  Duw  !  Deuwch  chwi,  fendiged- 
igion  fy  Nhad,  etifeddwch  y  deyrnas.  O  !  rhyfeddol ! 
Teyrnas  a  barotöwyd  i  chwi  ! 

§  11.  Fel  hyn  y  gwelsom  y  Cristion  wedi  dyfod  i-Bar- 
adwys  Duw  yn  ddiogel  ac  yn  llwyddiannus,  ac  wedi  ei 
ddwyn  yn  anrhydeddus  i'w  orphwysfa.  Gadewch  i  ni 
bellach,  yn  y  pen  nesaf,  edrych  y  trigfannau  hyfryd,  ys- 
tyried  eu  breintiau,  a  gweled  a  oes  gogoniant  megis  y 
gogoniant  hwn. 

PEN.  III. 

URDDAS  A  GODIDOWGRWYDD  GORPHWYSFa'r  SAINT. 

$  1.  Cyfrifir  rhagoriaethau  Gorphwysfa  'r  Saint.  §  2.  (1)  Meddiant  yr  hyn  a  bwr 
caswyd.  §  3,  4.  (2)  Rhad  rodd.  §  5.  (3)  Priodoriaeth  y'Saint.  §  6.  (4)  Cym- 
deithas  gyda  'r  Saint  a'r  Angelion.  §  7.  (5)  Y  llawenydd  a'r  gorfoledd  yn 
dyfod  yn  ddigyfrwng  oddiwrth  Bduw.  §  8.  (6)  Hon  a  fydd  yn  gyfamserol, 
§  9.  (7)  Yn  addas,  §  10—12.  (8)  Yn  berffaith,  heb  bechod,  ac  heb  ddioddef  poen 
na  gofid,  §  13.  (9)  Yn  dragywyddol.  $  14.  Y  pen  yn  diweddu  gydag  anerchiad  a 
chyfarchiad  at  y  darllenydd. 

§  1.  Gadewch  i  ni  nesâu  yn  fwy  agos,  ac  ystyried  pa 
ragorfreintiau  ereill  y  mae  yr  orphwysfa  hon  yn  eu  cyn- 
nwys.  Yr  Arglwydd  a'n  cuddio  ni  yn  holltau  y  graig,  ac 
a'n  cysgodo  â  chledr  ei  law,  sef  tynerwch  ei  gariad,  tra 
y  byddom  yn  nesâu  i  edrych  i  mewn.  Mae  yr  orphwys- 
fa  hon  yn  rhagorol,  o  herwydd  ei  bod  yn  etifeddiaeth  a 
bwrcaswyd ;  yn  rhad  rodd ;  yn  briodol  i'r  saint ;  yn 
gymdeithasfa  gyda  saint  ac  angelion  ;  etto  y  llawenydd 
sydd  yn  dyfod  yn  ddigyfrwng  oddiwrth  Dduw ;  ac  oher- 
wydd  hynny  bydd  yn  orphwysfa  ddymunol,  brydlawn, 
addas,  berífaith,  a  thragywyddol. 

§  2  (1)  Un  o  ragorfreintiau  anrhydeddus  y  deyrnas 
hon  yw  ei  bod  yn  cael  ei  galw  ynjeddìant  pwrcasol,  neu 
etifeddiaeth  a  bwrcaswyd ;  neu,  yn  ngeiriau  yr  Apostol, 
pryniad  y  pwrcas,  (Eph.  1 :  14  ;)  hynny  yw,  ífrwyth  neu 
werth  gwaed  Mab  Duw ;  ie,  y  ffrwyth  penaf,  dyben  a 
pherffeithrwydd  holl  ífrwythau  a  rhinwedd  ei  waed.  Mwy 
cariad  na  hwn  nid  oes  gan  neb,  sef  rhoddi  o  un  ei  fy  wyd 
dros  ei  anwylyd.  A  chael  yr  lachawd wr  hwnnw  bob  amser 
o  flaen  ein  Uygaid,  a  ninau  â'r  ymsyniad  mwyaf  bywiol 
o'i  ryfeddol  gariad,  yn  gwaedu  ac  yn  marw  drosom,  ar 
ein  meddyliau,  a'r  coffadwriaeth  o  hono  yn  newydd  ac 
yn  barhaus  ar  ein  beneidiau  !     Fel  y  llenwir  ein  heneid- 

iau  â_  llawenydd  gwastadol,  wrth  feddwl  ein  bod  wedi 
nofio  yn  nerth  ffrydiau  y  gwaed  hwn,  trwy  brofedigaeth- 
au  Satan,  hudoliaeth  y  cnawd,  melldithion  y  ddeddf,  a 
digofaint  Duw,  cyhuddiadau  cydwybod  euog,  ac  ofnau 
ac  amheuon  calon  ddrwg  lawn  o  anghrediniaeth,  ac  wedi 
cyrhaedd  yn  ddiangol  i  bresennoldeb  Duw  !  s  Yn  awr 
yn  y  byd  hwn  y  mae  efe  yn  gwaeddi  ac  yn  dywedyd 
wrthym,  "  Onid  gwactli  gennych  cliwi  y  fforddolion  oll  1 
gwelwch  ac  edrycJiwch,  a  oes  y  fath  ofid  a'm  gofid  i?" 
(Galar.  I:  12;)  ac  etto  nid  ydym  yn  gwrando  dim  ar 
y  llais  galarus,  nac  ychwaith  yn  troi  i  edrych  ar  ei  ar- 
chollion  !  Ond  yna  fe  fydd  ein  heneidiau  perífaith  yn 
cydymdeimlo,  ac  yn  ennynu  o  gariad  at  gariad.  A'r 
fath  ryfeddol  hoífder,  synnedigaeth,  a  diolchgarwch,  y 
bydd  y  gwaredigion  yn  traserchu,  ac  yn  edrych  ar  eu 
Gwaredwr  bendigedig,  yr  hwn  ei  hun  yn  unig  yw  y 
Pwrcaswr,  y  Pris  a'r  Pwrcas !  Ac  ni  fỳdd  i'r  olwg 
ar  ei  archollion  adnewyddu  ein  gofid  a'n  galar  o 
herwydd  ei  ddioddefaint ;  canys  yr  hwn  a  ddywed- 
odd  wrth  y  bechadures  fawr  honno,  yn  fuan  ar  ol  ei 
adgyfodiad,  "  O  wraig,  paham  yr  wyt  ti  yn  wylo  V* 
(Ioan  20  :  15,)  a  wyr  pa  fodd  i  gyfrannu  i  ni  gariad  a 
llawenydd,  heb  un  cwmmwl  o  dristwch  na  llifeiriant  o 
ddagrau.  Pe  buasai  rhyw  gâr  neu  gyfaill  wedi  prynu 
un  peth  ag  sydd  yn  ein  meddiant,  trwy  roddi  i  lawr 
ei  fywyd  am  dano,  oni  fuasem  ni  yn  mawr  hoffi  ac  yn 
gwerthfawrogi  y  peth  hwnnw  er  ei  fwyn  1  Os  bydd 
rhyw  gyfaill  yn  gadael  i  ni  rywbeth  ar  ei  wely  angau, 
megis  arwydd  o'i  gariad,  pa  mòr  ofalus  y  byddwn  yn  ei 
gadw,  ac  yn  meddwl  am  dano,  pan  yr  edrychom  ar  y 
peth,  megis  pe  buasai  ei  enw  yn  ysgrifenedig  arno  ì  Ac 
oni  fydd  i  farwolaeth  a  gwaed  ein  Harglwydd  felysu,  yn 
dragywyddol,  feddiant  y  gogoniant  %  Megis  yi  ydym  yn 
arferol  o  ysgrifenu  ar  y  pethau  fyddom  yn  brynu  y  pris  a 
a  delir  gennym  am  danynt ;  felly,  yr  un  modd,  bydded 
i    ni    ysgrifenu  "  Gwerthfawr  waed.    Crist"  ar   ein   cyf- 

iawnder  a'r  gogoniant  hwnnw.  Ei  ddioddefaint  ef  a 
wnaeth  iawn  i'r  cyfiawnder  hwnnw  oedd  yn  gofyn 
gwaed,  ac  efe  a  ddioddefodd  yr  hyn  oedd  ddyledus  i 
bechaduriaid,  i'r  dyben  o  roddi  iddynt  drachefn  y  bywyd 
a  gollasant,  a'r  dedwyddwch  o'r  hwn  y  syrthiasant. 
Gwaith  Crist,  yn  ein  hiachawdwriaeth,  a  ryngodd  felly  fodd 
i'r  Tad,  fel  y  rhoddodd  efe  iddo  awdurdod  i  ddyrchafu 
ei  etholedigion,  ac  i  roddi  iddynt  y  gogoniant  a  roddwyd 
iddo  yntau  ;  a  hyn  oll  yn  ol  arfaethyr  hwn  sydd  yn 
gweithio  pob  peth  yn  ol  cyngor  ei  ewyllys  ei  hun.  Ephes. 
1:  9-11. 

§  3.  (2)  Un  arall  o'r  gemmau  yn  nghoron  y  saint,  yw 
ei  bod  yn  rhad  rodd.  Y  ddau  hyn,  sef  ei  bod  wedi  ei 
phwrcasu  ac  yn  rhad,  yw'r  ddwy  gadwyn  aur  sydd  yn 
gwneuthur  y  dorch-bleth  ar  bennau  V  colofnau  yn  nheml 
Dduw  !  1  Bren.  7  :  17.  Yr  oedd  yr  etifeddiaeth  yn  ddrud 
i  Grist,  ond  yn  rhad  i  ni.  Pan  yr  oedd  Crist  Iesu  yn  myri- 
ed  ynghylch  y  gwaith  o  brynu  'r  orphwysfa,  nid  oedd  aur 
ac  arian  o  ddim  gwerth,  nid  oedd  gweddiau  na  dagrau 
ychwaith  o  ddim  lleshad ;  na  dim  arall,  ond  ei  werthfawr 
waed  ei  hun.  Ond  yn  lle  prynu,  nid  oes  i  ni  ond  derbyn  ; 
yr  ydym  ni  yn  ei  chael  heb  arian  ac  heb  werth.  Esa. 
55  :  1.  Nis  gellir  ystyried  derbyniad  gostyngedig  o  fadd- 
euant  a  gollyngdod  yn  daledigaeth  o'r  ddyled.  Yma  y 
mae  pob  peth  yn  rhad  ;  os  y  Tad  sydd  yn  rhoddi  'r  Mab 
yn  rhad,  a'r  Mab  yn  talu  'r  ddyled  yn  rhad  ;  ac  os  yw'r 
Tad  yn  foddlon  i  gymmeryd  taledigaeth  gan  y  Mab,  pan 
y  gallasai  ofyn  hynny  gennym  ni ;  ac  os  ydyw  'r  Tad  a'r 
Mab  yn  cynnyg  y  bywyd  a  bwrcaswyd  yn  rhad  i  ni,  ond 
yn  unig  i  ni  ei  dderbyn  gyda  chalon  ddiolchgar ;  ac  os 
ydynt  hwy  hefyd  yn  anfon  yn  rhad  yr  Ysbryd  Glân  i'n 
cynnorthwyo  i  dderbyn  y  rhodd ;  pa  beth  sydd  yma  nad 
y w  yn  rhad  1  O,  yr  anfeidrol  a'r  tragy wyddol  ryfeddod  a 
fydd  yn  meddiannu 'r  saint,  pan  feddyliont  fod  Duw  yn 
rhoddi  iddynt  y  fath  ddigyífelyb  rodd  mor  rhad  !  "  Pa  beth 
a  welodd  yr  Arglwydd  ynof  û}  fel  y  barnai  fi  yn  deilwng 

o'r  cyfryw  anrhydedd  ì  Fy  mod  i,  yr  hwn  oeddwn  gre- 
adur  gwael,  aflan,  a  dirmygedig,  yn  cael  fel  byn  fy  ngwisgo 
â  disgleirdeb  y  gogoniant  hwn  !  Fy  mod  i,  yr  hwn  oedd- 
wn  bryfyn  ffiaidd  o  lwch  y  llawr,  yn  cael  fy  nyrchafu  i'r 
fath  ragorfraint !  Fy  mod  i,  yr  hwn  oeddwn  yn  ddiwedd- 
ar  yn  ocheneidio,  yn  wylo,  yn  marw,  yn  awr  mòr  llawn  o 
lawenydd  ag  a  ddichon  fy  nghalon  ddymuno  !  Fy  mod  i 
wedi  fy  nghyfodi  o'r  bedd  lle  yr  oeddwn  yn  pydru,  ac  o'r 
Uwch  a'r  tywyllwch  yn  nhir  anghof,  a  chael  fy  ngosod  yma 
o  ílaen  yr  orseddfaingc ;  a'm  cymmeryd,  megis  Mordecai, 
o  gaethiwed,  i'm  gosod  o  flaen  y  brenin  ;  ac  megis  Daniel, 
allan  o  ífau  'r  llewod,  i  fod  yn  lly  wodraethwr  tywysogion 
a  thaleithair!  Pwy  a  ddichon  amgyífred  y  fath  gariad 
anfeidrol!"  Pe  teilyngdod  a  fuasai 'r  ammod  i  fyned  i 
mewn  i'r  bywyd,  nyni  a  allasem  eistedd  i  lawr,  ac  wylo 
gyda  Ioan,  o  herwydd  na  chafwyd  neb  yn  deilwng.  Ond 
etto  y  llew  o  Iwytli  Juda  sydd  deilwng,  ac  a  lwyddodd, 
(Dat.  5  :  4,  5 ;)  a  dyma  ein  hawl  ninnau  i'r  etifeddiaeth. 
Nyni  a  gawn  offrymmu  poeth-offrymmau  rhad,  yr  hyn  nid 
oedd  Dafydd  yn  ewyllysio  ei  wneuthur,  (2  Sam.  24  :  24,) 
sef  clod,  a  moliant,  a  diolchgarwch  i'r  Arglwydd.  Gor- 
chymyn  Crist  Iesu  i'r  apostolion  oedd,  "Derbyniasoch  yn 
rhad,  rhoddwch  yn  rhad."  Ond  efe  ei  hun  a  brynodd  yn 
ddrud,  ac  etto  y  mae  efe  yn  cyfrannu  'n  rhad 

§  4.  Yn  nesaf,  pe  buasai  hyn  oll  yn  rhad,  ac  heb  ddim 
o'n  haeddiant  ni,  fe  fuasai  hynny  yn  rhyfeddod  mawr. 
Ond  yr  oeddem  ni  mor  bell  oddiwrth  deilyngdod,  fel  yr 
oeddem  yn  haeddu  cospedigaeth  ;  canys  yr  oeddem  wedi 
ein  heuogfarnu,  ac  wedi  bod  yn  hir  yn  gwrthsefyll  ein 
daioni,  ac  yn  ceisio  ein  dinystrio  ein  hunain.  Y  fath 
ryfeddod  mawr  fydd  i  ni  feddwl,  cymmaint  o  wahaniaeth 
a  rhagoriaeth  anfeidrol  sydd  rhwng  ein  haeddiant  ni 
a'r  gwobr  a'r  taledigaeth  yr  ydym  yn  eu  derbyn !  rhwng 
y  cyflwr  happus  yr  ydym  ynddo,  a'r  cyflwr  truenus 
y  gallasem  syrthio  iddo,  oni  buasai  i'r  Arglwydd  ein 
hachub  !  i  edrych  i  lawr  ar  uffern,  a  gweled  yr  anfeidrol 

ragoriaeth  a  wnaeth  gras  rhyngom  ni  a'r  rhai  sydd  yno ! 
gweled  yno  etifeddiaeth  i  ba  un  y'n  ganed,  ac  ar  y  llaw 
arall,  ardderchowgrwydd  yr  un  a  dderbyniasom  trwy  y 
mabwysiad  !  oni  fydd  ein  calonnau  yn  llosgi  o'n  mewn  gan 
dra  rhagorol  gariad  wrth  feddwl,  Daccw'r  lle  y  buaswn 
yn  cael  fy  nwyn  iddo  gan  bechod  ;  ond  hwn  yw'r  gwyn- 
fyd  y  dygodd  Crist  fì  iddo  !  Marwolaeth  a  fuasai  accw 
yn  gyflog  i  mi  am  fy  mhechod,  ond  yma  yn  awr  rhodd 
(dawn)  Duw  i  mi  yw  bywyd  tragywyddol  trwy  Iesu  Grist 
ein  Harglwydd !  Ehuf.  6  :  23.  Pwy  a  wnaeth  ragor 
rhyngof  fi  ac  arall !  1  Cor.  4  :  7.  Oni  fuaswn  i  yn  awr 
yn  y  llosgfeydd  accw,  pe  buasai'r  Ai'glwydd  yn  gadael  i  mi 
ddilyn  fy  ffyrdd  fy  hun,  a  chanlyn  ewyllys  fy  nghalon 
ddrwg  1  Oni  fuaswn  i  yn  oedi  yn  Sodom,  ac  yn  cael  fy 
llosgi  yn  y  tân,  oni  buasai  i'r  Arglwydd,  yn  ei  drugaredd, 
dosturio  wrthyf  cûm  dwyn  allan  /"  Gen.  19:  16.  Ynddiau 
hyn  a  fydd  yn  rhyfeddod  i  ni  i  bob  tragywyddoldeb,  sef  bod 
coron  mór  ogoneddus  yn  addurno  pen  pechadur  mór  aflan ! 
bod  un  ag  a  fu  yn  hir  mór  anffrwythlon  yn  ngwasanaeth  yr 
Arglwydd,  ac  mór  anniolchgar  iddo,  wedi  cael  ei  ddyrch- 
afu  i'r  fath  ryfeddol  anrhydedd  !  a  bod  un  a  fu  yn  euog  o'r 
fath  wrthryfelgarwch  gwaradwyddus,  wedi  cael  ei  dderbyn 
i  mewn  i'r  cyfryw  lawenydd  annrhaethol !  Ond  nid  oes 
diolch  i  ni  am  hyn  oll,  na  chwaith  i'r  un  o'n  dyledswyddau 
na'n  gweithredoedd,  a  llai  o  lawer  i'n  hesgeulusdra,  a'n 
diogi,  a'n  hoerfelgarwch.  Nyni  a  wyddom  i  bwy  y  mae 
y  clod  yn  ddyledus,  ac  y  rhaid  ei  roddi  yn  dragywydd. 
Yn  wir,  i'r  dyben  hyn  y  trefnodd  anfeidrol  ddoethineb 
ddwyn  i  beh  waith  ein  hiechydwriaeth  yn  y  ífordd  yma, 
sef  trwy  hwrcas,  ac  felly  yn  gwbl  rad  i  bechaduriaid  ; 
fel  y  byddai  cariad  a  Uawenydd  y  gwaredigion  yn  gyflawn, 
ac  anrhydedd  a  rhinwedd  gras  yn  cael  eu  dyrchafu  j  ac 
fel  na  byddai  i  ddim  o  haeddiant  dyn  gael  lle  i  ddyfod  i 
mewn  i  leihau  y  parch  a'r  llawenydd,  nac  i  gymmeryd  un 
rhan  o'r  clod  ;  ac  felly  mewn  modd  gostyngedig,  ac  iaith 
ddynol,  yn  ol  ein  hamgyffred  ni,  y  gellir  dywedyd  mai  ar 

y  ddau  begwn  yma  y  mae  pyrth  y  nefoedd  yn  troi ;  ao 
felly  hefyd  y  gallwn  ddywedyd,  yn  yr  un  modd,  y  dylasai 
y  geiriau  hyn  fod  yn  ysgrifenedig  ar  ddôr  ufFern,  "  Y  lle 
y  äylasemfoà  ynddo  yn  ol  ein  haeddiant ;"  ond  ar  borth 
y  nefoedd,  "  Rhad  Bodd" 

§  5.  (3)  Mae  yr  orphwysfa  yma  yn  briodol  ac  yn  gym- 
mwys  i'r  saint  yn  unig,  ac  nid  y w  yn  perthyn  i  un  arall  o 
feibion  dynion.  Pe  buasai  holl  wlad  yr  Aipht  yn  llawn 
goleuni,  ni  fuasai  rhan  yr  Israeliaid  yn  llai ;  ond  yr  oedd- 
ynt  yn  gwerthfawrogi  eu  braint  yn  fwy  o  lawer,  oherwydd 
eu  bod  hwy  yn  mwynhau  goleuni,  tra  yr  ydoedd  eu  cym- 
mydogion  yn  byw  mewn  tywyllwch.  Y  mae  trugaredd 
o'r  fath  hyn,  ag  sydd  yn  gwahaniaethu  ac  yn  fy  arbed  i 
pan  y  mae  ereill  yn  cael  eu  torri  i  lawr,  neu  yn  rhoddi  i 
mi  yn  helaeth  pan  y  mae  ereill  mewn  eisiau,  yn  achos  o 
fwy  o  ddiolchgarwch  nac  un  drugaredd  arall.  Pe  buasai 
Pharaoh  a'ilu  yn  gallu  myned  trwodd  yn  ddiogel  cystal 
a'r  Israeliaid,  ni  fuasem  yn  coífa  cymmaint  am  y  Môr 
Coch.  Oni  buasai  achub  Noah  a'i  deulu  yn  unig  yn  yr 
arch,  ni  fuasai  cymmaint  rhyfeddod  am  y  dylif.  Ac  oni 
buasai  gwarëd  Lot  allan  o'r  dinystr,  ni  fuasai  cymmaint 
o  son  am  Sodoma  a  Gomorrah.  Pan  y  mae  un  yn  cael  ei 
oleuo,  a'r  llall  ei  adael  mewn  tywyllwch — un  yn  cael 
ei  droi  a'i  gyfnewid,  a'r  llall  yn  cael  ei  adael  yn  gaethwas 
i'w  drachwantau — y  mae  hyn  yn  peri  i'r  saint  waeddi 
allan,  "  Arglwydd,  pa  beth  yw  'r  achos  dyfod  yn  eglurhau 
dy  hun  i  ni,  ac  nid  i'r  byd  ?"  Ioan  14  :  22.  Pan  anfon- 
wyd  y  prophwyd  at  un  wraig  weddw  yn  unig  o'r  holl  rai 
oedd  yn  Israel,  ac  i  lanhau  un  Naaman  o'r  holl  rai  gwa- 
hanglwyfus,  (Luc  4  :  25-27,)  yr  oedd  hyn  yn  gwneuthur 
y  weithred  o  drugaredd  yn  fwy  hynod  a  rhagorol.  Ac  yn 
ddiau  fe  fydd  hwnnw  yn  ddydd  o  farn  ar  y  naill  law  a 
thrugaredd  ar  y  11  aw  arall,  o  wae  i  un  a  Uawenydd  i'r  llall, 
pan  fydd  dau  yn  yr  un  gwely,  a'r  naill  a  gymmerir,  a'r 
ílall  a  adewir  ;  a  dau  afyddant  yn  y  maes,  y  naill  a  gym- 
merir,  a'r  llalla  adewir.    Luc  17:  34-36.    Y  säint  a  gant 

edrych  i  lawr  ar  y  llỳn  sydd  yn  llosgi,  a  chant  weled  eu 
dedwyddwch  en  hunain,  a  chydnabod  cyíiawn  farn  Duw 
ar  bechaduriaid :  a  hwy  a  fyddant  yn  gorfoleddu  ac  yn 
canu,  "  Cyfiawn,  O  Arglwydd,  ydwyt  ti !  yr  hwn  wyt,  a'r 
hwn  oeddit,  a'r  hwn  a  fyddi,  o  blegid  barnu  o  honot  fel 
hyn."     Dat.  16:  5. 

§  6,  (4)  Ac  er  fod  yr  orphwysfa  yrna  yn  hrioâ-ol  i'r  saint, 
ac  yn  perthyn  iddynt  hwy  yn  unig,  etto  mae  yr  holl  seint- 
iau  yn  gyd-gyfranogion  o  honi  ;  canys  cyd-gymdeithas 
ydyw  hon  o  eneidiau  yr  holl  ffyddioniaid  s  cymdeithas  o 
angelion  a  seintiau  gogoneddus  ;  corph  o'r  seintiau  a  ber- 
ífeithiwyd,  o  ba  un  y  mae  Crist  yn  ben.  Hon  yw  cymmun 
(neu  gymmundeb)  y  saint  wedi  eu  perffeithio.  Megis  yr 
ydym  wedi  bod  yn  nghyd  mewn  helbul,  ac  yn  gyd-gyfran- 
ogion  o'r  trallodion,  a'r  liafur,  a'r  ddyledswydd,  a'r  per- 
ygl,  a'r  enbydrwydd  ;  felly  hefyd  y  cawn  fod  o'r  wared- 
igaeth  a  thalcdigaeth  y  gwolrwy.  Megis  y  buom  yn  gyd- 
gyfranogion  o'r  gwaradwydd,  a'r  anmharch,  a'r  diystyr- 
wch  ;  feliy  hefyd  y  cawn  fod  o'r  gogoniant  a'r  anrhydedd. 
Nyni,  y  rhai  a  fuom  yn  nghyd  mewn  dydd  o  alar  a  thrist- 
wch,  a  gawn  hefyd  fwynhau  yn  nghyd  ddydd  o  gyssur,  a 
îlawenydd,  a  gorfoledd.  Y  rhai  a  fuont  gyda  ni  mewn 
erlidigaethau  a  charcharau,  a  gant  hefyd  fod  gyda  niyn  y 
ììe  hwnnw  o  heddwch  a  diddanwch.  Pa  cyn  amled  y  bu 
ein  griddfanau  yn  gwneuthur  ond  megis  un  sŵn  !  ein 
dagrau  un  afon  !  ein  deisyfiadau  un  weddi !  Ond  yn  awr 
ein  hamry  wiol  leisiau  o  glod  a  diolchgarwch  a  fyddant  yn 
gwneuthur  un  gân  ;  ein  holl  eglwysi  un  eglwys  ;  a  nyni 
ein  hunain  oll  un  corpìi :  canys  nyni  oìl  a  fyddwn  un  yn 
Nghrist,  megis  y  mae  yntau  a'r  Tad  yn  un.  Ioan  17  :  21. 
Ond  yn  ddiau,  nyni  a  ddylem  fod  yn  ofalus  i  beidio  dis- 
gwyl  am  y  rhinweddau  hynny  yn  y  saint  ag  sydd  yn  unig 
yn  Nghrist.  Ac  os  ydyw  y  meddwl  neu  y  disgwyliad  o 
gael  eistedd  i  lawr  gydag  Abraham,  Isaac  a  Jacob  yn 
nheyrnas  nefoedd,  (Mat.  8:  11,)  yn  achos  o  lawenydd  i'r 
saint,  pa  faint  mwy  fydd  y  golwg  a'r  mwynhad  o'r  or- 

phwysfa  nefol  ]     Ac  yn  ddiammeu,  mae  yn  gyssur  mawr 
i  ni  feddwl  am  y  dydd  hwnnw,  pan  y  cawn  gyduno  â 
Moses  yn  ei  gân,  ac  â  Dafydd  yn  ei  salmau  o  ddiolchgar- 
wch,  ac  â'r  holl  waredigion  yn  nghân  yr  Oen,  ÿn  oes  oes- 
oedd  ;  (Dat.  15  :  3  ;)  pan  y  cawn  weled  Enoch  yn  rhodio 
gyda  Duw,  (Gen.  5  :  24  ;)  Noah  yn  mwynhau  diwedd  ei 
neillduolrwydd  a'i  ufudd-dod  ;  Joseph  am  ei  ddiweirdeb  ; 
Job  am  ei  amynedd  ;  Hezeciah  am  ei  uniondeb  ;  a'r  holl 
seintiau  yn  mwynhau  diwedd    (gwrthddrych)   eu   ífydd. 
1  Pedr  1 :  9.     Nyni  a  gawn  yno  weled,  nid  yn  unig  ein 
hen  gydnabod,  ond  hefyd  yr  holl  seintiau  o  bob  oes  ;   ac 
er  na  welsom  erioed  mo'u  gwynebau  yn  ol  y  cnawd,  etto 
nyni  a  gawn  yno  eu  hadnabod,  ac  ymddiddan  â  hwynt. 
Ië,  angelion  yn  gystal  a  seintiau  a  fyddant  yn  gyfeillion  i 
ni ;  a'r  rhai  hynny  ag  sydd  yn  awr  yn  ysbrydion  gwasan- 
aethgar,  (Heb.  1 :   14,)  a  fyddant  y  pryd  hynny  ein  cyf- 
eillion  mewn  llawenydd  ;  a'r  rhai  hynny  a  gäwsant  gym- 
maint  llawcnydd  yn  ein  tröedigaeth,  (Luc  15  :  7,)  a  gyd- 
orfoleddant  gyda  ni  mewn  gogoniant.     Yna  y  cawn  ddy- 
wedyd  mewn  gwirionedd  gyda  Dafydd,  "  Cyfaill  ydwyf  fi 
i'r  rhai  oll  a'th  ofnant."     Salm  119  :  63.     Pan  y  cawn  ni 
ddyfod  i  fynydd  Seion,  dinas  y  Duw  byw,  y  Jerusalem 
nefol,  at  ac  fyrddiwn  o  angelion  ;  i  gymmanfa  a  chynnull- 
eidfa  y  rhai  cyntafanedig,  y  rhai  a  ysgrifenwyd  yn  y  nef- 
oedd,  ac  at  Dduw  Barnwr  pawb,  ac  at  ysbrydoedd  y  cyf- 
iawn  y  rhai  a  berffeithiwyd,  ac  at  Iesu  Cyfryngwr  y  Test- 
ament  Newydd."     Heb.  12  :  22.     Braint  ac  amhydedd 
yr  orphwysfa  nefol,  yw  ein  bod  yn  gyd-ddinasyddion  â'r 
saint,  ac  yn  deulu  Duw.  Eph.  2  :  19. 

§  7.  (5)  Un  arall  o  ragoriaethau  a  rhinweddau  yr  or- 
phwysfa  ydyw  hyn,  sef  y  byddwn  yn  mwynhau  ein  llaw- 
enydd  yn  ddigyfrwng  oddiwrth  Dduw  ei  hun.  Ond  yn  awr 
nid  ydym  yn  mwynhau  dim  ond  trwy  ryw  beth,  neu  ryw 
un  arall,  megis  yr  ail  neu  'r  drydedd  law,  sef  moddion  ; 
megis  trwy  'r  ddaear,  trwy  ddyn,  trwy  'r  haul  neu  'r  lloer, 
trwy  wasanaeth  angelion,  trwy  weinidogaeth  yr  Ysbryd, 

ac  ynbennaf  oll,  trwy  Grist  Iesu.  Er  nad  ydyw  y  ffryd- 
iau  trwy  wasanaeth  angelion  yn  dangos  dim  o  anmhuredd 
pechaduriaid,  etto  y  maent  yn  arwyddion  o  anmherffeith- 
rwydd  y  creaduriaid  ;  a  thrwy  weinidogaeth  dynion  y 
maent  yn  llawn  o'r  ddau.  Ystyriwn  mór  llym  a  miniog 
yw  'rgair,  megis  ynddo  ac  o  Jwno  ei  hun,  (Heb.  4  :  12  ;) 
etto,  yn  aml  iawn,  nid  ydyw  yn  treiddio  trwodd,  oherwydd 
ei  fod  yn  cael  ei  drin  gan  fraich  o  gnawd — gan  ddyn  gwan, 
pechadurus,  anghelfydd.  Y  fath  bwys  a  gwerth  sydd  yn 
mhob  un  o  ymadroddion  y  Testament  Newydd,  yn  yr  ef- 
engyl  sanctaidd !  Ië  digon,  fel  y  gellai  un  feddwl,  i 
dreiddio  drwy  y  galon  galetaf,  ac  i  gwbl  feddiannu  ei  hol! 
feddyliau  a'i  ddymuniadau,  ac  etto  pa  mór  aml  y  mae  'r 
geiriau  hyn  yn  syrthio  megis  dwfr  ar  garreg.  Y  pethau 
a'r  ymadroddion  sydd  o  Dduw,  ond  etto  rhaid  i  ni  ystyr- 
ied  mai  dynion  sydd  yn  eu  trin.  Nid  oes  nemmawr  beth 
ag  ydym  yn  ei  drin,  nad  ydym  yn  gadael  ôì  ein  bysedd 
megis  arno.  Ond  os  Duw  ei  hun  a  lefara  y  gair,  fe  fydd 
yn  sicr  o  dreiddio  trwodd  a  meddalhau  y  galon.  Ac  y 
mae  'r  Cristion  yn  gwybod  trwy  brofiad  fod  ei  ddiddan- 
wch  a'i  lawenydd  pennaf  yn  dyfod  yn  union,  neu  yn  ddi- 
gyfrwng,  oddiwrth  Dduw ;  y  rhai  nid  ydynt  o  ddynion, 
ond  o'r  Ysbryd.  Y  Cristion  hwnnw  ag  sydd  yn  myfyrio 
fwyaf  ar  air  Duw,  ac  sydd  amlaf  mewn  gweddi  ddirgel, 
hwnnw  sydd  â  mwyaf  o  fy wyd,  ac  yn  cael  mwyaf  o  law- 
enydd,  oherwydd  ei  fod  yn  cael  y  cwbl  oll  yn  ddigyfrwng 
oddiwrth  Dduw.  Ond  nid  ydwyf  yn  meddwl  ychwaith  y 
dylem  adael  heibio,  nac  esgeuluso  gwrando  a  darllen 
gair  Duw,  na  pheidio  myned  i'r  ordinhadau,  ac  ymddiddan 
yn  nghylch  pethau  nefol  ;  ond  hyn  yr  ydwyf  yn  ei  feddwl, 
y  dylem  fyw  uwchlaw  y  pethau  hyn  tra  yr  ydym  yn  eu 
harfer,  heb  ymddibynu  arnynt — a  hyn  yw  dyledswydd 
pob  Cristion.  Yn  ddiammeu,  y  mae  Uawenydd  wrth 
dderbyn  budd  a  llesâd  i'n  heneidiau,  trwy  foddion  neu 
gyfryngau  ereill ;  ond  y  digonolrwydd  o  laioenydd,  (Salm 
16  :  11,)  sydd  yn  dyfod  oddiwrth  bresennoldeb  Duw,  neu 

gymmundeb  âg  ef.  Nyni  a  gawn  yno  oleuni  heb  ganwyll, 
a  dydd  tragy wyddol  heb  haul ;  a'r  ddinas  nis  rhaid  iddi 
wrth  yr  haul  na  'r  Ueuad  i  oleuo  ynddi ;  canys  gogoniant 
Duw  a'i  goleua  hi,  a'i  goleuni  hi  ydyw  'r  Oen,  (Dat.  21  : 
23  ;)  ac  ni  bydd  nos  yno,  ac  nis  rhaid  iddynt  wrth  ganwyll 
na  goleuni  haul ;  oblegid  y  mae  'r  Arglwydd  Dduw  yh 
goleuo  iddynt :  a  hwy  a  deyrnasant  yn  oes  oesoedd.  Dat. 
22  :  5.  Fe  fydd  ein  dealltwriaeth  yno  wedi  ei  goleuo  heb 
yr  Ysgrythyr,  a  nyni  a  gyfarwyddir  heb  gyfraith  ysgrif- 
enedig  ;  canys  yr  Arglwydd  a  wna  ei  gyfraith  yn  berífaith 
yn  ein  calonnau,  a  nyni  a  fyddwn  wedi  cael  ein  cyflawn 
ddysgu  gan  Dduw.  Nyni  a*  fyddwn  yn  cael  llawenydd 
heb  ei  dderbyn  oddiwrth  yr  addewidion,  nac  ychwaith 
oddiwrth  ífydd  na  gobaith.  Nyni  a  gawn  gymmundeb 
heb  y  sacramentau  neu  yr  ordinhadau,  ac  hefyd  heb  y 
y  ffrwyih  liwn  o'r  eiddo  y  winwydden,pan  y  bydd  i  Grist  ei 
yfed  gyda  ni  yn  newydd  yn  nheyrnas  ei  Dad,  (Mat.  26  :  29,) 
a'n  llonni  â  gwin  cyssurus  ei  gariad  a'i  bresennoldeb. 
Cyflwr  truenus  y  rhai  hynny  a  boenir  yn  uífern  yw  eubod 
mewn  eisiau,  ond  heb  gael  eu  diwallu.  Cael  cyfrannu 
tuag  at  ein  hanghenreidiau  trwy  weinidogaeth  creaduriaid, 
ydyw  ein  sefyllfa  ninau  ar  y  ddaear.  Ond  yn  y  nefoedd 
y  mae  Duw  ei  hun  yn  cyflawni  holl  anghenreidiau  ei 
saint.  Ac,  yn  ddiweddaf,  un  o  briodoliaethau  yr  Hollallu- 
ogeihun,  yw  bod  heb  eisiau  dim,  ac  heb  anghereidiau. 

§  8.  (6)  Un  arall  o  rinweddau  'r  orphwysfa  yma  yw  hyn, 
sef  ei  bod  yn  brydlawn  neu  yn  gyfamserol.  Hi  a  ddaw, 
neu  nyni  a  gawn  ei  mwynhau,  yn  ei  phryd,  neu  yn  yr 
amser  nodedig.  Yn  ddiau,  fe  fydd  y  Duw  hwnnw,  yr  hwn 
sydd  yn  disgwyl  derbyn  o  ífrwyth  ei  winllan  mewn  pryd, 
(Marc  12  :  2,)  a'r  hwn  sydd  yn  gwneuthur  ei  bobl  megis 
pren  wedi  ei  blannu  ar  làn  afonydd  dyfroedd,  yr  hwn 
sydd  yn  dwyn  ífrwyth  yn  ei  bryd,  (Salm  1  :  3,)  yn  sicr 
hefyd  o  roddi  iddynt  y  goron  yn  ei  hamser.  A'r  hwn 
sydd  yn  chwennych  llefaru  gair  mewn  pryd  wrth  y  diff- 
ygiol,  (Esa.  1 :  4,)  a  fydd  yn  sicr  o  beri  i  ddydd  llawen- 

ydd  ddyfod  yn  ei  amser ;  a'r  rhai  hynny  nid  ydynt  yn  difF- 
ygio  yn  gwneuthur  daioni,  a  gant  Jiefyd  fedi  yn  ei  iawn 
bryd,  os  na  ddiffygianU  Gal.  6:9.  Ac  os  yw  Duw  yn 
rhoddi  y  cynnar  a'r  diweddar  wlaw  yn  ei  amser,  hyd  yn 
nod  i'w  elynion,  ac  yn  cadw  iddynt  ddefodol  wythnosau  y 
cynhauaf,  (Jer.  5  :  24,)  ac  wedi  gwneuthur  cyfammod  y 
hydd  dydd  a  ?ws  yn  eu  Jiamser,  (Jer.  33  :  20,)  yn  ddiau  ni 
phaid  a  phrysuro  amser  cynhauaf  gogoneddus  ei  saint. 
Ac  yn  ddiammeu,  ni  fydd  i'r  hwn  a  ddygodd  Israel  allan 
o'r  Aipht,  heb  oedi  yr  un  diwrnod  yn  hwy  na'r  addewid — 
ond  yn  mhen  y  deng  mlynedd  ar  hugain  a  phedwar  can' 
mlynedd,  'ie,  o  fewn  corph  y  dydd  hwnnw  yr  aeth  holl  lu- 
oedd  yr  Arglwydd  allan  o  wlad  yr  Aiph,  (Exod.  12  :  40, 
41,)  nid  oeda  un  dydd  nac  awr  i  gyflawni  yr  amser  y 
bydd  i'w  saint  gael  eu  gogoneddu.  Wedi  i  ni  gael  hir  nos 
o  dywyllwch  yn  y  byd  hwn,  onid  ymddengys  torriad  y 
dydd  a  chyfodiad  Haul  Cyfiawnder  i  ni  yn  ei  amser  ì 
Wedi  i  ni  orphen  taith  hir  a  lluddiedig,  a  thrwy  lawer  o 
beryglon,  oni  fydd  yn  hyfryd  gennym  weled  yr  amser  i 
fyned  adref.  Wedi  diweddu  rhyfel  hir  a  pheryglus,  ac 
wedi  i  ni  gael  llawer  o  archollion,  onid  dymunol  fydd 
gennym  gael  heddwch  gyda  'r  fuddygoliaeth  ì  Y  mae 
dynion  yn  byw  mewn  blinder  gwastadol ;  yn  enwedig  y 
saint,  y  rhai  sydd  yn  blino  ar  y  pethau  hynny  ag  y  mae 
plant  y  byd  yn  eu  hoífi,  ac  yn  blino  hefyd  ar  y  pethau 
nid  ydynt  yn  peri  dim  blinder  i  blant  y  byd  ;  rhai  yn 
blino  ar  dywyllwch  eu  meddyliau ;  rhai  ar  eu  calonnau 
celyd  ;  rhai  yn  flin  oherwydd  eu  hofnau  a'u  hammeu- 
on ;  rhai  yn  cŵyno  o  eisiau  cael  mwy  o  lawenydd  ys- 
brydol ;  a  rhai  yn  ofni  eu  bod  dan  ddigofaint  Üuw, 
neu  ei  fod  wedi  troi  oddiwrthynt  mewn  sorriant.  A 
phan  y  mae  'r  Cristion  gwan  wedi  bod  yn  hiraethu,  ac 
yn  gweddio,  ac  yn  dysgwyl,  lawer  blwyddyn,  am  wared- 
igaeth,  onid  ymddengys  amser  ei  ymadawiad  yn  brydlon 
ac  yn  ddymunol  %  Os  ydym  ni  gan  hynny  yn  disgwyl 
am  Ganaan  yn  nghanol  y  diífaethwch,  neu  am  ganiadau 

Seion  mewn  gwlad  ddieithr ;  os  ydym  yn  cŵyno  oher- 
wydd  nad  oes  porthladd  ynghanol  y  môr,  neu  yn  disgwyl 
am  orphwysfa  yn  ngwres  y  dydd,  neu  am  weled  y  nefoedd 
yn  y  byd  hwn;  onid  yw  ein  hymddygiad  yn  afresymmon 
canys  hyn  a  fyddai  yn  anmrhydlon,  ac  allan  o  iawn  drefn. 
§  9.  (7)  Yn  nesaf,  megis  ag  y  mae  'r  orphwysfa  hon  yn 
brydlon  ac  yn  gyfamserol,  felly  hefyd  y  mae  hi  yn  addas 
ac  yn  weddus.  Y  mae  anian  newydd  y  saint  yn  addasu 
eu  hysbrydoedd  i'r  orphwysfa  hon  ;  ac  yn  wir,  nid  yw  eu 
sancteiddrwydd  ddim  ond  gwreichionen  o'r  anian  yma, 
a  ennynir  yn  eu  calonnau  gan  Ysbryd  Crist;  a'r  fflam 
hon  sydd  bob  amser  a'i  thynfa  uchod  tua  'r  lle  y  daeth. 
Ni  allasai  coronau  daearol  a  theyrnasoedd  y  byd  hwn, 
wneuthur  gorphwysfa  addas  i'r  saint;  ac  megis  rtâspryn- 
wyd  hwy  â  phris  gwael,  (1  Pedr  1:  18,)  felly  hefyd  nis 
cynnysgaeddwyd  hwy  â  natur  mór  isel.  Ac  megis  y  mae 
Duw  yn  gofyn  addoliad  ysbrydol,  addas  a  gweddus  iddo 
ef  megis  Ysbryd  neu  Fôd  ysbrydol,  felly  hefyd  y  mae  efe 
yn  parotoi  i'r  gwir  addolwyr  orphwysfa  ysbrydol,  addas 
i'w  hanian  ysbrydol  hwy.  Gan  hynny,  nefoedd  y  saint 
yw  adnabyddiaeth  o  Dduw  yn  ei  Fab  Iesu  Grist,  an- 
nhraethol  dangnefedd  yn  y  mwynhad  o'i  gariad,  gorfoledd, 
a  llawenydd  dros  bob  tragywyddoldeb  yn  mhresennoldeb 
Duw,  yn  nghyda  chanu  mawl  i'w  enw  gogoneddus  yn 
oes  oesoedd.  Hyn  a  leinw  i  fyny  holl  hiraethlawn  och- 
eneidiau  a  dymuniadau  calon  y  gwir  Gristion.  Yrna  y 
cawn  fyw  yn  ein  priodol  elfen.  Yr  ydym  yn  awr  megis 
pysgod  mewn  llestr  bychan  ac  ychydig  o  ddwfr,  a  hynny 
yn  ddim  ychwaneg  na  digon  i'w  cadw  yn  fy w ;  ond  beth 
y w  hyn  at  eigion  y  môr  1  Y  mae  ychydig  bach  o  wynt  yn 
cael  ei  ollwng  i  mewn  attom  yma,  sef  hynny  ag  sydd  yn 
anghenreìdiol  tuag  at  anadlu  ynddo ;  ond  beth  yw  hyn 
i'w  gyffelybu  i'r  awelon  pur,  hyfryd,  a  pheraroglaidd 
sydd  yn  chwythu  oddiar  fynydd  Seion  %  Yr  ydym  yma 
yn  cael  ychydig  bach  o  wres  yr  haul,  rhyw  faint  i  oleuo 
ein  ty wyllwch,  ac  hefyd  belydr  weithiau  i'n  cynnesu  a'n 

cadw  rhag  rhewi ;  ond  yno  y  cawn  fy w  yn  ei  öleuni,  ac 
y  cawn  ein  cynnesu  â'i  wres  yn  dragyẅydd.  Ac  megis 
y  mae  natur  y  saint,  felly  hefyd  y  mae  eu  dymuniadau. 
Ac  y  mae  'r  orphwysfa  hon  yn  addas  i  gyflawni  'r  hyn  a 
gollasom  yn  ein  cwymp,  ac  i  foddloni  holl  ddymuniadau 
ein  hanian  newydd.  Ond  tra  y  mae  ein  hanian  yn  ddrwg, 
ein  dymuniadau  yn  gyfeiliornus,  ein  serchiadau  yn  ddae- 
arol,  a'n  hewyllys  yn  llygredig,  y  mae  yn  llawer  mwy  tru- 
garedd  i  w  hattal  a'u  darostwng,  ie,  eu  llwýr  ddinystrio, 
neu  yn  hytrach  iddynt  gael  eu  cyfnewid  gan  Dduw,  nac 
iddynt  gael  eu  porthi  a'u  cyflawni.  Ond  y  mae'r  anian 
nefol  a'r  serchiadau  ysbrydol  wedi  eu  plannu  ynom  gan 
Dduw  ei  hun ;  a'r  hwn  a  blanodd,  yn  ddiau,  a  ddwfrha 
hefyd,  ac  a  rydd  y  cynnydd.  Y  mae  efe  yn  ychwanegu  ein 
newyn  a'n  syched  am  gyfiawnder,  i'r  diben  o'n  gwneuthur 
yn  happus,  gan  gyflawni  ein  holl  eisiau.  O  Gristion  an- 
wyl !  dyma  orphwysfa  i  ti  yn  ol  holl  ddymuniad  dy  galon. 

Y  mae  hon  yn  cynnwys  pob  peth  a  all  dy  galon  ddymuno; 
a'r  hyn  yr  wyt  ti  yn  hiraethu,  yn  gweddio,  ac  yn  llafurio 
am  dano,  tydi  a  fyddi  yn  sicr  o'i  gael  yno.  Ac  onid  wyt 
yn  dewis  cael  Duw  yn  Nghrist  yn  fwy  na'r  holl  fydl 
Yno  y  cei  di  ei  fwynhau.  Pa  beth  a  roddit  am  gael  tyst- 
iolaeth  o'i  gariad  ì  Yno  y  cei,  nid  yn  unig  lawn  hyder 
fíydd  heb  ddim  amheuaeth,  ond  hefyd  ei  weled  fel  y  mae, 
a  bod  yn  gyífelyb  iddo.  Dymuna  yr  hyn  a  elli,  a  gofyn  yr 
hyn  a  fynni,  megis  Cristion,  a  hynny  a  roddir  i  ti,  nid  yn 
unig  at  hanner  ei  deyrnas,  ond  ti  a  gei  feddiant  o'r  deyrn- 
as  ac  o'r  Brenin  hefyd.  Nid  yw'r  bywyd  hwn  ddim  ond 
bywyd  o  weddi  a  dymuniad,  ond  bywyd  yw  hwnnw  o 
foddlonrwydd  a  mwynhad.  Y  mae  'r  orphwysfa  honno 
hefyd  yn  cynnwys  pob  peth  tuag  at  anghenreidiau'r  saint, 
yn  gystal  a'r  hyn  sydd  yn  addas  i'whanian  a'u  dymuniadau. 

Y  mae'n  cynnwys  pob  peth  ag  sydd  yn  eisiau  arnynt,  ond 
nid  y  w  yn  cyfrannu  iddynt  yr  un  mwyniant  daearol ;  canys 
ni  fyddai'  r  cyfryw  ond  megis  arfau  Saul  ar  Ddafydd,  yn 
faich  yn  Ue  bendith.     A'r  hyn  ag  oedd  yn  fwyaf  anghen- 

reidiol  arnynt,  sef  Crist  a  pherfiaith  sancteiddrwydd, 
hynny  a  gânt  eu  mwynhau  yn  ol  dymuniad  eu  calon. 

§  10.  (8)  Yn  nesaf,  ac  uwchlaw  'r  cwbl  oll,  fe  fydd  yr 
orphwysfa  hon  yn  gyjiawn  berffaith.  Nyni  a  gawn  yno 
lawenydd  heb  dristwch,  a  gorphwysfa  heb  flinder.  Ni 
fydd  yno  ddim  cymmysgedd  o  lygredd  gyda  'n  grasusau, 
nac  o  ddioddef  gyda  'n  cysur ;  nid  oes  yr  un  o'r  tonnau 
yn  y  porthladd  hwnnw  ag  sydd  yma  yn  ein  taflu  i  fyny 
ac  i  lawr.  Yn  y  byd  hwn  yr  ydym  heddyw  yn  iach,  y 
fory  yn  salw ;  heddy w  mewn  anrhydedd,  y  fory  mewn  an- 
mharch  ;  heddy  w  y  mae  gennym  gyfeillion,  y  fory  heb  yr 
un ;  ie,  yr  ydym  yn  cael  gwin  a  finegr  yn  gymmysg  yn  yr 
un  gwppan.  Pe  b'ai  modd  i  ni  gael  ein  dyrchafu  gyda 
Phaul,  trwy  weledigaethau  i'r  drydedd  nef,  etto,  yn 
fuan  iawn,  cennad  Satan  a  fyddai  'n  sicr  o'n  cernodio,  a'r 
draen  (swmbwl)  yn  y  cnawd  a'n  darostyngai  oddiyno. 
2  Cor.  12  :  2-7.  Ond  nid  oes  dim  o'r  anwadalwch  yma  yn 
y  nefoedd.  Ac  os  ydy w  perffaith  gariad  yn  bwrw  allan 
ofn,  (1  loan  4  :  18,)  yna  yn  ddiammeu  perífaith  lawenydd 
a  fwrw  allan  dristwch,  a  pherífaith  happusrwydd  a  gau 
allan  holl  weddillion  gofid  a  thrueni.  Yno  nyni  a  gawn 
orphwys  oddiwrth  ein  holl  drallodion  a'n  blinderau,  ac 
oddiwrth  ganlyniadau  drwg  pechod. 

§  11.  Nid  oes  dim  ag  y  mae  'r  nefoedd  yn  ei  gau  allan 
mòr  gyflawn  ac  mór  hollol  a  phechod,  sef  pechod  o  bob 
math,  gwreiddiol  a  gweithredol,  ac  o  ba  le  bynnag  y 
byddo  yn  tarddu,  oddiwrth  lygredd  ein  natur  neu  ym- 
ddiddanion  drwg.  "  Ac  nid  â  i  mewn  iddi  ddim  sydd  yn 
halogedig,  ac  yn  gwneuthur  ífieidd-dra  a  chelwydd."  Dat. 
21 ;  27.  Pa  leshad  i  Grist  farw  pe  buasai  modd  i'r  nefoedd 
gynnwys  eneidiau  anmherffaith  ?  "  Ihyn  yr  ymddangosodd 
Mab  Duw,  fel  y  dattodai  weithredoedd  y  diafol."  1  Ioan 
3:8.  Ni  wnaeth  ei  waed  a'i  Ysbryd  hyn  oll  i'n  gadael  ni 
yn  aflan  yn  y  diwedd,  canys  pa  gymmundeb  sydd  rhwng 
goleuni  a  thywyllwch,  a  pha  gyssondeb  sydd  rhwng  Crist 
a  Belialî     2  Cor.  6:  14.     O  Gristion,  gan  hynny,  os  cei 

unwaith  fyned  i'r  nefoedd,  ni  phechi  mwyach.  Onid  yw 
hyn  yn  newydd  da  i  ti,  wedi  i  ti  fod  mör  hir  yn  gwylio 
ac  yn  gweddio  yn  ei  erbyn  %  Mi  a  wn  yn  dda  pe  ceit  ti 
dy  ddewis,  y  byddai  yn  well  gennyt  gael  ymadael  â'th 
bechodau  nac  enriill  yr  holl  fyd.  Gan  hynny  tydi  a  gei 
yno  dy  ddymuniad.  Y  galon  galed  yna,  y  meddyliau 
gwammal,  drwg,  llygredig,  y  rhai  a  fyddai  yn  dy  ganlyn  i 
bob  lle  ;  cei  ymadael  â'r  rhai  hyn  oll  dros  byth.  Ni  fydd 
dy  ddeall  bellach  yn  dywyll,  na  'th  wybodaeth  yn  wan. 
Pob  rhan  o'r  Ysgrythyrau  ag  sydd  yr  awrhon  yn  ym- 
ddangos  yn  dywyll,  a  fyddant  y  pryd  hwnnw  yn  eglur ; 
a'r  mannau  sydd  megis  yn  groes  neu  wrthwyneb  i'w  gil- 
ydd,  a  fyddant  yn  hawdd  eu  deall,  ac  i'w  gweled  mewn 
cyssondeb.  Bydd  y  Cristion  gwanaf,  yn  union  wedi  yr  êl 
yno,  yn  well  duwinydd  nac  un  sydd  yn  y  byd  hwn.  O 
ddedwydd  ddydd,  pan  y  bydd  i  bob  cyfeiìiornad  ddiflanu 
dros  byth  !  pan  y  bydd  i  Dduw  wneuthur  ein  deall  yn 
gyflawn  o  oleuni,  fel  nad  aroso  dim  tywyilwch  ynom ;  i'e, 
ei  wynebpryd  ei  hun  a  fydd  yn  lle  Ysgrythyr,  lle  y  cawn 
ddarllen  y  gwirionedd.  Llawer  dyn  duwiol,  a  chanddo 
fwy  o  zêl  na  gwybodaeth,  a  fu  yn  foddion  lawer  gwaith  i 
ŵyr-droi,  a  thwyllo  ei  frodyr  yn  y  byd  hwn  ;  ac  wedi  iddo 
gael  ei  ddwyn  i  ganfod  ei  gyfeiliornad,  ni  wyddai  yn  iawn 
pa  fodd  i'w  dwyn  yn  eu  hol  i'r  iawn  allan  o'r  amryfysedd 
hwnnw ;  ond  yno  nyni  a  fyddwn  oll  wedi  ein  sefydlu  yn 
y  gwirionedd  ynddo  ef,  yr  hwn  ei  hun  y w  y  gwirionedd. 
Nyni  a  gawn  hefyd  yno  orphwysfa  oddiwrth  holl  bechod- 
au  ein  hewyllys,  ein  serchiadau,  ein  hymadroddion,  a'n 
hymddiddanion.  Ni  chawn  byth  mwyach  ein  poeni  gan 
yr  elfen  ddrwg,  a'n  hanian  lygredig  a  gwrthryfelgar,  y 
rhai  yn  wastad  sydd  yn  ein  tynu  a'n  denu  oddiwrth  Dduw. 
Ni  chawn  byth  mwyach  ein  gorthrymmu  dan  rym  a  nerth 
ein  llygredigaethau,  na  'n  blino  ychwaith  dan  deimlad  o 
honynt.  Ni  cha  dim  pechod,  nac  anwydau  drwg,  na 
thrachwantau  ỳ  cnawd,  na  meddyliau  aflan,  na  llesgedd, 
na  difrawch,  nac  anystyriaeth,  na  dim  arall,  fyned  i  mewn 

yno  i'n  poeni  a'n  haflonyddu.  Ni  fydd  yno  ddim  di- 
eithrwch  ac  anwybodaeth  o  Dduw,  ac  o  bethau  ysbryd- 
ol ;  dim  oerfelgarwch  yn  ein  serchiadau,  nac  anmher- 
ffeithrwydd  yn  ein  cariad  ;  dim  byw  a  rhodio  yn  an- 
wastad  ac  yn  anwadal ;  dim  gwrthryfela  yn  erbyn  Duw, 
na  thristáu  ei  Ysbryd,  na'r  un  weithred  ddrwg  i  roddi 
tramgwydd  i'n  brodyr;  dim  ymddiddanion  bydol  ac 
annuwiol.  Nyni  a  gawn  orphwys  oddiwrth  y  rhai  hyn 
oll  yn  dragywydd.  Yna  y  bydd  ein  dymuniadau  yn 
cyfatteb  i'r  ewyllys  dwyfol,  mal  yr  ettyb  gwyneb  i 
wyneb  mewn  drych,  oddiwrth  yr  hyn,  fel  ein  deddf  a'n 
rhëol,  nid  ysgogwn  byth.  Ac  yno  nyni  a  gawn  ei 
weled  wyneb  yn  wyneb,  a  bod  yn  gyífelyb  iddo. 
"  Canys  yr  hwn  a  aeth  i  mewn  i'w  orphwysfa  ef, 
hwnnw  hefyd  a  orphwysodd  oddiwrth  ei  weithredoedd 
ei  hun,  megis  y  gwnaeth  Duw  oddiwrth  yr  eiddo  yn- 
tau."     Heb.  4  :  10. 

§  12.  Ein  dioddefiadau  a'n  cystuddiau  ydynt  gan- 
lyniadau  ein  trosedd  a'n  pechodau,  ac  yn  y  nefoedd 
hwy  a  ddarfyddant  yn  nghyd.  Nyni  o  gawn  orphwys 
yno  hefyd  oddiwrth  ein  holl  amheuaeth  yn  nghylch 
cariad  Duw;  ac  ni  fydd  achos  dywedyd  mwyach  "  Bod 
amheuon,  megys  ysgall,  yn  chwyn  drwg,  ond  yn  tyfu 
mewn  tir  da."  ( Dr.  Prcston.)  Hwy  a  gant  eu 
chwynu  allan  cyn  myned  yno,  ac  ni  chant  flino  yr  enaid 
grasol  mwyach.  Ni  chawn  chwaith  glywed  y  geiriau 
hyn  mwyach,  "  Pa  beth  a  wnaf  fel  y  caífwyf  dystiol- 
aeth  yn  nghylch  sicrwydd  fy  nghyflwr  1  Pa  fodd  y  caf 
wybod  fod  Duw  yn  Dad  i  mi  ]  fod  fy  nghalon  yn  uniawn  ì 
fod  fy  nhröedigaeth  yn  hollol  1  fy  ngalwedigaeth  oddi- 
wrth  Dduw  ì  a'm  ffydd"yn  wirioneddol  ì  Ofni  yr  ydwyf 
fod  fỳ  mhechodau  heb  eu  maddeu  ;  nad  yw  fy  mhroffes 
ond  rhagrith  ;  y  gwna  'r  Arglwydd  fy  ngwrthod  ;  ac  nad 
yw  efe  yn  gwrando  fy  ngweddi."  Yno  y  mae  'r  holl 
amheuon  hyn  yn  cael  eu  troi  yn  ddiolchgarwch.  Nyni  a 
gawn  orphwys  yno  oddiwrth  ein  holJ  ofnau  yn  nghylch 

dìgofaint  Duw.  Ni  fydd  ofn  uffern  yn  gymmysg  â  hap- 
pusrwydd  y  nefoedd.  Ar  rai  amserau,  yn  y  byd  hwn,  y 
mae'r  enaid  grasol,  megis  Dafydd,  yn  barod  i  ddywedyd, 
"  Cofiais  Dduw,  ac  a'm  cythryblwyd  :  cwynais,  a  therfysg- 
wyd  fy  ysbryd;  fy  enaid  a  wrthododd  ei  ddiddanu."  Salm 
77  :  2,  3.  "  Y  mae  dy  ddigofaint  yn  pivyso  arnaf ;  ac  â'th 
holl  donnau  y'm  cystuddiaist."  Salm  88  :  7.  Ond  nyni  a 
gawn  weled  a  chydnabod  yn  y  dydd  hwnnw  ífyddlondeb 
y  geiriau  hynny  :  "  Mewn  ychydig  soriant  y  cuddiais  fy 
wyneb  oddiwrthyt  ennyd  awr ;  ond  â  thrugaredd  dragy- 
wyddol  y  trugarhaf  wrthyt,  medd  yr  Arglwydd  dy  wared- 
.  ydd,"  (Esa.  54  :  8  ;)  ac  mai  felly  gwnaeth  efe  â  ni ;  i'e, 
nyni  a  gawn  orphwys  oddiwrth  holl  brofedigaethau  Sat- 
an.  Y  fath  ofid  i'r  gwir  Gristion  ei  fod  yn  cael  ei  demt- 
io  i  wadu  ei  Arglwydd,  er  iddo  gael  ei  gynnal  rhag 
syrthio  !  Y  fath  boen  a  blinder  iddo  fod  y  cyfryw  demt- 
asiynau  arswydus,  y  fath  feddyliau  cableddus,  yn  dyfod 
i  mewn  i'w  enaid  !  meddyliau  anmharchus  am  Dduw,  ac 
yn  dianrhydeddu  Crist !  amheuaeth  ynghylch  gwirionedd 
yr  Ysgrythyrau,  a  barnu  yn  galed  ynghylch  ffyrdd  Rhag- 
luniaeth  !  ei  fod  yn  cael  ei  demtio  ar  rai  amserau  i  droi 
at  bethau  tymhorol,  i  edrych  ar  wagedd,  i  chwareu  megis 
âg  abwyd  pechod,  i  fcddwl  am  bleserau  cig  a  gwaed, 
ac  weithiau  yn  agos  a  chael  ei  hudo  gan  y  gelyn  i  ddi- 
dduwiaeth  !  yn  enwedig  wedi  i  ni  gael  ein  dwyn  i  weled 
twyll  ein  calonnau,  y  rhai  sydd  megis  dylwyfyn,  yn 
barod  i  dderbyn  gwreichion  drygioni  a  phechod,  ac  i  gyn- 
neu  yn  íflam  dân.  Y  mae  gan  Satan  ganiattâd  i'n  temtio 
yma  yn  y  diffaethwch,  ond  nis  caniatteir  iddo  fyned 
i  raewn  i'r  ddinas  sanctaidd.  Efe  a  ddichon  ein  cym- 
meryd  i  ryw  binacl  o  deml  y  Jerusalem  ddaearol,  ond 
nis  gall  efe  nesâu  at  y  Jerusalem  Newydd  sydd  uchod. 
Efe  a  all  ein  cymmeryd  i  fyny  i  ben  mynydd  tra  uchel,  ond 
nis  gall  ddyfod  yn  agos  at  fynydd  Seion  ;  a  phe  byddai 
bosibl  iddo  roddi  i  ni  holl  deyrnasoedd  y  byd,  a'u  gogon- 
iant,  (Mat.  4  :  1,5,  8,)  ni  fyddai  hynny  oll  ond  ysgafnacli 

na  gwegi  i'w  cyffelybu  i  deyrnas  ein  Harglwydd.  Gwaith 
ofer  gan  hynny  fydd  i  Satan  geisio  temtio  mwyach.  Ein 
holl  brofedigaethau  oddiwrth  y  byd  a'r  cnawd  a  ddarfydd- 
ant  hefyd.  O !  y  peryglon  yr  ydym  yn  rhodio  ynddynt 
yma  bob  awr,  Mae  pob  un  o'n  synwyrau  a'n  haelodau ; 
îe,  pob  creadur,  a  phob  trugaredd,  a  phob  dyledswydd  yn 
gosod  maglau  a  hoenynnau  i'n  dàl  a'n  difetha.  Prin  y 
medrwn  agor  ein  llygaid  heb  genfigennu  wrth  y  rhai 
sydd  mewn  uwch  sefyllfa  na  ni,  neu  ddiystyru  rhai  o  isel 
radd,  heb  naill  ai  dymuno  am  gyfoeth  ac  anrhydedd  y 
mawrion,  neu  ynte  edrych  ar  y  tlodion  gyda  balchder  a 
dirmyg.  Os  edrychwch  ar  lendid,  mae  hynny  yn  aml  yn- 
achos  o  feddyliau  anllad ;  os  gwelwn  wrthuni  a  hagrwch, 
yr  ydym  yn  barod  i'w  fíìeiddio  a'i  ddiystyru.  Mór  du- 
eddol  ydym  i  wrando  ar  dafod  athrodgar,  drwg  absen, 
ac  enllib,  neu  i  hofìi  ymddiddanion  ofer,  gwegi,  a  thry- 
thyllwch  !  Mór  ofalus  y  dylem  fod  rhag  chwennych  a 
blysio  y  pethau  nid  ydynt  weddus!  Mór  barod  ydym 
i  ymfalchio  o  herwydd  harddwch  corph,  neu  lendid  pryd 
a  gwedd ;  neu  i  rwgnach  ac  anfoddloni,  o  herwydd  cloífni, 
neu  fethiantwch,  neu  ryw  beth  anolygus  neu  anffurfiol 
arall,  ar  wneuthuriad  ein  cyrph  !  Pa  mór  barod  ydym  i 
ymfalchío  ac  ymffrostio  o  herwydd  ein  gwybodaeth  neu 
ein  dysgeidiaeth  ì  i  garu  clod,  a  phai'ch,  ac  anrhydedd  ì 
ac  i  ddiystyru  'r  pethau  hynny  mewn  eraill  nad  ydym  ni 
yn  feddiannol  o  honynt  1  Pan  f 'om  mewn  rhyw  swydd, 
neu  oruchwyliaeth,  mór  dueddol  ydym  i  gymmeryd  ein 
ffordd  ein  hunain,  ac  i  osod  i  fyny  ein  hewyllys  ein  hun- 
ain,  megis  cyfraith  a  rhëol,  i  bawb  sydd  danom,  gan 
ddisgwyl  iddynt  fod  yn  ufudd  ac  yn  ostyngedig  i  ni  yn 
mhob  peth  !  Os  ydym  mewn  isel  radd,  pa  mòr  dueddol 
ydym  i  genfigennu  wrth  eraill  sydd  uwch  na  ni,  a  barnu 
eu  hymddygiad  yn  ol  ein  mympwy  ein  hunain  !  Os  yn 
gyfoethog,  yr  ydym  yn  rhy  barod  i  ymddyrchafu  ;  os  yn 
dlodion,  yr  ydym  yn  anfoddlon  i'n  cyflwr.  Yr  ydym 
naill  ai  yn  ddiog  yn  ein  dyledswyddau,  neu,  os  ydym  yn 

eu  cyflawni  mewn  rhyw  fodd  anmherffaith,  onid  ydym  yn 
gwneuthur  Crist  o  honynt1?  Etto  nid  oes  le  i  ni  feddwl 
fod  Duw  wedi  gwneuthur  yr  holl  bethau  hyn  yn  faglau, 
neu  yn  rhwyd  i  ni,  ond  yn  hytrach  ein  bod  ni,  trwy  lygr- 
edigaeth  ein  natur,  yn  eu  gwneuthur  fel  hyn  yn  dram- 
gwyddiadau  i  ni  ein  hunain,  ac  i  eraill.  Ond  hyn  yw  ein 
cysur,  y  cawn  ein  rhyddhau  yn  yr  orphwysfa  honno,  oddi- 
wrth  yr  holl  bethau  hyn,  gan  nad  oes  dim  modd  i  Satan 
ddyfod  i  mewn  yno ;  felly  hefyd  ni  ddaw  yno  chwaith 
ddim  ag  a  fydd  yn  wasanaethgar  i'w  lid  a'i  genfigen  ;  ond 
pob  peth  yno  a  gydunant  â  ni  i  ganu  mawl  i'r  Gwaredwr; 
ac  megis  ag  y  cawn  orphwys  yno  oddiwrth  holl  brofedig- 
aethau  'r  byd,  felly  y  cawn  hefyd  oddiwrth  ei  holl  lygred- 
igaethau  a'i  erlidigaethau.  Gweddiau  V  eneidiau  dan  yr 
allor  a  gânt  eu  hatteb  y  pryd  hynny,  a  Duw  a  dd'ial  eu 
gwaed  hwynt  ar  y  rhai  sydd  yn  trigo  ar  y  ddaear.  Dat. 
6  :  9,  10.  Yn  y  byd  hwn,  megis  ein  Jîiachawdwr  ben- 
digedig,  y  mae  'r  saint  yn  cael  eu  coroni  â  choron  o 
ddrain,  ond  yno  âg  un  ddiddiflannedig  y  gogoniant.  Yma 
y  mae  pawb  ag  sydd  yn  ewyllysio  byw  yn  dduwiol  yn 
Nghrist  Iesu  yn  dioddef  erlidigaeth,  (2  Tim.  3  :  12 ;)  ond 
yno  y  rhai  hynny  a  gyd-ddioddefasant  âg  ef,  a  gyd-ogon- 
eddir  hefyd  gydag  ef.  Rhuf.  8  :  17.  Yma  y  byddant  yn 
gas  gan  bawb  er  mwyn  enw  Crist,  (Mat.  10  :  22  ;)  ond 
yno  efe  a  ogoneddir  yn  ei  saint,  y  rhai  a  gawsant  eu  di- 
ystyru  yma.  2  Thes.  1  :  10.  Y  mae  'r  saint  yn  y  byd 
hwn  yn  cael  eu  gwneuthur  yn  ddrych  i'r  byd,  ac  i  ang- 
elion,  ac  i  ddynion.  Y  maent  yn  cael  eu  cyfrif  fel  ysgub- 
ion  y  byd,  a  sorod  pob  dim.  2  Cor.  4  :  9-13.  Ië,  y  mae 
plant  y  byd  yn  cilio  oddiwrthynt,  yn  eu  drwgliwio,  ac  yn  eu 
henllibio,  ac  yn  bwrw  eu  henwau  allan  megis  drwg,  (Mat. 
6  :  22  ;)  ond  y  pryd  hynny  fe  fyddir  yn  edrych  ar  y  gwar- 
edigion  oherwydd  eu  rhyfeddol  ogoniant ;  a'r  drwg-ddyn- 
ion  a  geuir  allan  a  fysg  cynnulleidfa  'r  saint,  ac  a  ddidolir 
oddwrthynt,  pa  un  bynag  ai  boddlon  ai  anfoddlon  fyddant. 
Ond  yn  awr  prin  y  medrwn  ni  gadw  dyledswydd  ein 

teuluoedd,  ^.  ""ìanu  mawl  i  Dduw,  nad  yw  ein  llais  yn  peri 
blinder  ac  aflonyddwch  iddynt ;  ond  pa  mor  fawr  fydd  eu 
poen  a'u  gofid  i  weled  y  saint  yn  llawenychu  ac  yn  gor- 
foleddu,  a  hwythau  yn  galaru  ac  yn  llefain  mewn  arteithiau  ! 
Chwithau,  frodyr,  y  rhai  ni  fedrwch  yn  awr  gymmeryd  un 
gwaith  mewn  llaw,  gan  olygu  gogoniant  Duw,  heb  golli 
cariad  ac  ewyllys  da  plant  y  byd  hwn,  cofiwch,  er  eich  cys- 
ur,  y  bydd  pawb  yn  yr  orphwysfa  honno,  yn  cyduno  â  chwi 
â'u  genau,  ac  o  Iwyrfryd  calon,  i  orfoleddu  ac  i  ganu  mawl 
i  bob  tragywyddoldeb.  Yn  eich  Jiamynedd  gan  hynny 
meddiennwch  eich  heneidiau,  (Luc  21 :  19,)  hyd  oni  ddel 
eich  Arglwydd.  Cyfrifwch  bob  gwaradwydd  ac  erlid  yn 
anrhydedd,  a  rhwymwch  hwynt  megis  coron  o  amgylch 
eich  pen  ;  i'e,  cyfrifwch  hwynt  yn  fwy  golud  na  thrysorau'r 
byd.  Canys  cyfiawn  yw  ger  bron  Duw  dalu  cystudd  i'r 
rhai  sydd  yn  eich  cystuddio  chwi ;  ac  i  chwithau,  y  rhai 
a  gystuddir,  esmwythdra  gyda  Christ.  2  Thes.  1  :  6,  7. 
Nyni  a  gawn  y  pryd  hynny  hefyd  orphwys  oddiwrth  ein 
holl  ymrafaelion,  a'r  dadleuon,  a'r  ymranradau,  a'r  ym- 
bleidiau,  ag  sydd  ymysg  Cristionogion,  ac  yn  achosi  cym- 
maint  gofid  a  blinder  i'r  rhai  sydd  yn  caru  Crist  a'r  efeng- 
yl.  Mór  garedig  y  mae  miloedd  yn  byw  ynghyd  yn  y 
nefoedd,  ymhlith  y  rhai  yr  oedd  amrafaelion  ac  anghydfod 
yn  y  byd !  Nid  oes  yno  ymrysonau,  oherwydd  nad  oes  na 
balchder,  nac  anwybodaeth,  na  dim  llygredigaeth  yn  cael 
myned  i  mewn  yno.  Nid  oes  yno  ychwaith  ddim  trefnu 
rhyw  foddion  i  gadarnhau  ein  plaid  ein  hunain,  neu  ddy- 
chymmygu  rhyw  ífordd  i  waradwyddo  ein  gwrthwyneb- 
wyr,  megis  y  gwelir  yn  aml  yn  y  byd.  Ac  os  oes  y  fath  beth 
a  gofid  a  chy  wilydd  yn  y  nefoedd,  nyni  a  fyddwn  yn  gwrido 
ac  yn  galaru  wrth  gofio  am  y  fath  ymddygiad  anweddns ; 
megis  brodyr  Joseph  wrth  gofio  am  eu  triniad  anmharchus 
o'u  brawd.  Ai  nid  digon  fod  yr  holl  fyd  yn  ein  herbyn  ] 
A  raid  i  ni  hefyd  ymrafaelio  â'n  gilydd  ?  Gan  hynny,  O 
ddedwydd  ddyddiau  erlidigaeth,  gan  iddynt  fod  yn  achos 
i'n  cyssylltu  ynghyd  mewn  cariad ;  a  chan  fod  brawd- 

garwch  hefyd  yn  diflannu'n  fuan  iawn/  mewn  amser 
rhyddid  a  llwyddiant,  o  achos  ein  hanghydfod  a'n  hym- 
rysonau.  O  ddedwydd  ddydd  !  gorphwysfa'r  saint  mewn 
gogoniant ;  canys  yno  y  cawn  fod  o  un  galon,  a  chyduno 
megis  un  eglwys,  yn  yr  un  gwaith  o  glodfori'n  dragy- 
wydd  yr  un  Duw,  yr  un  Crist,  a'r  un  Ysbryd.  Canys  yno 
y  bydd  un  gorlan  dan  yr  un  Bugail  raawr  Crist  Iesu.  Yno 
hefyd  y  cawn  gyd-orphwys  gyda'n  brodyr  oddiwrth  ein 
holl  lafur,  a  diangc  oddiwrth  ein  holl  ddioddefiadau  a 
phob  erledigaeth.  Mae'r  Eglwys  filwriaethus  ar  y  ddaear 
megis  ty'r  cleifion  (hospitat,)  rhai  yn  griddfan  o  herwydd 
eu  tywyllwch,  rhai  o  herwydd  caledwch  eu  calonnau, 
rhai  dan  wendidau  a  digalondid,  rhai  o  herwydd  eu 
hanffrwythlondeb,  a'u  bod  wedi  syrthio  i  brofedigaeth  ; 
rhai  mewn  poen,  a  gofid,  a  blinder  ysbryd  ;  rhai  eraill 
dan  amryw  brofedigaethau,  a  chroesau,  a  chystuddiau. 
Ond  y  gofid  a'r  blinder  mwyaf 'oll,  yw  gweled  ein  perth- 
ynasau  a'n  cyfeillion  mwyaf  anwyl,  yn  troi  ymaith  oddi- 
wrth  y  gwirionedd,  megis  y  mae  yn  Nghrist  Iesu,  ac  yn 
parhau  i  fyw  mewn  anystyriaeth  a  diystyrwch  o'r  efengyl, 
ac  felly  yn  gwneuthur  cam  â'u  heneidiau  eu  hun,  ac  heb 
ddim  yn  ífynnu  i'w  deífroi  o'u  hanystyriaeth,  a'u  gwrth- 
giliadau  gwaradwyddus  a  gresynus.  Pa  mor  drwm  yw 
edrych  ar  dad  neu  fam,  brawd  neu  chwaer,  gwr  neu  wraig, 
plentyn  neu  gyfaill  annuwiol,  a  meddwl  y  byddant  yn 
uífern  dros  byth,  os  byddant  feirw  mewn  cyflwr  annych- 
weledig  !  Meddwl  bod  yr  efengyl  yn  ymadael,  a'r  gogon- 
iant  yn  cael  ei  gymeryd  ymaith  oddiwrth  ein  Israel  ni, 
a  bod  yr  eneidiau  truain  hyn  yn  cael  eu  gadael  mewn 
tywyllwch  gwirfoddol,  ac  megis  yn  diffbddi  y  goleuni  ag 
a  fuasai  yn  eu  tywys  i  iechydwriaeth.  Dydd  ein  gor- 
phwysfa  a'n  gwared  ni  oddiwrth  y  pethau  hyn  oll,  a  dydd- 
iau  ein  galar  a  ddarfyddant ;  yna  dy  holl  bobl,  O  Ar- 
ghuydd,  afyddant  gyfiawn ;  etifeddant  y  tir  byth,  sef 
blaguryn  dy  blanhigion,  gwaith  dy  ddwylaw,  fel  y'th  ogon- 
edder.    Esa.  60  :  20,  21.    Yna  y  cawn  orphwys  oddiwrth 

Saints  Rest,  4 


74  UEDDAS    A    GODIDOWGRWYDD 

ein  holl  ddioddefiadau.  Ond  mae'n  debygol  nad  yw  hyn 
yn  ymddengos  ond  peth  bychan  i'r  rhai  hynny  ag  sydd  yn 
byw  mewn  llonyddwch  a  llwyddiant,  ond  i'r  enaid  Uadd- 
iedig  y  mae  meddwl  am  orphwysfa'r  saint  yn  beth  hyfryd 
a  dymunol  iawn.  Yn  y  byd  hwn  yr  ydym  yn  marw  beu- 
nydd,  ac  mewn  peryglon  bob  awr ;  ac  y  mae  ein  by  wyd 
mor  llawn  o  ddioddefiadau,  fel  nad  oes  dydd  nac  awr  yn 
gwbl  rydd  oddiwrthynt.  Fel  hyn  y  mae  ein  Harglwydd 
bendigedig  yn  trefnu  i  ni  y  cyfryw  ran  o  drallod  a  gofid 
ag  a  fyddo  yn  ddigonol  i'n  marweiddio  ni  i'r  byd,  ac  i  beri 
i  ni  feddwl  am  bethau  nefol  ac  anweledig,  y  rhai  yrydym 
yn  rhy  barod  i'w  hanghofio.  Y  mae  profedigaethau'r  byd, 
a  cheryddon  ein  Tad  nefol,  fel  hyn  yn  atteb  ei  ddoeth 
ddibenion,  ac  yn  fuddiol  i  ni  tuag  at  ein  cynnydd  mewn 
gras,  a'n  haddasu  i'r  gogoniant  hwnnw.  Mae'rsaintnaill 
ai  yn  gweled  neu  yn  clywed  rhyw  beth  beunydd  i'w 
blino  ;  ac  megis  Lot,  yn  Sodom,  y  maent  yn  poeni  eu 
heneidiau,  ie,  y  mae'r  corph  a'r  ysbryd  yn  llawn  o  flin- 
der  yn  wastadol,  canys  y  mae  eu  holl  synwyrau  yn  pallu. 
Pa  aelod  o'n  cyrph,  neu  pa  un  o'n  synwyrau  sydd  mewn 
poen,  nad  yw'r  lleill  yn  cyd-ddioddef  ì  Ond  yn  y  dydd 
hwnnw  y  cawn  ddiangfa  oddiwrth  y  corph  a  phechod, 
a  chan  ddiosg  y  wisg  o  gnawd,  nyni  a  gawn  ein  gwneuthur 
yn  rhyddion  oddiwrth  boen  a  gofid.  O  fendigaid  dang- 
nefedd  y  wladhonno,  lle  nid  oes  dim  ond  heddwchhyfryd 
yn  wastadol !  O  wlad  iach,  lle  nid  oes  neb  yn  gleifion  ! 
O  wlad  hyfryd,  lle  y  mae  pawb  yn  freninoedd  !  O  gym- 
manfa  sanctaidd,  lle  y  mae  pawb  yn  oífeiriaid  !  O  wlad 
rydd,  lle  nid  oes  un  caeth,  na  llywodraeth  chwaith  gan 
neb  ond  y  Brenin  Tràgywyddol !  Ni  fydd  y  dyn  tlawd 
yn  flin  mwyach  ar  ol  ei  waith ;  ac  ni  fydd  yn  yr  or- 
phwysfa  honno  na  newyn,  na  syched,  nac  oerfel,  na 
noethni,  na  gwres  i'n  llosgi,  na  rhew  i'n  rhynn» ;  ac  ni 
fydd  ein  gwynebau  mwyach  yn  llwydion  nac  yn  athrist; 
ni  fydd  yno  döri  cyfeillgarwch,  na  chyfeilHon  yn  gorfod 
ymadael  y  naill  oddiwrth  y  llall;  dim  trallod,  na  blinder, 

na  gofid,  oherwydd  ein  perthynasau,  ac  ni  chlywir  chwaith 
lais  cwynfan  yn  ein  trigfanau  ;  canys  Duw  a  sych  ymaith 
bob  deigryn  oddiar  bob  wyneb.  O  .fy  enaid  !  cais  gyd- 
ddwyn,  gan  hynny,  dros  ychydig  amser  â  gwendidau  dy 
ddaearol  babell !  Ni  phery  hyn  ddim  yn  hir  ;  mae  swn 
traed  dy  Waredwr  wrth  y  drws.  Nyni  a  gawn  hefyd  or- 
phwys  oddiwrth  holl  lafur  ein  dyledswyddau.  Yn  awr 
y  mae  pob  swyddog  cydwybodol,  pob  rhíeni  duwiol,  pob 
gweinidog  íFyddlon,  yn  barod  i  waeddi  allan  :  "  O  bwys  y 
baich  a'r  gofal  sydd  arnaf !"  Mae  gan  bob  cyflwr  ac  oed- 
rän  o  bobl  ryw  ddyledswyddau  i'w  cyflawni,  fel  ag  y  mae 
pob  Cristion  cydwybodol  yn  griddfan  dan  y  baich  o  her- 
wydd  ei  wendid  ;  ond  y  mae  gorphwysfa  etto  yn  ol,  yrhon 
a  gymmer  ymaith  ein  beichiau.  Yn  mhellach  :  nyni  a 
gawn  orphwys  oddiwrth  yr  holl  flinderau,  i  ba  rai  y  mae 
pob  Cristion  yn  ddarostyngedig  yn  ei  be'rerindod  trwy  y 
byd.  Yr  holl  drallodau  sydd  yn  gymmysg  â'n  dymuniadau, 
ein  gobaith  a'n  hiraeth  a'n  disgwyliad,  a  ddarfyddant  oll  y 
pryd  hwnnw ;  ac  ni  chawn  mwyach  edrych  i'n  coífrau,  a 
cholli  ein  trysor,  nac  i'n  calonnau,  a  cholli  Crist ;  ac  ni 
bydd  raid  ei  geisio  o  un  ordinhad  i'r  llall,  neu  mewn  modd- 
ion,  ac  heb  ei  gael ;  ond,  yn  hytrach,  gorphenir  y  cwbl 
yno  mewn  cyflawn  a  dedwydd  fwynhad.  Dat.  7  :  16, 17. 
§  13.  (9)  Y  tlws  diweddaf  yn  ein  coron  yw  hyn,  sef  y 
bydd  hi  yn  orphwysfa  dragywyddol :  heb  hyn,  nifyddai  'r 
cwbl  oll  ond  megis  dyddim  mewn  cyífelybiaeth ;  canys  yr 
ystyriaeth  y  byddai  darfod  iddi,  neu  y  byddai  raid  i  ni  ym- 
adael  o  honi,  a  fyddai  yn  chwerwi  ein  holl  lawenydd  a'n 
dedwyddwch;  canys  uífern  yn  y  nefoedd  (pe  b'ai  bosibl 
i  hynny  fod)  fyddai  meddwi  ymadael  o  honi,  megis  ag  y 
byddai  yn  fath  o  nefoedd  i'r  damnedigion  gael  rhyw  ob- 
aith  dyfod  allan  o'r  lle  hwnnw  o  boenau.  Breuolder  ac 
ansicrwydd  holl  bleserau  y  byd  sydd  yn  dangos  eu  gwag- 
edd,  a'r  ynfydrwydd  o  honynt.  Onid  yw  hyn  yn  anurddo 
ein  holl  ddifyrwch  a'n  gwynfyd  daearol,  sef  gweled  eu 
bod  yn  diflannu  dan  ein  dwylaw?     Ond,  O  ddedwydd 

dragywyddoldeb,  lle  na  byddwn  yn  cael  ein  poeni  â'r 
cyfryw  feddyliau,  na'n  dedwyddwch  yn  cael  ei  aflonyddu 
â'r  cyfryw  ofnau ;  lle  cawn  fod  yn  golofnau  yn  nheml 
Dduw,  ac  nid  awn  allan  rawyach.  Cyhyd  ag  yr  oeddem 
yn  weision,  yr  oeddem  yn  cynnal  dan  ammod-weithred 
(lease,)  a  hynny  ddim  ond  dros  amser  byr  ein  by  wyd  ;  ond 
y  Mab  sydd  yn  aros  yn  y  tŷ  byth.  Ioan  8  :  15.  O  fy 
enaid,  bydded  i  ti  ymollwng  oddiwrth  dy  ddychymmygion 
ofer,  oddiwrth  bethau  presennol,  pleserau  darfodedig ; 
goìlwng  dy  afael  a  bydd  rydd  oddiwrth  bob  peth  daearol 
a  chnawdol.  Meddwl  yn  aml,  ac  ystyria'n  ddwys,  pa  faint 
sydd  gynnwysedig  yn  y  gair  hwn — Tragywyddoldeh  !  Pa 
beth !  by w  dros  byth,  ac  heb  farw  mwyach !  Llawenhaech 
— ac  etto  yr  wyf  yn  dywedyd,  llawenhaech  dros  byth,  chwi 
eneidiau  colledig,  yn  uffern  ;  canys  dedwydd  fyddech  pe 
caech  chwi  ddiangc  ar  ol  oesoedd  maith,  îe,  gwedi  myrdd 
myrddiwn  o  flynyddoedd,  allan  o'r  lle  poenus  hwnnw  ;  a 
chwithau  a  fyddech  druenus,  chwi  seintiau  yn  y  nefoedd, 
pe  caech  eich  difeddiannu,  gwedi  oesoedd  myrddiynau  o 
fydoedd.  Y  gair  hwn,  Tragywyddoldeb  !  sydd  yn  cynnwys 
eithaf  dirdra  eu  poenau  hwy,  a  pherffeithrwydd  ein  go- 
goniant  ninnau.  O  na  b'ai  'r  pechadur  yn  ystyried  y  gair 
hwn,  ac  yn  myfyrio  arno,  canys  myfi  a  feddyliwn  y 
byddai'n  ddigon  i'w  ddeífroi  o'i  drymgwsg.  Ac  hefyd, 
ar  y  llaw  arall,  pe  b'ai'r  enaid  grasol  yn  ei  ystyried  yn 
iawn,  myfi  a  feddyliwn  y  byddai'n  ddigon  i'w  adfywio  yn 
ei  gyfyngder  mwyaf.  Ac  a  gaf  fi  fy w  yn  y  fath  happus- 
rwydd  dros  byth  !  Yna  y  caf  finnau  dy  garu  di,  O  Ar- 
glwydd,  yn  dragywydd  !  A  fydd  fy  ngorfoledd  yn  dra- 
gywyddol,  ac  oni  fydd  fy  niolchgarwch  hefyd  yn  ddi- 
ddiwedd !  Yn  ddiau,  os  na  chollaf  fy  ngorfoledd  byth,  ni 
pheidiaf  chwaith  dy  glodfori  yn  dragy wydd.  Os  bydd  i  ti, 
O  Arglwydd,  fy  mherfteithio  a'm  tragywyddoli  i  â  go- 
goniant,  ac  megìs  ag  y  byddaf  yn  eiddo  -ti,  ac  nid  yr  eiddo 
fy  hun,  felly  fy  ngogoniant  i  a  fydd  yn  eiddo  ti ;  ac  megis 
ag  yr  oeddit  yn  golygu  dy  ogoniant  dy  hun  yn  fy  ngo- 

goniant  i,  felly  hefyd  fy  ngwaith  innau  fydd  dy  ogoneddu 
di,  wedi  i  ti  fy  nghoroni  â'r  gogoniant  hwnnw  sydd  heb 
ddiwedd.  "  Eithr  i'r  Brenhin  tragywyddol,  anfarwol,  an- 
weledig,  i'r  Duw  unig  ddoeth,  y  byddo  anrhydedd  a 
gogoniant  yn  oes  oesoedd.  1  Tim.  1  :  17. 

§  14.  Fel  hyn  y  ceisiais  ddangos  i  chwi  dippyn  o  lew- 
yrch  y  gogoniant  hwnnw  sydd  ar  ddyfod  :  ond  pa  mor  fyr 
a  diífygiol  y  w'r  ymadroddion  i  osod  allan  ei  ardderchowg- 
rwydd  !  Ddarllenydd,  os  wyt  ti  yn  gredadyn  fFyddlon  a 
gostyngedig,  ac  yn  disgwyl,  gydâ  llafur  ac  hiraeth,  am  yr 
orphwysfa  honno,  tydi  a  gai  weled  a  phrofi  yn  fuan  wir- 
ionedd  yr  holl  bethau  hyn  ;  a  thydi  a  fyddi  yn  canfod  ac 
yn  deall  cymmaint  ynghylch  y  gwynfyd  hwnnw,  fel  ag  y 
byddi  yn  barod  i  dosturio  wrth  anwybodaeth  dynion  ;  a 
thi  a  ganfyddi  hefyd,  fod  yr  hyn  oll  a  ddywedpwyd  yma, 
yn  íìl  o  weithiau  yn  fyr  o'r  gwirionedd  ;  ond  yn  y  cyfamser 
gad  i  gymmaint  a  hyn  gynnyrfu  dy  ddymuniadau,  ac  ych- 
wanegu  dy  ymdrechiadau.  Cyfod  gan  hynny,  ac  ymosod 
ynghylch  y  gwaith ;  rhêd,  ac  ymdrecha,  ac  ymladd,  a  dilyn 
ymlaen ;  canys  y  mae  gennyt  gamp  uchel,  a  gogoneddus, 
a  sicr  o'th  flaen.  Gwybydd  hyn,  na  fydd  i  Dduw  dy  siommi 
na'th  dwyllo ;  gan  hynny,  na  fydded  i  tithau  dy  siommi 
dy  hun,  na  bradychu  dy  enaid  dy  hun,  trwy  oedi ;  ac  os 
gwnai  fel  hyn,  y  cwbl  oll  a  fyddant  eiddot  ti.  Pa  fath  ddyn- 
ion  a  feddylit  ti,  a  fyddai'r  Crist'nogion  oll,  yn  eu  buch- 
eddau  a'u  dytedswyddau,  pe  ba'i  'r  gogoniant  hwn  yn  eu 
meddyliau'n  wastadol  ì  Ymha  fath  gyflwr  y  byddai  eu 
hysprydoedd,  pe  baent  yn  fywiog  ac  yn  hyderus,  yn  eu 
meddyliau  am  y  nefoedd  1  A  fyddai  eu  calonnau  mor 
drymion,  a'u  golygon  mor  drist,  neu  a  fyddent  hwy  yn 
barod  i  gymmeryd  eu  cyssuron  (debygech  chwi)  oddi  isod  ì 
A  fyddent  hwy  mor  anewyllysgar  i  ddioddef,  a  chymmaint 
o  ofn  arnynt  i  farw ;  neu,  yn  hytrach,  oni  feddylient  fod 
pob  dydd  yn  flwyddyn,  hyd  oni  chaent  ei  fwynhau.  Cyf- 
newidied  yr  Arglwydd  ein  calonnau  cnawdol  ni,  rhag  i  ni 
fod  yn  ôl,  ac  felly  na  allom  fyned  i  mewn  i'r  orphwysfa 
honno,  o  herwydd  ein  hanghrediniaeth.  Heb.  3  :  19» 

PEN.     IV. 

PA  FATH  YW'R  DYNION   HYNNY,  I   BA  RAI  Y  TREFN- 
WYD  YR  ORPHWYSFA  HONNO. 

§  1.  Mae'n  rhyfeddol  fod  y  cyfryw  orphwysfâ  wedi  ei  threfnu  i  ddynion. 
§  2.  Y  mae  pobl  Dduw  y  rhai  a  gânt  fwynhau'r  orphwysfa  hon,  (1) 
Wedi  eu  hethol  gan  Dduw.  §  3.  (2)  Wedi  eu  rhoddi  i  Grist.  §  4.  (3) 
Wedi  eu  geni  drachefn.  $  5-8.  (4)  Y  mae  ganddynt  synniadau  dwys  o 
fawr-ddrwg  pechod  ;  o'u  trueni  trwy  bechod  ;  gwagedd  y  Creadur;  ac  o 
ddigonolrwydd  Ciist  Iesu.  §  9.  (5)  Mae  eu  ewyllys  wedi  ei  gyfnewid 
mewn  modd  cyfattebol.  §  10.  (6)  Y  maent  yn  ymrwymo  mewn  cyf- 
ammod  â  Christ.  §  11.  ac  (7)  Y  maent  yn  cael  eu  cynnal,  ac  o  herwydd 
hynny  yn  parhau  yn  y  cyfammod.  §  12.  Y  darllenydd  yn  cael  ei  wahodd 
i  holi  ei  hun  wrth  nodau  ac  arwyddion  pobl  Dduw.  §  13.  Tystiolaeth 
ychwanegol  allan  o  air  Duw,  y  bydd  i'w  bobl  ef  gael  mwynhau'r  orphwys- 
fahonno.  §  14.  Hefyd,  na  fydd  i  neb  arall  gael  ei  mwynhau.  §  15,  16. 
A  bod  yr  orphwysfa  honno  etto'n  ôl  iddynt ;  ac  na  chant  ei  mwynhau  hyd 
onis  elont  i  fyd  arall.  §  17.  Y  bennod  yn  diweddu  gyd  â  dangos  y  bydd 
i'w  eneidiau  fwynhau'r  orphwysfa  honno;  pan  y  maent  wedi  eu  gollwng 
yn  rhyddion  oddiwrth  eu  cyrph. 

§  1.  Tra  yr  oeddwn  yn  y  mynydd  yn  ceisio  gosod  allan 
ragoriaethau  Gorpbwysfa'r  Saint,  yr  oeddwn  yn  profi  mai 
da  oedd  bod  yno ;  ac  am  hynny  yr  oedais  yno  yn  hwy ;  a 
phe  nabuasai  cymmaint  o  ddifFyg  rhwngfy  amgyífrediadau 
a  godidowgrwydd  y  gwrthrych,  myfi  a  fuaswn  yn  aros  yn 
hwy  ;  canys  a  ddichon  golwg  ar  y  wlad  hyfryd  honno,  fod 
yn  boenus,  neu  yn  flinderus  ì  Wedi  darllain  am  y  cyfryw 
uchel,  ac  anrhaethol  ogoniant,  fe  fyddai  rhywddieithr  ddyn 
anwybodus  yn  barod  i  ryfeddu,  at  wasanaeth  pa  fath  gre- 
aduriaid,  y  mae'r  cyfryw  ryfeddol  barottoad  yn  cael  ei 
wneuthur,  ac  efe  a  ddisgwyliai  i  ryw  haul  ardderchog 
dorri  allan,  a  thywynnu.  Ond  yn  lle  hynny,  wele  !  nid 
oes  dim  ond  llonaid  cragen  o  lwch  wedi  ei  fywhau,  ac 
enaid  rhesymmol  ac  anweledig,  a  hwnnw  wedi  ei  buro 
a'i  adferu  trwy  allu  anweledig  grâs  ;  a  dyma'r  creadur  ag 

a  fydd  yn  meddiannu'r  gogoniant  hwnnw.  Meddyliasai 
rhy  w  un  mai  peth  o  fawr  werth,rieu  ry  w  un  o  fawr  haedd- 
iant,  a  fuasai  yn  cael  y  fraint  o  fwynhau'r  cyfryw  dded- 
wyddwch;  ond  wele  un  heb  feddu  dim,  ac  heb  haeddu 
dim,  ond  yn  hytrach,  yn  y  gwrthwyneb,  yn  haeddiannolo 
gospedigaeth,  ac  un  a  fuasai  yn  myned  ymlaen  yn  ei 
ddrygioni,  oni  buasai  iddo  gael  ei  attal,  a'i  ddwyn  trwy 
drugaredd  at  Grist  Iesu,  yr  hwn  sydd  yn  bob  peth.  Col. 
3  :  11.  Ac  wedi  i'r  enaid  dychweledig  ei  dderbyn  ef, 
megis  ei  unig  drysor,  ac  ymddiried  iddo  a  gorphwys  arno, 
yna  y  mae  efe  trwy  Grist  Iesu,  yn  derbyn  yr  holl  drysor- 
au,  a'r  breintiau  gwerthfawr  hyn.  Ond  mewn  ystyrmẁy 
priodol,  y  mae  y  rhai  hynny  y  parottoẃyd  yr  orphwysfa 
yma  iddynt,  yn  bobl  sanctaidd,  wedi  eu  rJwddi  i  Grist 
megis  eu  Gwaredwr.  Y  maent  wedi  eu  geni  oddiuchod ; 
y  maent  wedi  cael  eu  hargyhoeddi  o  fawr  ddrwg  pechod, 
ac  wedi  cael  eu  dwyn  i  weled  eu  truenus  gyflwr  wrth 
naturiaeth,  a  gwagedd  pob  peth  gweledig.  Y  maent 
wedi  canfod  a  phrofi  holl-ddigonolrwydd  Crist ;  mae  eu 
hewyllys  wedi  ei  gyfnewid  ;  y  maent  wedi  ymrwymo 
mewn  cyfammod  â  Christ ;  ac  y  maent  yn  parhau  yn  y 
cyfammod  hwnnw  hyd  y  diwedd. 

§2.  (1)  Y  mae'r  bobl  hynny  hefyd,  y  rhai  y  parottowyd 
yr  orphwysfa  hon  iddynt,  a'r  rhai  a  elwir  yn  y  testun  yn 
bobl  i  Dduw,  wedi  eu  hethol  ganddo  ef  cyn  seiliad  y  byd, 
fel  y  byddent  yn  sanctaidd  ac  yn  ddifeius  ger  ei  fron  ef 
meWn  cariad.  Eph.  1 :  4,  5.  Ac  y  mae'n  eglur  oddiwrth 
yr  Ysgrythyr  a  phrofiad  hefyd,  nad  ydynt  hwy  ond  rhan 
fechan  o  ddynolryw.  Hwy  ydyw'r  praidd  bychan  y 
rhyngodd  bodd  i'r  Tad  roddi  iddynt  y  deyrnas  ;  (Luc  12  : 
32  ;)  y  maent  yn  llai  nifer  nac  y  myn  y  byd  gredu  ;  ond 
nid  cyn  lleied  ychwaith  ag  y  mae  rhai  ysbrydoedd  egwan 
yn  ei  feddwl,  y  rhai  sydd  yn  ammeu  fod  Duw  mor  dru- 
garog,  ac  yn  anewyllysgar  i  gredu  y  bydd  efe  yn  Dduw 
íddynt,  pan  y  maent  yn  gwybod  ar  yr  un  pryd,  eu  bod 
hwy  yn  ewyllysio  bod  yn  bobl  iddo  ef. 

§  3.  (2)  Mae'r  bobl  hyn  wedi  eu  rhoddi  gan  Dduw  i'w 
Fab,  fel  y  byddai  iddynt-  gael  eu  gwared  ganddo  ef,  o'u 
cyflwr  colledig,  a'u  dyrchafu  i'w  ogoniant.  Canys  Duw 
a  roddodd  bob  peth  i'w  Fab  ;  megis  ag  y  rhoddodd  iddo 
awdurdod  ar  bob  cnawd,  fel  am  y  cwbl  a  roddodd  y  Tad 
iddo,  y  rhoddai  efe  iddynt  fywyd  tragywyddol.  Ioan,  17  : 
2.  Ac  y  mae'r  Tad  wedi  rhoddi  iddo  bob  un  ag  sydd  yn 
edifarhau  ac  yn  credu.  Mae'r  gwahaniaeth  yn  cael  ei  osod 
allan  yn  eglur  gan  yr  apostol — "Ac  a  ddarostyngodd  bob 
peth  dan  ei  draed  ef,  ac  a'i  rhoddes  ef  yn  ben  uwchlaw 
pob  peth  i'r  eglwys."  Eph.  1  :  22.  Ac  er  fod  Cristmewn 
rhy w  ystyr  wedi  rhoddi  ei  hun  yn  bridwerth  dros  bawb,  etto 
nid  yn  yr  un  modd  priodol   a  thros  ei  bobl. 

§  4.  (3)  Un  o  ragoriaethau'r  bobl  hyn,  yw  eu  bod  wedi 
eu  geni  drachefn,  Ioan,  3:3;  ac  y  mae  mor  amhossibl  i 
fod  yn  bobl  i  Dduw  heb  yr  adenedigaeth,  ag  yw  i  fod  yn 
blant  dynion  heb  enedigaeth.  Gan  ein  bod  ni  yn  cael  ein 
geni  yn  elynion  i  Dduw,  mae'n  rhaid  i  ni  gael  ein  geni  o 
newydd  yn  blant  iddo,  neu  aros  felly  yn  elynion  ;  ac  ni 
ddichon  y  diwygiad  mwyafyneinbucheddheb  gyfnewidiad 
y  galon,  a  bywyd  newydd  yn  yr  enaid,  fod  yn  foddion  o'n 
hiechydwriaeth,  ond  yn  hytrach  yn  siommedigaeth  i  ui. 

§  5.  (4)  Mae'r  bywyd  newydd  yma  ymhobl  Dduw  yn 
egluro  ei  hun,  mewn  argyhoeddiad  neu  ddwfn  ymsynniad 
o  bethau  nefoî.  Megis,  yn  gyntaf,  y  maent  yn  cael  eu 
hargyhoeddi  o  fawr-ddrwg  pechod ;  mae'rpechadur  yn  cael 
ei  ddwyn  i  gydnabod  ac  i  brofì,  fod  y  pechod  ymha  un  yr 
oedd  efe  yn  ymhyfrydu,  yn  fwy  fíiaidd  ac  atgas,  na'r  llyffant 
dû  codennog  neu  sarph,  ac  yn  farn  fwy  na'r  pla  neu 
newyn,  o  herwydd  ei  fod  yn  droseddiad  o'r  ddeddf,  neu 
gyfraith  gyfiawn  y  Duw  Goruchaf;  ac  felly  yn  dianrhyd- 
eddu  Duw,  ac  yn  dinystrio'r  pechadur.  Yn  awr,  nid  yw'r 
pechadur  mwyach  yn  gwrando  ar  geryddon,  o  herwydd 
ei  droseddiadau,  megis  geiriau  gwag;  ond  y  mae  adgoffà 
o'r  pechod  yn  treiddio  megis  cyllell  at  ei  galon  ;  ac  etto  y 
mae  efe  yn  ewyllysio  i  chwi  dorri  at  wraidd  y  drwg.    Yr 

oedd  efe  yn  arfer  rhyfeddu  am  ba  achos  yr  oedd  dynion 
yn  cadw  cymmaint  o  helynt  ynghylch  pechod,  ac  yn  dy- 
wedyd  cymmaint  yn  ei  erbyn ;  canys  nid  oedd  efe  yn 
gweled  dim  llawer  o  ddrwg  i  ddyn  brofi  peth  o'r  ífrwyth 
gwaharddedig,  a'r  pechod  yr  oedd  efe  yn  ei  garu;  nid 
oedd  efe  yn  gweled  dim  cymmaint  o  ddrwg  mewn  pechod 
a  bod  hynny  yn  achos  o  farwolaeth  Crist,  ac  i'r  byd  heb 
Grist  fod  yn  goiledig,  a  chael  eu  poeni  yn  uífern  dros 
oesoedd  tragywyddol ;  ond  yn  awr  y  mae  efe  wedi  cael 
cyfnewidiad,  ac  y  mae  Duw  wedi  agor  ei  lygaid  i  ganfod 
annrhaethol  íHeidd-dra  pechod. 

§  G.  Y  maent  yn  gweled  ac  yn  cydnabod  eu  trueni  eu 
hunain  o  herwydd  pechod,  a  hwythau,  y  rhai  oeddent 
o'r  blaen  yn  darllen  bygythion  cyfraith  Duw  yn  erbyn 
pechod,  megys  hanes  rhyfeloedd  mewn  gwledydd  tramor, 
ydynt  yn  gweled  bod  yr  holl  bethau  hyn  yn  perthyn 
iddynt  hwy,  a'u  bod  hwy  yn  darllen  eu  barn  a'u  con- 
demniad  eu  hunain  mor  eglur  a  phe  buasai  eu  henwau 
hwy  yn  ysgrifenedig  yn  y  melldithion,  neu  fel  pe  buasent 
yn  clywed  y  gyfraith  yn  dywedyd  wrthynt,  megis  Na- 
than  gynt  wrth  Ddafydd,  "  Tydi  ywW  gwr."  2  Sam.  12  :  7. 
Nid  oedd  digofaint  Duw  yn  ymddangos  iddo  o'r  blaen 
ond  megis  tymhestl  i  ddyn  mewn  tý  clyd,  neu  wayw  a 
phoenau'r  salw  i  un  yn  ei  lawn  iechyd,  pan  yn  ymweled  ag 
ef ;  ond  yn  awr  y  mae  efe  yn  canfod  ac  yn  gwybod  ei  fod 
ef  ei  hun  mewn  trwm  glefyd ;  y  mae  efe  yn  cydnabod  ei 
fod  dan  gondemniad,  a'i  fod  yn  farw,  ac  wedi  ei  ddamnio'n 
ol  y  ddeddf,  ac  nad  oedd  dim  yn  ddiffygiol  ond  cyflawni'r 
farnhonno  arno  i'w  wneuthur  yn  hollol  ac  yn  dragywyddol 
druenus.  Dyma  waith  yr  Ysbryd,  wedi  ei  gyflawni  me  wn 
mesur,  ynghalon  pob  un  o'r  rhai  adgenhedledig.  Canys 
pa  fodd  y  daw  hwnnw  at  Grist  am  faddeuant,  yr  hwn  nid 
ywyn  gyntaf  wedi  ei  weled  ei  hun  yn  euog  a  than  gon- 
demniad  1  neu  am  fywyd,  yr  hwn  nid  yw  yn  ei  gydnabod 
ei  hun  yn  farw  mewn  ystyr  ysbrydol  ]  "Nid  rhaidi'r  rTiai 
iach  wrthfeddyg,  ond  i'r  rhai  cleiföon"  Luc  5  :  31.  Dyfod 


82  PA   FATH   YW'R   DYXION   I   BA    RAl 

i  geisio  meddyginiaeth  yn  fuan,  wedi  cael  gwybodaeth  o'î* 
clefyd,  a  fyddai'n  foddion  o  ragflaenu  Uawer  o  ddrwg 
ganlyniadau ;  ac  efallai  y  byddai  i'r  disgwyliad  hyfryd  o 
gael  trugaredd  wneuthur  iddo  anghono  ei  drueni  yn  gynt. 
§  7.  Y  mae  pobl  Dduw  wedi  cael  eu  dwyn  i  weîed 
gwagedd  y  creadur,  ac  ynfydrwydd  pob  gwynfyd  daearol. 
Y  mae  pob  dyn  wrth  naturiaeth  yn  eilunaddolwr.  Ein 
calonnau  a  gawsant  eu  troi  oddiwrth  Dduw  yn  ein  cwymp 
cyntaf ;  ac  ar  ol  hynny  y  mae'r  creadur  wedi  bod  yn  Dduw 
i  ni.  Dyma  bechod  pennaf  ein  natur.  Y  mae  pob  dyn 
annychweledig  yn  ymddwyn  yr  un  modd  a  phe  bae'r 
creadur  yn  feddiannol  o  briodoliaethäu  nefol,  ac  yn  rhoddi 
iddo'r  lle  uchaf  a  mwyaf  anrhydeddus  yn  ei  gaîon  ;  neu 
os  digwydd  fod  ganddo  ryw  fath  o  feddwl  ei  fod  yn  dru- 
enus,  y  mae  efe  yn  myned  at  y  creadur,  megis  gwaredwr. 
Ysgatfydd  y  bydd  Duw  a'i  Grist  yn  cael  eu  galw  yn  Ar- 
glwydd  ac  yn  Iachawdwr :  ond  ei  ddisgwyliad  am  ym- 
wared  sydd  oddiwrth  y  creadur ;  a  gwaith  Duw  a  gyfrifir 
yn  eiddo  hwnnw.  Pleser,  elw,  ac  anrhydedd,  y w  trindod 
y  dyn  daearol ;  ac  eí'e  ei  hun  yn  ei  gyflwr  hollol  gnawdol, 
yw'r  tri  hyn  yn  undod.  Ein  pechod  cyntaf  ni  oedd  chwen- 
nych  bod  megis  Duw,  a  dyma'r  pechod  mwyaf  sydd  yn 
parhau  ynglýn  yn  ein  natur,  o  genhedlaeth  i  genhedlaeth. 
Pan  y  mae'n  angenrheidiol  i  Dduw  ein  tywys,  yr  ydym 
ni  yn  ceisio  ein  tywys  ein  hunain.  Pan  y  mae  yn  angen- 
rheidiol  i  Dduw  ein  llywodraethu,  yr  ydym  ni  yn  ceisio 
ein  llywodraethu  ein  hunain ;  ac  yr  ydym  yn  gweled  bai 
ar  yr  ordinhadau  hynny,  ac  yn  ceisio  diwygio'r  cyfriethiau 
hynny,  y  rhai  y  mae  efe  wedi  eu  rhoddi  i  ni ;  a  phe  buasai 
hynny  ar  ein  llaw  ni,  nyni  a  fuasem  yn  eu  gwneuthur  yn 
amgen  nac  y  gwnaeth  Duw  hwynt.  A  phan  y  mae'n 
angenrheidiol  i'r  Arglwydd  ofalu  drosom,(ac  onis  gwna, 
darfu  am  danom,)  yna  y  mae  dyn  yn  ewyllysio  gofalu  am 
dano  ei  hun,  pan  y  dylem  ni  fod  yn  ymddibynnol  arno  ef, 
am  ein  trugareddau  a'n  bara  beunyddiol.  Yna  yr  ydym 
yn  ewyllysio  cadw  ein  rhan  yn  ein  dwylaw  ein  hunain ; 

ac  yn  lle  ymostwng  yn  ewyllysgar  i  ragluniaeth  Duw,  yr 
ydym  yn  rhy  dueddol  i  feio  arno,  ac  yn  barod  i  feddwl  y 
medrem  ni  drefnu  pethau  yn  well,  yn  lle  meddwl  am 
Dduw  a'i  garu,  ac  ymddiried  iddo  a'i  anrhydeddu.  Yr 
ydym  ni  yn  meddwl  am  danom  ein  hunain,  pa  fodd  i  borthi 
ein  chwantau  cnawdoî,  a'n  gwyniau  pechadurus,  ac  felly 
yn  anrhydeddu  ac  yn  caru  ein  hunain  yn  fwy  na  Duw  ; 
yn  lle  ewylîysio  i  bawb  droi  eu  llygaid  at  yr  Arglwydd,  ac 
ymddiried  ynddo  ef  yn  unig,  yr  ydym  yn  chwennych  i  bod 
dyn  ein  hanrhydeddu  ni,  a'n  clodfori  ni,  a  bod  yn  ddiolch- 
gar  i  ni,  ac  ni  ewylìysiwn  i  neb  arall  gael  rhan  o'r  clod  ;  ac 
feily  yr  ydym  ni  bawb  fel  hyn  yn  eilunaddolwyr  neu  yn 
hytrach  yn  hunan-addolwyr.  Ond  cyn  gynted  ac  y  byddo 
Duw  yn  adnewyddu'r  enaid,  yna  y  mae'r  Dagon  yma  yn 
syrthio  i  lawr ;  a  diben  pennaf  y  gwaith  mawr  hwn  ydyw 
adnewyddu'r  galon  a'i  dwyn  yn  ol  at  Dduw.  Y  mae  efe 
yn  argyhoeddi'r  pechadur,  ac  yn  dangos  iddo  nad  aîl  y 
creadur  fod  yn  Dduw  iddo  i'w  wneuthur  yn  happus,  nac 
yn  Grist  iddo  'chwaith  i'w  wared  o'i  drueni,  a'i  adferu  at 
Dduw,  yr  hwn  yw  ei  unig  happusrwydd.  Mae  Duw  yn 
gwneuthur  hyn,  nid  yn  unig  trwy  ei  air,  ond  hefyd  trwy 
ei  ragluniaeth.  Dyma'r  achos  paham  y  mae  cystudd  yn 
eífeithio  mor  llesol  yn  y  gwaith  o  droedigaeth ;  canys  y 
mae'r  hyn  sydd  yn  effeithio  mor  gadarn,  yn  ein  rhwymo  i 
wrando,  pan  y  mae'n  ofer  arfer  geiriau,  a  chyngor  yn 
ddiles.  Pan  y  mae  dyn  yn  meddwl  yn  fawr  am  ei  anrhyd- 
edd  a'i  ddyrchafiad  yn  y  byd,  a  Duw  yn  ei  ddarostwng, 
ac  yn  ei  dynnu  i  lawr,  trwy  ryw  foddion,  i  ddiystyrwch, 
neu  pan  y  mae'r  Arglwydd  yn  dwyn  yr  hwn  sydd  yn 
gwneuthur  eilun  o'i  gyfoeth,  i'r  fath  sefyllfa,  lle  nad  yw 
ei  gyfoeth  o  ddim  Ueshad  iddo ;  sef  yn  ei  osod  ar  wely 
cystudd  a  chlefyd,  ac  yn  ei  ddwyn  yn  agos  megis  at  byrth 
angau ;  neu  yn  ei  ddifeddiannu  o'i  holl  gyfoeth,  megis 
Job  ;  ac  felly  yn  peri  iddynt  gymmeryd  adenydd  ac  ehedeg 
ymaith  :  oni  fyddai  hyn  yn  foddion  mawr  tuag  at  ei  dro- 
edigaeth  ì    Neu  pe  b'ai  dyn  yn  gwneuthur  pleserau  yn 

Dduw  iddo  ;  sef,  pa  beth  bynnag  a  fedrai  llygad  gwammal, 
clust  ferwinllyd,  trachwantau  cnawdol,  a  chalon  aflan  eu 
dymuno ;  a  phe  b'ai  Duw  yn  cymmeryd  y  rhai  hyn  oll 
ymaith  oddiwrtho,  neu  eu  troi  yn  fustl  ac  yn  chwerwedd, 
oni  fyddai  hynny  yn  debygol  i  weithio  argyhoeddiad  ì 
Neu  pan  y  mae  dyn  ar  ei  glaf  wely,  a'r  Arglwydd  yn 
dwys-bigo  ei  galon,  ac  yn  cyífroi  ei  gydwybod  i'w  erbyn, 
gan  ei  euog-farnu,  ac  megis  yn  gofyn  iddo, — A  ddichon 
dy  anrhydedd,  neu  dy  gyfoeth,  neu  dy  bleserau,  wneuthur 
dim  Ueshad  i  ti  î  A  fedr  yr  un  o'r  rhai  hyn  iachau  dy  gyd- 
wybod  euog  ì  A  ddichon  rhyw  un  o  honynt  gynnal  y 
babell  adfeiliedig  hon  o  gnawd  ì  A  fedrant  hwy  gadw  dy 
enaid  yn  dy  gorph  ?  Neu  dy  achub  rhag  digofaint  Duw ; 
neu  rhag  y  tân  tragywyddol  ì  Gwaedda  yn  uchel  arnynt, 
i  edrych  a  fyddant  hwy  i  ti  yn  lle  Duw — yn  lle  Crist.  Ac 
oni  fyddai  i'r  fath  ystyriaethau  a  hyn,  gan  hynny,  eífeithio'n 
ddymunol  iawn,  ar  ddyn  yn  y  cyfryw  amgylchiad,  sef  ar 
ei  glaf-wely?  Mae  rheswm  yn  cyfaddef  y  gwirioneddau 
hyn ;  ac  y  mae'r  cnawd  hefyd  yn  cael  ei  ddwyn  i  gyd- 
nabod  oferedd  y  creadur ;  ac  hyd  yn  nod  y  Twyllwr  yn  cael 
ei  ddi-dwyllo. 

§  8.  Y  mae  pobl  Dduw  hefyd  yn  cael  eu  dwyn  i  weled 
yr  angenrheidrwydd  o  gael  Crist  lesu  yn  Waredwr 
iddynt ;  a'i  fod  ef  yn  berffaith,  ac  yn  ddigonol  aberth,  ac 
iawn  dros  eu  holl  bechodau.  Y  maent  yn  gweled  yr  ang- 
enrheidrwydd  o  hyn,  mewn  ystyr,  yn  gyffelyb  i  ddyn 
mewn  mawr  newyn,  ac  eisiau  ymborth ;  neu  un  dan  farn 
marwolaeth,  yn  cael  gollyngdod ;  neu  ddyledwr,  mewn 
carchar,  yn  cly wed  y  newydd  fod  un  yn  myned  yn  feichiau 
drosto,  i  dalu  ei  holl  ddyled.  Felly  hefyd  y  mae'r  pechadur 
dan  ryw  faich  annioddefol,  ac  yn  gweled  nad  oes  neb  ond 
Crist  a  ddichon  ei  wared.  Mae  yn  gweled  y  ddeddf  yn 
ei  gyhoeddi  yn  wrthryfelwr,  ac  nad  oes  neb  ond  Crist  a 
fedr  wneuthur  ei  heddwch  â  Duw.  Y  mae  fel  dyn  yn  cael 
ei  ddilyn  gan  lew,  yr  hwn  sydd  barod  i'w  lyngcu  ;  nid  oes 
ganddole  iddiangc,naneb  all  ei  achub  ond  Crist  yn  unig. 

Ar  fyr  eiriau,  y  mae  efe  wedi  ei  ddwyn  i'r  cyfryw  gyfyng- 
dra,  fel  ag  y  mae'n  rhaid  iddo  gael  Crist  i'w  gyfiawnhau, 
neu  fod  yn  golledig  yn  dragywydd;  cael  Crist  i'w  achub, 
neu  fyn'd  i  losgfeydd  tân  uffern  dros  byth;  cael  Crist 
i'w  ddwyn  at  Dduw,  neu  gael  ei  gau  allan  o'i  bresenoldeb 
dros  oesoedd  tragywyddoldeb.  Gan  hynny  nid  rhyfedd  ei 
fod  yn  gwaeddi  allan,  megis  y  merthyr  hwnnw,  "  Neb 
ond  Crist !  neb  ond  Crist !"  Nid  aur  ond  bara  a  ddiwalla'r 
newynog ;  ac  nid  oes  dim  ond  maddeuant  a  gollyngdod  a 
all  foddloni  yr  hwn  a  gondemniwyd  i  farwolaeth :  ie,  y 
mae  efe  yn  awr  yn  cyfrif  pob  peth  yn  dom  fel  yr  ynnillai 
Grist ;  a'r  pethau  hynny  ag  oeddent  elw,  y  mae  efe  yn 
gyfrif  yn  golled.  Phil.  3  :  7,  8.  Fel  ag  y  mae'r  pechadur 
yn  dyfod  i  ganfod  ei  drueni,  ac  mor  analluog  yw  efe  i 
achub  ei  hunan,  ac  nad  oes  dim  arall  a  ddichon  wneuthur 
hynny ;  felly  hefyd  y  mae  efe  yn  gweled  nad  oes  dim 
trugaredd  i'w  gael  ond  yn  Nghrist  lesu  yn  unig,  na  neb 
arall  a  ddichon  ei  achub.  Ac  y  mae  efe  yn  canfod  hefyd, 
er  na  fedr  un  creadur  ei  achub,  nac  ef  ei  hunan  ychwaith, 
etto  bod  Crist  yn  abl ;  ac  er  fod  dail  íîigys  ein  cyfiawnder 
anghyfiawn  ein  hunain,  yn  rhy  fyrion  i  guddio  ein  noethni, 
etto  bod  cyfiawnder  Crist  yn  holl-ddigonol.  Y  mae  ein 
cyfiawnder  amherífaith  ni  yn  anghyfattebol  i  ofynion  cyf- 
iawnder  y  ddeddf ;  ond  y  mae  cyfiawnder  Crist  yn  cyfatteb 
i  bob  tippyn  o  honi.  Os  bydd  efe  yn  eiriol,  nid  oes  nag 
na  gommedd ;  y  mae  ardderchowgrwydd  ei  berson  mor 
fawr,  a  gwerth  ei  haeddiant  cyn  gymmaint,  fel  ag  y  mae'r 
Tad  yn  caniattäu  ei  holl  ddymuniadau.  O'r  biaen  nid 
oedd  y  pechadur  yn  medru  amgyfiredardderchowgrwydd 
Crist  ddim  gwell  nac  y  mae  dyn  dall  yn  gallu  canfod 
goleuni'r  haul,  ond  yn  awr  y  mae  efe  yn  gweled  ei 
ogoniant. 

§  9.  (5)  Wedi'r  argyhoeddiad  dwfn  hwn  o  bechod,  yna 
y  mae'r  ewyllys  hefyd  yn  dangos  arwyddion  o'r  cyfnew- 
idiad,  sef  yn  y  cyfryw  fodd  a  hyn,  canys  y  pechod  hwnnw, 
yr  hwn   y  mae'r   deall  yn   ei  farnu'n  ddrwg,  y  mae'r 

ewyllys  hefyd  yn  troi  oddiwrtho  megis  peth  atgas.  Ond 
nid  ydym  i  feddwl  ychwaith  fod  yr  hen  anian  lygredig 
wedi  ei  hollol  ddiwreiddio  a'i  dileu  ymaith,  fel  nad  ydyw 
hi  mwyach  yn  rhyfela  yn  erbyn  yr  Ysbryd,  ond  ei  bod 
hi  bellach,  trwy  ras,  dan  lywodraeth  yr  ewyllys,  fel  ag  y 
mae  y  credadyn  yn  ymegnio  i  wneuthur  yr  Ysgrythyr  Lân 
yn  rheol  iddo,  a  bod  rheswm  a  deall  yn  llywodraethu,  a'r 
anian  lygredig  yn  ufuddhau  ;  ac  felly  y  mae'r  ewyllys  yn 
ffieiddio  pob  cnawdol  a  phechadurus  afreolaeth.  Y  mae'r 
credadyn  hefyd,  nid  yn  unig  yn  canfod,  ond  yn  'galaru,  o 
herwydd  y  trueni  hwnnw  ag  sydd  ynglŷn  wrth  "bechod. 
Ac  nid  yw  bosibl  mwyach  i'r  enaid  edrych  ar  un  trosedd 
yn  erbyn  Duw,  nac  ar  y  trueni  a  ddygodd  arno  ei  hun, 
heb  ofid  a  blinder ;  canys  yn  ddiammeu  yr  hwn  sydd 
yn  canfod  yn  iawn  ei  fod  wedi  ail-groeshoelio  Crist 
Iesu,  ac  wedi  dinystrio  ei  hun,  a  fydd  yn  sicr  o  gael 
ei  ddwysbigo  yn  ei  galon.  Act.  2  :  37.  Ac  os  na  fedr 
wylo,  efe  a  fydd  yn  dwfn-ocheneidio,  ac  yn  teimlo  yn  ei 
galon  y  peth  y  mae  ei  ddeall  yn  ei  ganfod ;  ac  felly  y  mae 
efe  yn  hollol  ymwrthod  â'r  creadur,  ac  yn  ei  droi  allan  o'i 
galon  gyda  diystyrwch ;  nid  o  ran  nad  ydyw  yn  gweled 
ei  werth  a'r  doethineb  o'r  iawn  ymarferiad  o  hono,  ond  y 
peth  y  mae  efe  yn  ei  fíieiddio  ydyw'r  cam-arfer  o  hono, 
a'i  eilunaddoli,  a'i  osod  i  fyny  yn  ein  calonnau  megis 
Duw.  Pa  fodd  y  dichon  Crist  fod  yn  ffordd,  pan  yr  ydym 
yn  ystyried  y  creadur  megis  y  diben  a'r  gwrthddrych  penaf  ] 
A  allwn  ni  geisio  Crist  mewn  gwirionedd  i'n  cymmodi  â 
Duw,  pan  yr  ydym,  ar  yr  un  pryd,  yn  dewis  y  creadur  yn 
ein  calonnau  o'i  flaen  ef  1  Mae'n  eglur  gan  hynny  mai'r 
creadur  sydd  yn  Dduw  ac  yn  Grist  ynghalon  pob  dyn 
diedifeiriol.  Ac  felly  megis  nad  yw  rhyw  ymddangosiad 
o  droi  oddiwrth  y  creadur  at  Dduw  (ond  nid  trwy  Grist) 
yn  iawn  dròedigaeth  ;  felly  hefyd,  nid  yw  rhyw  fath  o 
gredu  yn  Nghrist,  tra  y  mae  y  creadur  yn  ein  calonnau, 
ddim  yn  wir  ffydd.  Nid  yw  casineb  at  bechod,  ymwadu 
âg  eilunod,   a  derbyn  Crist  i'n  calonnau,  ond  megis  un 

weithred,  yr  hon,  lle  raae  Duw  yn  ei  decbreu,  y  mae  efe 
yn  sicr  o'i  dwyn  i  ben  ;  ac  felly  y  mae'r  ewyllys  yn  dewis 
Duw  yn  Dad,  ac  yn  derbyn  Crist  y  Mab  megis  rbodd 
werthfawr.  Ac  fel  hyn  y  mae'r  credadyn  wedi  deall  a 
chanfod  nad  oes  dim  happusrwydd  i'w  gael  ond  yn  Nuw 
yn  unig,  a  chan  hynny  y  mae  yn  ei  geisio  yno ;  ac  y 
mae  efe  yn  cydnabod  nad  oes  neb  ond  Crist  yn  abl  ac  yn 
ewyllysgar  i  wneuthur  ei  heddwch  â  Duw  ;  ac  o  herwydd 
hynny,  y  mae  efe  yn  derbyn  Crist  yn  llawen,  megis  ei 
Arglwydd  a'i  unig  Iachawdwr.  Sylwedd  pregeth  Paul 
oedd  edifeirwch  tuag  at  Dduw,  a  ffydd  tuag  at  ein  Har- 
glwydd  Iesu  Grist.  Act.  20.  21.  A  bywyd  tragywyddol 
yw,  yn  gyntaf,  adnabod  yr  unig  wir  Dduw,  ac  yna  ei  fab 
ef  Iesu  Grist  yr  hwn  a  anfonodd  efe.  Ioan  17  :  3.  Y 
rhan  naturiol  o'r  cyfammod  yw  cymmeryd  yr  Arglwydd 
yn  Dduw  i  ni ;  a'r  un  uwchlaw  natur  yw  cymmeryd  Crist 
yn  lachawdwr.  Mae'r  cyntaf  yn  angenrheidiol,  ac  yn 
gynnwysedig  yn  yr  olaf;  canys  nid  yw  derbyn  Crist, 
heb  roddi  ein  serch  arno  gyda  chariad  tuag  atto,  yn  ífydd 
gyfiawnhaol,  o  herwydd  nid  yw  cariad  yn  canlyn  megis 
ffrwyth,  ond  y  mae'r  dymuniad  yma  wedi  ei  weithio,  neu 
wedi  cymeryd  lìe  eisoes  yn  y  galon  ;  canys  hyn  yw  gwir 
ffydd,  sef  derbyn  Crist  â'n  holl  enaid  ;  canys  yr  hwn  sydd 
yn  caru  tad  neu  fam  yn  fwy  na  Christ,  nid  yw  deilwng  o 
hono,  (Mat.  10  :  37,)  ac  nid  yw  wedi  ei  gyfiawnhau  gan- 
ddo.  Canys  y  mae  ífydd  yn  ei  dderbyn  ef  yn  Arglwydd 
ac  yn  Iachawdwr :  canys  yn  y  ddau  ystyr  yma  y  der- 
bynir  ef,  neu  nis  derbynir  mo  hono.  Mae  ífydd  hefyd,  nid 
yn  unig  yn  cydnabod  ei  ddioddefaint,  ac  yn  derbyn  madd- 
euant  a  gogoniant,  ond  hefyd  yn  cydnabod  ei  oruchaf- 
iaeth,  ac  yn  ymostwng  i'wlywodraeth,  a'r  ífordd  o  iechyd- 
wriaeth  a  drefnodd  efe. 

§  10.  (6)  Yn  nesaf,  megis  rhan  anghenrheidiol  o'r 
gwaith,  a  nôd  anhebgorol  pobl  Dduw,  y  maent  o'u  calon- 
nau  yn  dyfod  i  gyfammod  â  Christ;  ac  ni  fu'r  pechadur 
erioed  cyn  hyn,  mewn  cyfammod  cysurus  â  Christ.     Y 

mae  efe  yn  hyderus  beliach,  ac  yn  gwybod  drwy'r  cyn- 
nygion  rhâd,  fod  Crist  yn  ewyllysio  ei  dderbyn ;  ac  y  mae 
efe  ei  hun  hefyd  yn  barod  i'w  dderbyn  yntau  gydâ  llaw- 
enydd  ;  ac  felly  y  mae'r  cyttundeb  wedi  ei  hollol  gyflawni 
o'r  ddeutu.  Yn  y  cyfammodhwn,  y  mae  Crist  yn  rhoddi  ei 
hun  mewn  pob  perthynas  anwyl  a  dymunol  i'r  pechadur ; 
ac  y  mae'r  pechadur  yntau  yn  rhoddi  ei  hunan  i  Grist,  i  gael 
ei  achub  a'i  lywodraethu  ganddo.  Ac  felly  y  mae'r  enaid 
yn  penderfynu  fel  y  canlyn ;  yr  ydwyf  wedi  cael  fy  nhywys 
hyd  yn  hyn,  megis  dall,  gan  y  cnawd  a'i  drachwantau, 
gan  y  byd  a'r  diafol;  ac  yr  ydwyf  wedi  bod  yn  gaethwas 
iddynt  yn  rhy  hir,  fel  ag  y  bu'm  yn  agos  a  thynnu  dinystr 
arnaf  fy  hun  ;  ond  trwy  gymmorth,  myfi  a  ymroddaf  yn 
hollol  o  hyn  allan  i  ewyllys  a  gwasanaeth  yr  Arglwydd, 
yr  hwn  a'm  prynodd  â'i  waed,  ac  a'm  dwg  i'w  ogoniant. 
§  11.  (7)  Gallaf 'chwanegu  ymhellach,  fod  pobl  Dduw 
yn  parhau  yn  y  cyfammod  hwn  hyd  y  diwedd.  Er  y  gall 
y  credadyn  gael  ei  demptio,  etto  nid  yw  efe  yn  gwadu 
ei  Arglwydd,  nac  yn  ceisio  tynnu  ei  hun  o  dan  ei  ly  wodr- 
aeth,  na  chwaith  yn  edifarhau  o'r  cyfammod;  ac  nis 
gellir  dywedyd  yn  iawn,  ei  fod  yn  torri'r  cyfammod 
hwnnw,  tra  y  mae  efe  yn  feddiannol  o'r  íFydd  yr  hon  yw 
un  o'r  ammodau.  Ond  ar  y  llaw  arall,  mae'n  ddiammeu 
y  geill  y  rhai  hynny  sydd  wedi  gwneuthur  cyfammod 
â'u  tafodau,  ond  nid  o'u  calonnau,  Fathru  Mab  Duw,  a 
bamu'n  aflan  waed  y  cyfammod.  Heb.  10  :  29.  Y  mae'r 
parhad  yma  yn  sicr  i'r  gwir  gredinwyr,  tra  y  maent  yn 
credu  ;  ac  felly  y  mae  íFydd  nid  yn  unig  yn  un  o  ammodau 
eu  hiechydwriaeth,  ond  hefyd  o'u  ffrwythlondeb  yngwas- 
anaeth  yr  Arglwydd,  ac  o  barhad  eu  bywyd  ysprydol.  Ac 
ymhellach  hefyd,  o  barhad  eu  cyfiawnhad,  ond  nid  o'u 
cyfiawnhad  cyntaf  Ioan,  15  :  4,  6,  9  ;  8:31;  Dat.  2  :  25, 
26;  3:  11,  12;  Col.  1  :  23 ;  Rhuf.  11  í  22;  ond  bendig- 
edig  yn  dragywydd  a  fyddo'r  llaw  honno  o  gariad,  yr  hon 
a  roddodd  i  ni  y  weithred  o'r  addewid  râd ;  a'r  hon  a 
gadarnhäodd  ac  a  sêliodd  air  y  gwirionedd  hwnnw  ag  sydd 

yn  ein  sicrhau  ni  o'r  grâs,  yr  hwn  yw'r  ammod,  ac  o'r 
deyrnas  nefol  honno  ag  sydd  yn  cael  ei  chynnyg  ar  yr 
ammodau  hynny. 

§  12.  Dyma  rai  onodau  anhepgorol  pobl  Dduw.  Canys 
nid  yw  hyn  yn  gyflawn  ddarluniad  o  honynt  yn  eu  holl 
ragoriaethau,  na  chwaith  yn  cynnwys  yr  holl  arwyddion 
trwy  ba  rai  yr  adwaenir  hwynt.  Yr  ydwyf  yn  deisyfu 
arnat,  O  ddarllenydd,  fel  ag  y  mae  gennyt  obaith  Cristion 
a  rheswm  dyn,  i  holi  a  barnu  dy  hun,  megis  un  ag  a  fydd 
raid  ymddangos  ar  fyrder  ger  bron  y  Duw  cyfiawn,  a 
chael  dy  farnu  ganddo.  Ac  yr  ydwyf  yn  erfyn  arnat  i 
atteb  y  gofyniadau  hyn, — ond  ni  ofynnaf  ychwaith,  a  wyt 
ti  yn  cofio'r  amser  a'r  modd  y  dechreuwyd  y  gwaith  o 
weithrediadau'r  Yspryd  ar  dy  galon ;  canys  geill  fod  an- 
sicrwydd  a  chamgymmeriad  mawr  yn  hyn.  Ar  y  llaw 
arall,  os  ydyw'r  cyfnewidiad  yma  wedi  cymmeryd  lle  yn 
dy  galon,  nid  ydyw  mor  angenrheidiol  gwybod  pa  bryd, 
neu  pa  fodd  y'i  gwnaethpwyd :  ond  bydded  i  ti  fod  yn 
ofalus  iawn  i  holi  a  chwilio,  a  wyt  ti  wedi  cael  dy  gwbl 
argyhoeddi  o  aílendid  dy  galon,  a'r  cyflwr  truenus  yr 
oeddit  ti  ynddo  wrth  naturiaeth  %  A  wyt  ti  wedi  cael  dy 
ddwyn  i  weled  ynfydrwydd,  ffblineb,  ac  annuwioldeb  dy 
fuchedd  %  a  pha  mor  ffiaidd  ac  atgas  yw  pob  pechod  %  a 
chan  hynny,  bod  y  pechod  lleiaf  yn  droseddiad  o'r  cyfam- 
mod,  ac,  yn  ganlynol,  yn  haeddiannol  o  angau  a  thrueni 
tragywyddol.  A  wyt  ti  yn  cydsynnio  â'r  ddeddf  ei  bod 
hi  yn  gyfiawn,  ac  yn  dda,  a'th  fod  di  yn  cael  dy  gondemn- 
io  ganddi  i'r  farwolaeth  hon  %  A  wyt  ti  wedi  cael  dy 
ddwyn  i  weled  mor  hollol  annigonol  yw  pob  creadur  i 
fod  yn  happusrwydd  i  ti,  ynddo  ei  hunan,  neu  i  fod 
yn  foddion  i  symmud  ymaith  dy  drueni  ì  A  wyt  ti  wedi 
cael  dy  ddwyn  i  lwyr  gydnabod  mai  Duw  yw'r  unig  hap- 
pusrwydd  megis  gwrthrych,  a  bod  yn  rhaid  i  ti  gael  dy 
ddwyn  atto  megis  y  ffbrdd  at  y  Tad,  neu  ynte  ddarfod 
am  danat  yn  dragywydd  ì  A  wyt  ti  wedi  cael  dy  ddwyn 
i  weled  y  llwyr  angenrheidrwydd  o  gael  Crist,  a'r  holl- 

ddigonolrwydd  sydd  ynddo  ef,  i  wneuthur  i  ti  ac  i  gyf- 
lawni  ynot,  pa  beth  bynnag  sydd  yn  angenrheidiol  arnat  1 
A  gefaist  ti  dy  ddwyn  i  weled  mor  hollol  ddymunol  a 
gwerthfawr  yw'r  perl  yma,  fel  ag  yr  wyt  yn  mawr  ewyll- 
ysio  gwerthu'r  cwbl  oll,  a'i  brynu  ef  ]  Mat.  13  :  46.  Ac 
a  fu  dy  argyhoeddiadau  mor  ddwys  a  dyfnion,  fel  ag  yr 
oeddit  yn  debyg  i  ddyn  â  mawr  syched  arno,  ac  nid  bod 
hyn  wedi  cael  ei  ddwyn  i  ben,  trwy  gyfhewidiad  dy  fedd- 
yliau  a'th  farn  wrth  ddarllen,  neu  dy  fod  wedi  cael  dy 
addysgu  yn  yr  egwyddorion  hyn  1  A  gefaist  di  dy  ddwyn 
i  gasâu  dy  bechodau  â  châs  cyflawn,  ac  i'w  gweled, 
megis  baich  trwm  yn  blino  dy  enaid  1  Ac  os  nad  oeddit 
yn  wylo,  a  oeddit  ti  yn  ocheneidio  yn  llwythog,  gan 
faint  dy  bechodau,  a  chymmaint  dy  drueni  a'th  aflendid  1 
A  wyt  ti  wedi  ymwadu  ac  ymwrthod  â'th  gyfiawnder 
dy  hun  1  A  wyt  ti  wedi  troi  dy  eilunod  allan  o'th 
galon,  fel  nad  ydyw'r  creadur  mwyach  yn  dy  feddiannu 
ac  yn  llywodraethu  ynot,  ond  yn  hytrach  ei  fod  yn  wâs, 
ac  felly  yn  ddarostyngedig  i  Dduw  ac  i'w  Grist  ef? 
A  wyt  ti  yn  derbyn  Crist  megis  dy  unig  Iachawdwr,  ac 
yn  disgwyl  cael  dy  achub  a'th  gyfiawnhau  ganddo  ef,  a'th 
dderbyn  i  mewn  i'w  ogoniant,  trwy  ei  haeddiant  ef  yn 
unig]  A  wyt  ti  yn  ewyllysgar  i'w  lywodraeth  ef,  fel  ag 
yr  wyt  yn  cymmeryd  ei  orchymynion  a'i  ordinhadau  yn 
rheol  dy  fuchedd,  ac  yn  gyssur  dy  fywyd  ]  A  ydynt 
yn  dy  arfogi  yn  erbyn  trachwantau'r  cnawd  ]  Ac  a  ydyw 
deddfau  a  thystiolaethau'r  Arglwydd  yn  fwy  gwerthfawr 
yn  dy  olwg  na'th  gymmeradwyaeth  a'th  oruchafiaeth  yn 
y  byd,  a'th  olud,  a'th  elw,  a'th  bleserau ;  ie,  na'th  fywyd 
dy  hun  hefyd  %  A  ydyw  Crist  yn  cael  y  lle  uchaf  yn  dy 
galon  ac  yn  dy  serchiadau,  fel  nad  ydwyt  yn  dy  weled 
dy  hun  yn  ei  garu  gymmaint  ac  yr  ydwyt  yn  ei  ewyllysio, 
ac  etto  nad  ydwyt  yn  caru  un  peth  arall  yn  gyffelyb  iddo  ì 
Ac  a  ydwyt  ti,  i'r  diben  hynny,  wedi  gwneuthur  cyfam- 
mod  ftyddíon  âg  ef,  ac  wedi  rhoddi  dy  hunan  yn  hollol 
iddo  ef  1    Ai  dy  holl  ofal  a'th  wyliadwrus  ymegnjad  ydyw 

hyn ;  sef  ar  dy  gael  ganddo  ef,  yn  ffyddlon  yn  y  cyfammod 
hwnnw  ]  Ac  er  i  ti  syrthio  i  bechod  ;  etto  nid  ydwyt  yn 
ewyllysio  ymwrthod  â'th  obaith,  na  chyfnewid  dy  Ar- 
glwydd,  na  rhoddi  dy  hun  i  fynu  'chwaith,  i  fod  dan  un 
llywodraeth  arall,  pe  b'ai  bossibl  i  ti  ynnill  yr  holl  fyd  % 
Os  hyn  yw  dy  gyflwr,  a  gallu  o  honot,  yn  gydwybodol, 
dystiolaethu  hyn  oll  am  danat  dy  hun,  yn  ddiau  yr  ydwyt 
yn  un  o  bobl  Dduw,  y  sonir  am  danynt  yn  y  testun ;  ac 
mor  sicr  a  bod  addewidion  Duw  yn  wir,  y  mae'r  orphwys- 
fa  fendigedig  yma  etto'n  ôl  i  ti ;  yn  unig,  edrych  ar  fod  i 
ti  aros  yn  Nghì'ist,  Ioan,  15  :  4,  a  pharhau  hyd  y  diwedd 
Mat.  24  :  13 ;  eithr  os  tyn  neb  yn  ôl,  nid  yw  ei  enaid  yn 
ymfoddloni  ynddo.  Heb.  10  :  38.  Ond  os  na  fydd  y  cyfryw 
waith  wedi  ei  wneuthur  ynot,  pa  beth  bynnag  yw  medd- 
yliau  dy  galon  dwyllodrus ;  neu  pa  mor  gadarn  bynnag 
y w  dy  obaith,  tydi  a  gai  broíi  er  dy  waradwydd  (os  na  fydd 
i  ti  gael  tröedigaeth  yn  y  cyfamser)  nad  yw  gorphwysfa'r 
saint  yn  perthyn  i  ti.  "  Oh  !  na  baet  ddoeth,  na  ddeallit 
hyn,  nad  ystyrit  dy  ddiwedd."  Deut.  32  :  29.  Gan 
hynny,  tra  y  mae  gwerlli  yn  dy  law,  Diar.  17  :  16,  a  chyf- 
leusdra  gennyt,  a  gobaith  o'th  flaen,  bydded  i  ti  weddio 
ar  i'r  Arglwydd  ostwng  dy  glustiau  i  wrando,  a'th  galon 
i  dderbyn  yr  impiedig  air,  yr  hwn  a  ddichon  gadw  yn  fyw 
dy  enaid,  fel  y  byddo  i  ti  gael  gorphwysfa  ymhlith  ei  bobl, 
a  mwynhau  etifeddiaeth  y  saint  yn  y  goleuni.  Col.  1  :  12. 
§  13.  A'r  gwirionedd  hyn  a  ymddengys  yn  eglur  oddi- 
wrth  air  Duw,  os  ydyw  yn  angenrheidiol  ychwanegu'r 
cyfryw  dystiolaeth,  sef  y  bydd  i  bobl  Dduw  fwynhau  a 
meddiannu'r  orphwysfa  nefol  honno,  megis  yn  y  geiriau 
canlynol : — O  achos  paham  nid  yw  gywilydd  gan  Dduw, 
ei  alw  yn  Dduw  iddynt  hwy  ;  oblegid  efe  a  barottodd 
ddinas  iddynt.  Heb.  11  :  16.  Y  maent  yn  cael  eu  galw 
yn  llestri  trugaredd,  y  rhai  a  ragbarottodd  efe  i  ogoniant, 
Rhuf.  9  :  23  :  ac  yn  Nghrist  y  maent  wedi  derbyn  ernes 
yr  etifeddiaeth.  Eph.  1  :  14.  Pwy  gan  hynny  a  ddichon 
siommi'r  Cristion  o'r  orphwysfa  honno  a  ddarparwyd  iddo 

gan  Dduw  ì  Y  mae'r  Ysgrythyr  yn  ein  sicrhau  bod  yr  or- 
phwysfa  ynghadw  i'r  gwaredigion  ;  hynny  ýw,  bod  Crist 
Iesu  wedi  pwrcasu  iddynt  yr  etifeddiaeth  â'i  werthfawr 
waed  ;  fel  y  tystia'r  apostol  am  hynny — "Frodyr,  ganfod 
i  ni  ryddid  i  fyned  i  mewn  i'r  cyssegr  trwy  waed  Crist, 
Heb.  10  :  19 ;  wrth  y  geiriau,  myned  i  mewn,  y  meddylir, 
naill  ai  trwy  ffydd  a  gweddi  yma,  neu  trwy  gyflawn 
fwynhad  yn  y  byd  sydd  ar  ddyfod.  Am  hynny  y  mae'r 
seintiau  yn  y  nefoedd  yn  canu  cân  newydd  i'r  hwn  a'i 
prynodd  i  Dduw  â'i  waed,  allan  o  bob  llwyth,  ac  iaith,  a 
phobl  a  chenedl ;  ac  a'u  gwnaeth  yn  frenhinoedd  ac  yn 
oífeiriaid  i  Dduw.  Dat.  5  :  9,  10.  Mae'n  rhaid  i  Grist, 
gan  hynny,  naill  ai  colli  gwerth  ei  waed  a'i  ddioddefaint, 
ac  felly  bod  heb  weled  o  lafur  ei  enaid,  neu  ynteu  yn 
ddiau,  y  mae  gorphwysfa  etto  yn  ôl  i  bobl  Dduw ;  ac  y 
mae'r  orphwysfa  hon  wedi  ei  sicrhau  iddynt  yngair  Duw. 
Ac  megis  ag  y  mae'r  wybren  wedi  ei  haddurno  â'r  sêr 
a'r  planedau ;  felly  hefyd  y  mae'r  Ysgrythyr  Lân  yn  llawn 
o  addewidion  gwerthfawr.  Crist  sydd  yn  dywedyd,  Nac 
ofna  braidd  bychan,  canys  rhyngodd  bod  i'ch  tad  roddi  i 
chwi  y  deyrnas.  Luc,  12  :  32.  Ac  yr  wyf  yn  ordeinio.  i 
chwi  deyrnas,  megis  yr  ordeiniodd  fy  nhad  i  minnau ;  fel 
y  bwytäöch  ac  yr  yfoch  ar  fy  mwrdd,  yn  fy  nheyrnas,  &c. 
Luc,  22  :  29,  30.  Y  mae  holl  foddion  grâs ;  holl  weith- 
rediadau'r  Yspryd  ar  yr  enaid ;  grasol  ymddygiad  y  saint ; 
pob  gorchymmyn  i  edifarhau,  a  chredu;  i  ymprydio  a 
gweddio  ;  i  guro,  ac  i  geisio  ;  i  ymdrechu,  ac  i  weithio  ;  i 
redeg,  ac  i  ryfela.  Y  mae'r  holl  bethau  hyn  yn  dangos  fod 
gorphwysfa  etto'n  ol  i  bobl  Dduw.  Ni  wnai'r  Yspryd 
ennyn  ynom  y  fath  ddymuniadau  cryfion  am  y  nefoedd,  y 
cyfryw  gariad  tuag  at  Iesu  Grist,  heb  i  ni  gael  derbyn  o 
ffrwyth  ein  cariad  a'n  dymuniad ;  a'r  hwn  sydd  yn  cyfar- 
wyddo  ein  traed  i  ífordd  tangnefedd,  a  fydd  yn  sicr  o'n 
dwyn  ni  i  ben  ein  taith — canys  pa  mor  agos  y  mae'r 
moddion  a'r  dyben  wedi  eu  cyd-gyssylltu.  Yr  ydys  yn 
treisio  teyrnas  nefoedd,  a  threiswyr  sydd  yn  ei  chipio  hi, 

Mat.  11  :  12,  y  rhai  sydd  yn  canlyn  yr  Iesu  yn  yr  aden- 
edigaeth,  a  gânt  eistedd  ar  orseddfeingciau  o  ogoniant. 
Mat.  19  :  28.  Y  raae'r  Ysgrythyr  yn  ein  sicrhau  ni  fod 
gan  y  saint  y  dechreu,  y  blaenbrofiad,  yr  ernes,  a'r  sêl,  o'r 
orphwysfa  hon.  Canys  wele  teyrnas  Dduw  ynoch  chwi 
y  mae,  Luc,  17  :  21 ;  ac  er  nas  gwelsant  Grist,  etto  er 
hyn  y  maent  yn  ei  garu,  ac  yn  credu  ynddo  ;  ac  felly  y 
maent  yn  mawr-lawenhau  â  llawenydd  anrhaethadwy  a 
gogoneddus,  gan  dderbyn  diwedd  eu  ffydd,  sef  iechawd- 
wriaeth  eu  heneidiau,  1  Pedr,  1  :  8,  9  :  ac  y  maent  yn 
gorfoleddu,  dan  obaith  gogoniant  Duw,  Rhuf.  5:2:  ac 
a  ydyw  Duw  yn  eu  selio  â'r  Yspryd  Glân  a  addawodd  ; 
a'r  hwn  yw  ernes  eu  hetifeddiaeth ;  ac  a  fydd  iddo  om- 
medd  iddynt  y  mwynhad  ì  Ephes.  1  :  13, 14.  Ac  y  mae'r 
Ysgrythyr  hefyd  yn  enwi  llawer  o'r  rhai  hynny  a  aethant 
i  mewn  i'r  orphwysfa,  megis  Enoch,  Abraham,  Lazarus, 
y  lleidr  a  groeshoeliwyd  gyd  â  Christ,  &c.  Ac  os  oedd 
gorphwysfa  i'r  rhai  hyn,  yn  ddiamtneu,  y  mae  hefyd  i'r 
holl  gredinwyr ;  ond  nid  yw  yn  angenrheidiol  ychwan- 
egu  ysgrythyrau  i  brofi  hyn  ; .  canys  diben  yr  Ysgrythyr 
yw  bod  yn  gyfarwyddyd  i  ni,  i'n  tywys  i'r  gwynfyd  hwnnw, 
ac  yn  sail  a  sylfaen  ein  hawl  i'r  orphwysfa  honno.  Canys 
dyma  siarter  neu  fraint-rodd  ein  hetifeddiaeth. 

§  14.  Y  mae'r  Ysgrythyr  Lân  yn  dangos,  nid  yn  unig  bod 
yr  orphwysfa  yma  etto  yn  ôl  i  bobl  Dduw,  ond  hefyd  nad 
y w  hi  yn  perthyn  i  neb  arall,  fel  na  bydd  i'r  rhan  arall  o'r 
byd  gael  cyfran  ynddi.  "Heb  sancteiddrwydd  ni  chaiff  neb 
weled  yr  Arglwydd"  Heb.  12  :  14.  Oddieithr  geni  dyn 
drachefn,  ni  ddichon  efe  weled  teyrnas  Dduw; — a'r  hwn 
sydd  heb  gredu  i'r  Mab,  ni  wêl  fy wyd,  eithr  y  mae  digof- 
aint  Duw  yn  aros  arno  ef.  Ioan,  3  :  3,  36.  Canys  yr 
ydych  chwi  yn  gwybodhyn  ;  ambob  putteiniwr,  neu  aflan, 
neu  gybydd,  yr  hwn  sydd  ddelw-addolwr,  nad  oes  iddynt 
etifeddiaeth  yn  nheyrnas  Crist  a  Duw,  Ephes.  5  :  5 ;  y 
rhai  drygionus  a  ymchwelant  i  uífern ;  a'r  holl  genedl- 
oedd  a  anghofiant  Dduw.  Salm  9  :  17.    Canys  bernir  yr 


holl  rai  nid  ydynt  yn  credu  i'r  gwirionedd,  ond  yn  ym- 
foddloni  mewn  anghyíiawnder,  2  Thess.  2  :  12,  yn  ym- 
ddangosiad  yr  Arglwydd  Iesu  o'r  nef,  gyd  ag  angylion  ei 
nerth  a  thân  fflamllyd,  yn  rhoddi  dial  i'r  sawl  nid  adwaen- 
ant  Dduw,  ac  nid  ydynt  yn  ufuddhau  i  efengyl  ein  Har- 
glwydd  Iesu  Grist,  y  rhai  a  ddioddefant  yn  gospedigaeth, 
ddinystr  tragywyddol  oddi  ger  bron  yr  Arglwydd,  ac  oddi- 
wrth  ogoniant  ei  gadernid  ef.  2  Thess.  1 :  7-9.  Pe  buasai 
yr  annuwiol  yn  troi  cyn  diwedd  eu  bywyd,  ac  yn  ewyllys- 
gar  o'u  calon  i  dderbyn  Crist  yn  Iachawdwr  ac  yn  Frenhin, 
ac  i  gael  eu  hachub  ganddo,  yn  ei  ífordd  ei  hun ;  ac  ar  ei 
ammodau  rhesymmol,  hwy  a  allasent  fod  yn  gadwedig  % 
Duw  a  gynnygiodd  iddynt  fywyd  yn  rhâd;  ond  ni  fyn- 
nent  ei  dderbyn.  Pleserau'r  cnawd  oeddent  yn  ymddang- 
os  yn  fwy  dymunol  iddynt  hwy,  nâ  gogoniant  y  saint. 
Satan  oedd  yn  cynnyg  iddynt  y  naill,  a  Duw'r  llaîl ;  ac 
yr  oedd  iddynt  ryddid  i  ddewis  yr  un  a  fynnent ;  ac  hwy 
a  ddewisasant  fwyniant  pechod  tros  amser,  yn  hytrach 
nâ  thragywyddol  orphwysfa  gyd  â  Christ.  Ac  onid  peth 
cyfiawn  ydyw,  gommedd  iddynt  yr  hyn  ni  fynnent  ei 
dderbyn  %  Pan  yr  oedd  Duw  yn  eu  cymmell  mor  daer  ; 
ac  yn  erfyn  arnynt  yn  y  modd  mwyaf  difrifol  a  charedig,  i 
ddyfod  i  mewn,  a  hwythau  yn  gwrthod,  ymha  le  y  disgwylir 
eu  bod,  ond  ymlith  y  cwn  oddi  allan.  Ac  er  fod  dyn  mor 
ddrygionus,  fel  na  fyn  efe  ymostwng,  hyd  onis  gorchfyger 
ef  trwy  nerthol  weithrediad  grâs,  etto  gelHr  dywedyd  yn 
wirioneddol,  y  dichon  efe  fod  yn  gadwedig,  pe  b'ai  yn 
ewyllysio,  ar  yr  ammodau  a  drefnwyd  gan  Dduw.  Nid 
yw  dywedyd  ei  fod  yn  farwol  ac  yn  gorwedd  mewn  tru- 
eni,  ac  o  herwydd  hynny  yn  analluog;  nid  yw'r  cyfryw 
esgusodion  ddim  gwell  na'r  godinebwr  sydd  yn  dywedyd 
nad  all  efe  garu  ei  wraig;  neu'r  dyn  maleisus  yr  hwn  sydd 
yn  haeru  na  fedr  efe  beidio  a  chasâu  ei  frawd.  Ac  onid 
ydyw  hyn  yn  ei  wneuthur  yn  waeth  ;  ac  felly  yn  haeddi- 
annol  o  gospedigaeth  fwy  ì  Ac  yn  ddiammeu,  ni  fydd 
un  pechadur  yn  ufíern  yn  rhoddi'r  bai  ar  Dduw ;  ond  ar 


Y   TREFNWYD    YR    ORPHWTSFA   HONNO.  95 

eu  hewyllys  a'u  cyndynrwydd  eu  hunain.  Ac  fe  fydd 
poenau  uffern  yn  ymddangos  yn  gyfiawn,  yn  ol  cydwybod, 
ac  yn  ol  natur  dyn,  yr  hwn  sydd  wedi  ei  gynnysgaeddu  â 
rheswm.  Canys  pe  byddai  modd  i  bechaduriaid  ddywed- 
yd,  "Duw  oedd  yr  achos  o  hyn,  ac  nid  nyni."  Hynny  a 
allai  lonyddu  eu  cydwybodau,  a  lleihau  eu  harteithiau ;  a 
chyfnewid  uffern  iddynt,  fel  na  byddai  yn  uffern  mwyach  ; 
ond  cofio  eu  hynfydrwydd  a'u  cyndynrwydd,  a.fydd  yn 
ail-ennyn  ytân,fel  n&byddo  ypryf  (sef  pryf  eucydwybod) 
marw,  na'r  tân  yn  dffodd.  Marc,  9  :  44. 

§  15.  Ewyllys  Duw  ydyw  bod  yr  orphwysfa  yma  etto 
yn  ol,  fel  na  byddo  i'w  bobl  ei  mwynhau,  hyd  oni  ddelont 
i  fyd  arall ; — ac  ym  meddiant  pwy  y  mae  trefnu  pob  peth 
ag  sydd  yn  perthyn  i'w  greaduriaid,  ond  yr  hwn  a'u 
gwnaeth  ì  Yr  un  peth  fyddai  gofyn  pa  ham  na  baem  yn 
cael  gwanwyn  a  chynhauafhebauaf  1  Neupaham  y  mae'r 
ddaear  yn  isaf,  a'r  wybren  uwchben  ]  Byddai  gofyn  hyn 
mor  annoeth,  a  disgwyl  cael  gorphwysfa  ar  y  ddaear. 
Rhaid  i  bob  peth  gynnyddu,  a  dyfod  yn  raddol  i  berffeith- 
rwydd  ; — bu  y  dyn  cryfaf,  yn  ei  amser,  yn  blentyn  gwàn. 
Rhaid  i'r  ysgolhaig  ddechreu  yn  yr  egwyddor ; — a'r  dder- 
wen  fwyaf,  a  fu  gynt  yn  fesen.  Y  bywyd  hwn  yw  ein 
mebyd ;  ac  a  ddisgwyliem  ni  fod  o  gyflawn  gorpholaeth 
megis  o'r  bru,  a  chael  ein  geni  o  lawn  faintioli  1  Pe 
byddai  ein  gorphwysfa  yma,  ni  byddai  rhàn  fawr  o  Rag- 
luniaeth  Dduw  o  ddim  lleshad.  A  ydyw  yn  iawn  i  Dduw 
fod  yn  ol  o'r.  clod  a'r  gogoniant  ag  sydd  yn  ddyledus  iddo, 
am  ryfeddol  waredigaethau  ei  eglwys ;  ac  o  herwydd 
iddo  ddarostwng  ei  elynion  dano  ì — a  hyn  oll,  i  ddim 
arall,  ond  er  mwyn  i  ddynion  gael  eu  gwynfyd  yma  yn  y 
byd.  Pe  buasem  ni,  i  gyd  öll,  yn  happus,  yn  ddieuog,  ac 
yn  berffaith ;  hollol  afreidiol  a  diles  a  fuasai  gwaith  go- 
goneddus  ein  sancteiddhad,  cyfiawnhad,  a'n  iachawdwr- 
iaeth  yn  y  byd  a  ddaw.  Pe  na  buasai  dim  yn  angenrheidiol 
arnom,  ni  buasem  yn  ymddibynnu  mor  wastadol  ar  Dduw, 
nac  yn  galw  arno  mor  ddifrifol,  ac  â'n  holl  egni.    Pa  mor 

anaml  y  buasem  yn  galw  arno,  pe  buasem  yn  feddiannol 
o'r   holl    bethau    sydd    yn    anghenrheidiol    arnom?     Ni 
fuasai'r  Arglwydd  yn  cael  y  fath  ganiadau  o  glôd  a  diolch- 
garwch  gan  Moses,  wrth  y  Môr  Coch  ac  yn  yr  anialwch, 
na  chwaith  gan  Deborah  ac  Hannah,  a  chan  Dafydd   ac 
Hezeciah,  pe  buasai  pob  un  o  honynt  yn  cael  dewis  ei 
sefyllfa  a'i  gyflwr  yn  y  byd.  Hola  dy  hun,  O  ddarllenydd, 
pa  bryd  y  rhoddaist  fwyaf  o  glôd  i  Dduw ;  onid  pan  yr 
oeddit  mewn  peryglon,  mewnprofedigaeth,  mewngwasg- 
fa  a  chaledi  1    Y  clôd,  a'r  mawl,  a'r  gogoniant  mwyaf 
y  mae  Duw  yn  ei  gael  yn  y  byd,  sydd  am  ein  prynedig- 
aeth,  ac  am  ein  hiechawdwriaeth  trwy  Grist,  am  ein  cym- 
modi  âg  ef  ei  hun,   trwy  farwolaeth  ei  Fab.    Ac  onid 
trueni  dyn  oedd  yr  achos  o  hyn  oll  ì    A  pha  bryd  bynnag 
y  mae  Duw  heb  gael  lle  i  egluro  ei  drugareddau,  yn  ddiau 
dynion  hefyd  a  fyddant  yn  ol  o'r  happusrwydd  o  gael  eu 
mwynhau ;  a  pha  bryd  bynnag  y  mae  Duw  yn  colli'r  clôd, 
y  mae  dyn  hefyd  yn  colli'r  cyssur.    O  y  cyssuron  melus  y 
mae  y  saint  yn  eu  mwynhau  mewn  atebiad  i'w  gweddiau  ! 
Pa  fodd  y  gallasem  wybod  pa  fath  Dad  trugarog  sydd 
gennym,  oni  buasem  wedi  bod,  megis  y  mab  afradlon,  yn 
ceisio    ymborthi    ar  gibau'r  moch,  sef  elw  a  phleserau 
darfodedig  y  byd  a'r  by  wyd  hwn  ]    A  pha  fodd  y  buasem 
yn  cael  profì  mawr  gariad,  a  thynerwch,  a  thosturi  Crist 
Iesu,  oni  buasem  wedi  bod  yn  llwythog  ac  yn  flinderog, 
yn  newynog  ac  yn  sychedig,  yn  dlodion  ac  yn  gystudd- 
iedig  ]  Y  mae'n  ddiddanwch  mawr  i'r  milwr  a'r  pererin 
edrych  yn  ol  ar  y  peryglon  a'r  eyfyngderau,  allan  o  ba  rai 
y  dihangasant ;  felly,  yn  yr  un  modd,  pan  fyddo  y  seintiau 
yn  y  nefoedd  yn  edrych  yn  ol,  ac  yn  ystyried  y  cyflwr 
truenus  allan  o  ba  un  y  maent  wedi  diangc  ;  pan  y  byddo 
y  credadyn  yn  gweled  y  gofidiau,  yr  ofnau,  y  dagrau,  y 
profedigaethau,    yr   oedd    efe    wedi    bod  ynddynt  ar  y 
ddaear;  yn  meddwl  am  y  gelynion,  y  peryglon,  y  cyf- 
yngderau,  a'r  trallodau,  a'r  helbulon,  ag  oeddent  yn  ei 
amgylchynu  yn  byd  :  y  wybodaeth  o'r  holl  bethau  hyn,  a'r 

ystyriaeth  am  danynt,  a  fawr  ychwanega  eu  llawenydd.  Ac 
felly  y  mae  y  gwaredigion  yn  clodfori'r  Oen,  gan  ddy- 
wedyd,  ei  fod  wedi  eu  prynu  hwy  allan  o  bob  llwyth  ac 
iaith,  a  phobl  a  chenedl ;  ac  felly  hefyd,  allan  o'u  trueni 
a'u  cyfyngderau,  a'u  pechodau,  a'u  profedigaethau,  gan 
eu  gwneuthur  hwy  yn  frenhinoedd  ac  yn  oífeiriaid  i 
Dduw.  Ond  pe  buasent  hwy  heb  gael  dim  ond  esmwyth- 
dra  ar  y  ddaear,  pa  achos,  neu  pa  anghenrheidrwydd, 
fuasai  iddynt  orfoleddu  o  herwydd  eu  gwaredigaethau  ì 
§  16.  Heblaw  hyn,  nid  ydym  yn  addas  i  gael  gor- 
phwysdra  yma  ar  y  ddaear.  A  oes  modd  i'r  enaid, 
sydd  mor  wàn  mewn  grâs,  mor  dueddol  i  bechu,  ac 
sydd  wedi  ei  gyd-gyssylltu  mor  agos  â'r  corph  hwn 
o  gnawd,  gael  cyflawn  foddlonrwydd  a  gorphwysfa  yma 
ar  y  ddaearî  Canys  pa  beth  yw  iawn  orphwysfa'r 
enaid,  onid  ein  dihangfa  rhag  pechod  1  bod  yn  rhydd 
oddiwrth  wendid  ac  amherífeithrwydd  %  a  bod  allan  o 
gyrhaedd  ein  holl  elynion  ?  Canys  pa  fodd  y  gall  yr 
enaid  hwnnw  gael  gorphwysfa,  yr  hwn  sydd  yn  cael  ei 
flino.  a'i  aflonyddu  gan  yr  holl  bethau  hyn,  a  hynny  yn 
wastadol  1  A  phaham  y  mae'r  Cristion  yn  gwaeddi  allan 
mor  aml  yngeiriau  Paul,  Ys  truan  o  ddyn  wyffi,  pwy 
a'm  gwared  oddiwrth  gorph  y  farwolaeth  hon  ì  Rhuf.  7  :  24. 
Pa  beth  sydd  yn  peri  iddo  gyrchu  at  y  nôd,  Phil.  3  :  14, 
ac  i  redegtfel  y  caffo  afael,  ac  ymdrechu  ifyned  i  mewn, 
pe  b'ai  yn  medru  cael  gorphwysfa  yma,  yn  ei  gyflwr 
presennolî  Ac  nid  yw  ein  cyrph  ychwaith  yn  addas  i'r 
nefoedd  fel  y  maent.  Nid  ydynt  yn  aWr  yn  gyrph 
gogoneddus  megis  ag  y  byddant  wedi  i'r  llygradwy  hwn 
wisgo  anllygredigaeth,  ac  i'r  marwol  hwn  wisgo  anfarwol- 
deb.  Ondein  carcharau,  ein  beichiau  ydynt.  Ac  y  maent 
mor  llawn  o  wallau  a  gwendidau,  fel  ag  y  mae  y  rhan 
fwyaf  o'u  hamser  yn  cael  ei  gymmeryd  i  fynu  i  ddiwallu 
eu  haml  angenrheidiau.  A  ydyw'n  beth  tebygol,  neu 
ddichonadwy,  i  enaid  anfarwol  gael  gorphwysfa  yn  y  fath 
drigfan  adfaeledig  ac  afiachus  ì  Yn  ddiau,  mae'n  rhaid 

i'r  cyrph  marwol,  afiach,  blinedig,  ffiaidd,  a  llygradwy  hyn, 
gael  eu  puro  a'u  sancteiddio  cyn  y  byddont  yn  addas  i 
fwynhau'r  orphwysfa  nefol.  Ac  y  mae  pob  gwrthrych 
daearol  yn  analluog  ac  yn  annigonol  i  gyfrannu  bappusr- 
wydd  ac  i  roddi  gorphwysfa.  Och  !  Och  !  pa  beth  sydd 
yn  y  byd  hwn  a  ddichon  roddi  i  ni  orphwysfa  1  Onid  y 
rhai  hynny  ag  sydd  yn  cael  mwyaf  o  bethau'r  byd,  sydd 
yn  cael  mwyaf  o  drallod  a  blinder  ì  Y  rhai  hynny  ag  sydd 
yn  meddwl  fwyaf  am  bethau'r  byd,  yn  gosod  eu  serch 
arnynt,  ac  yn  llawenychu  fwyaf  ynddynt  dros  dro,  sydd 
yn  y  diwedd  yn  gwaeddi  allan  fwyaf  ynghylch  eu  gwag- 
edd  a'u  hynfydrwydd.  Mae  dynion  yn  gyffredin  yn  addaw 
iddynt  eu  hunain  nefoedd  yma  ar  y  ddaear ;  ond  pan  y 
maent  yn  disgwyl  cael  mwynhau  happusrwydd,  yna  y 
mae  yr  holl  wynfyd  hwnnw  yn  ífoi  ymaith  oddiwrthynt. 
Pwy  bynnag  sydd  yn  iawn  ystyried  gweithredoedd  yr 
Arglwydd,  a  ddichon  weled  yn  hawdd  mai  ei  ddiben 
ynddynt  oll,  yw  tynnu  i  lawr  ein  heilunod,  gwneuthur  i  ni 
flino  ar  y  byd,  a'n  dwyn  i  geisio  gorphwysfa  yn  Nuw  yn 
unig.  Ymha  beth  y  bydd  efe  yn  ein  croesi  yn  fwy  nac 
yn  y  peth  hwnnw,  ymha  un  yr  ydym  ni  yn  addaw  i  ni 
ein  hunain,  y  boddlonrwydd  a'r  happusrwydd  mwyaf  % 
Os  bydd  gennych  blentyn  yr  hwn  yr  ydych  yn  ei  fawr 
hoffi,  oddiwrth  hwn  y  byddwch  yn  debyg  o  gael  mawr 
ofid  a  thristwch.  Os  bydd  gennych  gyfaill  yr  hwn  yr 
ydych  yn  ymddiried  iddo  ac  yn  barnu  ei  fod  yn  ífyddlon, 
hwnnw,  fe  allai,  a  dry  yn  elyn,  ac  a'ch  bradycha.  A 
ddichon  y  byd  hwn,  gan  hynny,  fod  yn  orphwysfa  i  ni  % 
Ac  megis  ag  y  mae'r  gwrthrychau  ag  yr  ydym  ni  yn  eu 
mwynhau  yma,  yn  annigonol  i  roddi  i  ni  orphwysfa,  felly 
hefyd  nid  ydym  yn  cael  y  fraint  o  gael  mwynhau  ond 
ychydig  o  Dduw  yr  hwn  sydd  holl-ddigonol.  Nid  yma  y 
mae  efe  wedi  parottoi  ystafell  ei  bresenoldeb  a'i  ogoniant. 
Y  mae  efe'wedi  gosod  llén  rhyngddo  ef  ei  hun  a  ni.  Yr 
ydym  ymhell  oddiwrtho  megis  creaduriaid,  ymhellach 
megis  marwolion  gweiniaid,  ac  ymhellaf  oll  megis  pech- 

aduriad.  Yr  ydym,  yn  awr  ac  yn  y  man,  sef  ar  rai 
troiau,  yn  clywed  gair  o  gyssur  oddiwrtho,  ac  yn  derbyn 
rhai  arwyddion  o'i  gariad,  i  gynnal  i  fynu  ein  gobaith  a'n 
calonnau ;  ond  nid  hwn  yw  y  cyflawn  fwynhad.  Ond  a 
ddichon  un  enaid,  yr  hwn  sydd  wedi  cyrnmeryd  Duw  yn 
rhàn  ac  yn  gynnysgaeth,  (megis  ag  y  mae  pob  un  ag  a 
fydd  gadwedig  trwyddo  ef,)  gael  gorphwysfa  mewn  cyflwr 
a  sefyllfa  mor  anfeidrol  bell  oddiwrtho,  a  lle  nad  yw 
yn  mwynhau  ei  gymdeithas  ond  yn  brin  ac  yn  anaml  ì 
Ac  nid  ydym  ychwaith  yn  awr  yn  addas  ;  canys  y  mae 
parottöad  a  theilyngdod  yn  angenrheidiol.  Canys  ni 
rydd  Crist  y  goron  i  neb  ond  y  rhai  sydd  deilwng.  A 
ydyw'n  iawn  i  ni  dderbyn  y  goron  cyn  ynnill  y  fuddug- 
oliaeth  ì  neu  gael  y  gamp  cyn  rhedeg  yr  yrfa  ì  neu  i 
dderbyn  y  cyflog  cyn  gweithio  yn  y  winllan  ì  neu  fod 
yn  golygu  ar  ddeg  dinas  cyn  defnyddio  ein  deg  talent  ì 
neu  i  fyned  i  mewn  i  lawenydd  ein  Harglwydd  cyn  i  ni 
brofi  ein  hunaiu  yn  weision  da  a  Ôyddlon.  Canys  yn  sicr 
ni  wna  Duw  gyfnewid  ífordd  ei  gyfiawnder,  i  roddi  i 
chwi  orphwysfa  cyn  llafurio,  neu  goron  y  gogoniant  cyn 
i  chwi  orchfygu  !  Mae  achos  a  rhesymmau.  ddigon  i 
ddangos  nad  y w  yn  iawn  i  ni  gael  gorphwysfa  yn  y  by wyd 
hwn,  ond  bod  "  gorphwysfa  etto'n  ol  i  bobl  Dduw  "  mewn 
byd  arall.  Cymmer  ofal,  gan  hynny,  ddarllenydd  a  Christion 
anwyl,  na  fyddo  i  ti  fod  mor  rhyfygus  a  meddwl,  neu  ofalu, 
am  orphwysfa  yma  ar  y  ddaear,  nac  i  rwgnach  ychwaith 
yn  erbyn  Duw  o  herwydd  dy  boen  a'th  drallod,  a'th 
angenrheidiau  yn  y  cnawd.  A  ydyw  dy  dlodi  yn  dy 
ofidio  ] — dy  aml  afiechyd,  dy  elynion  chwerwon,  a'th 
gyfeillion  angharedig  1  Fel  hyn  y  mae'n  weddus»  ac  y 
gorfyddir  bod,  tra  yr  ydym  ar  ein  pererindod  trwy'r  byd. 
A  ydyw  fîìeidd-dra'r  amseroedd,  pechodau  proffeswyr, 
drygioni  a  chaledrwydd  calonnau  yr  annuwiolion  yn  dy 
boeni  ac  yn  dy  flino  ì  Fel  hyn  y  mae'n  rhaid  i'r  pethau 
hyn  fod,  tra  yr  ydwyt  yn  absennol  oddiwrth  yr  orphwysfa 
nefol.    A  ydyw  dy  wendidau,  dy  bechodau,  a'th  galon 


100    PA  FATH   YW'R   DYNION   HYNNY,   I   BA   RAI 

ddrwg,  yn  dy  aflonyddu  î  Bydded  i  ti  gael  dy  flino  fwy 
fwy  o  herwydd  hyn.  Ond  a  ydwyt  ti,  dan  yr  holl  drall- 
odion  hyn,  yn  ewyllysgar  i  fyned  at  Dduw  lle  mae  dy 
orphwysfa  1 — a  chyflawni  dy  filwriaeth — a  gorphen  dy 
lafur  a'th  yrfa  ì  Ac  os  nad  ydwyt  yn  dy  glywed  dy  hun 
yn  barod  i  fyned  at  dy  Dduw,  yna  cwyna  ychwaneg  o 
herwydd  drygioni  dy  galon,  fel  y  byddo  i  ti  fod  yn  fwy 
blin  a  lluddedig ;  ac  felly  yn  fwy  parod  i'r  orphwysfa,  ac 
yn  fwy  hiraethus  am  dani  ì 

§  17.  Nid  oes  gennyf  ond  un  peth  etto  i'w  ychwanegu 
cyn  dybennu  y  benod  hon  ;  sef  bod  eneidiau'r  seintiau  a'r 
gwir  gredinwyr  yn  mwynhau  anrhaethol  wynfyd  a  gogon- 
iant,  cyn  i'w  cyrph  gael  eu  cyfodi  a'u  hadgyssylltu  â'u 
heneidiau.  Pa  beth  a  all  fod  yn  fwy  eglur  nâ'r  geiriau 
hyn  o  eiddo  Paul :  "Am  hynny  yr  ydym  yn  hyderus  bob 
amser,  ac  yn  gwybod  tra'r  ydym  yn  gartrefol  yn  y  corph, 
ein  bod  oddicartref  oddiwrth  yr  Arglwydd.  Canys  wrth 
fíydd  yr  ydym  yn  rhodio,  ac  nid  wrth  olwg  ; — ond  yr  ydym 
yn  hý,  ac  yn  gweled  yn  dda,  yn  hytrach  fod  oddi  cartref 
o'r  corph,  a  chartrefu  gydâ'r  Arglwydd,"  2  Cor.  5  :  6,  8 ; 
neu,  y  rhai  canlynol :  "  Canys  y  mae  yn  gyfyng  arnafoW 
ddeutu  /  gan  fod  arnaf  chwant  i'm  dattod  a  bod  gydâ 
Christy  canys  gwell  yw  o  lawer  iawn."  Phil.  1  :  23.  Pe 
buasai  Paul  heb  obaith  o  gael  mwynhau  Crist  hyd  yr 
adgyfodiad,  pa  achos  ei  bod  hi  yn  gyfyng  arno  o'r  ddeu- 
tu  ì  Yn  hytrach,  oni  buasai  yn  anewyllysgar  i  ymadael 
o'r  corph ;  canys  tra  yr  ydoedd  ar  y  ddaear,  yr  oedd 
mewn  rhàn  yn  mwynhau  Crist.  Ac  onid  ydyw  geiriau 
ein  Iachawdwr  wrth  y  lleidr  hefyd  yn  profi  hyn  yn  eglur, 
Heddyw  y  byddi  gydâ  mi  ym  Mharadwys" .  Luc,  23  :  43. 
Ac  yn  y  ddammeg  ynghylch  Deifes  a  Lazarus,  nid  yw  yn 
debygol  ybuasai  Crist  yn  sôn  am  happusrwydd  yr  enaid, 
ar  y  naill  law,  neu'r  trueni  ar  yr  ochr  arall,  a  hynny  i  fod 
mor  fuan  ar  ol  angau,  oni  buasai  y  peth  yn  sicr  ac  yn 
wirioneddol.  Luc,  16  :  19,  31.  Ac  y  mae  ein  Harglwydd 
hefyd  yn  profi'r  adgyfodiad,  gan  ddywedyd,  Nid  yw  Duw 

yn  Dduw  y  rhai  meirw,  ond  y  rhai'byw,  Mat.  22  :  32;  a 
thrwy  hynny  yn  dangos  fod  eneidiau  Abraham,  Isaac,  a 
Jacob,  yn  fy w  yn  y  nefoedd.  Pe  buasai  gwynfyd  y  meirw, 
y  rhai  sydd  yn  marw  yn  yr  Arglioydd  (Dat.  14  :  13)  yn 
sefyll  yn  unig  mewn  gorphwysfa  yn  y  bedd,  yna  y  buasai 
carreg  neu  anifail  mor  wynfydedig  a  hwythau ;  ond  y 
mae'n  eglur  na  fuasai  hynny  ond  melldith  yn  lle  bendith. 
Canys  onid  oedd  cael  bywyd  yn  fendith  fawr  1  Ac 
onid  oedd  yn  fwy  bendith  i  wasanaethu  Duw,  ac  i 
wneuthur  daioni  yn  eu  dydd  a'u  cenedlaeth,  mwynhau 
holl  gyssuron  bywyd,  cymmun  y  saint  (sef  cymdeith- 
as  y  duwiolion,)  buddioldeb  a  diddanwch  yr  ordin- 
hadau,  a  chael  hefyd  ryw  ychydig  o  gymmundeb  â 
Christ  ym  mhob  un  o  honynt,  nâ  gorwedd  a  phydru  yn 
y  bedd?  Yn  ddiammeu,  gan  hynny,  meddylir  rhyw 
wynfyd  arall  heblaw  hyn  ;  canys  paham  ynte  y  dywed- 
ir, — Eithr  chwi  a  ddaethoch  i  ddinas  y  Duw  byw,  at  ys- 
prydoedd  y  cyfiawnion,  y  rhai  aberffeithiwyd.  Heb.  12  : 
22,  23.  Ac  yn  ddiau,  yn  yr  adgyfodiad  perífeithir  y 
corph  yn  gystal  a'r  enaid.  Onid  ydyw'r  Ysgrythyr  yn 
sicrhau  fod  Enoch  ac  Elias  wedi  eu  cymmeryd  i  fynu  i'r 
nefoedd  1  aca  allwn  ni  feddwl  mai  hwy  yn  unig  sydd  yn 
feddiannol  o'r  gwynfyd  hwnnw  1  Ac  oni  welodd  Pedr,  ac 
Iago,  ac  Ioan,  Moses  hefyd  gydâ  Christ  ar  y  mynydd, 
er  fod  yr  Ysgrythyr  yn  dywedyd  fod  Moses  wedi  marw? 
Ac  a  ydyw'n  rhesymmol  meddwl  fod  Crist  wedi  twyllo 
eu  synwyrau,  gan  ddangos  Moses  iddynt,  os  nad  oedd  ef 
i  g'ael  mwynhau'r  gogoniant  hwnnw  hyd  ddydd  yr  adgyf- 
odiad  ì  Ac  onid  ydyw  geiriau  Stephen  mor  eglur  ag 
y  gallai  neb  ewyllysio  1 — Arglwydd  Iesu  derbyn  fy  ys- 
pryd.  Act.  7  :  59.  Canys,  yn  ddiammeu,  os  oedd  yr  Ar- 
glwydd  yn  ei  dderbyn,  nid  oedd  nac  yn  cysgu,  nac  yn  farw, 
nac  wedi  ei  ddiddymmu  ;  ond  y  mae  ei  enaid  gydâ  Duw, 
ac  yn  gweled  ei  ogoniant.  A  geiriau'r  gwr  doeth  sydd 
hefyd  yn  profi  yr  un  peth, — Yna  y  dychwel  yr  yspryd  at 
Dduw   yr  hwn  a'i   rhoddes  ef,  Preg.  12  :  7.    Paham  y 

dywedir  hefyd  ein  bod  yn  derbyn  bywyd  tragywyddol,  a 
bod  yr  hwn  sydd  yn  credu  yn  y  Mab  yn  cael  bywyd  tra- 
gywyddol,  ac  mai  adnabod  Duw  yw  bywyd  tragywyddol  ì 
Neu,  pa  fodd  y  mae  teyrnas  Dduio  o'n  mewn  í  Canys  os 
ydyw  ein  bywyd  yn  darfod  ym  marwolaeth,  ac  ýn  cysgu 
hyd  ddydd  yr  adgyfodiad,  yn  ddiammeu  nid  yw  hyn  yn 
fywyd  tragywyddol,  nac  yn  deymas  dragywyddol.  Dy- 
wedir  hefyd  fod  dinasoedd  Sodom  a  Gomorrah  yn  dioddef 
dialedd  tân  tragywyddol.  Judas,  5,7.  Ac  os  oedd  y  rhai 
drygionus  yn  dioddef  tân  tragywyddol,  yn  ddigyfrwng  neu 
yn  union,  ar  ol  eu  marwolaeth,  yna  yn  ddiammeu  y  mae'r 
duwiolion  yn  mwynhau  gwynfyd  tragywyddol.  Dywedir 
hefyd  am  Ioan,  pon  yr  oedd  efe  yn  gweled  ei  ogon- 
eddus  ddadguddiadau,  ei  fod  yn  yr  Yspryd,  ac  yn  cael 
ei  ddwyn  ymaith  yn  yr  Yspryd.  Dat.  1  :  10 ;  4  :  2.  A 
phan  gipiwyd  Paul  hyd  y  drydedd  nef,  nis  gwyddai  pa 
un  ai  yn  y  corpb,  neu  allan  o'r  corph.  2  Cor.  12  :  2.  Ac 
y  mae  hyn  yn  dangos  y  gallasai'r  enaid  fyned  yno  heb  y 
corph.  Ac  onid  ydyw  tystiolaeth  Ioan  yn  profi'r  un 
peth  ì  Canys  efe  a  welodd  dan  yr  allor  eneidiau  y  rhai 
a  laddesid  am  air  Duw.  Dat.  6:9.  A  phan  y  mae  Crist 
yn  dywedyd,  Nac  ofnwch  y  rhai  a  laddant  y  corph,  ac  nid 
allant  ladd  yr  enaid,  (Mat.  10  :  28,)  onid  ydyw  hyn  yn 
dangos  yn  eglur,  pan  y  mae  dynion  drwg  yn  Uadd  ein 
cyrph,  h.  y.  yn  ysgar  yr  enaid  oddiwrth  y  corph,  bod  yr 
enaid,  er  hynny,  yn  byw  yn  wastadol]  Yr  oedd  enaid 
Crist  yn  fyw  pan  yr  oedd  ei  gorph  yn  farw ;  ac  felly  hefyd 
y  bydd  ein  heneidiau  ninnau.  A  hyn  sydd  eglur  oddi- 
wrth  ei  eiriau  wrth  y  lleidr  ar  y  groes — Heddyw  y 
byddi  gydâ  mi  ym  Mharadwys.  Ac  hefyd,  oddiwrth  ei 
eiriau  hynny — O  Dad,  i'th  ddwylaw  di  y  gorchymynaf 
fy  Yspryd.  Luc,  23  :  43,  46.  Ac  os  oedd  ysprydion  y  rhai 
hynny,  a  fuant  anufudd  yn  nyddiau  Noah,  yngharchar, 
hynny  yw,  yn  byw  mewn  cyflwr  truenus  ;  yna  yn  ddiam- 
mau  y  mae  eneidiau  y  rhai  cyfiawn,  ar  y  llaw  arall,  mewn 
stât  o  ddedwyddwch.    Gan  hynny  cyn  gyiited  ag  y  mae 

eneidiau'r  ffyddloniáid  yn  cael  eu  rhyddhau  o  garchar  y 
cnawd,  y  maent  yn  cael  eu  dwyn  gan  angylion  i  fynwes 
Abraham,  sef  i'r  nefoedd.  Y  mae  Crist  Iesu,  ac  eneidìau 
y  rhai  cyfiawn  a  berífeithiwyd,  yn  gymdeithasau  iddynt ; 
y  nefoedd  yn  breswylfod,  a  Duw  yn  happusrwydd  iddynt. 
Pan  y  mae'r  ífyddloniaid  yn  marw,  hwy  a  allant  ddy- 
wedyd  yn  hyf,  gan  gredu,  megis  Stephan — Arglwydd  Iesu 
derbyn  fy  yspryd ; — ac  hefyd,  gorchymmyn  eu  heneidiau, 
megis  Crist  Iesu,  i  ddwylaw  eu  Tad  nefol. 


PENNOD    V. 

MAWR    DRUENI    Y  RHAI    HYNNY    AG    SYDD    YN  COLLI 
GORPHWYSFA'R    SAINT. 

§  1.  Y  Darllenydd,  yr  hwn  sydd  heb  ei  adgenhedlu,  yn  cael  ei  annog  i 
ystyried  y  fawr  golled  o  golli'r  Nefoedd.  §2.  (1)  Y  mae  colli'r  Nef- 
oedd  yn  fwyaf  pennodol  yn  cynnwys,  colli,  §  3.  (2)  Perffeithrwydd 
personol  ySeintiau;  §4.  (4)  Colli  Duw  ei  hun ;  §5.  (3)  Colli  pob 
Serchiadau  hyfryd  tuag  at  Dduw;  §  6.  (4)  Colli  Cymdeithas  fendigedig 
Angylion  ac  Ysprydion  gogoneddus.  §7.  (11)  Y  pethau  ag  sydd  yn 
ychwanegu'r  golled  o'r  Nefoedd.  §  8.  (1)  Deall  yr  Annuwiolion  a  fydd 
yn  cael  ei  oleuo,  §  9.  (2)  Ac  hefyd,  yn  cael  ei  helaethu  ;  §  10.  (3) 
Eu  cydwybodau  a  fyddant  yn  eu  heuogfarnu,  ac  yn  cymmhwyso  ac  yn 
addasu  pob  ystyriaeth  chwerw,  yn  llym  ac  yn  eífeithiol,  i  ychwanegu  eu 
trueni;  §  11.  (4)  Eu  Serchiadau  a  fyddant  yn  fwy  by  wiog ;  §  12-18. 
(5)  Eu  cof  a  fydd  yn  gryfach  ac  yn  helaethach.  §  19.  Diwedd  y  Pen 
hwn. 

§  1.  Ddarllenydd  anwyl,  os  ydwyt  yn  ddieithr  i  Grist,  ac 
i  anian  a  bywyd  sanctaidd  ei  bobl,  y  rhai  yr  ydym  wedi 
eudarlunio :  ac  os  byddi  byw  a  marw  yn  y  cyflwr  yma,  gad 

i  mi  ddywedyd  wrthyt,  na  chai  di  byth  fod  yn  gyfrannog 
o  lawenydd  y  nefoedd,  na  chwaith  mewn  un  modd  fyned 
i  mewn  i  dragywyddol  orphwysfa'r  saint.  Gallaf  ddy wed- 
yd  wrthyt,  megis  Ehwd  Wrth  Eglon — Gair  oddiwrth Dduw 
sydd  gennyf  attat  ti,  Barn.  3  :  20 ;  canys  megis  ac  y  mae 
gair  Duw  yn  wir,  ni  chai  di  byth  weled  ei  wyneb  gydâ 
chyssur.  Gorchymmynnir  i  mi  roddi'r  farn  hon  arnat  ti ; 
cymmer  hynny,  fel  y  mynnech,  a  diangc  rhag  y  llid  a 
fydd,  os  doeth  ydwyt.  Etto  dilys  yw  hyn  gennyf,  y  byddai 
dy  hollol  ymostyngiad  o'r  galon  i  Grist  Iesu  gael  i  ti 
ddihangfa ;  canys  yna  efe  a'th  arddelai  megis  un  o'i  blant, 
ac  efe  a  roddai  i  ti  ran  o  etifeddiaeth  ei  etholedigion.  Pe 
byddai  fy  nghennadwri  yn  cael  y  fath  effaith  arnat,  a'r 
cyfryw  gyfnewidiad  dedwydd  a  hyn  yn  canlyn,  yna  y  bu- 
aswn  cyn  belled  oddiwrth  ymddigio,  megys  Jona  gynt, 
oherwydd  na  chyflawnodd  Duw  ei  fygythion  yn  dy  erbyn, 
fel  ag  y  buaswn  yn  bendithio'r  dydd  y  gwnaeth  Duw  fi 
yn  gennadwr  dedwydd.  Ond  os  bydd  i  ti  orphen  dy 
ddyddiau  yn  dy  gyflwr  annychweledig,  mòr  sicr  a  bod  y 
nefoedd  uwch  dy  ben,  a'r  ddaear  dan  dy  draed,  ceuir  di 
allan  o  orphwysfa'r  saint,  a'th  gyfran  a  fydd  yn  y  tân 
tragywyddol.  Dysgwyliaf  yn  awr  i  ti  droi  attaf,  a  gofyn 
— Pa  bryd  y  dangosodd  Duw  i  ti  lyfr  y  bywyd  1  neu,  ofyn 
i  mi  ddywedyd  wrthyt  ti,  Pwy  yw  y  rhai  hynny  afyddant 
gadwedig,  a  phwy  yw  y  rhai  a  geuir  allan  ì  Yr  ydwyf 
yn  atteb,  nad  ydwyf  yn  dy  enwi  di,  na  neb  arall ;  ond  yn 
unig  yn  penderfynu  hyny  am  yr  annychweledig  yn  gyíf- 
redinol,  ac  am  danat  tìthau,  os  ydwyt  yn  un  o  honynt. 
Ac  nid  ydwyf  fi  ychwaith  yn  sicrhau,  pwy  a  fydd  yn  deb- 
yg  o  edifarhau,  a  pha  rai  ni  wnant  hyny,  chwaethach  dy- 
wedyd  am  danat  ti,  na  wnei  di  byth  droi  a  dychwelyd. 
Gwell  gennyf  ddangos  i  ti  pa  fath  obaith  sydd  o'th  flaen, 
os  peidi  ag  eistedd  yn  llónydd  a  cholli  hynny.  Dewiswn 
yn  hytrach  dy  annog  i  wrando  ar  lais  Duw  mewn  amser, 
cyn  i  ddrws  trugaredd  gael  ei  gau  i'th  erbyn  ;  gwell  gen- 
nyf  hyn,  na  dy wedyd  wrthyt  nad  oes  dim  gobaith  y  bydd 

i  ti  edifarhau,  na  dychwelyd.  Ond  os  nad  ydyw'r  hanes 
neu'r  darluniad  rhagflaenol  o  bobl  Dduw  yn  cyttuno  â 
chyflwr  dy  enaid,  a  ydyw  mòr  anhawdd  atteb  pa  un  a 
fyddi  gadwedig  ai  na  fyddi  %  Ai  angenrheidiol  yw  i  ni 
esgyn  i'r  nefoedd  i  wybod  hyn,  sef,  "  Heb  sancteiddrwydd 
ni  chaiffneb  weled  yr  Arglwydd  ?"  Heb.  12  :  14,  ac  ni  chaifl 
neb  ond  y  rhai  "pur  o  galon  weled  Duw  ?"  Mat.  5  :  8,  neu, 
onis  genir  dyn  drachefn,  ni  ddichon  efe  fyned  i  mewn  i 
deyrnas  Dduw  ì  Ioan,  3  :  8.  Ai  angenrheidiol  yw  i  mi 
fyned  i'r  nefoedd  i  ofyn  hynny  i  Grist,  yr  hyn  y  daeth  ef  i 
lawr  o'r  nef  i'w  ddatguddio,  ac  yr  anfonodd  ei  Yspryd 
i'w  apostolion  i  ddywedyd  wrthym,  a'r  hyn  a  adawodd 
efe  a  hwythau  yn  ysgrifenedig  i'r  byd  yn  ei  Air  sanctaidd  % 
Ac  er  nas  medraf  wybod  dirgelion  dy  galon,  ac  nas  gallaf 
ddy wedyd  wrthyt  erbyn  dy  enw  pa  fath  yw  dy  gyflwr  ; 
etto,  os  byddi  ewyllysgar  a  diwyd,  tydi  a  elli  yn  hawdd 
wybod  dy  hun,  pa  un  a  wyt  ti  yn  etifedd  y  deyrnas  ai 
nad  ydwyt.  Ond  y  peth  yr  wyf  yn  ei  ewyllysio  yn  fawr 
ydyw  hyn,  sef,  os  ydwyt  ti  etto  yn  dy  gyflwr  truenus,  i  ti 
gael  gweled  hynny  a  diangc  mewn  pryd.  Ond  pa  fodd  y 
diengi  os  esgeulusi  Grist  ac  iachawdwriaeth  dy  enaid  1 
Mae  hyn  mòr  amhossibl  ag  i'r  cythreuliaid  eu  hunain  fod 
yn  gadwedig.  Ië,  y  mae  Duw  wedi  dywedyd  hynny  yn  fwy 
eglur,  ac  yn  amlach  yn  yr  Ysgrythyr  Lân,  am  y  cyfryw 
bechaduriaid  ag  ydwyt  ti,  nac  am  y  cythreuliaid.  Myfi  a 
feddyliwn  y  byddai  i  olwg  ar  dy  gyflwr  dy  daro  â  syndod 
ac  â  dychryndod.  Pan  welodd  y  brenin  Belsassar  fys- 
edd  llaw  dyn  yn  ysgrifenu  ar  y  pared,  yna  y  newidiodd 
gwedd  y  brenin  ;  a'ifeddyliau  aH  cyffroisant,  fel  y  dat- 
itododd  rhwymau  ei  Iwynau  ef  ;  ac  y  curodd  ei  liniau  ef  y 
naill  wrth  y  llall.  Dan.  5  :  5,  6.  Pa  gryndod  gan  hynny 
a  ddylai  dy  feddiannu  di,  pan  y  mae  llaw  Duw  ei  hun  yn 
dy  erbyn,  nid  mewn  un  neu  ddau  o  ymadroddion,  ond 
trwy  holl  ystod  yr  ysgrythyrau,  yn  cyhoeddi  gwae  yn  er- 
byn  pechaduriaid  cyndyn,  ac  yn  dangos  y  bydd  iddynt 
golli'r  deyrnas  nefol  honno  trwy  eu  hanufydd-dod,  ac  o 

herwydd  eu  bod  yn  parbau  yn  ddiedifeiriol.  Ac  o  her- 
wydd  fy  mod  yn  ewyllysio  i  ti  osod  hynny  at  dy  galori, 
myfi  a  ddanghosaf  i  ti  natur  y  golled,  neu  pa  fath  ydyw, 
a'r  hyn  sydd  yn  gynnwysedig  yn  hynny ;— a'r  hyn  hefyd 
ag  sydd  yn  ei  gwneuthur  yn  fwy  chwerw  ac  annioddefol. 

§  2.  (1)  Wrth  golli'r  nefoedd,  y  mae'r  annuwiolyn  colli 
perffeithrwydd  personol  y  saint,  achefydyn  colli'r  mwyn- 
had  o  Dduw  ei  hun  ;  yn  colli  hefydyr  holl  serchiadau 
hyfryd  tuag  at  Dduw ;  a  chymdeithas  wynfydedig  ang- 
ylion  a  seintiau. 

§  3.  (1)  Pan  ystyriom  berífeithrwydd  personol  y  seint- 
iau  yn  y  nefoedd,  pa  mor  fawr  afydd  y  golled  o  hynny  i'r 
annuwiolion!  Hwy  a  gollant  hefyd  ddisgleirdeb  ys- 
plenydd  y  corph,  yr  hwn  a  fydd  yn  rhagori  ar  lewyrch  yr 
haul  ganol  dydd.  Ac  er  i  gyrph  yr  annuwiolion  gael  eu 
cyfodi  yn  fwy  ysprydol  nac  oeddent  yma  ar  y  ddaear,  etto 
ni  wna  hynny  ond  eu  gwneuthur  ýn  fwy  cymmwys  i  ddi- 
oddef  poenau,  ac  arteithiau  mwy  echryslon.  Ynaybydd- 
ai  yn  dda  ganddynt  pe  b'ai  pob  aelod  o'u  corph  yn  aelod 
marw,  fel  na  fyddai  iddynt  ddioddef  y  gospedigaeth,  â 
pha  un  yr  ymwelir  â  hwynt;  neu  pe  b'ai  eu  holl  gorph  yn 
gelain,  wedi  pydru ;  neu  pe  baent  yn  cael  gorwedd  i  lawr 
drachefn  yn  Uwch  y  ddaear.  Mwy  o  lawer  y  maent  yn 
fyr  o'r  perífeithrwydd  moesoí  ac  ysprydol  hwnw,  o  ba  un 
y  mae'r  gwaredigion  yn  feddiannol ;  sef  ewyllysiau  a  thu- 
eddiadau  sanctaidd  y  meddwl  a'r  yspryd  ;  a'r  parod- 
rwydd  hyfryd  i  wneutkur  ewyllys  Duw,  a  chanfod  per- 
ffaith  uniondeb  ei  holl  weithredoedd.  Ond  yn  lle  y  cyn- 
neddfau  a'r  rhinnweddau  hyn,  y  maent  yn  meddiannu 
cyndynrwydd  cyflawn  yr  ewyllys,  y  casineb  mwyaf  tuag 
at  bob  daioni,  a'r  tueddiad  i  bob  drwg,  a'r  un  gwylltineb 
natur  ag  oedd  ganddynt  ar  y  ddaear.  Gwir  yw  y  bydd  eu 
deall  yn  fwy  pur  ac  yn  fwy  cyflym,  gan  fod  y  temtasiynau 
gynt  wedi  darfod ;  ac  o  herwydd  eu  bod  wedi  gweled  a 
phrofi  y  twyll  a'r  anwiredd  o'r  hudoliaethau  yn  y  byd. 
Ac  y  mae  ynddynt  yr  un  tueddiadau  etto  ;  a  dir  yw,  pe 

medrent,  byddent  yn  euog  o'r  unrhyw  bechodau ;  ond 
nid  oes  ganddyntmo'rcyfleusdra.  Ac  fe  fydd  mwy  o  wa- 
haniaeth  rhwng  y  trueiniaid  hyn  a'rseintiau  gogoneddus, 
hag  sydd  rhwng  llyífant  dû  a'r  haul  yn  y  ífurfafen.  Ac 
nid  oedd  y  gwr  cyfoethog,  yr  hwn  oedd  yn  gwisgo  por- 
phor  a  lliain  main,  wedi  ei  ddyrchafu  gymraaint  uwch- 
law  Lazarus,  yr  hwn  oedd  wrth  ei  borth  yn  gornwydlyd, 
ag  y  byddant  hwy  yn  rhagori  mewn  gogoniant  ar  y  rhai 
hyny  a  fyddant  golìedig. 

§  4.  (2)  Ni  fydd  dim  perthynas  gyssurus  rhyngddynt  â 
Duw,  na  chymdeithas  âg  ef.  Ac  megis  nad  oeddent  hwy 
yn  chwennych  cadw  Duw  yn  eu  meddyliau ;  önd  yn  dy- 
wedyd  wrtho,  Cilia  oddi  wrthym  ;  canys  nid  ydym  yn 
chwennych  gwybod  dy  ífyrdd.  Job,  21  :  14.  Felly,  câs 
hefyd  fydd  ganddo  yntau  eu  derbyn  hwythau  i  fysg  ei 
deulu,  a'u  cynnwys  yn  ei  dŷ.  Ni  chant  byth  eu  derbyn 
i  mewn  i  orphwysfa  ei  saint,  ac  ni  chant  aros  ger  ei  fron  ; 
efe  a  addefa  wrthynt,  Nis  adnabum  chwi  erioed  ;  ewch 
oddiwrthyf  chwi  weithredwyr  anwiredd.  Y  maent  yn 
barod  iawn  yn  awr  i  honi  eü  bod  hwy  yn  eiddo  Crist ;  ac 
yn  son  am  eu  hawl  i'r  nefoedd,  yr  un  fath  a  phe  baent 
yn  wir  gredinwyr,  ac  yn  seintiau  ffyddlon.  Y  mae'r  tyng- 
wr  a'r  rhegwr,  y  meddwyn,  y  putteiniwr,  y  godinebwr, 
a'r  dyn  bydol — y  maent  oll  yn  medru  dywedyd,  Onid 
ydyw  Duw  yn  Dad  i  ni  yn  gystal  a  chwithau  %  Ond  pan 
fydd  Crist  yn  didoli  ei  ddilynwyr  oddiwrth  ei  elynion,  a'i 
gyfeiìlion  ffyddlon  oddiwrth  y  rhagrithwyr  twyllodrus,  pa 
fath  a  fydd  eu  hyder '(  Pa  le  y  bydd  eu  hawl  rhyfygus  i'r 
nefoedd  y  pryd  hynny  ]  Canys  yr  amser  hwnnw  y  cant 
wybod  nad  yw  Duw  yn  Dad  iddynt,  o  herwydd  iia  fynent 
hwy  fod  yn  bobl  iddo  ;  ac  megis  nad  oeddent  hwy  yn  ew- 
yllysio  i  Dduw  drigo  ynddynt  trwy  ei  Yspryd,  felly  nì 
bydd  dim  cyfeillach  rhyngddo  yntau  a  phebyll  annuwiol- 
deb ;  a  gweithredwyr  anwiredcl  ni  ddeuant  i  mewn  i 
ddinas  Duw.  Y  rhai  hyny  yn  unig,  a  rodiasant  yma  gyda 
Duw,  a  gant  fyw  a  bod  yn  happus  gydag  ef  yn  y  nefoedd, 

Bychan  a  wyr  y  byd  pa  golled  y  mae'r  enaid  hwnnw  yn 
ei  gael,  yr  hwn  sydd  yn  colli  Duw !  Pa  fath  bydew  neu 
garchar-dý  tywyll  a  fyddai'r  ddaear,  pe  b'ai  wedi  colli'r 
haul  ]  Pa  fath  furgyn  drewedig  a  fyddai'r  corph  heb  yr 
enaid?  Ond  nid  yw  hyn  i  gyd  ddim  i'w  gyífelybu  i'r 
golled  o  Dduw.  Megis  ag  mai'r  mwynhai  o  Dduw  yw 
nefoedd  y  saint,  felly  hefyd  y  golled  o  hono  yw  uffern  yr 
annuwiol.  Ac  megis  ag  y  mae'r  mwynhad  o  Dduw  yn 
fwynhad  o  bob  peth,  felly  hefyd  y  mae'r  golled  o  hono  yn 
golled  o  bob  peth. 

§  5.  (3)  Y  maent  hefyd  yn  colli'r  holl  serchiadau  hyfryd 
tuag  at  Dduw  ;  sef  cael  cyflawn  wybodaeth  o  hono,  ac  am 
dano,  yr  hyn  sydd  yn  awr  uwchlaw  gwybodaeth ;  cael 
gweled  ei  wynebpryd  hyfryd,  a'u  llawn  ddigoni  â'i  bresen- 
oldeb;  cael  yrhyfrydwch  anrhaethadwy  o'i  garu,  a  chael 
ein  gwneuthur  yn  hyspys  o'i  anfeidrol  gariad  ef  tuag  at- 
tom  ni,  gorfoledd  parhaus  ei  saint,  a'r  afonydd  o  hyfryd- 
wch  a  diddanwch  â  pha  rai  y  mae  efe  yn  eu  llawn-ddigoni 
hwynt.  Ai  bychan  colli'r  holl  bethau  hyn  yn  eich  barn 
chwi  ]  Nid  yw  swydd  brenhin,  yn  llywodraethu  teyrnas, 
yn  rhagori  cymmaint  ar  gyflwr  distadlaf  ei  gaethweision, 
ag  ydyw'r  gwaith  nefol  hwn,  o  garu  a  moliannu  Duw,  yn 
rhagori  ar  sefyllfa'r  brenhin  mwyaf  ardderchog  ar  y  ddae- 
ar.  Mae  Duw  yn  rhoddi  i  bawb  waith  yn  ol  ei  elfen.  Ni 
fu  eich  calonnau  chwi,  O  bechaduriaid,  erioed  wedi  eu 
gosod  ar  Dduw  yn  eich  bywyd  ;  ni  fuont  erioed  yn  wres- 
og  o'i  gariad  ;  ac  ni  fuoch  chwi  erioed  yn  hiraethu  am  y 
mwynhad  o  hono ;  nid  oedd  genych  ddim  hyfrydwch  i 
ymddiddan,  neu  i  glywed  am  dano  ;  a  gwell  a  fuasai  gen- 
nych  aros  ar  y  ddaear,  pe  buasech  yn  gwybod  pa  fodd,  na 
chael  eich  rhàn  ymysg  y  rhai  hynny  ag  sydd  yn  clodfori 
Duw.  A  ydyw  yn  iawn  ac  yn  addas,  gan  hynny,  i'r  cyf- 
ryw  rai  ag  ydych  chwi  fod  yn  aelodau  o'r  gymdeithas 
nefol,  a  chael  eich  derbyn  i'r  eglwys  orfoleddus  yn  y 
gogoniant  1 

§  6,  (4)  Hwy  a  gollant  hefyd  gymdeithas  fendigedig  yr 

angylion  a'r  seintiau  gogoneddus ;  ac  yn  lle  bod  yn  gyf- 
eillion  i'r  ysprydion  gwynfydedig  hynny,  a  bod  yn  fren- 
hinoedd  ac  yn  oíFeiriaid  i  Dduw,  hwy  a  fyddant  yn  aelodau 
o'r  gymdeithas  uffernol,  mewn  poenau  annioddefadwy, 
a'r  cythreuliaid  yn  gyfeillion  iddynt.  Eu  gwaith  a'u  hy- 
frydwch  ar  y  ddaear  oedd  diystyru  ac  amharchu  pobl 
Dduw,  gan  eu  raawr  gashau  a'u  ffieiddio ;  a  gorfoleddu  yn 
eu  hadfyd,  eu  blinder,  a'u  trallod.  Ond,  ynddiau,  nid  felly 
yr  oedd  iddynt  ddisgwyl  mwynhau  y  gwynfyd  hwnnw  yn 
y  nefoedd.  Gan  hynny,  yr  ydych  chwi,  yr  annuwiolion, 
yn  awr  yn  cael  eich  cau  allan  o'r  gymdeithas  honno, 
oddiwrth  ba  un  y  buoch  chwi  eich  hunain,  yn  gyntaf,  yn 
foddion  i  gau  eich  hunain  allan ;  ag  felly  yr  ydych  chwi- 
thau  yn  awr  yn  cael  eich  didoli  oddiwrth  y  rhai  hynny, 
gyda  pha  rai  ni  fynnech  ymgyfeillachu  yn  y  byd.  Ni  fyn- 
nech  eu  cynnwys  yn  eich  tai,  ac  ni  fedrech  eu  dioddef  yn 
eich  trefydd,  na  phrin  yn  y  deyrnas.  Chwi  a  gymmeras- 
och  bobl  Dduw  megis  y  cymerodd  y  brenhin  Ahab  Elias; 
sef  megis  y  rhai  ag  oeddent  yn  blino  ac  yn  aflonyddu'r 
wlad ;  1  Bren.  18  :  17 ;  ac  fel  y  cyfrifwyd  yr  apostolion 
yn  rhai  ag  oeddent  yn  aflonydduW  *byd.  Act.  17  :  6.  Os 
byddai  rhywbeth  yn  anhwylio,  neu  yn  troi  allan  yn  af- 
llwyddianus,  chwychwi  a  fyddech  yn  barnu  fod  hynny  yn 
digwydd  o  achos  y  duwiolion.  A  phan  fyddent  yn  cael 
eu  rhoddi  i  farwolaeth,  neu  eu  hymlid  o'r  deyrnas,  chwi 
a  fyddech  yn  gorfoleddu,  ac  yn  meddwl  bod  y  wlad  felly 
yn  cael  ymwared  da  o  honynt.  Ond  yr  achos  yr  oeddent 
yn  eich  blino  gymmaint  oedd,  o  herwydd  eu  bod  yn  eich 
ceryddu  yn  fìyddlon  am  eich  pechodau.  Yr  oedd  eu 
sanctaidd  ymarweddiad  yn  aflonyddu  eich  cydwybodau, 
gan  eich  bod  yn  gweled  gymmaint  yr  oeddent  yn  rhagori 
arnoch  chwi.  Blinder  oedd  i  chwi  eu  cly wed  yn  gweddio, 
neu  yn  canu  mawl  i  Dduw,  yn  eu  teuluoedd.    Ac  a  fydd 


*  Neu,  el  y  mae'r  gair  yn  arwyddocau  yn  yr  iaith  wreiddiol — 
yn  ei  droi  y  tu  chwith  allan,  neu  y  tu  uchaf  yn  isaf, 

yn  rhyfedd  os  bydd  i  chwi  gael  eich  didoli  oddiwrthynt 
yn  y  byd  sydd  ar  ddyfod  ì  Y  mae'r  dydd  yn  agosâu  pan 
na  fydd  iddynt  eich  haflonyddu  mwyach,  ac  rhyngoch 
chwi  a  hwythau  y  bydd  gagendor  mawr  wedi  ei  osod. 
Hyd  yn  nod  yn  y  bywyd  hwn,  lle  yr  oeddent  yn  cael 
profedigaeth  trwy  watwar,  yn  ddiddim,  yn  gystuddiol,  yn 
ddrwg  eu  cyflwr  ;  a  lle  nad  oeddent  yn  rhydd  oddiwrth 
wendidau  ac  amherffeithrwydd ;  etto,  er  hyn  i  gyd,  yn  ol 
tystiolaeth  yr  Yspryd  Glân,  yr  oeddent  yn  gyfryw  nad 
oedd  y  byd  yn  deilwng  o  honynt ;  Heb.  11  :  36,  37,  38  ; 
a  mwy  anheilwng  o  lawer  y  bydd  y  byd  o'u  cymdeithas 
mewn  gogoniant. 

§  7.  (11)  Y  mae  yn  ddiammeu  bod  llawer  yn  barnu,  y 
medrant  fyw  yn  burion,  heb  grefydd  a  duwioldeb  yn  y 
byd  hwn  ;  a  phaham  (meddant  yn  eu  calonnau)  na  fedr- 
wn  ni  fyw  hebddynt  yn  y  byd  a  ddaw  ì  Gan  hynny,  i'r 
diben  o  ddangos  i'r  cyfryw  y  byddant  y  pryd  hynny  yn 
gweled  y  golled  o'r  nefoedd  yn  fawr,  ac  na's  gellir  dir- 
nad  pa  mòr  flin,  gofidus,  a  galarus,  y  byddant  o'r  achos  : 
canys  rhaid  iddynt  ystyried  y  bydd  eu  dealltwriaeth  y 
pryd  hynny  wedi  cael  ei  agor,  a'u  gwybodaeth  wedi  cael 
ei  helaethu,  i  amgyffred  a  chanfod  eu  colled.  Hwy  a  fydd- 
ant  yn  gweled  pob  peth  yn  fwy  eglur ;  eu  cydwybodau  a 
fyddant  yn  fwy  tyner  a  bywiog,  ac  yn  eu  dwysbigo  yn 
llym,  ac  yn  eu  poeni  yn  ddirfawr.  Ni  fydd  eu  serchiadau 
a'u  tymherau  mwyach  yn  swrth  ac  yn  gysglyd,  ac  ni  fydd 
eu  cof  mwyach  yn  wan  ac  yn  dwyllodrus. 

§  8.  (1)  Fe  fydd  dealltwriaeth  yr  annuwiolion  y  pryd 
hynny  yn  cael  ei  loywi  a'i  agor,  i  wybod  a  gweled  y  goll- 
ed  o'r  nefoedd.  Yn  awr,  yn  y  byd  hwn,  nid  ydynt  yn 
gofídio,  o  herwydd  ni  wyddant  y  golled  o  Dduw;  canys 
nis  gwelsant  ei  odidowgrwydd,  ac  nis  cawsant  erioed 
fwynhau  ei  gymdeithas.  Canys  y  dyn  hwnnw,  yr  hwn 
oedd  yr  ganddo  berl  gwerthfawr,  ond  a'i  diystyrodd,  yr  a'i 
collodd,  gan  dybied  mai  rhyw  raeanyn  diwerth  ydoedd, 
nid  yw  yn  gofidio  o  herwydd  ei  golled,  canys  nis  gwyddai 

ei  werth.  Ond  wedi  iddo  gael  gwybod  y  fath  drysor  a 
gollodd,  yna  y  raae  yn  flin  ac  yn  ofidus  o  herwydd  y  golled. 
Felly  hefyd,  er  na  fydd  dealltwriaeth  y  rhai  colledig  wedi 
ei  sancteiddio,  etto  fe  fydd  wedi  ei  buro  a'i  loywi  oddi- 
wrth  lawer  iawn  o  gamsynniadau  a  chyfeiliornadau.  Y 
maent  yrwan  yn  meddwl  bod  eu  hanrhydedd,  eu  bri,  eu 
tiroedd,  eu  cyfoeth,  eu  pleserau,  eu  hiechyd,  eu  bywyd, 
yn  fwy  haeddiannol  o'u  llafur  a'u  gofal,  na'r  pethau  sydd 
yn  perthyn  i  fyd  a  bywyd  arall.  Pan  ymadawo  pethau'r 
byd  hwn  oddiwrthynt,  a  phan  y  cânt  eu  gadaeì  mewn 
poen  a  gofid,  a  phan  y  byddont  yn  canu  yn  iach  i  bob 
peth  dan  haul,  ac  yn  myned  i'r  byd  tragywyddol,  a  phan 
y  cânt  weled  a  phrofi  y  trueni  a'r  gospedigaeth  nid  oedd- 
ent  o'r  blaen  ond  yn  darllen  ac  yn  clywed  am  danynt,  yna 
y  bydd  eu  meddyliau  ynghylch  y  pethau  hyn  wedi  cyf- 
newid.  Yr  oeddent  o'r  blaen  megis  dynion  y  rhai  ni 
chredent  fod  dwfr  yn  boddi  na'r  tân  yn  llosgi,  hyd  onis 
bwrir  hwy  i'r  mòr,  neu  y  teflir  hwy  i'r  tän  ;  ond  wedi 
teimlo  a  phrofi,  bydd  yn  rhaid  credu.  Ac  fe  fydd  cyfeiliorn- 
ad  y  meddwl,  yr  hwn  a  wnaeth  iddynt  o'r  blaen  anghofio 
Duw,  casâu  ei  wasanaeth,  a  diystyru  ei  bobl,  wedi  cael 
ei  symmyd  ymaith.  Bydd  eu  hanghrediniaeth  a'u  hamheu- 
aeth  wedi  cael  eu  troi  yn  olwg  ac  yn  brofiad  ;  ie,  yn  brof- 
iad  galarus  iawn.  Bydd  eu  gwybodaeth  wedi  cael  ei  hel- 
aethu  fel  y  byddo  i'w  gofid  a'u  tristwch  gael  eu  hychwan- 
egu.  Oh  !  eneidiau  truenus  !  hwy  a  fyddent,  mewn  ystyr, 
yn  llawer  mwy  happus,  pe  b'ai  eu  gwybodaeth  yn  cael  ei 
gymmeryd  ymaith  oddiwrthynt,  fel  na  byddai  ganddynt 
fwy  deall  na  dyn  gwirion,  neu  ynfyd,  neu'r  creaduriaid 
direswm ;  neu  pe  baent  heb  wybod  mwy  yn  uftern  nac 
oeddent  yraa  ar  y  ddaear ;  yna  y  byddai  eu  colled  yn  eu 
blino  yn  llai.  Pa  mor  ddedwydy  barnent  hwy  eu  hunain 
y  pryd  hynny  pe  baent  heb  wybod  fod  y  cyfryw  le  a'r 
nefoedd  ì  Ond  yn  awr,  pan  y  mae  eu  gwybodaeth  ÿn  gym- 
morth  iddynt  i  ragflaenu  eu  trueni,  naill  aini  fynant  wybod, 
neu  ni  wnant  ddarllen,  gwrando  ac  ystyried  fel  y  delont  i 

wybod ;  gan  hynny  pan  fydd  eu  gwybodaeth  yn  ychwan 
egu  eu  poenau,  hwy  a  gânt  wybod,  pa  un  ai  ewyllysiont 
hynny  ai  peidio.  Y  maent  yrwan  megis  mewn  trwmgwsg 
yn  dych'mygu  ac  yn  breuddwydio  mai  hwy  yw  y  dynion 
mwyaf  happus  yn  y  byd ;  ond  pan  ddaw  angau  i'w  deffro, 
pa  fodd  y  cyfnewidiant  eu  barn  mewn  moment !  a'r  rhai 
hynny  ni  fynnent  weled,  a  gânt  weled  a  chywilyddio  ! 

§  9.  (2)  Megis  ag  y  bydd  eu  deall  yn  cael  ei  buro  a'i 
oleuo,  felly  hefyd  y  bydd  yn  cael  ei  ychwanegu  a'i  hel- 
aethu,  ac  yn  cael  ei  wneuthur  yn  fwy  cynnwysfawr  i  am- 
gyftred  gwerth  y  gogoniant  hwnnw  a  gollasant:  ac  fe 
fydd  cryfder,  yn  gystal  a  gwirionedd  eu  dealltwriaethau, 
yn  cael  eu  hychwanegu  y  pryd  hynny.  Pa  mor  ddyfnion 
yw'r  dychryniadau  a'r  dealltwriaethau  hynny  ynghylch 
digofaint  Duw,  a'r  ynfydrwydd  a'r  ffolineb  o  bechu  yn  ei 
erbyn,  ac  o  drueni  pechaduriaid,  sydd  gan  yr  eneidiau 
hynny  ag  sydd  yn  awr  mewn  poenau,  mewn  cyffelybiaeth 
i'r  hyn  ag  oedd  ganddynt,  pan  yr  oeddent  yma  ar  y  ddae- 
ar !  lle  nid  oeddent  ond  yn  unig  yn  clywed  sôn  am  y 
poenau  hynny  1  Pa  mòr  ddwys  yw  synniadau  y  dyn  hwn- 
nw  am  werth  ei  fywyd,  sydd  yn  cael  ei  ddwyn  i'w  ddien- 
yddio  megis  drwg-weithredwr,  mewn  cyffelybiaeth  i'r  hyn 
yr  oedd  yn  ei  feddwl  am  hynny  yn  amser  ei  lwyddiant,  ac 
yn  nydd  ei  anystyriaeth  1  Mwy  o  lawer  y  bydd  colli  tra- 
gywyddol  ddedwyddwch  yn  ychwanegu  synniadau'  r  dam- 
niol  ynghylch  colled  mòr  anfeidrol.  Ac  megis  y  mae 
llestr  mawr  yn  cynnwys  mwy  o  ddwfr  na  chragen  fechan, 
felly  yn  yr  un  modd  y  bydd  eu  gwybodaeth  helaethfawr 
y  pryd  hynny,  yn  cynnwys  mwy  o  sylwedd  tuag  at  gyn- 
nyddu  eu  poenau,  nag  a  fedr  eu  gwybodaeth  amherffaith 
ei  amgyffred  yn  y  byd  hwn. 

§  10.  (3)  Ymhellach  :  fe  fydd  eu  cydwybodau  y  pryd 
hynny  hefyd  yn  cymmwyso  yr  ystyriaethau  hyn,  mewn 
modd  eglurach,  amlyccach,  a  mwy  gwirioneddol  tuag  at 
eu  meddyliau,  yr  hyn  a  fydd  yn  foddion  tra  hynod  i  ych- 
wanegu  eu  poenau.    Hwy  a  allant  hefyd  ddywedyd,  yn 

wirioneddol  y  pryd  hynny,  er  mor  drwm  y  bydd  iddynt 
feddwl  hynny,  "  Dyma  fy  ngholled  anfeidrol,  a  dyma  y 
poenau  tragywyddol,  ac  anwaredigol  y  clywais  gymmaint  o 
son  am  danynt !"  Eisiau  cymmwyso  ac  addasu'r  ystyriaeth- 
au  hyn  yn  iawn  at  eu  cydwybodau,  y  w'r  achos  fod  pech- 
aduriaid  mor  ddifeddwl  ac  anystyriol  yn  awr  yn  y  byd ; 
canys  prin  y  maent  yn  cael  eu  dwyn  i  gredu  fod  y  fath  le 
o  drueni ;  a  mwy  anhawdd  o  lawer  yw  eu  hargyhoeddi  y 
byddant  hwy  eu  hunain  yn  y  cyflwr  hwnnw  onid  edifar- 
hânt.  Dyma  yr  hyn  sydd  yn  peri  fod  cynnifer  o  bregeth- 
au  mor  ddiles  iddynt,  a  bod  yr  holl  fygythion  a'r  rhy- 
buddion  yn  cael  cyn  Ueied  o  eífaith  ar  eu  calonnau.  Canys 
er  i  weinidogion  Crist  ddangos  iddynt  eu  truenus  gyflwr, 
mor  eglur  a  ífyddlon  ac  y  medront,  etto  ni  fynnant  gredu 
eu  bod  mor  druenus.  G-adewch  iddo  ddywedyd  wrthwyt, 
yn  fíyddlon,  am  y  gogoniant  y  maent  yn  debyg  o'i  golli, 
a'r  poenau  hynny  y  byddant  yn  debyg  o  gael  eu  dyoddef ; 
etto  ni  fynnant  gredu  ei  fod  yn  llefaru  hyn  am  danynt  hwy, 
ond  am  ryw  rai  sydd  fwy  pechadüriaid.  Un  o'r  pethau 
mwyaf  anhawdd  yn  y  byd  y w  dwyn  dyn  annuwiol  i  gyd- 
nabod  ei  hun  yn  bechadur  mawr,  ac  i  weled  ei  hun  mewn 
cyflwr  colledig,  a  than  ddigofaint  Duw.  Ac  er  y  gallent 
yn  hawdd  wybod,  gan  eu  bod  yn  ddieithr  o'r  adenedig- 
aeth,  ac  o  herwydd  eu  casineb  i  sancteiddrwydd,  nas  bu- 
ont  hwy  erioed  yn  gyfrannogion  o'r  un  o'r  ddau,  etto,  er 
hyn  i  gyd,  y  maent  mor  hyderus  yn  gobeithio  bod  yn  gad- 
wedig,  a  chael  gweled  Duw,  a  phe  baent  y  dynion  mwyaf 
sanctaidd  yn  y  byd.  Canys  wedi  gosod  allan  o'u  blaen, 
yn  y  modd  mwyaf  eglur,  eu  cyflwr  truenus  a  pheryglus, 
pa  mor  anaml  y  bydd  neb  yn  gweiddi  allan,  Myfi  yw'r 
dyn  1  neu  gyfaddef,  os  byddant  feirw  yn  y  cyflwr  y  maent 
ynddo,  mai  colledig  a  fyddant  yn  dragywydd  ?  Ond  wedi 
iddynt  ddyfod  mor  ddisymmwth  i  drigfannau  tywyll- 
wch,  a  dyrchafu  eu  golygon  mewn  llosgfeydd  anoddef- 
adwy,  a  gweled  eu  hunain  wedi  eu  cau  allan  o  bresenol- 
deb  Duw  yn  dragy  wydd,  yna  y  gwelant  ac  y  cydnabydd- 

ant  hefyd,  gyda  galar  a  gofid,  a  thristwch  calon,  eu  bod 
yn  haeddiannol  o'r  gosp,  a  bod  cyfiawn  farn  wedi  disgyn 
arnynt ;  ac  yna  y  cyffesant,  ac  y  gwaeddant  allan  mewn 
chwerwedd  cydwybod,  0  fy  nhrueni !  0  fy  ynfydrwydd  ! 
O  mor  anrhaethol  fawr  y w  fy  ngholled  !  Mor  boenus,  mor 
ddiymwared,  y w  fy  nghyflwr  truenus  am  byth ! 

§11.  (4)  Yna  y  bydd  eu  serchiadau,  a'u  tymherau 
hefyd,  yn  fwy  cyflym  a  bywiog :  ac  ni  fyddant  mwyach 
yn  swrth  ac  yn  galedion.  Calon  galed  yw'r  achos  bod  nef- 
oedd  ac  uffern  yn  awr  yn  ymddangos  megis  pethau 
gweigion  a  disylw.  Canys  wedi  i  ni  ddangos  i  bechadur- 
iaid  y  tragywyddol  ogoniant  sydd  o'u  blaen  ar  y  naill 
law,  a'r  trueni  ar  y  llaw  arall,  y  maent  etto,  er  hyn  i  gyd, 
megis  dynion  mewn  trwmgwsg.  Y  mae  ein  geiriau  megis 
cerrig  wedi  eu  taflu  at  y  mur,  y  rhai  a  fyddant  yn  neidio 
yn  ol  attom  drachefn.  Nyni  a  fyddwn  yn  llefaru  pethau 
dychrynadwy;  ond  nid  yw  hynny  ond  wrth  ddynion 
meirwon.  Nyni  a  fyddwn  yn  chwilio'r  archollion,  ond  ni 
fyddant  yn  gwingo  nac  yn  teimlo.  Yr  ydym  yn  llefaru 
wrth  y  creigau  yn  hytrach  nac  wrth  ddynion ;  canys  y 
ddaear  ei  hun  a  grynai  yn  gynt  na  hwy.  Ond  pan  fydd 
yr  eneidiau  meirwon  hyn  wedi  adfywio,  pa  fath  deimlad 
bywiol,  pa  fath  gynhwrf  fydd  yn  eu  meddyliau,  pa  fath 
loes  a  gwasgfa  ddychrynadwy,  pa  fath  alar,  pa  fath  drist- 
wch  dwfn,  a  fydd  y  pryd  hwnnw  yn  llenwi  eu  calonnau  1 
Pa  mor  chwyrn  y  daw  cywilydd  i'w  hwynebau  ì  Pa  mor 
ofnadv/y  y  bydd  eu  cydwybodau  yn  eu  cyhuddo  1  Pa 
fodd  y  byddant  ya  ymgynddeiriogi  o  herwydd  eu  ffolineb 
gynt?  Nifydd  galar  y  wraig  fwyaf  serchog  a  charedig 
am  farwolaeth  ei  gwr,  na  thristwch  y  fam  fwyaf  hawddgar 
wedi  colli  ei  phlant,  ddim  i'w  gyffelybu  i  ddirfawr  ing  a 
gofid  y  rhai  hyn,  wedi  colli'r  nefoedd.  O  mor  anniodd- 
efol  a  fydd  hunan-gyhuddiad  y  creaduriaid  truenus,  di- 
obaith  hyn«!  ac  mor  erchyll  y  byddant  yn  dirboeni  eu 
meddyliau  mewn  gwallgofrwydd  anrhaethadwy  !  Pa  fodd 
y  byddant  yn  arteithio  eu  hunain,  ac  yn  rhwygo  eu  calon- 

nau  gan  wir  ofid,  ac  yn  cyflawni  barn  a  digofaint  Duw 
arnynt  eu  hunain  ì  A  chan  mai  hwy  eu  hunain  oedd  yr 
achos  gwreiddiol  a  dechreuol  o'r  dioddefiadau  hyn,  felly 
hefyd  hwy  eu  hunain  a  fyddant  megis  dienyddwyr  arnynt 
eu  hunain  i  gyflawni'r  farn  a'r  gospedigaeth  yr  oeddent 
mor  gyfiawn  yn  ei  haeddu.  Ië,  hyd  yn  nod  Satan  ei  hun, 
o  herwydd  nad  oedd  efe  yn  gymmaint  achos  o'u  pechod- 
au  ac  oeddent  hwy  eu  hunain — felly  ni  bydd  efe  ychẁaith 
yn  gymmaint  ofleryn  i  gyflawni'r  farn  a'r  gospedigaeth  ag 
a  fyddant  hwy  eu  hunain,  Pa  mor  happus  gan  hynny  y 
cyfrifent  eu  hunain  pe  baent  yn  cael  eu  hollol  gyfnewid 
a'u  troi  i  fod  yn  gerrig  neu  yn  greigiau,  neuyn  rhywbeth 
dideimlad  a  disynwyr  ì  Pa  mor  happus  y  byddent  y  pryd 
hynny  pe  medrent  deimlo  a  chlywed  cyn  lleied  ag  a  fydd- 
ent  arferol  gynt,  wrth  wrando'r  gair,  pe  medrent  gysgu 
gydol  amser  eu  poenedigaeth,  fel  y  gwnaent  gynt  dan  y 
pregethau  oeddent  yn  eu  rhybyddio  o'r  canlydiad  ar- 
swydus  hwn  ]  Ond  y  mae  eu  syrthni  a'u  cysgadrwydd 
wedi  ymadael  â  hwynt,  ac  ni  ddeuant  yn  ol  mwỳach ;  ac 
ni  chant  seibiant  o'u  poenau. 

§  12.  (5)  Heblaw  hyn,  fe  fydd  eu  cof  mor  gryf  a 
helaeth  a'u  deall  a'u  serchiadau.  Pe  byddai  bossibl 
iddynt  golli  eu  cof,  yna  hwy  a  anghofient  y  nefoedd,  ac 
felly  ni  fyddai'r  golled  yn  poeni  eu  meddyliâu.  Er  y  cyf- 
rifeht  eu  llwyr  ddiddymiad,  a  chael  eu  hollol  ddileu  ym- 
aith  yn  fendith  neillduol  y  pryd  hwnnw,  etto  ni  bydd 
bossibl  iddynt  gael  bod  yn  ol  o  gymmaint  ag  un  o'u  syn- 
wyrau.  Fe  fydd  eu  gwybodaeth,  eu  cydwybod,  eu  serch- 
iadau,  a'u  cof,  wedi  eu  helaethu  a'u  hychwanegu,  ac  heb 
un  diffyg  arnynt,  ac  felly  yn  fwy  cadarn  i'w  poeni,  yn  lle 
bod  yn  fuddiol  tuag  at  eu  happusrwydd.  Canys  gallasai 
yr  holl  gynneddfau  hyn  fod  megis  yn  ymhyfrydu  yn  Nuw, 
ac  yn  ymborthi  ar  ei  gariad,  ac  yn  mwynhau  llawenydd 
a  hyfrydwch  ei  bresenoldeb.  Ond  yn  lle  hyn,  hwy  á 
fyddant  yn  foddion  i  wneuthur  i'r  trueiniaid  ymborthi  ar 
ei  ddigofaint,  ac  ychwanegu  eu  poenau,  o  herwydd  eu 

bod  wedi  cael  eu  hysgaru  oddiwrtho.  Ynawr,  yn  y  byd 
hwn,  y  maent  yn  cymmeryd  arnynt  nad  oes  ganddynt 
ddim  hammdden  nac  amser  i  feddwl  am  eu  heneidiau,  na 
dim  lle  yn  eu  cof  na'u  meddyliau  i  bethau  ag  sydd  yn 
perthyn  i'r  byd  sydd  ar  ddyfod :  ond  y  pryd  hwnnw  fe 
fydd  tragy  wyddoldeb  o'u  blaen  i  fyfyrio,  ac  ni  fydd  gan- 
ddynt  yr  un  gwaith  arall  i'w  wneuthur  ond  cofio  eu  hyn- 
fydrwydd  a'u  ffolineb.  Yr  oedd  Duw  wedi  gorchymyn 
iddynt  yn  ei  air,  i  ysgrifenu  yr  athrawiaeth  hon,  ynghylch 
eu  cyflwr  tragywyddol,  ar  byst  eu  tai,  ar  eu  dwylaw,  ac 
ar  eu  colonnau.  Yr  oedd  efe  wedi  gorchymyn  am  i  hyn 
fod  yn  ofal  pennaf  iddynt — sef  crybwyll  am  ei  air  a'i  or- 
dinhadau,  a  phethau  tragywyddol,  pan  eisteddent  i  lawr, 
a  phan  gyfodenl  i  fynu,  a  phan  eisteddent  yn  eu  tai,  a 
phan  gerddent  ar  y  fíbrdd  ;  a  chan  iddynt  wrthod  y  cyngor 
hwn  o  eiddo'r  Arglwydd,  bydd  wedi  ei  ysgrifenu  bob 
amser  yn  eu  carchardy,  fel  pa  le  bynnag  yr  edrychont  y 
y  gwelont  hynny  o'u  blaen.  A  pha  mor  ddirfawr  fydd 
eu  poenedigaeth  i  feddwl  am  y  rhagorol  ogoniant  a  goll- 
asant  ?  Pe  buasai  dim  amgen  nac  iechyd,  neu  gyfoeth, 
neu  gyfeillion,  neu  eu  hoedl,  ni  fuasai'r  pethau  hyn  oll 
ond  llai  na  dim  mewn  cyftelybiaeth.  Ond,  O  !  meddwl  eu 
bod  hwy  wedi  colli  tra-gogoneddus  a  thragy wyddol  bwys 
gogoniant !  A  pha  fodd  y  bydd  yr  ystyriaeth  o'r  possibl- 
rwydd  a  fu  gynt  ganddynt  i'w  fwynhau,  yn  ychwanegu 
eu  poenedigaeth  !  Yna  y  cofiant  ac  y  dywedant,  w  Bu'r 
amser  pan  yr  oedd  cystal  gobaith  i  mi  ac  eraill  i  gael 
myned  i  mewn  i'r  deyrnas  nefol  honno  !  "  Myfi  a  gefais 
fy  ngosod  ar  chwareufwrdd  y  byd — neu  yn  hytrach,  cef- 
ais  fy  anfon  i'r  winllan ;  a  phe  buaswn  yn  cyflawni  fy 
rhàn  a'm  dyledswydd  yn  ftyddlon,  ac  yn  iawn  ddefnyddio 
y  dalent  a  roddwyd  i  mi,  gallaswn  fod  yn  awr  yn  medd- 
iannu'r  etifeddiaeth !  Gallaswn  fod  ymysg  y  seintiau  gog- 
oneddus  fry,  yn  Ue  cael  fy  mhoeni  gan  y  cythreuliaid  uff- 
ernol  hyn.  Yr  Arglwydd  a  osododd  o'm  blaen  fywyd  ac 
«ngau  ;  a  chan  i  mi  ddewis  angau,  yr  ydwyf  yn  haeddu 

ei  ddioddef.  Y  gamp  uchel  a  osodwyd  o'm  blaen ;  a  phe 
buaswn  yn  rhedeg  yn  llwyddiannus  myfi  a  allaswn  ei  hyn- 
nill;  a  phe  buaswn  yn  ymdrechu  yn  deg,  myfi  a  allaswn 
gael  y  fuddugoliaeth :  a  phe  buaswn  yn  ymladd  yn  wrol, 
myfi  a  allaswn  dderbyn  y  goron.  Ac  ymhellach,  bydd  yr 
ystyriaeth  hon  yn  eu  poenidio,  sef  bod,  nid  yn  unig  yn 
bossibl  iddynt  ynnill  y  goron,  ond  y  buasent  hefyd  yn  bur 
debygol  o  lwyddo  pe  buasent  yn  ceisio  â'u  holl  egni.  Fe 
fydd  hyn  hefyd  yn  ychwanegu'r  archoll ;  sef  meddwl  bod 
awelon  yr  Yspryd  yn  barod,  y  pryd  hynny,  i'w  cynnorth- 
wyo.  "  Myfi  a  lawn  fwriedais  unwaith  (meddai  rhyw  un 
o'r  trueiniaid  hyn)  y  byddwn  yn  ddyn  newydd.  Yr  oedd- 
wn  yn  meddwl  glynu  wrth  Grist,  ac  ymwrthod  â'r  byd. 
Yr  oeddwn  yn  barod  ryw  dro  i  addunedu,  i  ymroddi  fy 
hun  i  Dduw,  ac  i  fod  yn  eiddo  ef  yn  hollol.  Yr  oeddwn 
unwaithbron  a  throi,  acyn  dechreu  ymwadu  â'm  chwantau 
twyllodrus.  Yr  oeddwn  wedi  ymadael  â  fy  hên  gyfeillion, 
ac  yn  dechreu  cymdeithasu  â'r  duwiolion.  Er  hynny  myfi 
â  droais  yn  ol,  myfi  a  gollais  fy  ngafael,  ac  a  dorrais  fy 
addunedau.  Yr  oeddwn  unwaith  yn  agos  i  gael  fy  ynnill 
i  fod  yn  Gristion  yn  wir ;  ac  etto,  er  hyn  i  gyd,  myfi  a 
orchfygais  yr  argyhoeddiadau  hyn.  Pa  fath  weithrediadau 
fyddai  yn  fy  nghalon,  pan  fyddai  rhyw  weinidog  ffyddlon 
yn  gwasgu'r  gwirionedd  hyd  adref.  O  mor  deg,  mor  deb- 
yg,  yr  ymddangoswn  unwaith  i  gael  y  nefoedd.  Yroedd- 
wn  ymron  a'i  chael ;  ac  er  hynny  ynei  cholli.  Pe  buaswn 
yn  canlyn  ymlaen  i  geisio'r  Arglwydd,  buaswn  yn  awr 
ymhlith  y  seintiau  bendigedig. 

§  13.  Hyn  hefyd  a  fydd  yn  ychwanegu  eu  gofid  a'u 
poenau  yn  fawr  ;  sef  cofio'r  amser,  yr  adeg,  yr  hamdden, 
a'r  cyfleusdra  a  gollasant.  Pa  sawl  wythnos,  pa  sawl  mis, 
ië,  pa  sawl  blwyddyn,  meddai'r  dyn  truenus  a  gollais  am 
byth,  y  rhai,  pe  buaswn  yn  eu  hiawn  ddefnyddio,  gallas- 
wn  yn  awr  fod  yn  happus  !  Ys  truan  o  ddyn  ydwyf  a  all- 
aswn  i  gael  dim  amser  i  gyflawni'r  gwaith,  at  wneuthur 
yr  hwn  y  rhoddwyd  i  mi  fy  holl  amser !    A  fedrwn  i  gael 

dim  amser,  gan  ryw  waith  ofer  a  diles,  i  lafurio  am  dragy- 
wyddoldeb — am  y  bwyd  a  bery  i  fywyd  tragywyddol  ? 
A  oedd  gennyf  ddigon  o  amser  i  fwyta,  i  yfed,  ac  i  gysgu, 
a  dim  amser  i  achub  fy  enaid?  A  oedd  gennyf  amser  at 
lawenydd  a  difyrwch  cnawdol,  ac  i  ymddiddanion  ofer,  a 
dim  at  weddio  ar  Dduw  1  A  fedrwn  i  gymmeryd  amser 
i  drysori  pethau'r  byd,  a  dim  hamdden  i  wybod  fy  hawli'r 
nefoedd  1  O  amser  gwerthfawr  a  aeth  heibio !  Yr  oedd 
gennyf  unwaith  gymmaint  o  hono ;  ond  bellach,  ni  châf 
ddim  yn  ychwaneg  !  Yr  oedd  gennyf  unwaith  gyramaint 
o  hono  nas  gwyddwn  pa  beth  i  wneyd  âg  ef,  ond  yn  awr 
y  mae  wedi  myned  heibio,  ac  nis  gellir  ei  alw'n  ol.  O  na 
buasai  gennyf  un  o'r  blynyddoedd  hynny  i  fyw  drosodd 
drachefn  !  pa  mor  ddioedi  yr  edifarhawn  !  pa  mor  ddibaid, 
mor  daer  y  gweddiwn !  pa  mor  ofalus,  mor  ddiwyd  y 
gwrandawn !  pa  mor  fanwl  yr  holwn,  ac  y  chwiliwn  fy 
nghyflwr  !  pa  mor  ddichlyn,  mor  wiliadwrus  y  byddwn 
byw  !  Ond  y  mae  hi  yrwan  yn  rhy  ddiweddar !  Darfu 
hynny  am  byth. 

§  14«.  Bydd  hefyd  yn  ychwanegiad  mawr  at  eu  trueni  i 
gofio  pa  cyn  amled  y  cawsant  eu  cynghori  i  droi.  íí  Onid  . 
oedd  y  gweinidog  yn  ewyllysio'n  fawr  i  mi  gael  diangc 
rhag  y  poenau  hyn  ]  Gyda  pba  fath  gariad  a  mwyneidd- 
dra  yr  erfyniodd  arnaf !  ac  etto,  er  hyn  i  gyd,  onid  oeddwn 
yn  barod  i  gellwair  ac  i  ddiystyru'r  cwbl  oll !  Pa  mor 
aml  y  cefais  fy  neífroi  a'm  hargyhoeddi  ganddo  %  etto,  mi 
a  fygais  ac  a  ddiífoddais  y  rhai  hyn  i  gyd  !  Pa  fodd  yr  ag- 
orodd  ac  y  dynoethodd  i  mi  ddrygioni  fy  nghalon,  ac  etto 
mor  anewyllysgar  oeddwn  i  wybod  a  gweled  fy  nhruenus 
gyflwr  !  O  pa  mor  hyfryd  y  buasai  ganddo  fy  ngweled  yn 
troi  o'r  galon  at  Grist !  Fy  nghyfeillion  duwiol  hefyd  a'm 
rhybuddient ;  hwy  a  ddywedent  wrthyf  pa  beth  fyddai  y 
eanlyniad  o'm  cyndynrwydd  a'm  hanystyriaeth  o'r  diw- 
edd  ;  ond  nid  oeddwn  yn  credu,  nac  yn  gofalu  dim  yn  yr 
hyn  a  ddywedent  wrthyf.  Pa  mor  hir  yr  ymostyngodd 
Duw  i'm  cymhell,  i  ddeisyf,  ac  erfyn  arnaf  ymgymmodi 

âg  ef !  Pa  fodd  yr  oedd  ei  Yspryd  yn  ymdrechu  â'm 
calon,  fel  pe  buasai  yn  anewyllysgar  i  gael  ei  naccau  !  Pa 
fodd  yr  oedd  Crist  yn  sefyll  ac  yn  curo  Sabbath  ar  ol  Sab- 
bath,  ac  yn  galw  arnaf,  gan  ddywedyd,  '  Agor,  O  bech- 
adur  !  agor  dy  galon  i  dy  Waredwr,  ac  mi  a  ddeuaf  i 
mewn  ac  a  swpperaf  gyda  thi,  a  thithau  gyda  minau  1  Pa- 
ham  yr  ydwyt  yn  oedi  ì  Pa  hyd  y  bydd  i  wag  feddyliau 
gael  llettya  o'th  fewn  1  Oni  fynni  dderbyn  maddeuant,  a 
chael  dy  sancteiddio  a'th  wneuthur  yn  happus  ì  Pa  bryd 
y  caiff  hyn  fod  ì  ' "  O  pa  fodd  y  bydd  i'r  adgof  o'r  cyfry w 
gynnorthwyon  ac  annogaethau,  a'r  fath  ddwyfol  erfyn- 
iadau,  gynnyrfu  y  rhai  damniedig  â  hunan-gondemniad, 
a  chynddaredd,  ac  euogrwydd  !  "  A  oedd  raid  i  mi," 
medd  rhyw  un  o  honynt,  "  flino  amynedd  Crist  ì  A  oedd 
achos  i  mi  wneuthur  i  Dduw'r  nefoedd  fy  nghanlyn  yn 
ddiles,  hyd  onid  oeddwn  wedi  blino  ei  amynedd,  yn 
gwaeddi  ar  fy  ol,  Dychwel !  edifarha  !  O  mor  gyfiawn  y 
mae'r  amynedd  hwnnw  yn  awr  wedi  troi'n  ddigofaint, 
yr  hwn  sydd  wedi  syrthio  amaf  gydag  angerdd  anochel- 
adwy  !  Pan  oedd  yr  Arglwydd  yn  galw  arnaf,  ac  yn  gof- 
yn,  "  Oni  fynni  dy  lanhau  ì  Pa  bryd  y  caf  wneuthur  hyn 
i  tiî'  Yna  yr  attebais  yn  fy  nghalon,  neu  o'r  hyn  Ueiaf 
danghosais  hynny  yn  fy  mywyd,  '  Nis  mynnaf;  nid  yd- 
wyf  yn  chwennych  wneutfiur  o  honot  hynny  byth  i  miV 
Ac  yn  awr,  pan  y  byddwyf  yn  gofyn,  pa  hyd  y  bydd  cyn 
y  caf  fy  ngollwng  o'r  poenau  hyn  ]  mor  gyfiawn  yr  wyf 
yn  derbyn  yr  un  atteb,  Nis  cai  byth  bythol !  " 

§  15.  Pa  mor  llym  a  phigog  i'r  gydwybod  hefyd  fydd 
adgof  o'r  ammodau  esmwyth,  ar  ba  rai  y  gallasent  ddi- 
angc  rhag  y  trueni  hwnnw  %  Nid  oedd  hwn  yn  waith  cyíf- 
elyb  i  symmud  mynyddoedd,  neu  ddarostwng  teyrnas- 
oedd,  neu  gyflawni'r  ddeddf  i'r  tippyn  lleiaf,  neu  i  fodd- 
loni  cyfiawnder  am  eu  holl  droseddiadau,  "  Ond  yr  oedd 
yr  iau  yn  esmwyth  a'r  baich  yn  ysgafn,"  y  rhai  y  chwen- 
nychai  Crist  eu  rhoddi  arnynt.  Nid  oedd  onid  edifarhau, 
a'i  dderbyn  ef  â'u  holl  galon  megis  Gwaredwr ;  ymwrthod 

â  phob  happusrwydd  arall,  a  chymmeryd  yr  Arglwydd  yn 
ben  daioni  iddynt ;    ymwadu  â'r  byd  a'r  cnawd,  ac  ymos- 
twng  i'w  lywodraeth  addfwyn  a  graslawn  ef ;   ac  ymadael 
â'r  ffyrdd  a  ddychymmygasant  hwy  eu  hunain,  a  rhodio  yn 
ei  ffordd  sanctaidd  a  hyfryd  ef.  "  O,"  medd  yr  adyn  tlawd 
sydd  mewn  poenau,  "  pa  mor  gyfiawn  yr  ydwyf  yn  di- 
oddef  hyn,   gan   na   fynnwn    gymmeryd  y  gofal  lleiaf  i 
beidio  dyfod  yma  !   Pa  le  yr  oedd  fy  rheswm  pan  y  gwrth- 
odais  y  fath  gynnyg  graslawn,  pan  oeddwn  yn  galw'r  Arg- 
Iwydd  yn  'Feistr  tost,'  ac  yn  barnu  ei  wasanaeth  hyfryd 
ef  yn  gaethiwed,  a  gwasanaeth  y  diafol  a'r  cnawd  yr  unig 
ryddid  î    Onid  oeddwn  fil  o  weithiau  yn  waeth  nac  ynfyd, 
pan  yr  oeddwn  yn  beio  ar  ffordd  sanctaidd  Duw,  ac  yn 
tybied  ei  bod  yn  fwy  dichlyn  a  ffurfiol  nac  oedd  yn  ang- 
enrheidiol  1    Pan    yr  oeddwn    yn  barnu    gorchymynion 
Crist   yn  rhy  gaethion,  a  phob  peth  a  allwn  ei  wneuthur, 
tuag  at  fyd  arall  yn  afreidiol  1    Pa  beth  a  fuasai  fy  holl 
ddioddefiadau    dros    Grist,  a'r  hyn  o  ddaioni    a  allaswn 
wneuthur,  i'w  cymharu  â'r  poenau  y  rhai  a  raid  i  mi  eu 
dioddef  am  byth  1    Oni  fuasai'r  nefoedd  a  gollais  yn  ddi- 
gon  o  daledigaeth  am  yr  holl  gam,  y  dirmyg  a'r  amharch 
a  allaswn  gael  ì   A  pha  mor  fuan  y  buaswn  yno  yn  ang- 
hofio  yr  hyn  oll  a  allaswn  ei  ddioddef  yn  y  byd  ?   A  phe 
buasai    Crist   yn  gorchymyn  i  mi  wneuthur  rhyw   beth 
mawr, — byw  mewn  ofnau  a  thristwch  gwastadol,  neu  ddi- 
oddef  angau  ganwaith  drosodd,  oni  ddylaswn  wneuthur 
hynny  yn  llawen?    Pa  faint  mwy  pan  nad  oedd  ond  dy- 
wedyd,  '  Cred,  a  bydd  gadwedig :  cais  fỳ  wyneb,  a'th  en- 
aid  a  fydd   byw.     Cymmer  i  fynu  dy  groes,  a  chanlyn  fi, 
ac  mi  a  roddaf  i  ti  fy wyd   tragywyddol.'    O  gynnyg  gras- 
lawn !    0  ammodau  esmwyth  !    O  adyn  melldigedig,  yr 
hwn  ni  fynnwn  gymmeryd  fy  nghynghori  i'w  derbyn  !" 

§  16.  Hyn  hefyd  fydd  yn  ystyriaeth  boenus,  sef  cofio 
am  leied  peth  y  gwerthasant  fywyd  tragywyddol.  Pan  y 
byddantyn  cymharu  gwerth  mwyniant  pechod,  gydag  an- 
feidrol  werth  taledigaeth  y  gwobrwy,  pa  fodd  y  bydd  yr 

anferth  ragoriaeth  yn  eu  llenwi  â  braw  a  synedigaeth  ! 
Meddwl  am  wael  goeg-ddigrifwch  y  cnawd,  neu  glôd, 
neu  barch  marwolion,  yr  hwn  sydd  yn  diflannu  fel  mŵg, 
neu  feddiannu  pentwr  o  aur  yr  hwn  nid  yw  ond  gwir  soth- 
ach,  ac  wedi  hynny  meddwl  am  dragywyddol  wynfyd  y 
gogoniant !  Yna  y  dy  wed  y  creadur  colledig,  "  Ai  dyma'r 
cwbl  a  gefais  am  fy  enaid,  am  fy  Nuw,  ac  am  fy  ngobaith 
o  wynfyd  yn  y  nefoedd  !"  Nid  oes  dim  modd  datgan 
na  gosod  allan  y  modd  y  bydd  y  meddyliau  hyn  yn  briwo 
ac  yn  dryllio  eu  calonnau.  Yna  y  bydd  yr  adyn  truenus 
yn  gwaeddi  yn  erbyn  ei  ynfydrwydd,  gan  ddywedyd,  "O 
ynfyd  colledig  !  a  osodais  i  fy  enaid  ar  werth  am  gan  llei- 
ed  pris  a  hyn  !  A  wedais  i  fy  Nuw  am  ychydig  dom  a 
llaid  !  A  werthais  i  fy  Iachawdwr,  megis  Judas,  am  ych- 
ydig  arian  !  Nid  oedd  gennyf  ond  breuddwyd  o  wynfyd 
yn  lle  gobaith  am  y  nefoedd.  Ac  yr  awrhon,  wedi  i  mi 
ddeffroi,  y  mae'r  cwbl  oll  wedi  diflannu  !  Y  mae  fy  nham- 
maid  wedi  troi  yn  fustl,  a'm  cwppan  yn  wermod !  Wedi 
i  mi  flino  ar  eu  blâs,  y  pleser  a  ddarfu.  Ai  dyma'r  hyn  a 
gefais  am  y  fath  drysor  gwerthfawr !  Pa  fath  gyfnewid 
ynfyd  a  wnaethum  !  Pa  elw  a  fuasai  i  mi,  pe  buaswn  yn 
ynnill  yr  holl  fyd,  ac  yn  colli  fy  enaid  ì  Ond,  0,  am  gan 
lleied  rhàn  o'r  byd  hwn  y  gollyngais,  megis  o'm  llaw,  fy 
rhàn  yn  y  gogoniant  !"  O  na  b'ai  pechaduriaid  yn  cofio 
am  hyn  pan  y  maent  yn  nofio  yn  nigrifwch  y  cnawd,  ac 
yn  dychymmygu  rhyw  ffordd  i  fod  yn  oludog  ac  yn  barch- 
us  yn  y  byd  !  pan  y  maent  yn  rhyfygus  yn  rhuthro  i  dros- 
eddiadau  cyhoeddus  a  gwaradwyddus,  ac  yn  pechu  yn 
erbyn  cerydd  a  llais  eu  cydwybod. 

§  17.  Fe  fydd  hyn  hefyd  yn  ychwanegu'n  fawr  at  eu 
poenedigaeth,  sef  iddynt  yn  fyfyriol  ac  yn  wirfoddol  geisio 
eu  dinystr  eu  hunain.  Pe  buasai  arnyut  ryw  angenrheid- 
rwydd  i  bechu,  buasai  hynny  yn  dyhuddo  llawer  ar  euog- 
rwydd  annioddefol  eu  cydwybodau ;  neu  pe  buasent  yn 
cael  eu  cospi  am  drosedd  un  arall ;  neu  pe  buasai  rhyw 
un  arall  heblaw  hwy  eu  hunain  yn  achos  o'u  dinystr.   Ond 

wrth  feddwl  mai  eu  dewisiad  hwy  eu  hunain  ydoedd  hyn, 
ac  nad  oedd  neb  yn  y  byd  a  allasai  eu  cymmhell  i  bechu 
yn  erbyn  eu  hewyllys  :  yr  ystyriaeth  o  hyn  a  fydd  yn  ych 
wanegu  at  gnofeydd  eu  cydwybod.  "Onid  oedd  gennyf 
ddigon  o  elynion  yn  y  byd,"  meddai'r  creadur  truenus. 
"  ac  a  oedd  raid  i  mi  fod  yn  elyn  i  mi  fy  hun  %  Ni  buasai 
Duw  yn  rhoddi  cymmaint  o  ryddid  i'r  gelyn  diafol,  nac 
i'r  byd,  a  gadael  iddo  gael  cymmaint  llywodraeth  arnaf, 
a'm  cymmell  i  wneuthur  y  trosedd  lleiaf  yn  erbyn  fy  ew- 
yllys.  Nid  oedd  iddynt  hwy  ond  cennad  i  geisio  twyllo  a 
hudo,  ond  myfì  fy  hun  a  ymollyngais  iddynt,  ac  a  ymrodd- 
ais  i  wneuthur  y  drwg.  Ond  a  oedd  angenrheidrwydd  i 
mi  godi  fy  llaw  yn  erbyn  fy  enaid  fy  hun,  i  dywallt  gwaed 
fy  einioes  %  Ni  bu  gennyf  erioed  y  fath  elyn  a  mi  fy  hun. 
Ni  chynnygiodd  Duw  un  amser  ddaioni  i'm  henaid,  na 
ddarfu  i  mi  ei  wrthod.  Efe  a'm  llwythodd  megis  â  thru- 
gareddau,  ac  a  adnewyddodd  ei  waredigaethau  y  naill  ar 
ol  y  llall,  i  dynnu  fy  nghalon  atto  ;  ie,  efe  a'm  ceryddodd 
yn  garedig,  ac  a  wnaeth  i  mi  riddfan  dan  faich  fy  anuf- 
udd-dod ;  ac  er  i  mi  addaw'n  helaeth  yn  fy  nghystudd, 
etto,  er  hyn  i  gyd,  nid  oeddwn  yn  ewyllysgar  o'm  calon  i 
ufuddhau  iddo."  Fel  hyn  y  bydd  y  pechaduriaid  truenus 
hynny  yn  galw  i  gof  pa  fodd  y  buontyn  achos  o'u  dinystr 
eu  hunain  ;  a'r  ystyriaeth  o  hynny  a  fydd  yn  trywanu  eu 
calonnau,  gan  feddwl  hefyd  am  y  modd  y  buont  yn  gwrth- 
ryfela  mor  gyndyn  a  rhyfygus  yn  erbyn  Duw,  ac  yn  ym- 
ostwng  mor  ewyllysgar  i  wasanaeth  y  diafol. 

§  18.  Yr  archoll  hon  yn  eu  cydwybodau  a  fydd  etto  yn 
ddyfnach,  pan  ystyriont,  nid  yn  unig  mai  eu  gwaith  eu 
hun  ydoedd,  ond  hefyd  eu  bod  hwy  wedi  cymmeryd  cym- 
maint  poen  allafur  i  gyflawni  eu  damnedigaeth,  fel  ag  y 
cymmerasant  y  gorchwyl  yn  eu  llaw  i  weithio  allan  eu 
dinystr  eu  hunain,  i  wrthwynebu  Yspryd  Duw,  i  ddi- 
ddymmu  effeithiau  ei  drugareddau  ar  y  naill  law,  a'i  fam- 
edigaethau  ar  y  llaw  arall,  ac  hyd  yn  nod  i  leihau  awdur- 
dod  eiair,  i  ddarostwng  llywodraeth  rheswm,  ac  i  ddystewi 

eu  cydwybod !  Hyn  oll  a  ddeallasant  ac  a  gyflawnasant. 
Er  eu  bod  yn  rhodio  mewn  perygl  gwa'stadol  o  ddigofaint 
Duw,  ac  yn  gwybod  y  gallai  ef  eu  gosod  yn  y  llwch,  a'u 
taflu  mewn  mynyd  i  uífern,  etto  yr  oeddent  yn  anturio 
hyn  oll.  0,  y  mawr  boen  a'r  drafferth  y  mae  pechaduriaid 
yn  gymmeryd  i'w  damnio  eu  hunain  !  Gallasent  yn  hawdd 
fwynhau  sobrwydd,  ac  iechyd,  a  heddwch  ar  ammodau  îs 
ac  esmwythach,  ond  yr  oeddent  yn  dewis  yn  hytrach  lodd- 
est  a  meddwdod,  gyda  thlodi,  gwaradwydd  ac  afiechyd. 
Boddlonrwydd  a  allasent  gael  gydag  esmwythdra  ahyf- 
rydwch,  er  hynny  hwy  a  ddewisasant  gybydd-dod,  mawr- 
edd,  a  goruchafiaeth,  er  iddynt  eu  ceisio  gyda  gofalon  ac 
ofnau,  lludded  y  corph,  a  blinder  yspryd.  Er  i'w  digof- 
aint  eu  poeni,  a  dial  a  chynfigen  ysu  eu  hysprydoedd  ;  er 
i  halogrwydd  ac  aflendid  ddinystrio  eu  cyrph,  eu  meddian- 
nauf  a'u  henw  da;  etto  hwy  a  wnant  ac  a  ddioddefant  hyn 
oll  yn  hytrach  na  chaniatau  i'w  heneidiau  fod  yn  gad  wedig. 
Gyda  pha  fath  wallgofrwydd  a  gwylltineb,  y  byddant  yn 
cwyno  o  herwydd  eu  ffolineb,  gan  ddywedyd,  "  A  oedd 
damnedigaeth  yn  werth  fy  holl  boen  a'm  llafur  1  Oríid 
allaswn  fod  yn  golledig  yn  rhâd,  heb  ddîm  cost  %  A  oedd 
yn  rhaid  i  mi  ei  brynu  mor  ddrud  %  Meddyliais  y  gallaswn 
fod  yn  gadwedig  heb  draíferth  na  helbul,  ac  onid  allaswn 
fod  yn  golledig  hefyd  heb  gymmeryd  cymmaint  o  boen  % 
A  oedd  raid  i  mi  fodmor  llafurus  i  weithio  allan  fy  nam- 
nedigaeth,  pan  ag  yr  oedd  Duw  wedi  gorchymmyn  i  mi 
weithio  allan  fy  iachawdwriaeth  ì  Pe  llafuriaswn  gym- 
maint  am  y  nefoedd  ag  a  wnaethum  am  uffern,  myfi  a  fu- 
aswn,  mae'n  debygol,  wedi  ei  chael.  Yr  oeddwn  yn 
gwaeddi  allan  yn  erbyn  trymderffbrdd  duwioldeb,  ac  mor 
ílin  ac  anhyfryd  oedd  y  gwaith  o  hunan-ymwadiad ;  ac  er 
hyn  oll,  cymmerais  lawer  mwy  o  boen  a  blinderdros  Sat- 
tan,  fel  y  cawn  farwolaeth  yn  daledigaeth.  Pe  buaswn  yn 
caru  Crist  mor  gryf  ag  y  cerais  fy  mhleserau  ac  elw  byd- 
ol  ac  anrhydedd,.ac  yn  meddwl  cyn  amled  am  dano,  ac 
yn  ei  geisio  mor  daer  ac  egniol,  0  mor  ddedwydd  y  gall- 

aswn  fod  ynawr!  Ond  yn  gyfiawn  yr  ydwyf  yn  dioddef 
fflamau  uffern,  o  herwydd  i  mi  eu  prynu  mor  ddrud,  yn 
hytrach  na  derbyn  y  nefoedd  pan  yr  oedd  wedi  ei  phwr- 
casu  at  fy  nwylaw." 

§  19.  0  na  b'ai  Duw  yn  dy  ddeffroi,  0  ddarllenydd,  i 
gymmeryd  attat  y  meddyliau  hyn,  yn  awr,  rhag  y  trueni 
anrhaethol  hwnnw,  sef  eu  cymmeryd  attat  dy  hun  yn  uff- 
ern,  ac  felly  bod  yn  ddialwr  ac  yn  boenidiwr  arnat  dy 
hun.  Na  ddywed  nad  ydynt  ond  pethau  dychymmygol. 
Darllen  yr  hyn  a  feddyliodd  Difes  pan  yr  oedd  mewn 
poenau.  Luc,  16.  Megis  y  mae'r  enaid  hwnnw  yn  unig 
yn  mwynhau  tangnefedd  a  chyssuron  y  nef,  yr  hwn  sydd 
yn  byw  mewn  cymmundeb  á  Duw,  ac  yngwasanaeth  yr 
Arglwydd,  ac  felly  yn  ymddwyn  megis  creadur  rhesym- 
mol,  felly  hefyd  y  bydd  raid  i'r  annuwiolion  ddioddef 
poenau  uffern,  o  herwydd  eu  bod  wedi  gwerthu  eu  hun- 
ain  i  wneuthur  drwg,  ac  yn  byw  yngwasanaeth  Satan  a 
phechod.  Ac  megis  y  byddant  yn  ddynion,  neu  yn  gread- 
uriaid  rhesymmol,  mewn  byd  arall,  felly  hefyd  y  byddant 
yn  dioddef  neu  yn  mwynhau,  yn  ymddwyn  ac  yn  ymres- 
ymmu  megis  dynion. 

PENNOD   VI. 


TRUENI  Y  RHAI  HYNNY  AG  SYDD  YN  COLLI,  NID 
YN  UNIG  TRAGYWYDDOL  ORPHWYSFA'R  SAINT, 
OND  HEFYD  MWYNIANT  AMSEROL,  AC  YN  Y  DI- 
WEDD    YN    DIODDEF    POENAU   UFFERN. 


§  1.  Cyttundeb  a  chyssondeb  y  bennod  hon  â'r  un  flaenorol.  §  2.  (1)  Y 
mwyniant  a'r  hyfrydwch  amserol  y  mae  y  rhai  damniol  yn  eu  colli.  §  3. 
(1 )  Eu  meddyliau  rhyfygus  am  eu  hawl  yn  Nghrist  a  Duw.  §  4.  (2)  Eu 
gobaith,  a'rpethau  y  maent  yn  ymddiried  ynddynt.  §  5.  (3)  Eu  holl 
sail  am  heddwch  cydwybod.  §  6.  (4)  Eu  holl  ddifyrwch  cnawdol.  §  7. 
(5)  Eu  holl  fawredd  a'u  pleserau  darfodedig.  §  8.  (11)  Poenau'r  dam- 
nedigion  sydd  fawr  iawn.  §9.  (1)  Yr  awdwr  o  honynt  yn  fwyaf  pen- 
nodol  yw  Duw  ei  hun.  §  10.  (2)  Lle  neu  gyflwr  y  rhai  damniol.  $  1 1. 
(3)  Y  poenau  hynny  ydynt  eífeithiau  dwyfol  ddialedd.  §  12.  (4)  Bydd 
yn  hyfrydwch  gan  Dduw  eu  cyflawni.  §  13.(5)  Satan  a  gyflawna'r  farn 
arnynt,  a  phechaduriaid  a  fyddant  yn  ymddialwyr  arnynt  eu  hunain. 
§  1C  (6)  Y  poenau  hyn  afyddant  yngyflawn  ar  yr  holl  ddyn,  gorph 
ac  enaid.  §  15.  (7)  Heb  doliant  na  seibiant ;  §  16.  (8)  ac  yn  dragy- 
wyddol.  §  17.  Y  pechadur  rhyfygus  yn  cael  ei  argyhoeddi  o'i  ynfyd- 
rwydd  gan  ei  fod  yn  rhuthro  i'r  poenauhyn.  §  18.  Yn  cael  eigynghori 
i  ffoi  am  ddiogelwch  at  Grist. 

§  1.  Megis  y  mae  i  dduwìoldeb  addewid  o'rbyd  sydd 
yr  awr  hon  a'r  hwn  sydd  i  ddyfod ;  ac  os  bydd  i  ni  geisio 
yn  gyntaf  deyrnas  Dduw  a'i  gyfiawnder  ef,  bydd  i'r  holl 
bethau  eraill  ag  sydd  yn  angenrheidiol  arnom  (ond  o  lai 
gwerth)  gael  eu  rhoddi  i  ni  yn  ychwaneg ;  felly  hefyd  y 
bygythir  difreinnio  yr  annuwiolion,  o'u  tragareddau  tym- 
horol  ac  ysprydol ;  ac  o  herwydd  na  cheisiasant  deyrnas 
Dduw  ä'i  gyfiawnder  ef  yn  gyntaf,  hwy  a  gollant  deyrnas 
nefoedd  a'r  pethau  hynny  hefyd  yr  oeddent  yn  eu  ceisio ; 
a'r  ychydig  hynny  sydd  ganddynt  a  gymmerir  oddiarnynt 
Pe  buasent  yn  medru  dàl  gafael  yn  eu  mwyniant  daearol, 
ac  yn  cael  mwynhau  eu  pleserau  yn  y  byd,  ni  buasent  yn 

gofalu  nemawr  am  golli'r  nefoedd  ;  a  phe  buasent  yn  colli 
y  cwbl  oll,  ac  yn  ymadael  â  phobpeth  er  mwyn  Crist,  hwy 
a  fuasent  yn  cael  pobpeth  drachefn  ynddo  ef,  canys  efe  a 
fuasai  yn  bobpeth  iddynt.  Ond  yn  awr  y  maent  wedi 
gadael  Crist  er  mwyn  pethau  eraill,  ac  o  herwydd  hynny 
hwy  a  gollant  Grist,  ac  hefyd  y  pethau  hynny,  er  mwyn 
pa  rai  y  gadawsant  ef,  hyd  yn  nod  mwyniant  amserol,  heb- 
law  dioddef  poenau  uífern. 

§  2.  (I.)  Jlm  eu  mwynìant  daearol.  Ymhlith  pethau  er- 
aill,  hwy  a  gollant,  yn  fwyaf  pennodol,  eu  rhyfygus,  a'u 
hyderus  grediniaeth  o'u  rhan  yn  ífafr  Duw  a  haeddiant 
Crist ;  eu  holl  obaith  ;  eu  holl  dwyllodrus  heddwch  cyd- 
wybod ;  eu  holl  lawenydd  cnawdol ;  a'u  holl  anianol 
ddifyrwch. 

§  3.  (1)  Hwy  agollant  eurhyfygus  grediniaeth  o'u  rhán 
yn  ffafr  Duw  a  haeddiant  Crist.  Y  grediniaeth  dwyll- 
odrus,  ddisail  yma  sydd  yn  awr  yn  cynnal  eu  hysprydoedd, 
sydd  yn  eu  cadw  rhag  yr  ofnau  a'r  dychryniadau  hynny, 
a  fyddant  yn  sicr  o'u  meddiannu,  oni  ba'i  hyn.  Ond  pa 
beth  a  ysgafnhâ  eu  blinder,  pan  na  allant  gredu  mwyach, 
nallawenhau  yn  hwy  \  Er  i  ddyn  fod  yn  agos  i'r  perygl 
mwyaf  a'r  drygfyd  mwyaf  a  all  fod,  etto,  os  bydd  efe  yn 
barnu  ei  hun  mewn  lle  diogel,  geill  fod  mor  llawen  ag  er- 
aill  sydd  heb  fod  yn  y  cyfryw  sefyllfa  ofnadwy.  Pe  na 
b'ai  dim  yn  angenrheidiol  tuag  at  ein  gwneuthur  yn  hap- 
pus,  ond  yn  unig  ein  bod,  neu  y  cawn  fod  felly,  fe  fyddai 
dedwyddwch  yn  fwy  cyífredin  nac  y  mae'n  debyg  o  fod. 
Megis  y  mae  gwir  ffydd  yn  un  o'r  grasusau  mwyaf  hynod 
yn  y  rhai  a  adgenhedlwyd,  felly  hefyd  y  mae  ífydd  farw, 
neu  ífugiol,  yn  un  o'r  beiau  mwyaf  cyífredin  yn  y  rhai  di- 
adgenedledig,  neu'r  annuwiolion.  Paham  y  mae'r  fath 
luoedd  etto  yn  eistedd  yn  llonydd  ac  yn  ddifraw  pan  y 
gallent  gael  maddeuant,  oni  b'ai  eu  bod  yn  credu  yn  sicr 
eu  bod  hwy  eisoes  wedi  cael  trugaredd.  Pe  b'ai  modd  i 
chwi  ofyn  i  filoedd  yn  uffern  pa  wallgofiad  a'u  dygoddd 
hwy  yno,  y  rhàn  fwyaf  o  honynt  a  attebent, — Yr  oeddem 

yn  barau  yn  sicr  y  byddem  gadwedig,  hyd  oni  wybuom 
ein  bod  wedi  ein  damnio.  Nyni  a  fuasem  yn  fwy  diwyd 
yn  taer-geisio'r  adenedigaeth  a  grym  duwioldeb,  oni  bu- 
asai  ein  bod  yn  credu  ein  bod  yn  wir  dduwiolion  ac  yn 
wir  Grist'nogion  o'r  blaen.  Yr  oeddem  yn  twyllo  ein 
hunain,  ac  yn  gwênieithio  i  ni  ein  hunain,  hyd  oni  ddaeth- 
om  o'r  diwedd  i'r  lle  poenus  hwn,  ac  yn  awr  nid  oes  war- 
edigaeth  i'w  chael.  Ddarllenydd,  rhaid  i  mi  fod  yn  ffydd- 
lon,  a  dywedyd  wrthyt  y  bydd  y  gobaith  twyllodrus  a'r 
grediniaeth  ryfygus  sydd  gan  luaws  o  annuwiolion,  sef  y 
rhai  difraw,  halogedig,  a'r  rhai  sydd  heb  erioed  gael  eu 
darostwng,  eu  plygu  a'u  cyfnewid  ynghylch  eu  cyflwr,  ei 
fod  yn  dda,  na  fydd  hyn  oll,  yn  y  diwedd,  ond  amryfusedd 
cadarn  i  ddinystrio  eu  heneidiau.  Nid  oes  yn  uífern 
ddim  o'r  fath  grediniaeth  a  hyn.  Nid  oedd  hynny  ond 
dichell  Satan,  fel  y  byddai  iddynt,  yn  gibddall,  ei  gan]yn  eí 
yn  fwy  hyfion  i  uífern  :  ond  y  pryd  hynny,  efe  a  dynn 
ymaith  y  gorchudd,  a  hwy  a  gant  weled  pa  le  y  maent. 

§  4.  (2)  Hwy  a  gollant  hefyd  eu  holl  obeithion,  neu, 
yn  hytrach,  yr  holl  bethau  hynny  ag  yr  oeddent  yn 
gobeitho  ynddynt.  Yn  y  bywyd  yma,  er  eu  bod  yn 
cael  eu  bygwth  â  digofaint  Duw,  etto  y  mae  y  gobaith  y 
diangant  yn  cynnal  eu  calonnau.  Prin  y  medrwn  ymddi- 
ddan  â'r  meddwyn,  neu'r  tyngwr  a'rrhegwr  mwyaf  anys- 
tyriol,  neu'r  erlidiwr  a'r  cellweiriwr  pennaf,  nad  ydyw 
yn  gobeithio  bod  yn  gadwedig  yn  y  diwedd.  O  fyd  ded- 
wydd,  pe  buasai  iachawdwriaeth  mor  hawdd  a  chyífredin 
a'r  gobaith  yma ;  ie,  mae  lle  i  feddwl  y  bydd  y  gobaith 
yma  mor  gryf,  fel  y  bydd  i  ddynion  ddadleu  o'r  achos 
gyda  Christ  ei  hun  yn  nydd  y  farn,  a  haeru  eu  bod  wedi 
bwyta  ac  yfed  yn  ei  wydd,  ac  wedi  prophwydo  a  bwrw 
allan  gythreuliaid  yn  ei  enw.  Hwy  a  wadant  yn  gadarn 
na  ddarfu  iddynt  erioed  esgeuluso  Crist  pan  yr  oedd  yn 
newynog,  neu  yn  noeth,  neu  yngharchar,  hyd  onis  gwrth- 
brofir  eu  honniadau  anwireddus  ganddo,  drwy  ddatgan 
eu  barn  a'u  condemniad.    Oh  !  gyflwr  gresynnus  y  dynion 

hynny,  pan  fydd  raid  iddynt   ymadael   â'u  holl    obaith. 
"  Panfyddo  marw  dyn  drygionus,  fe  ddarfu  am  ei  obaith 
ef,  a  gobaith  y  traws  a  gyfrgollir"  Diar.  11:6.    Llygaid 
yr   annuwiolion  a  ddiffygiant,  metha  ganddynt  ffoi,  a'u 
gobaith  fydd  fel  ymadawiad  yr  enaid.    Job,  11  :  20.    Y 
mae  ymadawiad  yr  enaid,  neuroddi  i  fynu'r  yspryd  (fel  y 
mae'r  geiriau'n  arwyddocau,)  yn  ddarlun  pur  gymmwys, 
ond  dychrynadwy  iawn,  o'r  modd  y  mae   dyn  drwg  yn 
rhoddi  i  fynu  ei  obaith.    Megis  nad  ydyw'r  enaid  yn  ym- 
adael  â'r  corph  heb  ddirfawr  boen,  felly  hefyd  y  mae  gob- 
aith  yr  annuwiol  yn  ymadael.    Y  mae'r  enaidyn  ymadael 
â'r  corph  yn  ddisymmwth,  wedi  bod  yn  lletteua  yno  yn 
hyfryd  efallai  lawer  o  flynyddoedd  ;    ac  yn  y  cyfryw  fodd 
y  mae  gobaith  y  drygionus  yn  diflanu.    Ni  ddychwel  yr 
enaid  mwyach  i  feddiannu'r  corph  yn  y  byd  hwn  :   felly 
hefyd  y  mae   gobaith  yr   annuwiol   yn  ymadael  â'i  enaid 
dros  byth.     Trwy  wyrthiau'r    adgyfodiad    y  cydunir  y 
corph  â'r  enaid  drachefn,  ond  nis  adnewyddir  gobaith  y 
rhai  colledig  trwy'r  fath  wyrthiau  mwyach  yn  dragywydd. 
Myfl  a  feddyliwn  raai'r  olwg  fwyaf  truenus  yn  y  byd  yw 
gweled  dyn  annuwiol  yn  marw,  a'i  holl  obaith  yn  diflannu 
gydag  ymadawiad  yr  enaid.    A  chyda  pha  fath  gyfnewid- 
ìad  y  mae  efe  yn  ymddangos  mewn  byd  arall !     Yna  pe 
b'ai  dyn  yn  gallu  gofyn  i'r  enaid  diobaith  hwnnw,    A  yd- 
ych  chwi  yn  awr  mor  hyderus   ynghylch  eich  hiachawd- 
wriaethag  yr  oeddech  gynt  ì    pafathatteb  galarusa  dder- 
byniai !    Oh  !  na  b'ai  pechaduriaid  difraw  yn  cael  eu  deff- 
roi  i  ystyried  y  pethau  hyn  mewn  pryd.    Ddarllenydd,  na 
fydded  i  ti  orphwys  hyd  onis  gelli  roddi  rheswm  am  dy  holl 
obaith,  a'i  fod  wedi  ei  sylfaenu  ar  addewidion  ysgrythyrol ; 
a  bod  y  cyfryw  obaith  hefyd  yn  foddion  i  buro  dy  galon, 
yn  adfywio  dy  ymegniadau  a'th  ymdrechiadau  mewn  duw- 
ioldeb ;  ac  fel  y  mae  dy  obaith  yn   cynnyddu,  felly  dy  fod 
yn  pechu  llai,  a'th  fod  yn  fwy  dichlyn  yn  dy  ymarwedd- 
iad,  ac  yn  fwy  ffyddlon  a  gofalus   yn  dy  ufudd-dod.    Os 
ydyw  dy  obaith  y  cyfryw  a  hyn,  dos  rhagot  yn  enw  yr 

Arglwydd  :  dalafael  yndy  obaith,  acnis  gwaradwyddir  mo 
honot  yn  dragy wyddol.  Ond  os  nad  oes  gennyt  un  arwydd 
eglur  o  waith  grâs  ar  dy  galon,  bwrw  ymaith  dy  obaith 
am  fod  yn  gadwedig  heb  dy  ail-eni,  neu  weled  teyrnas 
Dduw  heb  sancteiddrwydd,  neu  gael  rhàn  yn  Nghrist  onid 
ydwyt  yn  ei  garu  yn  fwy  na  thad  na  mam,  ie,  na  dy  ein- 
ioes  dy  hun  hefyd.  Ofni,  neu  anobeithio  fel  hyn,  nad  oes 
modd  i  ti  fod  yn  gadwedig  heb  y  cyfryw  ffydd  a  gobaith 
a  hyn  yw'r  cam  cyntaf  tua'r  nefoedd.  Os  bydd  dyn  allan 
o'r  iawn  ífordd,  pa  beth  sydd  iddo  i'w  wneuthur  i  ddyfod 
yn  ei  ôl  1  pa  foddion  a  raid  iddo  arfertuagat  ddychwelydî 
Onid  ofni  neu  anobeithio  na  ddaw  ef  byth  i  ben  ei  daith 
yn  y  ffordd  y  mae  efe  ynddi,  sef  wedi  iddo  golli  yr  iawn 
ffordd  1  Os  bydd  ei  artref  tua'r  dwyrain,  ac  yntau  yn  cer- 
dded  tua'r  gorllewin  ;  tra  y  mae  efe  yn  meddwl  ei  fod  ar 
yr  iawn  ffordd,  efe  a  â  ymlaen,  a  thra  y  mae  efe  yn  myned 
ymlaen,  y  mae  efe  yn  myned  ymhellach  allan  o'r  iawn 
ffordd ;  a  phan  y  mae  efe  yn  dechreu  anobeithio  myned 
adref,  oni  fydd  iddo  droi  yn  ei  ol  ì  Yna  y  dychwel  efe  • 
ac  wedi  hynny  y  gall  ddechreu  gobeithio.  Yn  union  yr 
un  dull  a  hyn  y  mae  gyda  dy  enaid  dithau,  O  bechadur. 
Yr  ydwyt  wedi  cael  dy  eni  allan  o'r  ffordd  i'r  nefoedd,  ac 
yr  ydwyt  wedi  myned  ymlaen  yn  hollol  wrthwyneb  i'r 
iawn  ffordd  er  ys  Uawer  blwyddyn.  Yr  ydwyt  yn  myned 
ymlaen,  gan  obeithio  y  byddi  gadwedig,  o  herwydd 
nad  ydwyt  cyn  waethed  a  llawer  o  ddynion  eraill.  Gan 
hynny,  oni  fydd  i  ti  fwrw  ymaith  y  cyfryw  obaith  twyll- 
odrus,  a  chael  dy  ddwyn  i  weled  dy  fod  yr  holl  amser  hyn 
wedi  bod  yn  crwydro  allan  o'r  iawn  ffordd  i'r  nefoedd  ;  oni 
fydd  i  ti  ganfod  hyn,  meddaf,  ni  ddychweli  byth  yn  ol,  fel 
y  byddot  gadwedig.  Nid  oes  un  peth  yn  y  byd  mor  deb- 
ygol  i  gadw  dy  enaid  allan  o'r  nefoedd  a'th  obaith  twylJ- 
odrus  o  fod  yn  gadwedig,  a  thithau  allan  yn  hollol  o  ffordd 
iachawdwriaeth.  Gwelwch  gan  hynny  gymmaint  y  bydd 
hyn  yn  ychwanegu  trueni.  y  damnedigion,  gan  y  bydd 
iddynt  golli,  heblaw  y  nefoedd,  eu  holl  obaith  hefyd  o 

6* 

gael  myned  yno,  yr  hwn  sydd  yn   awr  yn  eu  cynnaL 

§  5.  (3)  Yn  nesaf,  hwy  a  gollant  yr  heddwch  cydwybod 

twyllodrus  hwnnw  agsydd  yn  gwneuthur  eubywyd  pres- 

ennol  mor  esmwyth.    Pwy  a  feddyliai  (gan  weled  mor 

anystyriol  y  mae'r  byd  o  bechaduriaid  yn  byw)  y  byddai 

raid  iddynt  ar  fyrder  orwedd  i  lawr  yn  y  fflamau  tragyw- 

yddol !  Y  maent  mor  rhydd  oddiwrth  oíh  uífern  a'r  cred- 

adyn  mwyaf  ufudd,  a  llawer  o  honynt  a  llai  o  anesmwyth- 

der  meddwl  na'r  rhai  a  fyddant  gadwedig ;  a  pha  fath 

ddynion  dedwydd  a  fyddent  pe  parhëai'r  heddwch  yma  1 

Ond  pan  ddywedant  tangnefedd  a  diogelwch,  yna  y  mae 

dinystr  disymmwth  yn  dyfod  ar  eu  gwarthaf,  megis  gwe- 

wyr  esgor  ar  un  a  fo  beichiog,  acni  ddianganthwy  ddim. 

1  Thes.  5:3.    O  dangnefedd  creulon,  yr  hwn  a  fydd  yn 

diweddu  yn  y  fath  ryfel  marwol !    Y  mae  enaid  pob  dyn 

wrth  naturiaeth  yn  deml  Satan,  neu,  yn  hytrach,  ei  gastell 

byddinog  ;  ac  y  mae  pob  peth  mewn  heddwch  gyda'r  cyf- 

ryw  un,  hyd  oni  ddel  Crist  a  dwyn  yno  ddychryniadau 

barn  ac  uífern,  ac  yn  ei  guro  a'i  ysgwydo  âg  ofnau  ac  â 

bygythion,  ac  yn  ei  gymmell  i  ymostwng  iddo,  fel  nad  oes 

ganddo  un  ffordd  arall  i  ddiangc  ond  drwy  ymbil  am  dru- 

garedd  a  maddeuant,  a'i  gymmeryd  ef  yn  llywodraethwr. 

Yna  y  mae  efe  yn  bwrw  allan  Satan,  yn  ei  orchfygu,  ac 

yn  cymmeryd  oddiwrtho  yr  holl  arfogaeth  yr  oedd  yn 

ymddiried  ynddo,  ac  yn  rhannu  ei  yspail.    Luc,  11  :  22 

Yna  y  mae  efe  yn  sefydlu  heddwch  gwirioneddol  a  phar- 

haus.    Os  ydwyt  gan  hynny  yn  aros  yn  yr  heddwch  twyll- 

odrus  cyntaf  hwnnw,  na  ddisgwyl  iddo  fod  yn  sefydlog. 

A  ddichon  dy  enaid  gael   heddwch   parhaus,  a  thithau 

mewn  gelyniaeth  yn  erbyn  Duw  ?    A  ddichon  pechadur 

gael  heddwch  â  Duw  wedi  cyhoeddi  rhyfel  yn  ei  erbyn  ì 

Nis  gallaf  ddymuno  i  ti  fwy  daioni  nac  i  Dduw  ddryllio 

dy  galon  ddifraw,  a'th  ysgwydo  di  allan  o'r  heddwch  twyll- 

odrus  hyn,  a  gwneuthur  i  ti  orwedd  i  lawr  wrth  draed  yr 

Iesu,  gan  ddywedyd,  Arglwydd,  beth  a  fynni  di  i  mi  ei 

wneuthur  ?  ac  yna  bod  i  ti  dderbyn  ganddo  ef  well  a  sicr- 

ach  heddwch,  yr  hwn  nis  cwbl  dorir  un  amser,  ond  afydd 
i  ti  yn  ddechreuad  heddwch  tragywyddol,  yr  hwn  ni  ddi- 
wedda  yn  dy  ddiwedd  di,  megis  heddwch  y  byd  yr  hwn 
sydd  yn  ddisylfaen. 

§  6.  (4)  Hwy  a  gollant  eu  holl  ddifyrwch  cnawdol :  a 
hwy  eu  hunain  a  ddywedant  am  chwerthin,  ynfyd  yw  ;  ac 
am  lawenydd,  pa  beth  a  wna  1  Preg.  2  :  2.  Nid  oedd  ond 
megis  clindarddach  drain  dan  grochan  ;  Preg.  7  :  6  ;  yr 
oedd  yn  cynneu  yn  ddisglaer  dros  dro,  ac  yna  yn  diflannu 
yn  ddisymmwth,  ac  ni  ddychwelai  mwyach.  Yr  oedd  ym- 
ddiddan  am  angau  a'r  farn  a  fydd  yn  gâs  ganddynt,  o  her- 
wydd  ei  fod  yn  rhwystro'eu  difyrrwch.  Nis  gallerît 
ddioddef  meddwl  am  eu  pechodau  a'u  perygl,  am  fod  y 
cyfryw  feddyliau  yn  gostwng  eu  hysprydoedd.  Nis 
gwyddent  pa  beth  oedd  wylo  am  eu  pechodau,  nac  ymos- 
twng  eu  hunain  dan  alluog  law  Duw.  Hwy  a  fedrent 
chwerthin  ymaith  dristwch,  a  chanu  ymaith  eu  gofalon — 
a  gyrru  i  ffordd  y  fath  feddyliau  pruddion,  trymion,  isel; 
hwy  a  feddylient  y  buasai  myfyrio  a  gweddio  yn  ddigon 
i'w  gwneuthur  yn  druenus,  neu  i'w  gyrru  yn  ynfyd.  En- 
eidiau  tlodion  !  pa  mor  druenus  fydd  y  bywyd  hwnnw,  lle 
na  bydd  i  chwi  gael  dim  ond  tristwch  dwfn,  parhaus,  torr- 
galonnus  !  'ie  tristwch  ar  dristwch  !  a  lle  na  chewch  la- 
wenydd  y  saint,  na'ch  llawenydd  eich  hunain  a'ch  gwag 
ddigrifwch  gynt?  A  ydych  chwi  yn  tybied  fod  un  galon 
lawen  yn  uffern  ì  neu  un  wyneb  siriol,  neu  dafod  cell- 
weirus  ì  Yr  ydych  yn  haeru  yn  awr  fod  ychydig  o  law- 
enydd  yn  werth  llaẁer  o  dristwch  ;  ond,  yn  ddiau,  fe  fu- 
asai  ychydig  o  dduwiol-dristwch  (a  hynny  dros  fyr  amser, 
a'r  hwn  a  fuasai  yn  terfynu  mewn  llawenydd  tragywydd- 
ol)  yn  werth  llawer  mwy  na'ch  holl  lawenydd  ynfyd,  canys 
diwedd  y  cyfryw  lawenydd  yw  tristwch. 

§  7.  (5)  Hwy  a  gollant  eu  holl  ddifyrrwch  cnawdol,  a'u 
holl  wynfyd  daearol,  yr  hyn  a  gyfrifent  eu  daioni  pennaf ; 
ie,  eu  nefoedd!  eu  Duw  !  Y  rhai  hyn  a  gollant  yn  gystal  a 
cholli   Duw  ei  hun.    Pa  fath  gwymp  a  fydd  i'r  dyn  sydd 

wedì  ei  ddyrchafu  rae  wn  anrhydedd  daearol  %  Y  dyn  balch, 
y  rheolwr  a'r  gorthrymwr,  yn  colli  ei  holl  oruchafiaeth  ! 
Ac  wedi  ei  ddarostwng  i'r  pridd,  ni  bydd  neb  yn  gwybod 
dim  gwahaniaeth  rhwng  ei  lwch  a'i  esgyrn  ef  a  llwch  ac 
esgyrn  y  cardottyn  tlottaf,  ac  ni  bydd  mwy  o  barch  i'w 
enaid  ef  na'u  heneidiau  hwythau.  Pa  fath  nifer  o'r  mawr- 
ion,  a'r  pendefigion,  a'r  dysgedigion,  a  gânt  eu  cau  allan 
o  bresenoldeb  Crist,  y  rhai  ni  chant  fwynhau  yn  hwy  eu 
palasau  gwychion,  eu  gwelyau  esmwyth,  a'u  clustogau 
sidanaidd  ì  Ni  chânt  ganfod  mwyach  eu  gerddi  hyfryd, 
eu  dolydd  têg,  eu  cynhauaf  ffrwythlon,  a'u  hysguboriau 
llawnion.  Ni  bydd  yno  ddahteithion  ar  eu  byrddau,  na 
mawrion  yn  cydeistedd  i  lawr,  a  gweision  yn  gweini 
iddynt  bob  peth  angenrheidiol.  Nid  yw'r  glwth  cyfoeth- 
og  yno  yn  cael  ei  ddilladu  â  phorphor  ac  a  lliain  main, 
nac  yn  cael  byd  da  yn  helaethwych  beunydd.  Yno  ni 
bydd  disgwyl  am  glod,  a  pharch,  a  syndod,  a  rhyfeddod 
yr  edrychwyr.  Hwy  a  fyddant  yn  treulio  eu  hamser 
mewn  tristwch  a  galar,  ac  nid  mewn  campau,  a  chwareu- 
yddiaeth,  a  difyrrwch  cnawdol.  Pa  mor  fawr  fydd  y  cyf- 
newidiad  a  gânt  weled  yno  ì  Fe  fydd  gwýn,  trachwant, 
a  gwres  anlladrwydd  wedi  darfod  y  pryd  hwnnw !  Y  fath 
dorr-calon  fydd  iddynt  edrych  y  naill  yn  wyneb  y  llall  ! 
Pa  fath  gyfarfod  a  fydd  rhyngddynt  y  pryd  hwnnw,  pan 
fyddant  yn  melldithio'r  diwrnod  y  gwelsant  eu  gilydd 
gyntaf !  Oh  !  na  b'ai  pechaduriaid  yn  cofio  hyn,  ac  yn  gof- 
yn  iddynt  eu  hunain,  a  ddaw'r  danteithion,  y  moethau,  a'r 
pleserau  hyn  i'm  canlyn  i  fyd  arall  ì  ac  oni  fydd  meddwTl 
am  danynt  y  pryd  hwnnw  yn  ein  poeni  1  neu,  a  fyddwn 
ni  y  pryd  hynny  yn  barnu  bod  pechaduriaid  yn  gydgyf- 
rannogion  mewn  drygioni,  yn  gyfeillgarwch  caredig?  A 
phaham  y  gwnawn  ni  werthu  ac  ymadael  â'r  cyfryw  la- 
wenydd  anrhaethadwy  a  thragywyddol  am  fwyniant  mor 
fyr  ac  ansicr  o  bleserau  darfodedig  1  Deuwch,  a  chan 
ein  bod  wedi  pechu  ynghyd,  gadewch  i  ni  weddio  hefyd 
gyda'n  gilydd  am  i  Dduw  faddeu  i  ni.    Gadewch  i  ni  gyn- 

horthwyo  y  naill  y  llall  tua'r  nefoedd,  yn  lle  gwneuthur 
hynny  a  fedrom  i  dwyllo  a  dinystrio  ein  gilydd.  Oh !  na 
b'ai  dynion  yn  gwybod  pa  fath,  a  pha  mor  ddrwg  er  eu 
lles,  yw  llawer  o'r  pethau  y  maent  yn  eu  dymuno,  yn  en- 
wedig  pan  y  maent  yn  ewyllysio  cael  peth  tuag  at  borthi 
eu  blys,  a  thuag  at  wasanaethu  chwantau'r  cnawd.  Nid 
yw  hyn  ddim  amgen  nac  ewyllysio  i'w  profedigaethau 
gael  eu  hychwanegu,  ac  i  rwydau  a  maglau'r  diafol  gael 
eu  lliosogi. 

§  8.  (11)  Megis  ag  y  bydd  y  golled  o  orphwysfa'r  saint 
yn  ymddangos  yn  fwy  chwerw  a  gofìdus,  o  herwydd  eu 
bod  hwy  wedi  colli  pleserau'r  byd  a  phob  mwyniant 
daearol,  felly  hefyd  y  bydd  eu  poenau  yn  cael  eu  chwan- 
egu'n  fwy  o  lawer,  wrth  ystyried  hyn.  Gellir  deall,  mewn 
rhan,  doster  y  poenau,  ac  mor  fawr  ac  annioddefol  ydynt, 
os  gwnawn  ystyried  yr  Awdwr  o  honynt,  sef  Duw  ei  hun 
— y  lle  o  boenau,  neu  gyflwr  y  rhai  colledig — mai  ffrwyth- 
au,  neu  arwyddion  o  ddial  dwyfol,  yw'r  poenau  hynny 
-— bod  yr  Hollalluog  yn  cymmeryd  hyfrydwch  neu  bles- 
ser  ynddynt,  (sef  ynghospedigaeth  yr  annuwiolion) — 
mai  Satan  a  phechaduraid  eu  hunain  fydd  yr  offerynau 
yn  llaw  Duw  i  gyflawni'r  gosp,  ac  felly  yn  ymddialwyr 
arnynt  eu  hunain — y  bydd  y  poenau  hynny  yn  gyflawn, 
yn  cyrhaedd  i  bob  rhan  o'r  corph  a'r  enaid,  yn  ddiseib- 
iant,  yn  ddiorphwys,  ac  yn  ddiddiwedd. 

§  9.  (1)  Y  pen  Aiodwr  o  boenau  uffern  yw  Duw  ei  hun. 
Ac  megis  nad  oedd  yr  hwn  y  troseddodd  pechaduriaid 
yn  ei  erbyn  ddim  llai  nâ  Duw  ei  hun,  felly  hefyd  nid  llai 
nâ  Duw  fydd  yr  un  a'u  cospa  hwynt  am  eu  troseddiadau. 
Y  mae  efe  wedi  parottoi'r  poenau  hynny  ar  fedr  ei  elyn- 
ion.  Ei  ddigofaint  parhaus  a  fydd  bob  amser  yn  eu  hyssu 
hwynt.  Anadl  ei  lid,  ac  angerdd  ei  ddigllonrwydd  a 
fyddant  yn  ennyn  y  fflammau.  Ei  ddigofaint  ef  a  fydd  yn 
faich  annioddefol  i'w  heneidiau.  Pe  buasai  hyn  ddim 
ond  rhyw  beth  rhyngddynt  hwy  a  rhyw  greadur  arall,  fe 
fuasai  yn  hawsach  iddynt  ei  ddioddef:  ond  gwae'r  hwn 

a  syrthio  dan  wialennodiau'r  Hollalluog !  Peth  ofnadwy 
yw  syrthio  yn  nwylaw  y  Duw  byw,  Heb.  10  :  31 ;  canys 
pe  buasai'r  holl  fyd  yn  eu  herbyn,  a  phe  buasai  nerth,  a 
grym,  a  chryfder  yr  holl  greaduriaid  wedi  ei  gydgyssylltu 
i'w  poeni  a'u  cospi,  ni  fuasai  hyn  oll  ddim  i'w  gyfFelybu 
i  ddigofaint  Duw.  Etto  gwell  ganddynt  yn  awr  droseddu 
yn  erbyn  Duwna  digio  eu  meistr  tir,  neu  un  o'u  cwsmer- 
iaid,  neu  eu  meistr,  neu  gyfaill,  neu  ryw  gymmydog,  neu 
wneuthur  unrhyw  beth  a  fyd'dai  yn  groes  i'w  natur,  neu 
farweiddio  trachwant,  neu  ymwadu  â'u  pechod  mynwesol. 
Ond  y  pryd  hynny,  hwy  a  ddymunant  fil  o  weithiau  (etto 
yn  ofer  a  diles)  pe  digwyddasai  iddynt  eu  bod  yn  gâs 
gan  yr  holl  fyd  yn  hytrach  nac  iddynt  golli  ífafr  Duw.  Y 
fath  dân  yssol  y  w  ei  ddigofaint !  Os  ennynir  efyma,  'ie, 
ond  ychydig,  yr  ydym  yn  gwywo  fel  glaswellt !  Mor  fuan 
y  mae  ein  nerth  yn  pallu,  ac  yn  troi  yn  wendid,  a'n  teg- 
wch  yn  wrthuni !  Nid  cyn  gyflymmed  yr  yssa'r  ffagl  dân 
y  sofl  ac  y  dinystria  digofaint  Duw  bechaduriaid  anhydyn. 
Y  rhai  hynny  ni  fedrent  ddioddef  na  charchar  na  merth- 
yrdod  yma  er  mwyn  Crist,  ie,  na  phrin  erlidigaeth,  na 
gogan,  na  gwatwor,  pa  fodd  y  bydd  i'r  cyfryw  rai  y  pryd 
hynny  ddioddef  angerdd  fîlammau  a  fíaglau  tân  digofaint 
Duw  ì 

§  10.  (2)  Y  13e,  neu'r  cyflwr  poenedig  hwnnw,  sydd 
hefyd  wedi  ei  ordeinio  i  ddangos  ac  i  ddyrchafu  cyfiawn- 
der  Duw.  Pan  yr  oedd  Duw  yn  chwennych  gogoneddu 
ei  nerth  a'i  allu  anfeidrol,  efe  a  wnaeth  y  bydoedd.  Ac 
y  mae  pob  peth  a  greodd  yn  eglurhau  ei  ddoethineb,  gan 
eu  bod  wedi  eu  gwneuthur  mor  hardd,  mor  drefnus,  ac 
mor  rheolaidd,  ac  yn  atteb  y  diben  i  ba  un  y  gwnaed 
hwynt  oll :  ac  y  mae  ei  Ragluniaeth  yn  ymddangos  yn 
hyn,  sef,  o  herwydd  ei  fod  yn  cynnal  ac  yn  goruwch-ly- 
wodraethu  pobpeth.  Pan  yr  ennynodd  gwreichionnen  o'i 
lidiawgrwydd  gynt  ar  y  ddaear,  yna  y  boddodd  yr  holl 
fyd  oddyeithr  wyth  dyn ;  Sodom  a  Gomorrah  hefyd,  ac 
Adraah  a  Zeboim,  a  losgwyd  â  thân  o'r  nefoedd ;  y  môr 

a  gauodd  o  amgylch  rhai,  a'r  ddaear  a  ymagorodd  ac  a 
lyngcodd  eraill;  a'r  plâ  yn  dinystrio  miloedd.  Pa  fath 
dyst  safadwy  a  pharhaus  o  ddigofaint  Duw  yw  cyflwr 
truenus  yr  Iuddewon  yn  bresennol  1  Ond  etto,  er  hyn  i 
gyd,  fe  ogonneddir  Duw  yn  fwy,  a'i  drugaredd  a'i  gyf- 
iawnder  a  ymddangosant  yn  fwy  eglur,  yn  o  byd  y  ddaw; 
ac  megis  ag  y  bydd  iddo  y  pryd  hynny  ogoneddu  ei  dru- 
garedd  mewn  fFordd  ag  a  fydd  uwchlaw  amgyífred  y 
seintiau  hynny  ag  sydd  yn  ei  fwynhau  fwyaf,  felly  hefyd 
yr  eglurha  efe  ei  gyfiawnder  yn  y  cyfryw  fodd  ag  yr  ym- 
ddengys  ei  fod  yn  gyfiawnder  Duw.  Ac  ni  thybia  efe 
fflaramau  uíFern  yn  rhy  boeth  i'r  pechaduriaid  cyndyn  a 
gwrthryfelgar ;  ac  wedi  iddynt  losgi  yno,  dros  fyrddiwn 
o  flynyddau,  nis  edifarha  efe  o'r  drwg  a  syrthiodd  arnynt. 
A  gwae  i'r  enaid  hwnnw  a  fyddo  fel  hyn  wedi  ei  osod  i 
fynu  yn  nôd  i  saethau'r  Hollalluog,  neu  megis  yn  berth 
i'w  llosgi  gan  ífaglau  ei  eiddigedd,  a  fílammau  cynddar- 
edd  ei  lidiawgrwydd,  ac  etto  heb  eu  difa. 

§  11.  (3)  Poenau'r  damnedigion  fyddant,  yn  ddiau,  yn 
ddirfawr,  yn  erchyll,  ac  yn  anfeidrol,  o  herwydd  effeith- 
iau  dwyfol  ddialedd  ydynt.  Digofaint  sydd  ofnadwy, 
eithr  y  mae  dialedd  yn  anghymmodol,  yn  ddiwala,  ac  yn 
ddiarbed.  Pan  fydd  i'r  Hollalluog  ddywedyd  yn  ei  Kd  : 
"  Yn  awr  fy  nghreaduriaid  gwrthryfelgar  a  gant  ddiodd- 
ef,  o  herwydd  eu  diystyrwch  o'm  hamynedd  a'm  dioddef- 
garwch.  Cofiwch  fel  y  disgwyliais  wrthych  yn  ofer,  fel 
yr  ymostyngais  i'ch  rhybuddio,  i'ch  cynghori,  ie,  i  erfyn 
arnoch.  A  oeddech  chwi  yn  tybied  y  buaswn  yn  cymmer- 
yd  fy  niystyru  felly  yr  holl  amser  V  Yna  y  bydd  efe  yn 
dial  am  bob  camddefnydd  ac  esgeulusdra  o'i  drugaredd,  am 
eu  holl  ddiystyrwch  o  Grist  a  moddion  grâs.  Oh  !  na 
b'ai  dynion  yn  gweled  ac  yn  ystyried  hyn  mewn  amser, 
ac  yn  ceisio  ymostwng  a  boddio  Duw  yn  well,  ac  felly  yn 
rhagflaenu'r  farn  a'r  gospedigaeth. 

§  12.  (4)  Ystyriwch  hefyd,  er  fod  Duw  yn  ewyllysio 
yn  hytrach  i  ddynion    dderbyn    Crist,  a   thrugaredd,  a 

maddeuant,  etto  pan  y  maent  yn  dal  i  barhau  yn  gyndyn 
ac  yn  gildynnus  yn  eu  gwrthryfelgarwch,  efe  a  gymmer 
hyfrydwch  yn  eu  dinystr  a'u  cospedigaeth.  Ac  er  ei  fod 
yn  dywedyd  "  Nid  oes  lidiawgrwydd  ynof"  etto  y  mae 
efe  yn  Uefaru  drachefn  fel  hyn,  "  Pwy  a  osodai  fieri  a 
drain  yn  fy  erbyn  mewn  rhyfel  ì  Myfi  a  awn  drwyddynt, 
myfi  a'u  llosgwn  hwyntynghyd."  Esaia,  27  :  4.  a  27  :  11. 
Oh !  greaduriaid  truenus  gan  hynny,  canys  y  mae  efe  yn 
dywedyd  ymhellach:  "  Amhynny  yr  hwn  a'u  gwnaeth  ni 
thosturia  wrthynt,  a'r  hwn  a'u  lluniodd  ni  thrugarha  wrth- 
ynt.  Ac  megis  y  llawenychodd  yr  Arglwydd  ynddynt  i 
wneuthur  iddynt  ddaioni ;  felly  y  llawenycha  efe  hefyd 
i'w  dinystrio  a'u  difetha,"  Deut.  28  :  63,  megis  y  gwnaeth 
efe  i'r  Israeliaid  gynt ,-  a  gwae  fydd  i'r  eneidiau  hynny,  y 
rhai  y  mae  yr  Arglwydd  yn  llawenychu  i'w  cospi  a'u 
poeni.  Canys  y  mae  efe  yn  dywedyd  yn  y  Diarhebion, 
Minnau  hefyd  a  chwarddaf  yn  eich  dialedd  chwi,  mi  a 
wawdiaf  pan  syrthio  arnoch  yr  hyn  yr  ydych  yn  ei  ofni. 
Diar.  1  :  26,  27.  A  pha  mor  ofnadwy  a  fydd  hyn,  pan  na 
fedr  neb  yn  y  nef  na'r  ddaear  roddi  cymmorth  iddynt,  ond 
Duw  yn  unig,  ac  efe  a  lawenycha  yn  eu  dinystr,  ac  a 
chwardd  yn  eu  dialedd.  Etto,  er  bod  yr  Ysgrythyr  yn 
dywedyd  am  Dduw,  ei  fod  yn  cliwerthin  ac  yn  gwawdio, 
nid  ydymi  ddeall  y  geiriau  hyn  yn  ol  yllythyren,  ond 
mewn  ífordd  ddynol  o  siarad,  gan  ei  fod  yn  ymddarostwng 
i'n  gwendidau  ni,  ac  yn  gosod  hynny  allan  yn  ol  ein  de- 
alltwriaeth  ni,  ac  wrth  hyn  y  mae  i  ni  ddeall  y  bydd  cosp- 
edigaeth  pechaduriaid  mor  ofnadwy,  fel  na  ellir  ei  osod 
allan  mewn  unrhyw  eiriau  eraill,  fel  y  byddo  i  ddynion 
amgyffred  y  peth  yn  iawn. 

§  13.  (5)  Ystyriwch  ymhellach,  mai  Satan  a  phechad- 
uriaid  eu  hunain  fydd  y  swyddogion  a  fyddant  yn  cyf- 
lawni'r  farn  ;  a'r  un  a  fu  mor  llwyddiannus  yn  eu  hudo 
a'u  denu  oddiwrth  Grist  fydd  y  pryd  hynny  yn  eu  cospi 
am  ymollwng  i'r  brofedigaeth  a  syrthio  i'w  rwyd.  Hyn 
a  fýdd  y  daledigaeth  a  rydd  efe  iddynt  am  eu  holl  wasan- 

aeth  ;  am  wrthod  gorchymynion  Duw,  a  gwadu  Crist,  ac 
esgeuluso  eu  heneidiau  trwy  annogiad  a  dichellion  y  di- 
afol.  Ond  pe  buasent  hwy  wedi  gwasanaethu  Crist  mor 
ffyddlon  ag  y  gwnaethant  y  cythraul,  efë  a  fuasai  yn 
rho'i  iddynt  well  taledigaeth.  Cyfiawn  iawn  hefyd  yw  idd- 
ynt  fod  yn  boenidwyr  arnynt  eu  hunain,  a  chael  o  honynt 
weled  fod  eu  dinystr  o  honynt  eu  hunain ;  a  chan  hyn- 
ny  ni  fedrant  achwyn  ar  neb  ond  arnynt  eu  hunain 
yn  unig: 

14.  (6)  Ystyriwcji  hefyd  ymhellach,  fod  eu  poenau  yn 
cyflawn  feddiannu'r  holl  ddyn,  gorph  ac  enaid.  Megis  y 
mae  pob  rhàn  ac  aelod  o'r  corph  wedi  cytuno  i  bechu, 
felly  hefyd  y  bydd  yn  rhaid  iddynt  oll  fod  yn  gyfrannog- 
ion  o'r  poenau  a'r  gospedigaeth.  A  chan  fod  yr  enaid 
yn  llywodraethu,  ac  wedi  bod  yn  bennaf  yn  y  pechod, 
felly  hefyd  y  bydd  yn  dioddef  yn  bennaf  ;■ — a  chan  ei  fod 
yn  uwch,  ac  a  natur  fwy  rhinweddol  nâ'r  corph,  felly 
hefyd  y  bydd  poenau  a  chospedigaeth  yr  enaid  yn  rhagori 
ar  ddioddefiadau'r  corph ; — ac  megis  y  mae  llawenydd  yr 
enaid  yn  rhagori  ar  bob  llawenydd  anianol,  felly  hefyd  y 
mae  poenau  a  thrueni'r  enaid  yn  fwy  dirfawr  nâphoenau 
corphorol.  Nid  yn  unig  yr  enaid  a  raid  ddioddef,  ond  hef- 
yd  enaid  pecliadurus.  Ni  losg  tàn  oni  bydd  y  tanwydd 
yn  sychion ;  ond  os  golosg  sychion  a  fydd  y  coed,  pa  mor 
angerddol  y  bydd  fîiam  a  gwres  y  tanllwyth  !  Fe  fydd 
euogrwydd  eu  pechodau,  i'r  eneidiau  damnedig,  megis 
golosg,  neu  bylor  (gun  powderj  i  wneuthur  i  fíiammau 
uffern  afael  ynddynt  a'u  difa  yn  fwy  ofnadwy  ac  angerdd- 
ol.  Bydd  raid  i'r  corph  hefyd  ddioddef  ei  ràn  :  y  corph 
hwnnw  yr  oeddent  mor  ofalus  am  dano,  yn  ei  besci  mór 
foethus  a  danteithiol,  ac  yn  ei  ddilladu  mor  hardd  a 
thrwsiadus,  pa  gymmaint  a  fydd  yn  rhaid  iddo  yn  awr 
ddioddef  ì  Pa  fodd  y  mae  ei  ucheldrem  Wedi  ei  thynnu  i 
lawr  !  Pa  gyn  lleied  yr  edrych  y  fflammau  ar  ei  degwch 
a'i  harddwch !  Y  llygaid  hynny,  y  rhai  a  fyddent  arferol 
o  gael  gweled  pob  peth  ag  oedd  hyfryd  a  gwych  i'r  olwg, 

ni  chânt  y  pryd  hynny  ganfod  dim  ond  pethau  ofnadwy  a 
dychrynadwy ;  a'r  Duw  hwnnw,  yr  hwn  a  ddigiasant, 
uwch  eu  pennau ;  a'r  seintiau  hynny,  y  rhai  a  ddiystyr- 
asant,  yn  mwynhau'r  gogoniant  hwnnw  a  gollasant  hwy  ;  , 
ac  o'u  hamgylch  hwy  ni  bydd  neb  ond  cythreuliaid  ac 
eneidiau  colledig.  Pa  fodd  yr  edrychant  yn  ol  ac  y  dy- 
wedant,  "A  ddaeth  ein  holl  wleddoedd,  a'n  campau,  a'n 
gwyl-mabsantau,  a'n  llawenydd,  a'n  digrifwch  i'r  fath  ddi- 
wedd  a  hyn  !"  Y  clustiau  hynny,  y  rhai  a  fyddent  arferol 
o  glywed  peroriaeth  a  chanu,  ni  chapt  wrando  ar  ddim 
mwyaçh  ond  oergri,  nadau,  a  llefain  eu  cyfeillion  colledig  ! 
Y  plant  yn  gwaeddi  allan  yn  erbyn  eu  rhieni,  y  rhai  a 
osodasant  siamplau  drwg  o'u  blaen,  ac  a'u  hannogasant 
mewn  drygioni  a  phechod  !  G-wyr  a  gwragedd,  meistriaid 
a  gweision,  gweinidogion  a  gwrandawyr  y  gair,  swydd- 
ogion  a  deiliaid,  yn  achwyn  ar  eu  gilydd,  ac  yn  cyhuddo'r 
naill  y  llall,  o  herwydd  eu  bod  wedi  dyfod  i'r  poenau  an- 
nioddefol  hynny,  ac  o  herwydd  eu  bod  hwy  gynt  yn 
rhwystr  i'w  gilydd  i  ^gyflawni  eu  dyledswydd ;  yn  cyd- 
ddwyn  â'u  gilydd,  ac  yn  cyd-annog  y  naill  y  liall  i  bechu, 
ac  yn  tewi  ac  yn  peidio  a  cheryddu  eu  cyfeillion,  pan  y 
dylasent  eu  cynghori  a'u  rhybuddio  o'u  perygl.  Fel  hyn 
y  bydd  y  corph  a'r  enaid  yn  gyd-gyfeillion  mewn  gwae  a 
thrueni. 

§  15.  (7)  Ymhellach,  fe  fydd  y  poenau  hyn  yn  fwy  o 
lawer  o  herwydd  y  byddant  yn  ddidoliant,  ac  yn  ddiseib- 
iant.  Yn  y  byd  hwn,  pan  y  byddid  yn  sôn  wrthynt  am 
uffern,  neu  pan  y  byddai  eu  cydwybód  yn  eu  cyhuddo  ac 
yn  eu  haflonyddu,  yr  oedd  ganddynt  ryw  gyssurwyr  yn 
agos ;  eu  cyfeillion  ofer,  eu  gwaith  a'u  galwedigaeth,  eu 
cymdeithion,  a'u  llawenydd,  a'u  difyrrwch.  Hwy  a  allas- 
ent  y  pryd  hynny  yfed,  neu  chwareu,  neu  gysgu  ymaith 
eu  gofalon  a'u  gôfidiau ;  ond  yn  awr  y  mae'r  holl  fedd- 
yginiaethau  hyn  wedi  diflannu.  Yr  oedd  eu  calon  galed, 
ryfygus,  ac  anghrediniol  y  pryd  hyn  megis  mur  o'u  ham- 
gylch,  ac  yn  gastell  i'w  hamddiffyn  yn  erbyn  blinder  ys- 

pryd.  Satan  neu'r  Diafol  ei  hun  oedd  eu  cynghorwr  a'u 
cyssurwr,  yr  tfn  fath  ac  y  bu  i  ein  mam  gyntaf,  Efa :  "Ai 
diau  ddywedyd  o  Ddicw,  Nafwyttewch  o  hono  ?  ni  bydd- 
>wch  feirw  ddim  !  A  ydyw  Duw  yn  dywedyd  wrthych 
y  cewch  chwi  orwedd  yn  ufFern  1  Ni  fydd  i  hyn  fod  : 
mae  Duw  yn  fwy  trugarog.  Neu,  os  oes  y  fath  le  ag 
uffern,  pa  achos  i  chwi  ofni  y  cewch  fyned  yno  1  Onid 
ydych  chwi  yn  Gristionogion  %  Oni  chollodd  Crist  ei 
waed  drosoch  chwi!"  Felly,  megis  ag  y  mae  Yspryd 
Crist  yn  ddiddanydd  y  seintiau,  felly  hefyd  y  mae  Satan 
yn  gyssurwr  y  rhai  annuwiol.  Nid  oes  yr  un  lleidr  yn 
fwy  gofalus  rhag  iddo  ddeftroi  pobl  y  tŷ  y  mae  efe  yn  ei 
dorri  ac  yn  ei  yspeilio,  nag  y  mae'r  diafol  i  beidio  di- 
huno'r  pechadur.  Ond  wedi  iddo  farw,  yna  y  mae  Satan 
yn  darfod  gwenieithio  iddo  a'i  gyssuro.  Pa  ffordd  gan 
hynny  yr  edrych  y  pechadur  truan  a  cholledig  hwn  am 
gyssur  %  Y  rhai  hynny  a'i  tynnasant  ef  i'r  rhwyd,  ac  a 
addawasant  iddo  ddiogelwch,  sydd  yn  awr  yn  ei  adael  ef, 
ac  yn  cael  eu  gadael  gan  eraill.  Mae  ei  gyssuron  wedi 
ymadael ;  a'r  Duw  cyfiawn  (rhybuddion  yr  hwn  a  ddi- 
styrodd  efe)  a  fydd  yn  awr  yn  sici  o  gyflawni  ei  air  yn  ei 
erbyn  hyd  at  y  tippyn  lleiaf. 

§  16.  (8)  Ond  yr  hyn  a  fydd  yn  ychwanegu  creulon- 
der  a  thoster  y  poenau  yn  fwyaf  dim,  fydd  yr  ystyr- 
iaeth  o'u  parhad,  sef  y  byddant  yn  dragywydd.  Pan  y 
bydd  myrdd  myrddiwn  o  oesoedd  wedi  myned  heibio, 
hwy  a  fyddant  mor  newydd  yn  dechreu  a'r  diwrnod  cyn- 
taf.  Pe  buasai  rhyw  obaith  o  ddiwedd  arnynt,  fe  fuasai 
yn  gyssur  i'r  damnedigion  ragweled  hynny  :  ond  am  byth  ! 
neu  yn  dragywydd  !  Mae'r  meddwl  am  hyn  yn  ddigon  i 
dorri  eu  calonnau,  ac  felly  yn  annioddefol.  Ni  fyddent 
hwy  yn  blino'n  pechu,  ac  ni  flina  Duw  yn  eu  cospi  hwy- 
thau.  Ni  fynnent  hwy  edifarhau  â'u  holl  galón  am  eu 
pechodau,  ac  ni  bydd  edifar  gan  Dduw  eu  cospi  hwythau. 
Hwy  a  dorrasant  gyfraith,  ac  a  droseddasant  orchymynion 
y  tragywyddol  Dduw,  ac  am  hynny  hwy  a  gânt  ddioddef 

cospedigaeth  dragywyddol.  Hwy  a  wyddent  eu  bod  yn 
gwrthod  teyrnas  dragywyddol,  a  pha  ryfeddod  os  bydd 
iddynt  hwy  gael  eu  cau  allan  yn  dragywydd  !  Yr  oedd 
eu  heneidiau  anfarwol  yn  euog  o'r  trosedd,  a  chan  hynny 
rhaid  iddynt  ddioddef  poenau  tragy  wyddol.*  Pa  ryw  fath 
ddynion  dedwydd  y  cyírifasent  eu  hunain  pe  buasent  yn 
cael  aros  yn  llonydd  yn  eu  beddau,  neu  yn  cael  caniattad 
i  fyned  i  orwedd  yno  drachefh  ']  Pa  fodd  y  byddant  yn 
galw  jac  yn  gwaeddi,  "  O  angau,  i  ba  le  yr  aethost  % 
Tyred  yr  awr  hon,  a  chymmer  oddiwrthyf  y  bywyd 
truenus  hwn.  Oh !  na  b'ai  y  poenau  hyn  yn  torri  fy 
nghalon,  ac  yiî  diweddu  fy  hoedl !  Oh  !  na  bawn  yn  cael 
marw  unwaith  etto  !  Oh  !  na  buaswn  heb  erioed  gael  fy 
ngeni  i'r  byd."  Y  cyfryw  riddfannau  a  hyn  fydd  i'r  medd- 
yliau  am  dragywyddoldeb  wasgu  o'u  calonnau.  Yr  oedd- 
ent  yn  arferol  o  weled  pregethau  a  gweddiau  yn  hirion  ; 
ond  pa  mor  hir  y  meddyliant  yr  arteithiau  a'r  dialeddau 
diddiwedd  hyn  !  Pa  mor  anfeidrol  gan  hynny  y  gwahan- 
iaeth,  a'r  rhagoriaeth  rhwng  parhad  eu  pleserau  yn  y  byd, 
y  rhai  nid  oeddent  ond  am  funud  awr,  a'r  poenau  anniodd- 
efol  hyn  !  y  rhai  a  barhant  yn  ddiseibiant  i  bob  tragy- 
wyddoldeb.  Cofia,  O  bechadur,  fod  dy  amser  yn  y  byd  yn 
bur  agos  a  dirwyn  i  fynu.  Yr  ydwyt  yn  sefyll  megis  wrth 
ddrws  tragywyddoldeb ;  ac  y  mae  angau  yn  barod  i  agor 
y  drws,  a'th  ollwng  di  i  mewn.  Dos  a  chysga  ychydig 
nosweithiau  yn  ychwaneg,  a  cherdd  oddiamgylch  ychydig 
ddyddiau  yn  ychwaneg  ar  y  ddaear,  ac  wedi  hynny  y 
derfydd  dy  holl  nosweithiau  a'th  ddyddiau  yn  y  byd  hwn 
— dy  feddyliau,  dy  ofalon,  dy  bleserau,  a  fyddant  i  gyd  oll 
yn  cael  eu  llyngcu  i  fynu  yn  nhragywyddoldeb  !  rhaid  i 
ti  fyned  i  mewn  a  dechreu  ar  y  bywyd,  a'r  cyflwr  tru- 
enus  ac  anghyfnewidiol  hwnnw,  na  fydd  byth  ddiwedd 
iddo.  Megis  ag  y  mae  llawenydd  a  hyfrydwch  y  nef 
uwchlaw  amgyfFred  dyn,  felly  hefyd  y  mae  poenau  uffern. 
Y  mae  poenau  tragywyddol  a  diderfyn  uwchlaw  deall- 
twriaeth  ac  amgyffred  plant  dynion. 

§  17.  Ond  myíì  a  feddyliwn  fy  mod  yn  gweled  y  pech- 
adur  cyndyn  yn  penderfynu,  mewn  anobaith,  ac  yn  dy- 
wedyd,  "  Os  rhaid  i  mi  gael  fy  namnio,  nid  oes  meddyg- 
iniaeth — nid  oes  modd  diangc  gan  hynny.  Yn  hytrach  na 
byw  fel  y  mae  yr  Ysgrythyr  yn  gorchymyn,  myfi  a  âf  yn 
mlaen  ar  antur.  Ni  bydd  waeth  arnaf  fi  na'r  rhan  fwyaf 
o'm  cymmydogion — A  nyni  a  wnaion  ei  dioddef 'cyn  gys- 
tal  ac  y  medrom."  Och  !  och  !  greadur  gwael  ac  ynfyd,  y 
fath  ag  ydwyt,  gad  i  mi  ddymuno  arnat,  cyn  i  ti  bender- 
fynu  myned  ymlaen  yn  dy  yrfa  wallgofus ;  gad  i  mi  erfyn 
arnat  roddi  i  mi  wrandawiad  pwyllog  ac  ystyriol,  tra  y 
gofynwyfiti,  Pwy,  neu  pa  beth,  ydwyt  ti  fel  y  medrit 
ddioddef  digofaint  Duw  %  Pa  un  ai  Duw  ai  dyn  ydwytl 
Pa  beth,  neu  pa  faint  yw'th  nerth,  a'th  allu,  a'th  gryfder  % 
Ni  íydd  dy  holl  gadernid  yn  erbyn  Duw  ond  gwaelach  na 
chvvyr  neu  soíl  o  flaen  y  tân  yssol,  neu  megis  ûs  o  flaen  y 
gwynt,  neu  lŵch  yr  heolydd  o  flaen  y  corwynt  nerthol. 
Pe  b'ai  dy  gadernid  megis  haiarn,  a'th  esgyrn  fel  prês  ; 
pe  wedi  dy  sylfaenu  fel  y  ddaear,  a'th  gadernid  megis  col- 
ofnau'r  nefoedd  ;  etto  tydi  a  ddiflennit  gydag  anadl  ei  lid- 
iawgrwydd.  A  pha  faint  mwy  ynte  pan  nad  ydwyt  ond 
telpyn  o  glai  anadledig,  ac  yn  cael  dy  gadw  dros  ychydig 
ddyddiau  rhag  cael  dy  yssu  gan  bryfaid  trwy  ei  drugaredd 
a'i  dosturi  ef,  yr  hwn  yr  ydwyt  yn  ei  wrthsefyll  ac  yn 
gwrthryfela  yn  ei  erbyn  %  Paham  yr  ydwyt  yn  crynu  o 
flaen  arwyddion  nerth  ac  argoelion  digofaint  yr  Hollall- 
uog  ì  Paham  y  byddi  yn  dychrynu  wrth  glywed  taranau, 
neu  wrth  weled  mellt  yn  goleuo,  y  rhai  sydd  yn  hysbysu 
ei  gadernid,  a'r  rhai  a  eilw'r  Salmydd"Llefyr  Arglwydd" 
y  rhai  sydd  yn  rhwygo'r  coedydd,  ac  yn  dryllio  yn  ysgyr- 
îon  y  derw  cadarnaf — yn  dadymchwel  yn  llwyr  yr  adeil- 
adau  gwychaf  a  godidocaf;  neu,  paham  yr  ydwyt  yn  ofni 
y  plâ  dinystriol,  pan  y  mae  yn  ahrheithio  o'th  amgylch  ì 
Pe  buasit  yn  canfod  plâau  yr  Aipht,  neu'r  ddaear  yn  agor 
ei  safn  i  lyngcu  Dathan  ac  Abiram,  neu  yn  gweled  Elias 
yn  galw  am  dân  o'r  nefoedd  i  ddinystrio'r  capteiniaid  a'u 

cynnulleidfaoedd — oni  fuasai'r  olwg  ar  un  o'r  rhai  hyn  yn 
dy  ddychrynu  1  Oni  fuasit  yn  delwi  yn  y  fan,  a'th  enaid 
yn  darfod  ynotl  Pa  fodd  gan  hynny  y  gelli  di  ddioddef  y 
plâau  uíFernol  hynny  î  Paham  yr  ydwyt  yn  edwi  ac  yn 
dihoeni  dan  y  poen  a'r  gofid  lleiaf  a  distadlaf — rhy w  ddol- 
uriau  ysgafn,  y  rhai  a  ddigwyddant  i  ti  yraa — sef  y  ddan- 
nodd,  sangiad  o'r  gymmalwst  (gout,)  neu'r  garreg,  bod  yn 
ol  o  ry w  aelod  ;  syrthio  i  dlodi ;  neu  fod  dan  ryw  adfyd, 
neu  waradwydd1?  Ac  etto,  ti  a  gyfrifit  y  rhai  hyn  i  gyd  yn 
gyssylltiedig  (ryw  amser  sydd  i  ddyfod)  lawer  yn  ysgafn- 
ach  ;  ie,  y  boen  o  honynt  yn  gyflwr  o  ddedwyddwch 
mewn  cyfìelybiaeth  i'r  hyn  a  ddioddefi  yn  uffern.  A  pha- 
ham  y  mae  meddwl  am  angau,  a'r  ystyriaeth  ei  fod  yn 
agos  attat,  yn  'dy  frawychu  cyn  gymmaint  ì  Oh  !  pa  mor 
oeraidd  y  mae  hynny  yn  treiddio  at  dy  galon !  Ac  oni 
chyfrifit  y  bedd  yn  baradwys  mewn  cymmhariaeth  i'r  lle 
hwrmw  o  boenau,  yr  hwn  yr  ydwyt  yn  cymmeryd  arnat 
ei  ddiystyru  1  Ai  anoddefadwy  i  ti  losgi  un  aelod  o'th 
gorph  trwy  ei  ddal  yn  y  tân  %  Pa  fodd  y  medri  ddioddef 
ddengmilwaith  cymmaint  yn  uífern  dros  oesoedd  tragy- 
wyddoldeb  ]  A  phaham  y  bydd  y  meddwl,  neu  sôn  am  uíf- 
ern,  yn  peri  cymmaint  o  aflonyddwch  a  chythrwfl  yn  dy 
yspryd  1  Ac  a  elli  di  ddioddef  y  poenau  anrhaethol  hyn- 
ny  1  A  phaham  yr  oedd  y  glwth  cyfoethog  hwnnw  yn  y 
ddammeg,  yn  cwyno  wrth  Abraham  o  herwydd  y  poenau 
hynny  yn  uffern  1  A  phaham  y  bydd  dy  gyfeillion,  wrth 
glywed  son  am  y  cyfryw  le,  yn  colli  eu  calondid,  ac  yn 
troi,  ac  yn  cyfnewid  eu  hiaith  falch  a'u  hymddiddanion 
ymffrostgar  ]  A  phaham  na  fedr  y  rhai  hyn  ddiystyru  uff- 
ern  yn  gystadl  a  thithau  1  Ac  oni  welaist  ti,  neu  oni  fuost 
ti  erioed  yn  ymddiddan  â  dyn  mewn  cyflwr  anobeithiol, 
neu  mewn  blinder  yspryd  ì  Mor  ddigyssur  yr  oedd  ei 
ymadrodd,  a'i  fywyd  yíi  faich  trwm  iddo !  Nid  oedd  dim 
o'i  holl  feddiannau,  nac  un  o'i  holl  berthynasau,  yn 
gwneuthur  dim  lleshâd,  nac  yn  rhoddi  dim  cyssur  iddo. 
Nid  oedd  ganddo  ddim  blas  mewn  na  bwyd  na  diod.    Yr 

oedd  golwg  ar  ei  hen  gyfeillion  yn  ei  gythryblu  a'i  aflon- 
yddu.    Yr  oedd  yn  flin  ganddo  fyw,  ac  etto  yn  ofni  marw. 
Os  gellir  dioddef  trueni'r  damnedigion,  paham  nad  allaì 
dyn  ddioddef  yn  hawddach  y  rhagbrofion  bychain  hyn  o 
uífern  %  Pa  beth  a  ddigwyddai  pe  byddit  yn  gweled  y 
cythraul  yn  ymddangos  i  ti  mewn  rhyw  lun  dychrynad- 
wyî  Onifyddai  dy  galon  yn  darfod  o'th  fewn,  a'th  wallt 
yn  sefyll  gan  fraw  a  synnedigaeth  ]    A  pha  fodd  y  gelli 
ddioddef  dros  dragywyddoldeb  yn  y  fan  lle  na  bydd  i  ti 
ddim  cyfeillion  ond  cythreuliaid  a  damnedigion  ]    Ac  nid 
yn  unig  eu  gweled,  ond  cael  cyd-ddioddef  â  hwynt,  ahwy- 
thau  yn  dialeddu  arnat  ac  yn  dy  ddirboeni  1    A  gad  i  mi 
unwaith  etto  ofyn  i  ti,  os  ydyw  digofaint  Duw  mor  fychan 
o  beth,  paham  yr  oedd  Mab  Duw  ei  hun  yn  gwneuthur 
cymmaint  o  hono,  ac  yn  ei  weled  mor  fawr  %    Onid  oedd 
yn  gwneuthur  iddo  chwysu  megis  dafnau  mawr  o  waed, 
yn  syrthio  i'r  ddaear  ]    Ac  Arglwydd  y  bywyd  a  waedd- 
odd  allan,  "Trist  iawn  yw  fy  enaid  hyd  angau;"  ac  ar  y 
groes,  "Fy  Nuw,   fy  Nuw,   paham  y'm  gadewaist?"  Yn 
ddiau,  pe  buasai  rhywun  yn  gallu  dioddef  digofaint  Duw, 
a'r  holl  waradwydd  a'r  poenau  hyn,   yn  hawdd,  onid  Iesu 
Grist  a  fuasai  yn  abl  i  wneuthur  hynny  1  Yr  oedd  efe  yn 
meddiannu  mwy  o  allu  a  chadernid  i  ddioddef  y  cyfryw 
bethau  nag  sydd  gennyt  ti.    Gwae   a  fydd  i  ti,  O  bechad- 
ur  cyndyn,  o  herwydd  dy  fod  mor  ynfyd  a  meddwl  dy  fod 
mewn  diogelwch  !    A  ydwyt  ti  mor  ffbl  a  disgwyl  mai 
hawdd  i  ti  fydd  yr  hyn  oedd  mor  galed    a  phwysfawr  i 
Grist !    Ie,  yr  oedd  Mab  Duw  mewn    chwerw  ing,    ac 
mewn   chwys  gwaedlyd,  äanfelldith  y  gyfraith  yn  unig; 
ac  etto  yr  wyt  ti,  greadur  gwael,  ynfyd,  yn  ei  farnu  yn 
beth  ysgafn,  i  ddioddef,  hefyd,  felldith  yr  efengyl,  yr  hon 
sydd  yn  gofyn  cymmaint  mwy  cospedigaeth.  Heb.  10  :  29. 
Y  Duw  graslawn  a  thrugarog  a'th  ddygo  i  edifeirwch,  rhag 
i  ti,  yn  y  diwedd,  brynu  dy  edifeirwch  yn  rhy  ddrud. 

§  18.  Ac  yn  awr,  ddarllenydd,  yr  ydwyf  yn  gofyn  dy 
fwriad  ì    Pa  ddefnydd  a  wnei  o  hyn  oll  ì   A  gaiíF  y  cwbl 

fod  yn  ofer,  yn  ddifudd,  ac  yn  ddileshad  ì  neu,  a  wyt  ti 
yn  bwriadu  ystyried  y  pethau  hyn  yn  ddifrifol  1  Yr  yd- 
wyt  wedi  bwrw  heibio  lawer  rhybudd  oddiwrth  Dduw, 
ac  a  wnei  di  felly  â  hwn  hefyd  ì  Cymmer  ofal,  gwylía ; 
canys  ni  wna  Duw  sefyll  bob  amser  yn  dy  rybuddio  ac  yn 
dy  fygythio  !  Mae  llaw  dialedd  yn  barod  i  gael  ei  dyrch- 
afu,  a'r  dyrnod  ymron  disgyn  ar  dy  ben,  a  gwae  i'r  dyn 
hwnnw  ar  ba  un  y  syrthia !  A  ydwyt  ti  yn  barod  i  droi 
heibio'r  llyfr,  a  dywedyd,  "  Nid  yw  hwn  yn  sôn  am  ddim 
ond  am  uffern  a  damnedigaeth."  Fel  hyn  hefyd  yr  oeddit 
yn  achwyn  ar  y  pregethwr.  Ac  onid  ydwyt  yn  ewyllysio 
i  ni  ddy  wedyd  i  ti  am  y  pethau  hyn  ì  A  fynnit  ti  i  ni  fod 
yn  euog,  neu  orfod  atteb  am  waed  dy  enaid,  trwy  dewi  a 
pheidio  dywedyd  yr  hyn  a  orchymynodd  Duwi  ni  eihys- 
pysu  i  ti  1  A  ewyllysit  ti  ddarfod  am  danat  mewn  llon- 
yddwch  a  distawrwydd,  ac  i  ninnau  gael  ein  dinystrio 
gyda  thi,  yn  hytrach  na'th  ddigio  trwy  ddywedyd  y  gwir- 
ionedd  1  Os  ydwyt  ti  yn  ewyllysio  bod  yn  euog  o'r  cyf- 
ryw  annynol  greulondeb,  na  atto  Duw  i  ninnau  hefyd  fod 
yn  euog  o'r  fath  anferth  ynfydrwydd.  Nyni  a  wyddom 
mai  dyma'r  union  ffordd  i  ni  gael  ein  casâu,  sef  ysgrifenu 
neu  bregethu  fel  hyn.  A  chan  fod  y  rhàn  fwyaf  yn  caru 
parch  ac  anrhydedd,  ychydig  iawn,  ysywaeth,  sydd  mor 
ffyddlon  a  dywedyd  y  câs-wir  wrth  eu  cydnabod  a'u  cyf- 
eillion  annuwiol.  Ond  yr  wyf  yn  gofyn  i  ti,  ac  yn  dymuno 
arnat  ystyried,  a  ydyw'r  pethau  hyn  yn  wirai  nadydyntî 
Ac  oni  buasent  yn  wir,  rnyfi  a  fuaswn  yn  cydymuno  â  thi 
o'm  calon  yn  erbyn  pawb  a  fuasai  yn  ceisio  dychrynupobl 
fel  hyn  heb  achos.  Ond  os  gwirioneddau  gair  Duw  yw'r 
bygythion  hyn,  pa  fath  ddyn  truenus,  pa  fath  adyn  ynfyd 
wyt  ti,  na  fynnit  wrando  arnynt  na'u  hystyried  ì  Os  yd- 
wyt  yn  un  o  bobl  Dduw,  fe  fydd  yr  athrawiaeth  hon  yn 
gyssur  ac  nid  yn  ddychryndod  i  ti.  Os  ydwyt  ti  etto  heb 
dy  ail  eni,  ac  heb  edifarhau  am  dy  bechodau,  myfi  a  fedd- 
yliwn  y  dylai  fod  arnat  gymmaint  o  ofn  clywed  am  nef- 
oedd  ac  am  uffern,  onid  ydwyt  yn  tybied  fod  y  geiriau  yn 

unig,  a  sôn  am  nefoedd  ac  iachawdwriaeth,  yn  ddigonol 
i'th  achub.  Dyben  ac  ystyr  pregethu  i  ti  am  y  nefoedd  a 
thrugaredd  yw,  dy  gael  i'w  ceisio  â'th  holl  galon,  ac  nid 
eu  gwrthod  ; — a  hyn  yr  ydwyf  yn  ei  erfyn  arnat  er  mwyn 
Crist  Iesu  ; — ac  yr  ydym  yn  traethu  ac  yn  pregethu  yng- 
hylch  uffern,  gan  ddymuno  arnat  ei  gochel,  ffoi  oddiwrthi, 
a  diangc  i'r  noddfa.  Pe  na  buasai  dim  dichon  i  ti  ddiangc, 
nac  yr  un  modd  i  ti  ffoi,  ni  buasai  ond  gwaith  ofer  dy  ry- 
buddio  rhag  myned  i  uffern.  Ond  tra  yr  ydwyt  yn  fyw  y 
mae  pob  gobaith  am  danat,  ac  y  mae'n  angenrheidiol  arfer 
pob  moddion  i'th  gyffroi  o'th  anystyriaeth.  Oh  !  pa  galon 
a  ddichon  byth  amgyffred,  na  thafod  draethu,  y  fath  boenau 
ofnadwy  y  mae'r  eneidiau  hynny  yn  eu  dioddef  ag  sydd. 
dan  ddigofaint  Duw.  Y  pryd  hynny  y  byddwch  chwi,  O 
bechaduriaid  anystyriol,  yn  llefain  ar  Grist  Iesu,  "Oh! 
trugaredd  !  Oh  !  tosturi  !  Oh  !  cyrnmer  drugaredd  ar  fy 
enaid  tlawd."  Ond,  Oh!  ddyn  ystyria  mewn  amser,  a  gwel 
fy  mod  i  yn  erfyn  arnat  yn  enw'r  Arglwydd  Iesu,  i  dost- 
urio  wrthyt  dy  hun,  i  gymmeryd  trugaredd  ar  dy  enaid. 
dy  hun.  A  ydwyt  ti  yn  tybied  y  trugarha  Duw  wrthyt  ti 
pan  nad  ydwyt  yn  medru  tosturio  wrthyt  dy  hun  %  Pan 
fydd  dy  geffyl  yn  gweled  rhyw  dwll  neu  bydew  o'i  ílaen, 
nid  hawdd  y  gelli  ei  yrru  i  mewn  iddo  ;  ac  a  fyddi  di  mor 
ynfyd  a  diddeall  a  thafîu  dy  hun  i  uffern  pan  yr  ydwyt  yn 
cael  dy  ragrybuddio  o'r  perygl  ì  Canys  pwy  a  saif  o  flaen 
ei  lid  ef  a  phwy  a  gyfyd  ynghy?iddaredd  digofaint  yr  Holl- 
alluog.  Nah.  1  :  6.  Myfi  a  feddyliwn  y  byddai  hyn  yn  ddi- 
gon,  ac  na  byddai  yn  angenrheidiol  ychwanegu  geiriau, 
ac  y  byddit  ti  yn  barod  i  fwrw  ymaith  dy  bechodau  dam- 
niol  a  dinystriol  yn  ddioed,  a'th  roddi  dy  hun  i  fynu  yn 
hollol  i  Grist.  Cymmer  y  cyfryw  fwriad  attat,  a  gwna 
hynny  yn  ddioed,  fel  y  caffwyf  weled  dy  wyneb  ymhlith  y 
saint  yn  yr  orphwysfa  nefol  honno.  A  Duw  a  ddarostyngo 
dy  galon  i  daro  y  cyfammod  hwn  âg  ef  heb  oedi  yn 
hwy  !  Ond  os  ydwyt  wedi  caledu  i  farwolaeth,  ac  nad  oes 
gobaith  na  disgwyliad  mwy,  nag  un  feddyginiaeth  i'th  ach- 

ub,  na  ddywed  etto  ryw  amser  i  ddyfod,  neu  ryw  dro  ar 
ol  hyn,  na  chefaist  ti  erioed  dy  gynghori  na'th  rybuddio, 
ond  bydded  i  ti  gofio  fod  genyt  gynt  gyfaill  fîyddlon  afyn- 
nasai  ragflaenu  a  rhwystro  dy  ddamnedigaeth. 


PENNOD   VII. 

YR    ANGENRHEIDRWYDD    O   DDYFAL-GEISIO    GOR- 
PHWYSFA'R    SAINT. 

§  1.  Gorphwysfa'r  Saint  yn  cael  ei  hesgeuluso'n  hynod,  yn  enwedig  §  2. 
Gan  y  rhai  â  meddyliau  bydol,  §  3.  A  chan  y  werinos  aflan;  §  4.  Gan 
y  proffesswr  ffurfiol,  §  5-8.  A  chan  y  rhai  duwiol  eu  hunain,  pa  un  ai 
swyddogion,  gweinidogion,  neu  y  cyhoeddus.  §  9.  Y  mae'r  awdwr  yn 
galaru'r  esgeulusdra,  ac  yn  atinog  y  darllenydd  i  ddiwydrwydd,  trwy 
ystyried — §  10.  Y  dyben  yr  ydym  yn  ei  olygu ;  y  gwaith  sydd  gennym 
i'w  wneuthur;  byrdra  ac  ansicrwydd  ein  hamser,  a  diwydrwydd  ein 
gelynion;  §11.  Ein  talentau,  ein  trugareddau,  ein  perthynas  i  Dduw, 
ein  cystuddiau.  §  12.  Pa  gynnorlhwyon  sydd  gennym ;  pa  ddaliadau  yr 
ydym  yn  eu  proffessu  ;  a'i  bod  yn  eglur  na  fedrwn  ni  byth  wceuthur  di- 
gon.  §  13.  Bod  pob  gras  yn  tueddu  i  ddiwydrwydd  ;  ac  mai  gwaith  ofer 
y w  bod  yn  anystyriol ;  bod  llawer  o'n  hamser  yn  cael  ei  gamdreulio ;  ac  y 
bydd  y  taledigaeth  yn  gyfattebol  i'r  Uafur  a'r  diwydrwydd.  §  14.  Mai 
trefn  a  gorchymyn  Duw  y  w  ymdrechu  ;  ac  y  mae  pawb  yn  cymmeradwyo 
hynny,  neu  hwy  a  wnant  ryw  dro  ;  ac  y  mae'r  Cristinongoreu,  yn  amser 
ei  farwolaeth,  yn  galaru  o  eisiau  hynny — ac  o  eisiau  hynny  y  mae'r  nef- 
oedd  yn  cael  ei  cholli  yn  fynych,  ac  nid  yw  byth  i'w  chael  heb  hynny. 
§  15.  Y  mae  Duw,  a  Christ,  a'r  Yspryd  Glân,  o  wir  ddifrifwch,  yn  dis- 
gwyl  wrthym — mae  Duw  yn  dangos  hynny  trwy  wrando  ac  atteb  gwedd- 
iau.  Mae  gweinidogioti  yr  efengyl  yn  ddiwyd  ac  yn  bryssur  yn  eu 
cynghorion  a'u  haddysgiadau,  a'r  hoh  greaduriaid  yn  ddiwyd  yn  ein 
gwasanaeth.  Yr  annuwiolion  yn  ddiwyd  yn  gwasanaethu'r  diafol,  megis 
ag  yr  oeddem  ninnau  gynt,  ac  yr  ydym  etto  yn  rhy  dueddol  i  fod  mewn 
pethau  bydol;  ac  yn  y  nefoedd,  ac  yn  uffern,  y  mae  pawb  yn  ddiwyd 
ac  yn  bryssur.  §  16.  Y  mae'r  pen  hwn  yn  diweddu  gyda  rhai  gofyniadau 
deffrous  i'r  annuwiolion,  ac — §  17.  Hefyd,  i'r  rhai  duwiol. 

§  1.  Os  oes  gorphwysfa  mor  sicra  gogoneddus  i'r  seint- 
au,  pa  fodd  na  fyddai  mwy  o  ddyfal  ymdrechu  am  dani  1 

Ac  fe  feddyliai  rhywim,  pe  b'ai  dyn  ond  unwaith  yn 
clywed  am  y  fath  annhraethol  ogoniant  ag  sydd  i'w  gael, 
ac  yn  credu  yr  hyn  a  glywodd,  y  byddai  yn  barod  i  dra- 
gorfoleddu  a  llawenychu,  gan  y  raawr  ddymuniad  o  hono  ; 
ac  felly  ni  byddai  iddo  ond  prin  iawn  gymmeryd  amser  i 
fwyta  nac  i  yfed,  na  meddwl,  na  siarad  am  ddim  arall, 
ond  pa  fodd  y  byddai  iddo  fwynhau  y  cyfryw  drysor  ;  ac 
eto  y  mae  pobl  ag  sydd  yn  clywed  beunydd  am  hyn, 
ac  yn  proífesu  credu  hynny  megis  un  o  byngciau  syl- 
faenol  eu  ífydd,  yn  gofalu  ac  yn  llafurio  cyn  lleied  yn 
nghylch  hynny  a  phe  buasent  heb  erioed  glywed  son  am  y 
fath  le,  neu  heb  gredu  un  gair  ag  oeddent  yn  ei  glywed. 
Mae'r  bai  a'r  diífyg  yma  yn  perthyn,  yn  fwyaf  pennodol, 
i'r  rhai  â  meddyliau  bydol,  i'r  werin  aflan  ac  anystyriol, 
i'r  proífeswyr  ífuríìol,  ac  hyd  yn  nôd  i'r  duwiolion  eu 
hunain. 

§  2.  Mae'r  dynion  bydol  a'u  meddyliau  gymmaint  ar 
bethau  isod,  fel  nad  oes  ganddynt  na  chalon  nac  amser  i 
geisio'r  orphwysfa  hon.  O  bechaduriaid  ynfyd,  pwy  a'ch 
llygad-dynnodd  chwi  ]  Mae'r  byd  yn  cyfnewid  dynion, 
ac  yn  eu  gwneuthur  megis  anifeiliaid  direswm,  ac  yn  eu 
gyrru  ymlaen  amryw  raddau  tu  hwnt  i  wallgofrwydd. 
Gwelwch  y  fath  farchogaeth,  rhedeg,  ymrysson  ac  ym- 
grybinio  y  sydd  am  ryw  beth  gwael,  distadl,  tra  y  mae'r 
orphwyafa  dragywyddol  yn  cael  ei  hesgeulaso  !  Pa  gym- 
maint  o  drefnu  ac  arfaethu  y  modd  i  ddyrchafu  eu  hunain 
ryw  ychydig  raddau  yn  uwch  yn  y  byd  na'u  brodyr,  tra 
y  maent  yn  diystyru  brenhinol  oruchafiaeth  y  seintau  !  Y 
fath  ymlid  diwala  ar  ol  pleserau  cnawdol,  tra  y  maent  yn 
edrych  ar  y  gwaith  o  foliannu  Duw,  yr  hyn  yw  llawenydd 
angylion,  megis  baich  blin  !  Y  fath  ddiwydrwydd  diflino 
i  ddyrchafu  eu  plant  a'u  hiliogaeth,  i  helaethu  eu  medd- 
iannau,  (ie,  fe  allai,  am  ryw  fywoliaeth  wael,  o'r  llaw  i'r 
genau,  fel  y  dy wedir,)  tra  y  mae  dydd  y  farn  yn  agoshau  ! 
ond  nid  ydynt  yn  ystyried  dros  un  awr  pa  fodd  yr  ym- 
darawant,  ac  yr  attebant  hwy  yn  y  dydd  mawr  ac  ofnadwy 

hwnnw !  Y  fath  godi  yn  foreu  a  myned  yn  hwyr  i  gysgu, 
a  llafurio  o  flwyddyn  i  flwyddyn,  i  gynnal  eu  hunain  a'u 
plant  raewn  parch  a  bri  tra  y  byddont  byw  yn  y  byd ! 
ond  nid  ydynt  yn  gofalu  pa  beth  a  ddigwydd  iddynt  ar  ol  y 
bywyd  hwn  !  Ac  etto  y  mae'r  dynion  hyn  yn  gwaeddi, 
Onid  allwn  ni  fod  yn  gadwedig  beb  gymmaint  o  drafferth 
a  hyn  %  Pa  mor  foreu  y  byddant  yn  galw  eu  gweision 
at  eu  gwaith,  ond  pa  mor  anaml  y  byddant  yn  eu  gwa- 
hodd  i  weddi,  neu  yn  eu  cymmell  i  ddarllen  yr  ysgryth- 
yrau  ì  Pa  beth  a  wnaeth  y  byd  hwn  i'w  gyfeillion  ac  i'r 
rhai  hynny  sydd  yn  ei  garu,  pan  y  maent  mor  awyddus 
yn  canlyn  ar  ei  ol,  ac  yn  ei  geisio  mor  ofalus,  tra  y  mae 
Crist  a'r  nefoedd  yn  cael  sefyìl  megis  o'r  neilltu,  ac 
ychydig  yn  eu  hystyried  %  neu  pa  beth  a  wna'r  byd 
iddynt  rhagllaw  1  Y  ffordd  i  mewn  iddo  sydd  trwy  boen 
gofid,  a  thristwch  ;  y  ffordd  trwyddo  sydd  trwy  helbul 
trallod,  gofal  a  Uafur;  a'r  mynediad  allan  o  hono  sydd 
gyfyngach  nâ'r  cwbl  oll.  O  ddynion  afresymol,  y  rhai  a 
lygad-dynnwyd,  a  wna  llawenydd  a  hyfrydwch  lynu 
wrthych  a'ch  canlyn  yn  wastadol  ì  A  fydd  aur  ac  arian 
ac  anrhydedd  y  byd,  yn  gyfeillion  ffyddlon  ac  yn  gyn- 
northwyon  digonol  i  chwi  yn  nydd  trallod,  ac  yn  amser 
eich  hymweliad  mwyaf  cyfyng  ì  A  wrandawant  hwy  eich 
llais  mewn  cyfyngder  %  A  fedrant  hwy  eich  hatteb  neu  eich 
cymmorth  yn  aẁr  angau  %  A  ânt  hwy  gyda  chwi  i'r  byd 
arall,  a  rhoddi  gwobr  i'r  Barnwr  fel  y  gollynger  chwi  yn 
rhyddion,  neu  bwrcasu  i  chwi  sefyllfa  ymysg  y  rhai  ben- 
digedig]  Os  felly,  paham  ynte  yr  oedd  y  gwr  goludog 
yn  ceisio  dafn  o  ddwfr  i  oeri  ei  dafod  %  Neu  a  ydyw'r 
tammeidiau  melus  o  barch  ac  anrhydedd,  a  mwyniant 
daearol,  o  fwy  gwerth  nâ'r  orphwysfa  dragywyddol  ì  Neu, 
a  fyddant  hwy  yn  daledigaeth  ddigonol  am  y  fath  drysor 
parhaus  %  Neu,  yn  hytrach,  a  oes  gennych  chwi  y  gobaith 
lleiaf  y  bydd  y  cyfryw  wagedd  disylwedd  yn  gyssur  i 
chwi  ì  Och  !  fyd  gwael  twyllodrus  !  pa  mor  aml  y  clyw- 
som  dy  weision  mwyaf  ufudd  a  ffyddlon  yn  cwyno  :  "  Och ! 

y  mae'r  byd  wedi  fy  nhwyllo,  a  fy  siommi  yn  fawr  ! 
ie,  wedi  fy  andwyo.  Yr  oedd  yn  gwenu  arnaf,  ac  yn 
gwenieitliio  i  mi  yn  fy  llwyddiant,  ond  yn  awr  yn  fy  niys- 
tyru  a'm  gwrthod  yn  fy  nghyfyngder.  Pe  buaswn  wedi 
gwasanaethu  Crist  mor  ífyddon  ac  y  gwasanaethais  y  byd, 
ni  fuasai  yn  fy  ngadael  fel  hyn  mor  ddigyssur,  diymgeledd 
a  diobaith."  Dyma  fe'l  y  maent  yn  cwyno,  ac  etto  ni 
chymmer  pechaduriaid  eraill  ddim  rhybudd. 

§  3.  Ond  am  y  lliaws  halogedig,  ni  fynnant  eu  cynghori 
i  gymmeryd  cymmaint  o  boen  am  eu  hiachawdwriaeth  a 
chyflawni  dyledswyddau  allanol  cyffredin  crefydd  a  duw- 
ioldeb.  Os  bydd  yr  efengyl  yn  cael  ei  phregethu  yn  y 
dref  lle  y  maent  yn  byw,  fe  allai  yr  ânt  i  wrando  utl  rhàn 
o'r  diwrnod,  ac  aros  gartref  y  rhàn  arall ;  neu  os  daw  y 
meistr  i'r  cyfarfod,  bydd  raid  i  rai  o'r  tylwyth  aros  gartref. 
Ac  os  na  fydd  yr  efengyl  yn  cael  ei  phregethu  yno  yn  ei 
phurdeb,  a  chydag  awdurdod,  ac  yn  cael  ei  gwneuthur  yn 
effeithiol,  cyn  lleied  o  nifer  a  geir  yn  yr  holl  dref,  y  rhai  a 
gerddant  filldir  neu  ddwy  i  wrando  yn  y  wlad,  neu  i  ryw 
gwrr  arall,  er  y  byddant  yn  ewyllysgar  iawn  i  fyned  lawer 
milìdir  i'r  farchnad  i  brynu  lluniaeth  tuag  at  gynhaliaeth 
y  corph  !  Hwy  a  wyddant  mai  yr  Ysgrythyr  Lân  yw  cyf- 
raith  yr  Argìwydd,  wrth  ba  un  y  bydd  yn  rhaid  iddynt 
gael  eu  barnu,  a'u  condemnio  neu  eu  rhyddhau  o  flaen  y 
frawdle  fawr,  ac  mai  dedwydd  yw'r  dyn  sydd  yn  ymhyf- 
rydu  ynghyfraith  yr  Arglwydd,  ac  yn  myfyrio  ynddi  ddydd 
a  nos,  etto  ni  chymmerant  gymmaint  poen  a  darllen  un 
bennod  yn  y  dydd.  Os  cymmerant  Fibl  i'r  eglwys,  ac 
wedi  hynny  ei  esgeuluso  trwy'r  wythnos,  dyna'r  defnydd 
mwyaf  y  maent  yn  ei  wneuthur  o  hono.  Er  y  gorchy- 
mynnir  iddynt  weddio'n  ddibaid,  a  gweddio  yn  wastadol, 
etto  ni  fynnant  weddio  yn  feunyddiol  yn  eu  teuluoedd 
nac  yn  y  dirgel.  Er  i  Daniel  ddewis  ei  daflu  i  ífau'rllew- 
od  yn  hytrach  na  pheidio  a  gweddio  dair  gwaith  yn  y 
dydd  yn  ei  dý  ei  hun,  lle  y  byddai  ei  elynion  yn  ei  glyw- 
ed,  etto  gwell  gan  y  dynion  hyn  ruthro  ymlaen,  a  bod  yn 


150  YR   ANGENRHEIDRWYDD   O 

ysglyfaeth  tragywyddol  i  Satan,  (y  llew  rhuadwy,)  na 
cheisio  diogelwch  y  ffordd  hon.  Neu,  y  mae  eu  gweddi- 
au  oeraidd  a  difywyd,  yn  temptio  Duw  i'w  naccau ;  canys 
ymysg  dynion  yr  ydys  yn  ystyried  fod  yr  hwn  sydd  yn 
gofyn  yn  anaml  ac  yn  oeraidd,  mor  ddiofal  ag  esgeulus 
fel  nad  yw  efe  yn  gofalu  llawer  pa  un  a  wnelo  aillwyddo 
ai  peidio.  Ac  y  mae'n  ymddangos  fod  y  rhai  hynny  yn 
barnu  eu  hunain  yn  anheilwng  o'r  nefoedd,  y  rhai  ni'd 
ydynt  yn  meddwl  eu  bod  yn  haeddiannol  o'u  dymuniad 
a'u  gweddiau  gwastadol.  Pe  b'ai  pob  tŷ  neu  ddrws  wedi 
ei  nodi,  lle  nad  ydyw'r  teuluoedd  yn  taer  geisio'r  Arg- 
Iwydd  foreu  a  hwyr  mewn  gweddi,  a  phe  b'ai  ei  ddigof- 
aint  yn  cael  ei  dywallt  allan  yn  erbyn  y  cyfryw  deuluoedd 
diweddi,  fe  fyddai  ein  trefydd  megis  lleoedd  wedi  eu 
dymchwelyd  a'u  dinystrio  ganrywblâ  echryslon,  a'r  trig- 
olion  yn  feirw  oddifewn,  ac  arwyddion  o'r  farn  oddiallan. 
Ac  yr  ydwyf  yn  ofni,  am  bob  un  a  fyddai  yn  diangc,  y 
byddai  deg  o  dai  yn.cael  eu  nodi  allan  i  ddinystr,  ac  yna 
gallent  t'dysgu'r  drysau  i  weddio,  "Arglwydd,  trugarha 
wrthym  ;"  canys  y  trigolion  eu  hunain  ni  fynnent  weddio : 
yn  enwedig  pe  baech  yn  medru  gweled  pa  beth  y  mae 
dynion  yn  ei  wneuthur  yn  eu  hystafelloedd  dirgel,  pa  ryw 
ychydig  o  rifedi  a  gaech  yn  treulio  un  chwarter  awr  for- 
eu  a  hwyr  mewn  dyfal  erfyniadau  ar  Dduw  dros  eu  hen- 
eidiau.  Och !  pa  gyn  lleied  y  mae'r  cyfryw  ddynion  yn 
ei  feddwl  am  y  dragywyddol  orphwysfa,  a  pha  mor  ddi- 
ystyr  y  maent  o  honi ;  ac  mewn  syrthni  o'r  fath  hyn,  y 
maent  yn  esgeuluso  pob  ymröad  ac  ymdrechiadau  am 
iachawdwriaeth  eu  heneidiau,  ond  yn  unig  rhyw  ddyled- 
swydd  gyhoeddus  yn  y  gynnulleidfa,  yr  hon  y  mae  arfer, 
neu  eu  bri  a'u  cymmeriad  yn  y  byd,  yn  eu  rhwymo  i'w 
chyflawni.  Ceisiwch  eu  hannog  i  ddarllen  llyfrau  da  ac 
ì  ddysgu  egwyddorion  eu  crefydd  yn  y  catecism,  a  chadw 
yn  sanctaidd  ddydd  yr  Arglwydd  mewn  gweddi  a  duwiol 
fyfyrdodau,  a  gwrando'r  gair,  ac  ymgroesi  ac  ymgadw 
rhag  pob  meddyliau  ac  ymddiddanion  bydol,  pa  mor  drym 

Uyd  y  cyfrifent  y  fath  fywyd  a  hyn  !  fel  pe  baent  yn  medd- 
wl  nad  ydyw'r  nefoedd  yn  werth  cymmaint  poen,  na  gwn- 
euthur  cymmaint  er  mwyn  ei  chael. 

§  4.  Math  arall  ydyw'r  proífeswyr  ffurfiol,  y  rhai  y  gellir 
eu  dwyn  i'r  ddyledswydd  allanol,  ond  nis  ceir  hwynt 
mewn  un  modd  i  waith  tufewnol  ac  ysprydol  crefydd. 
Hwy  a  bregethant,  a  wrandawant,  a  ddarllenant,  neu  a 
ymddiddanant  am  y  nefoedd,  ac  a  weddiant  yn  eu  teulu- 
oedd,  ac  a  safant  o  blaid  y  duwiolion  a  phob  daioni,  ac  a 
ewyllysiant  gael  eu  cyfrif  ymysg  y  rhai  ag  sydd  yn  ofni 
Duw;  ond  ni  fedrwch  mewnunmodd  gael  ganddynt  ddy- 
fod  i'r  dyledswyddau  mwyaf  ysprydol,  megis  i  fod  yn 
ddyfal  ac  yn  wresog  mewn  gweddi  ddirgel  a  myfyrdod  ; 
yn  gydwybodol  mewn  hunan-ymhohad,  ac  o  feddyliau 
nefolaidd  ;  ac  yn  wyliadwrus  ar  eu  calonnau,  eu  geiriau, 
a'u  ffyrdd ;  i  farweiddio'r  cnawd,  ac  i  beidio  gwneuthur 
rhagddarbod  er  mwyn  cyflawni  eu  chwantau ;  i  garu  gel- 
yn,  ac  i  faddeu  iddo  o'u  calonnau ;  yn  parchu  eraill,  ac  yn 
blaenori  y  naill  y  llall ;  gosod  yr  hyn  oll  a  feddant  ac  a 
wnelont  wrth  draed  yr  Iesu,  a  dewis  a  gwerthfawrogi  ei 
wasanaeth  a'i  ffafr  o  flaen  pob  dim  ;  parottoi  erbyn  marw- 
olaeth,  a  gadael  pob  peth  yn  ewyllysgar  i  fyned  ar  ol  Crist. 
Y  rhagrithwyr  ni  fynnant  eu  troi  i  gyflawni  yr  un  o'r 
rhai  hyn.  Os  bydd  un  rhagrithiwr  yn  ymddangos  fel  pe 
byddai  yn  croesawu'r  efengyl,  etto  nid  yw  yn  cael  der- 
byniad  i'w  enaid  ;  nid  yw'r  hâd  yn  cael  dim  dyfnder  dae- 
ar.  Y  mae  yn  peri  iddo  gyfnewid  ei  farn  a'i  feddyliau, 
ond  nid  yw  yn  meddalhau,  nac  yn  adnewyddu  ei  galon, 
nac  yn  gwneuthur  iddo  osod  Crist  i  fynu  yno  mewn  gallu 
ac  awdurdod.  A  chan  fod  ei  grefydd  yn  sefyll  mewn  dal- 
iadau,  rhyw  feddyliau  neillduol,  a  phroffes  allanol,  felly 
hefyd,  ymddiddan  a  dadleu  yn  ei  chylch  yw  ei  waith  a'i 
hyfrydwch  pennaf.  Ac  y  mae,  fel  y  rhan  fwyaf  o  ddadl- 
euwyr,  yn  hyf,  ac  yn  hunan-dybus,  etto  yn  bur  annysg- 
edig  ac  anwybodus ;  ac  felly  nid  yw'r  cyfry w  yn  garwr  y 
gwirionedd,  nac   yn   dderbyniwr   gostyngedig  o'r  hyn  a 

ddatguddiwyd  yn  eglur  yn  ngair  Duw.  A  chan  ei  fod  yn 
iselu  dynion  eraill,  ac  yn  diystyru  eu  barn,  ac,  yn  anaml 
iawn,  yn  ymddiddan  gyda  symlrwydd,  a  pharch,  a  gost- 
yngeiddrwydd,  am  y  pethau  hytiny  a  berthynant  i  Grist 
Iesu,  mae  efe  yn  dangos  yn  eglur  fod  ei  grefydd  yn  sefyll 
yn  fwy  yn  ei  ben  neu  ei  ymmennydd  nac  yn  eìgalon.  Ac 
y  mae  gwirioneddau  mawrion  yr  efengyl  yn  cael  eu  dwyn 
ymaith  gyda  phob  awel  profedigaeth  neu  amheuaeth,  o 
o  herwydd  nad  ydynt  wedi  eu  cyd-dymheru  â  grâs  yn  y 
galon,  a'i  ffydd  heb  ei  sylfaenu  yn  Nghrist.  Ni  fydd  y 
cyfryw  ddyn  un  amser  (mewn  ymddiddanion  cyfrinachol) 
yn  galaru  o  herwydd  anmherffeithrwydd  ac  aflendid  ei 
enaid,  nac  yn  cyfaddef  yn  ostyngedig  ei  anniolchgarwch 
i  Grist,  a'i  oerfelgarwch  a'i  anffrwythlondeb  yn  ei  wasan- 
aeth,  ond  ei  foddlonrwydd  a'i  gyssuron  mwyaf  sydd  yn 
dyfod  oddiwrth  yr  ystyriaeth  ei  fod  o  ryw  enw  neu  sect  o 
bobl,  ac  felly  o'r  un  farn  ahwythau  mewn  crefydd.  Gellir 
dywedyd  yr  un  peth  am  y  rhagrithiwr  bydol,  yr  hwn 
sydd  yn  tagu'r  efengyl  gyda  drain  gofalon  a  chwant  i 
bethau'r  byd  hwn.  Y  mae  efe  yn  gwybod  bod  yn  rhaid 
iddo  fod  yn  grefyddol  cyn  y  gallo  fod  yn  gadwedig,  ac  o 
herwydd  hynny  y  mae  efe  yn  darllen  yn  gwrando,  ac  yn 
gadael  ei  hen  ífyrdd  a'i  gyfeillion ;  ond  er  hyn  i  gyd,  y 
mae  efe  yn  meddwl  am  wneuthur  ei  oreu  i  ddal  gafael 
ym  mhethau'r  byd  hwn.  Y  mae  ei  farn  a'i  gydwybod  yn 
dywedyd  mai  Duw  yw'r  unig  ddaioni,  ond  nid  yw  ei  gal- 
on  na'i  serchiadau  yn  cydsynnio  â  hyn.  Y  mae'r  byd  yn 
meddiannu  mwy  o'i  serchiadau  nâ  Duw,  ac  am  hynny, 
mae'n  eglur  mai  hwnnw  yw  ei  dduw.  Er  nad  ydyw  efe 
yn  rhedeg  ar  ol  opiniynau  a  dychymmygion,  a  phethau 
newyddion  fel  o'r  blaen,  etto  y  mae  efe  yn  sicr  o  fod  o'r 
meddyliau  a'r  farn  honno  mewn  pob  peth  fyddo  yn  debyg 
o  hwylio  ymlaen  ei  Iwyddiant  a'i  elw  bydol ;  ac  megis  dyn 
a'i  ysbrydoedd  wedi  cael  eu  meddiannu  a'uhanmharu  gan 
ryw  afiechyd  nychlyd  a  dihoenllyd,  felly  hefyd  y  mae  ys- 
brydoedd  y  dyn  hwnnw  yn  cael  eu  meddiannu  gan  y  plâ 

hwn,  sef  yspryd  bydol.  Mor  wan,  mor  oeraidd,  yw  efe 
mewn  gweddi  ddirgel ;  mor  fâs,  mor  groen-deneu  raewn 
hunan-ymholiad  a  myfyrdod  ar  bethau  ysbrydol;  mor 
dlawd  y  mae  efe  mewn  calon-wyliadwriaethau  ;  ac  yn  11  ai 
na  dim,  mewn  rhodio  gyda  Duw  a  chariad  tuag  atto,  gor- 
foleddu  ynddo,  a  hoffi  a  dymuno  ei  gymdeithas.  Ac  felly 
y  ddwy  rywogaeth  hyn  o  ragrithwyr,  a  llawer  eraill,  er 
iddynt  fyned  gyda  chwi  trwy'r  hyn  sydd  hawdd  ac  allanol 
o  grefydd,  etto  ni  chymmerant  byth  arnynt  boen  o'r  dyl- 
edswyddau  ysprydol  a  thufewnol. 

§  5.  Ac  y  mae'r  duwiolion  eu  hunain  yn  rhy  oeraidd, 
diog  a  diymadferth  yn  eu  hymdrechiadau  am  yr  orphwys- 
fa  dragywyddol.  Och !  pa  mor  anghyfattebol  yw  ein 
gwres  i'n  goleuni,  ein  zêl  i'n  gwybodaeth  a'n  proífes,  ein 
cyflawniadau  i'r  enw  a'r  ymddangosiad  o  dduwioldeb  ! 
Pwy  sydd  yn  brysio  fel  pe  y  disgwylai  ymddangosiad 
Mab  y  Dyn  ì  Pwy  sydd  yn  prysuro  fel  ped  ymdrechai 
am  deyrnas  nefoedd  ì  Mor  llonydd  yr  ydym  yn  sefyll  ! 
Mor  segur  yr  ydym  yn  gweithio  !  Yn  y  fath  fodd  yr 
ydym  yn  siarad,  yn  cellwair,  ac  yn  treulio  ein  hamser  yn 
ofer !  Mor  dwyllodrus  yr  ydym  yn  cyflawni  gwaith 
Duw  !  Onid  ydym  yn  gwrando  fel  pe  baem  heb  glyw- 
ed  ì  ac  yn  gweddio  fel  pe  baem  heb  ddymuno  1  ac  yn  holi 
ein  hunain,  ac  yn  myfyrio,  ac  yn  ceryddu  pechod,  fel  pe 
baem  heb  wneuthur  hynny  1  ac  yn  mwynhau  Crist  megis 
heb  ei  fwynhau  ?  ac  fel  pe  baem  wedi  dysgu  arfer  pethau 
nefol  yn  y  cyfryw  fodd  ag  y  mae'r  apostol  wedi  ein  dys- 
gu  i  arfer  pethau'r  byd  hyn.  Pa  fath  ddifrawch  rhewllyd 
sydd  wedi  ein  íferru  %  Yr  ydym  ar  drangcedigaeth,  ac  yr 
ydym  yn  gwybod  hynny,  ac  etto  nid  ydym  yn  chwimio 
nac  yn  ymwroli !  Mae  tragy wyddol  drueni  neu  happus- 
rwydd  wrth  y  drws,  ac  etto  nid  ydym  yn  ystyried  hyn  ! 
Y  mae  angau  yn  curo  wrth  y  drws,  ac  etto  nid  ydym  yn 
ei  glywed  !  Y  mae  Duw  a  Christ  yn  galw  ac  yn  gwaeddi 
arnom:     "Heddyw,  os  gwrandewch  ar  fy  lleferydd,  na 

chaledwch  eich  cdlonnau^  "  Gweithiwch  tra  yr  ydyw  hi  yn 

ddydd ;  canys  y  mae'r  nos  yn  dyfod,  pan  na  ddichon  neb 
weithio."  **  Yn  awr  gweithiwch  am  eich  bywyd ;  yn  awr 
ymdrechwch  am  eich  heinioes ;  gosodwch  eich  hunain 
ynghylch  yr  un  peth  anghenrheidiol ;  treuliwch  eich  holl 
nerth  a'ch  hamser,  yn  fwyaf  oll,  ar  y  gwaith  mawr  hwnnw 
yrwan  neu  byth  !"  Ac  etto,  er  ein  bod  yn  cael  ein  cym- 
mell  a'n  hannog  fel  hyn,  nid  ydym  yn  ymwroli,  ac  nid  oes 
dim  mwy  cyffro  ynom  na  phe  baem  mewn  trwmgwsg. 
Ystyriwch  pa  mor  ddiymaros  y  mae  angau  yn  agosâu,  a 
dydd  y  farn  yn  nesâu  attom  !  Pa  mor  fuan  y  maent  yn 
pryssuro  !  Y  maent  agos  a'n  goddi  wes,  ac  er  hynny  pa  cyn 
lleied  brys  sydd  arnom  !  Arglwydd,  y  fath  beth  dideim- 
lad,  daearol,  cythreulig,  yw  calon  galed  !  Pa  le  y  mae'r 
dyn  sydd  yn  Gristion  o  ddifrif,  a'i  holl  fryd  a'i  feddwl  ar 
bethau  nefol,  a'i  holl  galon  ar  waith  Duw  yn  unig  !  Tyb- 
ied  yr  ydwyf,  os  gellir  barnu  oddiwrth  eu  hymddygiad, 
mai  gwaelbeth  a  gwegi  yw  eu  cyflwr  tragywyddol  yng- 
olwg  plant  dynion,  ac  nad  ydynt  yn  ystyried  iachawdwr- 
iaeth  eu  heneidiau  anfarwol  ond  o  ychydig  werth  !  Nid 
ydynt  yn  ei  olygu  megis  y  peth  mwyaf  angenrheidiol — 
y  peth  cyntaf—onà  yr  hyn  a  ddylai  gael  ond  yr  ail  neu'r 
trydydd  lle  yn  eu  meddyliau.  Ac  nid  ydynt  mewn  un 
modd  yn  ystyried  hyn  megis  y  gwaith  mwyaf  pwysfawr, 
a'r  mwyaf  angenrheidiol  o'r  cwbl  oll.  Ac  oni  b'ai  fy 
mod  i  fy  hun  yn  glaf  o'r  un  afiechyd,  gyda  pha  gymmaint 
dagrau  y  cymmysgwn  i  yr  ingc  hwn,  a  chyda  pha  fath 
ocheneidiau  y  traethwn  y  cŵyn  a'r  alarnad  hon,  ac  â'r 
fath  ofid  calon  y  galarwn  oblegid  y  difrawch  a'r  marw- 
eidd-dra  cyffredinol  hwn. 

§  6.  A  ydyw  ynadon  a  swyddogion  ein  gwlad  y  cyf- 
lawni  eu  dyledswyddau  yn  gydwybodol  ac  yn  ddidderbyn 
wyneb  ì  A  ydynt  hwy  yn  llawn  o  zel  dros  DduwT  ]  A 
ydynt  hwy  yn  adeiladu  ei  dŷ  ì  A  ydynt  hwy  yn  dyner 
o'i  anrhydedd  ]  A  fyddant  hwy  yn  cefnogi  ei  air,  ac  yn 
cynnal  ei  achos  ì  A  ydynt  hwy  yn  gwrthwynebu,  ac  yn 
gwrthsefyll  pechod  a  phechaduriaid,  ac  aflonyddwyr  ein 

heddwcb,  y  rhai  ydynt  unig  achos  ein  holl  drallodion  ì 
A  fyddant  hwy  yn  defnyddio  eu  holl  allu,  eu  cyfoeth, 
eu  hanrhydedd  a'u  hawdurdod  erlles,  daioni,  a  llwyddiant 
teyrnas  Crist,  megis  dynion  a  fydd  raid  iddynt  ar  fyrder 
roddi  cyfrif  o'u  goruchwyliaeth  1 

§  7.  Pa  mor  anaml  yw'r  gweinidogion  ag  sydd  â'u  holl 
feddylfryd  ar  eu  gwaith,  ac  yn  egniol  ynddo  ì  neu  yn  hyt- 
rach,  pa  mor  fyr  y  mae'r  goreu,  a  pha  gymmaint  y  maent 
yn  methu  yn  hyn  o  orchwyl  pwysfawr  ì  A  ydym  ni  yn 
gwaeddi  allan,  o  herwydd  anufudd-dod  dynion  i'r  efengyl, 
yn  eglurhad  yr  yspryd  %  neu,  a  ydym  ni  yn  gwrthwynebu 
pechod  megis  tân  dinystriol  yn  ein  trefydd,  a  thrwy  drais 
yn  llusgo  dynion  allan  o  hono  %  A  ydym  ni  yn  perswadio 
dynion,  megis  y  dylai  rhai  yn  gwybod  ofn  yr  Arglwydd  1 
A  ydym  ni,  megis  gweinidogion  ífyddlon,  yn  gosod  yn 
eglur  o'u  blaen,  ac  yn  dangos  yr  anghenrheidrwydd  o  wir 
a  bywiol  ffydd  yn  Nghrist,  ac  o'r  adenedigaeth,  sancteidd- 
rwydd  a  buched  dduwiol,  gan  gwbl  gredu  nas  gall  neb 
fod  yn  gadwedig  heb  y  rhai  hyn  1  A  fydd  ein  hymysgar- 
oedd  yn  cynhesu  o  dosturi  tuag  at  y  rhai  anwybodus, 
difraw,  ac  anystyriol,  a'r  gwerinos  gwar-galed  1  Pan  yr 
edrychom  ar  eu  wynebau,  a  fydd  ein  calonnau  yn  toddi 
o'n  mewn  rhag  na  welom  eu  wynebau  byth  yn  yr  or- 
phwysfa  nefol  1  neu,  a  fyddwn  ni  yn  dywedyd  wrthynt, 
megis  Paul,  dan  wylo,  fod  eu  synnaid  yn  gnawdol  ac 
yn  ddaearol  ì  A  ydym  ni  yn  eu  dysgu  yn  gyhoeddus,  ac 
o  dŷ  i  dŷ,  trwy  bob  tymhorau,  a  chyda  llawer  a  ddagrau  1 
A  ydym  ni  yn  erfyn  arnynt,  megis  am  iachawdwriaeth  eu 
heneidiau  ì  yn  hytrarch,  a  ydym  ni  yn  chwennych  boddhau 
a  chael  clôd  gan  wrandawyr  berniadol  a  dysgedig,  megis 
pe  na  b'ai  gan  weinidog  un  ddyledswydd  arall,  neu  ddim 
arall  yn  angenrheidiol  arno  ond  adrodd  rhyw  hanes  lyfn- 
dêg  dros  yn  agos  i  awr  o  amser,  ac  heb  edrych  ar  ol  y 
bobl,  neu  ofalu  yn  ychwaneg  am  danynt,  hyd  y  bre^reth 
nesaf!  Onid  ydyw  doethineb  cnawdol  yn  rheoli  ein 
serchiadau  a'n  zêl  yn  achos  Duw,  ac  yn  gwneuthur  ein 

hymadroddion  a'n  pregethau  yn  farwaidd  ac  yn  ddify wyd 
ar  yr  achosion  a'r  ystyriaethau  mwyaf  pwysfawr  ?    Pa 
mor  ysgafn  ac  arafaidd  yr  ydym  yn  cerydda'r  pechodau, 
y  rhai  a  fyddant  yn  debygol  o  ddinystrio  eneidiau'r  bobl  % 
Mewn  gair,  y  mae  ein  byrdra  yn  hyn  o  waith,  a'r  eisiau 
o  ddifrifwch  perthynol  i  bethau  nefol,  yn  süo  cydwybodau 
dynion,  ac  felly  y  maent  yn  ymollwng  yn  eu  heneidiau, 
ac  yn  myned  yn  ffurfiol,  ac  yn  eu  dwyn  i   ymarfer  â 
gwrando  mewn  modd  anystyriol  yr  hyn  sydd  yn  eu  han- 
dwyo  a'u  difetha.    Yr  Arglwydd  a  faddeuo  fawr  bechod  y 
weinidogaeth  yn  y  peth  hyn,  yn  enwedig  yr  eiddo  fy  hun. 
§  8.  A  ydyw'r  bobl  yn  fwy  syml  a  difrifol  nâ  swyddog- 
ion  neu   weinidogion  ]    Pa  fodd  y  gellir   disgwyl  hyn  % 
Ddarllenydd,  bwrw  olwg  arnat  dy  hun,  ac  atteb  y  gofyn- 
iad.     Gofyn  i'th    gydwybod,  ac    arch  iddi    dy  atteb   yn 
ffyddlon.     A  osodaist  ti  erioed  dy  dragywyddol  orphwys- 
fa  o  flaen  dy  lygaid,  fel  y  neges  fawr,  a'r  unig  waith  sydd 
gennyt  yn  y  byd  ]    A  ydywt  ti  wedi  bod  yn  gwylio  ac 
yn  llafurio  â'th  holl  egni,  rhag  i  neb  ddwyn  dy  goron  ì 
A  ydwyt  ti  wedi  brysio  rhag  dy  ddyfod  yn  rhy  hwyr,  a 
marw  cyn  i  ti  orphen  dy  waith  1  A  ydwyt  ti  wedi  bod  yn 
ymestyn  trwy  luoedd  o  rwystrau  tuag  at  nôd  y  gamp 
uchel  o  alwedigaeth  Duw  yn  Nghrist  Iesu,  ac  felly  yn 
ymgyrhaeddyd  yn  barhaus  tuag  at  y  pethau  nefol  hynny 
sydd  o'th  flaen  ì    A  all  dy  gydwybod  gyd-dystiolaethu 
ynghylch  dy  ddirgel  wäeddiadau,  a'th  ocheneidiau  trym- 
ion,  a'th  ddagrau  chwerwon  ]    A  ddichon  dy  deulu  dyst- 
iolaethu  dy  fod  wedi  eu  dysgu  a'u  hyíForddi  yn  ofìi  yr  Ar- 
glwydd  ac  wedi  eu  rhagrybuddio  rhag  myned  o  honynt 
i'r  lle  poenus  hwnnw  ì    A  ddichon  eich  gweinidog  dyst- 
tiolaethu  ei  fod  wedi  eich  clywed  yn  gwaeddi  allan,  "  Pa 
beth  a  wnaf  fel  y  byddwyf  cadwedig  V  a'ch  bod  wedi 
bod  yn  ei  ganlyn  gydag  achwynion  trymion  yn  erbyn  eich 
llygredigaethau,  a  chydag  ymofyniadau  difrifol  am  yr  Ar- 
glwydd1?    A  all  eich  cymmydogion  o'ch  hamgylch  dyst- 
iolaethu  eich  bod  yn  ceryddu'r  annuwiol,  ac  yn  cymmeryd 

poen  i  achub  eneidiau  eich  brodyr'?  Gadewch  i'r  holl 
dystion  hyn  farnu,  rhwng  Duw  a  chwithau,  pa  un  a  ydych 
chwi  yn  meddwl  o  ddifrif  calon  am  eich  gorphwysfa  nefol ! 
Gellwch  wybod  oddiwrth  ei  waith  a  fu  eich  gwas  yn 
segura,  er  nad  oeddech  yn  ei  weled  ;  felly  hefyd  y  gellwch, 
yn  yr  un  modd,  wrth  edrych  ar  eich  gwaith  eich  hun.  A 
ydyw  eich  cariad  tuag  at  Grist — eich  ffydd  a'ch  zêl,  a'ch 
grasusau  ereill,  yn  gryfion  neu  yn  weiniaid  %  Pa  beth, 
a  pha  fath,  yw  eich  gorfoledd  %  Pa  beth  yw  eich  hyder  % 
A  ydyw  pob  peth  yn  drefnus  gyda  chwi  %  A  ydych  chwi 
yn  barod  i  farw  pe  gofynnid  hynny  heddyw  %  A  ydyw'r 
eneidiau,  ymysg  pa  rai  y  bu  eich  ymarweddiad,  yn  eich 
bendithio  %  Bernwch  wrth  hyn,  ac  yna  yr  ymddengys  yn 
fuan  pa  un  ai  gweithwyr  ai  segurwyr  a  fuoch  ? 

§  9.  0  orphwysfa  fendigedig  !  mor  anhaeddiannol  y'th 
esgeulusir  !  O  deyrnas  ogoneddus  !  fel  yr  wyt  yn  cael  dy 
ddibrisio  !  Ychydig  y  mae  plant  dynion  anystyriol  yn 
wybod  pa  fath  gyflwr  gogoneddus  y  maent  yn  ei  ddiys- 
tyru  !  Canys,  yn  ddiammeu,  pe  baent  unwaith  yn  gwy- 
bod  ei  werth,  ni  wnant  ei  ddiystyru  felly.  Yr  ydwyf  yn 
gobeithio,  ddarllenydd  anwyl,  dy  fod  yn  cydnabod  y  fath 
beth  ofnadwy  yw  esgeuluso  a  dirmygu'r  gyfryw  orph- 
wysfa  nefol,  a'th  fod  yn  gofidio  dy  fod  yn  euog  o'r  cyfryw 
ymddygiad  gwarthus  a  phechadurus  ;  ac  yr  ydwyf  yn  gob- 
eithio  hefyd  na  adewi  i'r  argyhoeddiad  sydd  ar  dy  fedd- 
yliau  ddarfod  a  diflannu.  Pe  byddit  mewn  clefyd,  a'r 
meddyg  yn  dywedyd  wrthyt,  "  Os  gwnai  un  peth,  nid  yd- 
ym  yn  ammeu  na  Jedrem  dy  iachau  oHh  glefyd"  Oni 
fyddit  yn  bur  barod  i  wneuthur  hynny  ?  Felly,  yr  un 
modd,  yr  ydwyf  finnau  yn  dywedyd  wrthyt,  Os  cymmeri 
ofal  i  wneuthur  yr  un  peth  hwn,  er  mwyn  dy  enaid,  nid 
oes  ynof  yr  amheuaeth  lleiaf  na  byddidi  gadwedig.  Ym- 
ysgwyd  ymaith  dy  syrthni,  ymâd  a'th  ddiogi,  ac  ymosod 
ynghylch  y  gwaith  â'th  holl  nerth  a'th  egni,  a  bydd  yn 
Gristion  yn  wir ;  ac  nid  ydwyf  yn  gwybod  am  ddirn  a  all 
luddias  dy  happusrwydd.    Er  pelled  yr  ydwyt  wedi  ym- 

adael  oddiwrth  Dduw,  ceisia  ef  â'th  holl  galon,  ac  nid  oes 
amheuaeth  na  fydd  i  ti  ei  gael.  A  pha  mor  angharedìg 
ac  anniolchgar  bynnag  y  buost  i  Iesu  Grist,  cais  ef  â'th 
holl  feddwl,  ac  ufuddha  iddo  o'r  galon ;  ac  yna  fe  fydd  dy 
iachawdwriaeth  mor  sicr  a  phe  byddit  wedi  ei  chael.  Eithr 
os  na  fydd  i  ti  ond  ymddiddan  a  dadleu  yn  unig  ynghylch 
gwirioneddau'r  efengyl,  yn  lle  eu  derbyn  yn  groesawus, 
er  mor  gyflawn  oedd  yr  iawn  a  wnaeth  Crist,  er  mor  rhâd 
yw'r  addewid,  ac  er  mor  helaeth  ywtrugaredd  Duw,  etto 
tydi  a  fyddi  yn  debyg  o  golli'r  goron,  o  herwydd  dy  fod  yn 
ymdroi  ac  yn  diogi  pan  y  dylesit  fod  yn  gweiîhio  ac  yn 
llafurio.  Ymosod  gan  hynny  ynghylch  y  gwaith  yn  ddi- 
oed  â'th  holl  egni,  a  hynny  yn  y  modd  mwyaf  difrifol,  a 
diolch  i  Dduw  am  fod  gennyt  ti  etto  amser  i  weithio.  Ac 
i  ddangos  i  ti  nad  ydwyf  yn  dy  annog  yn  ddiachos,  myfi  a 
osodaf  yma  o'th  flaen  amryw  ystyriaethau  pwysfawr  i'th 
ynnill  a'th  gefnogi.  Deífro  gyn  hynny,  a  chyfod  dy  yspryd, 
ac,  megis  y  dywedodd  Moses  wrth  feibion  yr  Israelîaid, 
"  Meddyliwch  yn  eich  calonnau  amyrholl  eiriau  yr  ydwyý 
fi  yn  eu  tystiolaethu  wrthych  heddyw,  canys  nid  gair  ofcr 
ywhwn  ì  chwi^  Deut.  32  :  46,  47.  A'r  Arglwydd  a  agoro 
dy  galon,  ac  a  blanno  ei  ofn  o'th  fewn,  ac  a  sicrhao  ei 
gyngor  tuag  attat,  ac  a  gyflawno  dy  ddymuniadau. 

§  10.  Ystyria  mor  resymmol  ydyw  i'n  diwydrwydd  fod 
yn  gyfattebol  i'r  dibenion  sydd  yn  ein  golwg,  a'r  amcan- 
ion  sydd  gennym  mewn  llaw,  ac  hefyd,  mewn  rhyw  fesur, 
i'r  gwaith  sydd  genym  i'w  wneuthur,  a  byrdra  ac  ansicr- 
wydd  ein  hamser  ;  gan  ystyried  hefyd  ddiwydrwydd  ein 
gelynion  a'n  gwrthwynebwyr.  Mae  dibenion,  dymuniad- 
au,  ac  ymdrechiadau'r  Cristion  mor  fawr  nad  oes  un  deall 
dyn  ar  y  ddaear  a  ddichon  eu  hamgyffred.  Pa  beth  sydd 
mor  rhagorol,  mor  bwysfawr,  mor  angenrheidiol  a  gogon- 
eddu  Duw,  golygu  ein  hiachawdwriaeth  ein  hunain,  a 
cheisio  achub  eneidiau  ein  cyd-greaduriaid,  gan  ddiangc 
rhag  poenau  ufíern,  a  mwynhau  gogoniant  y  nefoedd  ?  A 
ddichon  un  dyn  feddwl  gormod,  neu  fod  yn  rhy  ofalus, 

ynghylch  pethau  o  gymmaint  pwys  ì  A  ddichon  efe  eu 
dymuno  yn  rhy  ddifrifol,  eu  ceisio  yn  rhy  daer,  eu  caru  yn 
ormodol,  neu  ymdrechu  yn  rhy  ddyfal,  neu  lafurio  am 
danynt  yn  rhy  ddiwyd  ì  Onid  ydym  yn  gwybod,  os  na  fydd 
ein  gweddiau  yn  llwyddiannus  a'n  llafur  yn  efleithiol,  y 
y  derfydd  am  danom  dros  byth  ]  Mae  gwaith  y  Cristion 
yn  y  byd  hwn  yn  fawr  ac  yn  helaeth  iawn.  Rhaid  i'r  en- 
aid  gael  ei  adnewyddu,  ein  llygredigaethau  eu  marw- 
eiddio — rhaid  i  arferion  drwg,  temptasiynau,  profedig- 
aethau,  a  thueddiadau  bydol,  gael  eu  gorchfygu  a'u  daros- 
twng ;  y  cnawd  ei  gaethiwo,  by wyd,  cyfeillion,  bri,  enw 
da,  cymmeriad,  anrhydedd,  eu  diystyru ;  cydwybod  ei 
llonyddu,  a'i  gosod  ar  iawn  sylfaen,  a  chael  hefyd  sail  sicr 
i  gredu  fodeinpechodau  wedi  eu  maddeu,  a  lle  i  hyderus 
obeithio  y  bydd  i  ni  fod  yn  gadwedig.  Er  bod  Duw  yn 
arferol  o  roddi  yr  holl  bethau  i  ni  heb  ein  haeddiant  ein 
hunain,  etto  ni  rydd  efe  mo'nynt  heb  i  ni  eu  dyfal-geisio, 
ac  ymdrechu  am  danynt.  Heblaw  hyn,  mae'n  ofynnol  i 
ni,  ac  yn  angenrheidiol  arnom,  ychwanegu  ein  gwybod- 
aeth,  ymarfer  âg  amryw  ordinhadau,  a  chyflawni  llawero 
ddyledswyddau ;  ac  ymae  hefyd  bob  oed,  pob  blwyddyn, 
pob  diwrnod,  pob  lle  yr  ydym  yn  dyfod  iddo,  pob  dyn  y 
byddom  yn  cydfasnachu  âg  ef,  pob  cyfnewidiad  yn  ein  sef- 
yllfa;  y  mae  pob  un  o'r  rhai  hyn  yn  gofyn  genym  adnew- 
yddiad  ein  hymdrech  a'nllafur;  gwragedd,  plant,  gwei-sion, 
cymmydogion,  cyfeillion,  gelynion — mae  y  rhai  hyn  oll 
yn  gofyn  rhyw  ddyledswydd  gennym.  Bernwch  gan 
hynny,  onid  yw  yn  angenrheidiol  i  rai  sydd  a  chymmaint 
o  waith  fod  yn  ddiwyd  ac  yn  llafurus,  a  pha  un  ai  doeth 
ydyw  iddynt  oedi  a  diogi  ]  Mae  amser  yn  myned  heibio 
yn  gyflym :  etto  ychydig  ddyddiau,  neu  flynyddoedd,  ac 
ni  fydd  un  o  honom  yma  yn  y  byd.  Y  mae  llawer  o  glef- 
ydau  yn  barod  megis  i  afael  ynom  i'n  dinystrio.  Nyni, 
sydd  yn  awr  yn  pregethu,  yn  gwrando,  yn  ymddiddan,  yn 
cerdded,  bydd  raid  i  ni  oll  gael  ein  dwyn  ymaith,  a'n  gos- 
od  i  orwedd  yn  llwch  y  bedd,  a'n  gadael  yno  i'r  pryfaid  i 


160  YR  ANGENRHEIDRWYDD    O 

ymborthi  arnom,  mewn  tywyllwch  a  llygredigaeth.  Yr 
ydym  yn  agos  iawn  at  hynny  eisoes ;  ac  nis  gwyddom  a 
gawn  ni  un  bregeth,  neu  Sabboth,  neu  awr  yn  ychwaneg 
ar  dir  y  rhai  byw  !  Pa  mor  ddiwyd  y  dylent  hwy  fod,  y 
rhai  a  wyddant  nad  oes  ganddynt  ond  byr  amser  at  y  fath 
waith  mawr  !  Ac  y  mae  gennym  elynion  y  rhai  sydd  bob 
amser  yn  wyliadwrus,  yn  cyd-fradwrio  ac  yn  cyd-weithio 
er  ein  dinystr.  Pa  mor  ddiwyd  y  mae  Satan  yn  ei  holl 
demptasiynau  !  Gan  liynny  byddwch  sobr  a  gwyliadwrus; 
oblegid  fod  eicìi  gelyn  diafol,  megis  llew  rhuadwy,  yn 
cerdded  oddiamgylch,  gan  geisio'r  neb  a  állo  ei  lyngcu  ; 
yr  liwn  gwrthwynebwch  yn  gadarn  yn  y  ffydd.  1  Pedr, 
5  :  8,  9.  Pa  mor  ddiwyd  ymae  holl  weision  Satan  !  gau- 
athrawon,  gwatwarwyr,  erlidwyr,  a'n  llygredigaethau  tu- 
fewnol,  y  rhai  sydd  yn  fwy  aflonydd  a  diwyd  na'r  cwbl  1 
Ai  tybied  gan  hynny  yr  ydych  y  gwna  gwrthwynebiad 
egwan  y  tro  yn  eu  herbyn  ]  Ac  oni  ddylem  ni  fod  yn  fwy 
diwyd  a  llafurus  i  acliub  ein  hunain  nag  y  mae  ein  geiyn- 
ion  i'n  dinystrio  ] 

§  11.  Peth  arall  a  ddylai  ein  hannog  i  ddiwydrwydd, 
sef  ystyriaeth  o'r  talentau  a'r  trugareddau  a  dderbyniasom 
oddiar  law  Duw,  ein  perthynas  agos  iddo,  a'r  cystuddiau 
y  mae  efe  yn  eu  hanfon  arnom.  Y  mae'r  talentau  a  dder- 
byniasom  yn  fawr  ac  yn  lluosog.  Pa  bobl  yn  anadlu  ar  y 
ddaear  a  gawsant  hyfforddiadau  mwy  eglur,  annogaethau 
mwy  cryfion,  neu  gynghorion  a  rhybuddion  mwy  parhaus 
a  gwastadol,  mewn  amser  ac  allan  o  amser  %  pregethau 
hyd  onid  oeddem  yn  blino  arnynt ;  Sabbothau  hyd  onid 
oeddem  yn  eu  halogi ;  y  fath  nifer  o  lyfrau  rhagorol  nas 
gwyddem  pa  un  i'w  ddarllenî  Pabobl  a  gawsant  Dduw 
mor  agos  attynt  ]  neu  a  welsant  Grist  croeshoeliedig  yn 
cael  ei  osod  allan  mor  eglur  o  flaen  eu  llygaid  ]  neu  nef- 
oedd  ac  uffern  mor  agored  o'u  blaen  1  A'r  fath  frys  y 
dylai  y  fath  bobl  brysuro  tua'r  nefoedd  !  Felydylent  hwy, 
sydd  a'r  cyfryw  esgyll,  ehedeg  !  Pa  mor  gyflym  y  dylent 
hwy  hwylìo,  y  rhai  sydd  a'r  gwynt  a'r  llanw  fel  hyn  o'u  tu 

yn  eu  cynnorthwyo !  Nid  yw  mesur  bychan  o  râs  yn 
weddus  i'r  cyfry w  bobl,  ac  ni  wna  rhyw  ddiwydrwydd  cyfF- 
redin  yngwaith  Duw  eu  hesgusodi !  Y  mae  Duw  yn  ei 
drugaredd  wedi  tywallt  hefyd  arnom  ni,  holl  gyfoeth  y 
môr  a'r  tir,  ie,  a'r  nefoedd  a'r  ddaear.  Yr  ydym  yn  cael 
ein  porthi  a'n  diiladu  â  thrugareddau.  Y  mae  genym  ni 
drugareddau  oddifewn  ac  oddiallan.  Eu  cyfrif  hwynt 
fyddai  cyfrif  y  sêr  neu'r  ty wod  ar  fin  y  môr.  Os  oes  rhy  w 
ragoriaeth  rhwng  uffern  a'r  ddaear,  ie,  neu  ryw  wahan- 
iaeth  rhwng  y  nef  a'r  ddaear,  yna,  yn  ddiamheu,  yr  ydym 
ni  wedi  derbyn  trugareddau.  Ac  os  oedd  rhoddi  i  ni  ei 
unig-anedig  Fab,  yr  hwn  a  dywalltodd  drosom  ei  werth- 
fawr  waed  yn  drugaredd,  yna,  yn  ddiau,  yr  ydym  yn 
rhwymedig  i  Dduw  am  y  drugaredd  hon,  ac  aneirif  dru- 
gareddau  eraill.  Ac  os  nad  yw  Duw  (i  arfer  ffordd  ddynol 
o  lefaru)  yn  gweled  dim  yn  ormod  neu  yn  rhy  dda  i  ni, 
a  gawn  ni  farnu  pob  peth  a  wnelom  iddo  ef  yn  ormod  % 
Pan  yr  ystyriwyf  fy  mywyd  syrthlyd  ac  anfuddiol  fy  hun, 
a'r  aml  a'r  rhyfeddol  drugareddau  a  dderbyniais,  y  mae 
hyn  yn  fy  nghy  wilyddio,  yn  peri  i  mi  dewi,  ac  yn  fy  ngad- 
ael  yn  ddiesgus.  Ac  heblaw'r  talentau  a'r  trugareddau  a 
dderbyniasom,  y  mae'r  berthynas  sydd  rhyngom  a  Duw 
yn  dra  hoff  ac  anwyl.  Od  ŷdym  ni  yn  blant  iddo,  onid 
ydyw  ein  serchiadau  anwylaf,  a'n  hufudd-dod  parottaf  ac 
ewyllysgaraf,  yn  ddyledus  iddo  ì  Od  ydym  ni  yn  ddy- 
weddi  i  Grist,  oni  ddylem  ni  ei  garu  ac  ufuddhau  iddo  1 
Os  ydwyf  'fi  Dad,  pa  le  mae  fy  anrhydedd  ?  Os  ydwyffi 
Feistr,  pa  le  y  maefy  ofn?  Mal.  1  :  6.  Yr  ydych  chwi  yn 
fy  ngalw  i,  yr  Jìthraw,  a'r  Arglwjpdd  ;  a  day  dywedwch; 
canysfelly  yr  ydwyfi  Ioan,  13:  13.  Ond  os  na  fydd  ein 
diwydrwydd  yn  gyfattebol  i'r  gyfryw  berthynas,  yr  ydym 
yn  ein  condemnio  ein  hunain  trwy  ddywedyd  ein  bod  ni 
yn  blant  neu  yn  weision  iddo.  Pa  fodd  y  bydd  i'r  gwaith 
caled  a'r  llafur  beunyddiol  y  mae  gweision  yn  ei  gyflawni 
i  foddio  eu  meistriaid,  farnu  a  chondemnio  y  rhai  hynny 
ni  chymmerant  y  boen  leiaf  dros  eu  Meistr  mawr  ì  Yn 

ddiau  nid  oes  meistr  arall  yn  debyg  iddo  ef ;  ac  nis  geill 
neb  gweinidogion  ddisgwyl  y  cyfryw  ífrwyth  oddiwrth  eu 
llafur  a'i  weision  ef.  Ac  os  awn  ni  ar  gyfeiliorn  allan  o 
ífyrdd  Duw,  onid  ydyw  pob  creadur  yn  barod  i  fod  yn 
wialen  yn  llaw  Duw  i'n  dwyn  yn  ol  a'n  gosod  ar-  ein 
gwaith  ]  Pan  fyddom  yn  troseddu  fel  hyn,  oni  fydd  ein 
trugareddau  mwyaf  melus  yn  troi'n  achlysur  o  alarl  Rhag 
eisiau  gwialen,  fe  fedr  Duw  ein  gwneuthurni  yn  fflangell 
i  ni  ein  hunain  ;  ein  cyrph  afiach  a  wnat  i  ni  riddfan  ;  ein' 
meddyliau  dyryslyd  a'n  gwnant  yn  aflonydd;  ein  cyd- 
wybod  a  fydd  megis  ysgorpion  yn  ein  mynwes.  Ac  onid 
ydyw  yn  haws  dioddef  y  llafur  na'r  ysbardyn  neu'r  swm- 
bwl  ì  Ai  gwell  genym  gael  ein  cystuddio  na  chyfodi  i 
fynu  a  gweithio  ì  Ac  er  y  bydd  y  rhai  a  weithiant  fwyaf 
yn  cyfarfod  â  chystuddiau,  etto,  yn  sicr,  chwerwedd  eu 
cwppan  a  leiheir  mewn  ystyr  gyfattebol  i  heddwch  eu 
cydwybod  a'u  ífyddlondeb  i  Grist. 

§  12.  Ac  i  fywiogi  ein  diwydrwydd  yn  y  gwaitb,  nyni 
a  ddylem  ystyried  hefyd  pa  ry  w  gynnorthwyon  yr  ydym 
yn  eu  cael,  pa  fath  ddaliadau  yr  ydym  yn  eu  proffesu,  ac 
heblaw  hyn,  ein  bod  yn  gwybod  yn  sicr  na  fedrwn  byth 
wneuthur  gormod.  Ac  i'n  cynnorthwyo  yngwasanaeth 
Duw,  y  mae'r  holl  fyd  yn  gweini  i  ni.  Y  mae'r  haul,  a'r 
lleuad,  a'r  sêr  yn  cyfrannu  i  ni  eu  goleuni  a'u  heffeithiau ; 
a'r  ddaear,  ynghyd  â'r  drysorau  o  blanhigion,  blodau, 
ífrwythau,  adar,  ac  anifeiliaid ;  y  môr  a'i  holl  drigolion ; 
yr  awyr,  y  gwynt,  y  rhew  a'i  holl  eira,  y  gwres  a'r  tân,  y 
cymmylau,  a'r  gwlaw,  oll  yn  gweini  arnom  tra  yr  ydym 
yn  gwneuthur  ein  gwaith ;  ie,  yr  angylìon  oìl  ydynt  ys- 
prydion  gwasanaethgar  i  ni,  Heb.  1:14,  a  mwy  na  hyn, 
y  mae  amynedd  Duw  yn  disgwyl  wrthym,  ac  yn  cyd- 
ddwyn  â  ni.  Y  mae  Iesu  Grist  yn  disgwyl  wrthym,  gan 
gynnyg  i  ni  aberth  ei  werthfawr  waed.  Y  mae'r  Yspryd 
Glân  yn  disgwy],  gan  gydymdrechu  â'n  calonnau  anewyll- 
ysgar  ni ;  heblaw  gẁeinidogion  yr  efengyl,  y  rhai  sydd  yn 
ddyfal  yn  eu  gwaith,  yn  disgwyl  wrthym,  gan  bregethu, 

a  disgwyl,  a  gweddio,  ac  aros  wrth  bechaduriaid  difraw. 
Ac  onid  ydyw  yn  gamymddygiad  annioddefol  ein  bod  ni, 
yn  ddiystyr,  yn  treulio  ein  hamser  yn  ofer,  tra  y  mae 
angylion  a  dynion,  'ie,  Duw  ei  hun,  yn  sefyll  yn  ein  hymyl, 
yn  edrych  arnom,  ac  megis  yn  dal  canwyll  i  ni,  a  ninnau 
heb  wneuthur  dim  ì  Erfyniaf  arnoch,  O  Gristionogion,  pa 
bryd  bynnag  ybyddoch  yn  gweddio,  neu  yn  ceryddu  tros- 
eddwyr,  neu  yn  cyflawni  unrhyw  ddyledswydd,  gofio  pa 
gynnorthwyon  sydd  gennych  at  y  gwaitb,  ac  yna  farnu  o 
honoch  pa  fodd  y  dyLech  ei  gyfiawni.^  Y  pyngciau  ífydd 
yr  ydym  yn  eu  proífesu  ydynt  y  rhai  canlynol,  sef  mai 
Duw  yw  y  Pen  Daioni  ;  ac  mai  yn  ei  gariad  ef  y  mae  ein 
holl  happusrwydd  yn  sefyll ;  ac  am  hynny  y  dylem  ei 
iawn  brisio  a'i  geisio  o  flaen  pob  peth ;  maì  efe  y  w  ein 
hunig  Arglwydd,  ac  am  hynny  i'w  wasanaethu  yn  bennaf 
oll :  bod  yn  rhaid  i  ni  ei  garu  â'n  holl  galon,  â'n  holl  en- 
aid,  ac  â'n  holl  nerth ;  mai  ein  gwaith  pennaf  yn  y  byd 
yw  gogoneddu  Duw  a  cheisio  iachawdwriaeth  i'n  heneid- 
iau.  A  ydyw'r  athrawiaethau  hyn  i'w  gweled  yn  ein 
bucheddau  %  neu,  yn  hytrach,  onid  ydym  yn  gwadu  yn 
ein  gweithredoedd  y  peth  yr  ydym  yn  ei  broffesu  mewn 
geiriau  ì  Ond  pa  fodd  bynnag  y  mae  ein  cynnorthwyon 
a'n  hegwyddorion  yn  ein  hannog  yn  ein  gwaith,  sicr  yw 
7ia  fedrwn  ?ii  byth  wneuthur  gormod.  A  phe  gallem 
wneuthur?/  cwbl  oll,nifyddem  ond  il  gweision  anfuddiol" 
Luc,  16  :  10;  mwy  o  lawer,  pan  fyddom  yn  sicr  o  fethu  yn 
y  cwbl  olì.  Nis  dichon  un  dyn  ufuddhau  na  gwasanaethu 
Duw  yn  ormodol.  Ac  er  y  gellir  dywedyd  ein  bod  yn 
goelgrefyddol,  neu  ein  bod  yn  ceisio  bod  yn  rhy-gyfiaion 
pan  y  byddom  yn  gwasanaethu  yn  ol  ein  dyfais  a'n  dych- 
ymmygion  ífol  ein  hunain,  etto  tra  yr  ydym  yn  canlyn 
rheol  gair  Duw  nid  oes  modd  i  ni  fod  yn  rhy  dduwiol. 
Yn  sicr,  y  mae'r  byb  wedi  ynfydu  gan  falais  a  chenfigen, 
pan  y  mae  dynion  yn  barnu  mai  gwiriondeb  ffbl  yw  bod 
yn  ffyddlon  ac  yn  ddiwyd  yngwasanaeth  Crist.  Dyma  fel 
yr  oeddent  gynt  yn  cyfrif  yr  apostolion  yn  ysgubion  y 

byd  ;  ond  y  raae'r  amser  yn  agoshau,  pan  y  bydd  yn 
hawdd  ganddynt  gyfaddef  na's  gall  neb  garu  na  gwasan- 
aethu  Duw  yn  ormod,  na  bod  yn  rhy  brýsur  a  diwyd 
ynghylch  iachawdwriaeth  ei  enaid.  Gallwn  yn  hawdd 
wneuthur  gormod  dros  y  byd,  ond  nid  dros  Dduw. 

§  13.  Gadewch  i  ni,  yn  y  lle  nesaf,  ystyried  mai  natur 
pob  gras  yw  annog  diwydrwydd,  ac  nad  ydyw  segura  ar 
ein  ffordd  tua'r  nefoedd  ond  gwaith  ofer,  a  bod  llawer 
o'n  hamser  gwerthfawr  eisoes  wedi  ei  gamdreulio,  ac  mai 
yn  ol  ein  llafur,  ac  yn  gyfattebol  i'r  boen  a  gymmerasom, 
y  bydd  ein  gwobr.  Gwel,  gan  hynny,  natur  a  thueddiad 
pob  gras.  Pe  byddech  yn  ofni  Duw,  ni  feddyliech  chwi 
ddim  yn  ormod  a  fedrech  mewn  un  modd  ei  wneuthur 
iddo  ac  erddo  ef,  i'r  diben  i'w  wasanaethu  a'i  foddloni 
etto  yn  fwy.  Y  mae  cariad  yn  fywiog  ac  yn  ddiymaros,  ac 
felly  yn  weithgar  ac  yn  ofalus.  Pe  carech  Grist,  chwi  a 
gadwech  ei  orchymynion,  ac  ni  achwynech  yn  eu  herbyn 
eu  bod  yn  rhy  drymion.  Pe  byddai  gennych  jfydd,  ad- 
fywiai  a  grymusai  chwi,  ac  annogai  chwi  yn  y  blaen.  Pe 
byddai  genych  obaith  y  gogoniant,  byddai  megis  ysgogydd 
(spring)  oriawr  yn  gosod  holl  olwynion  eich  henaid  i  droi. 
Pe  b'ai  ynoch  ofn  Duw,  deffröai  chwi  o'ch  marweidd-dra. 
Pe  b'ai  gennych  zêl,  ennynai  ac  yssai  chwi.  Ac  i  ba 
radd  bynnag  yr  ydwyt  wedi  dy  sancteiddiô,  yn  gyfat- 
tebol  i  hynny  y  byddi  yn  syml  ac  yn  llafurus  yngwaith 
yr  Arglwydd.  Ond  y  rhai  sydd  yn  segura  a  gollant  eu 
gwaith,  y  maent  yn  ol  o'r  cwbl  oll.  A  llawer,  megis 
Agrippa,  y  rhai  nid  oeddent  ond  ofewn  ychydìg  i  fod  yn 
Gristionogion,  a  gânt  wybod  yn  y  diwedd  na  fyddant 
chwaith  ond  o  fewn  ychydig  i  fod  yn  gadwedig.  Os  bydd 
dau  yn  rhedeg  gyrfa,  y  mae'r  olaf  yn  colli  ei  lafur  a'r 
gwobrwy.  A'r  hwn  a  fyddo  yn  codi  rhyw  bwysau,  os  na 
wna  hynny  gyda  nerth  digonol,  ni  waeth  iddo  heb 
wneuthur  dim.  Pagynnifer  o  ddyledswyddauy  mae  Crist- 
ionogion  wedi  eu  colli  o  eisiau  eu  hollol  gyílawni  ì  Llawer 
a  geisiantfyned  i  mewn  ac  nis  gallant,  (Luc.  13  :  24,)  y 

rhai  ped  ymdrecliasent  a  allasent  fyned  i  mewn.  Gan 
hynny,  arferwch  fwy  o  ddiwydrwydd  ac  ymdrechiad,  fel 
na  byddo  i'r  hyn  oll  a  wnaethoch  hyd  yma  fyned  yn  ofer. 
Heblaw  hyn,  onid  oes  llawer  o  amser  gwerthfawr  wedi 
ei  golli  yn  barod  ì  Gyda  rhai  o  honom  y  mae  mebyd  a 
ieuengctyd  wedi  myned  heibio  ;  gydag  eraill,  eu  canol  oed 
hefyd  ;  a'r  amser  i  ddyfod  sydd  yn  bur  ansicr.  Ystyriwch 
pa  gymmaint  o  amser  a  ddarfu  i  ni  dreulio'n  cysgu,  yn 
ymddiddan,  yn  chwareu,  neu  raewn  amcanion  a  gofalon 
bydol !  pa  gyn  lleied  o'n  gwaith  sydd  wedi  ei  orphen ! 
Yr  amser  a  gollasom,  nid  allwn  ei  alw'n  ol ;  ac  oni  ddylem 
ni  brynu,  a  defnyddio'r  ychydig  hynny  sydd  gennym 
etto'n  ol  ì  Pe  digwyddai  i  ymdeithydd  gysgu  neu  segura 
hyd  lawer  o'r  dydd,  oni  fyddai'n  angenrheidiol  iddo 
deithio'n  gynt  gwedi  hynny  y  prydnhawn,  neu  fethu  gor- 
phen  ei  daith  %  Nac  amheuwch  na  fydd  taledigaeth  a 
gwobrwy  yn  gyfattebol  i'ch  llafur.  Yr  had  a  gladdwyd, 
ag  sydd  wedi  marw,  a  fydd  yn  sicr  o  ddwyn  cynhauaf  hel- 
aeth.  Pa  beth  bynnag  a  wneloch  neu  a  ddioddefoch,  y 
dragywyddol  orphwysfa  honno  a  dâl  am  y  cwbl  oll.  '  Nid 
oes  dim  edifeirwch  am  ein  llafur  a'n  dioddefiadau  yn  y 
nefoedd.  Ni  fydd  neb  yno  yn  dywedyd,  "Buasain  dda 
gennyf  pe  buaswn  heb  gymmeryd  cymaint  o  boen,  a  phe 
buaswn  yn  gweddio  llai,  ac  heb  fod  mor  ddiwyd,  syml,  a 
gofalus,  ac  yn  byw  fel  y  lleill  o'm  cymmydogion.'''  Ond, 
yn  Uwyr  wrthwyneb  i  hyn,  eu  hyfrydwch  fydd  edrych  yn 
ol  areu  poen,  eu  llafur,  eu  helbulon  a'n  trallodion,  amyf- 
yrio  ar  fawr  allu  Duw  a'u  dygodd  hwynt  allan  o  honynt 
oll.  Gall  pawb  o  honom  ddywedyd  y  pryd  hynny  gyda 
Phaul :  "  Oblegid  yr  ydwyfyn  cyfrifnad  yw  dioddefiadauW 
amser  presennol  hion  yn  haeddu  eu  cyffelybu  i'r  gogoniant 
a  ddatguddir  ini.''  Rhuf.  8  :  18.  Nid  yw  ein  llafur  ond 
am  funud  awr,  ond  ein  gorphwysfa  sydd  dragywyddol. 
Pwy  nad  ymegniai  â'i  holl  nerth  am  un  awr,  os  am  hynny 
o  waith  y  cai  ei  wneuthur  yn  dy wysog  tra  byddai  by w  ì 
"  Canys  nid  yw  Duw  yn  anghyfiawn,  fel  yr  anghofiai  ein 

gwaith,  a  llafur  y  cariad."  Heb.  6  :  10.  Oni  fydd  i'n  holl 
ddagrau  gael  eu  sychu  ymaith  %  ac  oni  fydd  i  holl  dristwch 
ein  dyledswyddau  gael  eu  hanghofio  y  pryd  hynny  % 

§  14.  Ac  nid  yw  yn  haeddu  llai  ystyriaeth,  mai  ymdrechu 
yw'r  ffordd  a  drefnwyd  er  iachawdwriaeth ;  fod  pob  dyn 
yn  cyfaddef  hynny,  neu  ynte,  efe  a  wna  hynny  ryw  dro ; 
fod  y  Cristionogion  goreu,  yn  awr  angau,  yn  galaru  o  her- 
wydd  eu  hesgeulusdra ;  fod  y  nefoedd  ei  hun  yn  cael  ei 
chollì  yn  aml  o  eisiau  ymdrechu,  ac  nid  yw  fyth  i'w  chael 
ar  ammodau  esmwythach.  Y  mae  doethineb  anffaeledig 
Duw  wedi  gwneuthur  ymdrechu  yn  angenrheidioi  tuag  at 
iachawdwriaeth.  Pwy  a  wyryffordd  i'r  nefoedd  yn  well 
nâ  Duw'r  nefoedd.  Pan  y  mae  dynion  yn  dywedyd  wrth- 
ym  ein  bod  yn  rhy  ofalus,  pwy  y  maent  yn  ei  farnu,  Duw 
ai  ni  ì  Pe  buasai  hyn  yn  fai,  buasai  yn  sefyll  wrth  ddrws 
yr  hwn  a  orchymynnodd  yn  hytrach  nac  arnom  ni  sydd 
yn  ufuddhau.  Dyma'r  dynion  sydd  yn  gofyn  i  ni  a  ydym 
yn  ddoethach  nâ'r  holl  fyd,  ac  etto  y  maent  hwy  yn  cym- 
meryd  arnynt  fod  yn  ddoethach  nâ  Duw.  Canys  pa  fodd 
y  gallant  ddangos  fod  y  cyfryw  iaith  yn  gyttunol  â  chyf- 
reithiau  Duw  ì  "Yr  ydys  yn  treisio  teyrnas  nefoedd,  â 
threiswyr  sydd  yn  ei  chipio  hi."  Mat.  11:12.  "  Ymdrech- 
wch  amfyned  i  mewn  trwy'r  porth  cyfyng  ;  canys  llawer 
meddafi  chwi,  a  geisiant  fyned  i  mewn,  ac  nis  gallant." 
Luc,  13  :  24.  "Beth  bijnnag  a  ymafacl  dy  law  ynddo  i'w 
wneuthur,  gwna  â'th  holl  egni;  canys  nid  oes  na  gwaith, 
na  dychymmyg,  ?ia  gwybodaetli,  na  doethineb  yn  y  bedd  lle 
yr  wyt  ti  yn  myned."  Preg.  9  :  24.  "Gweithiwch  allan 
eich  iachawdwriaeth  eich  hunain,  gydag  ofn  a  dycliryn." 
Phil.  2  :  12.  "Byddwch  ddiwyd  iwneuthur  eich  galwedig- 
iaeth  a'ch  etholedigaeth  yn  sicr."  2  Pedr,  1  :  12.  "Ac  os 
braidd  y  mae'r  cyfiawn  yn  gadwedig,  pa  le  yr  ymddengys 
yr  annuwiol  a'r  pechadur  V  1  Pedr,  4  :  18.  Gadewch 
iddynt  ddwyn  ymlaen  eu  rhesymmau  cadarnaf  yn  erbyn 
y  taerni  a'r  trais  duwiol  yma,  y  mae  hyn  yn  ddigon,  yn 
fy  marn  i,  i'w  gwrthwynebu  oll,  sef  mai  fel  arall  y  mae 

meddwl  Duw,  a'i  fod  wedi  gorchymmyn  i  mi  wneuthur 
llawer  mwy  nac  ydwyf;  a  phe  na  fedrwn  weled  un  rhes- 
wm  arall  am  hynny,  y  mae  ei  ewyllys  ef  yn  rheswm  di- 
gonol.  Pwy  a  ddylai  wneuthur  deddfau  a  chyfreithiau  i 
ni,  ond  yr  hwn  a'n  gwnaeth  ì  a  phwy  a  ddylai  ddangos  i 
ni'r  ífordd  i'r  nefoedd,  ond  yr  hwn  sydd  i'n  dwyn  yno  ì 
ac  i  bwy  y  gweddai  sefydlu  ammodau  iachawdwriaeth, 
ond  i'r  hwn  sydd  yn  ei  chyfrannu  yn  rhâd  ì  Felly  gad- 
ewch  i'r  byd,  y  cnawd,  a'r  diafol,  ddywedyd  yn  erbyn 
buchedd  sanctaidd  a  llafurus,  hyn  yw  fy  atteb,  "  Y  mae 
Duw  wedi  gorchymmy?i  hy?i?iy"  Të,  ni  bu  erioed,  ac  ni 
fydd  ychwaith,  un  dyn  na  ddaw  i  gymmeradwyo  y  cyfryw 
fywyd,  ac  i  gyfiawnhau  diwydrwydd  y  saint.  A  phwy 
nad  elai  yn  y  íFordd  honno  a  gyfrifid  yn  oreu  ganbob  dyn 
yn  y  diwedd  ì  Gwir  yw  am  y  ffordd  hon,fod  ymhob  man 
ddywedyd  yn  ei  herbyn.  Act.  28  :  22.  Ond  gadewch  i  mi 
ddy wedyd  wrthych  fod  y  rhan  fwyaf  sydd  yn  dywedyd  yn 
ei  herbyn,  yn  ei  chymmeradwyo  yn  eu  barn  a'u  meddwl ; 
a'r  rhai  hynny  sydd  yn  awr  yn  ei  herbyn,  a  fyddant  ar 
fyr  dro  o  feddwl  arall.  Ac  os  deuant  hwy  fyth  i'r  nef- 
oedd,  bydd  raid  i'w  meddwl  gael  ei  gyfnewid  cyn  y 
deuont  yno ;  ac  os  i  uffern  yr  ânt,  byddraid  iddynt  newid 
eu  barn,  pa  un  bynnag  ai  boddlon  ai  anfoddlon  a  fyddont. 
Cofiwch  hyn,  chwi  y  rhai  ydych  yn  caru  myned  gyda'r 
lluaws  i  wneuthur  drwg.  Paham,  gan  hynny,  na  byddwch 
chwi  o'r  un  farn  a  phawb  ì  A  phaham  yr  ydych  yrwan  o 
farn  yr  hon  y  bydd  yr  oll  o  honoch  yn  sicr  o'i  chyfnewid 
yn  fuan  ì  Oh  !  na  baech  chwi  mor  ddoethion  yn  hyn  ag 
yw  y  rhai  hynny  ag  sydd  yn  uífern  !  Hyd  yn  nod  y  Crist- 
ionogion  goreu,  yn  awr  angau,  a  fyddant  yn  mawr  alaru 
eu  hesgeulusdod.  Y  pryd  hynny  y  dymunant,  ac  y  dy- 
wedant,  "  Oh  !  na  buaswn  fil  o  weithiau  yn  fwy  sanctaidd, 
yn  fwy  nefol,  ac  yn  fwy  llafurus  am  fy  enaid  !  Y  mae'r 
byd  yn  fy  nghyhuddo  am  wneuthur  gormod,  ond  y 
mae  fy  nghydwybod  yn  fy  euogfarnu  am  wnaud  rhy 
chydig.    Y  mae  yn  llawer  iawn  haws  dioddef  gwarad- 

wydd  y  byd  na  chnofeydd  cydwybod  euog.  Dewiswn 
yn  hytrach  gael  fy  nghyhuddo  gan  y  diafol  am  geisio 
iachawdwriaeth,  na  chael  fy  marnu  gan  Dduw  am  esgeu- 
luso  hynny."  Dyma  fel  y  bydd  eu  gwendidau  a'u  diffyg- 
ion  yn  aflonyddu  y  duwiolion  hynny,  y  rhai  a  fuant  yn 
rhyfeddodau'r  byd  am  eu  hymarweddiad  nefolaidd  ;  ac  yn 
ddiammeu  mai  o  eisiau  mwy  o  ddiwydrwydd  y  bydd 
llawer  yn  colli'r  nefoedd.  Pan  y  mae  y  rhai  hynny  a 
glywsant  y  gair,  ac  yn  y  man  a'i  derbyniasant  gydâ 
llawenydd,  (Mat.  13  :  20,)  a'r  rhai  hynny  hefyd  a  wnaeth- 
ant  lawer  o  beiìiau,  ac  a  wrandawsant  weinidogion  Crist 
yn  ewyllysgar,  (Marc,  6  :  20,)  ond  er  hynny  yn  golledig, 
oni  ddylai'r  ystyriaeth  ein  deffroi  ni  o'n  difrawch  a'n 
diogelwch  twyllodrus  ì  Pa  mor  bell  y  mae  llawer  un  wedi 
bod  yn  canlyn  Crist,  ac  er  hynny  yn  troi'n  ol,  ac  yn  ym- 
adael  oddiwrtho  pan  welsant  fod  yn  rhaid  iddynt  ymwadu 
â  holl  fawredd  y  byd,  a  phob  disgwyliad  o  elw  a  golud 
daearol.  Y  mae  Duw  wedi  penderfynu  na  cheir  y  nef- 
oedd  ar  ammodau  esmwythach.  Anghenrheidiol  yw  i  or- 
phwysfa  ganlyn  llafur  a  lludded.  "Heb  sancteiddrwydd 
ni  chaiff  neb  weled  yr  Arglwydd."  Heb.  12  :  14.  Syml- 
rwydd  yw'r  unig  beth  y  mae  ein  cywirdeb  yn  sefyll  arno. 
Os  nad  ydwyt  yn  syml,  nid  ydwyt  yn  Gristion.  Nid  yw 
hyn  yn  unig  yn  beth  mawr  acuchel  mewn  cristionogrwydd, 
ond  hyn  yw'r  by wyd  a'r  sylwedd  o  honi.  Megis  y  gwa- 
haniaetha  ffug-gleddyfwyr  ar  chwareufwrdd  oddiwrth 
filwyr  yn  ymladd  am  eu  bywydau,  y  gwahaniaetha  y 
rhagrithiwr  oddiwrth  y  Cristion  difrifol.  Pe  byddai  bos- 
sibl  i  ddynion  fod  yn  gadwedig  heb  y  cyfryw  ddiwyd- 
rwydd  syml,  ni  ofalent  fawr  am  dano,  ac  ni  wnai  holl  rag- 
oriaethau  ffyrdd  Duw  ychwaith  fyth  eu  hynnill  i  fod  yn 
sanctaidd.  Ond  pan  y  mae  Duw  wedi  sefydlu  na  chaiff 
neb  orphwys  ar  ol  hyn  heb  ddiwydrwydd  syml  a  diragrith 
yn  y  byd  hwn,  onid  ein  doethineb  ni  yw  ymwroli  ac  ym- 
drechu  hyd  eithaf  ein  gallu  1 

§  15.  Ond  i'r  diben  i'th  ynnill  di,  os  yw  bossibl,  ddar- 

Uenydd  anwyl,  i  fod  yn  syml  yn  dy  ymdrechiadau  am  y 
nefoedd,  gâd  i  mi  ychwanegu  ychydig  ystyriaethah  eraill 
at  y  rhai  hyn,  megis  y  rhai  canlynol.  Y  mae  Duw  o  ddif 
rif,  yn  dy  alw  yn  daer,  ac  yn  dy  wahodd  yn  garedig,  a 
phaham  na  byddit  tithau  yn  gwrando  o  ddifrif  ac  yn  ym- 
drechu  yn  daer  1  Y  mae  Duw,  yn  ddigelhuair,  yn  cynnyg 
i  ti  fendithion  tra  mawr  a  gwerthfawr  yn  ei  orchymyn- 
ion,  ei  fygythion,  a'i  addewidion.  Y  mae  efe  yn  meddwl 
yr  hyn  y  mae  yn  ei  lefaru.  Efe  yw'r  digelwyddog  Dduw, 
ac  a  lefarra  efe,  ac  oni  chywira  1*  Yn  ei  farnedigaethau  y 
mae  efe  yn  ddigellwair,  ac  o  ddifrif ;  ac  onid  oedd  efe  felly 
pan  foddodd  efe  yr  hen  fyd  ì  a  phan  losgodd  efe  Sodom  a 
Gomorrah  ì  a  phan  wasgarodd  efe  yr  Iuddewou  ì  Ai  am- 
ser  ydywhi,  gan  hynny,  i  gellwair  â  Duwî  Yr  oedd 
Iesu  Grist  yn  syml  ac  yn  ddifrifol  pan  bwrcasodd  efe  ein 
prynedigaeth.  Wrth  athrawiaethu,  efe  a  anghonodcT  fwyta 
ac  yfed  :  efe  a  barhaodd  drwy'r  nos  mewn  gweddi.  Yr 
oedd  yu  gwneuthur  daioni,  yn  y  fathfodd,  fel  yr  oedd  ei 
gyfeillion  yn  taeru  ei  fod  yn  ynfydu.  Yr  oedd  ei  ddioddef- 
iadau  yn  fawrion  :  ymprydiodd  ddeugain  niwrnod,  tempt- 
iwyd,  bradychwyd,  poerwyd  arno,  cernodiwyd,  a  choron- 
wyd  ef  a  drain  !  Efe  a  chwysodd  ddafnau  o  waed  :  efe 
a  groeshoeliwyd,  a  dray  wanwyd,  ac  a  fu  farw.  Nid  oedd 
dim  cellwair  yn  yr  holl  amgylchiadau  hyn  ;  ac  oni  ddylem 
ni  fod  yn  daer,  ac  o  ddifrif,  yn  ceisio  iachawdwriaeth  ein 
heneidiau  ]  Y  mae'r  Yspryd  Glân,  o  ddifrif  yn  ein  cymell 
i  fod  yn  happus.  Y  mae  ei  ysgogiadau  yn  aml,  yn  daer, 
yn  ymbilgar,  ac  yn  ymdrechgar.  "Y  mae  efe  yn  ymdrechu 
â'n  hyspryd  ni."  Yr  ydym  yn  ei  dristau  yn  fawr  pan  y 
y  byddom  yn  ei  wrthwynebu  ;  ac  oni  ddylem  ni  fod  yn 
syml,  ac  o  ddifrif,  yn  ufuddhau  iddo,  ac  yn  ymroddi  iddo, 
ac  yn  cydymdrechu  â'i  gynnhyrfìadau  sanctaidd'?    Y  mae 


*  Y  mae'r  cyfìeithydd  wedi  cymmeryd  rhydd-did  i  ychwannegu  yma 
ryw  ychydig  eiriau  er  egìurhad,  y  rhai  nad  ydynt  yn  y  Saesoneg ;  ac  hef. 
yd,  mewn  rhai  mannau  eraill :  ond  ni  chyfnewidiwyd  yr  ystyr. 

"     8 

Duw  yn  syml,  ac  mewn  modd  difrifol,  yn  gwrando  ein 
gweddiau,  ac  yn  cyfrannu  i  ni  lawer  o  drugareddau.     Y 
mae  efe  megis  yn  cyd-ddioddef  â  ni  yn  ein  cystuddiau. 
"  Yn  eu  holl  gystudd  hwynt,  efe  a  gystuddiwyd,"  medd  y 
prophwyd.     Esaiah,  63  :  9.  Y  mae  efe  yn  gweled  ein 
tristwch,  yn  clywed  ein  hocheneidiau,  ac  yn  rhoddi  ein 
holl  ddagrau  yn  ei  gostrel.     Y  tro  nesaf  y  byddi  mewn 
helbul  a  thrallod,  tydi  a  ddymuni  ar  Dduw  wrando  yn 
drugarog  dy  weddiau.     Ac  a  allwn  ni  ddisgwyl  trugar- 
edd  dra  mawr  a  gwerthfawr  tra  yr  ydym  mor  ysgfn,  oer- 
aidd,  ffurfiol,  a  diymgais  yngwaith  yr  Arglwydd?    Yn  y 
lle  nesaf,  mae  gweinidogion  Iesu  Grist  yn  syml,  ac  o  ddi- 
frif,  yn  eich  cynghori  ac  yn  eich  dysgu.    Ac  y  maent  yn 
daer  yn  ei  herfyniadau  ar  Dduw  drosoch,  ac  yn  erfyn 
arnoch  chwithau,  ac  yn  hiraethu  mwy  am  iachawdwriaeth 
eich  heneidiau  nac  am  un  elw  bydol.     Pe  baent  yn  lladd 
euhunain  trwy  eu  mawr  lafur,  neu  yn  dioddef  merthyr- 
dod  am  bregethu'r  efengyl,  hwy  a  gydnabyddant  fod  eu 
bywydau  wedi  eu  rhoddi  mewn  achos  da,  os  gwelant  eu 
bod  wedi  llwyddo  i  ynnill  rhai,  ac  i  gael  ganddynt  fod  yn 
daer  er  iachawdwriath  eu  heneidiau  anfarwol.     Ac  a  gaifF 
dynion  eraill  fod  mor  llafurus  a  phoenusam  eich  iachawd- 
wriaeth,  a   chwithau  eich  hunain   mor  ddifraw,  diofal,  ac 
anystyriol  ynghylch  eich  heneidiau  %    Pa  mor  ddiwyd  a 
difrifol  y  mae'r  holl  greaduriaid  yn  eich  gwasanaethu  %  Pa 
mor  rhyfeddol  y  mae'r  haul  yn  prysuro  yn  ei  gylch  gwas- 
tadol  a  beunyddiol,  y  ííÿnnonnau  yn  tarddu  yn  ddibaid  at 
dy  wasanaeth,  yr  afonydd  yn  rhedeg,   a'r  gwanwyn  a'r 
cynhauaf  yn  cadw  eu  hamserau  ì    Pa  mor  galed  y  mae  dy 
ychain  yn  gweithio  er  dy  fwyn  o  ddydd  i  ddyddî  Pa  mor 
gyflym  y  mae  dy  farch  yn  teithio  danat  ?  Ac  a  fyddi  di  yn 
unig  yn  segur  ì    A  gaiffy  rhai  hyn  oll  fod  mor  syml  a  di- 
wyd  yn  dy  wasanaeth  di,  a  thithau  mor  ddiofal  yngwasan- 
aeth  Duw  ì    Y  mae  gweision  y  byd  a'r  diafol  yn  ddiwyd 
ac  yn  ddiírifol :  y  maent  yn  gweithio  fel  pe  na  fedrent 
byth  wneuthur  digon  :  y  maent  mewn  cymmaint  brýs  fel 

pe  b'ai  arnynt  ofn  dyfod  yn  rhy  hwyr  i  uífern  !  Y  maent 
yn  dwyn  ymaith  o'u  blaen  weinidogion,  pregethau  a  phob 
peth.  Ac  a  gant  hwy  fod  yn  fwy  diwyd  er  darnnedigaeth 
plant  dynion  nac  wyt  ti  er  dy  iachawdwriaeth  ]  Onid  oes 
gennyt  ti  well  meistr,  gwaith  mwy  melus,  mwy  o  annog- 
aethau,  a  gwell  gwobr !  Yr  amser  a  fu  pan  yr  oeddit  yn 
brysur  iawn  yn  gwasanaethu'r  cnawd  a  Satan,  os  nad  wyt 
felly  etto.  Pa  mor  awyddus  yr  oeddit  yn  canlyn  dy 
gampau,  dygymdeithion  ofer,  a'th  ddifyrrwch  pechadurus1? 
Ac  oni  fyddi  di  yn  awr  morawyddus  ac  mor  ymdrechgar 
dros  Dduw  a'i  achos  ì  Yr  ydych  chwi  yn  egniol  iawn 
ynghylch  pethau'r  byd  hwn.  Pan  y  byddoch  chwi  mewn 
poen,  neu  glefyd,  pa  fath  yw  eich  cŵynfanau  galarus  a'ch 
hachwyniadau  trymion  %  Os  ydych  yn  dlawd,  pa  mor  gal- 
ed  yr  ydych  yn  gweithio  am  eich  bywioliaeth  1  Ac  onid 
ydy  w  gwaith  mawr  iachawdwriaeth  yn  Uawer  mwy  pwys- 
fawr]  Nid  oes  dim  cellwair  yn  y  nef  nac  yn  uffern.  Mae 
y  seintiau  yn  mwynhau  gwir  a  sylweddol  happusrwydd, 
a'r  damnedigion  mewn  gwir  boenau  annioddefol.  Nid 
oes  y  fath  beth  a  chlodfori  yn  oeraidd  yn  y  nefoedd,  na 
griddfanau  esgeulus  a  chwynfan  ysmala  yn  uffern.  Mae 
pawb  yno  yn  syml  ac  yn  bur  ddifrifol ;  a  phan  ddeui  di, 
ddarllenydd,  i  angau  ac  i  farn,  O !  y  fath  feddyliau  dwys 
fydd  yn  trywanu  dy  galon  wrth  feddwl  am  dragywyddol- 
deb.  Ac  mi  debygwri  fy  mod  yn  awr  yn  rhagweled  fel  y 
byddi  yn  synnu  wrth  ystyried  mor  esgeulus  ac  ysmala  y 
buost  ti  gynt  ynghylch  y  pethau  hyn.  Myfi  a  feddyliwn 
fy  mod  yn  dy  glywed  yn  gwaeddi  allan  o  herwydd  dy 
fawr  ynfydrwydd  a'th  anystyriaeth. 

§  16.  Ac  yn  awr,  ddarllenydd,  wedi  i  mi  osod  i  lawr  y 
rhesymmau  cedyrn  ac  anwadadwy  hyn,  yr  ydwyf,  yn  enw 
Duw,  yn  gofyn  dy  fwriad :  a  ydwyt  ti  yn  barod  i  dalu 
pob  ufudd-dod  iddynt,  ai  nid  ydwyt  ]  Y  mae  yn  ddiam- 
meu  gennyf  fodd  dy  gydwybod  yn  cydnabod  mai  hynny 
yw  dy  ddyledswydd.  Ac  a  feiddi  di  etto  fyned  ymlaen 
yn  dy  hên  yrfa  anyst.yriol,  yn  llwyr  wrthwyneb  i  oleuui 

rheswm  a  gorchymynion  Duw,  ac  yn  erbyn  dwysbigiadau 
dy  gydwybod  1  A  elli  di  feiddio  byw  mor  anystyriol, 
pechu  mor  wynebgaled,  a  gweddio  mor  anaml  ag  o'r 
blaen  ì  A  feiddi  di  balogi'r  Sabboth,  diystyru  gwasan- 
aeth  Duw,  a  meddwl  am  dy  gyflwr  tragywyddol  mewn 
modd  mor  anystyriol  ag  o'r  blaen  %  Neu,  yn  hytrach, 
onid  ydwyt  yn  bwriadu  gwregsu  dy  lwynau,  sef  deffroi 
dy  feddylfryd,  ac  felly  ymosod  dy  hun  yn  hollol  ynghylch 
gwaith  mawr  dy  iachawdwriaeth,  a  thorri  trwy  bob 
rhwystrau,  diystyru  gwawd,  gogan  ac  erledigaethau  plant 
y  byd  hwn,  "  ga/i  roi  heibio  bob pwys,  a'r  pechod  sydd  barod 
i'th  amgylchu  ;  a  thrwy  amynedd,  rhedeg  yr  yrfa  a  osod- 
wyd  o'thflaenT'  Heb.  12  :  1.  Ac  yr  ydwyf  yn  gobeithio 
mai  hyn  yw  dy  bwrpas  a'th  gyflawn  fwriad.  Etto,  o  her- 
wydd  fy  mod  yn  gwybod  cyndynrwydd  calon  dyn,  a'm 
bod  yn  mawr  ewyllysio  dy  wynfyd,  ac  yn  llafurio  fel  y 
byddo  byw  dy  enaid,  yr  ydwyf  unwaith  yn  ychwaneg  yn 
deisyf  dy  feddylfryd  difrifol  ar  y  gofyniadau  a'r  ystyriaeth- 
au  canlynol ;  ac  yr  ydwyf  yn  dy  dynghedu,  o  flaen  Duw, 
na  wnelych  fygu  dy  gydwybod  na  gwrthwynebu  argy- 
hoeddiadau,  ond  bydded  i  ti  eu  hatteb  yn  gydwybodol,  a 
rhoddi  iddynt  ufudd-dod  ewyllysgar  fel  y  maent  yn  gofyn. 
Pe  byddai  yn  hawdd  i  chwi,  trwy  fod  yn  ddiwyd  mewn 
duwioldeb,  dyrru  golud,  a  chael  anrhydedd  a  dyrchafiaeth 
yn  y  byd,  gwellhau  o  glefyd,  a  byw  yn  dragywyddol 
mewn  llwyddiant  ar  y  ddaear,  y  fath  fucheddau  heirdd  a 
arweiniech,  a'r  fath  boen  a  gymmerech  yngwasanaeth 
Duw  ì  Ac  onid  ydyw  gorphioysfaW  saint  yn  ddedwydd- 
wch  mwy  rhagorol  nag  un  o'r  rhai  hyn  ]  Pe  byddai  tori 
y  Sabboth,  esgeuluso  gweddi  ddirgel  ac  addoliad  teulu- 
aidd,  neu  fod  yn  anfucheddol  yn  eich  bywyd,  yn  gyfryw 
droseddau*  ag  a  gospid  yn  ol  y  gyfraith  âg  angau,  pa  ryw 
fath  ddynion  dichlyn  a  gofalus  a  fyddech  yn  eich  hymar- 


*  Y  gair  yn  y  Saesoneg  ydyw  felony  ;  ond  gan  nad  oedd  yn  hawdd  ei 
gyfieithu  yn  ddaelladwy,  arferwyd  yr  ymadrodd  uchod. 

weddiad  ì  Ac  onid  ydy w  marwolaeth  dragywyddol  yn 
fwy  dychrynadwy  nac  un  dymhorol  ì  a  marwolaeth  y 
corph  yn  llai  nâ  marwolaeth  yr  enaid  ì  Neu  pe  byddai'r 
Arglwydd  yn  arferol  o  ymweled  â  phob  gweithred  bech- 
adurus  â  rhyw  farn  bresennol,  megis  anwiredd  Annanias 
a  Sapphira,  yna  pa  mor  wyliadwrus  a  diesgeulus  y bydd- 
ech  yn  eich  bucheddau  %  Ac  onid  ydyw  llid,  bâr,  a  dig- 
ofaint  yr  Hollalluog  yn  llawer  mwy  ofnadwy  1  A  phe 
b'ai  modd  i  un  o'ch  cyfeillion,  o  fysg  y  meirw,  ddyfod,  a 
dywedyd  wrthych  ei  fod  ef  yn  dioddef  poenau  uífern  am 
y  pechodau  hynny  yr  wyt  ti  yn  euog  o  honynt,  pa  fath 
ddynion  a  fyddech  gwedi  hynny  %  Pa  faint  mwy  y  dylai 
rhybuddion  a  barnedigaethau  Duw  eich  dychrynu  1  Pe 
gwybyddech  mai  heddyw  fyddai'r  diwrnod  diweddaf  a 
gaech  chwi  fyw  yn  y  byd,  pa  fodd  y  treuliech  chwi  ef  ì  ac 
etto  yr  ydych  yn  gwybod  y  geill  hwn  fod  felly,  ac  yn 
sicr  hefyd  fod  eich  diweddaf  yn  agos  %  Pe  gwelsech  ddi- 
wedd  a  dinystr  yr  holl  fyd  a'i  holl  rodres,  a'i  ogoniant,  ei 
urddas,  a'i  harddwch  yn  cael  eu  llosgi  yn  ulw  gan  dân, 
pa  beth  a  wnelai'r  gyfry w  olwgfa  dy  annog  i'w  wneuthur  % 
a'r  gyfry w  olwgfa  a  fyddi  di  yn  sicr  o  weled  !  Pe  gwelsit 
orseddfaingc  barn,  a'r  llyfrau'n  agored,  a'r  annuwiolion 
yn  sefyll  gan  grynu  ar  law  aswy'r  Barnwr,  a'r  seintiau 
mewn  llawenydd  ar  ei  ddeheulaw,  a  chlywed  y  farn  ofn- 
adwy  yn  cael  ei  chyhoeddi  ar  y  rhai  drygionus,  a'r  duw- 
iolion  yn  cael  eu  croesawu  gyda  "Deuwch  chwi fendigedig- 
ionfy  Nhad,"  pa  fath  ddynion  a  fyddech  chwi  ar  ol  y 
fath  olygfa'?  A  dyma'r  hyn  a  gewch  chwi  oll  ei  weled 
ryw  ddydd.  Pe  gwelsech  uífern  yn  noeth,  a'r  holl  ddam- 
nedigion  yn  eu  poenau  parhaus  a  diddiwedd, — ac  ar  y 
llaw  arall,  y  nefoedd  yn  agored,  megis  y  gwelodd  Ste- 
phan  hi,  a'r  holl  seintiau  yn  gorfoleddu  mewn  gogoniant, 
pa  fath  fy wyd  a  arweiniech  ar  ol  hynny  ì  A  chwi  a  gewch 
weled  hyn  oll  cyn  bo  hir.  Pe  byddech  wedi  cael  eich 
gosod  i  orwedd  yn  uífern  am  un  flwyddyn,  neu  un  dydd, 
neu  awr,  ac  yno  dioddef  y  poenau  yr  ydych  yn  clywed 

am  danynt,  pa  mor  ddifrifol  y  byddai  eich  ymadroddion 
ynghylch  y  cyfryw  le,  a  pha  mor  ddyfal  y  gweddiech  rhag 
myned  yno  ]  Ac  oni  chymmerwch  chwi  air  Duw  am  y 
gwirionedd  o  hyn  ì  neu,  a  fydd  raid  i  chwi  deimlo  a 
dioddef  eirias  y  tân  cyn  credu  1  Neu  pe  buasech  wedi 
bod  yn  y  mwynhâd  o  ogoniant  y  nefoedd  onid  am  un 
flwyddyn,  pa  faint  o  boen  a  gymmerech  yn  hytrach  nâ 
chael  eich  difeddiannu  o'r  fath  ddigyffelyb  lawenydd  a 
hyfrydwch  !  Ac  fel  hyn  yr  ydwyf  wedi  dywedyd  digon, 
os  nid  i  gyífroi'r  pechadur  i  ddifrifol  weithio  allan  ei 
ìachawdwriaeth,  etto,  o'rhyn  lleiaf,  i'w  ddistewi,  a'i  adael 
yn  ddiesgus  ger  bron  gorseddfaingc  Duw;  ac  fel  ag  y 
byddwn  arferol  o  wneuthur  pan  fyddo  rhai  o'n  cyfeillion 
wedi  meirw,  pan  na  fydd  ein  geiriau  na'n  gweithred- 
oedd  o  ddim  lleshad  iddynt,  i'r  diben  o  dystiolaethu  ein 
caredigrwydd  tuag  attynt,  nyni  a  fyddwn  yn  wylo  ac  yn 
galaru.  Felly  hefyd  y  gwnaf  finnau  dros  yr  eneidiau 
truain  hyn.  Y  mae  yn  gwneuthur  i'm  calon  grynu  wrth 
feddwl  pa  fodd  y  bydd  iddynt  sefyll  yngŵydd  yr  Ar- 
glwydd,  yn  fud,  ac  yn  gythruddedig !  pan  y  dywed  efe 
wrthynt,  a  oedd  y  byd,  neu  Satan,  yn  well  cyfaill  i  chwi 
na  myfi  ]  Neu,  a  wnaethant  hwy  fwy  eroch  a  throsoch 
nac  a  wnaethum  i  ì  Edrychwch  yn  awr  a  wnant  hwy 
eich  hachub,  neu  wneuthur  i  chwi  daledigaeth  ddigonol 
am  eich  colled  o'r  nefoedd,  neu  fod  cyn  gystal  i  chwi  ag 
y  buaswn  i  %  A  pha  beth  a  ettyb  y  pechadur  euog  i'r 
holl  bethau  hyn  !  Ond  er  na  wna  dyn  wrando,  etto  y  mae 
gobaith  wrth  ddadleu  â  Duw.  "  Oh  !  gan  hynny,  tydi  yr 
hwn  a  wylaist,  ac  a  riddfenaist  uwchben  Lazarus  farw, 
tosturia  wrth  yr  eneidiaumeirwon,  diddeall,  a  dideimlad 
hyn,  a  dwg  hwynt  i  wylo  a  griddfan  o  dosturi  tuag  attynt 
eu  hunain  !  Ac  megis  ag  y  gorchymynaist  i'th  was  lefaru, 
felly  llefara  dithau  yn  awr,  fel  y  byddo  iddynt  glywed  dy 
lais  yn  treiddio  at  eu  calonnau,  o  herwydd  ni  wnant 
wrando  ar  fy  llais  i  yn  llefaru  wrth  eu  clustiau.  Arglwydd, 
ti  a  fuost  yn  hir  yn  curo  yn  ofer  wrth  ddrysau  eu  calon- 

nau  yr  awr,  gan  hynny,  dryllia'r  drysau  a  dos  i  mewn  !" 
§  17.  Ond  i  ddangos  i'r  duwiolion  paham  y  dylent  hwy 
yn  anad  neb  fod  yn  llafurus  am  y  nefoedd.  Dymunaf  of- 
yn  iddynt  pa  ryw  fath  ddynion  addylent  hwy  fod,  y  rhai 
y  mae  Duw  wedi  eu  dewis  i  fod  yn  llestri  o  drugaredd  1 
y  rhai  sydd  wedi  teimlo  doluriau  eu  diofalwch  a'u  hesgeul- 
ustra  yn  amser  eu  hadenedigaeth,  yn  aflonyddwch  eu  cyd- 
wybod,  yn  eu  hamheuaeth  a'u  hofnau,  ac  yn  eu  blin  gys- 
tuddiau  1  y  rhai  sydd  wedi  cyífesu  eu  pechodau  o  es- 
geulusdod  yn  eu  gweddiau  i  Dduw  ì  y  rhai  ydynt  wedi 
ymrwymo  eu  hunain  i  Dduw  trwy  gyfammodau  lawer  ] 
Pa  fath  ddynion  a  ddylent  hwy  fod,  y  rhai  ydynt  mor 
agos  at  Dduw,  megis  plant  ei  deulu  ì  y  rhai  ydynt  wedi 
profi  cymmaiut  hyfrydwch  mewn  ufudd-dod  ífyddlon  ì  y 
rhai  ydynt  (lawer  o  honynt)  yn  ammeu,  neu  yn  ansicr  pa 
beth  a  ddaw  o  honynt,  neu  pa  beth  a  ddigwydd  i'w  hen- 
eidiau  dros  bob  tragywyddoldeb  !  Pa  fath  ddynion  a  ddyl- 
ent  hwy  fod  mewn  sancteiddrwydd,  y  rhai  y  mae  eu 
sancteiddhad  mor  amherífaith,  y  rhai  y  mae  eu  buch- 
eddau  a'u  dyledswyddau  o  gymmaint  pwys  tuag  at  ennill 
neu  ddinystrio  lluaws  o  eneidiau,  ac  ar  ymarweddiad  pa 
rai  y  mae  gogoniant  y  Duw  mawryn  pwyso  cymmaint! 
A  chan  fod  y  pethau  hyn  felly,  yr  ydwyf  yn  dy  dynghedu 
di,  O  Gristion,  yn  enw  dy  Arglwydd,  i  ystyried  ac  atteb 
y  cwestiwn,  Pafath  ddy?iion  a  ddyìem  nìfod  ymlioh  sanct- 
aidd  ymarwcddiad  a  duwioldebl  a  bydded  i'th  fuchedd  at- 
teb  y  gofyniad  yti  gystal  a'th  dafod. 

PENNOD  VIII. 

PA     FODD    I    GANFOD     EIN    HAWL     I    ORPHWYSFA'E 
SAINT. 


§  1.  Annoethineb  y  dynion  nad  ydynt  yn  ymholi  am  eu  hawl  i  orphwysfa'r 
saint.  §2.  Yr  achos  sydd  ganddynt  i  ofni,  tra  y  maent  yn  fyr  o'r  hap- 
pusrwydd  yma,  ynghylch  eu  hawl.  §  3,  Hunan-ymholiad  yn  cael  ei 
chymmell  arnynt ;  §  4.  (1)  O  achos  y  tebygolrwydd  o  gael  dyfod  i  ryw 
radd  o  sicrwydd  ynghylch  hynny ;  §  5 — 9.  (2)  O  achos  y  rhwystrau  a 
fyddant  yn  cael  eu  gosod  ar  y  fíbrdd  gan  Satan,  gan  bechaduriaid,  ein 
calonnau  ein  hunain,  a  llawer  o  achosion  eraill  §  10.  (3)  Oddiwrth  yr 
ystyriaeth,  mor  hawdd,  mor  gyffredin  a  pheryglus,  yw  cam-gymmeryd 
yn  hyn,  ac  na  fydd  ymchwilio  mor  boenus  a'r  esgeulusdod  o  hynny.  Y 
bydd  i  Dduw  ar  fyrder  ein  profi,  ac  am  hynny  y  byddai'n  fuddiol  i  ni 
holi  aphrofi  ein  hunain :  §  11.  Ac  o  herwydd  hynny  yr  ydys  yn  erfyn 
ar  y  darilenydd  beidio  oedi  y  profiad  hwn  yn  hwy.  §  12.  Yna  (4)  y 
rhoddir  eyfarwyddiadau  i  gynnyg  gwneuthur  hynny.  §  13.  (5)  Ych- 
wannegir  nodau,  ac  arwyddion,  tuag  at  y  profiad,  yn  enwedig  §  14.  A 
ydym  ni  yn  gwneuthur  (neu  yn  ceisio)  Duw  megis  y  Pen  Daicni ; 
§  15.  A  ydym,  o'n  calonnau,  yn  derbyn  Crist  megis  ein  Harglwydd 
a'n  Hiachawdwr?  §  16,  17.  Y  mae'r  pen  hwn  yn  diweddu  gyda  gosod 
alian  ac  amlygu  mawr  bwys  y  ddau  nod  yma,  a'r  angenrheidrwydd 
o'u  cael  arnom  ni. 

§  1.  A  ydywy  fath  orphwysfa  ogoneddus  gerllaw  1  aca 
gaift'nebei  mwynhau  ond  pobl  Dduwî  Pa  beth  ydyw'r 
achos  gan  hynny  fod  yr  holl  fyd  yn  byw  mor  ddiofal  heb 
gael  yr  hyder  yma  o'u  rhàn  yn  Nghrist  a'u  hawl  i'r  or- 
phwysfa  honno,  ac  yn  esgeuluso  profi  a  holi  eu  hunain 
ynghylch  sylfaen  eu  gobaith  1  Pan  y  mae'r  Arglwydd 
wedi  dadguddio  dedwyddwch  ei  deyrnas  mor  gyfîawn, 
gan  fynegi  yn  eglur  na  chaiff  neb  fyned  i  mewn  iddi  ond 
ufudd  a  gwir  gredinwyr ;  ac  ar  y  llaw  arall,  wedi  rhag- 
ddangos  i  ni  y  poenau  hynny,  y  rhai  y  bydd  i'r  ihan  arall 
o'r  byd  eu  dioddef  dros  byth,  myfi  a  feddyliwn  na  fyddai 

dim  modd  i'r  rhai  sydd  yn  credu  fod  hyn  yn  wirionedd 
diamheuol  gael  dim  heddwch  na  llonyddwch  yn  eu  medd- 
yliau,  hyd  onis  caíFont  ryw  foddlonrwydd,  rhyw  obaith 
rhesymmol  a  hyder  duwiol,  eu  bod  hwy  yn  etifeddion  y 
deyrnas  honno.  Arglwydd,  pa  ryw  fath  ynfydrwydd  rhy- 
.  fedd  ydy  w  hyn,  fod  dynion,  y  rhai  sydd  yn  gwybod  y  bydd 
raid  iddynt  ar  fyrder  ymadael  oddiyma  i  fyd  arall  o  wyn- 
fyd  neu  drueni  tragywyddol,  yn  byw  yn  ddiofal,  heb 
wybod  ymha  un  o'r  ddau  le  y  bydd  eu  trigfan  ì  ie,  y  maent 
mor  ddiystyr  a  phe  buasent  heb  erioed  glywed  son  am 
fyd  arall,  ac  y  maent  mor  llawen  ac  anystyriol  yn  y  cyflwr 
.  hwn  o  ansicrwydd  ac  anniogelwch,  a  phe  b'ai  pob  peth  yn 
•  dda,  ac  yr  un  fath  a  phe  na  buasai  ganddynt  ddim  am- 
heuaeth  na  dim  perygl !  Pa  un  ai  byw  ai  meirw  yw'r 
dynion  hyn  ì  A  ydynt  hwy  yn  effro,  ai  cysgu  y  maent  ì 
Am  ba  beth  y  maent  yn  meddwll  Ymha  le  y  mae  eu 
calonnau  ì  Os  digwydd  fod  ganddynt  ryw  fatter  pwys- 
fawr  mewn  cyfraith,  pa  mor  ofalus  fyddant  i  gael  gwybod- 
aeth  sicr  pa  un  ai  yn  eu  herbyn  neu  o'u  tu  hwy  y  bydd 
yr  achos  yn  debyg  o  gael  ei  sefydlu  :  a  phe  gorfyddai  idd- 
ynt  sefyll  i  gael  eu  barnu  am  eu  bywyd  o  flaen  rhyw 
frawdle  ddaearol,  pa  mor  awyddus  y  byddent  i  gael 
gwybod  pa  un  a  fyddent  yn  debygol  o  gael  eu  bwfw  i'w 
colli,  neu  ynte  eu  rhyddhau,  yn  enwedig  pe  buasent  trwy 
y  gofalhwn  yn  medru  gwneuthur  rhywbeth  tuag  at  eu 
hachub  eu  hunain  ì  A  phe  byddent  yn  bur  seilion,  hwy 
a  ofynnent  i'r  meddyg,  "  Pa  beth  yw  eich  barn  chwi  yng- 
hylch  y  clefyd  hwn  ì  awellhafai  nis  gwnaf  f'  Ond  yng- 
hylch  matter  eu  hiachawdwriaeth  y  maent  yn  foddlon  i 
fod  yn  ansicr.  Os  gofynwch  i'r  rhan  fwyaf  o  bobl  reswm 
am  y  gobaith  sydd  ynddynt,  hwy  a  ddywedant,  o  herwydd 
fod  Duw  yn  drugarog,  a  Christ  wedi  marw  dros  bechad- 
uriaid;  a'r  cyfryw  resymmau  cyfl'redinol,  y  rhai  a  allasai 
unrhy  w  ddyn  arall  eu  rhoddi  yn  gystal  a  hwythau ;  ond 
dygwch  hwy  at  y  prawf  o'u  rhan  yn  Nghrist,  ac'yn  nhru- 
garedd  Duw,  ac  ni  fedrant  hwy  ddywedyd  dim  i  iawn 

ddyben.  Pe  b'ai  Duw  neu^ddyn  yn  gofyn  iddynt,  ymha 
gyflwr  y  mae  dy  enaid  di,  0  ddyn  ì  A  ydyw  dy  enaid 
wedi  ei  adgenhedlu  a'i  sancteiddio  1  A  ydwyt  ti  wedi 
cael  maddeuant  ai  nid  ydwyt  ì  fe  a  fyddai  yn  barod  i  at- 
teb  fel  Cain  am  ei  frawd  Abel — "  Nis  gwn  i;  ai  ceidwad 
fy  enaid  ydwyf  fi  ?  Yr  ydwyf  yn  gobeithio'r  goreu ;  yr  yd- 
wyf  yn  ymddiried  i  Dduw  o  ran  fy  enaid;  myfi  alwyddaí 
yn  gystal  a  llawer ;  ni  fydd  hi  ddim  gwaeth  arnaf  fi  na 
phobl  eraill !  yr  ydwyf  yn  diolch  i  Dduw,  ni  fu  dim  am- 
heuaeth  arfy  meddwl  ynghylch  iachawdwriaeth  fy  enaid]" 
Ond  gwybydd,  0  ddyn,  fod  gennyt  ti  achos  mawr  i  dde- 
chreu  ammeu  yn  awr,  o  herwydd  na  ddarfu  i  ti  ammeu  o'r 
blaen,  ac  hefyd,  o  achos  dy  fod  wedi  bod  mor  ddiofal  yn 
dy  hyder  ddisail.  A  pha  beth  y  mae'r  ymadroddion  hyn 
yn  eu  dangos  ond  esgeulusdra  beius  a  gwirfoddol  o'th 
iachawdwriaeth  dy  hun  ì  Yr  un  fath  a  phe  b'ai  rhy  w 
ly  wydd  llong  yn  gollwng  y  llestr  yn  rhydd,  ac  yn  dy wed- 
yd,  "  Myfi  a'i  gollyngaf  hi  ymysg  y  creigiau,  a'r  tonnau, 
a'r  gwyntoedd  ;  myfi  a  ymddiriedaf  i  Dduw  am  dani ;  hi 
a  â  ac  a  lwydda  cystal  a  llongau  erai  '  Pa  gam-arfer 
ofnadwy  yw  hyn  o  ddaioni  Duw  1  Cymmeryd  arnynt 
ymddiried  yn  Nuw  er  mwyn  cuddio  eu  hesgeulusdra 
gwirfoddol  eu  hunain  !  Canys  pe  buasit  ti  yn  gwir  ym- 
ddiried  yn  Nuw,  tydi  a  fuasit  yn  cymmeryd  dy  lywodr- 
aethu  ganddo,  ac  yn  ymddiried  iddo  yn  ei  ffbrdd  drefhedig 
ei  hun.  Y  mae  efe  yn  gofyn  gennyt  "  roddi  cwbl-ddiwyd- 
rwydd  i  wneuthur  dy  alwedigaeth  a,th  etholedigaeth  yn 
sicr,"  (2  Pedr,  1  :  10,)  ac  felly  i  ymddiried  ynddo.  Y 
mae  efe  wedi  gysod  allan  fíbrdd  yn  yr  Ysgrythyr,  ym  mha 
un  y  mae  yn  gorchymyn  i  ti  chwilio,  holi,  a  phrofi  dy  hun, 
fel  y  byddo  i  ti  ddyfod  at  ryw  sicrwydd  ynghylch  hyn. 
Onid  ymdeithydd  ffbl  a  fyddai  hwnnw,  yr  hwn  a  fyddai 
mor  annoeth  a  myned  ymlaen  yn  hyderus,  heb  wybod  pa 
un  a  oedd  ar  yr  iawn  ffordd  ai  peidio,  gan  ddywedyd 
"  Yr  ydwyf  yn  gobcithio  fy  mod  yn  iawn  ;  myfi  a  afym. 
laen,  ac  a  ymddiricdaf  yn  Nuw!"  Ac  onid  ydwyt  ti  yn 

euog  o'r  ffolineb  yma  ar  dy  ffbrdd  tua  thragywyddoldeb, 
heb  ystyried  y  gallai  ychydig  o  holi  ac  ymofyn  pa  un  a  wyt 
ar  y  iawn  ffordd  ai  nad  ydwyt,  fod  yn  foddion  i'th  ddio- 
gelu  rhag  llawer  o  drafferth  anfuddiol,  yr  hyn  yr  ydwyt  yn 
ei  gymmeryd  yn  ddiles,  ac  y  bydd  yn  rhaid  i  ti  ei  ddad- 
wneuthuretto,  neu  fod  yn  fyro  iachawdwriaeth,  a'th  ddin- 
ystrio  dy  hun  yn  y  diwedd  1 

§  2.  Pa  fodd  y  gelli  feddwl  neu  siarad  am  y  Duw  mawr 
heb  ddychryn,  tra  yrydwyt  yn  anhyspys  pa  un  ai  Tad  ai 
gelyn  yw  efe  i  ti,  ac  na  wyddost  na  fydd  iddo  ddefnyddio 
ei  holl  briodoliaethau  yn  dy  erbyn  ì  neu  feddwl  am  Iesu 
Grist,  pan  na  wyddost  pa  un  a  ydyw  ei  waed  wedi  puro 
dy  enaid;  pa  un  a  fydd  iddo  dy  góndemnio,  neu  dy 
rhyddhau  yn  y  farn ;  neu  pa  un  a  fydd  efe  yn  sylfaen  dy 
happusrwydd,  neu  faen  tramgwydd  i'th  ddryllio  a'th  falu 
yn  chwilfriw?  Pa  fodd  y  medri  agor  y  Beibl  a  darllen 
pennod  heb  ddychrynu  ì  Tebygaf  y  dylai  pob  dalen  fod 
i  ti  megis  ysgrifen  Belsassar  ar  y  pared,  ond  yn  unig  y  rhan 
sydd  yn  dy  annog  i  geisio  diwygio.  Pan  fyddi  yn  dar- 
llen  yr  addewidion,  nis  gwyddost  a  gyflawnir  hwy  i  ti  ; 
os  byddi  yn  darllen  y  bygythion,  am  ddim  a  wyddost  i'r 
gwrthwyneb,  yr  ydwyt  yn  adrodd  dy  farnedigaeth  dy  hun. 
Nid  rhyfedd  ynte  dy  fod  yn  elyniaethol  i'r  gweinidog 
hwnnw  sydd  yn  pregethu'r  gwirionedd  yn  llym,  ac  yn 
dywedyd  am  dano,  megis  Ahab  am  y  p^ophwyd  gynt, 
"  Cas  yw  gynnyfji  ej\  canys  ni  phroph  wyäa  efe  i  mi  ddaioni, 
namyn  drygioni."  1  Bren.  22  :  8.  Pa  fod  y  gelli,  heb 
ddychryn,  gyduno  mewn  gweddi !  Pan  fyddi  yn  derbyn 
yr  ordinhad,  nis  gwyddost  pa  un  ai  bywyd  ai  angau  a 
fydd  i  ti  ì  Pa  gyssur  a  ellil  di  gael  oddiwrth  dy  gyfeillion, 
a'th  anrhydedd,  a'th  dai,  a'th  diroedd,  heb  wybod  dy  fod 
yn  mwynhau  cariad  Duw  hefyd,  ac  y  cei  di  orphwysfa 
gydag  ef  pan  y  bydd  i  ti  ymadbel  oddiwrthynt  1  Cynnyg- 
iwch  i  garcharwr,  cyn  iddo  wy'bod  ei  ddedfryd,  offer-dan- 
nau,  neu  wisgoedd,  neu  anrhydedd,  pa  mor  wael  a  fyddant 
yn  ei  olwg  hyd  onis  gwypo  a  gaiff  achub  ei  hoedl  ì  Canys 

os  gwyr  y  bydd  raid  iddo  farw'r  diwrnod  nesaf,  bychan 
iawn  fydd  y  cyssur  ei  fod  yn  gyfoethog,  neu  yn  anrhyd- 
eddus  yn  y  byd ;  ac  felly,  mi  a  feddyliwn,  y  dylai  fod 
gyda  thithau,  hyd  onis  gwybyddi  pa  fath  a  fydd  dy  gyflwr 
tragywyddol.  Pan  fyddi  yn  gorwedd  i  lawr  i  orphwyso'r 
nos,  meddyliwyf  y  bydd  yr  ansicrwydd  o'th  iachawd- 
wriaeth  yn  ddigon  i'th  gadw'n  effro  a'th  gythryblu  yn 
dy  freuddwydion,  a'th  frawychu  yn  dy  gwsg  !  Onid  ydy  w 
yn  flin  gennyt  weled  pobl  Dduw  mor  gyssurus  ar  eu 
ffbrdd  i'r  gogoniant,  pan  nad  oes  i  ti'r  un  gobaith  (ar  iawn 
sail)  i  gael  mwynhau'r  gwynfyd  hwnnw  ì  Pa  fod  y  medri 
feddwl  am  awr  angau  !  Ti  a  wyddost  ei  bod  yn  agos,  ac 
nad  oes  dim  modd  ei  hepgor,  na'r  un  feddyginiaeth  a 
ddichon  ei  throi  ymaith !  Pe  gorfyddai  i  ti  farw  heddyw, 
(ac  nis  gwyddost  pabeth  a  eill  ddigwyddmewn  diwrnod,^ 
nis  gwyddost  yn  iawn  pa  un  ai  i'r  nefoedd  ai  i  uffern  y 
byddai'n  rhaid  i  ti  fyned  !  Ac  a  fedri  di  fod  yn  llawen  tra 
yr  ydwyt  yn  y  cyfryw  gyflwr  peryglus  1  Pa  ryw  ddi- 
chellion  sydd  gennyt  i  gadw  dy  galon  rhag  braw,  pan  y 
'byddi  yn  meddwl  am  ddydd  mawr  y  cyfrif,  ac  am  y  fflam- 
mau  tragy wyddol !  Pan  y  byddi  yn  clywed  am  danynt, 
oni  fyddi  yn  crynu  fel  Ffelics  ?  Os  crynodd  y  ceidwaid, 
ac  os  aethant  megis  yn  feirw  wrth  weled  yr  angel  yn 
treiglo'r  maen  ymaith  oddiar  fedd  ein  Hiachawdwr,  pa  fodd 
y  gelli  feddwl  am  fyw  yn  uífern  gyda  chythreuliaid,  heb 
gael  rhyw  dystiolaeth  y  diengi  rhag  myned  yno  ì  Y  mae 
naill  ai  dy  wely  yn  bur  esmwyth  neu  dy  galon  yn  bur 
galed,  os  rnedri  gysgu  yn  drwm  a  thithau  yn  y  fath  gyf- 
lwr  ofnadwy  ! 

§  3.  Pe  byddai'r  cyflwr  hwn  o  ansicrwydd,  y  mae  y 
rhan  fwyaf  o'r  byd  ynddo,  yn  anfeddyginiaethol,  yna  y 
byddai  yn  rhaid  ei  ddioddef  megis  pob  aflwydd  anbeb- 
gorol  arall !  Ond,  Och  !  y  rhan  amlaf,  esgeulusdra  gwir- 
foddol  ydy  w !  Ni  chymmer  dynion  eu  cyhghori  i  ddefn- 
yddio'r  feddyginiaeth.  Y  moddion  goreu  i  orchfygu'r 
ansicrwydd  yma  ydyw  hunan-ymholiad,  neu  ddifrifol  a 

dyfal  chwilio  ein  calonnau,  a'r  cyflwr  yr  ydym  ni  ynddo, 
wrth  reol  gair  Duw.  Ond  naill  ai  nid  yw  dynion  yn  deall 
natur  a  diben  y  ddyledswydd  hon,  neu  nid  ydynt  yn  cym- 
meryd  poen  i  brofi  ei  heffaith.  Cerddwch  trwy  gynnull- 
eidfa  o  fil  o  bobl,  a  pha  mor  ychydig  a  gewch  chwi  gyf- 
arfod,  y  rhai  a  dreuliasant  un  awr,  yn  eu  holl  fywyd,  yn 
manwl  chwilio  eu  hawl  i'r  nefoedd  ì  Gofyn  i'th  gyd- 
wybod,  O  ddarllenydd,  pa  bryd,  ac  ymha  le,  y  darfu  i  ti 
chwilio  dy  galon  yn  ddifrifol,  megis  yngolwg  üuw,  ag  ai 
profaist  wrth  yr  ysgrythyrau  pa  un  a  oedd  hi  wedi  ei 
chyfnewid  ai  nad  oedd  ]  pa  un  a  ydyw  hi  wedi  ei  sanct- 
eiddio,  ai  nid  ydyw?  Ar  ba  un  y  mae  dy  serch  fwyaf,  ar 
Dduw  ai  ar  y  creadur  ;  ar  y  nefoedd,  ai  ar  bethau  sydd  ar 
y  ddaear  1  a  pha  bryd  y  canlynaist  ar  yr  ymofyniad  yma 
hyd  onis  cefaist  wybod  dy  gyflwr,  ac  yr  iawn  fernaist  dy 
hun  ì  Ond  o  herwydd  fod  hyn  yn  waith  o  gymmaint  can- 
lyniad,  ac  yn  cael  ei  esgeuluso  mor  gyffredin,  myfi  a 
ddangosaf  ei  fod  yn  beth  dichonadwy,  trwy  chwilio  a 
phrofi  ein  hunain,  i  ddyfod  at  ryw  sicrwydd ; — hefyd, 
dangosaf  pa  beth  sydd  yn  rhwystro  dynion  rhag  chwilio  a 
gwybod  eu  cyflwr;  ac  yna  cynnygiaf  rai  cymhelliadau  ì 
wneuthurhynny,  a  chyfarwyddiadau,  ynghyd  â  rhai  nodau 
allan  o'r  ysgrythyrau,  wrth  ba  rai  y  gellwch  chwilio  eich 
hunain,  a  bod  yn  sicr,  pa  un  a  ydych  bobl  Dduw  mewn 
gwirioncdd  ai  peidio. 

§  4.  Y  mae'r  Ysgrythyr  yn  dangos  fod  modd  i  ni  gael 
sicrwydd  ynghylch  ein  hiachawdwriaeth,  ac  y  dylem  la- 
furio  am  hynny,  pan  y  mae  yn  dywedyd  cyn  amled  am  y 
seintiau  o'n  blaen,  eu  bod  hwy  yn  gwybod  ynghylch  eu 
cyfiawnhad,  a'u  cyflwr  yn  y  byd  a  ddaw ;  pany  mae  yn 
ein  sicrhau,  ac  yn  dy  wedyd,  na  chollir  pwy  bynnag  a  gredo 
yn  Nghrist,  onà  cael  o  hono  fywyà  tragywyddol,  yr  hyn  ni 
fuasai  ond  ofer  ei  ddywedyd  pe  na  buasai  modd  i  ni  wy- 
bod  pa  un  a  ydym  yn  wir  gredinwyr  ai  peidio  ;  pan  y 
mae  yn  gwneuthur  cymmaint  rhagoriaeth  rhwng  plant 
Duw  a  phlant  y  diafol ;  pan  y  mae  yn  gorchymyn  i  ni 

roddi  cwbl  ddiwydrwydd  i  wneuthur  ein  galwedigaeth  a'n 
hetholedigaeth  yn  sicr,  gan  ein  hannog  yn  ddyfal  i  ehwilio 
a  phrofi  ein  hunain,  ac  i  wybod  a  ydym  ni  yn  y  ffydd,  a 
'pha  un  a  ydyw  Iesu  Grist  ynom,  oddieithr  ein  bod  ni  yn 
anghymmcradwy.  2  Cor.  13  :  5.  Hefyd,  pan  y  mae  ei  add- 
ysgiadau  yn  gofynini  lawenhau  yn  wastadol,  galw  Duw 
yn  dad,  byw  yn  y  gwaith  o'i  foliannu,  caru  ymddangosiad 
Crist,  ewyllysio  iddo  ddyfod  ar  frys,  a  diddanu  ein  hunain 
â'r  cyfryw  ymadroddion.  Ond  pwy  a  fedr  wneuthur  un 
o'r  rhai  hyn  o'r  galon  heb  fod,  mewn  rhywfesur,  yn  sicr 
ei  fod  yn  blentyn  i  Dduw] 

§  5.  (2)  Ymysg  yr  holl  rwystrau  sydd  yn  lluddias  dyn- 
ion  rhag  iawn  holi  eu  hunain,  nid  oes  Ue  i  ammeu  nad 
yw  Satan  yn  gwneuthur  ei  ràn.  Os  dichon  yr  holl  awd- 
urdod  sydd  ganddo,  neu'r  holl  foddion  a'r  oíFerynau  a  fedr 
ef  eu  defnyddio,  rwystro  dynion  rhag  gwneuthur  hynny, 
efe  a  fyn,  yn  ddigon  sicr,  yn  anad  un  ddyledswydd  arall, 
eu  cadw  rhag  hunan-ymholiad.  Y  mae  efe  yn  anewyllys- 
gar  iawn  i'r  duwiolion  gael  cymmaint  o  orfoledd,  hyder, 
a  buddioldeb,  ag  a  roddai  hunan-brofiad  iddynt  yn  erbyn 
eu  llygredigaethau.  Ac  am  yr  annuwiolion,  y  mae  efe  yn 
gwybod,  pe  baent  unwaith  yn  iawn  chwilìo  a  holi  eu  hun- 
ain,  hwy  a  fyddant  yn  sicr  o  weled  ei  ddichellion  a  chan- 
fod  eu  perygl,  ac  felly  yn  debygol  o  ddiangc  oddiwrtho. 
Canys  pa  fodd  y  medrai  efe  dywys  cynnifer  o  filoedd  yn 
ewyllysgar  i  uffern/  pe  baent  yn  gwybod  eu  bod  yn  myn- 
ed  yno  ]  A  chan  fod  ganddynt  y  fath  oleuni  eglur,  a'r 
fath  reol  anffaeledig  yn  yr  Ysgrythyr  Lân,  pa  fodd  y 
byddai  iddynt  fethu  cael  gwybod  hynny  pe  baent  yn 
chwilio  yn  iawn  ì  Os  na  chuddir  y  fagl,  yr  aderyn  a  ddi- 
angc.  Y  diafol  a  ŵyr  yn  well  pa  fodd  i  enweirio  am  en- 
eidiau  nac  y  dengys  y  bach  iddynt  i'w  dychrynu  ymaith, 
trwy  wneuthur  trwst,  neu  ymddangos  iddynt  yn  ei  liw  a'i 
lun.  Gan  hynny,  y  mae  efe  yn  ddiwyd  ac  yn  ofalus  i'w 
cadw  i'hag  gweinidogaeth  ffyddlon  ;  neu  y  mae  yn  ceisio 
rhwystro'r  gweinidog  i'w  cynnorthwyo  i  chwilio  a  holi  eu 

hunain  ;  neu  y  mae  efe  yn  ceisio  gwneuthur  y  gair  yn 
aneffeithiol,  fel  nad  ydyw  mwyach  yn  fíniog,  i  gyrhaeddyd 
y  galon,  a  gwahaniad  yr  enaid,  aW  ysjpryd,  a'r  cymmalau, 
a*r  mer,  ac  fel  na  byddo  iddo  droi  eu  meddyliau  ymaith 
oddiwrth  bethau'r  byd,  nac  oeri  eu  cariad  tuag  attynt. 
Mae'r  gelyn  yn  gwybod  pa  bryd  y  bydd  y  gweinidog  wedi 
parottoi  pregeth  lem,  wedi  eihaddasu  at  gyflwr  ac  angen 
y  gwrandawyr,  ac  o'r  achos  efe  a'u  ceidw  rhag  myned  i 
wrando  y  diwrnod  hwnnw,  os  bydd  modd  yn  y  byd,  neu 
efe  a'u  tafla  i  drwmgwsg,  neu  efe  a  ddwg  ymaith  y  gair 
trwy  ofalon  ac  ymddiddanion  bydol,  neu  efe  a'u  rhwystra 
ryw  ffbrdd  arall  rhag  cael  o  hono  ddim  effaith. 

§  6.  Rhwystr  mawr  arall  ar  ffordd  hunan-ymholiad  sydd 
yn  dyfod  oddiwrth  ddynion  drwg.  Eu  siamplau  drwg ; 
eu  cyfeillach  ddifyr ;  eu  hymadroddion ;  eu  gwaith  yn 
ymdrin  â  phethau  bydol  yn  wastadol  ;  eu  gogan,  a'u 
gwawd  am  ben  dynion  duwiol ;  ac  hefyd,  eu  deisyfiadau, 
eu  cynghorion,  eu  hannogiad,  eu  llithiad  i'w  canlyn  hwy 
rywffordd  arall,  eubygythion,  ydynt  oll  yn  annogaethau 
mawrion  iddynt  fyw  mewn  diofalwch  a  diogelwch  twyll- 
odrus.  Cyn  gynted  ag  y  byddo  Duw  yn  agor  llygaid 
pechadur  tlawd  i  weled  fod  ei  ffordd  yn  ddrwg,  yna  yn 
union  y  mae  mintai  o  giwdawd  Satan  yn  barod  i'w  dwyllo 
yn  ol  drachefn,  a'i  sefydlu  yn  ei  hen  arferion,  ac  yngwas- 
anaeth  tywysog  yr  awyr.  Pa  beth  !  meddant,  a  oes  ach- 
os  i  chwi  ammeu  ynghylch  eich  iachawdwriaeth,  a  chwi- 
thau  wedi  bod  yn  byw  mor  dda,  ac  heb  wneuthur  drwg  i 
neb  'î  Y  mae  Duw  yn  drugarog;  ac  os  na  fydd  eich  bath 
chwi  yn  gadwedig — Duw  a  gymmero  drugaredd  ar  lawer 
— pa  beth  a  ddaw  o  honynt !  Pa  beth  yr  ydych  yn  ei 
feddwl  am  eich  holl  hynafiaid  %  a  pha  beth  a  ddaw  o'ch 
cyfeillion  a'ch  cymmydogion  y  rhai  sydd  yn  byw  megis 
chwithau?  A  fyddant  liwy  oll  yn  golledig?  Deuwch, 
deuwch,  os  gwrandewch  ar  y  pregethwyr  yma,  hwy  a'ch 
gyrrant  allan  o'cb  synnwyrau  !  Onìd  ydyw  pawb  yn  bech- 
aduriaid?    Na  flinwch   eich   pennau  ynghylch  y  pethau 

hyn,  a  chwi  a  wnewch  yn  burion.  Oh  !  gynnifer  o  fil- 
oedd  y  mae'r  cyfryw  hudoliaeth,  a'r  fath  iaith  ddichellgar 
yn  eu  twyllo  i  gysgu,  mewn  anwybodaeth  a  diogelwch, 
hyd  onis  deífroir  hwy  gan  angau  ac  uíFern  !  Y  mae'r  Ar- 
glwydd  yn  galw  ar  y  pechadur,  ac  yn  dywedyd  wrtho, 
"  Cyfyng  yw  y  porth,  a  chul  yw  yffordd;  ac  ychydig  sydd 
yn  ei  chael  hi."  "Profwch,  a  holwch  eich  hunain;  rhodd- 
wch  gwbl-ddiwydrwydd  ;  ac  y  mae'r  byd,  ar  y  llaw  arall, 
yn  dywedyd,  "  Nac  amheuwch,  nac  aflonyddwch  eich  hun- 
ain  â'r  cyfryw  feddyliau."  Yn  y  cyfyngdra  yma,  ystyria,  O 
bechadur,  mai  Crist  Iesu,  ac  nid  dy  hynafiaid,  na'th  gym- 
mydogion,  na'th  gyfeillion,  afydd  dy  Farnwr  yn  y  diwedd  ; 
ac  os  Crist  a'th  gondemnia,  ni  ddichonyrhai  hyn  dy  ach- 
ub ;  gan  hynny  dy  synwyr  dy  hun  a  ddylai  ddangos  i  ti, 
mai  nid  yn  ol  geiriau  dynion  ffolion,  ond  allan  o  air  Duw, 
y  mae  i  ti  geisio  sylfaen  dy  obaith  o  iachawdwriaeth.  Pan 
fynnai  Ahab  gynt  ymgynghori  â  lliaws  o'i  brophwydi 
gwenieithgar,  buont  yn  achlysur  o'i  ddinystr.  Y  cyfryw 
bobl  ddrygionus  a  fedrant  hudo  dynion  i  mewn  i'r  fagl ; 
ond  ni  wyddant  pa  fodd  i'w  dwyn  allan  o  honi.  "Na 
thwylled  neb  chwi  a  geiriau  ofer,  canys  oblegìd  y  pethau 
hyn  y  mae  digofaiìit  Duw  yn  dyfod  ar  bla?it  yr  anufudd- 
dod;  na  fyddwch,  gan  hynny,  gyframwgion  a  hwynt" 
Ephes.  5  :  6,  7. 

§  7.  Ond  y  rhwystrau  mwyaf  ydynt  ynghalonnou  dyn- 
ion.  Y  mae  rhai  mor  anwybodus  fel  na  wyddant  pa  beth 
yw  hunan-ymholiad,  na  pha  beth  y  mae'r  gweinidog  yn 
ei  feddwl  pan  y  mae  efe  yn  eu  cynghori  i  brofi  a  chwilio 
eu  hunain  ;  neu,  nis  gwyddant  fod  dim  angenrheidwydd  i 
wneuthur  hynny,  ond  yn  meddwl  fod  yn  rhaid  i  bob  dyn 
gredu  fod  ei  bechodau  wedi  eu  maddeu  pa  un  ai  byddo 
hynny  yn  wir  ai  peidio,  ac  mai  bai  mawr  yw  ammeu  dim 
ynghylch  hynny,  neu  nid  ydynt  yn  credu  fod  y  fath  beth 
yn  bod  a  chael  tystiolaeth  neu  sicrwydd  ynghylch  eu  cyf- 
lwr,  neu  nid  ydynt  yn  credu  fod  fawr  o  wahaniaeth  rhwng 
y  naill  ddyn  a'r  llall,  ond  ein  bod  ni  oll  yn  Gristionogion, 

a  chan  hynny  na  ddylem  ni  mo'r  trafferthu  ein  hunain  ym- 
hellach ;  neu,  o'r  hyn  lleiaf,  nis  gwyddant  ymha  beth  y 
mae  y  rhagoriaeth  yn  sefyll.  Y  mae  ganddynt  yr  unrhyw 
feddyliau  cnawdol  am  adenedigaeth  ag  oedd  gan  Nicode- 
mus.     Ni  fyn  rhai  goelio  y  gwna  Duw  gymmaint  gwahan- 
iaeth  rhwng  dynion  yn  y  byd  a  ddaw,  ac  o'r  achos  hynny 
ni   fynnant    chwilio   eu  hunain     a  oes   rhyw  ragoriaeth 
rhyngddynt  yn  y  byd  hwn.    Rhai  sydd  mor  anystyriol 
(dywedwn  a  fedrwn  wrthynt)  fel  na  fynnant  osod  hynny 
at  eu  calonnau,  ond  yn  unig  ein  gwrando,  a  dyna  ddiwedd. 
Rhai  sydd  wedi  eu  meddiannu  mor  bell  â  hunan-gariad  a 
balchder,  fel  na  fynnant  gymmaint  ag  ammeu  y  gallant 
hwy  fod  mewn  perygl;    megis  rhyw  fasnachwr  balch,  yr 
hwn  nid  yw  yn  ewyllysio  edrych  dros  ei  lyfrau,  ac  yn 
diystyru  cynghorion  ei  gyfeillion  i  chwilio  ei  gyfrion,  neu 
megis  tadau  a  mammau  ffol,  yrbai  ni  fynnant  goelio  na 
gwrando  dim  yn  erbyn  eu  plant.    Rhai  eraill  sydd  mor 
euog  fel  ag  y  mae  arnynt  ofn  holi  eu  hunain,  ac  etto  y 
maent  yn  rhyfygu  rhuthro   at   ddydd  ymha  un   y  bydd 
arnynt  brawf  llawer  mwy  ofnadwy.  Rhai  a  garant  bechod 
cyn  gymmaint,  (ac  felly  yn  casâu  ffyrdd  Duw,)  fel  nad 
ydynt  yn  ewyllysio  chwilio  eu  ff'yrdd,  rhag  iddynt  gael  eu 
troi  o'r  ffordd  y  maent  yn  ei  charu  i  un  arall  y  maent 
yn  ei  chasâu.    Rhai  eraill  sydd  wedi  cyflawn  fwriadu  i 
beidio  cyfnewid  eu  cyflwr,  fel  yr  esgeulusant  hunan-ym- 
holiad  megis  peth  afreidiol ;  ac  felly,  cyn  ceisio  o  honynt 
ŷordd  newydd,  wedi  iddynt  fyw  mor  hir,  a  myned  mor 
bell,  hwy  a  ryfygant  osod  eu  cyflwr  tragywyddol  megis 
ar  antur,   deued  a  ddêl.    Llawer  o  ddynion  eraill  sydd 
mor  bryssur  yn  y  byd  fel  nad  oes  ganddynt  amser  (yn  eu 
barn  eu  hunain)  i  broíì  eu  hawl  i'r  nefoedd.     Eraill  sydd 
mor  ddifraw  a  syrthlyd  yn  eu  hysprydoedd  fal  na  chym- 
merant  y  boen  i  chwilio  eu  calonnau  hyd  yn  nod  am  un 
awr.     Ond  y  rhwystr  mwyaf  cyfferdin  a  pheryglus  ydyw 
rhyw  ffydd  farw  a  gobaith  disail,  y  rhai  a  gyfenwir  yn 
gyfferdin  rliyfyg,  yr  hyn  sydd  yn  cynnal  i  fynu  galonnau 

y  rhan  fwyaf  o'r  byd,  ac  yn  eu  cadw  rhag  meddwl  am  y 
perygl  y  maent  ynddo. 

§  8.  Ond  pe  medrai  dyn  dorri  drwy'r  holl  rwystrau  hyn, 
ac  ymosod  ynghylch  y  ddyledswydd  o  hunan-ymholiad, 
etto  ni  chyrhaeddir  sicrwydd  yn  bresennol.  Y  mae  llawer 
yn  eu  twyllo  eu  hunain  yn  eu  hymofyniadau  am  dano, 
trwy  rai  o'r  achosion  canlynol : — Y  mae  llawer  o  afreol- 
aeth  a  thywyllwch  yn  enaid  dyn,  yn  enwedig  mewn  un 
heb  ei  adgenhedlu,  fel  na  fedr  wybod  yn  iawn,  pa  beth  y 
mae  yn  ei  wneuthur,  na  pha  beth  sydd  ynddo.  Megis 
mewn  tŷ  lle  nad  oes  dim  yn  ei  iawn  le,  ac  felly  yn  an- 
hawdd  iawn  cael  allan  ryw  beth  a  fyddir  yn  ei  geisio,  a'r 
un  modd  y  mae  yn  y  galon  lle  y  mae  pob  peth  yn  afreol- 
us.  Y  mae  y  rhan  fwyaf  o  bobl  yn  arfer  eu  hunain  i  fod 
yn  ddieithriaid  gartref,  a  phur  anaml  y  maent  yn  edrych 
i  mewn  iddynt  eu  hunain  i  wybod  tymmer  a  thueddiadau 
eu  calonnau.  Y  mae  llawer  wedi  penderfynu  pa  fodd  y 
barnant  cyn  dechreu  ymholi ;  yr  un  fath  a  barnwr  anghyf- 
iawn,  wedi  derbyn  gwobr,  yr  hwn  a  fydd  yn  holi,  megis 
pe  b'aiyn  ewyllysio  barnu  yn  ddiduedd,  tra,  ar  yr  un  pryd, 
y  mae  wedi  sefydlu  eisoes  gyda  pha  blaid  y  rhydd  efe  ei 
ddedfryd.  Anaml  iawn  y  mae  neb  yn  ddiduedd  yn  ei 
achos  ei  hun ;  canys  y  mae  y  rhan  fwyaf  o  ddynion  yn 
barod  iawn  i  weled  eu  pechodau  mawrion  eu  hunain  yn 
fychain,  a'u  pechodau  bychain  nid  ydynt  (yn  eu  tyb  hwy) 
bechod  yn  y  byd  ;  a'r  hyn  o  ddaioni  a  ddaeth  i'w  rhan  o 
naturiaeth,  y  maent  yn  ei  gyfrir*  yn  waith  gras  ;  ac  y 
maent  yn  barod  i  ddy wedyd,  yr  hol.l  bethau  hyn  a  gedwais 
ó'm  hieuengctyd  ;  neu,  yr  ydwyf  'yn  gyfoethog,  a'mgolud  a 
amlhaodd,  ac  nid  oes  arnaf  eisiau  dim.  Nid  yw  y  rhan 
fwyaf  yn  chwilio  dim  ychwaneg  na'r  hanner,  neu  yn  bur 
amherffaith.  Os  na  fydd  y  peth  yn  hawdd,  ac  yn  gyfryw 
ag  a  fedrant  ei  orphen  yn  fuan,  y  maent  yn  digalonni  ac 
yn  ei  roddi  heibio.  Y  maent  yn  profi  eu  hunain  wrth 
reolau  anghywir  a  nodau  twyllodrus,  gan  na  wyddant  yn 
iawn  ymha  beth  y  mae  gwirionedd  y  grefydd  Gristion- 

ogol  yn  sefyll ;  rhai  yn  edrych  yn  uwch,  a  rhai  yn  îs,  nâ'r 
rheol  neu'r  profaen  ysgrythyrol.  Ac  yn  aml  y  maent  yn 
methu  yn  y  gwaith  mawr  hwn,  gan  gynnyg  ei  gyflawni 
yn  eu  nerth  eu  hunain.  Ac  megis  ag  y  mae  llawer  yn 
disgwyl  i'r  Yspryd  ei  gyflawni  hebddynt,  felly  y  mae 
eraill,  ar  y  llaw  arall,  yn  ei  gymmeryd  yn  eu  llaw  eu  hun- 
ain,  heb  geisio  na  disgioyl  cymmorth  yr  Yspryd  Glân.  Y 
ddau  fath  hyn  a  fyddant  yn  sicr  o  fethu  yn  eu  rhyfyg  a'u 
hyfdra. 

§  9.  Rhai  rhwystrau  eraill  sydd  yn  dàl  yn  ol  lawer  o 
wir  Gristionogion  rhag  myned  rhagddynt  i  gael  tystiolaeth 
foddhaol  a  sicrwydd  cyssurus,  megis  gwendid  ein  gras  yn 
bennodol.  Rhai  pethau  bychain  sydd  yn  anhawdd  eu 
canfod.  Y  rhan  fwyaf  o  Gristionogion  sydd  yn  boddloni 
eu  hunain  â  mesur  bychan  o  ras,  ac  nid  ydynt  yn  canlyn 
ymlaen  i  gyrhaeddyd  llawn  oed  a  chorpholaeth  mewn 
ystyr  ysprydol :  y  feddyginiaeth  i'r  cyfrwy  rai  fyddai 
canlyn  ymlaen  yn  eu  dyledswydd,  fel  y  byddai  iddynt 
gynnyddu  mewn  gras.  Disgwyliwch  wrth  Dduw  yn  yr 
ymarferiad  o'r  moddion  hynny  a  drefnodd  efe,  ac  yn 
ddiau  efe  a'ch  bendithia  â  chynnydd  mewn  gras.  Ob  !  na 
fyddai  i  Gristionogion  dreulio  yr  amser  hynny  yn  ym- 
drechu  am  ychwaneg  o  ras,  yr  hwn  y  maent  yn  ei  wario 
yn  ddiles,  mewn  amheuaeth  gofidus,  pa  un  a  gawsant  hwy 
ras  ai  nis  cawsant;  ac  yn  lle  galaru  yn  anfuddiol,  a 
chwyno'n  ddiles,  dymunol  iawn  fyddai  iddynt  roddi  allan 
eu  serchiadau,  mewn  gweddiau  dyfal  a  gwresog,  am  ych- 
waneg  o  ras.  Yr  ydwyf  yn  deisyf  arnat,  O  Gristion,  cym- 
mer  y  cynghor  hwn  megis  oddiwrth  Dduw,  ac  yna,  pan 
fyddi  yn  hyderus  gredu,  ac  yn  caru  a'th  holl  galon,  ni 
fedri  ammeu  mwyach  ynghylch  dy  ftydd  a'th  gariad  mwy 
nag  y  gall  y  dyn  sydd  yn  boeth  ammeu  ynghylch  ei  wres- 
ogrwydd,  neu  ddyn  cryf  a  heinyf  ammeu  ei  fod  yn  fy w 
ac  yn  iach.  Y  mae  credinwyr  yn  lleihau  eu  cyssuron, 
trwy  edrych  mwy  ar  yr  arwyddion  a'r  nodau,  y  rhai  a 
ddywedant  wrthynt  pa  beth  ydynt,  yn  hytrach  nac  ar  yr 

addysgiadau  sydd  yn  eu  cyfarwyddo  pa  beth  i'w  wneuth- 
ur,  yr  un  fath  a  phe  b'ai  eu  cyflwr  presennol  i  barhau  yn 
sefydlog  neu  aughyfnewidiol ;  ac  os  nad  ydynt  wedi  cael 
meddeuant  eisoes,  nad  oes  dim  gobaith  na  meddyginiaeth 
iddynt  rhagllaw.  Onid  ynfyd  y  cyfrifid  y  dyn  a  orweddai 
i  lawr  dan  wylo  o  herwydd  nad  oedd  wedi  cael  maddeu- 
ant,  pan  ar  yr  un  pryd,  yr  oedd  y  Tywysog  yn  sefyll  yn 
ei  ymyl  yn  cynnyg  iddo  feddeuant,  ac  yn  ei  gymmell  i'w 
dderbyn  ì  Nid  hyn  (O  Gristion)  yw  ífydd  gyfiawnhaol, 
sef  dy  fod  yn  credu  am  gariad  Duw  tuag  attat,  ond  yn 
hytrach,  dy  fod  yn  ewyllysgar,  ac  â'th  holl  galon  yn 
derbyn  Crist  i'th  wneuthur  oll  yn  hawddgar.  Onid  yw  yn 
llawer  iawn  gwell  i  dderbyn  Crist  megis  y  mae'n  cael  ei 
gynnyg,  na  threulio  cymmaint  o  amser  yn  ammeu  pa  un 
a  ydy w  Crist  ynom  ai  nid  ydyw  ì  Un  achos  arall  o  drallod 
i  Gristionogion  yw  hyn,  eu  bod  rai  prydiau  yn  cym- 
eryd  sicrwydd  yn  lle  y  llawenydd  sydd  yn  ei  ganlyn ; 
yr  un  fath  a  rhyw  blentyn,  yr  hwn  ni  chyfrifai  ei  hun 
yn  fab  i'w  dad  yn  hwy  nag  y  gwela  wyneb  siriol  ei  dad 
yn  gwenu  arno,  neu  yn  clywa  ymadroddion  cyssurus 
yn  dyfod  allan  o'i  enau,  yr  un  fath  a  phe  na  buasai  i'w 
gyfrif  yn  dad  ond  tra  fyddai  yn  y  cyfryw  dymher 
hawddgar.  Y  mae  helbul  llawer  o  enaidau  hefyd  yn 
cael  ei  ychwanegu  o  herwydd  na  wyddant  y  ífordd  gyff- 
erdin  ymha  un  y  mae  Duw  yn  cyfrannu  cyssur  i'w 
bobl.  Y  maent  yn  tybied  nad  oes  ganddynt  ddim  arall 
i'w  wneuthur  ond  yn  unig  disgioyl  yr  amser  y  gwelo  Duw 
yn  dda  i  roddì  iddynt  ddiddanwch.  Ond  gwybydded  y 
cyfryw  rai,  mai  ar  addewidion  Duw  y  mae  eu  holl  obaíth 
yn  sefyll,  ac  mai  oddiyno  yn  unig  y  mae  iddynt  ddisgwyl 
cael  cyssur  a  diddanwch ;  a  chan  hynny,  rhaid  iddynt 
ddarllen  ei  air  yn  ddyfal,  myfyrio  arno,  a  pliledio  ei  add- 
ewidion,  gan  hyderus  gredu  y  bydd  iddo  eu  cyflawni  idd- 
ynt.  Yn  y  ífordd  hon  gallant  ddisgwyl  i'w  yspryd  sanct- 
aidd  gyfrannu  cyssur  a  diddanwch  i'w  heneidiau.  Gorfol- 
edd  yr  addewidion,   a  Uawenydd  yr  Yspryd  Glan,  ydynt 

un.  Heblaw  hyn  y  mae  llawer  yn  disgwyl  mwy  o  sicrwydd 
fFydd  a  thystiolaeth  o'u  heddwch  nac  y  mae  Duw  yn 
gweled  yn  dda  i'w  roddi  yn  gyfferdin.  Nid  ydynt  yn 
ystyried  fod  W&wer  gradd  o  sicrwydd  neu  hyder  dduwiol, 
a  thra  y  mae  ynddynt  y  gradd  lleiaf  o  amheuaeth,  ni  chred- 
ant  y  gall  fod  ganddynt  ddim  sicrwydd.  Ond  cyhyd  ag  y 
byddant  yn  y  byd  hwn,  ni  chânt  wybod  ond  mewa  rhàn. 
Y  mae  camgymmeriad  arall  hefyd  heblaw  hyn ;  sef  fod 
rhai  yn  cymmeryd  cyssur,  ond  nid  oddiar  iawn  sylfaen. 
Geill  hyn  ddigwydd  i  lawer  enaid  gwerthfawr,  yr  hwn  y 
mae  ganddo  well  sail,  ond  etto  heb  wybod  hynny.  Megis 
y  mae  bywyd  mewn  baban  cyn  iddo  wybod,  ac  er  ei  fod 
yn  camamgyffred  llawer  peth  am  dano  ei  hun,  ac  ynghylch 
pethau  eraill  hefyd,  etto  nid  yw  hyn  yn  profi  nad  oes  ei/i- 
ioes  ynddo.  Felly  pan  y  mae  y  Cristion  yn  cael  allan  ryw 
beth  heb  fod  yn  iawn  yn  ei  gyssuron  cyntaf,  nid  yw  efe  i 
farnu  oddiwrth  hynny  bod  achos  iddo  ammeu  neu  ofni 
ynghylch  ei  ddioglewch,  canys  y  mae  llawer  yn  parhau 
dan  ofnau  ac  amheuaeth  o  herwydd  gwendid  eu  natur.  Y 
mae  gan  lawer  calon  onest  ben  lled  wàn,  ac  nis  gwyr  pa 
fodd  i  gymmeryd  yn  llaw  y  gwaith  o  hunan-brofiad. 
Hwy  a  gyfaddefant  y  rhan  gyntaf  o'r  ymresymiad,  ond 
a  wadant  y  canlyniad  eglur,  ac  a  haerantfyth  nad  oes  dim 
gobaith  lle  y  byddo'r  ychydig  lleiaf  o  amheuaeth.  Oni 
wel  Duw  yn  dda,  ryw  fíbrdd  arall,  wneuthur  i  fynu  eu 
byrdra  o  wybodaeth,  nid  ydwyf  yn  gweled  pa  fodd  y 
gallant  gael  heddwch  eglur  a  sefydlog.  Un  achos  mawr 
a  rhy  gyffredin,  o  helbul  a  gofid,  ydyw  fod  llawer  yn 
dirgel-borthi  rhyw  bechod  adnabyddus.  Y  mae  hyn  yn 
lleihau  ein  grasusau  i  raddau  mawr — cuddio  yr  hyn  nid 
yw  yn  ei  ddinystrio  ;  canys  y  mae'r  pechod  felly  yn  cael 
cymmaint  o  rwysg  fel  nad  yw  grasusau  neu  rinweddau  y 
Cristion  yn  cael  Ue  i  weithio,  na  phrin  i  ymddangos  ;  ac 
ni  chlywir  prin  mo'i  lais  gan  ddadwrydd  y  llygredigaeth 
yma.  Y  mae'r  cyfryw  bechod  mynwesol  hefyd  yn  tynnu 
allan,  (megis,)  neu  yn  pylu  Uygaid  yr  enaid,  fel  nad  ydyw 

y  Cristion  yn  gweled  nac  yn  gwybod  ei  gyflwr  yn  iawn. 
Ond  yn  enwedig,  y  mae  yn  asnog  Duw  i  gymmeryd 
ymaith  gyssuron  a  chymmorth  ei  Lân  Yspryd,  heb  ba 
un,  nyni  a  allwn  fod  yn  hir-chwilio,  heb  gae.l  tystiol- 
aeth  o'n  mabwysiad.  Y  mae  Duw  wedi  gwneuthur  ys- 
gariad,  ac  wedi  gosod  megis  agendor  fawr  rhwng  pechod 
a  thangnefedd.  Tra  yr  ydwyt  yn  porthi  dy  falchder,  neu 
yn  cynnwys  yn  dy  galon  gariad  i'r  byd,  neu  yn  ymoilwng 
dy  hun  i  chwantauW  cnawd,  neu  unrhyw  weithred  ddrwg 
ac  anghristionogol,  nid  yw  ond  ofer  i  ti  ddisgwyl  am  gys- 
sur.  Ac  felly  os  bydd  i  ddyn  ddyrchafu  ei  eilunod  yn  ei 
galon,  a  rhoddi  tramgwydd  ei  anwiredd  argyfar  ei  wyneb, 
ac  yna  dyfod  at  ryw  weinidog,  neu  fyned  at  Dduw,  i  geis- 
io  cyssur  a  diddanwch,  yn  lle  rhoddi  iddo  gyssur,  Duw  à'ì 
hettyb  yn  ol  amlder  ei  eijunod.  Ezec.  14  :  3-9.  Achos 
mawr  arall  nad  ydyw'r  Cristion  yn  câel  diddanwch  yw, 
nad  ydyw  gras  yn  cael  ei  chadw  raewn  cyflawn  waith  yn 
wastadol.  Ffordd  dyledswydd  dygn  a  dihaid,  yw  ffordd 
y  diddanwch  mwyaf  helaeth.  Heddwch  a  diddanwch 
ydyw'r  annogaethau  mwyaf  y  mae  Crist  Iesu  yn  cu  rhoddi 
megis  taledigaeth  i'r  rhai  hynny  ag  sydd  fwyaf  ufudd  a 
ífyddlon  yn  ei  wasanaeth.  Ac  o  herwydd  hynny,  er  nad 
ydyw  ein  hufudd-dod  yn  eu  haeddu,  etto  y  maent  yn  codi 
neu  yn  gostwng,  yn  ychwanagu  neu  yn  lleihau,  yn  ol  ein 
diwydrwydd  ni  yn  ein  dyledswydd.  Megis  y  rhaid  i  weddi 
gael  fl'ydd  a  bywiogrwydd  i  fod  yn  llwyddiannus,  yn 
nghyda  gwaed  ac  eiriolaeth  Crist,  felly  y  rhaid  i  bob  rhan 
o'n  hufudd-dod.  Os  ydwyt  yn  dechreu  cyflawni  dy  ddyl- 
edswyddau  yn  anamlach,  yn  fwy  ffurfiol,  ac  mewn  modd 
mwy  oeraidd  nac  o'r  blaen,  yn  enwedig,  yn  dy  weddiau 
dirgel,  ac  etto  heb  ganfod  dy  lawenydd  yn  lleihau,  ni 
fedraf  lai  nac  ofni  fod  dy  orfoledd  naill  ai  yn  gnawdol 
neu  yn  ddìeflig.  Heblaw  hyn,  nid  yw  gras  byth  yn  amlwg 
a  theimladwy  i'r  enaid  ond  pan  y  mae  raewn  gweithred- 
iad,  gan  hynny  rhaid  i  eisiau  gweithredu  achosi  eisiau 
sicrwydd.    Canys  y  mae  gweithrediadau  yr  enaid  ar  y 

cyfryw  wrthrychau  rhagorol  o  naturiaeth  yn  dwyn  didd- 
anwch  gyda  hi,  o  herwydd  y  mae'r  weithred  o  garu  Duw 
yn  Nghrist  yn  anrhaethol  felus  a  chyssurus.    Y  mae'r  en- 
aid  a  gynnysgaeddwyd  â  gras  yn  y  modd  mwyaf  helaeth, 
os  na  fydd  yn  dangos  ei  heffeithiau,  yn  debyg  i  delyn 
mewn  cywair  a  thôn  dda,  yr  hon,  tra  y  mae  yn  cael  ei 
gadael  yn  llonydd,  nid  yw  yn  rhoddi  mwy  o  sŵn  na  rhyw 
ddarn  arall  o  bren ;  ond  pan  ei  trinir  gan  ddy wlaw  rhyw 
delyniwr  celfydd,  yna  y  mae  yn  canu  yn  hyfryd.    Y  mae 
rhyw  radd  o  gyssur  yn  canlyn  pob  gweithred  dda,  megis 
ag  y  mae  tân  yn  rhoddi  gwres,  a  chynnesrwydd  yn  deill- 
iaw  oddiwrth  yr  haul.     Fe  ddylai  pob  dyn  sydd  ag  an- 
nwyd  arno  weithio  hyd  oni  byddo  yn  clywed  ei  hun  yn 
cynnesu  ;  felly,  yn  yr  un  modd,  yr  hwn  sydd  yn  ewyllysio 
cael  tystiolaeth  dufewnol,  a  ddylai  ymwroli,  ac  nid  bod  yn 
segur,  ond   arferu   ac  ymgynnefino  ei  rasusau  hyd  onis 
diflanno  pob  amheuaeth.    Y  mae'r  byrdra  o  ddiddanwch 
yn  yr  enaid  hefyd  weithiau  yn  tarddu  oddiwrth  afiechyd 
corphorol,  trymder  meddwl  neu'r  pruddglwyf.  Ac  nid  yw 
yn  fwy  rhyfeddod  fod  dyn  cydwybodol,  dan  hwys  trymder 
yspryd  ac  anhwyldeb,  yn  ammeu,  yn  ofni,  ac  yn  gwan- 
obeithio,  nâ  bod  dyn  sâlw  yn  griddfan,  neu  blentyn  yn 
wylo   pan  ei  ceryddir.    Ac  yn  y  cyfryw  amgylchiad,  ni 
fydd  ymdrechiadau'r  gweinidog  o  fawr  les  heb  gynnorth- 
wy'r  meddyg.  Chwi  a  ellwch  ddistewi'r  cyfryw  ddynion, 
ond  nid  eu  diddanu.  Chwi  a  fedrwch  wneuthur  iddynt  gyf- 
addef  eu  bod  yn  meddu  rhyw  ychydig  ras,  ond  nid  ellwch 
eu  dwyn  i  ddyben  cyssurus  :  ac  ni  fedrwch,  trwy  fodd  yn 
y  byd,  beri  iddynt  ddwyn   ar  gof  ddim  a   ddyru  iddynt 
feddyliau  da  am  eu  cyflwr,  ond  yn  unigrhywbeth  a  ddig- 
wyddodd  ddeuddydd  neu  dri  yn  ol.  Y  maent  yn  gwaeddi 
aìlan    o  herwydd    pechod    a    digofaint  Duw,  pan  mai'r 
achos  mwyaf  yw  eu  hafiechyd  corphorol. 

§  10.  (3)  Ynghylch  annogaethau  i*n  cymmell  i'r  ddyled- 
6\vydd  o  hunan-ymholiad,  yr  ydwyf  yn  dymuno  arnoch 
ystyried  y  rhai  canlynol.    Y  mae'n  hawdd  iawn  cael  ein 

twyllo  ynghylch  ein  hawl  i'r  nefoedd.  Y  mae  llawer  yn 
awr  yn  uffern,  y  rhai  ni  feddyliasant  erioed  fod  dim  twyll 
yn  eu  calonnau,  y  rhai  oeddent  yn  rhagori  yn  noethineb  y 
byd,  y  rhai  oeddent  yn  byw  yn  ngoleuni  disglaer  yr  ef- 
engyl,  ac  hefyd  yn  pregethu  yn  erbyn  esgeulusdra  eraill. 
Camgymeriad  yn  y  pwngc  mawr  yma  sydd  bur  gyffredin. 
Dyma  gyflwr  y  rhan  fwyaf  o'rbyd.  Yn  yr  hên  fyd,  cyn 
y  dylif,  ac  yn  Sodom,  nid  ydym  yn  cael  hanes  ond  am 
ychydig  ag  oeddent  yn  ofni'r  farn  oedd  arddyíbd.  Y  mae 
agos  i  bawb,  yn  ein  mysg  ni,  yn  dysgwyl  bod  yn  gadw- 
edig ;  ac  etto  y  mae  Crist  yn  dywedyd  wrthym,  mai 
"  ychydig  sydd  yn  cael  y  porth  cyfyng  aW  ffordd  gul  sydd 
yn  arwain  iW  bywyd."  Mat.  7:14.  Ac  os  ydyw'r  fath  liaws 
yn  cael  eu  twyllo,  oni  ddylemni  holi  ein  hunain  yn  fanyl- 
ach,  rhag  i  ninnau  gael  ein  twyllo  yn  gystal  a  hwythau  ] 
Nid  oes  dim  yn  fwy  peryglus  na  chael  ein  twyìlo  fel  hyn. 
Pe  digwyddai  i'r  duwiolion  farnu  eu  cyflwr  yn  waeth  nac 
ydyw,  fe  fyddai  y  canlyniad  yn  alarus  ;  ond  y  drwg-gan- 
lyniad  o  gamgymmeriad  yr  annuwiolion  a  fyddai  yn  an- 
rhaethol  ofnadwy.  Fe  fyddai'r  cyfryw  dwyll  yn  sicr  o'u 
caledu  yn  ngwasanaeth  Satan,  a  gwneyd  y  moddion  hyn- 
ny  yn  ddilês  ac  yn  aneffeithiol,  y  rhai  a  arferid  er  budd  a 
lleshad  iddynt^  Hynny  hefyd  a  rwystrai  ddyn  rhag  tost- 
urso  wrth  ei  enaid  ei  hun.  Y  gwaith  mwyaf  pwysfawr  o'r 
cwbl  oll  ydyw  hwn,  ar  ba  un  y  mae  ein  iachawdwriaeth 
neu  ein  damnedigaeth  drag'wyddol  yn  sefyll.  Ac  os  bydd 
i  chwi  gamsynied  hyd  angau,  chwi  a  fyddwch  wedi  eich 
dinystrio  eich  hunain  am  byth.  O  herwydd  paham,  gan 
weled  fod  y  perygl  mor  fawr,  pa  ddyn  doeth  na  pharhëai 
yn  olrhain  ei  galon  ddydd  a  nos,  hyd  onis  caífai  gyflawn 
foddlonrwydd  ynghylch  diogelwch  ei  gyflwr  ì  Ystyriwch 
mor  fychan  yw  poen  y  ddyledswydd  mewn  cyfFelybiaeth 
i'r  gofìd  a  fydd  yn  sicr  o  ganlyn  yr  esgeulusdra  !  Chwi  a 
fedrwch  ddal  allan  i  chwysu  ac  yradrafferthu  o  flwyddyn 
i  flwyddyn  i  ymochelyd  rhag  tlodi,  a  phaham  na  threul- 
iwch  ychydig   amser  mewn   hunan-ymholiad   i  ddiangc 

rhao-  trueni  tragy  wyddol  ì  Ac  ni  fedrwch  wneuthur  gwell 
cymmwynas  i  Öatan,  na  mwy  o  ddrwg  i  chwi  eich  hunain, 
na  thrwy  esgeuluso'r  ddyledswydd  hon.  Un  o  ddichell- 
ion  mwyafy  diafol,  yn  ei  holl  demptasiynau,  ydyw  eich 
cadw  mewn  anwybodaeth  o'ch  cyflwr  a'r  perygl  yr  yd- 
ych  ynddo  hyd  onid  eloch  i'r  poenau  tragywyddol ;  ac 
a  gyd-unwch  chwi  âg  ef  i'ch  twyllo  eich  hunain  1  Os 
gwnewch  hyn  drosto,  neu  yn  ei  le,  chwi  a  gyflawnwch  y 
rhan  fwyafo'i  waith.  Neu,  a  ydyw'r  gelyn  yn  haeddu 
cyn  gystal  a  hyn  ar  eich  llaw,  fel  y  cynnorthwyech  chwi 
ef  i  ddwyn  ymlaen  eich  damnedigaeíh  eich  hunain  ì  Y 
mae'r  amser  yn  nesâu  pan  fydd  i  Dduw  ein  chwilio ;  ac 
°s,  yn  y  bydhwn,  y  gwna  efe  hynny  trwy  gystudd,  hyn- 
ny  a  wna  i  chwi  ofidio  na  buasech  wedi  eich  proíì  a'ch 
barnu  eich  hunain  fel  y  buasai  i  chwi  ddiangc  rhag  barn 
Duw.  Llais  dychrynadwy  iawn  oedd  hwnnw  i  Adda,  "Pa 
le  yr  wyt  ti  ì  A  fwyteaist  ti  o'r  pren  V  Ac  wrth  Cain, 
"Pa  le  y  mae  dy  frawd  ?"  "Ac  nid  yw  dynion  clncaith, 
yn  meddwl,  yn  eu  calo?mau>  fy  mod  i,  medd  yr  Arglwydd, 
yn  cofio  eu  holl  ddrygioni  hẁyntj  weithian  eu  gweithred- 
oedd  eu  hun  à'u  hamgylchynodd;  y  maent  ger  bronfy  wyn- 
eb."  Hos.  7  :  2.  Ystyria  hefyd  pa  faint  a  fyddai'r  canlyn- 
iadau  dymunol  o'r  cyfryw  hunan-ymholiad.  Os  ydwyt  yn 
uniawn  ac  yn  dduwiol,  hyn  a'th  dywys,  yn  ddioed,  tuag 
at  gyflawn  hyder  yn  nghariad  Duw.  Ac  os  nad  ydwyt 
felly,  er  i  hyn  dy  ofidio  dros  ychydig,  etto  efe  a  hwylia 
ymlaen  dy  happusrwydd,  ac  yn  y  diwedd  a'th  dywys  i 
gael  tystiolaeth  fynwesol  o'r  happusrwydd  hwnnw.  Onid 
ydyw'n  beth  dymunol  i  ni  gael  gwybodaeth  o'rhyn  a  ddi- 
gwydd  i  ni  ar  oî  hyn  ;  yn  enwedig  pa  beth  a  düigwydd 
i'n  heneidiau  ;  ac  ymhale,  ac  ymha  gyflwr,  y  byddwn  ni 
dros  byth  ]  Ac  fel  y  mae'r  wybodaeth  o  hyn  yn  ddymun- 
ol,  pa  faint  mwy  cyssurus  a  fydd  y  sicrwydd  o'n  hiach- 
awdwriaeth  !  Pa  fath  feddyliau  hawddgar  a  fydd  gennyt 
am  Dduw!  Yr  holl  fawredd  a'r  cyfiawnder  sydd  yn 
ddychryn  i  eraill,  a  fyddant  i  ti  ynllawenydd.      Pa  mor 

felus  a  fydd  dy  feddyliau  am  Grist,  am  y  gwaed  agollodd, 
a'r  bendithiou  a  ennillodd  ì  Pa  mor  dderbyniol  a  fydd 
gair  Duw  gennyt,  ac  mor  weddaidd  yr  ymddengys  traed 
y  rliai  sydd  yn  efengylu  tangnefedd  /  Esaia,  52  :  7.  Pa 
mor  felus  a  fydd  yr  addewidion  pan  fyddi  yn  sicr  eu  bod 
yn  perthyn  i  ti  !  Ië,  hyd  yn  nod  y  bygythion  a  fyddant 
yn  achos  o  gyssur,  o  herwydd  dy  fod  wedi  diangc  rhag- 
ddynt.  Y  fath  hyfdra  a  chyssur  a  gei  di  y  pryd  hynny 
mewn  gweddi,  pan  y  gelli  ddy wedyd,  "Ein  Tad,"  gyda 
llawn  hyder  !  Hyn  hefyd  a  wna'r  derbyniad  o'r  ordinhad 
yn  wledd  gyssurus  i'th  enaid.  Ac  fel  hyn  yr  ymddengys 
pob  trugaredd  arall  yn  llawer  mwy  gwerthfawr;  a  pha 
mor  foddlon  y  byddi,  y  pryd  hynny,  yn  ymddarostwng  dan 
bob  cystuddiau  !  Ac  fel  y  bydd  i  hyn  ragfelusu  dy  fedd- 
yliau  am  angau  a  barn,  nefoedd  ac  uffern,  pa  mor  fy  wiog 
y  bydd  i  hyn  dy  wneuthur  yn  ngwaith  yr  Arglwydd,  ac 
yri  fuddiol  i  bawb  o'th  amgylch  !  Ymha  fath  fodd  y  bydd 
i  hyn  adnewyddu  a  chyfnerthu  dy  holl  rasusau  a'th  serch- 
iadau,  ail-enyn  dy  edifeirwch  a  gwresogi  dy  gariad,  byw- 
iogi  dy  ddymuniadau  a  chadarnhau  dy  ffydd  !  a  hyn  a  fydd 
i  ti  yn  ífynnon  o  orfoledd  gwastadol,  ac  a  ddylenwa  dy  gal- 
on  â  diolchgarwch.  Hyn  a'th  gyfyd  yn  uchel  yn  y  gwaith 
hyfryd  o  foliant,  a'th  gynnorthwya  i  fod  yn  fwy  nefol-fryd, 
ac  a'th  wna  yn  fwy  dyfal-barhaus  ymhob  peth.  A'r  holl 
ganlyniadau  hyfryd  hyn,  o  dystiolaeth  a  sicrwydd  dy  íFydd, 
a  wnai  dy  fywyd  yn  nefoedd  ar  y  ddaear. 

§11.  Ac  er  fy  mod  yn  sicr  fod  yn  yr  annogaethau  hyn 
resymmau  pwysfawr,  etto  yr  ydwyf  yn  petruso,  O  ddar- 
llenydd,  fhag  i  ti  droi  heibio  fy  ilyfr  fel  pe  byddit  wedi 
dybenu,  ac  felly  heb  fwriadu  ymosod  ynghylch  cyflawni  y 
ddyledswydd.  Un  o'r  ystyriaethau  pwysicaf  all  fod  ydyw 
yr  hyn  sydd  genym  mewn  ]law,  sef  dy  annog  i  geisio  gwy- 
bod  pa  un  ai  yn  y  nefoedd  ai  yn  ufPern  y  bydd  dy  drigfan 
i  bob  tragywyddoldeb.  Yr  ydwyf  fi  yma  yn  erfyn  arnati 
er  mwyn  dy  enaid,  ie,  yn  dy  dynghedu  yn  enw  Duw,  na 
fyddo  i  ti  oedi  yn  hwy,  ond  dyfal  chwilio  dy  galon,  a  hyn- 

ny  yn  y  modd  mwyaf  difrifol ;  ac  ystyria  ynot  dy  hun  a 
ydyw  camgymmeriad  yn  y  peth  hyn,  mor  hawdd,  mor 
gyífredin,  ac  mor  beryglus  ì  A  oes  cynnifer  o  fìÿrdd  cyf- 
eiliornus  ]  Ac  onid  ydyw  yn  angenrheidiol  i  mì  chwilio 
pob  congl  o'm  calon,  hyd  onis  caffwyf  wybod  fÿnghyflwr1? 
A  fydd  raid  i  mi,  mor  fuan,  sefyll  i  gael  fy  marnu  o  flaen 
brawdle  Crist;  ac  oni  wnaf  fi  yn  ddioed  ddyfal  chwilio 
fy  hun  ;  canys  pa  beth  a  ddeuai  o  honof  pe  digwyddai  i 
mi  fod  yn  o\ì  A  allaf  fi  gael  gwybod  yn  awr,  drwy  gym- 
meryd  ychydig  o  boen  i  chwilio  1  aca  ydyw  hynny  yn  or- 
mod  poen  germyf  ì  Ond  fe  allai  yr  attebi,  "  Nis  gwn  pa 
fodd  i  ymosod  ynghylch  y  gwaith."  Yn  hyn  o  orchwyl  yr 
ydwyf  yn  awr  yn  myned  i  roddi  i  ti  gyfarwyddyd.  Ond, 
Och !  ni  bydd  hyn  ond  ofer,  onid  ydwyt  yn  llwyr  fwriadu 
gwneuthur  yn  ol  fy  nghyngor.  A  wnei  di  gan  hynny,  cyn 
myned  ymhellach,  addaw  yma,  o  flaen  yr  Arglwydd,  ym- 
osod  dy  hun  yn  fuan  ynghylch  cyflawniad  y  ddyledswydd 
hon,  yn  ol  y  cyfarwyddiadau  a  roddaf  i  ti  allan  o  air  Duw  ì 
Nid  wyf  yn  gofyn  dim  afresymmol  neu  amhossiblgennyt, 
ond  yn  unig  treulio  ychydig  o  oriau  i'r  diben  o  gael  gwy- 
bod  pa  beth  a  ddaw  o  honot  am  byth  !  Pe  byddai  i  ryw 
gymmydog  neu  gyfaill  ofyn  gennyt  un  awr  o  amser  i 
ymddiddan,  neu  at  rywfushes,  neu  i  ryw  ddyben  arall,  a 
thithau  yn  meddwl  y  gelîit  fod  yn  fuddiol  iddo,  yn  ddiau 
ni  ewyllysit  ei  naccau;  llai  o  lawer  ynte  y  dylit  wneuthur 
càm  â  thi  dy  hun  mewn  gorchwyl  mor  fawr  !  Yr  ydwyf 
yn  deisyf  arnat  gymmeryd  y  dymuniad  hwngennyf,  megis 
yfì  enw  Crist,  ac  megis  pe  buaswn  yn  ei  gynnyg  i  ti  ar  fy 
ngliniau;  ac  myfi  a  blygaf  fy  ngliniau  ger  bron  Crist  etto  i 
ddeisyfu  arno  ostwng  dy  galon  i'r  ddyledswydd. 

§  12.  (4)  Y  cyfarwyddiadau  i  ti  holi  dy  hun  ydynt  y 
rhai  canlynol  a'u  cyftelyb.  Bwrwallan  o'th  feddyliau  bob 
gofalon  a  dychymygion,  fel  na  byddo  iddynt  rannu  na  dyr- 
ysu  dy  feddwl,  (fe  fydd  y  gwaith  hwn  yn  ddigon  ar  un- 
waith,  heb  ychwanegu  eraill  atto,)  ac  yna  syrthia  i  lawr  o 
flaen  Duw,  mewn  gweddi,  o'r  galon,  gan  ddymuno  cym 

morth  ei  Lân  Yspryd  i  ddangos  i  ti  dy  wir  gyflwr,  aci'th 
gyfarwyddo  ymhob  rhân  o'r  gwaith.  Dewis  gan  hynny  yr 
amser  a'r  lle  mwyaf  cyfaddas.  Bydded  y  lle  yn  ddirgel, 
a'r  amser  pan  na  bydd  dim  i'th  rwystro  ;  ac  os  dichonad- 
wy,  bydded  y  pryd  presenol.  A  bydded  gennyt  mewn 
parodrwydd,  naill  ai  yn  gofadwy  neu  ysgrifenedig,  am- 
ryw  ysorytnyrauJ  yn  cynnwys  darluniad  y  seintiau,  ac  am- 
raodau  iachawdwriaeth  yn  yr  efengyl ;  ac  ymdrecha  yn 
dy  feddwl,  fel  na  byddo  gennyt  yr  amheuaeth  lleiaf  yng- 
hylch  eu  gwirioneJd  anfFaeledig.  Na  ddechreu  trwy  ym- 
holi,  a  oes  ynot  ti  ddim  da  yn  trigo,  neu,  a  oes  gennyt  y 
cyfry w  raddau  o  ras  ì  ond  pa  un  a  oes  ynot  y  cyfryw  ras 
cadwedigol,  mewn  gwirionedd  a  symlrwydd,  ai  nad  oes  ? 
Ac,  os  bydd  dy  galon  yn  tynnu  yn  ol  oddiwrth  y  gwaith, 
yna  cymmellhi  ymlaen.  Gorchymyn  hi  yn  gaeth.  Gwnaed 
rheswm  hefyd  ei  briodol  waith,  ac  arfered  ei  awdurdod, 
ie,  tyngheda  ef  yn  enw  Duw,  a  gorchymyn  iddo  ufudd- 
hau  dan  boen  ei  ddigofaint.  Gadewch  i'r  gydwybod 
hefyd  gyflawni  ei  swydd  hyd  oni  byddo  dy  galon  wedi  ei 
hiawn  gynhyrfu  i  ymosod  ynghylch  y  gwaith,  ac  na  adaw- 
ed  dy  galon  i  ti  dreulio  dy  amser  yn  ddiles  pan  ddylesit 
fod  ynghylch  y  gwaith.  Gwna  yr  un  modd  a'r  Salmydd, 
"Fy  yspryd  sydd  yn  cJiwilioyn  ddyfal:"  Salm  77  :  G,  a'r 
hwn  a  Iwydda  gyda'i  galon  ei  hun,  a  lwydda  hefyd  gyda 
Duw ;  ac  os,  ar  ol  dy  holl  boen,  ni  fedri  gael  boddlon- 
rwydd,  yna  cais  gymmorth,  a  dos  at  ryw  un  profiadol, 
pwyllus.  dysgedig,  a  fFyddlon,  a  dywed  dy  gŵyn,  a  gofyn 
ei  gyngor,  a  chanlyn  ei  addysg  megis  cyfarwyddyd  mecîd- 
yg  at  y  corph  ;  ac  er  (fe  allai)  na  fedr  hwn  chwaith  roddi 
i  ti  gyflawn  foddlonrwydd,  neu  sicrwydd  yn  y  peth,  etto 
dichon  fod  o  fawr  leshad  i'th  gynnal  a'th  gyfarwyddo. 
Ond  na  fydded  i  ti  arfer  hyn  megis  lliw  i  esgeuluso  hun- 
an-ymholiad,  ond  yn  unig  arfer  hon  megis  y  feddyginiaeth 
olaf,  pan  fetho  dy  ymdrechiadau  dy  hun.  Ac  ar  ol  i  ti 
gael  allan  dy  gyflwr  yn  iawn,  yna  bwrw  farn  arnat  dy 
hun,  yn  ol  yr  hyn  a  ganfyddaist  ynot,  naill  ai  dy  fod  yn 

Gristion  mewn  gwirionedd,  neu  nad  ydwyt.  Ond  na  fwrw 
farn  yn  fyrbwyll,  na  chwaith  gan  wenieithio  i  ti  dy  hun, 
na  chydag  ofnau  trymllyd,  ond  yn  bwyllog,  yn  arafaidd, 
mewngwirionedd  asymlrwydd  ;  ac  hefyd  yn  gydwybodol, 
ac  yn  argyhoeddedig,  yn  ol  rheswm  a'r  ysgrythyrau.  Ym- 
egnia  hefyd,  dy  fod  yn  cydnabod  o'th  galon  y  cyflwr  yr 
ydwyt  ynddo,  yn  ol  y  farn  a  fwriaist  arnat  dy  hun.  Ac  os 
heb  ras  yr  ydwyt,  yna  meddwl  am  dy  drueni;  ac  os  wedi 
dy  adnewyddu  a'th  sancteiddio  yr  ydwyt,  yna  ystyria  i  ba 
fath  gyflwr  bendigedig  y  mae'r  Arglwydd  wedi  dy  ddwyn. 
Dilyn  y  meddyliau  hyn  hyd  oni  byddont  wedi  gwneuthur 
argraph  ddofn  ar  dy  galon.  Ac  o'r  hyn  lleiaf  ysgrifena'r 
geiriau  hyn  ar  dy  gof :  "  Ypryd  a'r  pryd,  wedi  dyfal- 
chwilio,  y  cefais  alîan  fod  fy  ngliyjlwr  y  fath  a'r  fath}" 
ac  fe  fydd  y  gyfryw  dystiolaeth  yn  bur  ddefnyddiol  i  ti 
rhagllaw.  Nac  ymddiried  ychwaith  i  un  ymofyniad  o'r 
fath  hyn  heb  ymchwilio  drachefn,  ac  na  fydded  i  hyn  dy 
rwystro  rhag  profi  o  honot  dy  ífyrdd  yn  feunyddiol,  ac  na 
fydded  i  ti  ddigalonni  er  gweled  o  honot  yr  angenrheid- 
rwydd  o  ail,  ie,  mynych  ymholi.  Yn  enwedig  cymmer 
ofal,  os  ydwyt  yn  ddi-adgenedledig,  i  benderfynu  am  dy 
gyflwr  tragywyddol  oddiwrth  dy  gyflwr  presennol,  ac  na 
ddywed  ynot  dy  hun,  "O  herwydd  fy  mod  yn  awr  yn  an- 
nuwiol,  felly  y  byddaf  farw,"  ac  "oherwydd  fy  mod  yn 
awr  yn  rhagrithiwr,  felly  y  parhaf."  Nac  ymollwng  fel 
hyn  ;  canys  nid  oes  dim  a  ddichon  dy  rwystro  at  Grist 
ond  dy  anewyllysgarwch  dy  hun,  er  dy  fod  di,  hyd  yn 
hyn,  wedi  bod  yn  rhagrithio  iddo  ac  yn  ei  ddiystyru. 

§  13.  (5)  Yn  awr  gadewch  i  ni  roddi  ychydig  nodau, 
wrth  ba  rai  y  gellwch  wybod  am  eich  hawl  i  orphwysfa'r 
saint.  Ni  chaf  enwi  ond  y  ddau  yma,  sef,  cymmeryd  Duw 
megis  dy  unig  ddaioni,  a  derhyn  Cî'ist,  oW  galoîi,  megis  dy 
unig  Arglwydd  a'th  Iachawdwr. 

§  14.  Y  mae  pob  enaid  sydd  â  hawl  ganddo  i'r  orphwys 
hon,  yn  gosod  ei  happusrwydd  pennaf  yn  Nuw.  Yr  or- 
phwysfa  hon  sydd  yn  cynnwys  y  mwynhad  mwyaf  cyflawn 

a  gogoneddus  o  Dduw;  a'r  hwn  nid  ywynystyried  Duw 
megis  y  Pen  Daioni,  dr  unig  wrthrych  a  chwenychai, 
sydd  (yn  ei  galon)  yn  bagan  ac  yn  eilun-addolwr  atgas. 
Gad  i  rai  ofyn  i  ti,  a  ydwyt  ti,  mewn  gwirionedd,  yn  ys- 
tyried  y  rawynhad  o  Dduw  mewn  gogoniant  megis  dy 
ddedwyddwch  pennaf,  ai  nid  ydwyt"?  A  elli  di  ddywedyd 
mewn  gwirionedd,  yr  Arglwydd  yw  fy  rhan  ]  Pwy  sydd 
gennyfji  yn  y  riefoedd  ond  tydi  ?  Ac  nid  oes  neb  ar  y  ddaear 
a  ewyllysiwn  gyda  thydi.  Os  ydwyt  yn  etifedd  i'r  orphwys- 
fa,  fel  hyn  y  mae  gyda  thydi.  Er  y  bydd  y  cnawd  yn 
dadleu  am  gael  ei  fwyniant,  ac  y  bydd  y  byd  yn  ceisio 
dyfod  i  mewn  i'th  serchiadau;  etto,  er  hyn,  dy  farn  a'th 
feddylfryd  gwastadol,  beunyddiol,  a  pharhaus,  ydyw  dy  fod 
yn  dewis  Duw  o  flaen  yr  holl  bethau  sydd  yn  y  byd.  Ym- 
hellach,  os  Cristion  mewn  gwirionedd  ydwyt,  yr  ydwyt 
yn  gwneuthur  Duw  yn  nôd  ac  yn  wrthrych  dy  holl  ddy- 
muniadau  a'th  ymdrechiadau,  a'r  unig  achos  yr  wyt  yn 
gwrando,  yn  gweddio,  ac  yn  ewyllysio  byw  ar  y  ddaear, 
yn  bennaf,  ydyw  hÿn,  sef  fel  y  byddo  i  ti  geisio'r  Ar- 
glwydd,  a  gwneuthur  o  honot  yr  orphwysfa  hon  yn  sicr. 
Ac  er  nad  wyt  yn  ei  cheisio  mor  egniol  agy  dylit,  etto  hon 
sydd  yn  dwyn  y  rhan  fwyaf  o'th  ddymuniadau  a'th  ym- 
drechiadau,  fel  nad  ydwyt  yn  ewyllysio  nac  yn  dewis  dim 
arall  o'i  blaen ;  ac  nid  ydwyt  yn  cyfrif  un  gorchwyl  yn 
rhy  fawr,  nag  un  peth  ac  yr  ydwyt  yn  ei  ddioddef,  yn  or- 
mod,  fel  yr  ennillit  y  gamp.  Ac  er  fod  y  cnawd  yn  wan, 
ac  yn  barod  i  ddiffygio,  etto  yr  ydwyt  yn  ymfoddioni,  ac 
yn  llawn  fwriadu  myned  trwy'r  cwbl  oll  er  mwyu  cael  yr 
orphwysfa  hon.  Ac  fe  fydd  dy  ddymuniad  i'w  chael  cyn 
gymmaint,  a'th  serch  tuagatti  mor  fawr,  fel  na  chyfnewid- 
iet  dy  hawl  iddi,  na'th  obaith  o  honi,  am  un  elw  neu  fwyn- 
iant  daearol  yn  y  byd.  A  phe  b'ai  Duw  yn  gosod  o'th 
flaen  di  dragywyddoldeb  o  bleserau  daearol  ar  y  naill  law, 
a  gorphwysfa'r  saint  ar  y  llaw  arall,  ac  yn  gorchymyn  i  ti 
gymmeryd  dy  ddewis,  tydi  a  wrthodit  y  byd,  ac  a  ddew- 
ìsit  yr  orphwysfa.     Ond  os  heb  dy  sancteiddio  yr  ydwyt 

hyd  yn  hyn,  yna  yr  ydwyt,  yn  dy  galon,  yn  dewis  hap- 
pusrwydd  y  byd  hwn  yn  hytrach  nâ  Duw.  Ac  er  i'th 
dafod  ddywedyd  mai  Duw  yw  dy  ddaioni  pennaf,  etto 
nid  y  w  dy  galon  felly  yn  ei  barchu ;  canys  y  byd  yw 
dyben  dy  holl  ddymuniad  a'th  ymdrechiadau  :  y  mae  dy 
holl  galon  wedi  ei  gosod  arno.  Dy  ofal  a'th  boen  mwyaf 
yw  cynnal  i  fynu  dy  enw  da,  neu  gael  mwynhau  digrifwch 
cnawdol;  ond  nid  yw  bywyd  y  byd  sydd  ar  ddyfod  yn 
cael  fawr  o'th  boen  na'th  ofal.  Ni  chanfuaist  erioed  gym- 
maint  o  ardderchawgrwydd  yn  yr  anweledig  ogoniant 
sydd  mewn  byd  arall,  fel  y  tynnai  dy  galon  ar  ei  ol, 
ac  y  gosodai  di  i  weithio  yn  egniol  am  dano.  A'r  ych- 
ydig  boen  wyt  yn  gymmeryd  y  ífordd  honno,  nid  yw  hyn- 
ny  ond  ar  ql  pethau  eraill,  ac  megis  yn  ddiweddaf  oll. 
Nid  yw  Duw  yn  cael  ond  gweddillion  y  byd — dim 
ond  yr  amser  a'r  boen  a  fedri  di  hebgor  oddiwrth  y  byd, 
neu'r  ychydig  feddyliau  oeraidd,  anystyriol,  y  rhai  sydd 
yn  canlyn  ar  ol  dy  barhaus,  dy  ddiwyd,  dy  egniol,  a'th 
hyfryd  feddyliau  am  bethau  daearol.  Ac  ni  wnelit  yr 
ychydig  Ueiaf  i  geisio'r  nefoedd,  pe  medrit  wybod  ymha 
fodd  y  gellit  ddal  gafael  ar  y  byd.  Ond  rhag  i  ti  gael  dy 
daflu  i  uffern  pan  na  elli  gael  y  byd  yn  hwy,  yna  yrydwyt 
'ynewyllysio  gwneuthur  rhyw  ychydig.  Ac  o  herwydd 
yr  un  achos,  yr  ydwyt  yn  barnu  ífordd  Duw  yn  rhy  galed, 
ac  ni  fynni  gymmeryd  dy  gynghori  i  ymostwng  i'r  Uafur 
parhäus  o  rodio  yn  ol  rheol  yr  efengyl ;  a  phan  ddaw  y 
matter  i'r  prawf  pa  un  a  wnei,  gwadu  Crist  neuymadael 
a'th  wynfyd  daearol,  tydi  a  anturi  roddi  i  fynu  y  nefoedd 
yn  hytrach  na'r  byd  ;  ac  felly  y  byddi  yn  gwrthod  yn 
wirfoddol  roddi  ufudd-dod  i  Dduw.  Ac,  yn  ddiau,  pe 
caniatâi  Duw  i  ti  fyw  mewn  iechyd  a  golud  yn  dragyw- 
ydd  ar  y  ddaear,  tydi  a  feddyliet  hynny  yn  rhagòrach  cyf- 
lwr  na  gorphwysfa.  A  cheisied  y  sawl  a  ewyllysient  y 
nefoedd,  tydi  a  fernit  y  cyfryw  fywyd  yn  y  byd  dy  hap- 
pusrwydd  pennaf.  Dyma  dy  gyflwr  di  os  ydwyt  ettoheb 
dy  adgenhedlu  ac  heb  un  hawl  i  .orphwysfa'r  saint. 

§  15.  Ond  os  bydd  i  ti  gymmeryd  Duw  megis  dy  dda- 
ionìpennaf  felly  hefyd  y  bydd  i  ti  ddcrbyn  Crist  oW  galon, 
megis  dy  unig  Iachawdwr  a'th  Arglwydd,  i'th  ddwyn  di 
i'r  orphwysfa  honno.  Y  nôd  cyntaf  oedd  sylwedd  y  cyn- 
taf  a'r  gorchymyn  mawr  o'r  gyfraith,  sef,  "Ceri  yr  Ar- 
glwydd  dy  Dduw  â'ih  holl  galon."  Yr  ail  yw  swm  gorch- 
ymyn  yr  efengyl,  "Cred  yn  yr  Arglwydd  Iesu  Crist,  a 
chadwedig  a  fyddi."  A  chyflawniad  o'r  ddau  hyn  yw'r 
cwbl  o  dduwioldeb  a'r  efengyl.  Ac  nid  yw'r  nôd  hwn 
ddim  amgen  na  dehongîiad  o  ífydd.  A  ydwyt  ti  yn  ym- 
foddloni  o'th  galon  i  Grîst  yn  unig  fod  yn  Iachawdwr  i  ti, 
a  hynny  yn  y  cyfryw  fodd  fel  na  byddo  i  ti  mwyach  ym- 
ddiried  yn  dy  weithredoedd  a'th  ddyledswyddau,  ond  yn 
unig  megis  moddion  a  drefnwyd,  mewn  ufudd-dod  i'w 
orchymyn,  ac  megis  ffrwythau  ein  ffydd  ynddo ;  heb  ed- 
rych  arnynt,  yn  y  mesur  lleiaf,  yn  ddigon  i  foddloni  mell- 
dith  y  ddeddf,  neu  fel  cyfìawnder  deddfol,  na  chwaith  yn 
rhàn  o  hynny,  ond  dy  fod  yn  ymfoddloni  i  ymddiried  dy 
iachawdwriaeth  i'r  brynedigaeth  a  wnaethpwyd  gan  Grist 
Iesu  yn  unig.  Ac  a  ydwyt  hefyd  yn  foddlon  i'w  gym- 
meryd  ef  yn  Arglwydd  ac  yn  Frenhin,  i'th  arwain  â'i  Ys- 
pryd,  ac  i'th  lywodraethu  wrth  ei  gyfreithiau  cyfiawn,  ac 
i  ufuddhau  iddo,  hyd  yn  oed  pan  y  mae  efe  yn  gorchymyn 
y  dyledswyddau  mwyaf  trymion,  a'r  rhai  hynny  ag  a  fyddo 
yn  tymm'n  fwyaf  croes  i  chwantau'r  cnawd  ì  Ac  a  fydd 
hynny  yn  peri  mawr  ofid  i  ti,  pan  fyddi  yn  torri'r  cyfryw 
adduned  1  neu  yn  dwyn  i  ti  fawr  gyssur  a  llawenydd,  pan 
fyddi  yn  medru  cadw  mewn  ufudd-dod  i'r  cyfrywdduwiol 
ymroad  ]  Ac  ni  fynnit  er  dim,  ie,  er  ennill  yr  holl  fyd, 
gyfnewid  dy  Arglwydd  a'th  feistr  trugarog.  Fel  hyn  y 
mae  gyda  phob  Cristion.  Ond  os  rhagrithiwr  ydwyt,  yn 
llwyr  groes  i  hyn  y  mae.  Fe  allai  dy  fod  yn  galw  Crist  yn 
Arglwydd  ac  yn  Iachawdwr;  ond  mae'n  debygol  na 
chanfyddaist  m'o  honot  dy  hun  mor  golledig  hebddo  ag 
y  gorfu  arnat  ei  geisio,  ac  ymddiried  iddo,  a  gosod  dy 
holl  iachawdwriaeth  ynddo  ef  yn  unig.    O'r  hyn  lleiaf,  ni 

ddarfu  i  ti  erioed  ymfoddloni,  o'r  galon,  iddo  ef  lywodr- 
aethu  arnat  megis  dy  Arglwydd,  na  chwaith  rhoddi  i  fynu 
dy  enaid  a'th  fywyd  i'w  rheoli  ganddo,  na  chymmeryd 
ei  air  megis  cyfraith  dy  feddyliau  a'th  weithredoedd.  Y 
mae  yn  debygol  dy  fod  yn  ewyllysio  i  Grist  dy  achub 
rhag  myned  o  honot  i  uíFern  pan  fyddi  farw ;  ond  yn  y 
cyfamser,  nid  ymostyngi  i  gael  dy  lywodraethu  ganddo, 
ond  yn  unig  cyn  belled  ag  y  mae  yn  cydsefylì  â'th  air  da 
yn  y  byd,  a'th  bleser,  a'th  amcanion  bydol.  A  phe  can- 
iattëai  yr  Arglwydd  hynny  i  ti,  dewisach  o  lawer  fyddai 
gennyt  fyw  yn  ol  helynt  y  byd  a'r  cnawd,  nac  yn  ol  ei  air 
a'i  Yspryd  ef.  Ac  er  fod  ynot  weithiau  (efallai)  ryw  du- 
eddiad  neu  fwriad  fel  arall,  etto,  fel  y  soniais,  hynny  yw 
dymuniad  a  dewisiad  parhäus  dy  galon.  Nid  ydwyt  gan 
hynny  yn  wir  grediniwr  yn  Nghrist.  Canys  er  dyfod  yn 
ei  gyffesu  meicn  geiriau,  etto  mewn  gweithredoedd  ei  wadu 
yrwyt:  gan  fod  yn  ffiaidd,  ac  yn  anufudd,  ac  at  bob 
giueithred  dda  yn  anghymmeradwy.   Tit.  1  :  16. 

§  16.  Sylwch,  yr  hyn  a  osodaf  i  lawr  i  ymholi  yn  eu 
cylch,  yn  enwedig,  yw  cydsyniad,  neu  ewyllysiadau,  y 
galon.  Nid  ydwyf  yn  gofyn  a  ydwyt  ti  yn  gwbl  hyderus 
o  iachawdwriaeth,  na  chwaith  a  ydwyt  ti  yn  sicr  gredu  fod 
dy  bechodau  wedi  eu  madAeu,  a'th  fod  yn  anwyl  ac  yn 
dderbyniol  gan  Dduw  yn  Nghrist  %  Nid  yw  y  rhai  hyn 
yn  rhannau  o  ífydd  gyfiawnhaol  a  chadwedigol,  ond  yn 
hytrach  y  ffrwythau  tra  rhagorol  o  honi ;  a'r  rhai  a'u  der- 
byniant  a  ddiddenir  â  hwynt :  ac  ysgaffydd  na  chei  di  eu 
derbyn,  ac  er  hynny  fod  o  honot  yn  wir  aer  neu  etifedd 
yr  orphwysfa.  G-an  hynny,  na  fydded  i  ti  ddywedyd, 
"  Ni  fedraf  gredu  fod  fy  mhechodau  wedi  eu  maddeu,  na 
chwaith  fy  mod  mewn  ffafr  gyda  Duw,"  ac  am  hynny 
nid  ydwyf  yn  wir  gredadyn.  Penderfyniad  camsyniol 
iawn  ydyw  hyn.  Y  cwestiwn  ydyw  hyn  :  a  ydwyt  ti, 
o'th  galon,  yn  derbyn  Crist,  fel  y  byddo  i'th  bechodau  gael 
eu  maddeu,  a  thithau  gael  dy  gymmodi  â  Duw,  ac  felly 
bod  o  honot  yn  gadwedig  ì   A  ydwyt  ti  yn  ewyllysio  ei 

dderbyn  ef  megis  dy  Arglwydd,  a'r  hwn  a'th  brynodd,  ac 
yn  ymfoddloni  i  gael  dy  ddwyn  ganddo  i'r  nefoedd  yn  ei 
ífordd  ef  ei  hun  1  Hyn  yw  achubol  a  chadwedigol  ffÿdd, 
a'r  nôd  wrth  ba  un  y  mae  i  ti  brofì  dy  hun.  Ymhellach, 
rhaid  i  ti  ddaell  fod  yn  angenrheidiol  i'r  dymuniad  yma 
ddyfod  oW  galon,  ac  felly  yn  wirioneddol,  heb  na  thwyll 
na  hocced,  na  meddwl  deublyg.  Ac  ni  wasanaetha  i  ti  fod 
yn  gyffelyb  i'r  mab  ieuangc  ffuantus  hwnnw  yn  yr  efengyl, 
gan  ddywedyd,  "  Mi  a  âf,"  ac  etto  nid  aeth.  Ac  od  oes 
dim  arall  yn  llywodraethu  arnat  yn  fwy  nâ  Christ,  nid  yd- 
wyt  yd  ddisgybl  iddo.  Diammeu  gennyf  fod  y  ddau  nôd 
yma  yn  gyfry  w  ag  sydd  gan  bob  gwir  Gristion  ;  ac  nid 
ydynt  i'w  gweled  ar  neb  ond  gwir  Gristionogion.  Oh  ! 
na  welai'r  Arglwydd  yn  dda  dy  berswadio  i  ddyfal  gyf- 
lawni'r  hunan-brofiad  hwn,  fel  na  byddo  i  ti  grynu  gan 
ddychryndod  yn  dy  enaid,  pan  fyddo  Barnwr  y  byd  yn 
dy  farnu ;  ond  gallu  o  honot  brofi  dy  hawl  i'r  orphwysfa 
honno,  yn  y  cyfryw  fodd  ag  a  wnelo  i'th  ysprydoedd  lonni, 
a  thithau  gael  dy  lenwi  â  llawenydd,  wrth  weled  angau 
wrth  y  drws,  ac  ystyried  fod  dydd  y  farn  yn  agos. 

§  17.  Ar  y  cwbl,  os  ydyw  Cristionogion  yn  disgwyl 
cael  cyssuron  y  rhai  ni  wnant  eu  siommi,  bydded  iddynt 
wneuthur  hyn  yn  waith  pennaf  eu  bywyd,  sef  cynnyddu 
mewn  gras,  cadarnhau  ac  helaethu  teyrnas  Crist  yn  eu 
heneidiau,  a  lleihau  a  darostwng  llywodraeth  y  cnawd. 
Ac  na  fydded  i  chwi  dwyllo  eich  hunain,  gan  feddwl  fod 
Crist  wedi  cyflawni'r  cwbl  oll  yn  eich  lle,  ac  na  adawodd 
efe  ddim  i  chwi  i'w  wneuthur.  Gorchfygu'r  byd,  y  cnawd, 
a'r  diafol,  ac  i  wneyd  hynny,  sefyll  o  honom  bob  amser, 
yn  gwbl-arfog,  sydd  o'r  pwys  a'r  canlyniad  mwyaf  tuag 
at  lawn-hyderffydd,  a  sicrwydd  ein  gobaith,  ac  iachadwr- 
iaeth  ein  heneidiau.  Mewn  gwirionedd,  hyn  sydd  ràn 
mor  fawr  o'n  hadduned  yn  ein  bedydd,  fel  nad  ydyw'r 
hwn  nis  cyflawno  hyn  ond  Cristion  mewn  enw  yn  unig. 
Nid  i  bob  un  sydd  yn  rhyfygus  gredu,  ond  i'r  hwn  sydd 
yn  gorchfygu,  y  rhydd  Duw  fwyta  a'r  manna  cuddiedig, 

ac  a  rydd  iddo  garreg  wenn,  ac  ar  y  garreg  enw  newydd 
wedi  ei  ysgrifenu,  yr  hwn  nid  edwyn  neb  ond  yr  hwn  sydd 
yn  ei  derbyn.  Efe  afwytty  hefyd  o  bren  y  by/ryd,  yr  hwn 
sydd  ynghanol  parad/cys  Duw  ;  ac  ni  chaiff  ddtm  niwed 
gan  yr  ailfarwoJaeth.  Jì  Christ  a  gyffesa  ci  enw  <fgn 
bron  ei  Dad,  a  cher  bron  ei  angylion,  ac  a'i  gwua  yn  gólofn 
yn  nheml  Dduw  ;  ac  alìan  nid  â  efe  mwyach  ;  ac  yngrifen- 
na  arno  cniu  ei  Dduiu,  ac  enw  dínas  ei  Dduw,  yr  hon  ydyw 
Jerusalem  newydd,  yr  hon  sydd  yn  disgyn  o'r  nef  oddi- 
wrth  Dduw  j  ac  efe  a  ysgrifenna  arno  ef  ei  enw  new- 
ydd.  lê,  efea  ryd.d  iddo  eistedd  gydag  ef  ar  ei  orsedd- 
faingc;  megis  y  gorchfygodd  yntau,  ac  yr  cistcddodd  gyd- 
a'i  Dad  ar  ei  orseddfaingc.  Yr  hwn  sydd  ganddo  glust, 
gwrandawed  beth  mae'r  Yspryd  yn  ei  ddyioedyd  icrth  yr 
eglwysi.    Dat.  2  :  7,  1 1,  17  ;  3:5,  12,  21,  22. 

PENNOD   IX. 


DYLEDSWYDD    POBL    DDUW   I    ANNOÖ    ERAILL    I 
GEISIO   YR   ORPHWYSFA    HON. 

$  1.  Mae  yr  awdwr  yn  cwyno  o  herwydd  fod  Cristionogion  yn  gwneuthur 
cyn  lleied  er  cynnorthwyo  eraill  i  gael  gorphwysfa'r  saint.  §  2#.  (I.) 
Dangosir  natur  y  ddyledswydd  ;  yn  enwedig  §3.  (1)  Drwy  ystyried 
truenus  gyflwr  eneidiau  ein  cyd-frodyr,  hyd  oni  byddo  hynny  yn  bwys  ar 
ein  calonnau;  §  4,  6.  (2)  Gan  gymmeryd  pob  cyfleusdra  i'w  hyfforddi 
yn  ffordd  iachawdwriaeth ;  §  7.  (3)  Gan  ymegnio  i  fod  er  budd  iddynt, 
drwy  eu  dwyn  i  fod  yn  gyfrannogion  o'r  ordinhadau  cyhoeddus.  §  8. 
(II.)  Y  mae  yn  rhoddi  amryw  resymau  paham  y  mae'r  ddyledswydtd 
hon  yn  cael  ei  hesgeuluso  gymmaint,  §  9.  Ac  yn  atteb  rhaì  gwrthddadl- 
euon  yn  ei  herbyn.  §  10,  13.  Yna  (III.)  yn  annog  i'w  cyflawni  drwy 
amryw  ystyriaethau.  §  14.  Hyn  a  gyfeirir  at  y  rhai  gwybodus,  dysg- 
edig,  ac  ymadroddus;  §  15.  At  y  rhai  hynny  sydd  yn  gydnabyddus  â 
phechaduriaid ;  §  16.  At  y  meddygon  sydd  yn  gweinyddu  i'r  rhai  ydynt 
ar  drangcedigaeth ;  §  17.  At  y  rhai  goludog,  a'r  rhai  sydd  mewn 
awdurdod;  §  18.  At  weinidogion  yr  efengyl;  §  19.  At  y  ìhai  yr  ym- 
ddiriedwyd  iddynt  ofal  plant  neu  weision.  §  20.  Y  pen  hwn  sydd  yn 
diweddu  gyda  thaer  erfyniad  ar  rieni  Cristionogol  i  fod  yn  fíỳddlon 
mewn  addysgiadau  i'r  rhai  a  ymddiriedwyd  i'w  gofal. 

§  1.  A  ydyw  Duw  wedi  gosod  o'n  blaen  ni  y  fath  gamp 
ogoneddus  a  gorphwysfa'r  saint,  ac  a  addasodd  efe  ni  i 
fwynhau'r  cyfryw  anrhaethol  ddedwyddwch  1  Pa  beth 
ydyw'r  achos  gan  hynny  nad  ydyw  plant  y  deyrnas  yn 
fwy  diwyd  i  gynnorthwyo  eraill  i'w  rawynhau  ì  Och  ! 
dan  ba  cyn  lleied  rhwymau  i'r  rhan  fwyaf  o  honom  y 
mae'r  eneidiau  ag  sydd  o'n  hamgylch  !  Yr  ydym  ni  yn 
canfod  gogoniant  y  deyrnas,  a  hwythau  heb  ei  gweled ; 
yr  ydym  ni  yn  gweled  trueni  y  rhai  sydd  allan  o  honni,  a 
hwythau  yn  anwybodus  o  hynny ;  yr  ydym  ni  yn  canfod 
rhai  yn  crwydro  yn  hollol  allan  o'r  ífordd,  ac  yn  gwybod, 
os  ânt  ymlaen,  nas  gallant  hwy  byth  ddyfod  yno,  a 
hwythau  eu  hunain  heb  wybod  hynny ;    ac  etto  ni  fynnwn 

ni  ddangos  yn  ddifrifol  iddynt  y  perygl  a'r  amryfusedd  y 
maent  ynddo,  a'u  cyfarwyddo  i  ddyfod  i'r  ftbrdd  fel  y 
byddont  byw.  Och  !  pa  mór  lleied  nifer  O  Grisîionogion 
sydd  yn  ymegnio  â'u  holl  allu  i  achub  eneidiau  !  Nid  i 
ni  y  mae'r  diolch  os  na  bydd  y  nefoedd  yn  wag,  ac  os  na 
fydd  eneidiau  ein  cyd-frodyr  yn  golledig  am  byth.  Gan 
ystyried  pa  mor  angenrheidiol  yw'r  ddyledswydd  hon  o 
ogoniant  Duw  a  dedwyddwch  dynion,  myíi  a  ddangosaf 
ymha  fodd  y  mae  ei  chyflawni ; — paham  yr  esgeulusir 
hi  gymmaint; — ac  yna  cynnygiaf  rai  annogaethau  i'w 
chyflawni. 

§2.  (1)  Ni  feddylir  wrth  y  ddyledswydd  o  annog  a 
chymmorth  eraill  i  gyrhaeddyd  gorphwysfa'r  saint,  fod  yn 
angenrheidiol  i  bob  dyn  droi'n  bergethwr,  nac  i  unrhyw 
ddyn  fyned  dros  derfynau  ei  alwedigaeth ;  llai  o  lawer  y 
deallir  wrth  hynny  ryw  ddiwyd  ymroad  i  feithrin  yspryd 
pleidgar,  neu  grybwyll  am  feiau  dynion  tu  cefn  iddynt,  a 
thewi  rhag  dywedyd  dim  wrthynt  yn  eu  gwydd.  Ond  y 
mae'r  ddyledswydd  hon  o  ystyr  arall,  ac  yn  sefyll  yn  y 
pethau  canlynol :  teimlo  ein  calonnau  yn  merwino  o  her- 
wydd  truenus  gyflwr  eneidiau  ein  cyd-frodyr,  gan  ddefn- 
yddio  yn  awyddus  bob  cyfleusdra  i'w  haddysgu  yn  ífordd 
iachawduriaeth,  a  bod  o  ryw  leshad  iddynt,  drwy  eu  dwyn 
(os  medrir)  dan  yr  ordinhadau. 

§  3.  (1)  Rhaid  i'n  calonnau  fod  yn  merwino,  a  ninnau 
yn  teimlo  rhyw  bwys  neillduol  ar  ein  meddyliau,  o  her- 
wydd  truenus  gyflwr  eneidiau  ein  brodyr  yn  ol  y  cnawd. 
Rhaid  i  ni  fod  yn  llawn  tosturi  tuag  attynt,  ac  yn  mawr 
chwennych  eu  hadferiad  a'u  hiachawdwriaeth.  Os  ydym 
yn  difrifol  chwennych  eu  troedigaeth,  a'n  calonnau  yn 
toddi  o'n  mewn  gan  fawr  ddymuniad  i  wneuthur  iddynt 
ddaioni,  gwnai  hyn  i  ni  ymosod  ynghylch  y  gwaith ;  a 
Duw  yn  ddiau  a  fendithiai  ein  hymdrechiadau  gan  droi, 
llawer  pechadur  o  gyfeiliorni  ei  ífordd. 

§  4.  (2)  Rhaid  i  ni  gymmeryd  pob  açhlysur  a  fedrom, 
i'w  hyffbrddi  pa  fodd  i  gael  iachawdwriaeth ;   ac  os  y 

pechadur  a  fydd  anwybodus,  ymegnia  i  wneuthur  iddo 
ddeall  pa  beth  y w  dedwyddwch  pennaf  dyn  ;  pa  cyn  belled 
yr  oedd  efe  unwaith  yn  feddiannol  o  hono  ;  y  cyfammod 
a  wnaeth  Duw  y  pryd  hynny  ag  ef ;  pa  fodd  y  torrodd 
efehwnnw;  a  pha  gospedigaeth  yr  aeth  efe  yn  ddaros- 
tyngedig  iddi  ;  ac  i  ba  fath  gyflwr  truenus  y  dygodd  efe 
ei  hun.  Dangos  iddo'r  angenrheidrwydd  o  Waredwr; 
ymha  fath  fodd  trugarog  yr  ymgyfryngodd  Crist  Iesu,  ac 
y  dioddefodd  y  gospedigaeth  ;  natur  ac  ystyr  y  cyfam- 
mod  newydd  ;  pa  fodd  y  mae  pechaduriaid  yn  cael  eu 
tynnu  at  Grist ;  a  pha  fath  yw'r  cyfoeth  a'r  breintiau  y 
mae'r  credinwyr  yn  eu  mwynhau  yn  Nghrist.  Ac  os  na 
fedrwch  ei  gyífroi  â'r  pethau  hyn,  yna  dangoswch  iddo 
ragoroldeb  y  gogoniant  y  mae  efe  yn  ei  esgeuluso;  toster, 
dirdra  a  meithdra  diddiwedd  poenau'r  damnedigion  ;  ac 
mor  gyfiawn  ac  haeddiannol  y  maent  yn  eu  dioddef,  0 
herwydd  iddynt  yn  wirfoddol  wrtJwd  gras  ;  hefyd,  gosod- 
wch  o'u  blaen  sicrwydd  a  dychryniadau  angau,  a'r  farn, 
ac  moragos  y  maent ;  gwagedd  pob  petli  dan  haul  ;  mawr 
ddrygioni  pechod  ;  mor  werthfawr  yw  Crist;  yr  angen- 
rheidrwydd  o'r  adenedigaeth,  ffydd,  a  sancteiddrwydd  ;  a'r 
gwir  natur  o  honynt.  Ac  os  gwedi'r  cwbl  oll  y  gwelwch 
ei  fod  yn  cynnwys  gobaith  twyllodrus,  ynapwyswch  arno 
i  chwilio  ei  gyflwr,  dangoswch  iddo'r  angenrheidrwydd  o 
wneuthur  hynny,  a  chynnorthwy  wch  ef  yn  y  gwaith,  ac  nac 
ymadewch  oddiwrtho,  hyd  oni  byddo  wedi  ei  argyhoeddi 
o'i  drueni,  a  gweled  y  fyddyginiaeth.  Dangoswch  iddo 
mor  ofer  a  dinystriol  yw  cyssylltu  Crist  â'i  ddyledswydd- 
au  ei  hun  i  wneulhur  i  fynu  gyfiawnder  cyfiawnhäol  (der- 
bynol.)  Ac  er  hyn  i  gyd,  byddwch  sicr  o'i  ddwyn  i  arfer 
pob  moddion,  megis  gwrando  a  darllen  y  gair,  galw  ar 
Dduw,  ac  ymgyfrinachu  â'r  rhai  duwiol.  Perswadiwch 
ef  i  ymwadu  â  phechod,  i  ochelyd  pob  profedigaeth  i 
bechod,  yn  enwedig  cymdeithion  drwg,  ac  i  ddisgwyl  wrth 
Dduw  yn  amyneddgar,  yn  yr  ymarferiad  o'r  moddion, 
fel  y  ífordd  y  ceir  Duw  ynddi, 

§  5.  Ond  gan  fod  y  drefn  o  gyflawni'r  gwaith  o  bwys 
mawr,  gan  hynny,  canlynwch  y  rheolau  hyn  :  Cymmer- 
wch  y  gwaith  mewn  llaw  gyda  dybenion  cy  wir ;  golyg- 
wch  ogoniant  Duw  yn  iachawdwriaeth  y  pechadur;  a 
gwnewch  hyn,  nid  er  mwyn  ennill  enw  da,  neu  glod,  neu 
i  ddwyn  dynion  i  ymddiried  ynoch,  neu  er  mwyn  cael  o 
honoch  ddilynwyr,  ond  mewn  ufudd-dod  i  Grist,  ac  i  gan- 
lyn  ei  esiampl  ef,  ac  o  ràn  tyner  gariad  tuag  at  eneidiau 
dynion.  Ond  na  wnewch  fel  y  rhai  sydd  yn  ddiwyd  ac 
yn  ofalus  i  geryddu  eu  plant  a'u  gweinidogion,  rhag 
gwneuthur  dim  a  fyd,do  yn  anfanteisiol  iddynt  hwy,  neu 
yn  groes  i'w  meddyliau  a'u  hewyllysiau,  ond  heb  geisio 
bod  yn  offerynol  i  achub  eu  heneidiau  yn  yffordd  a  drefn- 
odd  Duw.  Gwnewch  hyn  ar  frys.  Gan  nad  ewyllysiech 
iddynt  hwy  oedi  dychwelyd,  nac  oed wch  chwithau  chwaith 
i  geisio  eu  troedigaeth.  Tra  yr  ydych  chwi  yn  bwriadu 
addysgu  a  chynnorthwyo  y  pechadur,  y  mae  efe  yn  soddi 
yn  ddyfnach  raewn  dyled  ;  a  digofaint  yu  cael  ei  drysori 
yn  ei  erbyn  ;  pechod  yn  gwreiddio ;  yr  ymarferiad  â  drwg 
yn  glynu  wrtho  yn  fwy ;  profedigaethau  i  bechod  yn  ych- 
wanegu  ;  cydwybod  yn  cael  ei  serio  ;  y  galon  yn  caledu  ; 
y  diafol  yn  rheoli ;  Crist  yn  cael  ei  gau  allan ;  yr  Yspryd 
yn  cael  ei  wrthwyneb.u  ;  Duw  yn  cael  ei  ddianrhydeddu 
beunydd  ;  ei  gyfraith  yn  cael  ei  throseddu  ;  y  mae  efe  heb 
wasanaethwr,  ac  heb  y  gwasanaeth  hwnnw  ag  sydd  yn 
ddyledus  iddo ;  rnae  amser  yn  rhedeg  ymlaen  ;  angau  a 
barn  wrth  y  drws.  A  pba  beth  ì  pe  b'ai  y  dyn  yn  marw, 
ac  yn  disgyn  i  uífern,  tra  yr  ydych  chwi  yn  bwriadu  ei 
luddias  ;  ac  os  nad  yw'n  ganiatäol  i  chwi  ddy wedyd  mewn 
perthynas  i'w  angenrheidiau  corphorol,  "  Cerdda  ymaith 
a  thyred  amser  arall,  ac  y  fory  mi  a'i  rhoddaf  a  chennyt 
heth  yn  awr ;"  (Diar.  3  :  28  ;)  pa  faint  llai  y  dylech  ocdi 
rhoddi  cymmorth  i'w  enaid !  Nid  yw'r  meddyg  hwnnw 
fawTr  amgenach  nâ  llofrydd,  yr  hwn,  yn  ddiofal,  a  oedai'r 
feddyginiaeth  hyd  onis  byddai'r  dyn  wedi  marw,  neu  yn 
rhy  bell  i  gael  gwellhad.    Rho  heibio,  gan  hynny,  esgusod- 

ion,  a  phob  husnes  o  lai  pwys,  li  a  chynghomcch  eich  giîydd 
bob  dydd,  tra  y  gelwir  hi  hcddyw  ;  fel  na  chaìeder  neb  o 
honnoch  trwy  dwyll  'peclwd"  Heb.  3  :  13.    Bydded  eich 
cyngor  yn  tarddu  oddiar  dosturi  a  chariad.    Nid   ydyw 
gwawdio,  goganu,  difenwi,  a  rhoi  drwg-dafod  yn  foddion 
tebygol  i  adferu,    diwygio,  argyhoeddì,  neu  droi  unrhyw 
ddyn  at  Dduw.    Ond  ewch  at  bechaduriaid  truain,  â  dag- 
rau  yn  eich  llygaid,  fel  y  gwelont  eich  bod  chwi  yn  credu 
eu  bod  hwy  mewn  cyflwr  truenus,  a'ch  bod,  o  ddifrif  cal- 
on,  yn  tosturio  wrthynt.    Ymddygwch  tuag  attynt  yn  gar- 
edig,  gyda  thaer  a  dyfal  ymbiliau.  Gadewch  iddynt  weled 
mai  dymuniad  eich  calonnau  yw  gwneuthur  iddynt  dda- 
ioni,  ac   nad  oes  gennych  un   dyben  arall  mewn  golwg 
namyn  eu  dedwyddwch  tragywyddol  hwy ;  ac  mai  eich 
gwybodaeth  o'u  perygl,  a'ch  cariad  tuag  at  eu  heneidiau, 
sydd  yn  eich  cymmell  i  lefaru,  o   herwydd  eich  bod  yn 
gwybod  ofn  yr  Arglwydd,  ac  rhag  ofn  i  chwi  gael  eu  gwel- 
ed  mewn  poenau  tragywyddol.    Dywedwch  wrthynt,  "  Y 
cyfaill,  chwi  a  wyddoch  nad  ydwyf  yn  ceisio  dim  elw  i  mi 
fy   hun  :  y  ífordd  i  gael  eich  ewyllys  da,  ac  i  ennill  eich 
cymdeithas,  fyddai  gadael  i  chwi  fyned  ymlaen  fel  yr  yd- 
ych  yn  ewyllysio,  ond  cariad  tuag  at  eich  enaid  ni  âd  i 
mi  edrych  arnoch  yn  dinystrio  eich  hun  heb  ymegnio  i'ch 
lluddias.    Nid  ydwyf  yn  gofyn  dim  ar  eich  llaw  ond  yr 
hyn  ag  sydd  yn  angenrheidiol  i'ch  dedwyddwch.     Chwi 
eich  hun  a  dderbyn  y  budd  a'r  cyssur  os  deuwch  at  Grist." 
Pe  byddai  i  ni  fyned  fel  hyn  at  bob  cymmydog  annuw- 
iol  ac  anwybodus,  y  fath  ffrwytbau  bendigedig  a  gaem  ni 
yn   fuan  eu  gweled  ]    Gwnewch  hyn  hefyd  yn  y  modd 
mwyaf  caredig  a  dihocced,  a  chydag  eithaf  ffyddlondeb  a 
thiriondeb.    Na  wnewch  eu  pechodau  yn  llai  nac  ydynt, 
ac  na  chalonnogwch  hwynt  mewn  gobaith  twyllodrus. — 
Os  gwelwch  fod  eu  perygl  yn  fawr,  dywTedwch,  yn  ddi- 
dderbyn  wyneb,  "  Gymmydog,  ofni  yr  ydwyf  nad  ydyw 
Duw  wedi  adnewyddu  eich  enaid  ;  ammeus  gennyf  a  yd- 
ych  chwi  wedi  cael  eich  dwyn  o  feddiant  Satan  at  Dduw ; 

yr  wyf  yn  ammeu  a  ydych  chwi  wedi  dewis  Crist  o  flaen 
pob  peth  arall,  neu  a  dderbyniasoch  efo'rgalon    megis 
eich  pen  a'ch  hunig  Arglwydd.    Canys  pe  buasech  wedi 
gwneuihur  felly,  ni  fuasai  mor  hawdd  gennych  anufudd- 
hau  iddo,  neu  esgeuluso  ei  wasanaeth  yn  eich  teulu,  ac 
ymysg  ei  gynnuileidfa  ;    ac  ni  fedrech  chwaith  ganlyn  y 
byd  mor  awyddus,  neu    ymddiddan  am  ddim  arall,  ond 
am  bethau'r  byd.    Pe  byddech  yn  Nghrist,  chwi  a  fydd- 
ech  yn  greadur  newydd  ;  hôn  bethau   a  aethcnt  àeibio,  a 
phob   pcth   a.   w?iaethid   yn   newydd ;  (2  Cor.  5  :  17;)  fe 
fyddai  ynoch  feddyliau  newyddion ;   chwi    a  garech  ym- 
ddiddanion  newyddion,  a  chyfeilJion  newyddion  ;  fe  |ydd- 
ai    ynoch  ymdrechiadau  newyddion ;  a   chwi  a  arferech 
ymadroddion  newyddion.     Ac  yn  ddiammeu  heb  y  peth- 
au    angenrheidiol    hyn,  nis  gellwch   fod    yn    gadwedig. 
Chwi  a  ellwch  feddwl  yn  y  gwrthwyneb,  a  gobeithio  fel 
arall,  cyhyd  ac  y  mynnoch;   ond  eich    holl   obaith  a'ch 
twylla  ac  a  balla,  ac  a  dderfydd  gyda  chwi.     Fel  hyn  y 
mae'n  angenrheidiol  i  chwi  ymddwyn  yn  íTyddlon  tuag  at 
ddynion,  os  ydych  yn  ewyllysio  gwneuthur  iddynt  dda- 
ioni.     Nid  yr  un  fath  ydyw   mewn  perthynas  i  eneidiau 
dynion  a'u  cyrph,  lle  y  mae'n    angenrheidiol  weithiau  i 
gelu'r  perygl  rhag  eu  digalonni,  ac  i  hyny  rwystro'r  gwell- 
had.     Canys  yma  y  maent  yn  weithredwyr  yn  eu  medd- 
yginiaeth  eu  hunain,  ac  os  na  chanfyddant  eu  trueni,  ni 
ofidiant    o'i   blegid,    ac    ni     welant     eisiau     Iachawdwr. 
Gwnewch  hyn  hefyd    gyda  symlrwydd,    zel,    a    diwyd- 
rwydd,  ac  yn  effeithiol.     Ymegniwch  hefyd  i  wneuthur  i 
ddynion  ddeall  nad  y  w  y  nefoedd  ac  uíTern  yn  bethau  i 
gellwair  â  hwy,  neu  i'wr  gollwng  ymaith  gydag  ychydig 
feddyliau  ysgafn  ac  esgeulus;  canys,  "ymae  hyn  yn  wir- 
ionedd  tra  sicr  y  byddi  di,  ùn  o'r  dyddiau  hyn,  naill  ai 
mewn  tragywyddol  drueni  neu  orfoledd.    Ac  oni  wna  hyn 
dy  ddeífroi  1    Ai  ychydig  sydd  yn  cael  fTordd  y  bywyd  ì 
Ac  onid  llawer  sydd  yn    myned  hyd  ífordd  marwolaeth  1 
A  ydy w  mor  anhawdd  diangc  %  mor  hawdd  methu  ì  ac  er 

hyn  oll,  a  fedri  di  eistedd  yn  llonydd  a  chellwair?    Pa 
beth  wyt  yn  ei  feddwl  ]     Mae'r  byd  yn  myned  heibio; 
mae  ei  bleserau,  ei  anrhydedd,  ei  olud,  ei  rwysg,  ei  rod- 
res,  a'i  fawredd  oll  yn  diflannu  ac  yn  dy  adael ;  nid  yw 
tragwyddoldeb  neppell  o'th  flaen  ;   Duw  sydd    gyfiawn 
ac   eiddigus;    ei    fygythion   sydd  wirioneddol ;    y  dydd 
mawr  a  fydd  ofnadwy  ;  y  mae  amser  yn  rhedeg  ymlaen ; 
eich  bywyd  sydd  ansicr  ;  yr  ydych  ymhell  yn  ol  llaw  ; 
eich  cyflwr  sydd  beryglus  ;  pe  byddech  farw  y  fory,  pa 
mor  amharod  y  byddech  !  â  pha  fath  ddychryn  yr  ài  eich 
heneidiau   allan  o'ch  cyrph !     Ac  a  ydych   chwi   etto  yn 
yn  ûeäiì    Ystyriwch  fod  Duw  yn  disgwyl  wrthych  yr 
holl  amserhyn;  ei  amynedd  sydd  yn  cyd-ddwyn,  ei  hir- 
ymarosiad  yn  dioddef  wrthych  :  ei  drugaredd  yn  ymbil  â 
chwi :  Crist  yn  cynnyg  i  chwi  ei  waed  a'i  haeddiant :  yr 
Yspryd  yn  eich  cymmell :  cydwybod  yn  eich  cyhuddo  : 
Satan  yn  disgwyl  eich  cael.    Gan  hynny,  yn  awr  yw  eich 
amser;  yr  awr  hon  neu  byth.    Ai  mwy  dewisol  gennych 
losgi  yn  uíTern  nac  edifarhau  ar  y  ddaear  1  cael  cyth- 
reuliaid  i'ch  poenidio,  na  chymmeryd  Crist  i  ly  wodraethu 
arnoch  ì  A  roddwch  chwi  i  fynu  eich  rhan  yn  Nuw  yn 
hytrach  nac  ymwrthod  â'ch  pechodau  %  0  fy  nghyfeillion, 
beth  afeddyliwch  am  y  pethau  hyn  ì  Gan  fod  Duw   wedi 
eich  gwneuthur  yn  ddynion,  nac  ymwadwch  â'ch  rheswmrf 
yn  y  peth  y  mae  yn  fwyaf  angenrheidiol  i  chwi  wneuth-  1 
ur  ymarfer  o  hono."  Och  !  nid  rhyw  ychydig  eiriau  an™ 
ystyriol  rhwng  cellwair  a  difrif,  rhwng  cwsg  ac  effro,  a 
a  ddichon  gyffroi  y  pechadur  calon   galed  ac  anystyriol. 
Pe  byddai  rhyw  dŷ  ar  dân,  nid  yw  debygol  y  dechreu- 
ech  wneuthur  araith  oer,  ddideimlad  ynghylch  effaith  a 
pherygl  tân,  ond  yn  hytrach  chwi  a  redech   ac  a  waedd- 
ech,  Tân!  tân/    Os    dywedwn  w   h  ddyn  am  ei  bech- 
odau  mor  ddifraw  ac   mor    araf-dêg  ac  y  gwnaeth  Elì 
wrth  ei  feibion,  (1  Sam.    2  :  23,)  neu    ei    geryddu    mor 
addfwyn  ac  y  gwnaeth  Jehosaphat  y  brenhin  Ahab,  "Na 
ddyiceded  y  brenhin  felly  ;"  (1  Bren.  22  :  8;)  fe  fydd  hyn 

mor  debygol  o  wneuthurcymmaint  o  ddrwgac  o  ddaioni. 
Anewyllysgarwch  i  anfoddio  dynion  sydd  yn  gwneuthur 
i  ni  eu  dinystrio. 

§  6.  Etto,  rhag  i  chwi  redeg  yn  rhy  bell  i'r  gwrthwyneb, 
cynghoraf  chwi  i'w  wneuthur  gyda  phwyll  ac  ystyriaeth. 
Dewiswch  yr  amser  mwyaf  cyfaddas.  Na  cheisi  wch  ym- 
ddiddan  â  dynion  ynghylch  peth  mor  bwysfawr  pan  fo'nt 
wedi  eu  cyífroi  i  wylltineb,  neu  y  pryd  y  meddylient  y 
byddai  y  cyfryw  gyngor  yn  anweddus  neu  yn  waradwydd 
ìddynt.  Pan  fyddo  y  ddaear  wedi  ei  meddalhäu  yr  â  yr 
aradr  i  mewn  iddi ;  felly  cymmerwch  y  dyn  pan  fyddo 
dan  gystudd,  neu  pan  fyddo  pregeth  wedi  cael  rhyw 
eífaith  arno.  Mae  ífyddlondeb  cristionogol  yn  gofyn'i  ni, 
nid  yn  unig  i  wneuthur  daioni  pan  fyddo  hynny  yn  dig- 
wydd  yn  ein  ffordd,  ond  hefyd  i  ddisgwyl  am  bob  cyfleus. 
dra  i'r  perwyl  hwnnw.  Addaswch  eich  hymadrodd  hefyd 
at  sefyllfa  a  thymer  y  dyn.  Gryda'r  rhai  gwybodus  a 
deallus  rhaid  arfer  rhesymmau  yn  fwy  nac  annogaeth, 
ond  gyda'r  anwybodus,  y  mae'r  ddau  yn  angenrheidiol. 
Gyda'r  rhai  sydd  wedi  eu  deffroi,  ac  mewn  rhàn  wedi  eu 
hargyhoeddi  o  fawr-ddrwg  pechod,  buddiol  fyddai  gweith- 
io  ar  eu  serchiadau,  ond  am  y  cyndyn  a'r  rhyfygus,  rhaid 
eu  ceryddu  yn  llym.  Wrth  y  rhai  ofnus  byddwch  add- 
fwyn  a  chareddig.  Caredigrwydd,  symlrwydd,  addfwyn- 
itder,  a  thiriondeb,  sydd  dda  gan  bawb  :  ond  geiriau  dych- 
rynadwy  nid  all  rhai  ond  prin  eu  goddef.  Ymarferwch 
hefyd  yr  ymadroddion  mwyaf  addas.  Iaith  anweddus,  a 
geiriau  isel  a  wna  i  rhai  gwrandawyr  fíìeiddio'r  bwyd  y 
dylentfyw  arno,  yn  enwedig  os  byddant  ddyniono  glustiau 
merwinllyd  a  chalonnau  cnawdol :  a  chadarnhewch  eich 
ceryddon,  a'ch  cynghorion,  a'ch  hannogaethu,  â  rhanau  o 
air  Duw;  canys  felly  y  gall  pechaduriaid  weled  yn  eglur 
nad  ydych  yn  llefaru'r  pethau  hyn  o'ch  pennau  eich  hun- 
ain.  Dangoswch  iddynt  y  bennod  a'r  adnod,  lle  y  mae  eu 
pechod  yn  cael  ei  gondemnio,  a'r  ddyledswydd  yn  cael  ei 
chymmell.    Llais  dyn  sydd  ddirmygedig,  ond  llais  DuW 

sydd  arswydus  ac  ofnadwy.  Dichon  dynion  wrth-ddywed- 
yd  a  gwrthsefyll  eich  geiriau  chwi  pan  nad  allant  wrthod 
geiriau'r  Hollalluog.  Byddwch  yn  fynych  yn  y  ddyled- 
swydd  hon  o  gynghori  dynion.  Os  ydyw  yn  angenrheid- 
iol  i  ni  weddio  yn  ddibaid  ac  heb  ddiffygio,  o  herwydd  fod 
Duw  yn  chwennych  i  ni  fod  yn  daer  am  y  fendith;  felly, 
yn  ddiammeu,  rhaid  i  ni  yma  ganlyn  yr  un  llwybr,  a  bod 
yn  daer  gyda  dynion ;  a  chan  hynny,  yr  ydym  yn  cael 
gorchymyn  i  gynghori  ein  gilydd  bob  dydd  tra  y  gelwir 
hi  heddyw  ;  (Heb.  3  :  13 ;)  ac  hefyd  i  annog  gyda  phob 
hir-ymaros  ac  athrawiaeih.  2  Tim.  4  :  2.  Nid  ellir  taro 
tân  allan  o'r  garreg-gallestr  bob  amser  âg  un  ergyd,  felly 
nis  gellir  chwaith  gyífroi  serchiadau  dynion  â'r  cyngorcyn- 
taf.  A  phe  medrech  wneuthur  hynny,  etto,  os  nas  canlynir 
hwy  ymlaen,  hwy  a  oerant  ac  a  ddiffygiant  yn  fuan  iawn. 
Canlynwch  bechaduriaid,  ac  ymosodwch  arnynt  gyda  hir, 
caredig  a  dyfal  erfyniau,  ac  na  adewch  iddynt  lonyddwch 
yn  eu  pechodau.  Gwir  gariad  brawdol  ydyw  hyn,  a 
dyma'r  ffordd,  i  ennill  eneidiau,  a  rydd  i  chwi  gyssur  ar 
yr  adolygiad  o  hono.  Ymdrechwch  hefyd  i  ddwyn  eich 
cynghorion  i  ryw  ben  da ;  canys  er  i  ni  arferu'r  ymadrodd- 
ion  mwyaf  eífeithiol  a  dêngar,  os  derfydd  ein  holl  ofal 
gyda'r  geiriau,  ni  fyddwn  debygol  i  ffynnu,  ond  yn  bur 
anaml,  yn  ein  hymdrechiadau  :  ond  y  mae'r  Arglwydd  yn 
arferol  o  lwyddo  gwaith  y  rhai  sydd  â'u  calonnau  a'u 
meddyiiau  yn  y  gwaith  o  droi  ac  argyhoeddi  eu  gwranda^ 
wyr,  ac  yn  edrych  ac  yn  holi  ynghylch  llwyddiant  eu 
gwaith.  Wedi  i  chwi  ddechreu  ceryddu  dyn  am  bechod, 
na  ymollyngwch  hyd  oni  byddo  yn  addaw  ymadael  á'r 
pechod,  a  cheisio  ymwrthod  âg  achos  y  brofedigaeth.  Ac 
os  byddwch  yn  annog  i  ryw  ddyledswydd,  canlynwch  hyd 
oni  chaffoch  addewid  y  gwna  efe  ddechreu  arni  yn  ddi- 
oed.  Os  ewyllysiech  dynnu  dynion  at  Grist,  nac  ymad- 
ewch  â  hwynt  hyd  oni  chyfaddefont  y  tröant  o'r  cyflwr 
diadgenhedledig  y  maent  ynddo,  a'u  bod  yn  gweled  yr 
angenrheidrwydd  o  gael  Crist,  a'u  bod  yn  cydnabod  fod 

arnynt  eisiau  cyfnewidiad,  ac  yn  bwriadu  arferpob  modd- 
ion  tuag  at  hynny.  Oh  !  na  b'ai  Cristionogion  yn  cym- 
meryd  y  ffordd  hon  gyda'u  cymmydogion,  y  rhai  sydd 
yn  gaethweision  i  bechod,  ac  yn  ddieithriaid  i  Grist.  Un- 
waith  yn  ychwaneg  ;  cymmerwch  ofal  fod  eich  ymddyg- 
aidyn  annog  yn  gystal  a'ch  geiriau.  Gadewch  iddynt  eich 
gweled  yn  ddiwyd  yn  yr  holl  ddyledswyddau  yr  ydych 
yn  eu  hannog  iddynt.  Gadewch  iddynt  weled  yn  eich 
bucheddau,  y  cyfry  w  oruchafiaeth  ar  y  byd,  ag  y  mae  eich 
genau  yn  ei  ganmol.  Gadewch  iddynt  weled,  oddiwrth 
eich  ymdrechiadau  gwastadol  am  y  nefoedd,  eich  bod 
chwi  yn  credu,  mewn  gwirionedd,  y  peth  yr  ewyllysiech 
iddynt  hwy  ei  gredu.  Canfod  eich  bucheddau  sanctaidd 
a  nefol  fyddai  yn  boen  parhäus  i  gydwybodau  pechadur- 
iaid  o'ch  hamgylch,  ac  yn  eu  cymmell  yn  wastadol  i  gyf- 
newid  eu  ífyrdd. 

§  7.  (3)  Heblaw'r  ddyledswydd  o  roddi  cynghorion 
neillduol,  rhaid  i  chwi  geisio  cynnorthwyo  dynion  i  gael 
budd  a  lleshâd  oddiwrth  yr  ordinhadau,  neu'r  moddion 
cyhoeddus. .  Ac  i'r  dyben  hynny,  ymegniwch  i  fynnu  cael 
gweinidogion  ífyddlon  lle  y  maent  yn  eisiau.  Pajbdd  fy 
clywantheb  bregethwr.  Rhuf.  10  :  14.  Defnyddiwch  eich 
awdurdod  a'ch  diwydrwydd  i'r  perwyl  yma,  hyd  oni 
Iwyddoch.  Lledwch  eich  pyrsau  i'r  eithaf  tuag  at  hynny. 
Pa  sawl  enaid  a  all  fod  yn  gadwedig  trwy'r  weinidog- 
aeth  a  ddarparasoch  !  Y  mae  hyn  yn  rhagorach,  ac  yn 
odidoccach  elusen,  nac  ymgeleddu  eu  cyrph.  Pa  cyn  gym- 
maint  o  ddaioni  a  allai  gwyr  mawr  wneuthur  pe  cyn- 
nalient,  mewn  athrofeydd,  y  cyfryw  wyr  ieuaingc  a  dde- 
wisid  ganddynt  o  ràn  eu  huniondeb,  hyd  oni  byddent 
yn  addas  i'r  weinidogaeth  !  ac  wedi  iddynt  gael  gweinid- 
ogaeth  ífyddlon,  cymmorth  eneidiau  truain  i  dderbyn  y 
ífrwyth  o  honi  1  Cymmerwch  hwynt  gyda  chwi  yn  wastad 
i  wrando ;  adgofiwch  iddynt  y  pethau  a  glywsant ;  ac  os 
yw  bossibl,  gadewch  iddynt  gael  clywed  eu  hadrodd  dra- 
chefn  yn  eu  teuluoedd,  neu  ry  w  le  arall.  Annogwch  hwynt 


214  DYLEDSWYDD    POBL   DDTJW 

i  gyfarfod  ynghyd  yn  aml,  nid  yn  unig  ymysg  y  gynnull- 
eidfa,  ond  hefyd  ar  eu  pennau  eu  hunain  ;  nid  megis  cyn- 
nulleidfa  neillduol,  wedi  ymrannu  oddiwrth  eraill,  ond 
megis  cangen  o'r  un  eglwys,  yn  fwy  diwyd  nâ'r  Ueiìl  am 
bryntìr  amser,  a  chymmorth  eneidiau  eu  gilydd  tua'r  nef- 
oedd.  Ymegniwch  hefyd  i  gadw'r  ordìnhadau  a'r  weinid- 
ogaeth  mewn  cymmeradwyaeth.  Ni  fydd  neb  yn  debyg  o 
dderbyn  nemawr  leshad  oddiwrth  yr  hyn  y  mae  efe  neu 
eraill  yn  ei  ddiystyru.  Y  mae'r  apostol  yn  dywedyd  :  "  Yr 
ydym  yn  attolwg  i  chwi,frodyr,  adnabod  y  rhai  sydd  yn  lla- 
fario  yn  eich  mysg,  ac  yn  eich  Uywodraethu  chwi,  yn  yr  Ar- 
glwydd,ac  yn  eich  rhybuddio,  a  gwneuthur  cyfrifmawr  ohon- 
ynt,  mewn  cariad,  er  mwyn  eu  gwaith."  1  Thes.  5  :  12,  13. 
§  8.  (1 1)  Gadewch  i  ni  yn  awr  holi  ychydig,  pa  beth 
eill  fod  yr  achosion  o'r  mawr  esgeulusiad  o'r  ddyledswydd 
hon,  fel,  gwedi  gwybod  y  rhwystrau,  y  byddo  yn  fwy 
hawdd  eu  symmud.  Un  rhwystr  i  ddynion  wneuthur  hyn 
ydyw  eu  pechod  a'u  heuogrwydd.  Ni  chawsant  hwy  eu 
hunain  erioed  eu  mawrlonni  â  diddanwch,  hyí'rydwch,  ac 
â  chyssuron  nefol,  pa  fodd,  gan  hynny,  y  disgwyliriddynt 
fcwy  dynnu  eraill  mor  egniol  i'w  ceisio  ]  Ni  fuont  hwy 
erioed  yn  deimladwy  o'u  cyflwr  colledig,  ac  ni  chawsant 
erioed  eu  dwyn  i  weled  eisiau  Crist  a  gwaith  yr  Yspryd 
yn  eu  hadnewyddu,  pa  fodd  gan  hynny  y  gallant  ddangos 
y  pethau  hyn  i  eraill  ì  Y  maent  hwy  eu  hunain  yn  euog 
o'r  pechodau  y  dylent  eu  condemnio,  ac  am  hynny  y  mae 
arnynt  gywilydd  eu  ceryddu.   Achos  arall  ydyw  hyn  ;  sef, 

0  herwydd  fod  dirgel  anghrediniaeth  yn  meddiannu  calon- 
nau  rhai.  Canys  pe  byddem  yn  credu  yn  sicr  y  byddaii'r 
holl  rai  halogedig  a  diadgenhedledig  fyned  i'r  tragywydd- 

01  boenau,  pa  fodd  y  gallem  attal  ein  tafodau,  neu  dorri 
allan  mewn  dagrau,  pan  yr  edrychom  yn  eu  wynebau,  yn 
enwedig  pan  fyddont  yn  gyfeillion  agos  ac  anwyl  gennym  ] 
Fel  hyn  y  mae  dirgel  anghrediniaeth  yn  yssu  grym  pob 
dyledswydd  a  grasusau  sanctaidd.  Oh !  Gristionogion, 
pe  baech  chwi  yu  credu  mewn  gwirionedd  y  byddai  eich 

cymmydogion  annuwiol,  eich  gwraig,  eich  gwr,  neu  un 
o'ch  plant,  yn  sicr  o  fyned  i  orwedd  yn  dragywydd  yn 
ufifern,  oni  fydd  iddynt  gael  eu  hollol  gyfnewid  cyn  i  ang- 
au  eu  cipio  ymaith,  oni  wnai  hyn  i  chwi  ymresymmu  â 
hwy  ddydd  a  nos  hyd  oni  byddent  yn  argyhoeddedig  ì 
Ac  oni  b'ai'r  anghrediniaeth  felldigedig  hon,  fe  fyddai  ein 
heneidiau  ni,  a'n  cymmydogion,  yn  fwy  tebygol  o  gyn- 
nyddu  mewn  gras  a  phob  daioni.  Y  mae'r  cyfryw  gyn- 
nygiadau  hefyd  yn  cael  eu  rhwystro  o  eisiau  cariad  a 
thosturi  tuag  at  eneidiau  ein  cyd-greaduriaid.  Yr  ydym 
yn  arferol  o  edrych  ar  eneidiau  truain,  wedi  hynny  myned 
heibio  megis  yr  oífeiriad  a'r  Lefiad  yn  myned  heibio  i'r 
gwr  archolledig  a  syrthiasai  ym  mysg  lladron.  Pa  waeth, 
er  nad  ydyw'r  pechadur  ei  hun,  (efallai,)  er  ei  fod  yn 
archolledig  gan  bechod,  ac  mewn  caethiwed  i  Satan,  yn 
gofyn  cymmorth  gennyt,  etto  y  mae  ei  gyflwr  truenus  yn 
gwaeddi  yn  uchel.  A  phe  buasai  Duw  heb  gly wed  gwaedd 
eìn  trueni,  cyn  iddo  glywed  llef  ein  gweddiau,  a  chael  ei 
dueddu,  gan  ei  dosturi  ei  hun,  cyn  iddo  gael  ei  gymmell 
gan  ein  taerni  ni,  nyni  a  allasem  hir-barhau  yn  gaeth- 
weision  i  Satan.  Yr  ydych  yn  gweddio  (efallai)  ar  i  Dduw 
agor  eu  llygaìd,  a  throi  eu  calonnau,  a  phaham  nad  ym- 
drechwch  am  eu  troedigaeth  os  ydych  yn  ewyllysio  hyn- 
ny  1  Ac  os  nad  ydych  yn  ewyll^sio  hynny,  paham  yr 
ydych  yn  ei  ofyn  1  Paham  nad  erfyniwch  arnynt  hwy 
ystyried  a  dychwelyd,  yn  gystal  a  gweddio  ar  Dduw  am 
eu  hargyhoeddi  a'u  troi  ì  Pe  baech  yn  gweled  eich  cym- 
mydog  wedi  syrthio  i  bydew,  ac  yn  gweddio  ar  Dduw  am 
ei  helpu  aìlan,  ac  etto,  ar  yr  un  pryd,  heb  estyn  allan  eich 
llaw  i  roddi  cymmorth  iddo,  na  chwaith  ei  ddysgu  ymha 
ífordd  i  achub  ei  hun,  oni  wnai  pob  dyn  feio  arnoch  am 
eich  creulondeb  a'ch  rhagrith  X  Ac  felly  y  mae  hyn,  yn 
wir,  yr  un  fath,  am  yr  enaid  a'r  corph.  "Os  gwêl  neb 
frawd  mewn  eisiau,  a  chau  ei  dosturi  oddiwrthio,  pafodd 
y  mae  cariad  Duw  yn  aros  ynddo  ef?"  (1  Ioan,  3  :  17  ;) 
neu,  pa  gariad  sydd  ganddo  tuag  at  enaid  ei  frawd  î    Yr 

ydym  hefyd  yn  cael  ein  rhwystro,  gan  ryw  wael  a  dir- 
mygus  duedd-fryd  i  dderbyn  wyneb  dyn,  ac  i  beidio  an- 
foddio  neb.  Yr  ydym  mor  chwannog  i  fod  mewn  cym- 
meradwyaeth  a  jfafr  gyda  dynion,  fel  ag  y  mae  hyn  yn 
peri  i  ni  (mewn  modd  anghydwybodol)  esgeuluso  ein 
dyledswydd.  Yn  ddiau,  meddyg  annoeth  ac  aníFyddlon 
yw'r  hwn  a  adawai  i  ddyn  sâlw  farw  yn  hytrach  nâ  bod 
yn  achos  o'  ddim  poen  neu  aílonyddwch  iddo.  Pan  fyddo 
ein  cyfeillion  wedi  anhwylio  yn  eu  synhwyrau,  ni  fydd 
dim  yn  eu  boddloni,  a  fyddo  yn  achos  o  boen  neu  ddolur 
iddynt,  ac  etto  nyni  a  fyddwn  yn  eu  hattal  a'u  caethiwo  : 
ond  pan  y  mae  dynion  allan  o'u  hiawn  bwyll  mewn  per- 
thynas  i  iechydwriaeth  eu  heneidiau,  ac  yn  eu  hynfyd- 
rwydd  yn  pryssuro  i  golledigaeth,  ni  fynnwn  eu  hattal 
rhag  peri  iddynt  fiinder  neu  anfoddlonrwydd.  Pa  fodd  y 
gallwn  ni  fod  yn  wir  Gristionogion  tra  yr  ydym  "  yn  caru 
clod  dynion  yn  fwy  na  gogoniant  Duw  V  Ioan,  12  :  43. 
Canys  tra  yr  ydym  yn  ceisio  rhyngu  bodd  dynion  nid 
ydym  yn  weision  i  Grist.  Peth  rhy  gyíìredin  yw  cym- 
meryd  ein  rhwystro  gan  ryw  gywilydd,  gwyleidd-dra, 
neu  ofn  pechadurus.  Y  pryd  y  dylem  mgywilyddio  dyn- 
ion  allan  o'u  pechodau,  y  mae  arnom  ni  gywüydd  i 
wneuthur  ein  dyledswydd.  Onid  all  y  cyfryw  bechadur- 
iaid,  y  rhai  nid  ydynt  yn  rhusio  nac  yn  gwridio  wrth 
dyngu,  rhegu,  meddwi,  ac  esgeuluso  addoîiad  Duw,  ein 
condemnio  ni  o  herwydd  fod  arnom  ni  gijwilydd  eu 
cynghori  a'u  hargyhoeddi,  na  dywedyd  dim  wrthynt  ì  Y 
mae  gŵylder  a  chywilydd  yn  anweddus  lle  y  raae  angen- 
rheidrwydd  y  peth  yn  gofyn  hyfdra  duwiol.  Nid  peth  i 
fod  arnom  gywilydd  o'i  blegid  ydyw  ufuddhau  i  Dduw, 
trwy  geisio  troi  dynion  oddiwrth  eu  pechodau  at  Grist. 
Ddarllenydd,  oni  ddarfu  i'th  gydwybod  lawer  tro  dy  ad- 
gofio  o'th  ddyledswydd,  a'th  annog  i  lefaru  wrth  bechad- 
uriaid  truain  ì  ac  er  hynny  yr  oedd  arnat  gywilydd  i  agor 
dy  enau  ;  ac  felly  y  gadewaist  iddynt  soddi  neu  nofio  ; 
hynny  yw,  myned  ymlaen  yn  eu  pechodau.    Oh  !  darllen 

y  geiriau  hyn,  ac  arswyda  hefyd  :  "  Canys  pwy  hynnag  a 
fyddo  cywüydd  ganddo  fi,  a'm  geiriau,  yn  yr  ordincbus 
a'r  bechadurus  genhedlaeth  hon,  bydd  cywilydd  gan  Fab 
y  dyn  yntau  hefyd,  yan  ddel  yngogoniant  ei  Dad,  gyda'r 
angylion  sanctaidd."  Marc,  8  :  38.  Rhwystr  arall  ydyw 
tymmer  segurllyd,  ac  yspryd  annioddefgar ;  ac,  yn  ddiam- 
meu,  gwaith  anniolchgar  ydyw  hyn,  ac  y  mae  weithiau 
yn  gwneuthur  dynion  yn  eìyniaethol  i  ni.  Heblaw  hyn, 
anfynych  y  llwydda  yn  y  dechreu,  oni  chanlynir  arno.  Y 
mae'n  angenrheidiol  cael  hir  amser  i  ddysgu'r  anwybodus, 
ac  i  blygu  a  darostwng  y  rhai  ystyfnig  a  gwrthnysig.'  Nid 
ydym  yn  ystyried  amynedd  Duw  tuag  attom  ni  pan  oedd- 
em  yn  ein  pechodau ;  a  gwae  fuasai  i  ni  pe  buasai  Duw 
wedi  bod  mor  ddiamynedd  tuag  attom  ni  ag  ydym  ni  tuag 
at  ein  cyd-frodyr.  Rhwystr  arall  ydywhyn,  sef  fod  pawb 
yn  chwannog  i  geisio  eu  budd  a'u  lleshad  eu  hunain  : 
"Canys  pawb  sydd  yn  ceisio  yr  eiddynt  eu  hunain,  nid  yr 
eiddo  Crist  lesu"  (Philip.  2  :  21,)  na  chwaith  yr  eiddo, 
neu  ddaioni  eu  brodyr.  Gyda  llawer,  y  mae  balchder  yn 
rhwystr  mawr.  Pe  caent  siarad  â  gwr  mawr,  ac  heb  ei 
ddigio,  hwy  a  fyddent  yn  bur  ewyllysgar;  ond  i  fyned  i 
fysg  y  tlodion,  a  chymmeryd  poen  gydâ  hwynt  yn  eu  han- 
neddau  gwael,  pa  îe  y  mae'r  dynion  a  wnant  hyn  ? 
Llawer  a  lawenychant  o  herwydd  iddynt  fod  yn  foddion 
o  ddychweliad  gwr  bonheddig,  (ac  y  mae  iddynt  achos,) 
ond  a  esgeulusant  y  cyífredin  neu'r  gwerinos,  fel  pe  na 
byddai  eneidiau  pawb  yn  werthfawr  ger  bron  Duw. 
Och  !  nid  ydyw'r  dynion  hyn  yn  ystyried  pa  mor  isel  yr 
ymostyngodd  Crist  er  ein  mwyn  ni !  "Nid  llaioer  o  rai 
goludog,  nid  llawer  o  rai  galluog,  nid  llawer  o  foneddigion 
a  alwyd."  1  Cor.  1  :  16.  Y  tlodion  (yn  fwyaf  cyffredin) 
yw  y  rhai  sydd  yn  derbyn  newyddion  da  yr  efengyl.  A 
chyda  rhai,  eu  hanwybodaeth  o'r  ddyledswydd  sydd  yn 
rhwystro  iddynt  ei  chyflawni.  Naill  ai  ni  wyddant  ei  bod 
yn  ddyledswydd,  neu  ynte  y  maent  yn  meddwl  nad  ydyw 
yn  ddyledswydd  arnynt  hwy. s  Os  hyn  yw  dy  amgylchiad 

di,  O  ddarllenydd,  gobeithiaf  dy  fod  bellach  yn  gwybod 
dy  ddyledswydd,  ac  yn  barod  i  ymosod  yn  ei  chylch  i'w 
gwneuthur. 

§  9.  Na  fydded  i  ti  godi  gwrthddadleu  yn  erbyn  y 
ddyledswydd,  "  eich  bod  yn  analluog  í  roddi  gair  o  gyng- 
or  ;"  ond  naill  ai  ceisiwch  osod  eraill  ynghylch  y  gwaith, 
y  rhai  ydynt  yn  fwy  cyfaddas,  neu  ynte  defnyddia  hynny 
o  dalent  a  ymddiriedwyd  i  ti,  mewn  modd  ffyddlon  a  gos- 
tyngedig,  a  thraetha  iddynt,  megis  dyn  gwan,  pechadurus, 
yr  hyn  y  mae  Duw  yn  ei  lefaru  yn  ei  air.  Nac  ymwrthod 
â'r  gwaith  o  herwydd  mai  un  o  uwch  grâdd  nâ  thi  sydd 
yn  angenrheidiol  iddo  gael  cyngor  ac  addysg.  Y  mae  yn 
rhaid  rhoddi  heibio  oruchaíìaeth  pan  fyddo  angcnrheid- 
rwydd  yn  gofyn.  Er  iddo  fod  yn  wr,  tad,  mam,  neu 
weinidog,  etto  nac  ymattal  rhag  dywedyd  wrtho  y  gwir- 
ionedd.  Pan  y  mae  rhieni  mewn  eisiau,  y  mae'n  rhwym- 
edig  ar  j  pìant  eu  cynnorthwyo.  Os  bydd  gwr  y  tý  yn 
salw,  rhaid  i'r  wraig  geisio  cyflawni  yn  ei  le,  a  llywodr- 
aethu  ei  achosion.  Pe  dygwyddai  i'r  cyfoethogion  gael 
eu  dwyn  i  dlodi,  byddai  raid  iddynt  ofyn  elusen.  Os  y 
meddyg  a  fydd  mewn  clefyd,  rhaid  i  ryw  un  ofalu  am 
dano.  Felly  hefyd,  yr  un  modd,  mae'n  rhaid  i'r  gwas 
mwyaf  distadl  gynghori  ei  feistr,  a'r  plentyn  ei  dad  neu 
ei  fam,  a'r  wraig  ei  gwr,  a'r  gynnulleidfa  eu  gweinidog. 
Ond,  ar  yr  un  pryd,  bydder  yn  ofalus  i  wneuthur  hyn  yn 
unig  pan  fyddo  angenrheidrwydd  mawr,  a  hynny  hefyd 
gyda'r  gostyngeiddrwydd,  y  parch,  yr  ufudd-dod  a'r  add- 
fwynder  mwyaf.  ^Ac  na  ddywedwch,  hyn  a'n  gwna  ni  oll 
yn  bregethwyr ;  canys  y  mae  pob  Cristion  da  yn  ddysg- 
awdwr,  ac  enaid  ei  gymmydog  wedi  ei  ymddiried  iddo. 
Ac  y  mae  pob  dyn  i  fod  ynfeddyg,  a  phan  fyddo'r  archoll 
mor  fechan,  a'r  clefyd  mor  ysgafn,  fel  y  gall  unrhyw  ddyn 
ei  iachau  :  ac  yn  yr  unrhyw,  neu'r  cyffelyb  amgylchiadau, 
rhaid  i  bob  dyn  fod  yn  athraw.  Na  ddigalonna,  ac  nac 
ammeu  am  y  canlyniad,  canys  oni  ddichon  Duw  roddi 
ffynniant  i'r  gwaith  ì     Ac    onid  trwy  foddion   y   mae'n 

rhaid  dwyn  hyn  a  phob  peth  arall  i  ben  %  Na  ddywedwch 
(i'r  dyben  o  esgusodi  eich  hunain)  na  fyddai  hynny  ond 
taflu  gemmau  o  jlaen  y  moch.  Pan  y  byddoch  mewn 
perygl  o  gael  eich  rhwygo,  Crist  a'ch  rhybuddia  i  ym- 
attal.  Ond  pa  bèth  yw  hyn  i  chwi,  pan  na  byddoch 
mewn  dim  enbydrwydd  1  Tra  y  byddo  dynion  yn  foddlon 
i'ch  gwrando,  y  mae  i  chwi  annogaeth  i  lefaru,  ac  nid  eu 
bwrw  ymaith  megis  moch  dirmygedig.  Ac  na  ddywed- 
wch  chwaith,  "  Cyfaill  ydyw  hwn,  yn  yr  hwn  yr  ydwyf  yn 
mawr  ymddiried,  ac  yn  disgwyl  llawer  ar  ei  ol ;  ac  os 
dywedaf  wrtho  ei  bechod,  ac  y  datguddiaf  iddo  ei  drueni, 
myfi  a  allaf  golli  ei  ewyllys  da,  ac  felly  fy  nifetha  fy  hun." 
A  ydyw  ei  ewyllys  da  ef  yn  fwy  dymunol  gennyt  nâ'i 
ddiogelwch  1  neu,  a  ydyw  dy  elw  a'th  ddaioni  dy  hun 
yn  fwy  gwerthfawr  yn  dy  olwg  na  iachawdwriaeth  ei  en- 
aid  anfarwol  %  Neu,  a  fynnit  ti  gyd-ddwyn  â'i  ddamned- 
igaeth,  neu  ddioddef  iddo  fyned  i  golledigaeth  o  herwydd 
ei  fod  yn  gyfaill  i  ti  1  Ai  hyn  yw'r  daledigaeth  oreu  a 
fedri  di  roi  iddo  am  ei  garedigrwydd  %  A  ewyllysit  ti  iddo 
losgi  dros  byth  yn  uffern,  yn  hytrach  nâ  cholli  ei  ewyllys 
da,  neu'r  elw  a'r  gynhaliaeth  yr  ydwyt  yn  ei  dderbyn, 
neu  yn  ei  ddisgwyl  oddiwrtho. 

§  10.  (III.)  Ond  fel  y  byddo  i  bob  un  syddyn  ofnî  üuw 
gael  ei  gymmell  i  ymegnio,  hyd  eithaf  ei  allu,  i  gynnorth- 
wyo  eraill  i  gael  yr  orphwysfa  fendigedig  honno,  gadewch 
i  mi  erfyn  arnoch  i  ystyried  yr  annogaethau  canlynol  : 
megis,  mai  nid  yn  unig  natur,  ond  gras"  yn  fwyaf  enwed- 
igol,  sydd  yn  tueddu  yr  enaid  i  gyfrannu  daioni.  Gan 
hynny,  esgeuluso'r  gwaith  hwn  sydd  bechod  yn  erbyn 
natur  a  gras.  Oni  farnech  chwi'r  dyn  hwnnw  yn  annatur- 
iol,  yr  hwn  a  adawai  i'w  blant  neu  ei  gymmydogion  new- 
ynu  yn  yr  heolydd,  ac  yntau  a  bwyd  ganddo  yn  ei  ymyl  ì 
Ac  onid  ydyw  hwnnw  yn  fwy  annaturiol,  yr  hwn  a  ddi- 
oddefai  iddynt  fyned  i  ddinystr  tragywyddol,  ac  ni  fynnai 
agor  ei  enau  i'w  hachub  ]  Anghenfil,  neu  furgyn  o  beth 
yw  pob  dyn  calon-galed,  annhrugarog,  ac  yn  haeddu  cael 

ei  gasâu  gan  bawb.  Pe  buasai  Duw  yn  gorchyrayn  i  chwi 
rannu  iddynt  eich  holl  eiddo,  neu  roddi  eich  einioes  i  lawr 
i'w  hachub,  chwi  (yn  ddiau)  a  fuasech  yn  naccau,  pan 
nad  ydych  yn  foddlon  i  roddi  ychydig  anadl  i'w  hachub. 
Ac  onid  ydyw  enaid  gwr,  neu  wraig,  neu  blentyn,  neu 
gymmydog,  yn  werth  ychydig  eiriau  %  Y  mae  creulon- 
deb  tuag  at  gyrph  pobl  yn  bechod  i'w  gondemnio  yn 
fawr:  ond  y  mae  creulondeb  tuag  at  eu  heneidiau  yn 
waeth  o  lawer,  gan  fod  yr  enaid  yn  fwy  gwerthfawr  nâ'r 
corph,  a  thragywyddoldeb  nac  amser.  Ychydig  a  wydd- 
och  chwi  gymmaint  y  mae  llawer  enaid  yn  awr  yn  ei  ddi- 
oddef  yn  uífern,  y  rhai  a  fuant  feirw  yn  eu  pechodau  o 
eisiau  eich  rhybuddion  ffyddlon  chwi.  Ystyriwch  gym- 
raaint  a  wnaeth  Crist  er  acbub  eneidiau.  Efe  a'u  gwel- 
odd  yn  werth  ei  waed,  ac  oni  feddyliwn  ni  eu  bod  yn 
werth  ein  geiriau  ]  Àc  oni  wnewch  chwi  ychydig  lle  y 
gwnaeth  Crist  cyn  gymmaint  ?  Ystyriwch  y  fath  wrthrych- 
au  o  dosturi  yw  dynion  annuwiol.  Y  maent  yn  feirw 
mewn  pechod  a  chamwedd.  Nid  oes  ganddynt  mor  cal- 
onnau  i  fod  yn  deimladwy  o'u  trueni,  nac  i  dosturio  wrth- 
ynt  eu  hunain.  Ac  os  na  thosturia  eraill  wrthynt,  ni 
thosturiant  wrthynt  eu  hunain  ;  canys  eu  clefyd  sydd  o'r 
cyfryw  natur  fel  y  mae  yn  eu  gwneuthuryn  ddidrugaredd 
tuag  attynt  eu  hunain,  ie,  yn  hunan-ddihenyddion  didru- 
garedd  iddynt  eu  hunain.  Ystyria  mai  hyn  a  fu  dy  gyf- 
lwr  dithau  unwaith.  Rheswm  Duw  am  gynghori  yr  Is- 
raeliaid  gynt  i  fod  yn  garedig  wrth  ddieithriaid,  oedd  o 
herwydd  eu  bod  hwy  eu  hunain  wedi  bod  yn  ddieithriaid 
yngwlad  yr  Aipht.  Yn  yr  un  cyffelyb  fodd  y  dylech 
chwithau  dosturio  wrth  y  rhai  sydd  yn  ddieithriaid  i 
Grist,  ac  i  obaith  a  chyssuron  y  saint,  o  herwydd  eich  bod 
chwi  eich  hunain  wedi  bod  yn  ddieithriaid  iddynt.  Ys- 
tyriwch  hefyd  y  berthynas  agos  sydd  rhyngoch.  Dy  gym- 
mydog,  dy  frawd  ydyw,  yr  hwn  yr  wyt  yn  rhwymedig 
i'w  garu  fel  ti  dy  hunan.  A'r  hwn  sydd  heb  garu  eifrawd 
y  mae  yn  ei  weled  beunydd,  nid  y  w  yn  caru  Duw  yr  hwn 

nis  gwelodd  erioed.  Neu,  a  ydyw  hwnnw  yn  caru  ei 
frawd,  yr  hwn  sydd  yn  ei  weled  yn  myned  i  uffern,  ac  heb 
geisio  ei  rwystro. 

§11.  Ystyria'r  fath  faich  o  euogrwydd  y  mae'r  esgeulus- 
dra  yma  yn  ei  osod  ar  dy  enaid  dy  hun,  canys  yr  ydwyt 
yn  euog  o  farwolaeth  a  damnedigath  yr  holl  eneidiau  yr 
ydwyt  fel  hyn  yn  eu  hesgeuluso — o  bob  pechod  y  maent 
yn  awr  yn  ei  wneuthur,  o'r  holl  ddianrhydedd  sydd  yn 
cael  ei  roddi  i  Dduw  trwy  hynny,  ac  o'r  holl  farnedig- 
aethau  ag  y  mae  eu  pechodau  yn  eu  tynnu  ar  y  dref  neu'r 
wlad  lle  y  maent  yn  byw.  Ystyriwch  pa  fath  olwg  a  fydd 
edrych  ar  eich  cyfeillion  truenus  mewn  íflammau  tragy- 
wyddol,  a  meddwl  mai  eich  hesgeulusdra  chwi  a  fu  yn 
achos  mawr  o  hynny;  a  phe  darfyddai  am  danoch  chwi- 
thau  gyda  hwy,  fe  fyddai  hynny  yn  ychwanegiad  nid 
bychan  i'ch  poenau.  Ac  os  byddwch  yn  y  nefoedd,  fe  fydd- 
ai  hynny,  yn  ddiammeu,  yn  feddwl  trwm  (pe  byddai  bos- 
sibl  i  ddim  tristwch  ddyfod  yno)  i  glywed  lliaws  o  eneidiau 
truain  yn  gwaeddi  allan  dros  byth,  "  Oh !  pe  buasech 
chwi  yn  dywedyd  wrthyf,  yn  eglur,  am  fy  mhechod  a'm 
perygl,  a'i  osod  attaf  hyd  adref,  myfi  a  allaswn  ddiangc 
rhag  dyfod  i'r  poenau  hyn,  a  bod  yn  awr  yn  yr  orphwys- 
fa  !  Y  fath  lais  trwm  a  galarus  a  fydd  hwn  !  Ar  y  Uaw 
arall,  ystyriwch  y  fath  orfoledd  a  fyddai  i  chwi  gyfarfod 
yn  y  néfoedd  â  rhai  y  buoch  chwi  yn  foddion  i'w  dwyn 
yno !  i  weled  eu  wynebau,  ac  i  gyduno  â  hwy  yn  dragy- 
wydd  i  glodfori  Duw !  a  chwithau  wedi  bod  mor  dded- 
wydd  a  bod  yn  foddion  o'u  dwyn  i  ufudd-dod  ac  adnab- 
yddiaëth  o  Iesu  Grist !  Ystyriwch  pa  sawl  enaid  a  ddarfu 
i  chwi  (mae'n  debygol)  eu  dwyn  i  ffordd  colledigaeth, 
neu  fod  yn  foddion  i'w  caledu  mewn  pechod  !  Yn  amser 
ein  hanwybodaeth  yr  oedd  gennym  ninnau  gyfeillion 
mewn  pechod,  y  rhai  y  darfu  i  ni  eu  llithio,  neu  eu  han- 
nog.  Ac  onid  ydyw  mor  angenrheidiol  i  ni  wneuthur 
cymmaint  i  achub  dynion  ag  a  wnaethom  i'w  dinystrio  ì 
Ystyriwch  mor  ddiwyd  y  mae  gelynion  yr  eneidiau  truain 

hyn  i'w  tynnu  i  uffern !  Y  mae'r  diafol  yn  eu  temtio 
ddydd  a  nos.  Y  mae  eu  trachwantau  anianol  bob  amser 
yn  ceisio  gweithio  eu  dinystr.  Y  mae'r  cnawd  yn  wastad 
yn  daer  am  ei  ddigrifwch,  a'u  hen  gyfeillion  yn  gwneuth- 
ur  hynny  a  fedrant  i  ychwanegu  eu  casineb  i  sancteidd- 
rwydd ;  ac  os  na  fydd  neb  yn  ddiwyd  i'w  cymmorth 
tua'r  nefoedd,  pa  beth  (yn  ol  pob  tebygolrwydd)  a  ddaw 
o  honynt ! 

§  12.  Ystyriwch  mor  ddwfn  yr  archolla'r  esgeulusdra 
o'r  ddyledswydd  hon  chwi  pan  ddeífroa  eich  cydwybod ! 
Pan  ddaw  dyn  i  farw,  cydwybod  a  ofyn  iddo — Pa  ddaioni 
a  wnaethost  ti  yn  dy  fywyd  ì  Achub  eneidiau  yw  y  pen- 
naf  o  weithredoedd  da ;  pa  beth  a  wnaethost  ti  tuag  at 
hynny  ì  Gyda  pha  sawl  un  yr  ydwyt  ti  wedi  ymddwyn 
yn  íFyddlon  ì  Deliais  sylw  yn  fynych,  fod  cydwybodau 
dynion  yn  eu  cyhuddo  ar  eu  gwely  angau  am  esgeuluso 
hyn  o  waith.  O'm  rhan  fy  hun,  rhaid  i  mi  gyfaddef,  pan 
y  bum  yn  sâlw  ac  ym  mron  marw,  yr  oedd  fy  nghydwybod 
yn  fy  nghyhuddo  am  esgeuluso  hyn  yn  fwy  nag  am  un 
pechod  arall.  Hi  a  fyddai  yn  dwyn  i'm  cof  y  pryd  hynny 
bob  cymmydog  annuwiol,  i'r  rhai  rfi  ddangosaswn  y  perygl 
yr  oeddent  ynddo.  Hi  a  ddywedai  wrthyf,  "  Tydi  a  ddy- 
lesit  fyned  attynt  yn  ddirgel,  a  mynegu  iddynt  yn  eglur  pa 
fath  gyflwr  ofnadwy  yr  oeddent  ynddo,  hyd  yn  nod,  yr  am- 
ser  oedd  gennyt  at  fwyta  neu  gysgu,  os  nad  oedd  gennyt 
yr  un  hamdden  aralh"  Cydwybod  hefyd  a  adgofiai  i  mi  fel 
yr  oeddwn  y  pryd  a'r  pryd  ynghymdeithas  rhai  anwyb- 
odus,  neu  yn  marchogaeth  ar  hyd  y  ífordd  gyda  phechad- 
ur  cyndyn  a  rhyfygus,  a  chennyf  gyfleusdra  addas  i'w 
argyhoeddi,  a  minnau  heb  wneuthur  hynny,  o'r  hyn  lleiaf, 
nis  gwnaethum  ond  mewn  modd  rhy  dawel  ac  esmwyth. 
Yr  Arglwydd  a  wnelo  i  mi  ufuddhau  cydwybod  yn  well 
tra  y  mae  gennyf  amser,  fel  y  byddo  ganddi  lai  o  ach- 
wyniad  yn  fy  erbyn  yn  awr  angau  !  Ystyriwch  pa  fath 
amser  cyfleus  sydd  gennych  yn  awr  at  y  gwaith  hwn.  Bu, 
a  geìììjbd  etto,  amseroedd  ymha  rai  nid  ellid  siarad  heb 

berygl,  ac  y  gaîlasai  hynny  gostio  i  chwi  eich  rhyddid  neu 
eich  bywyd.  Heblaw  hyn,  eich  cyrnmydogion  ar  fyr  dro 
a  fyddant  feirw,  ac  felly  chwithau  hefyd; — dywedwch 
wrthynt,  gan  hynny,  tra  y  mae  amser  yn  canniattau.  Ys- 
tyrwch  hefyd,  er  fod  hyn  yn  ddyledswydd  o  gariad,  ac, 
mewn  ystyr,  o  elusen  hefyd,  y  geill  pob  un  o  honoch 
ei  chyflawni,  y  tlottaf  cystal  a'r  cyfoethog.  Y  mae  gan 
bob  dyn  dafod  i  ymddiddan  â'i  gyd-bechadur,  ac  i  argy- 
hoeddi'r  rhai  halogedig  a  rhyfygus.  Unwaith  etto,  ystyria'r 
canlyniadau  dymunol  o'r  cyfryw  waith,  lle  y  cyflawnir  ef 
yn  ífyddlon.  Gellwch  fod  yn  offerynol  i  achub  eneidiau, 
i'r  hwn  berwyl  y  daeth  Crist  i  lawr  ac  y  bu  farw,  ac  ymha 
un  y  mae  angylion  Duw  yn  gorfoleddu.  A'r  eneidiau 
hynny  a'ch  bendithiant,  yma  ac  ar  ol  hyn.  Bydd  hefyd 
glod  lawer  i  Dduw  oddiwrth  hyn.  Yr  eglwys  a  chwan- 
egir,  ac  a  adeiledir  drwy  hynny;  a'chheneidiau  eich  hun- 
ain  a  dderbynant  gynnydd,  a  nerth  newydd  mewn  bywyd 
ysprydol  a  duwiol ;  a  chwi  a  gewch  fwy  o  heddwch  cyd- 
wybod,  a  mwy  o  orfoledd  yn  yr  Yspryd.  O'r  holl  dru- 
gareddau  a  dderbyniais  erioeJ  i  mi  fy  hun  (yn  nesaf  at 
gariad  Duw  yn  Nghrist)  i'm  henaid,  rhaid  i  mi,  gyda 
llawenydd  a  diolchgarwch,  fendithio  enw  Duw,  am  lwydd- 
iant  fy  ymdrechiadau  er  troedigaeth  eraill.  Oh  !  pa  gym- 
maint  ífrwythau,  gan  hynny,  a  allaswn  weled,  pe  buaswn 
yn  fwy  ftyddlon?  Myfi  a  wn  yn  dda  y  dylem  fod  yn  dra 
gwyliadwrus  ar  ein  calonnau  twyllodrus,  yn  yr  ystyr  hyn 
rhag  i'n  gorfoledd  darddu  oddiar  falchder.  Wrth  natur- 
iaeth,  nyni  a  chwennychem  gael  i  ni  ein  hunain  y  clod 
am  bob  gweithred  dda ;  er  hynny,  yn  ddiammeu,  dyled- 
swydd  pob  plentyn  i  Dduw  ydyw  ceisio  bod  yn  gyffelyb 
i'w  Dad  nefol  mewn  daioni  a  thrugaredd,  a  gorfoleddu  yn 
y  cyfry  w  raddau  o  honynt  ac  a  allom  gyrhaedd  iddynt. 
Yr  ydwyf,  gan  hynny,  yn  dywedyd  wrthych  fy  mhrofiad 
fy  hun  i'r  dyben  o'ch  perswadio  ;  canys  pe  baech  yn  iawn 
ddeall  pa  fath  waith  hyfryd  ydyw,  chwi  a'i  canlynech  nos 
a  dydd  trwy  bob  gwrthwyneb. 

§  13.  Deffrowch,  ac  ymwrolwch  gan  hynny,  bob  un  o 
honoch  sydd  â  thafod,  ac  sydd  yn  was  i  Grist,  a  gwnewch 
ryw  ràn  o  waith  eich  Meistr.  I  ba  beth  y  rhoddodd  efe  i 
chwi  dafod  ond  i  lafaru  yngwasanaeth  eich  Meistr  ì  A 
pha  fodd  y  gellwch  ei  wasanaethu  ef,  yn  fwy  effeithiol,  na 
thrwy  achub  eneidiau  1  Efe,  yr  hwn  a'ch  datgan  yn  fen- 
digedig  yn  y  dydd  diweddaf,  ac  a'ch  gwahodda  i  mewn 
i'r  deyrnas  a  barottowyd  i  chwi,  o  herwydd  i  chwi  roddi 
bwyd  iddo,  a'i  ddilladu  ac  ymweled  ag  ef,  a  hyn  oll  yn 
ei  aelodau  tlodion,  a  fydd,  yn  ddiau,  yn  sicr  o'ch  galw 
hefyd  yn  fendigedig  am  weithred  mor  ddaionus  a  dwyn 
eneidiau  i'w  deyrnas.  Efe,  yrhwn  a  ddywedodd,  "  Ymae 
gennych  y  tlodìon  bob  amser  gyda  chwi,"  (Mat.  26  :  11,)  a 
adawodd  hefyd  yr  annuwiolion  bob  amser  yn  eich  plith, 
fel  y  caffech  le  i  wneuthur  cymmwynas  iddynt.  Os  oes 
gennych  galonnau  megis  Cristionogion,  neu  ddynion, 
ceisiwch  gael  eu  clywed  yn  cynnesu  o'ch  mewn  o  wir 
dosturi  tuag  at  eich  cymmydogion  anwybodus  ac  annuw- 
ìol.  Dywedwch,  megis  y  gwyr  gwahan-glwyfus  o  Sama^ 
ria,  "Nid  ydy?n  yn  gwneuthur  yn  iawn  ;  y  dydd  hwn  sydd 
ddydd  llawen-chwedl,  ac  yr  ydym  ni  yn  tewi  a  son."  Bren. 
7:9.  A  ydyw  Duw  wedi  dangos  cymmaint  trugaredd  i 
chwi,  ac  oni  ddangoswch  chwithau  beth  trugaredd  tuag 
at  eich  cymmydogion  tlodion  1  Ond  megis  ag  y  mae'r 
ddyledswydd  hon  yn  perthyn  i  bob  Cristion,  felly  yn  fwy 
pennodol  i  rai,  megis  ag  y  galwodd  Duw  hwy  i  hynny,  ac 
a'u  haddasodd  at  y  gwaith.  At  y  cyfryw  rai,  gan  hynny, 
yn  fwyaf  pennodol,  yr  ydwyf  yn  cyfeirio'r  cynghorion  hyn. 

§  14.  Y  mae  Duw  yn  disgwyl  cyflawniad  o'r  ddyl- 
edswydd  hon  oddiar  eich  llaw  chwi  yn  neillduol,  i  ba  rai 
y  mae  efe  wedi  cyfrannu  mwy  o  ddysgeidiaeth  a  gwybod- 
aeth,  ac  wedi  eich  donio  â  gwell  parabl  a  hyawdledd 
na'ch  cymmydogion.  Y  rhai  cryjion  a  drefnwyd  i  gyn- 
northwyo'r  gweiniaid,  a'r  rhai  sydd  yn  gweled  i  gyfar- 
wyddo'r  deillion.  Y  mae  Duw  yn  disgwyl  i  chwi  iawn 
ddefnyddio  eich  talentau,  ac  ymarfer   eich    doniau  a'ch 

rhoddion  mewn  raodd  ffyddlon  ;  yr  hyn,  os  esgeuluswch, 
gwell  a  fuasai  i  chwi  fod  heb  eu  derbyn,  canys  ni  wnant 
ond  ychwannegu  eich  barnedigaeth  ;  a  hwy  a  fyddant 
mor  anfuddiol  tuag  at  eich  iachawdwriaeth  eich  hunain  ag 
yr  oeddent  i  eraill. 

§  15.  Chwi,  yn  fwyaf  pennodol,  bawb  sydd  yn  gydnab- 
yddus  â  dynion  annuwiol,  a  chenych  achos  mawr  i  ewyll- 
ysio  eu  llwyddiant,  y  mae  Duw  yn  gofyn  hyn  o  ddyled- 
swydd  ar  eich  Uaw.  Crist  ei  hun  a  fwyttaodd  ac  a  yfodd 
gyda  phublicanod  a  phechaduriaid,  ond  efe  a  wnaeth 
hynny  i'r  perwyl  o  fod  yn  feddyg  iddynt  ac  nid  yn  gyfaill. 
Pwy  a  ŵyr  nad  i'r  dyben  hwn  y  rhoddes  Duw  y  berth- 
ynas  yma  rhyngoch  chwi  a  hwynt,  fel  y  byddoch  yn  fodd- 
ion  o'u  troedigaeth  ]  Y  rhai  ni  wnant  gyfrif  o  eiriau  y 
dyn  dieithr,  efallai,  a  wrandawant  ar  lais  brawd  neu 
chwaer,  gwr  neu  wraig,  neu  gâr  agos ;  heblaw  fod  rhwym- 
yn  cariad  a  chyfeillgarwch  yn  eich  rhwymo  i  fwy  o  add- 
fwynder  a  thosturi  na  chyffredin. 

§  16.  Meddygon,  y  rhai  sydd  yn  aml  yn  agos  at  ddynion 
seilion,  a  rhai  ar  drangcedigaeth,  a  ddylent,  mewn  modd 
neillduol,  fod  yn  gydwybodol  yn  hyn  o  orchwyl.  Y  mae 
ganddynt  hwy  gyfleusdra  neillduol,  o  achos  eu  bod  hwy 
at  law,  a'u  bod  gyda  dynion  mewn  clefydau  apheryglon, 
pan  y  mae'r  glustyn  fwy  agored  a'r  galon  yn  fwy  meddal 
nag  amser  iechyd,  a  bod  dynion  yn  edrych  ar  y  meddyg 
megis  un  y  mae  eu  bywyd  yn  ei  law,  neu,  o'r  hyn  lleiaf, 
un  a  eill  wneuthur  llawer  i'w  hachub,  ac  am  hynny  a 
fyddant  yn  fwy  parod  i  wrando  ei  gyngor.  Chwi,  y  rhai 
ydych  o'r  alwedigaeth  anrhydeddus  hon,  na  fyddedi  chwi 
ystyried  y  gwaith  hwn  megis  peth  heb  fod  yn  perthyn  i 
chwi,  ac  felly  allan  o'ch  swydd,  fel  pe  na  b'ai  hynny  yn 
perthyn  i  neb  ond  i'r  gweinidog;  onid  ydych  yn  barnu 
hefyd  y  perthyna  i'ch  swydd  chwi  fod  yn  dosturiol,  yn 
drugarog,  ac  yn  Gristionogol.  Oh  !  cynnorthwywch,  gan 
hynny,  i  addasu  a  pharottoi  eich  cleifion  ar  fedr  byd 
arall,  *ie,  fel  y  derbynier  hwy  i'r  nefoedd  ;  a  pha  un  byn- 
10* 

nag  y  meddylioch  eu  bod  yn  fwyaf  tebyg,  ifyw  neuifarw, 
dysgwch  hwy  pa  fodd  i  fyw,  a  pha  fodd  i  farw,  ac  felly  y 
rhoddwch  iddynt  ychydig  feddyginiaeth  i'r  enaid  yn  gys- 
tai  ag  i'r.corph.  Bendigedig  fyddo  Duw  am  fod  llawer 
o  feddygon  pennaf  yr  oes  hon,  trwy  eu  hynod  dduw- 
ioldeb,  wedi  amddiffyn  eu  galwedigaeth  rhag  yr  anair 
a'r  cyhuddiad  o  ddidduwiaeth,  angrhediniaeth  ac  an- 
nuwioldeb. 

§  17.  Gwyr  mawr,  goludog,  a  galluog,  y  rhai  sydd  â 
llawer  o  bobl  dan  eu  hawdurdod,  y  mae  gan  y  cyfryw  gyf- 
leusdra  tra  hynod  i  gyflawni'r  ddyledswydd  hon.    Oh!  pa 
ryfeddol    ddaioni   a  allai  arglwyddi  a  gwyr  boneddigion 
wneuthur,  pe  gwelai  Duw  yn  dda  roddi  iddynt  galonnau 
i  iawn  ddefnyddio    yr  awdurdod   sydd  yn  eu  dwylaw  ! 
Gellir  gofyn  i'r  cyfryw  rai,  onid  oddiwrth  Dduw  y  der- 
byniasoch  eich  holl  olud  a'ch  anrhydedd  ]    Ac  onid  ydyw 
Crist  yn  dywedyd,  "  Ibwy  bynnag   y  rlwddwyd  llawer, 
llawer  a  ofynnir  ganddo  ?"    Luc,  12  :  48.     Pe    byddech 
mor  ystyriol  a  llafaru  wrth  y  rhai  sydd  dan  eich  haden, 
dros  Dduw  a'u  heneidiau,  chwi  a  gaech  eich  gwrando  pan 
y  byddai  y  gweinidog  yn  debyg  o  gael  ei  ddiystyru.  Ond 
os  ydych  yn  gweled  anrhydedd  Duw  yn  werthfawr ;  os 
ydych  yn  meddwl  am  eich  cwmffwrdd  eich  hunain,  ac  iach- 
awdwriaeth  eneidiau  anfarwol,  defnyddiwch  yr  awdurdod 
sydd  gennych  ar  eich  deiliaid  ac  ar  eich  cymmydogion. 
Ymwelwch  â  hwynt  yn  eu  tai,  mynnwch  wybod  a  fydd- 
ant  yn  addoli  Duw  yn  eu  teuluoedd,  a  chymmerwch  bob 
achlysur  i'w  hannog  i  gyflawni  pob  dyledswydd  Gristion- 
ogol.    Na  ddiystyrwch  hwynt.    Cofiwch  <(nad    yw  Duw 
dderbyniwr  wyneb."  Gadewch  i  bawb  weled  eich  bod  chwi 
yn  rhagori  ar  eraill   mewn  duwioldeb,  tosturi,  a  diwyd- 
rwydd,  yn  ngwaith  yr  Arglwydd,  megis  ag  yr  ydych  hef- 
yd  wedi  cael  eich  bendithio  â  chyfoeth  ac  anrhydedd  yn 
y  byd.    Yr  ydwyf  yn  cyfaddef  y  byddech  yn  debygol  o 
gael  eich  cyfrif  yn  neillduol  iawn  yn  hyn  j  ond   chwi    9 
fyddech  hefyd  yn  neillduol,  neu  yn  hytrach,  yn  rhagorol 

mewn  clod  a  pharch  ger  bron  Duw  a  dynion  ;  canys  nid 
llawer  o'r  rliaì  galluog  a  alwyd. 

§  18.   Ond  am  weinidogìon  yr   efengyl,  gwaith  pennaf 
eu  galwedigaeth  hwy  y w  cynnorthwyo  eraill  tua'r  nefóedd. 
Byddwch,  gan    hynny,  yn  sicr  o  wneuthur  hyn  yn  waith 
pennaf  eich    dysg  a'ch    gweinidogaeth.     Hwnnw    yw'r 
gweinidog  medrus  a  chelfydd,  yr  hwn  sydd  yn  fwyaf  cyf- 
arwydd  yn  y  gelfyddyd  o  addysgu,  argyhoeddi,  rhybudd- 
io,  a  chynghori  dynion,  ac  yn  ganlynol,  ennill  eneidiau ; 
a  honno  y w'r  bregeth  oreu,  yr  hon  sydd   fwyaf  tebygol  i 
atteb  y  dybenion  hyn.  Osnid  yreiddo  Duw,  ond  eich  gog- 
oniant  eich  hunain  yr  ydych  yn  ei  geisio,  yna  Duw    a'ch 
gwna  chwi  yn  lleiaf  ac  yn   ddistadlaf  o'r  gwyr.     Y  mae 
yr  hyn  a  ddywedodd  Crist  am  ein  bywyd,  yn  wir  hefyd 
am  eich  hanrhydedd  a'ch  llwyddiant    yn  hyn  o  orchwyl  : 
"Yr  hwn  sydd  yn  caru  ei  einioes  a'i  cyll."  Gadewch  i  fyw- 
iogrwydd  eich  hannogaethau,  a  zel  eich  hathrawiaeth  a'ch 
cynghorion,  ddangos  yn  eglur  i  bawb  eich  bod  yn  deiml- 
adwy  o  bwys  y  gennadwri    ar  ba   un    y'ch  danfonwyd. 
Pregethwch  â'r  cyfryw  symlrwydd,  difrifwch  a  gwresog- 
rwydd,  megis  rhai  ag  sydd  yn  credu  o'r  galon  yr  athraw- 
iaeth  y  maent  yn  ei  thraddodi,  ac  yn  gwybod,  os  na  fydd 
i'w  gwrandawyr  gael  eu  hargyhoeddi  a'u  troi,  y  byddant 
yn  sicr  o  fod  yn  golledig.     Na  thybiwch  mai  yn  eich  pul- 
pit  ac  yn  eich  study  y  mae  eich  holl  waith  ;     canys  bug- 
ciliaid  ydych,  ac  y  mae'n  rhaid  i  chwi  adnabod  pobdafad, 
a  pha  beth  yw  afiechyd  pob   un,  a  bod  yn  gydnabyddus 
â'u  cyfeiliornadau,  a  gwneuthur  a  fedroch  i'w  hiachau  a'u 
dwyn  yn  ol  i  gorlan  Crist.    Dysgwch  gan  St.  Paul,  nid 
yn  unig  i  gynghori  eich  pobl  ar  gyhoedd,  ond  hefyd  o  dŷ 
i  dŷ.    Ymofynwch  pa  fodd  y  maent  yn  cynnyddu  mewn 
gwybodaeth  a  sancteiddrwydd,  ar  ba  sail  y  maent  yn  ad- 
eiladu  eu  gobaith  o  iachawdwriaeth,  a   pha  un  a  ydynt 
yn  rhodio  yn  uniawn,  yn  addas,  ac  yn  ddiargyhoedd,  ac 
yn  cyflawni  dyledswyddau  eu  hamry  w  sefyllfaoedd.    Ed- 
rychwch  a  fyddant  ýn  gwasanaéthu  Duw  yn  eu  teuluoedd, 

a  hyíforddwch  hwy  pa  fodd  i  wneuthur  hynny.    Byddwch 
gyfeillgar  â  hwynt,  a  charedig  tuag  attynt,  fel  y  galloch 
gynnal  i  fynu  eich  hawdurdod  a'ch  llywodraeth,  ac  felly 
defnyddio  hyn  oll  er  gogoniant  i  Dduw.  Mynnwch  wyb- 
od  hefyd  ganddynt  pa   fudd  ac  adeiladaeth  y  raaent  yn  ei 
dderbyn  wrth  wrando'r  gair,  a  chlywed  athrawiaethu  cy- 
hoeddus.     Ac  od  oes  rhai  nad  ydynt  yn  synnied  pethau'r 
Yspryd  ond  yehydig,  tosturiwch   wrthynt,  ond  na  ddiys- 
tyrwch  hwynt.    Os  oes  rhai  yn  rhodio  yn  afreolaidd,  ad- 
ferwch  hwynt  gyda  diwydrwydd  ac  amynedd.     Os  anwy- 
bodus  ydynt,  gall  hynny,fod  o  achos  eich  hesgeulusdod 
chwi  yn  gymmaint  neu  yn  fwy  na'u  bai  eu  hunain.    Na 
fydded  i  chwi  heppian  a  chysgu  tra  y  mae  y  blaidd  yn 
eífro.     Na  fydded  i  chwi  ymddwyn  yn  ysgafn  nac  yn  es- 
geulus  tuag  at  neb.    Nid  yw'r  gweinidogion  yn  ewyllysio 
dywedyd  yn  eglur  wrth  eu  gwrandawyr  am  eu  pechodau, 
o  herwydd  eu  bod  yn  wyr  mawr,  nac   wrth  eraill  o  her- 
wydd  eu  bod  yii  broífeswyr,  neu  yn  bobl  dduwiol,  megis 
pe  na  b'ai  achos  llafaru  yn  ddidderbyn  wyneb  wrth  neb 
ond  y  tlodion  a  rhai  annuwiol.    Ond  etto  ymdrechwch  i 
fod  yn  ddoeth  ac  yn  gelfydd,  fel  y  byddo'r  moddion  neu'r 
ymddygiad  yn  atteb  rhagoroldeb  y  gwaith  neu'r  raatter 
mewn  11  aw.     Y  mae  gan   bob    enaid  rhesymmol  ddeall, 
gwybodaeth  a  serchiadau,  ac  y  mae'n  angenrheidiol  i  bob 
pregeth  resymmol  ac  ysprydol  gynnwys  pob  un  o  honynt. 
Astudiwch  a  gweddiwch,  gweddiwch  ac  astudiwch,  hyd 
oni  ddeloch  i  fod  yn  "wcithwyr  difefl,  (heb  achos  bod  cy- 
wilydd    arnynt,)  yn  iawn  gyfrannu  gair  y  gwirioncdd ;" 
(2  Tim.  2  :  15;)  ac  fel  na  byddo  cywilydd  i'r  gwrandaw- 
wyr,  ac  na  byddont  yn  blino  yn  eich  gwrando.  Gadewch 
i'ch  bywyd,  eich  huchedd,  a'ch  hymarweddiad  fod  yn  eu 
dysgu  yn  gystal  a'ch  athrawiaeth.    Byddwch  eich  hunain, 
nid  yn  unig  yn  ddichlyn  yn  eich  bywyd,  ond  hefyd  yn 
ofalus  ar  flaenori  mewn  gweithredoedd  da;  (Tit.  3  :  S ;) 
ac  felly  i  íÿw  bywyd  sanctaidd  a  nefol,  yn  gystal  ac  yn 
ymdrechgar  i  annog  eraill  i  hynny.    Gadewch  i'ch  ymad- 

rodd  (pregeth)  fod  yn  adeiladol,  yn  fuddiol,  ac  yn  yspryd- 
ol.  Dioddefwch  bob  peth,  neu  un  peth,  yn  hytrach  nac 
i'r  efengyl  ac  eneidiau  gael  dioddef.  Gadewch  i  ddynion 
weled  nad  ydych  yn  arfer  y  weinidogaeth  megis  swydd  i 
fyw  wrthi,  ond  bod  eich  calonnau  wedi  eu  gosod  ar  iach- 
awdwriaeth  eneidiau.  Pa  gymmaint  bynag  o  addfwynder, 
iselfrydedd,  gostyngeiddrwydd,  hunan-ymwadiad,  a  fydd- 
och  yn  eu  dysgu  iddynt  o'r  efengyl,  gwnewch  hynny  hef- 
yd  drwy  eich  hesiampl  ddidwyll  a  diragrith.  Ymegniwch 
ac  ymdrechwch  am  undeb  a  thangnefedd.  Os  ewyllysiwch 
helaethu  teyrnas  Crist,  a  dwyn  ymlaen  iachawdwriaeth 
eich  gwrandawyr,  gwnewch  hyn  oll  mewn  íforddohedd- 
wch  a  chariad.  Y  mae  yn  waith  mor  anhawdd  i  chwi 
gynnal  barn  gywir,  iawn  ddealltwriaeth,  cydwybod  dyner, 
yspryd  bywiog,  grasusol,  nefol,  ac  iawn  hwyl  yn  mysg 
eich  pobl,  ac  hefyd  buchedd  ac  ymddygiad  difeius,  di- 
dramgwydd,  ag  ydyw  cadw  canwyll  yn  oleu  mewn  tym- 
hestl  fawr.  Gwyn  ei  fyd  y  gwas  hwnnw,  yr  àwn  y  caiff 
ci  Arglwydd  ef  pan  ddelo,  yn  gwneuthur  felly.  Mat. 
24  :  16. 

§  19.  Chwithau  bawb  oll,  i  ba  rai  yr  ymddiriedodd 
Duw  ofal  plant  a  gweision,  myfi  a  ewyllysiwn  eich  hen- 
nill  chwithau  i'r  gwaith  mawr  hwn  o  gymmorth  eraill  i 
fyned  i  mewn  i'r  orphwysfa  nefol.  Ystyriwch,  gorchym- 
ynion  eglur  a  phwysfawr  Duw  syddyn  gofyn  hyn  ar  eich 
llaw.  A  bydded  y  geiriau  hyn,  yr  ydwyf  fi  yn  eu  gorch- 
ymyn  i  ti  heddyw,  yn  dy  galon ;  ac  hysbysa  hwynt  %'tk 
blant,  a  chrybwyll  am  danynt,  pan  eisíeddych  yn  dy  dy,  a 
plian  gerddych  ar  y  ffordd,  aphan  orweddych  i  lawr,  aphan 
gyfodych  ifynu."  Deut.  6  :  6,  7.  "Hyfforddia  blcntyn  yn 
mhen  eiffordd  :  a  phan  heneiddio  nid  ymedy  a  hi"  Diar. 
22  :  6.  "Maethwch  eich  plant  yn  addyg  ac  athrawiaeth  yr 
Arglwydd"  Ephes.  6  :  4.  "Joshua  a  wnaeth  adduned  am 
dano  ei  hun,  a'i  dylwyth,  y  byddai  iddynt  wasanaethu  yr 
Arglwydd."  Jos.  24  :  15.  A  Duw  ei  hun  sydd  yn  dywed- 
yd  am  Abraham  :  "Canys  mi  a'i  hadwaen  ef  y  gorchym- 

yn  efe  i'w  blant,  ac  i'w  dylwyth  ar  ei  ol,  gadw  o  lionynt 
ffordd  yr  Arglwydd."  Gen.  18  :  19.  Ystyriwch  mai  dyl- 
edswydd  i'ch  plant  ydyw  hyn,  yn  ol  pob  cyfiawnder. 
Oddiwrthych  chwi  y  derbyniasant  lygredd,  aflendid  athru- 
eni  eu  natur,  ac  o  herwydd  hynny,  y  mae  yn  ddyledus 
arnoch  roddi  iddynt  bob  cymmorth  a  alloch  tuag  at  eu 
hadferiad.  Ystyriwch  mor  agos  perthynas  yw  eich  plant 
i  chwi ;  y  maent  yn  rhan  o  honoch  eich  hunain.  Os  bydd- 
ant  yn  llwyddiannus  yn  y  byd,  wedi  i  chwi  farw,  chwi  a 
ystyriech  hynny  yr  un  fath  a  phe  baech  chwi  yn  fyw,  ac 
yn  ffynnu  yn  eich  plant ;  ac  oni  ddylech  fod  o'r  un  fedd- 
wl  ynghylch  eu  cyflwr  tragywyddol  %  Os  amgen,  chwi  a 
fyddwch  yn  dystion  yn  erbyn  eich  heneidiau  eich  hunain. 
Eich  gofal,  a'ch  poen,  a'ch  cost  ynghylch  eu  cyrph,  a 
ddeuant  yn  eich  herbyn,  o  herwyddeich  esgeulusdra  a'ch 
diofalwch  ynghylch  eu  heneidiau  gwerthfawr  ac  anfarwol. 
Ië,  yr  holl  grëaduriaid  direswm  a'ch  condemniant'?  Canys 
pa  rai  o  honynt  hwy  sydd  heb  fod  yn  ofalus  dros  eu  rhai 
ieuaingc,  ac  yn  dosturiol  wrthynt  ì  Ystyriwch  fod  Duw 
wedi  rhoddi  eich  plant  a'ch  gweision  dan  eich  gofal  a'ch 
golygiad.  Pob  un  a  gyfaddef  eu  bod  hwy  dan  ofal  y 
gweinidog,  megis  eu  bugail  ysprydol  ;  ac  onid  oes  i  chwi, 
megis  penteulu,  fwy  o  achos  i  ofalu  am  danynt  na'r  un 
gweinidog  ]  Onid  ymddiriedodd  Duw  eich  plant  a'ch 
gweision  i'ch  gofal  neillduol  chwi  %  Ac  yn  ddiau  oddiar 
eich  llaw  chwi  y  gofyn  efe  waed  eu  heneidiau  !  Dyma  y 
gofal  mwyaf  a  ymddiriedwyd  i  chwi  erioed  ;  a  gwae  fydd 
i  chwi  os  goddefwch  hwy  i  fod  yn  anwybodus,  neu  yn 
ddrygionus,  o  herwydd  i  chwi  esgeuluso  eu  dysgu  a'u 
ceryddu.  Ystyriw^h  gymmaint  o  waith  sydd  i  chwi  i  wyb- 
od  am  eu  hamryw  dymmerau  a'u  hymddygiadau !  Nid 
un  pechod  a  ddylech  chwi  geisio  (trwy  ras)  ei  wrthwyn- 
ebu  a'i  ddiwreiddio  :  ond  y  mae  ynddynt  bechodau  etif- 
eddawl  wedi  eu  greddfu  yn  eu  natur.  A'r  pethau  y  mae 
yn  angenrheidiol  i  chwi  eu  dysgu  iddynt,  ydynt  yn  llwyr 
groes  i'w  serchiadau  ac  ewyllysiau'r  cnawd  ;  ac  yn  fyn- 

ychaf  hefyd,  yngwrthwyneb  i'r  hyn  a  fyddo  yn  debyg  i'w 
dyrchafu  yn  y  byd.  Yr  Arglwydd  a'ch  dygo  i  weled  ac  i 
iawn  ystyried  y  gwaith  pwysfawr  a'r  gofal  sydd  yn  gor- 
phwys  arnoch  !  Ystyriwch  hefyd  y  tristwch,  a'r  poen, 
a'r  gofìd  yr  ydych  yn  ei  ddarparu  i  chwi  eich  hunain  trwy 
esgeuluso  dysgu  a  cheryddu  eich  plant,  pan  y  maent  yn 
bur  ieuangc,  ac  felly,  fel  gwialen  ystwyth,  yn  hawdd  eu 
plygu.  G-an  hynny,  os  byddcmt  yn  ddrain  yn  eich  llyg- 
aid,  chwi  eich  hunain  a'u  planodd.  Ac  os  bydd  i  chwi 
edifarhau,  a  bod  yn  gadwedig,  ai  bychan  gennych  feddwl 
am  eu  colledigaeth  hwy,  a  chwithau  yn  achos  o  hynny  ì 
Ond  os  meirw  a  fyddwch  yn  eich  pechodau,  pa  fodd  y 
gwaeddant  allan  yn  eich  herbyn  yn  uffern,  "Hyn  i  gyd 
oll  sydd  o'ch  achos  chwi  :  eich  dyledswydd  oedd  dysgu  i 
ni  well  pethau,  ond  nis  gwnaethoch  ;  chwi  a  ddylasech 
ein  hattal  rhag  pechu,  a'n  rhwystro  i  wneuthur  drwg,  ac 
hefyd  ein  ceryddu  ;  ond  hynny  nis  gwnaethoch."  Pa 
fath  ychwannegiad  i'ch  poenau  a'ch  trueni  a  fyddai'r  cyf- 
ryw  lefain  ac  achwyniadau  galarus !  Ar  y  llaw  arall, 
meddyliwch  y  fath  gyssur  a  fyddai  i  chwi,  pe  byddech 
ymdrechgar  i  gyflawni'n  ífyddlon  y  ddyledswddd  bwys- 
fawr  a  ymddiriedwyd  i  chwi  !  A  phe  methech  lwyddo  yn 
ol  eich  dymuniad,  etto  eich  heneidiau  a  fyddent  ddieuog,  a 
chwi  a  gaech  heddwch  cydwybod.  Ond  os  ífynnu  a  wnaech, 
y  cyssur  a  fyddai  anrhaethol,  a  chwi  a  lonnid  yn  eu  cariad 
a'u  hufudd-dod ;  hwy  a  ddiwallent  eich  hangenrheidiau, 
ac  a'ch  difyrrant  chwi  ar  eich  taith  tua'r  gogoniant.  Ië, 
yn  ddiammeu,  un  plentyn,  neu  was  graslawn,  a  allai  fod  o 
fendith  i'r  rhelyw  o'r  teulu.  Ond  y  llawenydd  mwyaf  a 
faddai  i  chwi,  pan  allech  ddywedyd,  "Arglwydd,  wel.ejì, 
a'r  plant  a  ymddiriedaist  i  mi;"  ac  yna  cael  bod  gyda  hwy 
mewn  gorfoledd  i  bob  tragywyddoldeb.  Ystyriwch  gym- 
maint  y  mae  daioni  a  llwyddiant  y  llywodraeth  mewn 
gwlad  ac  eglwys  yn  ymddibynnu  ar  hyn  o  ddyledswydd ! 
Y  cyfreithiau  goreu  ni  wnant  ein  gwellhauna'n  cyfnewid, 
os  na  wna'r  diwygiad  ddechreu  gyda  ni  ein  hunain,  sef 

gartef  yn  ein  tai  a'n  teulu.  Hyn  yw  gwraidd  ac  achos 
ein  holl  drallodion,  ac  o'r  holl  bechod  a'r  aflendid  ag  sydd 
yn  rhwygo'r  deyrnas,  sef  eisiau  addysgu  a  meithrin  ein 
plant  mewn  crefydd.  Yr  ydwyf  hefyd  yn  deisyfu  i  rieni 
ystyried  y  fath  gyfleusdra  rhagorol  sydd  ganddynt  ifodyn 
foddion  i  achub  eneidiau  eu  plant.  Y  maent  gyda  chwi 
pan  y  maent  yn  iraidd,  yn  dyner,  ac  yn  hawdd  eu  plygu. 
Dyma'r  amser  i  fod  yn  ddiwyd,  ac  i  ymdrechu  hau  yr  had, 
ac  i  weddio  ar  Dduw  am  roddi'r  cynnydd.  Ac  fel  hyn, 
ynei  mebyd,  y  mae  gennych  ganghen  dyner  i'w  phlygu 
yn  lle  derwen.  Nid  oes  neb  yn  y  byd  a  chymmaint  Ue 
yn  eu  serchiadau  a'u  tad  a'u  mam.  Y  mae  germych  hefyd 
lawn  awdurdod  arnynt.  Y  maent  yn  ymddibynnu  yn 
hollol  arnoch  chwi  am  eu  cynhaliaeth  ;  chwi  a  wyddoch 
yn  oreu  am  eu  tymmerau  a'u  tueddiadau.  Ac  yr  ydych 
gyda  hwy  agos  yn  wastadol,  ac  ni  bydd  arnoch  un  amser 
eisiau  cyfleusdra.  Ond  chwychwi  Jhmmau,  yn  enwedig, 
cofiwch  hyn,  y  rhai  ydych  yn  amlach  gyda'ch  plant,  tra  y 
maent  yn  ieuangc,  na'u  tadau.  Pa  gymmaint  o  boen  yd- 
ych  yn  gymmeryd  ynghylch  eu  cyrph !  Pa  wewyr  fydd 
yn  dyfod  arnoch  wrth  eu  dwyn  i'r  byd.  Ac  oni  chym- 
merwch  gymmaint  poen  er  achub  eu  heneidiau !  Eich 
serchiadau  ydynt  dyner,  ac  oni  chythryblir  chwi  yn  fawr 
wrth  feddwl  iddynt  fod  yn  golledig  am  byth  !  Yr  ydwyf 
ynerfyn  arnoch,  er  mwyn  plant  eich  hymysgaroedd,  add- 
ysgwch,  cynghorwch,  rhybuddiwch  hwy,  a  gwyliwch  dros 
eu  heneidiau,  ac  na  adewch  iddynt  heddwch  na  llonydd- 
wch  hyd  oni  ddygoch  hwynt  at  Grist. 

§  20.  Myfi  a  gaf  orphen,  gyda'r  taer  ddeisyfiad  hwn, 
ar  bob  rhieni  cristionogol,  y  rhai  a  ddarllenant  ý  llinellau 
hyn,,  sef  ar  iddyn£clrugarhaü  wrth  eneidiau  truain  eu  plant 
anwyl,  a  bod  yn  ftyddlon  yn  y  siars  a  ymddiriedwyd  idd- 
ynt.  Ac  os  na  fedrwch  wneuthur  cymmaint  a  ewylìysicchy 
etto  gwnewch  hynny  afedroch  ac  a  alloch.  Y  mae  yr  eg- 
lwys  a'r  llywodraeth,  tref  a  gwlad,  yn  griddfan  ac  yn 
cwynofain  dan  yr  esgeulusdra  o'r  ddyledswydd  bwysfawr 

hon.  Eich  plant  nid  adwaenant  Dduw,  na'i  ddeddfau, 
na'i  gyfreithiau,  ond  a  gymmerant  ei  enw  yn  ofer,  ac  a 
esgeulusant  ac  a  ddiystyrant  ei  addoliad,  a  chwithau 
nid  ydych  nac  yn  eu  dysgu  nac  yn  eu  ceryddu  ;  ac  am 
hynny,  y  mae  Duw  yn  eich  ceryddu  chwi  a  hwythau.  Yr 
ydych  mor  anwyl  a  thyner  o  honynt  fel  nad  ydyw  Duw 
mor  dyner  o  honynt  hwy  na  chwithau.  Na  ryfeddwch  os 
gwna  Duw  i  chwi  ddioddef  yn  dost  am  bechodau'r  plant, 
canys  yr  ydych  chwi  yn  euog  ac  yn  achos  o'r  holl  bech- 
odau  y  maent  hwy  yn  eu  gwneuthur  o  herwydd  i  chwi 
esgeuluso  eich  dyledswydd  o'u  ceryddu  a'u  diwygio.  A 
wnewch  chwi,  gan  hynny,  addunedu  o  flaen  Duw,  i  ym- 
osod  ynghylch  y  ddyledswydd  hon  yn  ddioed,  ac  heb  ei 
hesgeuluso  yn  hwy  %  Cofiwch  yr  hen  Eli !  Y  mae  eich 
plant,  megis  Moses  ymysg  yr  hesg,  ymron  darfod  an  dan- 
ynt  os  na  chant  gymmorth.  Gan  hynny,  megis  nad  ewyll- 
ysiech  gael  eich  barnu  gan  Dduw  megis  llofruddion 
eneidiau  eich  jplant,  a  chan  na  ddymunech  eu  clyw- 
ed  yn  gwaeddi  allan  yn  eich  herbyn  yn  y  tân  tragy- 
wyddol,  byddwch  ddiwyd  a  gofalus  i'w  dysgu  pa  fodd  i 
ddiangc  rhag  myned  yno,  a  dygwych  h\vynt  i  fynu  mewn 
sancteiddrwydd  ac  ofn  Duw.  Yr  ydwyf  yn  galw  arnoch, 
ac  yn  eich  tynghedu,  ar  eich  hadduned  o  ufudd-dod  i 
Dduw,  ac  megis  ag  y  bydd  i  chwi  atteb,  ar  fyrder,  yn  y 
farn  olaf  am  yr  esgeulusdra  o  honi,  na  fyddo  i  chwi  na 
gwrthod  nac  esgeuluso'r  cyfryw  ddyledswydd  dra  anheb- 
gorol  ac  angenrheidiol.  Ac  os  nad  ydych  etto  yn  ewyll- 
ysgar  i'w  chyflawni,  a  chwithau  wedi  cael  gwybod  fel 
hyn  y  fath  ddyledswydd  bwysfawr  ydyw,  yna  yr  ydych  yn 
dangos  eich  hunain  yn  wrthryfelwyr  cyhoedd  yn  erbyn 
Iesu  Grist,  ac  nid  deiliaid  ffyddlon  iddo.  Ond  os  ydych 
yn  ewyllysgar,  ac  heb  wybod  pa  fodd,  myfi  a  ychwanegaf 
ychydig  gyfarwyddiadau  byrrion  i'ch  cynnorthwyo.  Ar- 
weiniwch  hwynt,  trwy  eich  siampl  eich  hunain,  i'r  ym- 
arferiad  o  weddio,  darllen,  a  dyledswyddau  cerfyddol 
eraill;    goleuwch   en   dealltwriaeth ;    arferwch   hwynt  i 

drysori  yn  eu  cof  amryw  bennodau,  a  phethau  buddiol 
eraill,  gan-eu  dysgu  ar  eu  tafod  leferydd ;  uniawnwch  eu 
hewyllysiau ;  by  wiogwch  eu  serchiadau ;  cedwch  eu  cyd- 
wybodau  yn  dyner;  attaliwch  a  ífrwynwch  eu  tafodau, 
dysgwch  iddynt  eiriau  grasusol,  ac  araith  weddus ;  di- 
wygiwch  eu  bucheddau ;  a  byddwch  wyliadwrus  ar  eu 
hymddiddanion  a'u  hymddygiad.  Ac  i'r  dybenion  hyn, 
ceisiwch  iddynt  Fiblau,  a  llyfrau  duwiol  eraill,  a  chym- 
merwch  ofal  am  iddynt  eu  darllen.  Holwch  hwynt  yn  aml 
ynghylch  yr  hyn  y  maent  yn  ei  ddarllen,  neu  yn  ei  ddys- 
gu.  Cadwch  hwynt  allan  o  gymdeithas  ddrwg,  a  gwnewch 
hwynt  yn  adnabyddus  â  dynionmoesol  a  duwiol.  Ond,  yn 
enwedig,  cymmerwch  ofal  ar  iddynt  ddysgu  eu  catechism. 
Ac  yn  bennaf  oll,  dysgwch  iddynt  yr  angenrheidrwydd,  y 
rhagoroldeb,  y  budd,  yr  hyfrydwch  mawr,  o  ofni,  caru,  a 
gwasanaethu  Duw,  ac  ymdrechwch  i  argraphu'r  holl  beth- 
au  hyn  ar  eu  calonnau. 

PENNOD  X. 

NID   YW  GORPHWYSFA'R  SAINT    i'W  DISGWYL   AR  Y 
DDAEAR. 

§  1.  I'r  diben  o  ddangos  y  pechod  a'r  ffblineb  o  ddisgwyl  gorphwysfa  yma, 
§2.  (I.)  Yr  ystyrir  y  rbesymmoldeb  o'n  cystuddiau  pressenol;  sef,  o  her- 
wydd,  §  3.  (1)   Mai  trwyddynt  y  mae'r  ffbrdd  i'r  orphwysfa.    §4.  (2) 

Y  maent  yn  ein  cadw  rhag  camgymmeryd  ein  gorphwysfa ;  §5.  (3) 
Rhag  colli  ein  ffbrdd  iddi ;  §  6.  (4)  Yn  prysuro  ein  camrau  tuag  yno. 
§  7.  (5)  Yn  gyffredin  nidydynt  (sef  ein  cystuddiau)  ond  aflonyddwch  i'r 
cnawd  ;  §8,9.  (6)  Ac  o  danynt  y  byddis  yn  aml  yn  mwynhau  y  blaen-flas 
mwyaf  melus  o'r  orphwysfa.  §  1 0.  (II.)  Pa  mor  afresymmol  yw  gorphwys 
yn  y  mwynhad  o  bethau  presennol  a  gweledig  ;  §  11.  (1)  Mai  eilun- 
addoliaeth  yw  hynny ;  §  12.  (2)  Bod  hynny  yn  gwrthwynebu  diben  Duw 
yn  eu  rhoddiad  ;  §  13.  (3)  Hon  yw  y  ffbrdd  iddo  eu  naccau,  eu  galw'n 
ol,  neu  eu  gwneuthur  yn  fwy  chwerw.  §  14.  (4)  Y  felldith  fwyaf  yw 
gadael  i  ni  gymmeryd  i  fynu  ein  gorphwysfa  yn  y  byd.  §  15.  (5)  Ym- 
ofyn  gorphwysfa  a  fyddai  hyn  lle  nad  ydyw  ;  §  16.  (6)  Y  gwnai'r  cread- 
ur,  heb  Dduw,  ychwanegu  ein  trueni.  §  17.  (7)  A  hyn  oll  a  gadarnheir 
drwy  brofiad.  §  18.  Y  mae'r  awdwr  yn  cwyno,  er  hynny,  mai  pechod 
cyffredin  ydyw.  §  19-23.  (III.)  Ystyriryn  helaeth  mor  afresymol  yw 
ein  hanewyllysgarwch  i  farw  a  meddiannu'r  orphwysfa  honno.    §  24. 

Y  mae'r  awdwr  yn  ymesgusodi  ei  hun  am  ddywedyd  cymmaint  ar  y 
pen  hwn. 

§  1.  Yr  ydym  ni  etto  heb  ddyfod  i'n  gorphwysfa.  A 
ydyw  hi  etto  yn  aros  yn  ol  ì  Pa  mor  fawr,  gan  hynny,yw 
ein  pechod  a'n  ffolineb,  yn  chwilio  am  dani  ac  yn  ei  dis- 
gwyl  yma  ì  Pe  le  y  gallwn  gael  y  Cristion  nad  yw  yn 
haeddu  hyn  o  gerydd ]  Nyni  a  ewyllysiem,  bawb  oll, 
gael  llwyddiant  gwastadol,  o  herwydd  fod  hynny  yn  es- 
mwyth  ac  yn  hyfryd  i  gig  a  gwaed,  ond  nid  ydym  yn  ys- 
tyried  mor  afresymol  yw'r  cyfryw  ddymuniad.  A  phan 
yr  ydym  yn  meddiannu  tai,  tiroedd,  eiddo,  meddiannau, 
ac  helaethrwydd  o  bethau  eraill,  y  rhai  a  drefnodd  Duw 
tuag  at  ein  lles  ysprydol,  yna  yr  ydym  yn  dueddol  i  geisio 

gorphwysfa  yn  y  mwynhad  o'r  pethau  hyn.  Pa  un  byn- 
nag  ai  mewn  hawddfyd  neu  adfyd  yr  ydym,  y  mae'n  bur 
eglur  ein  bod  yn  ceisio  gorphwysfa  yn  y  creadur.  Ac 
oni  fyddwn  ni  yn  trachwennychu  pethau'r  byd  yn  fwy 
pan  fyddom  yn  ymddifaid  o  honynt,  nac  yr  ydym  yn  hir- 
aethu  am  y  mwynhad  o  Dduw  ei  hun  1  Ac  oni  fyddwn 
yn  ymorfoleddu  yn  fwy,  yn  y  mwyniant  o  honynt,  nac  yn 
y  mwynhad  o  Dduw  1  A  phan  fyddom  yn  cael  ein  dif- 
eddiannu  o  honynt,  oni  fydd  hynny  yn  ein  blino'n  fwy  nâ 
cholli  ífafr  Duw  1  Onid  ydyw  yn  ddigon  eu  bod  hwy  yn 
gynnorthwyon  cyssurol  i  ni  ar  ein  taith  tua'r  nefoeddî  ac 
a  raid  i  ni  hefyd,  gyda  hynny,  eu  gwneuthur  hwy  yn  nef- 
oeddì  Ddarllenydd  cristionogol,  myfi  a  ewyllysiwn  yn 
fawr  wneuthur  i  ti  gydnabod  fod  hyn  yn  gymmaint  pech- 
od  ag  un  bai  arall  yn  y  byd,  pe  medrwn  hefyd  gael  gen- 
nyt  weled  hynny,  canys  yn  hyn  o  bwngc,  y  mae  gan 
Dduw'r  cwyn  mwyaf  yn  ein  herbyn.  Ac  i'r  dyben  hynny, 
yr  ydwyf  yn  taer  erfyn  arnat  ystyried,  y  rhesymolrwydd 
o  gystuddiau  presenol — yr  afresymmoldeb  o  orphwys  yn 
y  mwynhad  o  bethau  gweledig — ac  hefyd  ein  hanew- 
yllysgarwch  i  farw  fel  y  caffom  fwynhau  yr  orphwysfa 
dragywyddol. 

§  2.  (I.)  I  ddangos  rhesymoldeb  cystuddiau  presenol, 
ystyria — hwynt-hwy  yw'r  ífordd  i'r  orphwysfa ;  y  maent 
yn  ein  cadw  rhag  camgymmeryd  ein  gorphwysfa,  a  rhag 
colli  ein  ffordd  iddi ;  y  maent  yn  prysuro  ein  camrau 
tuag  ati ;  y  maent,  yn  fwyaf,  yn  aflonyddu  ein  cnawd ;  a 
thanynt  y  mae  plant  Duw  fynychaf  yn  cael  y  blaen-brawf 
melusaf  o'r  orphwysfa. 

§3.  (1)  Ystyria,  mai  poen  a  llafur  yw'r  ífordd  fwyaf 
cyffredin  i  gael  gorphwysfa,  mewn  ystyr  naturiol  ac  ys- 
prydol.  A  ydyw'n  bosibl  cael  gorphwysdra  heb  flinder  % 
Ac  oni  fyddwch  chwi  yn  gweithio  ac  yn  llafurio'n  gyntaf, 
ac  yna  yn  gorphwyso  %  Y  dydd  sydd  yn  gyntaf  at  waith, 
ac  wedi  hynny  y  mae'r  nos  yn  canlyn  at  orphwyso.  Pa- 
ham  yr  ewyllysiem  i  ífordd  gras  gael  ei  chyfnewid  yn  fwy 

na  ffordd  natur  %  Y  mae  hyn  yn  benderfyniad  sefydlog  ; 
sef,  mai  trwy  lawer  o  orthrymderau  y  mae  yn  rhaid  i  ni 
fyned  i  deyrnas  Dduw.  Act.  14  :  22.  Ac  os  dioddefwn 
gyda  Christ,  ni  a  deyrnaswn  hefyd  gydag  ef.  2  Tim.  2  :  12. 
A  phwy  ydym  ni  fel  y  byddai  i  Dduw  alw'n  ol  yr  hyn  a 
ordeiniodd  yn  drefn  sefydledig,  a  hynny  er  ein  mwyn  ni 
yn  unig  1 

§  4.  (2)  Mae  cystuddiau  yn  dra  buddiol  er  ein  lles  i'n 
rhwystro  rhag  camgymmeryd  ein  gorphwysfa.  Y  mae 
gogwyddiad  y  Cristion  tua'r  nefoedd  o'i  wirfodd,  ac  nid 
yn  erbyn  eiewyllys  :  a'r  moddion  mwyaf  llesol  yw  y  rhai 
sydd  yn  ychwanegu  ei  wybodaeth  a'i  ewyllys.  Y  cam- 
gymmeriad  mwyaf  peryglus  i'n  heneidiau  ydyw,  cym- 
meryd  y  creadur  yn  lle  Duw,  a'r  ddaear  yn  lle'r  nefoedd. 
Pa  fnth  feddyliau  brwdfrydus,  hygar,  serchog,  awyddus,  a 
hyfryd,  sydd  genym  am  y  byd  yn  gyffredin,  hyd  oni  byddo 
cystuddiau  yn  eu  hoeri  ac  yn  eu  harafu !  Cystuddiau,  a 
fyddant  yn  llafaru  yn  effeithiol,  a  fynnant  eu  gwrando, 
pan  na  wrandewir  ar  bregethwyr.  Llawer  Cristion  tlawd 
sydd  weithiau  yn  troi  ei  feddyliau  at  olud,  neu  i  foddio'r 
cnawd,  neu  i  gael  canmoliaeth,  ac  felly  yn  colli  ei  gariad 
at  Grist,  a'i  flas  at  y  Uawenydd  sydd  uchod,  hyd  onis 
gwnel  Duw  dorri  ar  draws  ei  gyfoeth,  neu  ei  ddifeddian- 
nu  o'i  blant,  neu  weithio  ar  ei  gydwybod,  neu  gymmeryd 
ymaith  ei  iechyd,  ac  felly  torri  i  lawr  y  mynydd  a  farnai 
ef  mor  gryf  Ac  yna,  pan  fyddo  yn  rhwym  ynghadwyni 
Manasse,  (2  Cron.  33  :  11,)  neu  yn  gorwedd  ar  ei  wely, 
mewn  trwm  glefyd,  efe  a  dderfydd  â'r  byd,  a  phob  peth 
dan  haul  a  ymddengys  yn  ddiddim,  ac  efe  a  wêl  y  nef- 
oedd  yn  ddymunol.  Ac  oni  byddai  i'n  hanwyl  Arglwydd 
roddi'r  drain  hyn  dan  ein  pennau,  nyni  a  gysgem  ein  holl 
fywyd,  ac  a  gollem  y  gogoniant. 

§  5.  (3)  Cystuddiau  ydynt  hefyd  y  moddion  mwyaf  eíf- 
eithiol  yn  llaw  Duw  i'n  cadw  rhag  colli'r  ffordd  tua'r  or- 
phwysfa.  Ac  heb  y  clawdd  drain  yma  ar  eiu  llaw  ddehau 
ac  ar  yr  aswy,  ni  fedrem  ni,  yn  iawn,  gadw'r  ffordd  tua'r 

nefoedd.  Os  bydd  onid  un  adwy  yn  agored,  pa  mor 
chwannog  yr  ydym  i'w  chanfod  ac  i  droi  allan  o'r  ffordd ! 
Pan  y  chwennychom  ymdrythyllu,  neu  fod  yn  fydol,  neu 
yn  falch,  pa  fodd  y  bydd  clefyd,  neu  ryw  gystudd  arall,  yn 
ein  darostwng  ì  Gall  pob  Cristion,  megis  Luther  gynt, 
ddy wedyd  am  gystudd,  mai'r  ysgolfeistr  goreu  ydyw ;  ac 
hefyd,  gyfaddef  gyda  Dafydd,  Cyn  fy  nghystuddio,  yr 
oeddwn  yn  cyfeiliorni ;  ond  yn  awr  cedwais  dy  air  di. 
Salm  119  :  67.  Llawer  mil  o  bechaduriaid  dychweledig 
a  allant  waeddi  allan,  "  O  !  glefyd  daionus  !  0  !  oíìdiau 
cyssurus  !  O  !  golledion  buddiol !  O  !  dlodi  cyfoethog  ! 
O  !  ddydd  bendigedig,  yn  yr  hwn  y  cefais  fy  nghystuddio  ! 
Y  mae,  nid  yn  unig  y  porfeydd  gleision  a'r  dyfroedd  araf 
ond  y  '  wialen  a'i  ffon  hefyd  yn  ein  cyssuro.'  "  Er  mai'r 
Gair  a'r  Yspryd  sydd  yn  gwneuthur  y  gwaith,  etto  y  mae 
cystuddiau  yn  agor  drws  y  galon  yn  y  cyfryw  fodd  fel  ag 
y  mae'r  gair  yn  cael  rhwyddach  ífordd  i  fyned  i  mewn. 

§  6.  (4)  Cystuddiau  ydynt  hefyd  yn  pryssuro  ein  cerdd- 
ediad  yn  y  ffordd  i'r  orphwysfa.  Da  fyddai  pe  b'ai  cariad 
yn  unig  yn  eìn  cymmell,  a  phe  cymmerem  ein  denu  tua'r 
nefoedd  yn  hytrach  na'n  gyrru  tuag  yno.  Ond  gan  weled 
fod  ein  calonnau  mor  ddrwg,  fel  nad  ydyw  trugaredd 
ddim  yn  menu  nac  yn  effeithio  arnom,  gwell  i  ni  gael  ein 
gyrru  ymlaen  â  ffrewyllau  nac  oedi,  megis  y  morwynion 
ífol,  hyd  oni  chauir  y  drws.  O  !  y  fath  ragoriaeth  mawr 
sydd  rhwng  ein  gweddiau  mewn  iechyd  ac  mewu  clefyd, 
rhwng  ein  hedifeirwch  mewn  hawddfyd  ac  mewn  adfyd  ! 
Och  !  oni  b'ai  ein  bod  ni  weithiau  yn  cael  teimlo'r  swm- 
bwl,  neu'r  yspardun,  pa  mor  araf-dêg  yr  ymlwybrai'r  rhan 
fwyaf  o  honom  tua'r  nefoedd.  A  chan  fod  ein  natur  ly- 
gredig  yn  gofyn  hynny,  paham  y  gorafunnem  i  Dduw 
wneuthur  i  ni  ddaioni  trwy  foddion  chwerwon  %  Bydded 
i  ti  feddwl  a  barnu  ynot  dy  hun,  O  Gristion,  ond  fyddi 
yn  myned  ymlaen  yn  fwy  cyflym,  ac  yn  fwy  gwyliad- 
wrus,  tua'r  nefoedd,  dan  gystuddiau,  na  phan  y  byddi 
mewn  cyflwr  mwy  esmywth  a  llwyddiannus  yn  y  byd  ? 

§  7.  Ystyria  ymhellach,  mai'r  cnawd  yn  unig  sydd  yn 
cael  ei  flino  a'i  aflonyddu  fwyaf  dan  gystuddiau.  Yn  y 
rhan  fwyaf  o'n  cystuddiau  a'n  dioddefiadau  mae  yr  enaid 
yn  rhydd,  oni  fyddwn  ni  ein  hunain  yn  ei  boenidio  o'n 
gwirfodd.  Paham  gan  hynny,  O  fy  enaid,  yr  ydwyt  yn 
cymmeryd  plaid  y  cnawd,  ac  yn  cwyno  fel  ag  y  bydd  yn- 
tau  yn  cwyno  ]  Dy  waith  a  ddylai  fod  yn  ei  ddarostwng 
a'i  gadw  danodd.  Ac  os  Duw  a  wna  hynny  yn  dy  le,  pa- 
ham,  gan  hynny,  nad  ellai  ei  groesi  a'i  anfoddloni  ych- 
wanegu  dy  lawenydd  ì  A  ydyw  yn  beth  gwaharddiedig  i 
Paul  a  Silas  ganu  mawl  i  Dduw  o  herwydd  fod  eu  traed 
yn  y  cyfíìon  ì  Nid  oedd  eu  hysbrydoedd  yn  rhwym  yn 
y  carchar.  "  Ah  !  enaid  gwael,  anniolchgar  !  ai  hyn  yw'r 
daledigaeth  yr  ydwyt  yn  ei  rhoddi  i  Dduw  am  dy  ddyrch- 
afu  a'th  ddewis  o  flaen  y  corph  1  Canys  pan  fydd  y  corph 
yn  pydru  yn  y  bedd,  tydi  a  fyddi  yn  gyfaill  i  yspryd- 
ion  períFaith  y  rhai  cyfiawn  :  ac  yn  y  cyfamser,  onid  oes 
gennyt  ddiddanwch  na  wyr  y  cnawd  oddiwrtho  %  Na 
rwgnacha  ganhynny,  ac  na  fydd  anfoddlawn  i  ymddygiad 
Duw  tuag  at  dy  gorph,  cauys  pe  buasai  hyn  o  eisiau  car- 
iad  tuag  attat,  ni  fuasai  yn  ymddwyn  yn  yr  un  modd  tuag 
at  ei  seintiau.  Na  fydded  i  ti  ddisgwyl  i'r  cnawd  gydnabod 
ac  iawn  esponio  ystyr  y  wialen.  Canys  y  cnawd  a  fydd 
yn  dueddol  i  gamenwi  pob  peth,  ac  i  alw  cariad  yn  gas- 
ineb,  a  dywedyd  fod  Duw  yn  dinystrio  pan  y  mae  yn  ach- 
ub.  Nid  cymmwys  i'r  hwn  sydd  i  dderbyn  y  gosp  fod  yn 
farnwr."  Pe  gallem  ni  unwaith  gredu  yn  iawn  yn  Nuw, 
a  barnu  ynghylch  ei  ymweliadau  âni,  yn  ol  ei  air,  ac  yn  ol 
buddioldeb  y  cystudd  i'n  heneidiau,  heb  golli  golwg  ych- 
waith  ar  yr  orphwysfa,  a  phe  medrem  gau  ein  clustiau 
rhag  holl  achwynion  y  cnawd,  yna  y  byddai  gennym  un- 
ionach  barn  am  ein  cystuddiau. 

§  8.  (6)  Unwaith  yn  ychwaneg,  bydded  i  ti  ystyried, 
mai  anfynych  y  bydd  Duw  yn  rhoddi  i'w  bobl  y  cyfryw 
flaen-brawf  o'u  gorphwysfa  i  ddyfod  ag  a  fyddant  yn  ei 
gael  yn  eu  blin  gystuddiau.    Efe  a  fydd  yn  cadw  y  gwin 

goreu,  eli'r  galon  (cordial,)  erbyn  yr  amser  y  byddom 
mewn  llewyg,  neu  lesmair,  neu  yn  y  perygl  mwyaf.  Efe 
a  rydd  y  cyssuron  hyn  i'w  bobl  pan  welo  efe  y  byddant 
yn  angenrheidiol,  pan  y  byddant  debyccaf  o  gael  eu 
gwerthfawrogi,  pan  y  bydd  efe  yn  sicr  o  dderbyn  diolch- 
garwch  am  danynt,  a  phan  y  bydd  ei  bobl  yn  fwyaf  teb- 
ygol  o  lawenhau  o'u  herwydd.  Yn  enwedig,  pan  ddi- 
oddefom  fwyaf  dros  ei  achos,  anaml  y  naccâ  felysu  y 
gwpan  chwerw  â  gwin  ei  gariad.  Y  merthyron  a  dderbyn- 
iasant  y  cyssuron  mwyaf,  ac  a  gawsant  fwynhau'r  gorfol- 
edd  mwyaf.  Pa  bryd  y  traethodd  Crist  y  cyfryw  gyssuron 
i'w  ddisgyblion,  a  phan  yr  oedd  eu  calonnau  wedi  tristâu 

0  achos  ei  ymadawiad  %  Pa  bryd  yr  ymddangosocld  efe 
yn  eu  mysg,  ac  y  dywedodd,  "  Tangnefedd  ì  chwi"  ond 
pan  yr  oeddent  wedi  cau  arnynt  rhag  ofn  yr  Iuddewon  ì 
Pa  bryd  y  gwelodd  Stephan  y  nefoedd  yn  agored,  ond 
pan  yr  oedd  efe  yn  rhoddi  i  fynu  yr  yspryd  er  tystiolaeth 
o'r  Iesu  1  Onid  hwnnw  yw  ein  cyflwr  mwyaf  dedwydd, 
pan  y  byddom  yn  cael  y  mwynhad  mwyaf  o  Dduw  ]  I  ba 
ddiben  arall  yr  ydym  yn  ewyllysio  cael  dyfod  i'r  nefoedd  ì 
Os  ydym  yn  edrych  am  nefoedd  o  ddifyrrwch  cnawdol, 
nyui  a  gawn  ein  siommi.  Gallwn  benderfynu,  gan  hyny, 
nad  yw  cystuddiau  cyn  waethed,  ag  y  mae  llawer  yn  bar- 
od  i  feddwl,  i'r  saint  ar  eu  ffordd  tua'r  orphwysfa.  A  yd- 
ym  ni  yn  ddoethach  nâ  Duw  ì  Oni  wyr  efe  beth  a  fydd 
oreu  er  ein  lles  cystal  neu  well  nani  ein  hunain  1  ac  onid 
ydyw  mor  ofalus  am  danom,  ac  i  wneuthur  i  ni  ddaioni, 
ag  ydym  ni  ein  hunain  ì  Gwae  fuasai  i  ni,  pe  buasai  ef 
heb  fod  yn  llawer  mwy  gofalus  na  ni ;  a  phe  na  buasai 
iddo  ef  ein  caru  ni  lawer  mwy  nac  yr  ydym  ni  yn  ei  garu 
ef  na  ni  ein  hunain  ! 

§  9.  (7)  Na  dcìywedwch,  "gallaswn  ddiodcìef  unrhyw 
ymweliad  ond  hwn."  Pe  buasai  Duw  yn  dy  gystuddio  yn 
y  peth  y  buasit  yn  h'awdd  yn  medru  ei  ddioddef,  ni  fuasai 
dy  eilun  yn  cael  ei  symmud  ymaith,  na'r  pechod  mynwes- 

01  hwnnw  yn  cael  ei  ddynoethi.  Na  ddywed  ychwaith, 

"Pe  gwelai  Duw  yn  dda  fy  ngwared  allan  o  hono,  myfi  a 
fyddwn  foddlon  i'w  ddwyn."  Ai  bychan  gennyt  bod  yr 
Arglwydd  wedi  dywedyd  y  byddai  i  hyn  gyd-weithio  er 
daioni  i  ti,  ac  onid  ydyw'n  ddigon  gennyt  y  bydd  i  ti  gael 
dy  wared  yn  angeu  ì  Na  ddywed  ychwaith,  "  Myfi  a  fu- 
aswn  yn  medru  dioddef,  oni  b'ai  bod  y  cystudd  hwn  yn 
rhwystr  ar  fy  fíbrdd  i  gyflawni  fy  nyledswyddau ;"  canys 
nid  ydy w  yn  dy  luddias  rhag  cyflawni'r  ddyledswydd  fwy- 
af  buddiol  er  dy  les  ;  ac  nid  hynny  yn  unig,  ond  y  mae 
hefyd  y  cymmorth  mwyaf  adfywiol  a  ellì  ddisgwyl.  Ac 
ynghylch  dy  ddyledswydd  i  eraill,  nid  ydyw  hynny  mwy- 
ach  yn  ddyledswydd,  pan  y  mae  Duw  yn  gweled  yn  dda 
dy  wneyd  yn  analluog  i'w  chyflawni.  Fe  allai  y  dywedi, 
'*  Y  duwiolion  ydynt  yr  achos  o'm  cystudd  ;  pe'r  annuw- 
iolion  a  fuasent  yn  fy  mlino,  gallaswn  yn  hawdd  ei  ddwyn." 
Pwy  bynnag  ydyw'r  offeryn,  y  cystudd  sydd  oddiwrth 
Dduw,  a  thydi  dy  hun  yw'r  achos  haeddiannol ;  ac  onid 
ydyw'n  well  disgwyl  mwy  wrth  Dduw  na  meddwl  am 
danat  dy  hun  1  Oni  wyddit  fod  y  dynion  goreu  etto, 
mewn  rhan,  yn  bechadurus,  neuyn  ddarostyngedig  i  wen- 
didau  ì  Na  fydded  i  ti  ddadleu,  a  dywedyd,  "  Pe  gallas- 
wn  gael  y  cyssur  hwnnw,  yr  hwn  y  mae  Duw  (meddych 
chwi)  yn  ei  gadw  erbyn  amser  cystudd,  myfi  a  fuaswn  yn 
fwy  boddlonus  i  ddioddef  ;  ond  nid  ydwyf  yn  cael  dim  o'r 
fath  ddiddanwch."  Pafwyaf  a  ddioddefoch  yn  achos  cyf- 
iawnder,  mwyaf  oll  a  ellwch  ddisgwyl  gael  o'r  bendithion 
hyn  ;  a  pha  fwyaf  a  fyddoch  yn  ei  ddioddef  o  achos  eich 
drygioni,  hwyaf  oll  y  byddwchheb  dderbyn  y  cyssur  hwn- 
nw.  Ac  onid  ydyw'r  cyssuron  yr  ydych  yn  eu  chwen- 
nych,  yn  cael  eu  hesgeuluso  neu  eu  gwrthwjmebu  %  A 
ydyw  eich  cystuddiau  wedi  eífeithio  arnóch  yn  y  cyfryw 
fodd,  fel  ag  y  maent  wedi  eich  haddasu  i  dderbyn  cyssur  1 
Nid  dioddef  cystudd  yn  unig  sydd  yn  eich  haddasu  i 
dderbyn  cyssur,  ond  llwyddiant  neu  ffrwyth  y  cystudd 
ar  eich  calon  1 

§10.  (II.)  Ond  i'r  dyben  o  ddangos  yr  afresymmoldeb 
11 

o  orphwys  yn  y  mwynhad  o  bethau  presennol,  bydded  i 
chwi  ystyried  bod  hynny  yn  eilun-addoliaeth  ;  ac  y  mae 
hyn  hefyd  yn  gwrthwynebu  dyben  Duw  yn  eu  rhoddi. 
Dyma'r  ftbrdd  hefyd  iddynt  gael  eu  hattal,  eu  cymmeryd 
oddiwrthym,  neu  gael  eu  chwerwi ;  canniattâd  i  gymmer- 
yd  i  fynu  ein  gorphwysfa  yma,  yw'r  felldith  fwyaf ;  ceisio 
gorphwysfa  a  fyddai  hynny  lle  nad  ydyw  i'w  chael ;  y  cre- 
aduriaid,  heb  Dduw,  a  ychwanegant  ein  blinfyd  ;  ac  i  brofi 
hyn  oll,  nyni  a  allwn  gofio  ein  profiadein  hunain,  a  phrof- 
iad  rhai  eraill  hefyd. 

§  11.  (1)  Eilun-addoliaeth  o'rfath  waethaf  yw  gwneuth- 
ur  unrhyw  greadur,  neu  ryw  foddion,  yn  orphwysfa  i  ni. 
Hawl  (prerogatiue)  neillduol  Duw  yn  unig  yw  bod  yn 
orphwysfa  i'r  enaid.  Megis  y  mae  gosod  ein  gorphwysfa 
mewn  golud  ac  anrhydedd  yn  eilun-addoliaeth  amlwg, 
felly  nid  ydyw  cymmeryd  i  fynu  ein  gorphwysfa  mewn 
moddion  gras  tra  rrfagorol  ond  megis  eilun-addoliaeth 
manylach  neu  gywreiniach.  Mor  anniolchgar  y  bydd  i'r 
Arglwydd  gymmeryd  y  fath  ymddygiad  oddiar  ein  llaw, 
pan  y  bydd  iddo  achos  i  achwyn  yn  ein  herbyn,  megis  y 
gwnaeth  yn  erbyn  y  cytTelyb  addolwyr  gynt,  gan  ddywed- 
yd  fel  hyn  :  "  Fy  mhobl  a  fu  fel  praidd  colledig  ;  aiìghof- 
iasant  eu  gorwedúfa^  neu  eu  gorphwysfa.  Jer.  1  :  6.  A 
pha  mor  alarus  yw  meddwl  y  bydd  i'r  Arglwydd  achos  i 
gwyno  yn  ein  herbyn,  a  dywedyd  fel  hyn  :  "  Fy  mhobl  a 
fedrant  gael  gorphwysfa  ymhob  peth  yn  hytrach  nac  ynof 
fi.  Hwy  a  fedrant  gael  hyfrydwch  yn  fy  nghreaduriaid, 
ac  yn  fy  ordinhadau,  ond  nid  ynof  fi.  Ië,  maent  yn  ceisio 
gorphwysfa  yn  eu  îlafur-waith  a'u  dyledswyddau,  ond 
nid  ynof  fi.  Hwy  a  ddewisent  fod  yn  rhywle,  neu  gyda 
rhyw  beth  arall,  yn  well  na  bod  gyda  mi.  Ai  y  rhaihyn 
yw  eu  duwiau  ]  Ai  y  rhai  hyn  a'u  gwaredodd  hwy  ì  A 
fydd  y  rhai  hyn  yn  well,  neu  yn  flyddlonach  tuag  attynt, 
nac  a  fum,  neu  a  fyddwn  i  iddynt  1"  Pe  byddai  gennych 
wraig,  neu  wr,  neu  fab,  y  rhai  a  ddewisent  fod  yn  rhy  wle 
arall  yn  well  na  bod  yn  eich  cwmniaeth  chwi,  a'u  bod  yn 

fwy  llawen  pan  y  byddont  ymhell  oddiwrthych,  oni  chym- 
merech  chwi  y  fath  ymddygiad  yn  angharedig  iawn  ] 
Felly,  yn  ddiammeu,  y  derbyn  Duw  y  cyfryw  anniolch- 
garwch  cywilyddus  ar  ein  llaw  ninnau  ! 

§  12.  (2)  Yr  ydych  yn  gwrthwynebu  dyben  Duw  yn 
rhoddi  i  chwi  y  mwynhad  o'r  pethau  hyn.  Efe  a'u  rhodd- 
odd  hwynt  i  chwi  i'ch  cymmorth  ymlaen  ar  eich  ífordd  tu- 
ag  atto  ef  1  Efe  a'u  rhoddodd  hwynt  i  fod  yn  gyssur  ac 
yn  ddiddanwch  i  chwi,  ar  eich  taith,  ac  a  ewyllysiech  chwi 
aros  a  byw  mewn  rhyw  letty,  neu  dafarn,  ar  y  ffordd  heb 
fyned  ddim  pellach  %  Gellir  dywedyd  am  ein  holl  gys- 
suron  a'n  holl  ordinhadau,  megis  y  dywedir  am  yr  Israel- 
iaid,  "Ac  arch  cyfammod  yr  Arglwydd  oedd  yn  myned  o'u 
blaen  hwynt  i  chwilio  am  orphwysfa  iddynt"  Num.  10  : 
33.  Felly,  yr  un  modd,  y  mae  holl  drugareddau  yr  Ar- 
glwydd  yma.  Nid  hwynt  hwy  ydynt  yr  orphwysfa ;  megis 
yr  addefodd  loan,  nad  efe  oedd  y  Crist ;  ond  ìlefrhai  yn 
llefain  yn  niffeithwch  y  byd  ydynt  hwythau,  ac  yn  gor- 
chymyn  i  ni  barottoi'r  ífordd,  canys  teyrnas  ein  Duw  ni, 
sef  y  wir  orphwysfa,  sydd  yn  agos.  Gan  hynny,  ceisio 
gorphwysfa  yma  a  fyddai  ceisio  gwyrdroi  bendithion  yn 
wrthwynebol  i'w  dybenion,  a  chroesi  ein  lles  a'n  daioni 
ein  hunain,  a  dinystrio  ein  hunain  â'r  pethau  a  ddylent 
fod  er  ein  lles  a'n  cymmorth. 

§  13.  (3)  Dyma'r  ífordd  a  fydd  yn  debyg  o  fod  yn  ach- 
os  i  Dduw,  naill  ai  i  naccau'r  trugareddau  yrydym  yn  eu 
gofyn,  neu  i  gymeryd  ymaith  y  bendithion  yr  ydym  yn  eu 
mwynhau;  neu,  o'r  hyn  Ueiaf,  eu  gwneuthur  yn  chwerw 
i  ni.  Nid  ydyw  Duw  mor  eiddigus  mewn  dim  arall  ag 
ydyw  yn  hyn.  Pe  byddai  gennych  was,  yr  hwn  a  gerid 
gan  eich  gwraig  yn  fwy  nâ  chwi,  oni  feddyliech  hyuny  yn 
ddrwg  ac  yn  fai  mawr  ynddi,  ac  oni  throech  y  cyfry w  was 
allan  o'ch  tý  ì  Felly,  os  bydd  Duw  yn  eich  gweled  yn 
dechreu  ymsefydlu  yn  y  byd,  ac  yn"  dywedyd,  **  Yma 
y  gorphwysaf;"  nid  rhyfedd  os  bydd  iddo.  yn  ei  ddigofaint, 
yn  fuan  eich  ansefydlu.    Os  ydyw  efe  yn  eich  caru,  nid 

rhyfedd  os  difeddianna  efe  chwi  o'r  pethau  hynny,  y  rhai 
y  mae  yn  eu  rhagweled  a  fyddant  er  dinystr  i  chwi  î  Yr 
ydwyf  wedi  sylwi  ar  lawer,  a  hynny  yn  fynych,  ac  er's 
amryw  flynyddoedd,  pan  fyddent  yn  barod  i  gymmeryd 
mewn  llaw  ry w  weithydd  mawrion,  a  phan  fyddent,  efall- 
ai,  yn  agos  i'w  gorphen  :  neu  yn  ymgais  at  bethau  mawr- 
ion,  neu  ddyrchafiad  yn  y  byd,  ac  newydd  eu  cael  ;  neu 
wedi  bod  yn  byw  yn  hir  mewn  helbul  a  thraíferth,  ac  yn 
agos  a  dyfod  allan  o  honynt,  ac  yn  dechreu  edrych  ar  eu 
sefyllfa  gyda  boddlonrwydd,  ac  yn  meddwl  cael  gorphwys- 
fa,  eu  bod  y  pryd  hynny  yn  agos  i  angau  neu  ddinystr. 
Pan  y  byddo  dyn  unwaith  yn  dechreu  myned  i  yspryd  y 
geiriau,  "Enaid  gorphwys  weithian,"  y  newydd  cyntaf  a 
fyddis  yn  debyg  o  gly  wed  ar  ol  hynny  fydd,  "  O  ynfyd, 
y  nos  hon,  neu'r  mis  liwn,  neu'r  fwyddyn  Tion,  y  gofynir 
dy  enaid  oddiwrthyt,  ac  yna  eiddo  pwy  fydd  y  pethau  a 
barottoaist  V*  Luc,  12  :  20.  Pa  dý  lle  nad  ydyw'r  cyfry w 
ynfyd  yn  aros  1  Gadewch  i  ni,  sef  chwi  a  minnau,  ymholi 
rhag  mai  hyn  yw  ein  cyflwr.  Llawer  gwas  i  üduw  a 
gymmerwyd  ymaith  oddiar  y  ddaear,  o  herwydd  ei  fod 
yn  cael  ei  garu,  ei  barchu,  a'i  anrhydeddu  yn  ormodol. 
Y  mae  yn  ddilys  gennyf  nad  ydyw  ein  hanfoddlonrwydd 
a'n  grwgnachrwydd,  yn  cyffroi  digofaint  Duw  cyn  gym- 
maint,  ac  nad  ydynt  ychwaith  mor  ddinystriol  i'r  pech- 
adur,  ag  ydyw  ein  mawrhoffder  a'n  melus-fwynhad  o 
bethau  gweledig,  ac  ymorphwys  yn  y  cyfryw  fwyniant 
daearol.  Os  ydyw  Duw  yn  eich  croesi  yn  eich  gwraig, 
eich  plant,  eich  meddiannau,  a'ch  cyfeillion,  naill  ai  trwy 
eu  cymmeryd  hwy  ymaith  neu'r  cyssur  o  honynt,  edrych- 
wch  rhag  mai  hyn  yw  yr  achos  ;  canys  pa  le  bynnag  y 
mae  eich  dymuniadau  yn  ymorphwys,  a  chwithau  yn  de- 
chreu  dywedyd,  "  Yn  awr  yr  ydwyf  ynfoddìon,  neuyn hap- 
pus,  neu  yn  dda  fy  lle"  yr  ydych  yn  gwneuthur  y  cyfryw 
sefyllfa  yn  dduw  i  chwi,  ac  felly  yn  ennyn  eiddigedd  a 
digofaint  Duw  yn  erbyn  y  peth  hwnnw.  Pa  un  bynnag 
a  ydych  yn  ofni  ac  yn  caru  Duwai  nid  ydych,  ni  ellwch 

ddisgwyl  i  Dduw  adael  i  chwi  gael  hir,  hyfryd,  a  hedd- 
ychol  fwyniant  o'ch  eilunod  yma  yn  y  byd. 

§  14.  (4)  Pe  caniattëai  Duw  i  chwi  gymmeryd  eich 
gorphwysfa  yma,  hynny  a  fyddai  yn  un  o'r  melldithion 
mwyaf  a  allai  ddigwydd  i  chwi.  Gwell  a  fyddai  i  ni  fod 
heb  un  diwrnod  o  esmwythdra  yn  y  byd,  canys  blinder  a 
wnai  i  ni  geisio'r  wir  orphwysfa.  Ond  os  caniateir  i  chwi 
eistedd  i  lawr  a  gorphwyso  yma,  y  mae'n  bur  debygol  mai 
creadur  heb  orphwysfa  a  fyddwch  i  bob  tragywyddoldeb. 
Gadael  iddynt  gael  eu  rhan  yn  y  bywyd  yma,  yw'r  hyn  y 
mae'r  Arglwydd  yn  ei  roddi  yn  ei  sorriant  i'r  pechadur- 
iaid  mwyaf  cyndyn.  Ai  gweddus  i  Gristionogion  ddisgwyl 
gwynfyd  yma  yn  y  byd  1  Ein  gorphwysfa  sydd  yn  y  nef- 
oedd  ;  a  pha  le  bynnag  y  byddwn  yn  cymmeryd  ein  gor- 
phwysfa,  yno  hefyd  y  byddwn  yn  gwneuthur  ein  nefoedd. 
Ai'r  cyfryw  nefoedd  ag  sydd  yma  yn  y  byd,  a  dim  gwell, 
a  ewyllysiech  chwi  gael  ì 

§  15.  (5)  Ceisio  gorphwysfa  yw  hyn  lle  nid  ydyw  i'w 
chael :  ie,  llafurio'n  ofer  ydyw  ;  ac  os  parhau  a  wnewch 
i  wneuthur  hyn,  chwi  a  gollwch  dragywyddol  orphwysfa 
i'ch  enaid  hefyd.  Ein  gorphwysfa  ni  sydd  yn  sefyll  yn 
unig  yn  y  cyflawn  fwynhad  o  ddiwedd  ein  gobaith;  ond 
hynny  nis  gellir  ei  ddisgwyl  yn  y  byd  hwn ;  ac  nid  yw 
yr  orphwysfa  ychwaith  i'w  disgwyl  yma.  A  ellir  mwyn- 
hau  Duw  yn  yr  eglwys  neu  y  gymmanfa  oreu  yma  meg- 
ys  yn  y  nefoedd  ì  Pa  cj#  lleied  o  Dduw  y  mae'r  seintiau 
yn  ei  fwynhau  yma,  dan  y  moddion  goreu,  gadewch  i'w 
hachwyniadau  eu  hunain  dystiolaethu  î  Diddanwyr  gwael 
ydyw'r  ordinhadau  goreu  heb  Dduw.  A  ydyw  yn  iawn  i 
wr  ar  ei  daith  gymmeryd  i  fynu  ei  orphwysfa,  neu  ei  drig- 
fan  ar  y  ffordd  %  Nac  ydyw'n  ddiammeu,  o  herwydd  mai 
ei  gartref  yw  pen  ei  daith.  Pan  yr  ydych  yn  cael  cym- 
maint  a  all  creaduiaid  a  raoddion  ei  roddi,  a  fyddwch 
chwi  yn  mwynhau  yr  hyn  yr  oeddech  yn  ei  gredu,  yn 
gweddio  am  dano,  ac  yn  dioddef  o'i  achos  ì  Meddyliwyf 
na  feiddiwch    ddywedyd  hyn/    Yr  ydym   yn  gyffelyb  i 

blantos  wedi  crwydro  oddicartref,  ac  y  mae  Duw  yrwan 
yn  ein  dwyn  adref,  ac  yr  ydym  ninnau  yn  barod  i  droi  i 
bob  tu,  i  ymdroi  a  chwareu  gyda  phob  peth  a  welom  ar 
y  ffordd,  ac  i  eistedd  i  lawr  ar  bob  bryn  glas,  a  llawer  o 
helynt  sydd  i'n  cael  ni  adref.  Hefyd,  yr  ydym  ynghanol 
ein  llafur  a  pheryglon  ;  ac  a  oes  unrhyw  orphwysfa  yma  ì 
Y  fath  waith  poenusfawr  sydd  yn  gorwedd  ar  ein  dwylaw] 
— i'n  brodyr,  i'n  heneidiau,  ac  i'n  Duw;  a'r  fath  waith 
pwysig,  gyda  golwg  ar  bob  un  o'r  rhai  hyn,  sydd  yn  aros 
o'n  blaenau  ì  Ac  a  allwn  ni  orphwyso  ynghanol  ein  holl 
lafur  ]  Yn  wir,  gallwn  gael  y  fath  orphwysdra  ar  y  ddae- 
ar  ag  a  gafodd  yr  Arch  pan  y  dywedir  iddi  "  orphwws 
yn  nghanol  yr  Iorddonen," — gorphwysdra  byr  a  thros 
ychydig;  neu  fel  y  dymunai  Abraham  "  i'r  angelion 
droi  i  mewn  a  chymmeryd  gorphwysdra,"  lle  y  buasai  yn 
anhawdd  ganddynt  gymmeryd  i  fynu  eu  preswylfod.  A 
fuasai  Israel  yn  sefydlu  eu  gorphwysfa  yn  yr  anialwch,  yn 
yn  mhlith  seirph  a  gelynion,  blinder  a  newyn  î  Ai  iawn 
fuasai  i  Noah  wneyd  yr  arch  yn  gartref,  a  bod  yn  anew- 
yllysgar  i  ddyfod  allan  wedi  i  ddyfroedd  y  dylif  dreio  ?  A 
ddewisai  y  morwr  wneuthur  ei  drigfa  ar  y  môr,  a  chym- 
meryd  ei  orphwysfa  yn  nghanol  creigydd,  a  thraethau,  a 
thymhestloedd  terfysglyd  ì  A  orphwysai  y  sawdiwr  yn 
nghanol  ei  elynion  1  Ac  onid  y  cyfryw  bererinion,  y  cyf- 
ryw  forwyr,  y  cyfryw  filwyr,  yw  Cristionogion  %  Onid 
oes  i  chwi  ofnau  oddifewn,  ac  áftfyd,  helbulon,  croesau, 
a  blinderau  oddiallan  ]  Onid  ydym  ni  mewn  peryglon  yn 
wastadoll  Nis  gallwn  na  bwyta,  nac  yfed,  na  chysgu,na 
gweithio,  na  gweddio,  na  gwrando,  nac  ymddiddan,  ond 
yn  nghanol  hoenynnau  a  maglau ;  ac  a  gawn  ni  eistedd  i 
lawr  a  gorphwys  yma  1  0  Gristion,  canlyn  ar  dy  waithŷ 
gwylia  rhag  y  peryglon  yr  wyt  ynddynt,  a  dilyn  ymlaen 
hyd  y  diwedd :  ennill  y  maes  a  thyred  oddiyma,  cyn  i  ti 
feddwl  am  orphwysfa  barhaus  ì  Pa  bryd  bynnag  y  byddi 
yn  son  am  orphwysfa  ar  y  ddaear,  yr  ydwyt,  yn  gyffelyb  i 
Pedr  ar  y   mynydd,  heb  'wybod    beth  yr  ydwyt  yn  ei 

ddywedyd.  Pe  buasai  Crist  yn  dywedyd  wrth  y  lleidr 
edifeiriol,  "  Tydi  a  gei  orphwysfa  yma  ar  y  groes  gyda 
mi,"  yn  lle  dywedyd  wrtho,  "  Heddyw  y  byddi  gyda  mi 
yn  Mharadwys,"  oni  fuasai  yn  meddwl  mai  cellwair  yr 
oedd  ]  Myíi  a  feddyliwn  mai  blin  a  gwael  fyddai  gor- 
phwyso  yn  nghanol  clefydau  a  gofidiau,  erlidigaethau  ac 
anghenion.  Ac  os  na  wna  dim  arall  ein  hargyhoeddi  o'r 
fath  ynfydrwydd,  yn  ddiau  y  mae  gweddillion  y  pechod- 
au  hynny,  y  rhai  syddbarod  i'n  hamgylchu,  yn  ddigon  i 
foddJoni  pob  gwir  gredadyn  nad  ymaymae  ei  orphwysfa. 
Yv  ydwyf  yn  dywedyd,  gan  hynny,  wrth  bob  un  ag  sydd 
yn  meddwl  am  orphwysfa  yma  ar  y  ddaear,  "Codwch,  ac 
ewch  ymaith,  canys  nid  âyma  eich  gorjẁwysfa"  Mica, 
2:10.  Nid  yw  yn  naturiaeth  y  pethau  hyn  i  Gristion 
gael  gorphwysfa  ynddynt.  Y  maent  yn  rhy  dlodion  i'n 
cyfoethogi ;  yn  rhy  isel  i'n  dyrchafu  i  happusrwydd  ac 
anrhydedd ;  yn  rhy  weigion  i  ddiwallu  ein  heneidiau ;  ac 
yn  rhy  ddarfodedig  i  fod  yn  foddlonrwydd  neu  yn  or- 
phwysfa  dragywyddol  i  ni.  Os  ydyw  llwyddiant,  a  pha 
bethau  bynnag  a  ddymunem  yma,  yn  rhy  ddirmygedig  i 
wneyd  duwiau  o  honynt,  y  maent  yn  rhy  ddirmygedig  i 
fod  yn  orphwysfa  i  ni.  Y  mae'n  angenrheidiol  i  orphwys- 
fa'r  enaid  fod  yn  ddigonol  i  gyfrannu  boddlonrwydd  par- 
haus.  Ond  y  mae  y  diddanwch  y  mae  creaduriaid  yn 
ei  roddi  yn  heneiddio,  yn  pylu,  ac  yn  darfod,  wedi  cael 
ychydig  fwyniant  o  hono.  Pe  gwelai  Duw  yn  dda  wlawio 
arnom  ymborth  angelion,  nyni  a  fyddem,  yn  fuan  iawn, 
yn  barod  i  laru  ar  y  manna  nefol.  Os  na  chawn  ryw 
newydd-beth,  a  hynny  yn  fynych,  i'n  diddanu,  nyni  a 
fyddwn  yn  bur  dueddol  o  ddiflasu  yn  fuan  iawn  ar  ryw 
ddiddanwch,  neu  ddifyrrwch  bydol  a  chnawdol.  Y  mae 
yr  holl  greaduriaid  i  ni  yn  debygag  yw  y  blodau  i'r  wen- 
hynen  ;  nid  oes  ond  ychydig  fêl  ar  yr  un  o  honynt,  ac 
felly  nyni  a  fyddwn  yn  sippian  ychydig  ar  bob  un,  ac  yn 
ehedeg  at  un  arall.  A  pha  mwyaf  yr  adnabyddom  y  cre- 
adur,  lleiaf  oll  o  gyssur  fydd  i'w  gael  oddiwrtho.     A'r 

rhai  hynny  a  fyddant  yn  ei  garu  fwyaf,  nid  ydynt  yn 
gweled  ond  ei  harddwch  allanol,  ac  heb  ganfod  ei  wag- 
edd  a'i  wrthuni  tufewnol.  Wedi  i  ni  ddyfod  i  adnabod 
yn  holîol  gyflwr  pobl  eraill,  ac  wedi  i  ni  ganfod  y  drwg  yn 
gystal  a'r  da,  a'u  diífygion  yn  gystal  a'u  rhinweddau,  nyni 
a  fyddwn,  wedi  hynny,  yn  darfod  synnu  a  rhyfeddu. 

§  16.  (6)  Meddiannu  creaduriaid  a  moddion  heb  Dduw, 
sydd  yn  ychwannegiad  ar  ein  trallod  a'n  trueni.  Pe  dy- 
wedai  Duw  wrthym,  "Cymmerwch  fy  nghreaduriaid,  fy 
ngair,  fy  ngweision,  fy  ordinhadau,  hebof  fi,"  a  farnech 
chwi  hynny  yn  happusrwydd  1  Pe  byddai  gennych  air 
Duw,  ond  nid  y  Gair  yr  hwn  sydd  Dduw,  neufara'r  Ar- 
glwydd,  ond  nid  yr  Arglwydd  yr  hwn  yw'r  gwir  Fara  ; 
neu  yn  gallu  gwaeddi,  gyda'r  Iuddewon,  "  Teml  yr  Ar- 
glwydd,"  ac  etto  heb  gael  Arglwydd  y  deml  j  yn  ddiau, 
happusrwydd  gwael  fyddai  hyn  oll.  Pa  un  ai  happusach 
ai  mwy  truenus  a  fu  trigolion  Capernaum,  o  gael  gweled  y 
gweithredoedd  nerthol  y  rhai  a  w^lsant,  a  chlywed  geir- 
iau  Crist  y  rhai  a  glywsantl  Yn  ddiau  yr  hyn  sydd  yn 
ychwannegu  ein  pechod  a'n  trueni,  nis  gall  fod  yn  or- 
phwysfa  i  ni. 

§  17.  (7)  I  gadarnhau  hyn  oll,  gadewch  i  ni  edrych  ar 
ein  profiad  ein  hunain  a  phrofiad  eraill.  Y  mae  myrdd- 
iynau  wedi  gwneyd  ymgais,  ond  a  gafodd  un  dyn  erioed 
orphwysfa  ddigonol  i'w  enaid  ar  y  ddaear  ]  Nid  wyf  yn 
gwadu  na  chawsant  rywfath  o  fwyniant,  ond,  yn  ddiau, 
ni  chawsant  na  hoddlonrioydd  na  gorphwysfa.  Ac  a  allwn 
ni  ddisgwyl  cael  yr  hyn  ni  chafodd  yr  un  dyn  erioed  o'n 
blaen  %  Nid  oedd  ei  deyrnas  yn  ymddangos  o  ddim  gwertk 
yn  ngolwg  Ahab  heb  gael  gwinllan  Naboth,  ac  a  foddlon- 
odd  hono  e£  wedi  iddo  ei  chael  ]  Ped  edrychech  ar  hyd  yr 
holl  ddaear  am  orphwysfa,  megis  colommen  Noah,  chwi  a 
ddychwelech  yn  ol,  gan  gyfaddef  na  allech  ei  chael.  Dos, 
gofyn  i  Anrhydedd,  A  oes  gorphwysfa  yma  %  Yr  un  peth 
a  fyddai  i  ti  geisio  gorphwysfa  yn  mhenau'r  mynyddoedd 
mwyaf  tymhestlog,    neu  yn   íflammau   tanllyd   mynydd 

_3£tna.  Gofynwch  i  Olud,  A  oes  gorphwysfa  yma  1  At- 
tebai,  "  Cyffelyb  i'r  hyn  a  gaech  ar  wely  o  ddrain."  Os 
gofynnwch  am  orphwysfa  i  Bleserau'r  Byd,  dywedant, 
mai  yr  un  peth  yw  ag  a  gâ  y  pysgodyn  pan  yn  llyngcu'r 
bach.  Pan  y  mae'r  pleser  felusaf  y  mae  angeu  agosaf. 
Ewch  at  Ddysgeidiaeth,  'ie,  ac  hyd  yn  nod  at  yr  ordin- 
hadau  sanctaidd,  a  gofynwch,  A  ddichon  eich  heneidiau 
gael  gorphwysfa  ynddynt  %  Chwi  a  allech,  yn  wir,  dder_ 
byn  oddiwrthynt  gangen  olewydden  fel  arwydd  gobaith, 
ac  fel  y  maent  yn  foddion  tuag  at  gael  yr  orphwysfa,  ac 
fel  y  maent  yn  perthynu  i  dragy  wyddoldeb  ;  ond  am  ddim 
boddlonrwydd  neu  happusrwydd,  ag  sydd  ynddynt,  wrth- 
ynt  eu  hunain,  chwi  a  fyddech  mor  anfoddlon  ac  anes- 
mwyth  ag  o'r  blaen.  Pa  mor  union  y  gallai  y  rhai  hyn 
oll  ein  hatteb,  megis  ag  yr  attebodd  Jacob  Rahel :  "A 
ydym  ni  yn  Tíe  Duw,fel  y  delecli  attom  ni  i  gael  gorphwys- 
fa  ì  Gen.  30  :  2.  Nis  gall  goruchafiaeth  holl  fawrion  y 
byd,  na  llysoedd  brenhinoedd,  na  phalasau'r  holl  wledydd, 
na  threfydd,  na  dinasoedd,  na  masnachdai,  na  maesydd, 
trysorau,  llyfr-gelloedd,  bywyd  unigol,  neu  ymysg  pobl, 
darllen,  myfyrio,  a  phregethu,  nac  un  peth  arall  dan  haul, 
roddi  i  ni'r  fath  beth  a'r  gyfryw  orphwysfa.  Pe  gofynech 
i'r  meirw  dros  yr  holl  genedlaethau,  neu  i'r  rhaibywtrwy 
holl  deyrnasoedd  y  byd,  hwy  a  ddywedent  oll,  "  Nid  oes 
yma  orphwysfa."  Neu  os  na  foddlonwch  ar  brawf  eraill, 
cymmerwch  eich  prawf  eich  hun.  A  ydych  cliwì  yn  cofio 
rhyw  sefyllfa  a  roddodd  i  chwi  gyflawn  foddlonrwydd  % 
Neu,  os  cawsoch  ryw  ychydig  gyssur,  a  fu  hynny  o  hir 
barhad  1  Yr  ydwyf  yn  ciedu  y  gallwn  oll  ddywedyd  am 
ein  gorphwysfa  ddaearol,  megis  y  mae  St.  Paul  yn  dy- 
wedyd  am  ein  gobaith,  Pe  yn  y  byd  liwn  ynunig  y  byddai 
gennym  obaith,  truenusaf  oW  lioll  ddynion  afyddem. 

§  18.  Os  ydym,  gan  hynny,  yn  credu'r  ysgrythyrau,  neu 
reswm ;  neu  os  ydym  yn  coelio  ein  profiad  ein  hunain 
a'r  holl  fyd,  nyni  a  allwn  weled  nad  oes  i  ni,  yma,  yr  un 
orphwysfa.  Etto,  pa  mor  aml  y  mae  y  rhàn  fwyaf  o  honom 

yn  euog  o'r  pechod  hwn,  sef  ceisio  gorphwysfa  yn  y  byd 
a'i  bethau !  Pa  sawl  gwaith  y  byddwn  yn  sefyll  ac  yn 
cloffi  rhwng  dau  feddwl,  cyn  gwneuthur  o  honom  yr  Ar- 
glwydd  yn  orphwysfa  i  ni !  Ymha  fath  fodd  y  gorfydd 
i'r  Arglwydd  ein  gyrru,  a'n  llosgi  allan,  o  bob  lle,  o  bob 
cyflwr,  rhag  eistedd  o  honom  i  lawr,  a  gorphwys  yno ! 
Pan  fyddo'r  Arglwydd  yn  rhoddi  i  ni  lwyddiant,  neu  gyf- 
oeth,  neu  anrhydedd,  nyni  a  fyddwn  yn  barod  yn  ein  cal- 
onnau  i  ddawnsio  o'u  blaen,  megis  yr  Israeliaid  o  flaen  y 
llô  aur,  a  dywedyd,  Da  yw  i  ni  foà  yma.  Os  bydd  iddo 
chwerwi  yr  holl  bethau  hyn  i  ni,  mór  aflonydd  ydym  nes 
y  melusir  ein  cyflwr,  fel  y  caffbm  eistedd  eilwaith,  a  gor- 
phwys  lle  yr  oeddym  !  Neu,  os  digwydd  i'r  Arglwydd 
fyned  ymlaen  i'n  gwellhau  o'r  afiechyd  hwn,  ac  felly  gym- 
meryd  ymaith  y  creadur  oddiwrthym,  fel  y  byddwn  yn 
ymboeni,  yn  ymofidio,  yn  cwyno,  yn  gweddio,  gan  ddeis- 
yfu  arno  adferu  i  ni  ein  heilun  drachefn,  fel  y  gorphwys- 
om  ynddo  !  A  thra  yr  ydym  wedi  cael  ein  difeddiannu 
o'n  heilun  gynt,  etto,  yn  hytrach  na  dychwelyd  at  Dduw, 
ni  afyddwn  ynymyfrydu  yn  y  gobaith  o'i  ail-feddianu,  ac 
yn  gwneuthur  y  gobaith  hwnw'n  orphwysfa,  neu  byddwn 
yn  chwilio  o  amgylch  o  greadur  i  greadur,  fel  y  canfydd- 
om  ry wbeth  i  lenwi  ei  le ;  ie,  ac  os  digwydd  i  ni  fethu  a 
chael  un  tegan  arall  yn  ei  le,  etto  gwell  gennym  diigo  yn 
y  cyfryw  gyflwr  truenus,  a  gwneuthur  rhyw  fath  o  or- 
phwysfa  felly,  yn  hytrach  na  gadael  y  cwbl  oll  a  dychwel- 
yd  at  Dduw.  Oh  !  ein  gwrthwynebrwydd  melldigedig  i 
garu  Duw,  i  ymostwng  iddo,  ac  ymorphwys  ynddo.  Pe 
byddaiunlle  yn  uffern  yn  oddefadwy,  gwell  fyddai  gan  yr 
enaid  orphwys  yno  na  dyfod  at  Dduw.  Ië,  pan  y  mae 
efe  yn  ein  dwyn  ni  atto  ei  hun,  ac  wedi  ein  gwneuthur  ni 
yn  wybyddus  o  werth  ei  ftyrdd  a'i  wasanaeth,  y  twyll  di- 
weddaf  o'r  cwbl  sydd  yma;  gwell  gennym  ymsefydlu  ar 
y  ffyrdd  hynny  sydd  yn  llafaru  am  dano,  ar  y  rhoddion 
hynny  sydd  yn  deilliaw  oddiwrtho,  na  dyfod  drosodd  yn 
hollol  atto  ef.    Gyd-gristionogion,  na  ryfeddwch  fy  mod 

yn  dywedyd  cymmaint  ynghylch  ymorphwys  yn  y  cre- 
adur ;  yn  hytrach,  gochel,  O  ddarllenydd  !  rhag  dy  fod 
di  dy  hun  yn  euog  o  wneuthur  felly.  MeddyÜaf  dy  fod 
wedi  dy  argyhoeddi  cyn  belled  o  wagedd  golud,  anrhyd- 
edd,  a  phleserau'r  býJ,  fel  y  gelJi,  yn  hawdd,  ymwadu  â'r 
holl  bethau  hyn  :  a  da  iawn,  os  felly  yr  ydwyt;  ac  etto 
nid  ydwyt  mor  ofnus  na  drwg-dybus  ynghylch  moddion 
gras  a  thybied  y  gelli  ymddigrifo  gormod  ynddynt,  yn  en- 
wedig,  gan  dy  fod  yn  gweled  y  byd  yn  eu  diystyru,  neu 
heb  gymmeryd  dim  hyfrydwch  ynddynt.  Yr  wyf  yn 
gwybod  fod  yn  rhaid  eu  caru  a'u  gwerthfawrogi  ;  a'r  hwn 
sydd  yn  cael  cyssur  mwy  mewn  un  peth  bydol  nac  yn- 
ddynt  hwy,  nid  yw  hwnnw  yn  Gristion.  Ond  pan  y  bydd- 
om  yn  ymfoddloni  yn  yr  ordinhadau  heb  Dduw,  ac  yn 
well  gennym  fod  yn  gwrando  pregeth  nac  yn  y  nefoedd, 
ac  yn  aelodau  o'r  eglwys  weledig  yma  nag  o'r  eglwys  or- 
foleddus  a  pherffaith  uchod,  yn  ddiau  nis  gall  hyn  lai  na 
bod  yn  gamsyniad  mawr.  Gall  dy  enaid  gymmeryd  hyf- 
rydwch  yn  yr  ordinhadau,  cyn  beìled  ag  y  mae  Duw  yn 
eu  bendithio  i  ti,  gan  gofio,  ar  yr  un  pryd,  ma*  nid  y  nef- 
oedd,  ond  y  blaen-ffrwyth  o  honi,  yw'r  pethau  hyn.  Tra 
yr  ydym  yn  gartrefol  yn  y  corph,  yr  ydym  oddicartreý 
oddiwrth  yr  Arglwydd,  (2  Cor.  5:6,)  a  thra  yr  ydym 
oddicartref  oddiwrtho  ef,  yr  ydym  oddicartref  odriiwrth 
ein  gorphwysfa.  Pe  byddai  Duw  mor  foddlon  i  fod  yn 
absennol  oddiwrthym  ni  ag  ydym  ni  oddiwrth  ef,  ac  mor 
anewyllysgar  i  fod  yn  orphwysfa  i  ni  ag  ydym  ni  i  or- 
phwys  ynddo  ef,  nyni  a  gaem  ein  gadael  i  ysgariaeth  dra- 
gywyddol  a  diorphwys  oddiwrtho.  Mewn  gair,  megis  ag 
yr  ydych  yn  cydnabod  mor  anweddus  yw  bod  yn  duchan- 
llyd  ac  yn  anfoddlon  i'ch  cyflwr,  felly  bydded  i  chwi,  yr 
un  modd,  weled  mai  pechod  mawr  yw  ymfoddloni  ac  yra- 
orphwys  mewn  dim  arall  ond  yn  Nuw  yn  unig  :  a  bydded 
i  chwi  weddio  ar  yr  Arglwydd  am  faddeu  i  chwi'r  tuedd- 
iad  drwg  hwn  o  garu'r  creadur  yn  fwy  nâ'r  Creawdwr. 
A  bydded  i  chwi  fod   yn  dra  gofalus  i  wylio  a  gweddio 

bob  amser,  rhag  ymollwng  o  honoch  i'r  pechod  mawr  a 
thra  chyffredin  hwn,  yn  anad  yr  holl  blâau  sydd  tu  yma 
i  uffern,  sef,  ymsefydlu  neu  ymorphwys  mewn  rhyw  le 
neu  ryw  beth  yn  fyr  o'r  nefoedd,  neu  geisio  gosod  eich 
serch  a'ch  calonau  ar  ddim  arall  ond  Duw  yn  unig,  fel  na 
byddo  gan  eich  heneidiau  yr  un  orphwysfa  arall. 

§  19.  (III.)  Y  peth  nesaf  i  ni  i'w  ystyried,  yw  ein  han- 
ewyllysgarwch  afresymmol  i  farw,  fel  y  byddo  i  ni  gael 
mwynhau  gorphwysfa'r  saint.  Yr  ydym  yn  hwyrfrydig  i 
ymadael,  megis  Lot  o  Sodom,  hyd  oni  byddo'r  Arglwydd, 
o  drugaredd  tuag  attom,  yn  ein  Husgo  ymaith  yn  erbyn 
-ein  hewyllys.  Yr  wyf  yn  cyfaddef  nad  yw  angeu,  ynddo 
ei  hun,  yn  ddymunol,  etto  dyma'r  ffordd  gyffredin  i'r  or- 
phwysfa  honno  sydd  mor  dra  dymunol.  Ond  o  herwydd 
nad  ydym  yn  meddwl  fawr  am  y  pechodhwn,  gan  ei  farnu 
yn  drosedd  bychan,  gadewch  i  mi  osodo'ch  blaen  chwi  ei 
natur,  ac  hefyd  ei  feddyginiaeth  mewn  amryw  ystyriaeth- 
au.  Ymlaenaf,  ac  yn  fwyaf  enwedigol — y  mae  ynddo  lawer 
gwreiddyn  o  anghrediniaeth.  Canys  pe  gallem  hollol 
gredu  o'n  calonnau  mai  sicraf  air  Duw  sydd  yn  cynnwys 
yr  addewid  o'r  orphwysfa,  a  bod  Duw  yn  bwriadu 
gwneuthur  yr  hyn  y  mae  efe  yn  ei  addaw,  ac  y  bydd  efe 
yn  sicr  o  gyflawni  yr  hyn  a  lefarodd  :  a  phe  gallem  gwbl 
gredu  fod  y  cyfryw  wynfyd  wedi  ei  ddarparu  ar  fedr  y 
gwir  gredinwyr,  aros  yn  y  bywyd  hwn  a  fyddai,  yu  ddiau, 
yn  fwy  annioddefol  ac  ofnadwy  gennym  nac  ofn  marwol- 
aeth,  a  meddyliem  bob  dydd  yn  Jlwyddyn,  hyd  onis  deuai 
dydd  ein  cyfnewidiad.  A  ydyw  yn  bossibl  ein  bod  yn 
credu  y  bydd  i  angeu  ein  symmud  o  gymmaint  trallod  a 
thrueni  i'r  cyfryw  ragorol  ogoniant,  a'n  bod  ninnau,  er 
hyn  oll,  mor  anewyllysgar  i  farw  ì  Ac  os  yr  amheuaeth 
o'n  rhàn  a'n  hawl  yn  y  gogoniant  hwnnw  sydd  yn  peri  i  ni 
ofni,  etto  fe  ddylai'r  grediniaeth  o  sicrwydd  â  godidawg- 
rwydd  yr  orphwysfa  ein  gwneuthur  yn  anesmwyth,  yn 
ymofyngar,  ac  yn  ymdrechgar,  hyd  onis  caffom  foddlon 
rwydd  ynghylch  ein   hawl    iddi.    Canys  er  fod  ffydd  ?. 

Christionogrwydd  yn  aml  yn  ein  genau,  etto,  y  mae  lle  i 
ofni,  fod  llawer  o  anghrediniaeth  a  phaganiaeth  yn  ein 
calonnau,  a  hyn  yw'r  achos  mwyaf  fod  arnom  gymmaint 
o  ofn  marw.  Achos  arall  o  hyn  yw  oerfelgarwch  ein  cal- 
onnau.  Pe  byddem  yn  caru  rhyw  gyfaill,  nyni  a  ewyllys- 
iem,  yn  ddiau,  gael  ei  gwmpeini ;  ei  bresennoldeb  fyddai 
yn  gysurus  ac  yn  gomíforddus,  a'i  absennoldeb  yn  boenus 
gennym.  A  phan  y  byddo  efe  yn  dyfod  i  ymweled 
â  ni,  nyni  a'i  derbyniwn  ef  yn  llawen,  a  phan  fyddo 
marw,  nyni  afyddwn  yn  galaru,  ac  weithiau  yn  rhy  alar- 
us  ar  ei  ol.  A'r  ysgariad  oddiwrth  gyfaill  ífyddlon  sydd 
gyífelyb  i  rwygiad  un  o'n  haelodau  oddiwrth  ein  corph. 
Ac  oni  fyddai  ein  dymuniadau  tuag  at  Dduw  yn  gyífelyb 
i  hyn  pe  byddem  yn  ei  garu  yn  iawn  ì  Yn  hytrach,  oni 
ddylai  ein  cariad  tuag  atto  fod  yn  fwy  na  hyn  o  lawer, 
am  ei  fod  yn  llawer  mwy  ffyddlon  a  dymunol  na'r  cyfaill 
goreuî  Yr  Arglwydd  a'n  dysgo  i  edrych  yn  fanwl  i 
mewn  i'n  calonnau,  a  chymmeryd  mawr  ofal  rhag  i  ni 
dwyllo  ein  hunain  yn  yr  ystyr  yma  !  Pa  beth  bynnag  yr 
ydym  yn  ei  gymmeryd  arnom,  etto,  os  ydym  yn  caru  tad 
neu  fam,  gwr  neu  wraig,  plentyn  neu  gyfaill,  golud  y  byd, 
na'nbywyd  chwaith,  yn  fwy  nâ  Christ,  yn  ddíau,  nìd  yd- 
ym  yn  ddisgyblion  ffyddlon  iddo.  Pan  ddeuir  i'rprofiad, 
y  cwestiwn  fydd,  nid  pwy  a  bregethodd  fwyaf,  neu  pwy  a 
wrandawodd  fwyaf,  neu  pwy  siaradodd  fwyaf,  ond  pwy  a 
garodd  fwyaf.  Canys  ni  fyn  Crist  gymmeryd  pregethau, 
na  gweddiau,  nac  ymprydiau,  na  rhoddi  ein  holl  eiddo, 
na'n  cyrph  chwaith  i'w  llosgi,  yn  lle  cariad  tuag  atto.  A  all- 
wn  ni  fod  yn  ei  garu,  äc  etto  heb  ofalu  pa  hyd  y  byddom 
oddiwrtho  %  A  ydoedd  yn  gymmaint  llawenydd  i  Jacob 
weled  wyneb  Joseph  yn  yr  Aipht  %  Ac  a  fydd  i  ni  ym- 
foddloni  heb  gael  golwg  ar  Grist  yn  y  gogoniant,  ac  er 
hynny  ddywedyd  ein  bod  yn  ei  garu  ì  Ni  feiddiaf  ben- 
derfynu  nad  oes  gennym  ddim  cariad  atto,  pan  yr  ydym 
mor  anfoddlon  i  farw,  ond  hyn  a  allaf  ddywedyd,  pe  bydd- 
ai  gennymfîoy  ogariad,  nyni  a  fyddem  yx\ftoy  eioyllysgar 

i  farw.  Pe  byddai'r  tân  sanctaidd  yma  wedi  ei  ennyn  yn 
iawn  yn  ein  calonnau,  nyni  a  fyddem  yn  barod  i  waeddi 
allan  gyda  Dafydd,  "  Fel  y  brefa  yr  hyàà  am  yr  afonydd 
dyfroedd,felly  yr  hìraethafy  enaid  am  danat,  O  fy  Nuw. 
Sychedig  ywfy  enaid  am  Dduw,  am  y  Duw  byw :  pa  bryd 
y  deuaf  ac  yr  ymddangosaf  ger  bron  Duw  V*  Salra 
42  :  1,  2.  Oddiwrth  ein  hanewyllysgarwch  i  farw,  ym- 
ddengys  nad  ydym  wedi  blino  ar  bechod.  Pe  cymmerem 
bec-hod  megis  ein  gelyn  pennaf,  nid  ewyllysiem,  yn  ddiau, 
gael  ei  gyfeillach  mor  hir.  O  !  galon  ynfyd,  bechadurus! 
a  fuost  ti  raor  hir  yn  lloches  pob  chwantau  aílan,  yn  ífyn- 
non  yn  bwrw  allan,  yn  ddibaid,  ddyfroedd  chwerwon  tros- 
eddiadau,  ac  nid  ydwyt  etto  wedi  blino  !  O  enaid  truan  ! 
a  ydyw  dy  holl  swydd-gynheddfau  yn  dechreu  ammharu  ì 
a  wyt  ti  yn  gwaethygu  mor  druenus  yn  dy  holl  orchwyl- 
ion  ]  a  ydyw  dy  galon  wedi  bod  mor  hir  yn  faes  mor 
ífrwythlon  i  bob  anwiredd  1  ac  onid  wyt  ti  etto  yn  flinder- 
ogì  a  fynnit  ti  aros  etto  mewn  cyflwr  mor  ammherfíaith, 
yn  griddfan  dan  wendidau  ì  a  f u  dy  bechod  o  gymmaint 
budd  ac  elw  i  ti,  yn  fath  waith  mor  hyfryd,  fel  ag  yr  wyt 
yn  ofni  gweled  dydd  dy  ymadawiad  ?  Ac  onid  allai  Duw, 
yngyfiawn,  roddi  i  ti  dy  ddymuniadau,  aselio  i  ti'r  leaseo 
ganiattad,  i  drigo  ymhell  oddiwrtho,  ac  felly  hoelio  dy 
glustiau  wrth  ddrysau  trueni,  a'th  gau  allan  yn  dragy- 
wydd  o'iogoniant  rhagorol  ?  Pan  yr  ydym  mor  wrthwyn- 
ebus  i  glywed  na  meddwl  am  symmud  oddiyma,  dangos- 
iad  ac  arwyddoccad  ydyw  hynny  nad  ydym  yn  canfod 
gwagedd  y  creadur.  O !  enaid  ynfyd,  truenus !  a  fydd 
y  carcharor  yn  ocheneidio  yn  llioytfiog,  gan  fawr  chwen- 
nych  gollyngdod,  a  phob  caeth  yn  hiraethu  amjubilì,  a 
phob  salw  am  iechyd,  a  phob  newynog  am  fwyd,  a  thithau 
yn  unig  yn  casâu  gwaredigaeth  1  A  fydd  y  morwr  yn  ew- 
yllysio  gweled  y  tir,  y  llafurwr  yn  dymuno  gweled  y  cyn- 
hauaf,  y  gweithiwr  i  dderbyn  ei  gyflog,  yr  ymdeithydd  yn 
hiraethu  am  ei  gartref,  y  rhedegwr  i  ennill  y  gamp,  a'r 
rhyfelwr  i  gael  y  maes,  a  thithau  yn  anewyllysgar  i  weled 

dy  waith  wedi  ei  orphen,  ac  i  dderbyn  diwedd  dy  ffydd 
a'th  ddioddefiadau  ì  A  oedd  dy  ddioddefiadau  yn  rhy  w- 
beth  amgen  nâ  breuddwydion  ì  Os  felly  yr  oeddent,  tyb- 
iaf  na  ddylai  fod  arnat  ofn  deffroi  bellach.  Neu,  yn  hyt- 
rach,  onidjdyw  difyrrwch  a  gwagedd  y  byd  yn  gyffelyb 
i  hûn  y  boreu  neu  gysgodauW  hwyr  ì  Neu  a  ydyw'r  byd, 
yn  ddiweddar,  wedi  troi  yn  fwynach  ac  yn  fwy  caredig  ì 
Nyni  a  allwn,  (ar  antur  megis,)  trwy  beryglu  ein  bywyd, 
ymfoddloni  yma  a  gwneuthur  cynghrair  â'r  byd ;  ond  ar 
yr  un  pryd,  nyni  a  allwn  goelio  hyn,  na  wiw  ymddiried 
iddo,  ac  na  fydd  efe  byth  yn  bur  i  ni.  O !  enaid  annheil- 
wng,  anniolchgar  !  yr  hwn  a  ddewisit  drigo  mewn  gwlad 
o  dywyllwch,  a  chrwydro  yma  mewn  anialwch  gwyllt  ac 
anffrwythlon,  yn  hytrach  na  bod  mewn  gorphwysfa  gyda 
Iesu  Grist !  yr  hwn  a  ewyllysit  aros  ymysg  bleiddiaid,  a 
dioddef  beunydd  frathiadau'r  ysgorpionau,  yn  hytrach  na 
moli  Duw  gyda  llu'r  nefoedd  ! 

§  20.  Y  mae'r  anewyllysgarwch  hwn  i  farw  yn  ein  cy- 
huddo  o  fradwriaeth  yn  erbyn  Brenin  y  gogoniant !  Can- 
ys  onid  yw  hyn  yn  ddewisiad  o'r  ddaear  yn  hytrach  na 
Duw,  a  dewis  pethau  presennol  a  gweledig  i  fod  i  ni  yn 
happusrwydd  !  ac  felly  eu  gwneuthur  hwy  yn  eilun,  neu 
yn  dduw  i  ni !  Pe  gwnaem,  mewn  gwirionedd,  olygu 
Duw  megis  ein  diben  pennaf,  megis  ein  gorphwysfa,  ein 
hetifeddiaeth,  ein  tryssor,  pa  fodd  y  byddai  bossibl,  nad. 
ewyllysiem  ei  fwynhau  1  Ac  ymhellach,  y  mae  hyn  yn 
arwyddoccau  rhyw  ffûg  a  thwyll.  Canys,  a  allech  chwi 
ddisgwyl  i  ryw  rai  eich  coelio,  pan  y  byddoch  yn  galw'r 
Arglwydd  eich  hunig  obaüh,  ac  yn  llafaru  am  Grist  megis 
oll  yn  oll,  ac  yn  son  am  y  gorfoledd  hwnnw  sydd  ger  ei 
fron,  ac  etto,  er  hyn  i  gyd,  yn  dewis  dioddef  y  bywyd  cal- 
ettaf  yn  hytrach  na  marw  a  myned  i'w  bresennoldeM  Pa 
fath  hunan-wrthddywediad  yw  hyn,  i  lafaru  mor  galed  am 
y  byd  a'r  cnawd,  i  ocheneidio  a  chwyno,  o  achos  pechod 
a'n  dioddefiadau,  ac  etto  heb  ofni'r  un  diwrnod  yn  fwy  na 
hwnnw  sydd  i'n  dwyn  ni  i'r  rhyddid  tragywyddol !  Pa 

fath  ragrith  yw  hyn,  sef  cymmeryd  arnom  ymdrechu  a 
milwrio  am  y  nefoedd,  pan  nad  ydym  yn  ewyllysio  myn- 
ed  i  mewn  iddi !  a  threulio  un  awr  ar  ol  y  llall,  mewn 
gweddi  am  y  gwynfyd  nid  ydym  yn  chwennych  ei  fwyn- 
hau  !  Yn  hyn  o  beth  yr  ydym  yn  gwneuthur  cam  â'r  Holl- 
alluog  ac  â'i  addewidion,  ac  yn  dwyn  anghlod  ar  ei  ífyrdd 
yngolwg  y  byd  :  fel  pe  byddem  yn  ewyllysio  i  ddynion 
ammeu,  a  ydyw  Duw  cyn  gystal  a'i  air  ai  peidio,  a  pha  un 
ai  bod  y  cyfryw  ogoniant  ag  y  mae  yr  ysgrythyrau  yn  son 
am  dano  ]  Pan  y  mae'r  byd  yn  gweled  y  rhai  hynny  mor 
anewyllysgar  i  ollwng  eu  gafael  oddiwrth  bethau  gwel- 
edig,  sef  y  rhai  oeddent  yn  profFessu  eu  bod  yn  by w  trwy 
ífydd,  yn  ymffrostio  ynghylch  eu  gobaith  mewn  byd  arall, 
ac  yn  arferol  o  lafaru  gyda  diystyrwch  am  bob  peth  dan 
haul,  mewn  cyífelybiaeth  i'r  pethau  sydd  uchod — pan  y 
mae  yr  annuwiolion  yn  gweled  hyn,  y  maent'  yn  caledu 
mewn  anghrediniaeth,  a  drygioni,  a  chwantau  cnawdol  ! 
"  Yn  ddiau,  (meddant,)  pe  byddai'r  proffeswyr  hyn  yn 
disgwyl  mwynhau'r  cyfryw  ogoniant,  ac  yn  gwneuthur 
cyn  lleied  cyfrif  o'r  byd  hwn  ag  y  maent  yn  gymmeryd 
arnynt,  yn  sicr  ni  fyddent  hwy  eu  hunain  mor  anewyllys- 
gar  i'w  gyfnewid.".  Oh  !  pa  fodd  y  gallwn  wneyd  i  fynu, 
neu  roddi  rhyw  iawn,  am  y  cam  a  wnaethom  â  Duw  ac 
ag  eneidiau  truain,  trwy'r  cyfryw  ymddygiad  gwarthus  % 
Ac,  ar  y  llaw  arall,  y  fath  anrhydedd  i  Dduw,  y  fath  gad- 
arnhad  i  gredinwyr,  a'r  fath  argyhoeddiad  i  anghredin- 
wyr,  fyddai  gweled  Cristionogion  yn  atteb  diben  eu  proff- 
es  yn  hyn  o  beth,  ac'  yn  croesawu,  gyda  llawenydd,  y 
newydd  hwnnw,  sef  fod  amser  eu  hymadawiad  i'w  gor- 
phwysfa  yn  agoshau  ! — Y  mae  hyn  hefyd  yn  dangos  ein 
bod  ni  wedi  treulio  llawer  o  amser  yn  ofer,  neu  i  ddim 
diben  ;  canys  oni  chawsom  ni  holl  amser  ein  bywyd  i  bar- 
ottoi  i  farw  %  Cynnifer  o  fiynyddoedd  i  ymbarottoi  erbyn 
un  awr,  ac  a  ydym  ni  mor  ammharod  ac  anewyllysgar  etto  ! 
Pa  beth  a  wnaethom  ì  I  ba  ddiben  y  buom  byw  1  A  oedd 
gennym  ni  ryw  bethau  mwy  pwysfawr  i  ofalu  am  danynt? 

A  allasem  ni  ddyrnuno  cael  mwy  ac  amlach  rhybuddion  ? 
Pa  mor  fynych  yr  aeth  angeu  i  mewn  i  drigfannau  ein 
cymmydogion  !  Pa  cyn  amled  y  curodd  wrth  ein  drys- 
au  ni !  Pa  gynnifer  o  glefydau  a  fu  yn  blino  ein  cyrph, 
fel  ag  y  bu  yn  angenrheidiol  arnom  dderbyn  dedfryd 
marwolaeth  !  Ac  a  ydym  ni  yn  ammharod  ac  yn  anewyll- 
ysgar  ar  ol  y  cwbl  1  O  !  bechaduriaid  difraw,  calon-gysg- 
lyd  !  O  !  ddynion  diddaioni,  a  diystyrwyr  rhybuddion 
Duw  !  O!  ynfydion  twyllodrus !  yrhai  a  fradychasoch 
eich  heneidiau  eich  hunain  ! 

§  21.  Ystyriwch,  bod  heb  broíi  marwolaeth  yw  bod  yn 
ol  o  happusrwydd  dros  byth. — Diangc  rhag  marwolaeth 
yw  colli  gwynfyd,  onis  gwelai  Duw'  yn  dda  ein  symmud 
megis  Enoch  ac  Elias,  yr  hyn  nis  gwnaeth  cyn  nac  wedi 
hynny.  "  Os  yn  y  byd  yma  yn  unig  y  gobeithiwn  yn 
Nghrist,  truenusaf  o'r  holl  ddynion  ydym  ni."  1  Cor. 
15  :  19.  Os  na  ewyllysiech  farw,  a  myned  i'r  nefoedd, 
pa  beth  sydd  gennych  i'w  ddisgwyl  yn  ychwaneg  nag 
sydd  gan  un  o'r  JSpicureaid*  neu  anifail  1  Paham  yr  yd- 
ym  yn  gweddio,  yn  ymprydio,  ac  yn  galaru ;  paham  yr 
ydym  yn  dioddef  diystyrwch  y  byd  ;  paham  y'n  gelwir 
yn  Gristionogion,  ac  nid  yn  Baganiaid  neu  anffyddiaid,  os 
nad  ydym  yn  disgwyl  am  y  byd  sydd  ar  ddyfod  ì  A  ew- 
yllysit  ti  golli  dy  ffydd  a'th  lafur,  O  Gristion  ;  gweled  dy 
holl  ddyledswyddau  a'th  ddioddefiadau  yn  myned  yn 
ofer  ac  yn  ddiles,  a  cholli  diben  dy  fywyd,  a  Christ  Iesu 
yn  colli  ei  waed  yn  ofer  1  A  elli  di  ddymuno  gweledhyn 
oll,  a  thithau  yn  ymfoddloni  cymmeryd  yr  un  rhan  ag  un 
or  bydolion,  neu  yn  hytrach,  marw  fel  anifail  ?  Yn  hyt- 
rach  na  hyn,  bydded  i  ti  ddywedyd,  megis  y  dywedodd 
un  ar  ei  wely  angeu,  pan  ofynwyd  iddo  a  oedd  efe  yn 
foddlon  i  farw  ai  nad  oedd,  "Gadewch  i   hwnnw  fod  yn 


*  Canlynwyr  un  Epicurus,  barn  pa  un  oedd  mai  pleserau'r  byd  a  difyr- 
wch  cnawdol  yw'r  pen  daioni.  Y  Groegiaid  oeddent  baganiaid  cyn  dyf- 
odiad  Crist  i'r  byd. 

anfoddlon  i  farw  nad  yw  yn  ewyllysio  bod  gyda  Christ." 
A  ydyw  Duw  yn  ewyllysio  ein  gogoneddu  trwy  angeu,  a 
ninnau  yn  anwyllysgar  i  farw  fel  y  caffom  ein  gogoneddul 
Myfi  a  feddyliwn,  pe  byddai  rhyw  dywysog  yn  ewyllysio 
eich  gwneuthur  yn  etifedd  iddo,  na  fyddech,  mewn  un 
modd,  yn  anewyllysgar  i  dderbyn  yr  etifeddiaeth ;  canys 
y  cyfryw  haelioni  a  ddangosai  yr  anniolchgarwch  eithaf, 
a'ranhaeddedigaeth  mwyaf,  megis  y  mae  Duw  wedi  tyst- 
iolaethu  am  y  rhai  sydd  yn  barod  i  wneuthur  rhyw  esgus- 
odion  gwaelion  rhag  dyfod  at  Grist,  na  chaff  yr  un  oW 
gwyrhynny  a  wahoddwyà  broji  o'i  swpper  ;  (Luc,  14  :  24  ;) 
felly  hefyd  y  mae  yn  gyfiawn  iddo  drefnu  raewn  perthyn- 
as  i  ninnau,  y  rhai  ydym  yn  ymesgusodi  rhag  dyfod  i'w 
ogoniant.  Bu  yr  Arglwydd  Iesu  yn  foddlon  i  ddyfod  i 
lawr  o'r  nefoedd  i'r  ddaear  er  ein  mwyn  ni,  ac  a  fyddwn 
niyn  anfoddlon  i  ymadael  â'r  ddaear  a  myned  i'r  nefoedd, 
er  ei  fwyn  ef,  ac  er  ein  mwyn  ein  hunain  1  G-allasai  ef 
ddywedyd  :  "  Pa  beth  yw  hynny  i  mi,  os  gorfydd  i'r  pech- 
aduriaid  hyn  ddioddef?  Os  ydynt  yn  caru'r  cnawd  yn 
fwy  nâ'r  yspryd,  a'u  trachwantau  pechadurus  yn'fwy  na 
chariad  fy  Nhad ;  ac  os  ydynt  yn  dewis  gwerthu  eu 
heneidiau  am  ddim,  pwy  a  ddylai  fod  yn  golledwr?  Ai 
myfi,  gyda'r  hwn  y  gwnaethant  yn  anghyfiawn  ?  A  gânt 
hwy,  o'u  gwirfodd  droseddu  fy  neddfau,  a  minnau  ddi- 
eddef  y  gospedigaeth  ì  A  oedd  raid  i  mi  ddisgyn  i  lawr 
o'r  nefoedd  i'r  ddaear,  a.  gwisgo  gwisg  o  gnawd,  cael 
poeri  arnaf,  a'm  diystyru  gan  ddyn,  ac  wylo,  dioddef, 
gwaedu,  a  marw  marwolaeth  felldi^edig,  a  hyn  oll  er 
mwyn  pryfaid  truenus,  y  rhai  a  ddewisent  golli  eu  bywyd 
a  dinystrio  eu  heneidiau  yn  hytrach  nac  ymattal  rhag 
bwytta  un  tammaid  gwaharddiedig  ì  A  ddarfu  iddynt  hwy 
daflu  euhunain  ymaith  am  gyn  Ueied  gwerth,  ac  a  raid  i 
mi  eu  prynu  drachefn  â  chymmaint  pris  V  Fel  hyn  nyni 
a  welwn  fod  gan  C4rist  reswm  digonol  i  beri  iddo  fod  yn 
anfoddlon  ;  etto  efe  a  ymddarostyngodd  o'i  wirfodd  i  fod 
yn  Waredwr.     Ond  nid  oes  gennym  ni  yr  un  rheswm  yn 

erbyn  dyfod  atto  ef,  oni  fydd  i  ni  ymresymmu  yn  erbyn 
ein  hunig  obaith,  a  dadleu  o  blaid  ein  trallodion  a'n  gorth- 
rymderau,  fel  y  byddont  yn  barhaus.  Daeth  Crist  i  lawr 
i'n  dwyn  ni  i  fynu  atto  ;  ac  a  íÿnnem  ni  iddo  golli  ei  waed 
a'i  lafur,  a  dychwelyd  yn  ol  hebddom  'l  A  brynodd  efe 
ein  gorphwysfa  mor  ddrud  ì  A  bwrcasodd  efe  ein  het- 
ifeddiaeth  â'i  waed  1  Ac  a  ydym  ni,  wedi'r  cwbl,  yn  an- 
ewyllysgar  i  fyned  i  mewn  iddi  ì  Oh,  ddynion !  Crist 
Iesu,  ac  nyni,  sydd  ganddo  fwyaf  o  achos  i  fod  yn  anew- 
yllysgar.  Yr  Arglwydd  a  faddeuo  i  ni,  ac  a  iachäo  ein 
hanniolwch  ynfyd ! 

§  22.  Onid  ydym  ni  yn  cyd-fradwrio  â'n  gelynion  mwy- 
af  cretilon,  a  hynny  yn  eu  hamcanion  mwyaf  dichellgar, 
pan  yr  ydym  yn  anewyllysgar  i  farw,  a  myned  i'r  nef- 
oedd  \  Pa  beth  yw  gwaith  beunyddiol  y  diafol  ì  Onid 
cadw  ein  heneidiau  oddiwrth  Dduw.  Ac  a  fyddwn 
ni  yn  foddlon  i  hyn  1  Onid  peth  cyffelyb  fyddai  i  ni 
ewyllysio  un  hanner  o  utTern  i  ni  ein  bunain,  a  dymuno 
bod  yn  absennol  o'r  nefoedd  ì  Pa  fath  lawenydd  i  Satan 
ydyw  hyn,  fod  yr  un  dymuniad  i  ti  ac  yntau,  O  Gristion ! 
pan  y  mae  yn  gweled,  er  nad  all  dy  gael  i  itffl&rn,  etto  ei 
fod  yn  dy  rwystro  Vr  nefocdd,  ac  yn  dy  wneuthur  di  dy 
hun  yn  ymbiliwr  taer  am  hynny !  O  na  foddia'r  diafol 
cyn  gymmaint  i'th  niwed  dy  hun  !  Onid  ydyw  ein  hufnau 
beunyddiol  o  farwolaeth  yn  gwneuthur  ein  bywyd  yn 
boen  gwastaclol  i  ni  1  Pa  fodd  yr  ydym  yn  rrymhau  ein 
bywydau  â  dychryniadau  disail,  pan  y  gallem  fod  yn 
lìawn  o  lawenydd  mewn  beunyddiol  fyfyrdodau  am  y 
bywyd  sydd  i  ddyfod,  ac  â  meddy  liau  melus,  hyfryd 
am  y  gwynfyd  hwnnw !  Fel  hyn  yr  ydym  yn  difa  ein 
cyssuron,  ac  yn  yssu,  yn  ddiles,  ein  hyfrydwch  pennaf ! 
Pan  y  gallem  orwedd  i  lawr,  a  chyfodi  i  fynu,  a  rhodio 
allan,  gyda  chalonnau  yn  Uawn  o  orfoledd  duwiol,  yr  yd- 
ym,  yn  lle  hynny,  yn  llenwi  ein  hunain  âg  amrywiol  ofnau 
gofidus  !  Canys  yr  hwn  sydd  yn  ofni  marw,  sydd  hefyd 
yn  ofni  yn  wastadol ;  o  herwydd  fod  iddo  achos  i  ddisgwyl 

angeu  bob  amser.  A  pha  fodd  y  gall  bywyd  y  dyn  hwnw 
fod  yn  gyssurus,  yr  hwn  sydd  bob  amser  yn  ofni  colli  ei 
gyssuron  ì — Onid  ein  dychymmygion  ni  ein  hunain  ydyw 
yr  ofnau  hyn  o  farwolaeth,  neu  ryw  bethau  disylwedd,  y 
rhai  yr  ydym  ni  ein  hunain  yn  eu  creu  i'n  poeni  ein  hun- 
ain,  fel  pe  na  buasai  Duw  wedi  trefnu  digon  o  gystudd- 
iau  i'n  rhan,  ond  bod  yn  rhaid  i  ni  chwanegu  attynt.  Onid 
ydyw  angeu,  o  hono  ei  hun,  yn  ddigon  chwerw  i  gig  a 
gwaed,  ac  a  gawn  ni  ddyblu  a  threblu  ei  chwerwder  ì  Y 
mae'r  dioddefiadau  a  osodwyd  i  ni  gan  Dduw  i  gyd  yn 
tywys  i  ryw  ddibenion  da;  y  maent  yn  tywys  ymlaen 
trwy  gystuddiau  i  amynedd,  o  amynedd  i  brofiad,  ac  o 
brofiad  i  obaith,  ac  oddiyno,  yn  y  diwedd,  i  ogoniant.  Ond 
y  dioddefiadau  yr  ydym  ni  yn  eu  gwneuthur  i  ni  ein  hun- 
ain,  ydynt,  megis  cylch,  yn  ddiddiwedd  ;  o  bechod  i  ddi- 
oddefiadau,  ac  o  ddioddefiadau  i  bechod,  ac  oddiyno  i 
gystuddiau  dracheíh.  Ac  nid  hynny  yn  unig,  ond  y  maent 
yn  amlhau  fel  y  maent  yn  myned  ymlaen ;  ac  y  mae  pob 
pechod  yn  fwy  nâ'r  un  blaenorol,  ac  hefyd  pob  un  o'n  di- 
oddefiadau  yn  yr  un  modd.  Felly,  os  nad  ydym  yn  medd- 
wJ  fod  Duw  wedi  ein  gwneuthur  i  fod  yn  hunain-boenid- 
wyr,  nid  oes  i  ni  fawr  achos  i  faethu  a  chynnwys  yr  oíhau 
hyn  o  farwolaeth ! — Ac  onid  ofnau  disail,  afreidiol,  ac  an- 
fuddiol  ydynt !  Canys,  megis  nas  gall  ein  holl  ofal  wneyd 
un  blewyn  yn  wyn  neu  yn  ddu,  nac  ychwanegu  un  cyfydd 
at  ein  maintioli,  felly  hefyd  nis  gall  ein  hofnau  leihau  na 
rhwystro  ein  dioddefiadau,  na  chwaith  oedi  ein  marwol- 
aeth  un  awr :  ewyllysgar  neu  anewyllysgar,  bydd  raid  i 
ni  fyned  ymaith.  Ofnau  llawer  un  a  fuont  yn  achos  o 
brysuro  ei  ddiwedd,  ond  ni  ddarfu  i  ofnau  neb  erioed  droi 
marwolaeth  heibio.  Digon  gwir,  y  mae  ofn  pwyllog 
mewn  perthynas  i'r  perygl  wedi  angeu  wedi  bod  o  les  i 
lawer,  ac  y  mae  yn  hynod  o  fuddiol  i  ragflaenu  y  perygl ; 
eithr  i  aelod  o  Grist,  ac  etifedd  i'r  nefoedd,  arswydo  an- 
turio  i'w  etifeddiaeth  ei  hun,  sydd  ofn  pechadurus  ac  af- 
reidiol.     Ac  onid  yw  ein  harswyd  i  farw,  yn  adnewyddu 

grym  llawer  o'n  profedigaethau  %  Beth  wnaeth  i  Pedr 
wadu  ei  Arglwydd  ]  Beth  sydd  yn  gwneyd  i  wrthgilwyr 
mewn  amseroedd  erlidigaethus  adael  y  gwir  %  Beth  sydd 
yn  gwneyd  i  ddalen  werdd  íFydd  ddiwreiddiedig  wywo  o 
flaen  gwres  erlidigaeth  ì  Gall  ofn  carchar  a  thlodi  wneyd 
llawer  o  ddrwg,  ond  ofn  angeu  a  wna  lawer  mwy.  Cym- 
maint  bynnag  o  ofn  angeu  fyddo  arnom,  cymmaint  a  hyn- 
ny  o  lwfrdra  a  fyddwn,  yn  gyífredin,  yn  ei  ddangos  yn 
achos  Duw;  hebiaw  y  lluaws  dychymmygion  ofergoelus, 
ac  anfoddlonrwydd  i  drefniadau  Duw,  a  meddyliau  caled- 
ion  am  ei  ragluniaethau,  am  ba  rai  y  mae'r  pechod  hwn 
yn  ein  gwneyd  yn  euog. 

§  23.  G-adewch  i  ni  hefyd  ystyried  y  fath  amser  cyfadd- 
as  y  mae'r  rhan  fwyaf  o  honom  wedi  ei  gael.  Paham  na 
fyddai'r  dyn,  yr  hwn  sydd  yn  meddwl  marw  ryw  amser, 
mor  foddlon  i  farw  pan  yn  ddeg  ar  hugain  neu  ddeugain 
oed,  a  phan  y  byddo  yn  ddeg  a  thrugain  neu  bedwar  ug- 
ain  ì  Ni  wna  hir  amser  lwyr  ddinystrio  llygredigareth  ; 
canys  ni  fydd  hwn,  un  amser,  yn  darfod  neu  yn  diflanu  gan 
oedran.  Ond,  yn  hytrach,  os  na  chwanegir  ein  grasusau 
cystal  a'n  hamser,.  yr  ydym,  wrth  naturiaeth,  yn  myned 
yn  waeth.  "  O  fy  enaid  ymâd  mewn  heddwch."  Ac  fel 
nas  gelli  ewyllysio  mwynhau  golud  ac  anrhydedd  yn 
ddiddiwedd,  felly  hefyd,  na  ddymuna  fod  dy  amser  yn  y 
byd  yn  ddiderfyn.  Pe  byddai  i  ti  iawn  ystyried  mor 
anhaeddiannol  ydwyt  o  un  awr  o'r  amynedd  hwnnw  y  bu 
Duw  mor  hir  yn  ei  ddangos  tuag  attat,  tydi  a  gyfaddefit 
dy  fod  wedi  cael  hir  amser.  Onid  Dwyfol  ddoethineb  sydd 
yn  penderfynu'r  amser  1  Ei  ewyllys  ef  ydyw  dwyn  an- 
rhydedd  iddo  ei  hun,  oddiwrth  amrywiol  bobl,  ac  mewn 
amrywiol  oesoedd,  ac  nid  oddiwrth  un  dyn  nac  un  oes  yn 
unig.  A  chan  weled  dy  fod  wedi  cael  amser  i  orphen  dy 
waith,  ac  i  redeg  dy  yrfa,  mae'n  rhaid  i  ti  ymfoddloni  i 
ddyfod  i  lawr  fel  y  caftb  eraill  dy  le,  y  rhai  y  mae  mor 
angenrheidiol  iddynt  gael  amser  at  y  gwaith  a  thithau. 
Lle  y  mae  amser  mawr  yn  cael  ei  roddi,  y  mae  dyled- 

swydd  fawr  yn  ofynol.  Gweddia,  gan  hynny,  am  ras  i'w 
defnyddio'n  well ;  ond  bydded  i  ti  ymfoddloni  i  hynny  o 
amser  a  welodd  Duw  yn  dda  ei  roddi  i  ti.  Tydi  a  gefaist 
hefyd  bob  peth  angenrheidiol  tuag  at  dy  gynhaliaeth  yn 
y  byd.  Hawdd  y  gallasai  Duw  wneuthur  dy  fywyd  yn 
faich  i  ti,  fel  y  buasai  arnat  gymmaint  o  ofn  byw  ac  sydd 
arnat  yrwan  o  ofn  marw.  Gallasai  Duw  adael  i  ti  fyw 
mewn  anwybodaeth  dy  holl  ddyddiau,  heb  ddyfod  i  ad- 
nabyddiaeth  o  Grist ;  ond  yn  lle  hynny,  rhyngodd  bodd 
iddo  agor  dy  lygaid  yn  moreuddydd  dy  amser,  a  dysgodd 
i  ti,  mewn  pryd,  i  ba  ddiben  yr  anfonwyd  di  i'r  byd.  A 
ryngodd  bodd  hefyd  i'th  Dad  nefol  i'th  goelbren  syrthio 
yn  Ewrop,  ac  nid  Asia,  Affrica,  neu  America  ?  ac  yn 
Lloegr,  neu  Gymru,  yn  hytrach  nag  yn  yr  Yspaen  neu'r 
Eidal  ì  A  lanwodd  yr  Arglwydd  dy  holl  fy  wyd  â  thru- 
gareddau,  ac  a  ydwyt  ti  yn  awr  yn  gweled  dy  ran  yn  rhy 
fechan  ì  Y  fath  nifer  o  oriau  cysurus,  o  Sabbothau  di- 
ddan,  o  fyfyrdodau  hyfryd,  o  gyfeillion  profiadol,  o  war- 
edigaethau  rhyfeddol,  o  oedfáon  rhagorol,  o  lafurllwydd- 
iannus,  o  newyddion  cysurlawn,  o  brofiadau  melusion,  a 
rhagluniaethau  rhyfeddol,  y  bu  dy  fywyd  yn  gyfranog  o 
honynt !  A  ydyw  dy  fywyd  wedi  bod  mor  felus,  fel  nad 
ydwyt  yn  ewyllysgar  i  ymadael  1  Ai  dyma  dy  ddiolchgar- 
wch  i'r  hwn  sydd  yn  dy  clynnu  fel  hyn  i  fwynhau  eifelus- 
der  ei  hun  ?  Oh,  enaid  diddeall !  da  fyddai  i  ti,  pe  byddit 
mor  awyddus  i  fwynhau  tragywyddoldeb  o  hyfrydwch, 
ag  wyt  i  fwynhau  bywyd  darfodedig  a  diflannedig;  pe 
byddit  yn  hiraethu  cymrnaint  am  bresennoldeb  Duw  mewn 
gogoniant,  ag  wyt  i  aros  yma  ar  y  ddaear !  Canys  yna  y 
byddit  yn  barod  i  waeddi  allan,  "Paham  yr  oeda  ei  gerbyd 
ddyfod  ?  Paham  yr  arafodd  olwynion  ei  gerbydau"  Barn. 
5  :  28.  "  Pa  hyd,  Arglwydd,  pa  hyd  ?"  Beth  pe  b'ai  Duw 
yn  canniatau  i  ti  fyw  lawer  o  flynyddoedd,  ond  yn  cymer- 
yd  ymaith  y  trugareddau  hynny,  y  rhai  y  caniatâwyd  i  ti  éu 
mwynhau  hyd  yn  hyn,  onid  allai  efe  roddi  i  ti  fywyd  féì  y 
rhoddodd  y  sofl-ieir   i'r  Israeliaid   grwgnachlyd  ?   Num. 

11  :  33.  Efe  a  allai  roddi  i  ti  fywyd,  hyd  onis  byddai  yn 
flin  gennyt  dy  einìoes,  a  chystal  gennyt  ymadael  ag  oedd 
gan  Judas  neu  Ahitophel ;  ac  efe  a  allai  dy  wneyd  yr  un 
fath  allawer  o  greaduriaid  truenus  yn  y  byd,  y  rhai  ni  fedr- 
ant  ond  prin  ymatal  rhag  dieneidio  eu  hunain.  Na  fydd 
gan  hynny  mor  daer  am  fywyd,  yr  hyn  a  all  droi  yn  farn 
yn  lle  bendith.  Pa  sawl  un  o  weision  ffyddlon  Duw,  o  bob 
gwlad  ac  oes,  sydd  wedi  myned  o'th  flaen  !  Nid  wyt  ti  i 
gerdded  fìbrdd  ansathredig:  nid  tydi  yw'rcyntaf  i  dorri'r 
rhew.  Oddigerth  Enoch  ac  Elias,  pa  un  o'r  seintiau  a  ddi- 
hangodd  rhag  angeu  !  Aca  wyt  ti  yn  well  na  hwy  ]  Y 
mae  myrddiynau  o  seintiau  wedi  marw,  mwy  nag  sydd  yn 
awr  yn  fyw  ar  y  ddaear.  Pa  rifedi  o'th  gymdeithion  anwyl, 
a'th  gyfeillion  mewn  dyledswyddau,  a'th  ragflaenodd,  a 
phaham  yr  wyt  ti  mor  anewyllysgar  i'w  canlyn  %  Ac  onid 
ydy w  Iesu  Grist  ei  hun  wedi  myned  y  fíbrdd  hon  ]  Ac 
onid  ydyw  ef  wedi  sancteiddio'r  bedd  i  ni,  ac  wedi  per- 
arogli'r  llwch  â'i  gorph  ei  hun,  ac  a  wyt  ti  yn  anewyllys- 
gar  i'w  ganlyn  ef  hefyd  %  Yn  hytrach  byddedi  tiddywed- 
yd,  fel  Thomas,  "  Awn  ninnau  hefyd,  fel  y  byddom  feirw 
gydag  ef."  Ioan,  11  :  16. 

§  24.  Os  nad  ydyw'r  hyn  a  lafarwydyn  ddigon  i'th  ber- 
swadio,  nid  oes  ond  ychydig  bwys  mewn  rheswm  nac  ys- 
grythyrau.  Ac  yr  wyf  wedi  dywedyd  mwy  ar  y  testun 
hwn,  gan  fy  mod  yn  ei  weled  mor  angenrheidiol  i  mi  fy 
hun,  ac  eraill ;  gan  fy  mod  yn  canfod  cyn  lleied  yn  barod 
i  farw,  ymhlith  yr  holl  Gristionogion,  sydd  mor  ewyllys- 
gar  i  wneuthur  a  dioddef  cymmaint  dros  Grist  a'i  achos: 
ac  ymysg  y  rhai  hynny  ag  sydd,  mewn  ystyr,  wedi  daros- 
twng  eu  llygredigaethau  eraill,  etto  mor  ychydig  sydd 
wedi  ennill  hyn  o  fuddygoliaeth  !  Nid  wyf  yn  ceisio  per- 
swadio  yr  annuwiol  rhag  ofni  marwolaeth :  canys  y  mae 
yn  hytrach  yn  gryn  ryfeddod,  nad  ydynt  yn  ei  ofni  yn  fwy, 
ac  nad  ydynt  yn  treulio  eu  hamser  mewn  dychryn  gwas- 
tadol. 

PENNOD   XI. 

YR   ANGENRHEIDRWYDD,    A'R   CANLYNIAD    PWYS- 
FAWR,    O    FYWYD    NEFOLAIDD    AR    Y   DDAEAR. 

§  1.  Y  rhesymmoldeb  o  lawenychu  yn  ein  meddyliau  am  orphwysfa'r  saint. 
§  2.  Cristionogion  yn  cael  eu  cynghori  i  hynny,  wrth  ystyried  §  3.  (1) 
Y  bydd  hynny  yn  dangos  eu  duwioldeb  diragrith;  §  4.  (2)  Mai  hynny 
yw'r  rhagoriaeth  mwyaf  yn  nhymmer  y  Cristion ;  §  5.  (3)  Y  mae  yn 
tywys  i'r  bywyd  mwyaf  cyssurus  ;  §  G — 9.  (4)  Hynny  a  fydd  yr  ym- 
wared  goreu  yn  erbyn  temtasiynau  i  bechod ;  §  10.  (5)  A  gyfnertha 
eu  grasusau  a'u  dyledswyddau  ;  §  11.  (6)  Hyn  a  fydd  eu  cyssur  goreu 
mewn  cystuddiau,  §  12.  (7)  Ac  a'u  gwna  yn  dra  buddiol  i  eraill ; 
§  13.  (8)  Hwy  a  fyddant  felly  yn  anrhydeddu  Duw ;  §  14.  (9)  Heb 
hynny,  nyni  a  fyddwn  yn  anufuddhau  y  gorchymynion,  ac  yn  colli'r  dat- 
guddiad  mwyaf  graslawn  a  hyfryd  yngair  Duw  ;  §  15.  (10)  Y  mae  yn 
fwy  rhesymmol  i  ni  osod  ein  calonnau  ar  Dduw,  o  herwydd  ei  fod  ef  yn. 
dangos  cymmaint  cariad  tuag  attom  ni,  §  16,  17.  ac  (11)  at  y  nefoedd, 
lle  y  mae  i  ni  gymmaint  cymmundeb  a  pherthynas  ;  §  18.  (12)  Heblaw 
hyn,  nid  oes  dim  arall  yn  y  nefoedd  a  dal  i  ni  osod  ein  calonnau  arno. 
§  19.  Myned  ymlaen  at  destun  y  pen  nesaf. 

§  1.  A  oes  y  fath  orphwysfa  yn  aros  i  ni  ?  Paharn,  gan 
hynny,  na  byddai  ein  meddyliau  yn  fwy  arni  1  Paham  na 
byddai  ein  calonnau  yno  yn  wastadol  1  Paham  na  baem 
yn  byw  yno  mewn  myfyrdodau  parhaus  ì  Pa  beth  ydyw'r 
achos  o'r  esgeulusdra  hwn  ì  A  ydym  ni  yn  ymddwyn  yn 
rhesymmol  yn  hyn  ai  nid  ydym  ]  A  ydyw'r  Duw  tragy- 
wyddol  wedi  parottoi'r  fath  ogoniant,  ac  wedi  addaw  ein 
cymmeryd  i  fyw  gydag  ef,  ac  onid  ydyw  hyn  yn  werth 
meddwl  am  dano  1  Ac  oni  ddylai  fod  tueddiadau  cadarn- 
af  ein  calonnau  yn  tynnu  tuag  atto  1  A  ydym  ni  yn  credu 
hyn,  ac  er  hynny  yn  ei  anghofio  ac  yn  ei  esgeuluso  ?  Os 
na  rydd  Duw  ganiatâd  i  ni  nesâu  at  y  goleuni  hwn,  pa 
beth  yw  diben  ei  holl  daer  wahoddiadau  ì  Paham  y  mae 
efe  yn  condemnio  ein  tueddfryd  daearol,  ac  yn  gorchym- 

myn  i  ni  osod  ein  serch  ar  y  pethau  sydd  uchod  1  0 
galonnau  aflan !  pe  buasai  Duw  yn  gwrthwynebu  hynny, 
nyni  a  fuasem  yn  debycach  o'i  geisio,  ond  pan  y  mae  efe 
yn  gorchymyn  ein  calonnau  tua'r  nefoedd,  yna  nid  ydynt 
yn  chwannog  i  chwimio  un  fodfedd.  Yr  un  fath  a'r  Israel- 
iaid  gwrthryfelgar  o'n  blaen,  pan  yr  oedd  Duw  yn  chwen- 
nych  iddynt  deithio  ymlaen  tua  Chanaan,  yna  y  byddent 
hwythau  yn  cyfodi  terfysg  ac  ni  fynnent  gycbwyn,  a  phan 
y  byddai  Duw  yn  peri  iddynt  aros  yn  llonydd,  hwythau, 
yn  y  fan,  a  ddechreuent  fyned  ymlaen.  Os  dywed  Duw, 
"Na  cherwch  y  byd  ìia'r  p^thau  sydd  yn  y  byd,"  yna  y 
byddwn  ninnau  yn  eu  tra  hoffi,  ac  yn  myned  yn  fíbl  am 
danynt.  Pa  mor  hawdd,  pa  mor  aml,  y  gallwn  ni  feddwl 
am  ein  pleserau, — am  ein  gorchwylion,  am  y  cnawd  a'i 
chwantau,  am  y  cam  yr  ydym  yn  ei  gael,  am  ein  trallod- 
ion,  ein  hofnau,  a'n  dioddefiadau  !  Ond  pa  le  y  mae  y 
Cristion  ag  sydd  â'i  galon  ar  ei  orphwysfa  ì  Pa  beth  yw 
yr  achos  o  hyn  1  A  ydym  ni  mor  llawn  o  lawenydd,  fel 
nad  oes  arhom  eisiau  dim  yn  chwaneg  ]  Neu,  a  oes  dim 
yn  y  nefoedd  yn  addas  i'n  meddyliau  llawen  ì  Neu,  yn 
hytrach,  onid  ydyw  ein  calonnau  yn  gnawdol  ac  yn  drym- 
llyd  ! — Gadewch  i  ni  ddarostwng  y  calonnau  anianol  hyn, 
y  rhai  nid  oes  ynddynt  fwy  o  Grist  a  gogoniant.  Pe'r  byd 
hwn  yn  unig  a  fyddai  testun  ein  hymddiddanion  yn  was- 
tadol,  pawb  a'n  cyfrifentyn  annuwiol ;  paham,  gan  hynny, 
nafarnwn  fod  ein  calonnau  yn  annuwiol,  pan  y  maent  yn 
cael  cyn  lleied  hyfrydwch  yn  Nghrist  a'r  nefoedd  1 

§  2.  Ond  yr  wyf  yn  llafaru  yn  unig  wrth  y  rhai  sydd  â'u 
rhan  yn  y  nefoedd,  y  rhai  y  mae  eu  gobaith  yno,  a'r  rhai 
eydd  wedi  ymwadu  á'r  cwbl  oll  i  fwynhau'r  gogoniant 
hwn ;  ac  a  gymmeraf  fi  fy  nigalonni  rhag  cynghori'r  cyf- 
ry  w  rai  i  fod  o  feddyliau  nefolaidd  ì  Gyd-gristionogion, 
os  na  wnewch  chwi  wrando  ac  ufuddhau,  pwy  a  wna? 
Hawdd  y  gallwn  gymmeryd  ein  digalonni  rhag  cynghori 
y  byd  tywyll,  annuwiol,  a  dywedyd,  megis  y  dywedodd 
Moses,    Wele,  flant  Israel  ni  wrandawsant  amaf  Ji ;  a 

12 

pha  fodd  y'm  gwrandawai  Pharaoh  î  Exod.  6  :  12.  O 
ddarllenydd,  yr  wyf  yn  erfyn  arnat,  gan  dy  fod  yn  gob- 
eithio  cael  rhan  yn  y  gogoniant  hwnnw,  alw  o  honot  dy 
galon  i  gyfrif,  cerydda  hi  am  ei  dyeithrwch  i  Dduw,  tro 
dy  feddyliau  oddiar  ífordd  gwagedd,  gosod  dy  holl  enaid 
i  astudio  tragywyddoldeb,  pâr  iddo  fod  yn  ddiwyd  yn 
nghylch  y  bywyd  sydd  i  ddyfod,  ymarfer  dy  hun  â'r  fath 
fyfyrdodau,  ond  trocha  dy  enaid  yn  nyddanwch  y  nef- 
oedd  ;  ac  os  dy  enaid  hwyrfrydig  a  ddechreu  ddiífygio, 
a'th  feddyliau  wasgaru,  gaiw  hwy  yn  ol,  dàl  hwy  at  eu 
'gwaith,  nachyd-ddwyn  a'u  diogi,  nac  âg  un  esgeulusdod. 
A  phan  fyddi  (mewnufudd-dod  i  orchymmyn  Duw)  wedi 
profi,  a  dyfod  yn  gynnefin  â'r  gwaith,  ac  yn  cadw  gwyl- 
iadwriaeth  ar  dy  feddyliau  hyd  oni  byddont  wedi  ymar- 
feru  ag  ufudd-dod,  yna  ti  a  ganfyddi  dy  fod  wedi  dyfod  i 
gynteddau'r  nef,  a  bod,  mewn  gwirionedd,  felusder  a  hyf- 
rydwch  yngwaith  a  ífyrdd  Duw,  ac  mai  bywyd  o  lawen- 
ydd  yw  y  bywyd  neu'r  fuchedd  Gristionogol.  Fel  hyn  y 
cai  fwynhau  digonolrwydd  o'r  cysuron  y  buost  yn  gweddio, 
yn  hiraethu,  ac  yn  griddfan  am  danynt,  a'r  cyfryw  na 
fydd  ond  ychydig  o  Gristionogion,  un  amser,  yn  eu  cyr- 
haedd  yma  yn  y  byd,  o  herwydd  naill  ai  ni  wyddant  y 
ffordd  i'w  cael,  neu  ni  fyddant  yn  cerdded  ar  hyd-ddi.  Na 
ddywed,  Yr  ydym  ni  yn  analluog  i  osod  ein  calonnau  ar 
y  nefoedd,  rhaid  i  hynny  fod  yn  waith  Duw.  Er  mai 
Duw,  yn  ddiammeu,  yw  Pen-rheolwr  ein  calonnau,  eíto, 
dano  ef,  chwi  eich  hunain  sydd  â'r  llywodraeth  mwyaf 
arnynt.  Er  na  eliwch  (heb  Grist)  wneuthur  dim,  etto, 
dano  ef,  a  thrwyddo  ef,  chwi  a  ellwch,  a  bydd  raid  i  chwi, 
wneyd  llawer,  neu  ynte  bydd  heb  ei  wneuthur,  a  chwi- 
thau  addinystrir  o  achos  eich  hesgeulusdra  a'ch  diofalwch. 
Gristionogion,  pe  byddai  eich  heneidiau  yn  iachus  ac  yn 
gryfion,  hwy  a  dderbynient  annrhaethol  fwy  hyfrydwch  a 
melusder  yn  y  meddyliau  gorfoleddus  a  chrediniol  am  y 
dedwyddwch  sydd  i  ddyfod  nac  y  mae  y  dyn  mwyaf  iach- 
us,  âg  eisiau  bwyd  arno,  yn  ei  gael  yn  ei  ymborth,  neu  y 

synwyrau  cryfaf  yn  y  mwynhad  o'u  gwrthrychau.  Mor 
ysgafh,  neu,  yn  hytrach,  mor  hyfryd  fyddai'r  gwaith  hwn 
gennych.  Etto,  o  herwydd  fy  mod  yn  gwybod,  tra  yr 
ydym  yn  y  corph  hwn  o  gnawd,  a  thra  y  mae  ynom  wedd- 
illion  y  meddylfryd  anianol,  neu  synniad  y  cnawd,  yr 
hwn  sydd  elyniaeth  yn  erbyn  Duw,  (Rhuf.  8  :  7,)  ac  h*of- 
yd  yn  elyniaethol  i'r  gwaith  tra  daionus  hwn,  o  herwydd 
fy  mod  yn  gwybod  (meddaf)  tra  yr  ydym  yn  y  wisg  hon 
o  gnawd  nad  ydyw'r  annogaethau  mwyaf  pwysfawr  ond 
digon  anneífeithiol,  chwanegaf  yma  etto  rai  ystyriaethau, 
gan  na  fydd  y  cwbl  a  allwyf  ddwyn  ymlaen,  ond  digon 
bychan  at  hyn  o  orchwyl,  y  rhai,  os  bydd  i  chwi  eu  pwyso 
yn  arafaidd  yn  eich  meddyliau,  gan  geisio  barnu  yn  ddi- 
duedd,  nid  wyf  yn  ammeu  nas  gallant  (gyda  gras  Duw) 
weithio'n  eífeithiol  ar  eich  calonnau,  a  gwneuthur  i  chwi, 
o  lwyr-fryd  calon,  ymroddi  yn  gwbl  at  hyn  o  ddyledswydd 
dra  rhagorol.  Yn  fwyaf  pennodol,  ystyriwch  y  bydd  hyn 
yn  dystiolaeth  o'ch  duwioldeb  diragrith;  ei  fod  yn  un  o 
rinweddau  pennaf  y  dymmer  Gristionogol ;  a'r  ífordd 
hefyd  i  fyw  yn  y  modd  mwyaf  cyssurus  ;  hyn  a  fydd  yr 
ymwared  goreu  rhag  temtasiynau  i  bechod ;  efe  a  wna 
i'ch  grasusau  a'ch  dyledswyddau  flaguro  ;  hyn  a  fydd  eich 
cyssur  pennaf  ymhob  cystuddiau ;  hyn  a'ch  gwna  yn  fwy 
bendithiol  ac  adeiladol  i  eraill ;  felly  yr  anrhydeddwch 
Dduw  ;  ac  heb  wneuthur  hyn  chwi  a  fyddwch  yn  anuf- 
uddhau  gorchymmynion  Duw,  ac  felly  yn  colli'r  datgudd- 
iadau  mwyaf  grasol  a  hyfryd  yngair  Duw.  Y  mae  hefyd 
yn  fwy  angenrheidiol  a  rhesymmol  i  chwi  osod  eich  cal- 
onnau  ar  Dduw,  gan  ei  fod  ef  wedi  gosod  ei  serch,  neu 
amlygu  ei  gariad,  gymmaint  tuag  attoch  chwi.  Y  mae  yn 
rhesymmol  hefyd  i  chwi  osod  eich  serch  ar  bethau  nefol, 
a  dodi  eich  calonnau  yn  y  nefodd  lle  y  mae  eich  trysor,  a 
lle  y  mae  i  chwi  gymmaint  rhan  a  pherthynas ;  ac  heblaw 
hyn  oll,  ystyriwch  nad  oes  dim  arall  yn  y  byd  hwn 
yn  werth  eich  cariad,  neu  a  dâl  i  chwi  osod  eich  calon- 
nau  arno. 

§  3.  (1)  Ystyriwch,  os  bydd  eich  calon  wedi  ei  gosod 
ar  y  nefoedd,  y  bydd  hynny  yn  dystiolaetb  ddiamheuol  o 
ffyddlondeb  a  diragrithrwydd  eich  proífes,  ac  yn  brawf  a 
datguddiad  eglur  o  waith  gwirioneddol  gras  iachusol  ar 
eich  heneidiau.  Yr  ydych  yn  gofyn  yn  aral,  "  Pa  fodd  y 
gallwn  gael  gwybod  ein  bod  wedi  ein  gwir  sancteiddiol" 
Dyma  un  arwydd  anffaelediga  roddaf  i  chwi  allan  o  enau 
Crist  Iesu  ei  hun  :  Lle  y  mae  eich  tryssor,  yno  y  byddeich 
calon  hefyd.  Mat.  6  :  21.  Duw  ywtryssora  happusrwydd 
y  saint,  a'r  nefoedd  yw'r  lle  y  cânt  gyflawn  fwynhad  o 
hono.  Nid  yw  calon,  gan  hynny,  ag  sydd  wedi  ei  gosod 
ar  y  nefoedd  ond  un  wredi  ei  gosod  ar  Dduw  ;  ac  yn  ddi- 
au,  calon  wedi  ei  gosod  ar  Dduw,  trwy  Grist,  yw'r  dyst- 
iolaeth  fwyaf  gwirioneddol  o  gadwedigol  ras.  Pan  na 
fydd  dysgeidiaeth  yn  brawf  o  ras  ;  pan  y  bydd  gwybod- 
aeth,  dyledswyddau  a  doniau  yn  methu  ;  a  rhesymmau,  o 
dy  enau  neu'n  ysgrifenedig,  yn  cael  eu  gwrthbrofi  ;  etto 
fe  fydd  yr  arwydd  hwn  o  dueddfryd  dy  galon  yn  dy  brofi 
dy  fod  yn  ffyddlon  ac  yn  ddiragrith.  Cymmer  i'th  ystyr- 
iaeth  un  Cristion  tlawd,  un  o  ychydig  wybodaeth,  cof  byr, 
a  thafod  ammharablus  ;  etto  y  mae  ei  galon  wedi  ei  gosod 
ar  Dduw,  ac  wedi  ei  ddewis  ef  yn  rhan  iddo,  ei  feddyl- 
iau  ydynt  ar  dragwyddoldeb,  y  mae  ei  serchiadau  yno ;  ac 
y  mae  efe  yn  gwaeddi  allan,  O  na  bawn  i  yno !  Efe  a 
fydd  yn  cymmeryd  y  dydd  hwnnw  megis  amser  mewn 
carchar,  ymha  un  ni  chafodd  un  olwg  gyssurus  ar  dragy- 
wyddoldeb.  Ac  fe  fyddai  yn  well  gennyf  farw  ynghyflwr 
y  dyn  hwn  nac  yn  lle'r  hwn,  (er  fod  ei  ddoniau  yn  rhag- 
orol,  ac  yntau  yn  cael  clod  am  ei  weithrediadau,)  etto 
sydd  heb  fod  â'i  galon  wedi  ei  gosod  ar  Dduw  fel  y  llall. 
Y  dyn  y  bydd  Crist  yn  ei  chwilio,  yn  y  dydd  diweddaf, 
ac  yn  ei  gael  heb  y  wisg  briodas,  ac  am  hynny  yn  ei  gon- 
demnio,  a  fydd  un  heb  fod  â'i  galon  yn  y  cyfryw  dymmer 
neu  yspryd  a  hyn.  Y  cwestiwn  y  pryd  hwnnw  a  fydd, 
nid  pà  gymmaint  oeddech  yn  wybod,  yn  broífesu,  neu  yn 
siarad,  ond  pa  gymmaint  yr  oeddech  yn  caru  Crist  Iesu, 

neu  pa  le  yr  oedd  eich  calon  1  G-ristionogion,  megis  yr 
ewyllysiech  gael  prawf  o'ch  hawl  i'r  gogoniant,  ymdrech- 
wch  osod  eich  calonnau  ar  bethau  sydd  uchod ;  ac  os  na 
all  Satan  a  phechod  gadw  eich  serchiadau  oddiyno,  ni 
fedrant  ychwaith,  mewn  un  modd,  eich  rhwystro  chwi- 
thau  yno  chwaith. 

§  4.  (2)  Bod  â'ch  calon  yn  y  nefoedd  yw  un  o'r  rhin- 
weddau  mwyaf  rhagorol  yn  nhymmer  y  Cristion.  Megis 
y  mae  rhinweddau  ymha  rai  y  mae  Cristionogion  yn 
rhagori  ar  y  byd,  felly  hefyd  y  mae  cyfryw  ardderchawg- 
rwydd  ysprydol,  perthynol  i  rai,  fel  y  maent  yn  rhagori 
ar  eraill  o'u  Cyd-gristionogion.  Ac  megis  mai  y  rhai 
hynny  yw  y  rhai  mwyaf  rhagorol  o'r  holl  greaduriaid  ag 
sydd  a'u  hwynebau  fwyaf  tua'r  ífurfafen  ;  felly  hefyd 
y  rhai  hynny  yw'r  Cristionogion  goreu,  y  rhai  sydd  a'u 
serchiadau  a'u  calonnau  fwyaf  yn  y  nefoedd.  Y  cyfryw 
sant  nefolaidd  yw  yr  hwn  sydd  fel  hyn  yn  cael  ei  dder- 
chafu  mewn  yspryd  a  myfyrdodau  at  Dduw,  ac  sydd  new- 
ydd  gael  y  cyrfy  w  olygon  gogoneddus  ar  Grist  %  Y  fath 
ddatguddiadau  a  fydd  y  cyfryw  un  yn  arferol  o  roddi  i  ni 
o'r  trigfannau  sydd  uchod !  Mor  nefolaidd,  ardderchog,  a 
gogoneddus,  a  fydd  ei  ymadroddion!  fel  ag  y  maent  yn 
ddigonol  i  wneuthur  i  unrhyw  wrandawr  ddeall  a  chredu 
ei  fod  wedi  gweled  yr  Arglwydd,  o  herwydd  na  allasai  un 
dyn  lafaru'r  cyfryw  eiriau  heb  fod  gyda  Duw.  Hwn  (neu 
y  cyfryw  un  a  hwn)  yw'r  Cristion  gwir  ogoneddus  !  Y 
mynyddoedd  mwyaf  clodfawr,  a'r  cdedydd  mwyaf  ar- 
dderchog,  yw  y  rhai  hynny  ag  sydd  yn  cyrhaedd  nesaf at 
yr  wybren  ;  felly  hefyd,  yr  un  modd,  hwnnw  yw'r  C'ristion 
mwyaf  rhagorol,  yr  hwn  sydd  â'i  galon  amlaf  yn  y  nefoedd, 
ac  yn  cael  y  mwyaf  o  gyssur  oddiyno.  Pan  fyddo  rhyw 
ddyn  wedi  bod  ynbyw  yn  agos  i'rbrenin,  neu  wedi  gwel- 
ed  Sultan  gwlad  Persia,  neu  ymerawdwr  y  Tyrciaid,  y 
cyfryw  ddyn  a  fyddai  yn  debygol  o  gael  ei  gyfrifradd  yn 
uwch  nâ'i  gymmydogion.  Pa  beth,  gan  hynny,  a  allwn  ni 
feddwl  am  y  dyn  hwnnw,  yr  hwn  sydd  beunydd  yn  ym- 

deithio  i'r  nefoedd,  ac  yno  wedi  gweled  Brenliin  brenhin- 
oedd,  wedi  cael  ei  dderbyn  lawer  gwaith  i'r  presennol- 
deb  nefol,  a'i  enaid  yn  cael  bwytta  o  bren  y  bywyd  \ 
O'm  rhan  fy  hun,  myfi  a  gyfrifwn  hwnnw  yn  uwch  na'r 
mwyaf  ardderchog,  y  mwyaf  goludog,  a'r  mwyaf  doeth  a 
dysgedig  yn  y  byd. 

§  5.  (3)  Meddylfryd  nefol  yw'r  ífordd  oreu  a'r  ífordd 
debyccaf  i  fwynhau  bywyd  cyssurus.  Y  mae'r  gwledydd 
nesaf  at  y  gogledd  yn  oerion  ac  yn  rhewllyd,  oblegyd  eu 
bod  ymhell  oddiwrth  yr  haul.  A  pha  beth  sy'n  peri  fod 
llawer  o  Gristionogion  mor  oerion  a  digyssur,  ond  o  her- 
wydd  eu  bod  yn  by  w  mor  bell  oddiwrth  y  nefoedd  ]  A 
pha  beth  yw'r  achos  fod  eraill  mor  wresog  ac  mor  llawn 
o  gyssuron,  ond  o  herwydd  eu  bod  yn  byw  yn  agosach 
at  Dduw,  ac  yn  derbyn  achles  oddiwrth  Haul  y  Cyfiawn- 
de  ì  Pan  y  bydd  yr  haul  yn  y  gwanwyn  yn  nesâu  at  ein 
parthnio'r  ddaear,  fel  y  bydd  pob  peth  ynymhyfrydu  yn 
ei  ddyfodiad  !  Y  mae'r  ddaear  yn  glasu,  a'r  coedydd  yn 
deilio,  y  llysiau'n  adfywio,  yr  adar  yn  canu,  a  phob  peth 
yn  llawenhau.  Pe  baem  ninnau  yn  ceisio  byw  yr  un 
modd  gyda  Duw,  a  gosod  ein  calonnau  uchod,  y  fath 
ffynnon  o  orfoledd  a  gaem  ei  mwynhau  !  Fel  y  byddai  i 
ni  anghofio  gofidiau'r  gauaf !  Mor  foreu  y  cyfodem  i 
ganu  clod  ein  Creawdwr  mawr  !  O  Gristionogion  !  ceis- 
iwch  esgyn  i  fynu.  Dyrchefwch  eich  meddyliau'n  aml 
tua'r  nefoedd  !  Y  rhai  a  fuont  yno  a'i  profasant  ef  fwyat 
gwresog ;  ac  nid  ydwyf  yn  ammeu  nad  ydwyt  tithau 
wedi  profi  hynny  rai  troion  dy  hunan.  Pa  bryd  y  byddi 
yn  cael  mwyaf  o  gyssuron  ì  Onid  pan  fyddot  wedi  bod 
yn  cymdeithasu  â  Duw,  ac  yn  ymddiddan  a  thrigolion  y 
byd  uchod,  wedi  canfod  eu  trigfannau,  ac  wedi  llenwi  dy 
enaid  â  blaen-ífrwyth  y  gogoniant !  Os  gwyddost,  trwy 
brofiad,  pa  beth  yw'r  gwaith  hwn,  gallaf  hefyd  ddywedyd 
y  gwyddost  pa  beth  yw  llawenydd  ysprydol.  Os  ydyw 
llewyrch  wynebpryd  Duw  (fel  y  mae  Dafydd  yn  tystio)  yn 
rhoddi  mwy  o  lawenydd  i'r  galon,  na  phan  y  mae  eu  hýd 

a'u  gwin  yn  aralhau  ;  (Salm  4:7;)  yna  yn  ddiau  y  rhai 
sydd  yn  nesâu  atto  fwyaf,  ac  yn  ei  weled  amlaf,  fyddant 
fwyaf  cyflawn  o'r  cyfryw  orfoledd.  Ar  bwy  y  dylem 
roddi'r  bai,  gan  hynny,  ein  bod  mor  amddifad  o'r  cyssur- 
on  hyn,  ond  ar  ein  calonnau  difraw  ein  hunain  1  Y  mae 
Duw  wedi  arfaethu  i  ni  goron  y  gogoniant,  ac  wedi  add- 
aw  ei  gosod  ar  fyrder  ar  ein  pennau,  ac  ni  fynnwn  gym- 
maint  a  meddwl  am  dani.  Y  mae  efe  yn  gorchymmyn  i 
ni  edrych  a  llawenhau,  ac  ni  fynnwn  ni  gymmaint  a  throi 
ein  golygon  tuag  atti,  ac  er  hynny  yr  ydym  yn  cwyno  o 
eisiau  cyssuron.  Trwy  gredu  yr  ydym  yn  cael  ein  llanwâ 
gorfoledd  a  thangnefedd,  ond  nid  dim  hŵy  nag  y  byddom 
yn  credu.  Mewn  gobaith  y  mae'r  seintiau  yn  gorfoleddu, 
ond  nid  dim  hŵy  nag  y  byddo'r  gobaith  hwn  ganddynt, 
Y  mae  Yspryd  Duw  yn  gweithredu  ynom  y.cyssuron 
hyn,  gan  osod  ein  hysprydoedd  ni  ar  waith  ynghylch  yr 
addewidion,  a  chyfodi  ein  meddyliau  tua'r  lle,  allan  o  ba 
un  y  mae  ein  cyssuron  yn  tarddu.  Megis  y  mae  yn  hyf- 
rydwch  mawr  i  ddyn  ariangar  gael  gweled  aur,  felly  y 
mae  Duw  yn  llonni  ei  bobl,  gan  eu  harwain  megis  i'r  nef- 
oedd,  a  dangos  ei  hunan  iddynt,  a'u  gorphwysfa  gydag  ef. 
Ond  ni  fyn  efe  gyfranu  arnom  y  cyfry  w  orfoledd  tra  yr  yd- 
ym  yn  segur  ac  anymofyngar,  neu'n  gofalu  mwy  amryw 
bethau  eraill.  Y  mae  efe  yn  rhoddi  ífrwythau'r  ddaear, 
pan  yn  aredig,  yn  hau,  yn  chwynnu,  ac  yn  dyfrhau,  ac  yn 
gwrteithio,  ac  yn  trin,  ac  yn  disgwyl  gydag  amynedd  am 
ei  fendith  ef  ar  y  cwbl  oll ;  yr  un  modd  y  mae  efe  yn  cyf- 
rannu  cyssuron  i'r  enaid.  Yr  wyf  yn  erfyn  arnat,  ddar- 
llenydd,  yn  enw'r  Arglwydd,  ac  fel  ag  yr  ydwyt  yn  prisio 
bywyd  o  orfoledd  gwastadol,  ac  megis  ag  yr  ydwyt  yn 
gwerthfawrogi  cydwybod  ddirwystr,  yr  hdn  sydd  wledd 
wastadoi.iddechreu  ar  y  gwaith  hwn  yn  ddioed  ac  o  ddif- 
rif;  a  dysgu'r  gelfyddyd  o  gynnwys  ynot  dy  hun,  bob 
amser,  dueddfryd  nefolaidd  ;  a  thi  a  ganfyddi  yn  fuan  y 
bydd  y  cynnydd  ar  ei  ganfed,  ac  y  bydd  yr  elw  a'r  llesâd 
yn  talu  i  ti  yn  helaeth  am  dy  lafur.     Ac  er  fod   pob  dyn 

(o'i  anian)  yn  casâu  tristwch,  ac  yn  caru'r  bywyd  mwyaf 
llawen  a  hyfryd,  etto  y  cyfryw  yw  cyflwr  truenus  dyn 
fel  nad  oes  ond  ychydig  iawn  yn  caru'r  ffordd  i  gael  gwir 
lawenydd  ;  ac  nid  ydynt  yn  ewyllysgar  i  gymmeryd  cym- 
maint  o  boen  ag  sydd  angenrheidiol  tuag  at  ei  fwynhau  ; 
ond  hwy  a  gymmerant  i  fynu  gyda'r  peth  nesaf  at  ìaw, 
ac  a  ymfoddlonant  ar  bleserau  daearol,  yn  hytrach  n-ic 
esgyn  i'r  nefoedd  i  gael  llawenydd  mwy  pur,  hyfryd,  a 
pharhaus  ;  ac  etto,  er  hyn  oll,  bydd  yn  rhaid  iddynt  fyned 
yno  yn  y  diwedd  i'w  geisio,  (sef  wedi  darfod  eu  pleserau 
daearol,)  neu  fod  yn  amddifad  o  hono  byth. 

§  6.  (4)  Ceisio  gosod  ein  calonnau  yn  wastadol  ar  beth- 
au  nefol,  yw  un  ffordd  ragorol  i'n  cadw  rhag  temtasiynau 
i  bechu.  Hyn  a  geidw'r  galon  ar  waith  mewn  ffordd  am- 
genach,  sef  yngwasanaeth  Duw.  Canys  pan  fyddom  yn 
segur,  neu'n  ysmala,  nyni  a  fyddwn  yn  rhoddi  lle  i 
ddiafol  i'n  temtio,  megis  y  mae  diogi  a  seguryd  yn 
gwnëuthur  llawer  yn  lladron.  Y  galon  sydd  yn  y  nef- 
oedd  a  ddichon  atteb  i'r  temtiwr,  megis  Nehemiah  gynt, 
Gwaith  mawr  yr  ydwyf '  fi  yn  ei  wneuthur ;  o  herwydd  hyn- 
ny  ni  allaf  ddyfod  i  waered.  Neh.  6  :  3.  Nid  oes  gan  y 
cyfryw  un  ddim  hamdden  i  fod  yn  anllad,  yn  drythyll,  yn 
drahäus,  nac  yn  fydol.  Pe  byddech  bryssur  yn  eich  galw- 
ad  gyfreithlon,  ni  fyddech  mor  debyg  i  wrando  ar  dem- 
tasiyuau ;  a  ìlai  tebygol  fyth  pe  byddech  hefyd  yn  esgud 
ac  yn  ddiwyd  ynghylch  gwaith  Duw,  ac  felly  â'ch  medd- 
yliau  yn  y  nefoedd.  A  fyddai  rhyw  ynad  yn  debygol  o 
gymmeryd  ei  ddenu  i  gyfodi  oddiar  ei  faingc  i  fyned  i 
chwareu  gyda  phlant  yn  yr  heolydd,  ac  yntau  yn  nghanol 
rhyw  dreial  pwysfawr  ar  fywyd  neu  angeu  1  Felìy  ni  fyn 
yr  un  Cristion  chwaith,  pan  y  mae  efe  yn  meddwl  am  ei 
orphwysfa  dragywyddol,  mewn  un  modd,  roddi  ei  glust 
i  wrando  arswynion  a  hudoliaethau  y  diafol.  Nid  iawn 
na  gweddus  fod  gan  blant  y  deyrnas  ddim  amser  i  gan- 
lyn  gwagedd,  yn  enwedig  pan  y  maent  yn  bryssur  yn- 
ghylch  y  pethau  a  berthynant  i  deyrnas  Dduw;  a  bod 

felly,  yn  ddyfal  ynghylch  y  gwaith  hwn,  yw  un  o'r  modd- 
ion  goreu  i  gadw'r  sant  rhag  cael  ei  demtio  gan  ddiafol. 
§  7.  Buchedd  nefolaidd  yw'r  un  fwyaf  rhydd  oddiwrth 
bechod,  canys  y  mae'r  enaid  sydd  yn  byw  felly  yn  medru 
amgyífred  pethau  ysprydol  yn  well  ac  yn  fwy  eglur.  Y 
mae'r  cyfryw  un  yn  cael  golwg  ddyfnach  a  mwy  atgas  ar 
ddrygioni  pechod,  gwagedd  y  creadur,  a  brynti  ac  aflen- 
did  chwantau  cnawdol,  fel  nad  ydyw  temtasiynau'n  cael 
fawr  effaith  arno.  JDiau,  (medd  Solomon,)  gwaith  ofer 
yio  taenu  rhwyd  yngolwg  pob  perchen  aden.  Diar.  1:  17. 
Ac,  yn  gyffredin,  yn  ofer  hefyd  y  bydd  Satan  yn  gosod 
rhwyd  i  faglu  yr  enaid  hwnnw  sydd  yn  ei  gweled  yn  eg- 
lur.  Y  ddaear  yw  gorsedd  profedigaethau'r  diafol  a 
phethau'r  byd  yw'r  abwyd  ;  a  pha  fodd  y  bydd  i'r  pethau 
hyn  rwydo'r  Cristion,  yr  hwn  sydd  wedi  gadael  y  ddaear, 
ac  yn  rhodio  gyda  Duw?  Os  ymddiddan  â'r  doethion 
yw'r  ffordd  i  wneuthur  un  yn  ddoeth,  pa  faint  mwy  teb- 
ygol  i  hynny  ydyw  cymdeithasu  â  Duw  ì  Os  bydd  teith- 
wyr  yn  dychwelyd  adref  gyda  mwy  o  brofiad  a  gwybod- 
aeth,  pa  faint  mwy  y  geill  yr  hwn  fyddo  yn  ymdeithio  i'r 
nefoeddî  Os  bydd  ein  cyrph,  trwy  ymgynnefino,  yn  cael 
eu  haddasu  i  wres  neu  oerfel  y  wlad  lle  y  byddom  yn 
trigo  ynddi,  y  mae'n  iawn  i  feddwl  y  bydd  gwybodaeth  y 
Cristion  hwnnw,  yr  hwn  sy'n  aros  gyda  Thad  y  goleuni, 
yn  oleuach.  Nid  rhyfedd  foddeall  y  rhai  hynny  wedi  ei 
dywyllu,  a  bod  Satan  yn  eu  dal  yn  gaethion  wrth  ei  ew- 
ylìys,  sefdynion  y  byd  hwn,  y  rhai  ni  ddysgasant  unrhyw 
ymddiddanion  eraill  ond  daearol.  Pa  fodd  y  gall  pryfaid 
a  gwaddod,  neu  dyrchod  daear,  weled,  a  hwythau  yn  byw 
bob  amser  dan  y  ddaear  %  Felly  dynion,  tra  y  mae  llwch 
y  byd  yn  eu  llygaid,  nid  rhyfedd  eu  bod  yn  camsynied  elw 
yn  lle  duwioldeb,  pechod  yn  lle  gras,  y  byd  yn  lle  Duw, 
a'u  hewyllys  eu  hunain  yn  lle  cyfraith  Crist,  ac,  yn  y  diw- 
edd,  vffern  yn  lle'r  nefocdd.  Ond  pan  fydd  y  Cristion  yn  ei 
ddiddyfnu  ei  hun  oddiwrth  y  byd  a  meddyliau  bydol,  aç 
yn  dechreu  mwynhau  cymmundeb  â  Duw  yn  y  nefoedd, 
12* 

fy  meddwl  am  y  cyfryw  un  yw,  eifod,  fel  Nebuchodonosor, 
ÿn  cael  ei  gymmeryd  o  blith  anifeiliaid  y  maes,  a'i  osod 
ar  yr  orseddfaingc,  a'i  reswm  yn  dychwelyd  atto.   Dan* 
4  :  34.  Wedi  iddo  gael  cip-olwg  o  dragywyddoldeb,  acyn 
edrych  drachefn  i  lawr  ar  y  byd,  fel  y  bydd  efe  yn  gos- 
od  ynfydrwydd  yn  ei  erbyn  ei  hun  am  ei  anghof  o  Grist, 
ac  o  herwydd  iddo  feddwl  am  bleserau  cnawdol,  ac  o 
achos  ei  ofalon  daearol  %    Ac  oni  fydd  yn  dywedyd  am 
chwerthin,  ynfyd  y w ;  ac  am  lawenydd,  pa  beth  a  wnal 
Preg.  2:2.    Ac  oni  fydd  efe  y  pryd  hwnnw  yn  barod 
i  feddwl    nad   oes    un  dyn    ym   medlam,  sef  tŷ  y  rhai 
gwallgofus,    mor   ynfyd    a'r   pechaduriaid   gwirfoddol  a 
rhyfygus,  a'r  rhai  sydd  mor  annoeth  a  diystyru  Crist,  ac 
esgeuluso   ymdrechu  i  gael   mwynhau    gogoniant  y  nef- 
oedd  !    Yr  olwg  a'r  ystyriaethau  hyn  sydd  yn  gwneuthur 
dyn  ar  ei  wely  angeu,  yn  gyffredin,  yn  ddoethach  nac 
eraill,  o  herwydd  ei  fod  yn  gweled  tragywyddoldeb  yn 
agos,  a  bod  ganddo  feddyliau  mwy  syml  ynghylch  hynhy 
(ac  yn  efFeithio  mwy  ar  ei  galon)  nac  a  fu  ganddo  o'r  blaen 
yn  amser  ei  iechyd  a'i  Iwyddiaut.     Dyma'r  pryd  y  bydd 
llygaid  llawer  o  elynion  mwyaf  llidiog  y  saint  yn  cael  eu 
hagor,  ac,  megis  Balaam  gynt,  hwy  a  fyddant  yn  gwaeddi 
allan,  "Marw  a  wnelwyf  o  farwolaeth  yr  uniawn  ;  a  bydd- 
ed  fy  niwedd  fel  yr  eiddo  yntau."  Num.  23  :  10.  Ond  pe 
rhyngai  bodd  i'r  Arglwydd  ganiattau  i'r  dynion  hyn  well- 
hau  a  chyfodi,  yna  collent  eu  holl  ofnau  ynghylch  y  byd 
sydd  ar  ddyfod,  a  hwy  a  gollant  yn  fuan  hefyd    eu  deall 
a'u  gwybodaeth  ynghylch  pethau  ysprydol !     Dywedwch 
wrth  ddyn  ar  drangcedigaeth  am  olud  ac  anrhydedd,  a 
phleserau'r  byd,  ac    onid  attebai,  "Pa  beth  yw  hyn  oll  i 
mi,  pa  lesâd  a  wnant  i  mi,  gan  fod  yn  rhaid  i  mi,  ar  fyr 
dro,  ymddangos  o  flaen   Duw,  a   rhoddi  cyfrif  o'm  holl 
fywyd  V  Ystyria,  O  Gristion  !  os  bydd  golygon  agos  o 
dragywyddoldeb   yn  gweithio'r    cyfryw    eífeithiau  ar  yr 
annuwiolion,  ac  yn  eu    gwneuthur  yn  ddoethach  nag  o'r 
blaen,  O  pa  fath  effeithau  daionus  a  fyddai'n  debygol  o 

gael  eu  gweithredu  ar  dy  galon  di  pe  gellit  fyw  bob  am- 
ser  yngolwg  Duw,  a'th  feddyliau  yri  cael  eu  dyrchafu  yn 
aml  i  fyfyrio  ar  dy  gyflwr  tragywyddol  !  Ac  yn  ddiau, 
dicbon  credadyn,  yr  hwn  sydd  yn  cynnyddu  yn  y  fíydd, 
gael  golygon  mwy  eglur  a  deff'rous  o'r  bywyd  sydd  ar 
ddyfod,  hyd  yn  nod  yn  amser  ei  iechyd,  nag  a  ddichon  yr 
angrhedadyn  yn  awr  angeu. 

§8.  Y  mae  meddylfryd  nefolaidd  hefyd  wedi  ei  gad- 
arnhau  yn  erbyn  profedigaethau,  o  herwydd  fod  y  serch- 
iadau  wedi  cael  eu  hollol  ragfeddiannu  à  hyfrydwch  byd 
arall.  Yr  hwn  sydd  yn  carit  fwyaf,  ac  nid  yr  hwn  sydd 
yn  gwyboâ,  fwyaf,  a  fydd  debyccaf  i  wrthsefyll  rhuthrau  a 
chynhyrfiadau  pechod.  Y  mae'r  ewyllys  yn  hoffi  melus- 
wedd  daioni  gymmaint  ag  y  mae  rheswm  yn  caru'r  gwir- 
ionedd  ;  ac  yn  hyn  y  mae  llawer  o  gryfder  neu  gadernid 
y  Cristion  yn  sefyll.  Pan  fyddi  newydd  gael  pioíiad 
melus  o'r  nefoedd,  nid  hawdd  fydd  dy  hudo  ymaith  oddi- 
wrtho.  Ni  fedrwch  gael  gan  blentyn  ymadael  â  rhyw 
beth  melus  tra  byddo'r  blas  ar  ei  enau.  O  na  byddech  yn 
aml  yn  ymborthi  ar  y  manna  cuddiedig,  ac  yn  profi  yn 
fynych  hyfrydwch  y  nefoedd  !  Yn  y  fath  fodd  y  byddai  i 
hyn  gadarnhau  eich  bwriadau,  a  gwneuthur  i  chwi  ddiys- 
tyru  gwagedd  ac  ynfydrwydd  y  byd,  fel  y  byddai'n  ddir- 
mygus  gennych  gymmeryd  eich  hudo  a'ch  twyllo  gyda'r 
fath  deganau  gwael !  Pe  buasai'r  diafol  yn  ymosod  yn 
erbyn  Pedr  ym  mynydd  y  gweddnewidiad,  pan  welodd 
efe  Moses  ac  Elias  yn  ymddiddan  â  Christ,  a  fuasai  mor 
hawdd  ei  demtio  i  wadu  ei  Arglwydd  ì  Pa  beth!  a'r  holl 
ogoniant  hwnnw  yn  ei  olwg !  Na  fuasai  yn  ddiammeu. 
Felly  hefyd,  pe  digwyddai  iddo  ymosod  yn  erbyn  enaid 
crediniol  pan  fyddo  wedi  ei  gymmeryd  i  fynu  i'r  mynydd 
gyda  Christ,  pa  beth  a  ddywedai'r  cyfryw  enaid  ì  " Dos 
yn  fy  ol  i,  Satan  ;  a  fynnit  ti  fy  hudo  i  ymaith  oddiyma 
gyda  rhyw  wael  bleserau,  a  dwyn  fy  nghalon  allan  o'm 
gorphwysfa  ì  A  fynnit  i  mi  werthu'r  gorfoledd  hwn  am 
ddim?   A  oes  unrhyw  anrhydedd  neu  hyfrydwch  cyffelyb 

i  hwn  ]  ac  a  ddichon  hynny  fod  yn  elw,  am  ba  un  y  byddai 
raid  i  mi  ymadael  â  hwn  V  Ond  y  mae  Satan  yn  aros  nyd 
oni  ddeìom  i  lawr,  ac  hyd  oni  byddo  archwaeth  y  nefoedd 
wedi  ymadael  â'n  geneuau,  a  myned  o'r  gogoniant  a  wel- 
som  i  anghof,  ac  yna,  gyda  rhwyddineb,  efe  a  dwylla  ein 
calonnau.  Ac  er  i'r  Israeliaid  sydd  yn  y  gwastadedd, 
fwytta  ac  yfed,  a  chyfodi  i  chwareu  o  flaen  y  ddelw,  etto, 
Moses  yn  y  mynydd  ni  wna  felly  ;  canys  pe  gallem  fyfyrio 
mwy  ar  bethau  nefol,  a  chadw  ein  calormau  mewn  hwyl  i 
foli  Duw,  â'r  fath  ddiystyrwch  y  gwrthodem  ymborthi  ar 
Bothaeh  pechod  !* 

§  9.  Heblaw  hyn,  pan  fydd  y  galon  wedi  ei  gosod  ar 
y  nefoedd,  y  mae  dyn  mewn  modd  neillduol,  dan  nawdd 
ac  ymgeledd  Duw.  Ac  os  bydd  i  Satan  ruthro  arnom  yn 
y  cyfryw  amgylchiad,  y  mae  efe  wedi  ymrwymo  i'n  ham- 
ddiífyn,  a  bydd  yn  sicr  o  sefyll  o'n  plaid ;  ac  efe  a  ddy- 
wed  wrthym,  "  Digonì  ti  fy  ngras  V  Pan  y  byddo  y 
dyn  yn  ffordd  bendithion  Duw,  y  mae  mewn  llai  perygl 
o  gael  ei  demtio  i  bechod.  Ynghanol  dy  hoìl  brofedig- 
aethau,  O  ddarllenydd  Cristionogol !  ymarfer  yn  fynych 
â'r  feddyginiaeth  nerthol  hon — Ymgadw  yn  agos  at  Dduw 
mewn  meddyJfryd  nefol ;  canlyn  dy  orchwyl  i  fynu  gyda 
Christ,  a  thi  a  gei  brofi  fod  hwn  yn  gymmorth  cadarnach 
nag  un  arall.  "  Ffordd  y  byiuyd  sydd  fry  i'r  synwyrol,  i 
ochel  uffern  obry."  Diar.  15  :  24.  Cofiwch  fod  Noah  yn 
wr  cyfiawn  a  pherífaith  yn  ei  genhedlaeth,  canys  efe  a  rod- 
iodd  gyda  Duw — a  dywedyd  o  Dduw  hefyd  wrth  Abra- 
ham,  "  Rhodia  ger  fy  mron  i,  a  bydd  berffaith." 

§  10.  (5)  Bydd  cadw  eich  calonnau  yn  ddyfal  yn  y  nef- 
oedd  yn  foddion  i  wneuthur  i'ch  grasusau  flaguro,  ac  i 
roddi  bywyd  yn  eich  holl  ddyledswyddau.  Y  Cristiön 
nefol  a  fydd  hefyd  yn  Gristion  bywiol.    Ein  dieithrwch  i'r 


*  Yn  y  Saesneg  y  mae  fel  hyn — Canys  pe  medrem  gadw  blas  y  melus- 
der  sydd  uchod  ar  ein  heneidiau,  gyda  pha  fath  ddiystyrwch  y  poerem 
àüan  abwydion  pechod ! 

nefoedd  sydd  yn  ein  gwneuthur  mor  oeraidd  athrymllyd. 
Fel  y  bydd  y  milwr  yn  peryglu  ei  fywyd,  a'r  morwr  yn 
rhuthro  trwy  dymhestloedd  a  thónau,  pan  y  byddont  yn 
disgwyl  am  ryw  dryssor  gwael,  darfodedig  !  Y  fath  fyw- 
iogrwydd  a  roddai  hyn  i  ymdrechiadau'r  Cristion,  sef 
meddwl  yn  fynych  am  ei  dryssor  tragywyddol  !  Rhedeg 
mor  araf  y  byddwn,  ac  ymdrechu  mor  wan,  o  herwydd 
nad  ydym  yn  meddwl  nac  yn  gofalu  llawer  am  y  gamp 
neu'r  gwobr.  Daliwch  sylw  ar  y  dyn  sydd  yn  aml  yri  y 
nefoedd,  a  chwi  a  gewch  weled  nad  ydyw  ef  fel  Cristion- 
ogion  eraill ;  canys  bydd  rhy  w  ychydig  o'r  hyn  a  welodd 
uchod  yn  ymddangos  yn  ei  holl  ddyledswyddau  a'i  ymar- 
weddiad.  Ac  os  gweinidog  yr  efengyl  a  fydd  y  cyfryw 
un,  pa  mor  nefolaidd  a  fydd  ei  bregethau  !  neu  os  rhyw 
Gristion  arall,  pa  mor  nefolaidd  fydd  ei  ymddiddanion, 
eì  weddiau,  a'i  ymarweddiad  !  Ymosodwch  ynghylch  y 
gorchwyl  hwn,  ac  eraill  a  welant  wynebpryd  eich  ym- 
ddygiad  yn  disgleirio,  ac  a  ddywedant,  "  Yn  ddiau  bu 
hwn  gyda  Duw  ar  y  mynydd."  Ond  os  gorwedd  a  wnewch 
mewn  marweidd-dra  a  difräwch,  gan  gwyno  na  fedrwch 
garu  Crist,  nac  ymhyfrydu  yn  ei  gariad,  ac  nad  oes  ynoch 
ddim  bywyd  i  weddio,  nac  i  gyflawni  unrhyw  ddyled- 
swydd,  ac  ar  yr  un  pryd  yn  esgeuluso'r  gwaith  hwnnw 
ag  sydd  yn  foddion  i  roddi  bywyd  yn  eich  dyledswyddau, 
yr  ydych  eich  hunain  yn  achos  o'r  cyfryw  achwyniad 
a  diífyg  yn  eich  gwasanaeth.  "  Onid  ydyw  eicli  bywyd 
wedi  ei  guddio  gyda  Clirist  yn  Nuwì"  Col.  3  :  3.  Ac  i 
ba  le  arall  y  gelli  di  fyned  i'w  geisio  ond  at  Grist  1  a 
pha  le  yw  hwnnw,  ond  y  nefoedd,  lle  y  mae  Crist  î  "  Ni 
fynnwch  ddyjbd  at  Grist,fel  y  caffocìi  fywyd."  Ioan,  5  :  40. 
Os  ydych  yn  ewyllysio  gwres  a  goleuni,  paham  na  fydd- 
ech  fwy  yngwres  yr  haul  1  .  Ac  o  eisiau'r  cymmundeb 
hwn  â'r  nefoedd,  y  mae  dy  enaid  megis  lamp  heb  olew 
na  goleuni,  a'th  ddyledswyddau  megis  oífrwm  heb  dân. 
Cymmer  bentewyn  beunydd  o'r  allor  hon,  ac  edrych  oni 
wna  dy  fflam  losgi.     Goleua  dy  lusern  wrth  y  fflam  hon, 

a  meithrinahi  beunydd  âg  olew  oddiyma,  a  thi  a  gei  wel- 
ed  y  llewyrchahi  yn  ogoneddus.  Cadw  yn  agos  at  y  tân 
cyssurus,  adfywiol  hwn,  a  thi  a  gei  weled  y  teimli  dy 
serchiadau  yn  gwresogi.  Pan  fyddi'n  amddifad  o  gariad 
Duw,  edrych  gyda  llygad  ífydd  tua'r  nefoedd,  a  gwel  ei 
harddwch,  myfyria  ar  ei  odidawgrwydd  a'i  rinweddau,  ac 
yna  ti  a  ganfyddi  y  bydd  i'w  gariad  a'i  hawddgarwch 
gwbl  feddiannu  ac  ennill  dy  galon.  Megis  y  mae  myned 
allan,  marchogaeth,  a  cherdded,  neu  ryw  waith  ysgafn,  yn 
dwyn  iechyd  i'r  corph,  felly  hefyd  y  mae  ymarferiad  o'r 
dyledswyddau  hyn  yn  íbddion  i  gynnyddu  mewn  gras  a 
bywyd  ysprydol.  Heblaw  hyn,  nid  tân  dieithr,  neu  dwyll- 
odrus,  a  fyddwch  chwi  fel  hyn  yn  ei  gyrchu  o'r  nefoedd 
at  eich  hoffrymmau  ;  ond  fe  fydd  y  zel,  neu'r  awyddfryd 
nefol,  yr  hwn  a  gynneuir  neu  a  ennynir  trwy  ein  myfyr- 
dodau  duwiol,  yn  bur  debyg  o  fod  yn  zel  sanctaidd  a  nefol. 
Canfyddir  rhai  dynion  yn  myned  yn  zelog  iawn  wrth 
ddarllen  llyfrau,  rhai  o  achos  dioddef  cystudd,  rhai  wrth 
gly wed  y  pregethwr  doniol,  a  rhai  (gweinidogion)  wrth 
weled  eu  gwrandawyr  yn  gwrando'n  awyddus  ;  ond  yr 
hwn  sydd  yn  gwybod  y  ffordd  hon  i'r  nefoedd,  ac  yn 
medru  tynnu  dwfr  beunydd  o  ffynnon  y  bywyd,  a  ddi- 
chon  felly  hefyd  gael  diwallu  ei  enaid  â'r  dwfr  bywiol 
hwnnw,  a  chael  ei  ddyhuddo,  a'i  lonni,  a'i  fywhau  hefyd, 
megis  ag  y  mae'r  seintiau  yn  cael  eu  cyssuro  raewn  modd 
neillduol.  Trwy'r  ffydd  hon  y  gelli  offrymmu,  megis  Abel, 
aberth  mwy  rhagorol  na  dynion  yn  gyffredin,  a  chael  hef- 
yd  dystiolaeth  drwy  hynny  dy  fod  wedi  dy  gyfiawnhau,  a 
Duw,  heblaw  hynny,  yn  dwyn  tystiolaeth  i'th  roddion  eu 
bod  yn  gywir  ac  yn  ddidwyll.  Pan  fydd  eraill  yn  barod 
i  dorri  eu  hunain,  megis  prophwydi  Baal,  o  herwyed  na 
fydd  eu  hoffrymmau  yn  llosgi,  ti  a  elli  anadlu  yspryd  El- 
ias,  ac  yngherbyd  dy  fyfyrdodau  esgyn  i  fynu  hyd  oni 
byddo  dy  enaid  a'th  aberth  yn  fflammio  yn  ogoneddus, 
er  i'r  byd  a'r  cnawd  dywallt  arnynt  eu  holl  ddyfroedd 
rhwystr  a  gelyniaeth.  Na  ddywed,  a  all  marwolion  esgyn 

i'r  ncfoedd  1  Y  raae  gan  fíydd  esgyll,  a  myfyrdod  yw  ei 
cherbyd.  Ffydd  sydd  megis  gwydr-llosgi,  a  myfyrdod 
fydd  yn  ei  ddal  yn  wyneb  yr  haul  i  osod  dy  aberth  ar 
dân  ;  yn  unig  na  chymmer  ef  ymaith  yn  rhy  fuan,  ond  dal 
ef  yno  ychydig,  a'th  enaid  a  deimla  yr  hyfryd  eííeithiau. 
Ddarllenydd,  oni  fyddi'n  meddwl,  pan  ganfyddi  ryw 
Gristion  zelog  a  bywiog,  ac  yn  clywed  ei  weddiau  gwres- 
og,  cyffrous,  a'i  ymadroddion  adeiladol,  "O  y  fath  ddyn 
happus  ydy w  hwn  !  O  na  b'ai  fy  enaid  innau  yn  y  cyfryw 
gyflwr  bendigedig!"  Pa  beth!  yr  ydwyf  fi  yma,  oddiwrth 
Dduw,  yn  dy  gynghori,  gosod  dy  enaid  yn  gydwybodol 
ynghylch  y  gwaith  hwn,  ac  ymolch  yn  aml  yn  yr  Iorddon- 
en  hon,  a'th  enaid  marw,  gwahan-glwyfus  a  adfywia,  a  thi 
a  gei  wybod  fod  Duw  yn  Israel,  ac  y  gelli  dithau  fyw 
bywyd  iach,  blagurus  a  gorfoleddus,  os  na  fydd  i  ti  ebar- 
gofi  y  trugareddau  a'r  bendithion  sydd  gennyt. 

§  11.  (6)  Cael  mynych  olygon  crediniol  o'r  gogoniant, 
yw'r  cyssuron  mwyaf  gwerthfawr  ymhob  cystuddiau.  Ac 
fe  fydd  y  golygon  hyn,  trwy  lonni  ein  hysprydoedd,  megis 
diod  gadarn,  yn  gwneuthur  ein  dioddefiadau  yn  ysgafn- 
ach,  ac  yn  ein  cymmorth  i'w  dwyn  gydag  amynedd  a  gor- 
foledd,  ac  yn  cadarnhau  ein  hymröadau  mewn  duwioldeb, 
fel  na  byddo  i  ni  ymadael  â  Christ  rhag  ofn  dioddef  yn  ei 
achos.  Er  i'r  ffordd  fod  yn  arw  ac  yn  rhwystrus,  etto  a 
oes  modd  iddi  fod  yn  flinderus,  yn  faith,  ac  yn  anniben,  a 
hithau  yn  tywys  i'r  nefoedd  ?  Pa  mor  hyfryd,  pa  mor 
felus,  y  bydd  afiechyd,  gwaradwydd,  erlidiau,  a  charchar- 
au,  ie,  angeu,  os  byddwn  yn  mwynhau  ynddynt  y  rhag- 
brofiadau  a'r  blaen-ffrwythau  hyfryd  hyn  o'n  gorphwysfa 
honno  i  ddyfod  !  Hyn  a  fydd  yn  sicr  o  rwystro'r  dioddef- 
iadau  i  ddyfod  ar  yr  enaid,  fel  nad  allant  ond  yn  unig 
aflonyddu'r  cnawd.  Ac  oni  buasai'r  ychydig  (ie,  rhy  ych- 
ydig)  flas  hwnw,  ag  oedd  gennyf  tuag  at  fy  ngorphwysfa, 
fy  nioddefiadau  a  fuasent  yn  flinderus  ac  yn  drymion,  ac 
angeu  yn  fwy  dychrynadwy.  Gallaf  ddywedyd  hefyd, 
"  Diffygiaswn,  fe  na  chredaswn  weled  daioniW  Jirglwydà 

yn  nliir  y  rhai  byw.    Salm  27  :  13.  Ac  oni  buasai  fod  yr 
orphwysfa  lionno  "  yn  hyfrydwch  i  mi,  yna  y  darfuasaiam 
da?iaf  ynfy  nghystudd."  Salm  119  :  92.  "  Un  peth  a  ddcis- 
yfiais  gan  yr  Arglwydd,  hynny  a  geisiaf  sefcaffael  trigo  yn 
nhifr  Arglwydd  holl  ddyddiaufy  mywyd,  i  edrych  ar  bryd- 
ferthwchyr  Arglwydd,  aci  ymofyn  yn  ei  deml:  canys  yn  y 
dydd  blin  fm  cuddia  ofeion  ei  babell,  yn  nirgelfa  ei  babell 
y'm  cuddia  ;  ar  graig  y'm  cyfyd  i  :  ac  yn  awr  y  dyrcha  efe 
fy  mhen  goruiochfy  nghélynion  o'm  hamgylch  ;  am  hynny  yr 
aberthaf  yn  ei  babell  ebyrth  gorfoledd  ;  canaf  ie,  canmolaf 
yr  Arglwydd."   Salm  2G  :  4,  6.     Ni  wna  dioddefiadau  na 
phrofedigaethau  ddim  blinder  i  ni,  tra  byddom  yn  cael  y 
cyssuron  a'r  gorfoledd  hyn  i'n  cynnal.    Pan  fyddo  erlidig- 
aethau  ac  ofnau  wedi  cau'r  drysau,   etto   Crist   Iesu    a 
ddichon  ddyfod  i  mewn  a  sefyll  yn  y  canol,  a  dywedyd 
*wrth  ei  ddisgyblion,  "  Tangnefedd  i  chwi.,f    Paul  a  Silas 
a  allant  fod  yn   y  nefoedd,   hyd  yn  nod  pan  y  byddont 
wedi  eu  bwrw  i'r  carchar  nesaf  i  mewn,  a'u  cyrph  wcdì  eu 
fflangellu  â  gioialenodiau  lawer,  a'u  traed  wedi  eu  gwneuth- 
ur  yn  sicr  yn  y  cyjfflon.  Act.  16  :  24.    Y  mae'r  merthyron 
yn  cael  gwell  gorphwysfa  yn  y  fílammau  na'u  herlidwyr 
yn  eu  holl  rwysg  a'u  mawredd,  o  herwydd  eu  bod  yn 
rhagweled  y  cânt  ddiangc  allan  o'r  tân,  neu'n  hytrach  eu 
dwyn  mewn  cerbydau  o  dân  i'w  gorphwysfa  nefol.    Os 
Mab  Duw  a  fydd  yn  rhodio  gyda  ni,  nyni  a  fyddwn  ddi- 
hangol  yn  y  fflammau  a  losgant  y  rhai  hynny  a  fyddant  yn 
ein  bwrw  i  mewn.     Abraham  a  aeth  allan  o'i  wlad,  heb 
wybod  i  ba  le  yr  ydoedd  yn  myned,  o  herwydd  ei  fod  yn 
disgwyl  dinas  ag  iddi  sylfeini,  saer  ac  adeiladydd  yr  hon 
yw  Duw.     Moses  hefyd  a  farnodd  ddirmyg  Crist  yn  fwy 
golud  na  thrysorau'r  Aipht,  "  canys  edrych  yr  oedd  efe  ar 
daledigaeth  y  gwobrwy ;"  ac  efe  a  adawodd  yr  Aipht,  "  heb 
ofià  llid  y  brenhin ;    canys   efe   a  ymwrolodd  fel  un  yn 
gweled  yr  anweledig"  Heb.  11  :  26.   "  Eraill  a  ddirdyn- 
wyd,  heb  dderbyn  ymwared,  fel  y  gallent  Tywy  gael  adgyf- 
odiad  gwellP    Ië'r  Iesu  ei  hun,  awdwr  a  pherffeithydd 

ein  ffydd,  yr  hwn  o  herwydd  y  Uawenydd  a  osodwyd  o'i 
flaen,  a  ddioddefodd  y  groes,  gan  ddiystyru  gwaradwydd, 
ac  a  eisteddodd  ar  ddeheulaw  gorsedd-faingc  Duw.  Dyma 
rhagorfraint  anrhydeddus  ífydd;  hi  a  fedr  edrych  ar  y 
moddion  a'r  cyflawniad  o  honynt  ynghyd.  Dyma'r  achos 
mawr  ein  bod  mor  fyr  ein  hamynedd,  a'n  bod  yn  cwyno 
yn  erbyn  Duw,  ac  yn  gweled  bai  ar  drefn  ei  ragluniaeth, 
sef  o  herwydd  ein  bod  yn  edrych  yn  unig  ar  y  brofedig- 
aeth,  ac  heb  ystyried  y  diben,  na  chyfodi  ein  golygon  i 
fynu,  gan  edrych  tu  draw  i'r  holl  bethau  hyn.  Y  dynion 
hynny,  y  rhai  ni  welsant  Grist  ond  yn  unig  ar  y  groes  neu 
yn  y  bedd,  a  ysgydwasant  eu  pennau,  gan  feddwl  fod  y 
cwbl  wedi  myned  drosodd,  ac  yntau  wedi  darfod  am 
dano  :  ond  Duw  a'i  gwelodd  ef,  nid  yn  unig  yn  marw  ac 
yn  cael  ei  gladdau,  ond  hefyd  wedi  adgyfodi,  ac  wedi  ei 
ogoneddu,  a  hyn  oll  ar  un  golwg.  Ac  yn  hyn, ffydd  hefyd 
a  ymdrecha  i  ganlyn  siampl  Duw,  ac  i  wneuthur  yr  un 
peth,  gan  gymmeryd  gwydr  yr  addewidion  i  gynnorthwyo 
ei  golwg.  Nyni  a  welwn  Dduw  yn  ein  claddu  megis  yn 
y  ddaear,  ond  nid  ydym  yn  canfod  y  gwanwyn  pan  y  bydd 
i  ni  oll  adfywio  ac  adgyfodi.  Pe  gallem  ganfod  yn  eglur 
y  nefoedd  megis  diben  holl  ymweliadau  Duw  tuag  attom, 
yn  ddiau  nid  ymddangosai  ei  ymweliadau  yn  drymion. 
Pe  rhyngai  bodd  i'r  Arglwydd  ein  dyrchafu  i'r  cyfryw 
fywyd  a  hyn,  sef  i  fod  â'n  hymarweddiad  yngwlad  y 
goleuni,  nyni  a  gaem  wybod,  er  fod  y  nefoedd  a  phechod 
ymhell  y  naill  oddiwrth  y  llall,  etto  nad  ydyw  carchar  neu 
alltudiaeth  mor  bell  oddiwrth  y  nefoedd  ag  y  meddylia 
llawer  un,  a  bod  y  ffbrdd  i'r  nefoedd  o  fol  y  morfìl,  neu  o 
ffau'r  llewod,  yn  agosach  nag  yr  ydym  ni  yn  tybied;  ac 
felly  hefyd,  yr  un  modd,  allan  o  glefyd  nychlyd  a  marwol 
drwy  angeu  poenus.  Ond  megis  y  gwelodd  Abraham 
ddydd  Crist  ac  a  lawenychodd,  felly  hefyd  y  gallwn  nin- 
nau,  yn  y  cyflwr  mwyaf  amddifad  a  thosturus,  ganfod  y 
dydd  ymha  un  y  bydd  i  Grist  roddi  i  ni  orphwysfa  oddi- 
wrth  ein  holl  lafur,  a  gorfoleddu  o'r  achos.    Yr  ydwyf  yn 

erfyn  arnat,  O  Gristion  !  er  anrhydedd  i'r  efengyl,  ac  er 
cyssur  dy  enaid,  na  fydded  i  ti  fod  yn  dysgu'r  gorchwyl 
hwn  yn  dy  anghenion  cyfyng,  pan  y  bydd  yn  fwyaf  ang- 
enrheidiol  i  ti  wrthi,  ac  i  ymarferu  â'r  gyfryw  gelfyddyd 
nefolaidd.  Yr  hwn  sydd,  gyda  Stephan,  yn  gweled  go- 
goniant  Duw,  a'r  Iesu  yn  sefyll  ar  ddeheulaw  Duw,  a 
yrafoddlona  yn  ewyllysgar  i  dderbyn  y  gawod  gerrig. 
Gorfoledd  ein  Harglwydd  yw  ein  cadernid ;  ac  y  mae'n 
angenrheidiol  i  ni  seinio'r  gorfoledd  hwn  allan  o  drigfan 
neu  wlad  ein  gorfoledd :  ac  os  bydd  i  ni  geisio  cerdded 
heb  na  nerth  na  chadernid,  pa  hyd  y  byddwn  yn  debyg  o 
barhau  i  fyned  ymlaen  ar  ein  taith  ì 

§  12.  (7)  Hwnnw  sydd  â'i  ymarweddiad  yn  y  nefoedd 
yw'r  Cristion  sydd  fwyaf  tebygol  o  fod  yn  fuddiol  ac  yn 
adeiladol  i  bawb  o'i  amgylch.  Pan  fyddo  dyn  mewn  rhyw 
wlad  ddieithr,  pa  cyn  gystal  ganddo  gael  cymdeithas  rhyw 
un  o'i  gydgenedl !  Pa  mor  ddiddan  a  hyfryd  íÿdd  gan- 
ddynt  ymddiddan  am  eu  gwlad  eu  hun,  am  eu  cydnabod, 
a  phethau  ag  sy'n  perthynu  i'w  cartref !  Gyda  pha  fath 
hyfrydwch  yr  oedd  Joseph  yn  ymddiddan  â'i  frodyr,  ac  yn 
ymofyn  am  ei  dad  a'i  frawd  Benjamin !  •  Ac  onid  ydyw 
yn  waith  diddan  a  hyfryd,  yr  un  modd,  i  Gristion  ym- 
ddiddan  â'i  frodyr  sydd  wedi  bod  uchod,  ac  i  ymofyn  am 
ei  Dad  nefol  a  Christ  ei  Arglwydd  ]  Pan  na  fydd  y  dyn 
bydol  yn  ewyllysio  siarad  arn  ddim  ond  y  byd,  na  gwr  o'r 
llys  am  ddim  ond  pethau  a  berthynant  i'r  llywodraeth,  ac 
felly  yr  ysgolhaig  ynghylch  dysgeidiaeth,  a  rhyw  bro- 
ffeswr  ynghylch  ei  ddyledswyddau  ;  ond  y  dyn  o  fedd- 
ylfryd  nefolaidd,  sy'n  hoff  ganddo  ymddiddan  am  y  nef- 
oedd,  a'r  gogoniant  rhagorol  hwnnw  a  welodd  trwy  ffydd, 
ac  ynghylch  ein  cyfarfod  buan  a  bendigedig  yn  y  fro  nef- 
olaidd  honno.  O  mor  llesol,  ac  adeiladol,  a  buddiol,  yw 
ei  ymadroddion  !  Yn  y  fath  fodd  y  bydd  ei  eiriau'n  try- 
wanu  ac  yn  toddi'r  galon,  ac  yn  cyfnewid  ei  wrandawyr 
i  fod  yn  ddynion  eraill,  sef  i  fod  yn  fwy  duwiol  a  rhin- 
weddol !     Pa  fodd  y  bydd  ei  athrawiaeth  yn  defnynu  fel 

gwlaw,  ac  ymadrodd  yn  dyferufel  gwlith,  fel  gwlith-wlaw 
ar  irweìlt,  acfel  cawodydd  ar  las-wellt,  (Deut.  22  :  2,)  tra 
fyddo  ei  wefusau  yn  cyhoeddi  enw'r  Arglwydd,  ac  yn 
rhoddi  mawredd  i'w  Dduw  1  Onid  ydyw  ei  ymddiddan- 
ion  ynghylch  y  nefoedd  mor  beraidd,  megis  y  blwch  hwn- 
nw  o  ennaint  gwerthfawr,  yr  hwn,  wedi  ei  dywallt  ar  ben 
ein  Hiachawdwr  Crist,  a  lanwodd  y  tý  â,  pheraroglau  ì  a 
phawb  a  ddeuant  yn  agos  a  allant  gael  eu  llonni  a'u  had- 
eiladu.  Dedwydd  yw  y  bobl,  y  rhai  sydd  ganddynt  wein- 
idog  nefolaidd  !  Dedwydd  yw  y  plant  a'r  gweinidogion  y 
rhai  sydd  iddynt  dad  neu  feistr  nefolaidd  !  Dedwydd  yw 
y  dyn  y  mae  iddo  gyfaill  nefolaidd,  yr  hwn  a  wylia  dros- 
ot,  ac  a'th  gadarnha  pan  yr  ydwyt  wan,  a'th  ddiddana  pan 
y  byddi'n  barod  i  ddiffygio,  ac  a'th  gyssura  â'r  cyssuron 
â  pha  rai  y  cafodd  efe  ei  hun  ei  gyssuro  gan  Dduw ! 
Dyma'r  un  fydd,  bob  amser,  yn  chwythu  gwreichionen  dy 
fywyd  ysprydol,  ac  yn  tynnu  dy  enaid  at  Dduw,  ac  a 
ddywed  wrthyt,  megis  y  wraig  o  Samaria,  "■  Tyred  a 
gwel  un  ag  a  ddywedodd  i  mi  yr  Jiyn  oll  o  îunaethum," 
(loan,  4  :  29,)  un  a  garodd  ein  heneidiau  hyd  angeu. 
Onid  hwn  yw  y  Crist  ì  Onid  by wyd  tragywyddol  yw 
adnabod  Duw  ac  yntau  ì  Onid  gogoniant  ei  saint  yw 
gweled  ei  ogoniant  ef  ì  Deuwch  i  dŷ'r  cyfryw  un,  ac 
eisteddwch  wrth  ei  fwrdd,  ac  efe  awledda  eich  heneidiau 
â  danteithion  y  nefoedd.  Cydymdeithiwch  âg  ef  ar  y 
ífordd,  ac  efe  a'ch  cyfarwydda  ac  a'ch  pryssura  ar  eich 
taith  tua'r  nefoedd.  Dos  atto  ifasnachu  ynghylch  pethau'r 
byd,  ac  efe  a'th  gynghora  i  brynu'r  perl  gwerthfawr  o 
uchel  bris.  Ac  os  gwnei  gam  â'r  cyfryw  un,  efe  a  faddeu 
i  ti,  gan  gofio  fod  Crist  wedi  maddeu  iddo  yntau  ei  bech- 
odau  mawrion.  Os  ennyna  dy  ddigofaint  tuag  atto,  efe  a 
fydd  yn  addfwyn,  gan  gofio  sddfwynder  ei  Gynlluniwr 
nefol.  Neu,  os  bydd  rhyw  amrafael  rhyngoch,  efe  a  fydd 
yn  barod  i  ymgymmodi  â  thi,  pan  y  cofio  y  byddwch  yn 
gyfeillion  tragywyddol  yn  y  nefoedd.  Dyma'r  Cristion 
â'r  gwir  nôd,  ac  â'r  iawn  argraph,  a  phawb  o'i  amgylch  a 

fyddant  gwell  o'i  blegid.  Mor  anfuddiol  yw  cyfeillach 
pob  math  arall  o  Gristionogion  mewn  cyífelybiaeth  i  hwn ! 
Pebyddai  dyn  wedi  dyfod  o'r  nefoedd,  pa  mor  chwannog 
y  byddai  pawb  i  glywed  pa  hanes  a  roddai  efe  am  fyd 
arall,  pa  beth  a  welodd,  a  pha  beth  y  mae'r  rhai  cyfiawn 
a  bendigedig  yn  ei  fwynhau  yno  !  Oni  farnent  hwy  mai'r 
dyn  hwn  a  fyddai'r  cyfaill  goreu,  a'i  ymadroddion  ef  yn 
rhai  mwyaf  buddiol  ac  adeiladol  ì  Paham,  gan  hynny, 
nad  ydych  yn  gwerthfawrogi  cymdeithas  y  seintiau  yn 
fwy,  a  phaham  na  fyddech  yn  ymddiddan  mwy  â  hwy- — yn 
eu  holi,  ac  yn  caru  eu  cymdeithas  yn  fwy  ì  Canys  pob 
sant,  neu  ddyn  duwiol,  a  gaiíf  fyned  i'r  nefoedd  wedi 
angeu ;  ac  y  mae  efe  hefyd  yno  yn  awr  yn  aml  yn  ei  ys- 
pryd,  ac  hefyd  wedi  mynych  weled  y  wlad  hyfryd  honno 
trwy  yspienddrych  yr  efengyl.  O'm  rhan  fy  hun,  gwell 
fyddai  gennyf  gael  cymdeithas  Cristion  o  feddylfryd  nefol, 
na  chyfeillach  yr  ymadroddwr  a'r  dadleuwr  mwyaf  dysg- 
edig,  neu'r  tywysogion  neu'r  llywodraethwyr  mwyaf  an- 
rhydeddus. 

§  13.  (8)  Nid  oes  un  dyn  yn  anrhydeddu  Duw  cyn 
gymmaint  a'r  hwn  sydd  â'i  ymarweddiad  yn  y  nefoedd. 
Onid  ydyw  yn  waradwydd  i'r  tad  fod  ei  blant  yn  ym- 
borthi  ar  gibau'r  moch,  a'u  dillad  yn  garpiog,  ac  yn  cym- 
deithasu  gyda  phlant  drygionus  a  fyddant  yn  cardotta  ì 
Ac  oni  fyddwn  ninnau  yn  dianrhydeddu  ein  Tad  nefol, 
pan  fyddom  ni,  y  rhai  ydym  yn  galw  ein  hunain  yn  blant 
iddo,  yn  ymborthi  ar  bethau  daearol,  a'n  hymddygiad  yr 
un  fath  a  phlant  y  byd,  a'n  calonnau  yn  glynu  yn  y  pridd, 
ac  yn  ymlusgo  hyd  y  ddaear,  a'n  golygon  i  lawr,  yn  lle 
sefyll  yn  wastadol  yngẃydd  ein  Tad  nefol.  Yn  ddiau, 
yr  ydym  yn  byw  yn  îs,  ac  mewn  modd  mwy  distadl,  nag 
y  gweddai  i  blant  y  Brenhin ;  nid  ydym  yn  ymddwyn 
chwaith  yn  ol  uchder  ein  gobaith,  nac  yn  ol  yr  hyn  a 
arlwywyd  gan  ein  Tad  nefol,  neu'r  wledd  a  barottödd  ef 
i'w  saint.  Da  fod  gennym  Dad  mor  dosturiol,  yr  hwn 
nid  yw  gywilydd  ganddo  arddel  ei  blant,  hyd  yn  nod  pan 

fyddont  yn  ymddangos  yn  wael  ac  anolygus,  a'u  gwisg 
megis  yn  garpiog.  Ac  oni  buasai  iddo  ef  yn  gyntaf  honi 
hawl  ynom,  a'n  harddelwi  fel  ei  eiddo,  ni  buasem  ni,  na 
neb  arall,  yn  medru  gwybod  ein  bod  yn  bobl  iddo.  Ond 
pan  fydd  y  Cristion  yn  medru  byw  uchod,  a'i  enaid  yn 
llawenychu  yn  mhethau  anweledig,  y  fath  fodd  y  bydd 
Duw  yn  cael  ei  anrhydeddu  yn  y  cyfryw  un !  A'r  Ar- 
glwydd  a  ddwg  iddo  y  gyfryw  dystiolaeth  a  hon,  "  Y  mae 
y  dyn  hwn  yn  credu  ynof,  ac  yn  fy  nghymmeryd  ar  fy 
ngair ;  y  mae  efe  yn  gorfoleddu  yn  fy  addewidion  cyn  eu 
meddiannu  ;  y  mae  yn  medru  bod  yn  ddiolchgar  am  yr 
hyn  nas  gwelodd  erioed  â  llygaid  ei  gorph  ;  nid  y w  ei 
orfoledd  yn  y  cnawd,  ond  ei  galon  sydd  gyda  mi;  y  mae 
efe  yn  hoffi  fy  mhresennoldeb,  ac  efe  a  fydd  yn  sicr  o  gael 
fy  mwynhau  yn  fy  nheyrnas  yn  dragywydd.  Gwyn  eu 
byd  y  rhai  nis  gwelsant  ac  etto  a  gredasant.  Fy  anrhyd- 
eddwyr  a  anrhydeddaf,"  Y  fath  fodd  yr  oedd  Duw  yn  ys- 
tyried  ei  hun  yn  cael  ei  anrhydeddu  gan  Caleb  a  Joshua, 
pan  yr  aethant  i  wlad  yr  addewid  ac  y  dygasant  yn  ol 
i'w  brodyr  flaen-brawf  o  ffrwythau'r  tir,  ac  a  lafarasant  yn 
dda  am  y  wlad,  ac  a  wnaethant  y  bobl  yn  galonnog !  Pa 
fath  addewid  a  thaledigaeth  a  dderbyniasant  ] 

§  14.  (9)  Yr  enaid  hwnnw,  yr  hwn  nid  yw  yn  gosod  ei 
serch  ar  bethau  sydd  uchod,  sydd  yn  anufuddhau  gor- 
chymmynion  Duw,  ac  yn  colli'ramlygiadau  mwyaf  grasol 
a  hyfryd  o'i  air.  Yr  un  Duw  a  orchymynodd  i  ti  gredu  a 
bod  yn  Gristion,  sydd  hefyd  wedi  gorchymyn  i  ti  "geisio 
y  pethau  sydd  uchod,  lle  y  mae  Crist  yn  eistedd  ar  dde- 
heulaw  Duw,  a  gosod  ein  serch  ar  y  pethau  sydd  uchod, 
ac  nid  ar  y  pethau  sydd  ar  y  ddaear."  Col.  3  :  1,  2.  Yr 
un  Duw,  yr  hwn  a  waharddodd  i  ti  ladd,  lladrata,  godin- 
ebu,  a  waharddodd  hefyd  i  ti  esgeuluso'r  ddyledswydd 
fawr  hon,  ac  a  feiddi  di  anufuddhau  iddo  yn  fwriadol  ì  a 
phaham  na  wnei'n  gydwybodol  o  un  yn  gystal  a'r  llall  ì 
Efe  a  wnaeth  hynny  yn  ddyledswydd  yn  gystal  ac  yn 
foddion  o  gyssur  i  ti,  fel  ag  y  byddo  i'r  cyfryw  gwlwm 

deublyg  âj  rwymo,   a'th  rwystro  i  roddi  i  fynu  ac  yn 
ymwadu  â'th  werthfawr  drugareddau.     Heblaw  hyn,  ni 
fyddai'r  holl  ddarluniadau  ardderchog  o'r  nefoedd,  yrholl 
ddatguddiadau  o'n  gwynfyd  gogoneddus  i  ddyfod,  a'r  holl 
addewidion  gwerthfawr  o'r  orphwysfa  honno  ag  sydd  etto 
yn  ol  i  bobl  Dduw,  ond  ofer  a  diles  i  ti,  tra  fyddit  yn  es- 
geuluso'r  ddyledswydd   hon.     Onid  yr  addewidion  hyn 
yw'r  ser  yn  fíurfafen  yr  ysgrythyr,  a'r  llinellau  auraidd  yn 
llyfr  Duw  ì  Tybiwyf  na  ddylit  roddi  i  fynu  un  o'r  addew- 
idion  hyn,  hyd  yn  nod  am  yr  holl  fyd.    Megis.  mai  per- 
ífeithrwydd  ein  holl  drugareddau  yw'r  nefoedd,  felly  hef- 
yd  yr  addewid  o  honi  yn  yr  efengyl,  yw  bywyd  neu  enaid 
yr  efengyl.  A  ydyw  un  gair  cyssurus  o  enau  Duw  o  gym- 
maint  gwerth  fel  nad  ydyw  holl  gyssuron  y  byd  yn  gyd- 
werth  iddo  ]    Ac  a  ydwyt  ti  yn  esgeuluso,  ac  yn  edrych 
heibio,  neu  yn  diystyru  cynnifer  o  honynt  ]  Paham  y  mae 
Duw  yn  datguddio  cymmaint  o'i  gyfrinach,  ac  yn  rhag- 
ddywedyd  i  ni  am  y  gorfoledd  hwnnw  a  gawn  ei  etifeddu, 
ond  fel  y  byddai  i  ni  gael  gwybod  hynny  er  ein  cyssur  ì 
Oni  buasai  ci  fod  yn  ewyllysio  ein  llenwî  â  hyfrydwch 
drwy  ragweled  ac  ystyried  ein  happusrwydd  sydd  i  ddy- 
fod,  efe  a  allasai  gadw  yn  ddirgel    ei  fwriad  i'n  dwyn  ni 
yno,  ac  heb  egluro  hynny  i  ni  hyd  oni  buasem  yn  dyfud 
yno  i'w  fwynhau.  Jë,  wedi  i  ni  ddyfod  i  feddiant  o'n  gor- 
phwysfa,  efe  a  allasai  gelu  oddiwrthym  barhad,  neu  dra- 
gywyddoldeb  ein  happusrwydd,  ac  felly  yr  ofnau  o  golli 
ein  dedwyddwch  a  fuasai  yn  lleihau  neu  yn  diddymmu 
hyfrydwch   ein  gorfoledd.     Ond  rhyngodd  bodd  i'n   Tad 
nefol  egluro  i  ni  ei  gyfrinach,  a  gadael  i  ni  wybod  bwriad 
ei  galon,  fel  y  byddai  ein  Uawenydd  yn  gyflawn,  ac  fel  y 
byddai  i  ni  fyw  megis   aerod  neu  etifeddion  y  gyfryw 
deyrnas.    Ac  a  gawn  ni  ddiystyru  ac  esgeuluso  yr  holl 
ragorfreintiau  hyn  1    A  gawn  ni  fyw  yn  llawn  o  ofalon 
a  gofidiau'r  bywyd   hwn,  ac  heb  lawenychu  dim  mwy  yn 
y  datguddiadau  hyn  na  phe  buasai  Duw  heb  erioed  eu 
rhoddi  i  ni  yn  ysgrifenedig  yn  ei  air  ?     Pe  buasai  i  ryw 

frenhin  anfon  i  ti  yr  arglwyddiaeth  ar  ryw  wlad,  a'i  sêl 
ei  hun  wrth  yr  ysgrifen,  pa  cyn  amled  y  buasit  yn  edrych 
drosto,  ac  yn  ei  astudio,  ac  yn  myfyrio  arno  gyda  hyfryd- 
wrch,  hyd  onis  cawsit  ddyfod  i  feddiant  o'r  llywodraeth  ! 
Ac  a  ydyw  wedi  selio  patent,  neu  rad-rodd  i  ti,  o'r  nef- 
credd,  ac  a  ydwyt  ti  yn  gadael  iddo  orwedd  yn  dy  ymyl 
heb  edrych  unwaith  drosto,  fel  pe  buasit  wedi  ei  ang- 
hofio  1  Ona  byddai  ein  calonnau  cyn  uched  a'n  gobaith, 
a'n  gobaith  mor  uchel  a'r  addewidion  nefol  hyn ! 

§  15.  (10)  Nid  ydyw  ond  cyfiawn  ac  uniawn  fod  ein 
calonnau  ni  wedi  eu  gosod  ar  Dduw,  pan  y  mae  ei  galon 
ef  arnom  ni.  Canys  os  rhyngodd  bodd  i  Arglwydd  y 
gogoniant  ymostwng  mor  isel  a  gosod  ei  galon  ar  lwch 
pechadurus,  tybiaf  y  dylem  ninnau  gymmeryd  ein  per- 
swadio'n  hawdd  i  osod  ein  calonnau  ar  Grist  a  gogoniant, 
ac  esgyn  yn  ein  serchiadau  beunyddiol  atto  ef,  yr  hwn 
sy'n  ymddarostwng  cyn  gymmaint  tuag  attom  ni.  0 
Gristion  !  onid  ydwyt  yn  gweled  fod  calon  Crist  wedi  ei 
gosod  arnat  ti,  a'i  fod  yn  gofalu  am  danat  gyda  thyner 
gariad,  hyd  yn  nod  pan  fyddi  di  yn  dy  anghofio  dy  hun 
ac  yntau  hefyd  ]  Onid  ydyw  efe  yn  dy  ddilyn  â  bendith- 
ion  beunyddiol,  yn  ymsymmud  ar  dy  enaid,  yn  darparu 
pethau  angenrheidiol  tuag  at  gynhaliaeth  dy  gorph,  ac  yn 
gofalu  am  bob  un  o'r  ddau  ì  Onid  ydyw  efe  yn  dy  gyn- 
nal  bob  amser  yn  mreichiau  ei  gariad,  ac  wedi  addaw  y 
bydd  i  bob  peth  gydweithio  er  daioni  i  ti  ?  Oni  fydd  efe 
yn  golygu  dy  lesâd  a'th  ddaioni  yn  ei  holl  ymweliadau, 
ac  yn  rhoddi  gorchymyn  i'w  angelion  am  danat  ì  Ac  a 
elli  di  fod  mor  bryssur  ynghylch  y  digrifwch  sydd  isod, 
fel  ag  yr  ydwyt  yn  anghofio  dy  Arglwydd,  yr  hwn  nid 
yw  yn  dy  anghofio  di  ]  Angharedig  anniolchgarwch ! 
Pan  y  mae  efe  yn  llafaru  am  ei  garedigrwydd,  gwrando 
yr  hyn  y  mae  efe  yn  ei  ddywedyd,  "  Dywedodd  Sion,  yr 
Arglwydd  a'm  gwrthododd,  a'm  Harglwydd  a'm  hang- 
hofiodd.  A  anghofia  gwraig  ei  phlentyn  sugno,  fel  na 
thosturio  wrth  fab  ei  chroth  \   lë,  hwy  a  allant  anghofiò 

etto  myfi  nid  anghofiaf  di.  Wele,  ar  gledr  fy  nwylaw 
y'th  argrephais  ;  dy  furiau  sydd  ger  fy  mron  bob  amser." 
Esay,  49  :  14,  15.  Ond  pan  y  mae  efe  yn  son  am  ein 
hymddygiad  ni  tuag  atto  ef,  y  mae'r  hanes  fel  arall,  "  A 
anghofia  morwyn  ei  hardd-wisg,  neu  y  briod-ferch  ei 
thlysau  î  etto  fy  mhobl  a'm  hanghofiasant  i  ddyddiau  an- 
eirif."  Jer.  2  :  32.  Fel  pe  dywedasai,  "Chwi  a  gofiwch 
bob  boreu,  pan  gyfodoch,  i  guddio  eich  noethni,  a  dilladu 
eich  hunain,  ac  nid  anghofiwch  eich  gwisgoedd  gwychion, 
ac  a  ydyw'r  pethau  hyn  yn  fwy  gwerthfawr  yn  eich  gol- 
wg  nâ  Duw  !  ac  a  ydynt  yn  fwy  pwysfawr  na  bywyd 
tragywyddol  1  Nac  ydynt  yn  ddiammeu.  Etto  yr  ydych 
mor  annoeth  ag  esgeuluso  y  rhai  hyn  o  ddydd  i  ddydd." 
Na  roddwch,  gan  hynny,  achos  i  Dduw  ymresymmu  fel 
hyn  â  chwi ;  yn  hytrach  gadewch  i'n  heneidiau  esgyn  at 
Dduw,  ac  ymweled  âg  ef  bob  boreu,  a  gadewch  i'n  cal- 
onnau  fod  yn  tueddu  tuag  atto  bob  munud. 

§  16.  (11)  Ac  oni  ddylai  y  rhan  sydd  gennym  yn  y  nef- 
oedd,  a'r  berthynas  agos  sydd  i  ni  yno,  gadw  ein  calonau 
yno  bob  amser  ]  Yno  y  mae  ein  Tad  nefol  yri  cadw  llys 
ei  ogoniant.  Ac  yr  ydym  ni  yn  ei  alw  (pan  weddiom) 
"  Ein  Tad  yr  hwn  wyt  yn  y  nefoedd,"  &c.  Och,  blant 
annheilwng!  yr  ydym  mor  bryssur  ynghylch  rhyw  wag- 
edd  a  choeg-ddigrifwch,  fel  yr  ydym  yn  anghofio  y  cyf- 
ryw  Dad  trugarog.  Yno  hefyd  y  mae  Crist  ein  Pen,  ein 
Priod,  a'n  Brawd ;  ac  oni  chawn  ni  edrych  tuag  atto,  ac 
anfon  cennadwri  atto,  cyn  amled  ag  y  gallom,  hyd  onis 
caíTom  ei  weled  wyneb  yn  wyneb  ì  A  chan  fod  yn  rhaid 
i'r  "nefoedd  ei  dderbyn  hyd  amseroedd  adferiad  pob 
peth,"  gadewch  iddynt  hefyd  gael  derbyn  a  cnadw  ein 
calonnau  gydag  ef.  "  Yno  hefyd  y  mae'r  Jerusalem  new- 
ydd,  yr  h«n  yw  ein  mam  ni  olì;"  (Gal.  4  :  26  ;)  ac  yno 
hefyd  y  mae  lluoedd  o'n  brodyr  hynaf ;  yno  y  mae  ein 
cyfeillion  a'n  cydnabod,  cymdeithas  pa  rai,  yn  y  cnawd, 
yr  oeddem  yn  ei  mawr  hofn"  a'i  chwennychu,  ac  yn  galaru 
o  herwydd  eu  hymadawiad ;  ac  onid  oes  dim  tynniad  i'th 


FYWYD  NEFOLAIDD  AR  Y  DDAEAR.     289 

feddyliau  tua'r  nefoedd  yn  yr  ystyriaethau  hynl  Pe  bu- 
asent  o  fewn  cyrhaedd  i  ti  ar  y  ddaear,  tydi  a  fuasit  yn 
ymweled  â  hwynt,  a  phaham  na  bait  yn  ymweled  â  hwynt 
yn  amlach  yn  dy  yspryd,  a  gorfoleddu  ymlaenllaw  wrth 
feddwl  y  bydd  i  ti  gael  eu  cyfarfod  yno  ì  Yr  oedd  Socra- 
ícs,  un  o'r  philosophyddion  paganaidd,  yn  mawr  chwen- 
nych  marw,  o  herwydd  ei  fod  yn  credu  y  cai  efe  weled 
Homer  a  Hesiod;  a  dysgedigion  clodfawr  eraill.  A  pha 
faint  mwy  yr  ydwyf  fi  yn  gorfoleddu  (ebe  rhyw  hen  wein- 
idog  duwiol)  pan  yr  ydwyf  sicr  y  caf  weled  Crist  fy 
Ngwaredwr,  tragywyddol  Fab  Duw,  fel  ag  yr  ymddang- 
osodd  yma  yn  y  byd,*  heblaw  aneirif  lu  o  batriarchiaid, 
prophwydi  ac  apostolion  doéthion  a  sanctaidd.  Felly 
hefyd  y  dylai  pob  credadyn  edrych  tua'r  nefoedd  yn  yr 
un  modd,  ac  ystyried  cyflwr  gwynfydedig  y  saint,  a  medd- 
wl  ynddo  ei  hun  fel  hyn,  "Er  nad  ydwyf  fi  hyd  yn  hyn 
mor  ddedwydd  a  bod  gyda  chwi,  etto  hyn  yw  fy  nghysur 
beunyddiol,  chwi  yw  fy  mrodyr  a'm  cyd-aelodau  yn 
N°"hrist ;  a  chan  hynny  eich  llawenydd  chwi  y  w  fy  llaw- 
enydd  innau,  a'ch  gogoniant  chwi  (trwy'r  berthynas  agos 
yma)  yw  fy  ngogoniant  innau  ;  yn  enwedig  gan  fy  mod 
yn  credu  yn  yr  un  Crist,  ac  yn  cynnal  yr  un  ffydd  a'r  un 
ufudd-dod,  trwy  ba  rai  y'ch  tra  gogoneddwyd  chwithau 
fel  hyn  ;  a  chan  fy  mod  yn  cydorfoleddu  â  chwi  yn  yr  ys- 
pryd,  ac  yn  cydnabod  eich  happusrwydd  bob  dydd  gyda 
diolchgarwch  yn  fy  myfyrdodau." 

§  17.  Heblaw  hyn,  ein  tŷ  a'n  cartref  sydd  uchod.  "Can- 
ys  ni  a  wyddom,  os  ein  daearol  dŷ  o'r  babell  hon  a  ddat- 
todir,  fod  i  ni  adeilad  gan  Dduw,  sef  tŷ  nid  o  weith  llaw, 
tragywyddol  yn  y  nefoedd."  2  Cor.  5  :  1.  Paham  gan 
hynny  na  byddem  yn  edrych  yn  amlach  tuag  atto,  gan 
ddwys  ocheneidio,  a  deisyfn  cael  ein  harwisgo  â'n  tŷ 
sydd  yn  y  nef.  Pe  byddai  ein  cartref  lawer  gwaelach 
nag  ydyw,  yn  ddiau  ni  a  ddylem  gofio  am  dano,  o  her- 


*  Yn  y  Saesneg  fel  hyn,  "  Yn  y  wisg  o  gnawd  a  gymmerodd. 

wydd  mai  hwnnw  yw  ein  cartref.  Pe  byddai  i  chwi  gael 
eich  halltudio  i  ry  w  wlad  ddieithr,  pa  mor  aml  y  byddai 
eich  meddyliau  gartref !  a  phaham  nad  ydyw  felly  gyda 
ni  mewn  perthynas  i'r  nefoedd1?  Onid  ydyw'r  fan  honno, 
lle  yr  ydym  yn  gobeithio  cael  aros  i  bob  tragywyddoldeb, 
yn  fwy  haeddiannol  o'r  enw  cartref  nâ'r  byd  hwn,  allan  o 
ba  un  yr  ydym  bob  awr  yn  disgwyl  cael  ein  galw,  ac  i'r 
hwn  ni  ddychwelwn,  ac  ni  chawn  ei  weled  byth  mwyach. 
Dieithriaid  ydym  ni  oll  yma  ar  y  ddaear,  ac  yn  y  nefoedd 
y  mae  ein  cartref.  Etifeddion  ydym  ni,  ac  yno  y  mae  ein 
hetifeddiaeth,  sef  yr  "etifeddiaeth  anllygredig,  a  dihalog- 
edig,  a  diddiflannedig,  sydd  ynghadw  yn  y  nefoedd  i  ni." 
1  Pedr,  1  :  4.  Yr  ydym  ýma  bob  amser  mewn  trallodion 
ac  mewn  eisiau;  ac  yno  y  mae  ein  golud,  sef  "  golud 
gwell,  ac  un  parhaus."  Heb.  10  :  34-.  Ië,  holl  obaith  ein 
heneidiau  sydd  yno ;  ein  holl  obaith  o  waredigaeth  allan 
o'n  trallodion,  a'n  holl  obaith  o  happusrwydd  ;  canys  yma 
yr  ydym  yn  llawn  o  helbul,  a'r  holl  "  obaith  hwn  a  rodd- 
wyd  i'w  gadw  i  ni  yn  y  nefoedd."  Col.  1  :  5.  A  phaham, 
Gristionogion  anwyl,  gan  fod  i  ni  gymmaint  perthynas 
yno,  na  byddai  ein  meddyliau  hefyd  yno  yn  amlach  ]  A 
oes  i  ni  yno  berthynasau  mor  agos,  a'n  cariad  ninnau  cyn 
lleied  tuag  at  y  lle  ì  A  ydyw  yn  weddus  i  ni  gymmeryd 
cymmaint  digrifwch  a  hyfrydwch  ynghwmpeini  dieithr- 
iaid,  fel  ag  yr  ydym  yn  anghofio  ein  Tad  a'n  Harglwydd] 
neu  i  hoffi  y  rhai  hynny  ag  sydd  yn  ein  casâu,  ac  yn  ein 
gofidio,  ac  anghofio  ein  cyfeillion  agosaf  ac  anwylaf?  neu 
garu  rhyw  deganau  benthyg,  ac  anghofio  ein  golud,  a'n 
tryssor,  a'n  hetifeddiaeth  ì  neu  i  fod  â'n  meddyliau  gym- 
maint  ynghylch  ein  hangenrheidiau  a'n  dagrau,  neu'r  hyn 
ag  sy'n  peri  tristwch  i  ni  yn  y  byd  hwn,  fël  ag  yr  ydym 
yn  anghofio  ein  gorfoledd  a'n  gorphwysfa  dragywyddol  ì 
Y  mae'r  Arglwydd  yn  gweled  yn  dda,  yn  ei  air,  son  am 
ei  bobl  megis  ei  eiddo,  ei  feddiant,  neu'r  hyn  a  bwrcasodd 
efe  ;  ac  o  herwydd  hynny  y  mae  efe  mor  hawddgar  ag 
addaw  gwneuthur  iddynt  ddaioni,  sef  o  herwydd  eu  bod 

hwy  yn  bobl  iddo  ef,  y  rhai  a  alwodd,  neu  a  etholodd  efe 
allan  o'r  byd.  A  phaham,  gan  hynny,  os  ydym  ni'n  wir 
Gristionogion,  na  baem  ninnau  yn  pleidio  ein  hawl,  neu 
ein  rhan  ynddo  yntau.  ac  felly  yn  dyrchafu  ein  calonnau 
tua'r  nefoedd,  o  herwydd  mai  yno  y  mae  ein  meddiannau, 
ac  mai  efe  yw  ein  Duw  ì  Y  mae  dynion,  yn  gyftredin, 
yn  caru  eu  heiddo  a'u  meddiannau  eu  hunain  yn  ormod- 
ol,  yn  gosod  mawr  werth  arnynt,  ac  yn  cyrameryd  gor- 
mod  gofal  am  danynt.  O  na  byddem  ninnau  mor  ofalus 
am  ein  hetifeddiaeth,  ac  yn  ei  phrisio  mor  fawr  ag  y  mae 
yn  haeddu  ! 

§  18.  (12)   Unwaith  etto,  ystyriwch   nad  oes  dim    yn 

werth  i  ni  osod  ein  calonnau  arno  ond  y  nefoedd.    Ac  os 

na  roddwch  eich  calonnau  i  Dduw,  i  bwy  y  rhoddwch 

hwynt  ì    Ac  os  na  fydd  i  chwi  ofalu  am  eich  gorphwysfa, 

am  ba  beth  y  gofelwch  ì    A  ydych  chwi  wedi  cael  allan 

ryw  dduw  arall  ]  neu  ryw  beth  a  wna'r  tro,  neu  a  wasan- 

aetha  yn  lle'r  orphwysfa  1    A  ydwyt  ti  wedi  cael  allan 

happusrwydd,  neu  ddedwyddwch  parhaus  a  thragywydd- 

ol,  yma  ar  y  ddaear  ì    Ymha  le   y  mae  1    O  ba  beth  y'i 

gwnaethpwyd  ]     Pwy   oedd   y  dyn    a  gafodd   y   cyfryw 

dryssor  ]  Pwy  oedd  yr  hwn  a'i  mwynhaodd  ddiweddaf? 

Ymha  le  yr  oedd  efe  yn  byw  ì    Pa  beth   oedd   ei   enw  % 

Neu,  ai  tydi  oedd  y  cyntaf  un  erioed  ag  a  gafodd  hyd  i'r 

nefoedd  ar  y  ddaear  ì    Oh  ddyn  truenus  !  nac  ymddiried. 

i'th  gaffaeliad  ;  nac  ymffrostia  yn  y  tryssor  yr  ydwyt  yn 

tybied  dy  fod  wedi  ei  gael  allan,  hyd   oni  byddi  wedi 

cael  iawn  brofiad  o  hono  ;   nac  ymflina  dy  hun  yn  chwilio 

am  yr  hyn  nid  y w  i'w  gael  ar  y  ddaear,  rhag  i  ti  ddinystrio 

dy  enaid  wrth  geisio'r  peth  nid  yw  bossibl  ei  gael  yn  y 

byd  hwn  ;  ond  yn  hytrach  bydded  i  ti  ddysgu  doethineb, 

heb  gymmeryd  y  cyfryw  boen  afreidiol,  a  chred  yr  hyn 

sydd  ysgrifenedig  yngair  Duw,  lle  yr  ydwyt  yn  cael  rhy- 

buddion  eglur,  fod   miloedd  o  eneidiau  w^di  eu  colli  wrth 

geisio  happusrwydd  lle  nid  ywi'wgael,  sef  yn  y  byd  hwn 

yn  lle  yn  Nuw.    Pe  byddai  i  Satan  dy  gymmeryd  i  fynu 

i  ben  mynydd  profedigaeth,  a  dangos  i  ti  holl  deyrnasoedd 
y  byd  a'u  gogoniant,  ni  fedrai  efe  ddangos  dim  i  ti  yn 
haeddiannol  o'th  feddyliau  chwaethach  rhyw  beth  a  dalai 
i'w  ddewis  o  flaen  dy  orphwysfa.  Yn  wir,  cyn  belled  ag 
y  mae  dyledswydd  ac  angenrheidrwydd  yn  gofyn,  rhaid  i 
ni  ymfoddloni  i  ofalu  am  y  pethau  sydd  isod;  ond  pwy, 
neu  pa  le  y  mae'r  dyn  hwnnw,  sydd  yn  cynnwys  ei  hun 
tu  fewn  i'r  terfynau  hyn  ]  Ië,  er  i  ni  fod  yn  ofalus  i 
leihau  ein  gofalon,  ac  i  gadw  cadwraeth  ar  ein  meddyliau, 
etto  ceir  gweled  y  rhan  leiaf  o'r  gofalon  hyn  yn  chwerwon, 
a  mesur  bychan  yn  drwm  ac  yn  flinderog.  Gristionogion, 
gwelwch  wagedd  pob  peth  dan  haul,  ac  mor  werthfawr 
yw'r  pethau  sydcl  uchod.  Pe  b'ai  dy  feddyliau,  megis  y 
wenhynen  ddiwyd,  yn  crwydro  dros  holl  gyrrau'r  byd,  o 
un  blodeuyn  at  flodeuyn  arall,  ac  o  un  creadur  at  greadur 
arall,  ni  fedrent  hwy  ddwyn  dim  mêl  na  melusder  adref, 
ond  cymmaint  ag  a  allent  gael  oddiwrth  eu  perthynas  i 
dragywyddoldeb.  Er  bod  pob  gwirionedd  ag  sy'n  gyn- 
nwysedig  yngair  Duw  yn  werthfawr,  ac  yn  ddyledus 
arnom  ei  amddiífyn,  etto  nyni  a  ddylem  wneuthur  hynny 
gyda  golwg  ar  ein  gorphwysfa,  canys  y  mae'r  hyn  a  nodir 
gan  lawer  yn  rhy  wir,  sef  "  nad  oes  gan  y  dynion  hynny 
ag  sy'n  hoffi  dadleuon  ynghylch  crefydd,  un  wreichionen 
o  gariad  Duw  yn  eu  calonnau."  Ac  mewn  perthynas  i'r 
Uywodraeth  mewn  gwlad  ac  eglwys,  nid  ydyw'r  pethau 
tymhorol  hyn  yn  haeddiannol  ofal  y  Cristion  ddim  pellach 
nag  y  maent  yn  amlygu  rhagluniaeth  Duw  ynghylch 
llwyddiant  yr  efengyl,  a  theyrnas  neu  lywodraeth  Crist  ar 
y  ddaear,  ac  felly  yn  oíferynol  ac  yn  foddion  i  achub  ein 
heneidiau  ein  hunain,  a'r  genhedlaeth  a  ddel  ar  ein  hol ; 
felly  nid  oes  i  ni  a  wnelom  â'r  pethau  tymhorol  hyn,  ond 
fel  ag  y  maent  yn  perthyn  i  dragywyddoldeb.  Ac  felly 
hefyd  ein  holl  fasnach  â'r  byd,  megis  prynu  a  gwerthu, 
rhyfel  a  heddwch,  adeiladu,  priodi,  bwytta  ac  yfed,  nid 
ydynt  yn  haeddiannol  o  feddyliau  na  sylw  y  Cristion,  fel 
ag  y  maent  yn  tueddu  i  borthi'r  cnawd,  ond  yn  unig  fel 

ag  y  maent  yn  foddion  i  hwylio  ymlaen  lwyddiant  yr 
efengyl  ac  iachawdwriaeth  eneidiau.  Ac  bellach,  onid 
ydy  w  dy  gydwybod  yn  tystio  nad  oes  dim  ond  y  nefoedd, 
a'r  ffordd  i'w  chyrhaeddyd,  yn  werthdy  ofal,  neu  yn  deil- 
wng  o'th  feddyliau  ] 

§  19.  Yn  awr,  Gristion  anwyl,  a  ydyw'r  rhai  hyn  yn 
ystyriaethau  pwysfawr  ai  nid  ydynt  1  A  ydwyf  fi  wedi 
dangos  a  phrofi  mai  dy  ddyledswydd  yw  gosod  dy  galon 
ar  y  pethau  sydd  uchod  ai  nid  ydwyf  ]  Os  attebi,  Nad 
ydwyf,  y  mae'n  ddir  gennyf  dy  fod  yn  gwTrtbddywedyd  dy 
gydwybod.  Ar  y  llaw  arall,  os  cyfaddefi  dy  fod  yn  cyd- 
nabod  yr  angenrheidrwydd  o  wneuthur  hynny,  yna  dy 
dafod  dy  hun,  a'th  gyfaddefiad  dy  hun,  a  fyddant  dystion 
yn  dy  erbyn,  a  thi  a  fernir  yn  euog  o  esgeuluso  yr  hyn  y 
cyfaddefaist  ei  bod  yn  ddyledswydd  mor  anghenreidiol. 
Ond  os  ydwyt  wir  ewyllysgar,  y  mae  'r  gorchwyl  wedi 
mwy  na  hanner  ei  gyflawni.  Y  mae  genyf  yn  aWr  ryw 
ychydig  o  gyfarwyddiadau  i'th  gynnorthwyo  i  gyflawni  y 
gwaith  mawr  a  thra  anghenreidiol ;  ond,  ysywaeth,  nid 
yw  ond  ofer  i  mi  eu  henwi  onid  ydwyt  yn  ewyllysgar  i'w 
cyflawni.  Pa  un  bynnag,  myfi  a'u  rhoddaf  i  lawr  o'th 
flaen,  a'r  Arglwydd  a  ostyngo  dy  galon  i  ymosod  yn 
nghylch  y  gwaith. 

PENNOD  XII. 

CYFARWYDDIADAU  I   ARWAIN   BYWYD  NEFOL  AR  Y 
DDAEAR. 


§1.  (I.)  Rhaîd  gochel  pob  rhwystrau  i  hynny ;  megis,  §2.  (1)  Byw 
mewn  unrhyw  bechod  adnabyddus ;  §  3.  (2)  Meddyliau  daearol ;  §  4. 
(3)  Cyfeillion  annuwiol;  §5.  (4)  Crefydd  y  pen,  yr  hon  sydd  yn  sefyll 
yn  ein  barn  a'n  mympwy,  a'n  dychymmygion  ni  ein  hunain ;  §  6.  (5) 
Yspryd  balcb,  uchel;  §7.  (6)  Yspryd  syrthlyd,  difraw;  §  3.  (7)  Ymor- 
phwys  mewn  rhyw  ymbarottoad  tuag  at  fuchedd  nefol,  ac  heb  gyrhaedd 
y  cyfryw  fywyd.  §  9.  (II.)  Y  dyledswyddau  cynnorthwyol  i  fuchedd  nefol 
ydyw  y  rhai  canlynol :  §  10.  (1)  Ceisiwch  goelio  a  chredu,  yn  ddiam- 
heuol,  mai'r  nefoedd  yw'r  unig  di-yssor  a'r  unig  happusrwydd;  §11, 
12.  (2)  Ymdrechwch  am  gael  adnabyddiaetho'ch  rhan  ynddi,  a'ch  hawl 
iddi;  13.  (3)  Ac  mor  agos  y  mae;  §  14.  (4)  Ymddiddanwch  ynghylch 
eich  gorphwysfa  nefol  honno  yn  aml  ac  yn  ddifrifol;  §  15.  (5)  Ymegn- 
iwch,  ymhob  dyledswydd,  i  godi  eich  serchiadau  yn  fwy  ag03  atti ;  §  16. 
(6)  Ac  i'r  diben  hyn,  defnyddiwch  bob  gwrthddrych,  a  phob  damwein- 
iau;  §  17,  18.  (7)  Byddwch  yn  fynych  yn  y  gwaith  angelaidd  o  glodfori 
Duw;  §  19.  (3)  Meddiennwch  eich  heneidiau  â  meddyliau  crediniol  am 
anfeidrol  gariad  Duw ;  §  20.  (9)  Ymwrandewch  a  daliwch  sylw  ar 
gynhyrfiadau  Yspryd  Duw,  ac  annogwch  a  maethwch  hwynt  o'ch  mewn  ; 
§21.  (10)  Nac  esgeuluswch  arfer  pob  moddion  angenrheidiol  i  feithrin 
a  chynnal  iechyd  y  corph, 

§  1.  Os  ydwyt  yn  gwybod  ac  yn  medru  iawn  werth- 
fawrogi'r  cyssuron  ag  sy'n  deilliaw  oddiwrth  gymdeithas 
nefol  ac  ymddiddanion  duwiol,  yr  ydwyf  yn  gorchymyn 
i  ti,  oddiwrth  Dduw,  ochel  yn  ofalus  lawer  o  rwystrau 
peryglus,  ac  yn  ganlynol,  ymarfer,  mewn  modd  diwyd  a 
ffyddlon,  â'r  cyfryw  ddyledswyddau  ag  a  fyddant  yn  deb- 
ygol,  yn  fwyaf  enwedigol,  i'th  gynnorthwyo  i  arwain 
buchedd  dduwiol.  Ac  yn  (I.)  y  rhwystrau  i'w  gochel, 
gyda'r  gofal  mwyaf,  ydyw  y  rhai  canlynol :  sef  byw  mewn 
unrhyw  bechod  adnabyddus — meddylfryd  daearol — cym- 

deithion  annuwiol— crefydd  ddychyrnmygol — ysprydbalch, 
uchel,  hunanol — yspryd  diofal,  difraw — ac  ymorphwys 
mewn  darpariadau  tuag  at  y  cyfryw  fuchedd  nefol,  heb 
wybod  dim  yn  broíìadol  am  y  cyfryw  fywyd. 

§  2.  (1)  Byw  mewn  unrhyw  bechod  adnabyddus,  sydd 
un  rhwystr  mawr  i  ymarweddiad  nefol.  Pa  fath  ddifrod 
ac  anrhaith  a  wna  hyn  yn  dy  enaid !  O  y  llawenydd  y 
mae  hyn  wedi  ei  ddinystrio  !  O  pa  fath  golled  avwnaeth 
ar  rasusau  dynion !  y  dyledswyddau  (enaid-gynnorth- 
wyol)  a  rwystrodd  !  Ddarllenydd  Cristionogol,  a  ydwyt 
ti  yn  un  ag  sydd  wedi  gwneuthur  cam  â'th  gydwybod  % 
A  ydwyt  ti  yn  un  ag  sydd  yn  esgeuluso'n  fwriádol  un- 
rhyw  ddyledswydd  gyhoeddus,  deuluaidd,  neu  ddirgel  ì 
A  ydwyt  ti  yn  gaethwas  i'th  chwantau  cnawdol  a  phech- 
adurus,  neu  a  ydwyt  yn  gwneuthur  duw  o'th  fol  ì  Neu 
a  ydwyt  ti,  mewn  balchder,  yn  golygu  dy  anrhydedd  dy 
hun  %  Neu  a  ydwyt  ti  yn  ddyn  poethwyllt,  llidiog,  diam- 
ynedd  ac  annioddefgar,  yn  barod  i  ddigio  a  gwylltio  ar  y 
gair,  neu'r  edrychaid,  neu'r  trosedd  lleiaf  yn  dy  erbyn  % 
A  ydwyt  ti  yn  un  ag  a  fydd  yn  arferol  o  dwyllo  dynion  yn 
dy  fasnach  a'th  fargeinion,  neu  yn  chwennych  ymgyf- 
oethogi,  cara  neu  cymmwys  %  Os  ydwyt  yn  gyfryw  un  a 
hyn,  gallaf  ddywedyd  yn  hyf  bod  y  nefoedd  a'th  enaid 
di  yn  ddieithriaid  mawr  i'w  gilydd.  Canys  nis  gelli  ed- 
rych  tua'r  nefoedd  tra  y  mae'r  cyfryw  draWst  yn  dy 
lygad,  a'r  pethau  hyn  oll  a  fyddant  megis  cwmmwl 
rhyngot  a  Duw.  Canys  pan  fyddi  yn  ceisio  meddwl  am 
dragywyddoldeb,  a  myfyrio  ar  y  pethau  sydd  uchod,  ac  yn 
chwennych  cael  rhyw  gyssuron  oddiwrth  y  bywyd  sydd 
ar  ddyfod,  yna  dy  bechod  a  fydd  barod  i  edrych  yn  dy 
wyneb,  a  dywedyd  wrthyt,  "  Nid  yw'r  pethau  hyn  yn 
perthyn  dim  i  ti.  Pa  fodd  y  gelli  di  ddisgwyl  cael  cyssur 
o'r  nefoedd,  yr  hwn  wyt  yn  ymhyfrydu  cymmaint  yn 
chwantau'r  cnawd  V*  Ymha  fath  fodd  y  bydd  i'r  ystyriaeth 
hon  oeri  dy  lawenydd,  a  gwneuthur  i'r  meddyliau  yn 
nghylch  y  dydd,  a'r  cyflwr  bendigedig  hwnnw,  fod  yn 

boen  ac  yn  flinder  yn  lle  bod  yn  gyssur  i  ti !  Ac  fe  fydd 
pob  pechod  bwriadul  a  gwirfoddol  yn  cael  yr  un  effaith 
ar  dy  gyssuron  ag  a  fydd  y.dwfr  yn  gael  ar  y  tân ;  pan 
fyddi  yn  meddwl  am  eu  hadnewyddu  a'u  bywiogi,  hyn  a 
fydd  yn  eu  diffoddi.  Y  cyfryw  bechod  a'th  wna  mor  an- 
addas,  ac  mor  analluog  i  esgyn  i  fynu  mewn  myfyrdod  i'r 
nefoedd,  ag  ydyw  aderyn  i  ehedeg  wedi  torri  ei  esgyll. 
Y  mae  pechod  yn  torri  grym  a  gewyn  bywyd  nefolaidd. 
O  ddyn,  pa  fath  fywyd  byfryd  yr  ydwyt  yn  ei  golli  !  Pa 
fath  ddigrifwch  a  hyfrydwch  beunyddiol  yr  ydwyt  yn 
eu  gwerthu  am  un  trachwant  aílan  !  Os  gall  nefoedd  ac 
uffern'gydgyfarfod,  a  Duw  fod  yn  garwr  pechod,  yna  y 
bydd  rhyddid  i  tithau  fyw  yn  dy  bechod,  a  chael,  ar  yr 
un  pryd,  flaen-brawf  o'r  gogoniant,  a  bod  â'th  ymarwedd- 
iad  yn  y  nefoedd,  er  dy  fod  yn  cynnwys  dy  hun  mewn 
aflendid.  Cymmer  ofal,  gan  hynny,  rhag  i'th  bechocl 
mynwesol  dy  gau  di  allan  o'r  nefoedd,  megis  ag  y  mae  yn 
rhwystro  dy  galon  i  esgyn  yno.  Neu  os  ydwyt,  hyd  yn 
hyn,  yn  ddieuog,  ac  na  wyddost  am  yr  un  hoff  bechod  ag 
sy'h  llywodraethu  arnat,  etto  meddwl  am  y  canlyniadau 
galarus  pe  digwyddai  i'r  cyfryw  aflwydd  nychu  dy  enaid. 
Bydd  wyliadwrus,  gan  hynny,  a  gwna  lwyr  benderfyniad 
ynot  dy  hun,  (trwy  gymmorth  gras  Duw,)  ymgadw,  o  hyn 
allan,  rhag  pob  profedigaeth  i  bechod.  Pa  mor  angen- 
rheidiol  yw  i  ni  weddio  beunydd,  Nacarwainni  i  brofed- 
igaeih,  eithr  gwarecl  ni  rhag  drwg  ! 

§  3.  (2)  Mae  yn  angenrheidiol  hefyd  gochelyd  medd- 
ylfryd  daearol,  yr  hwn  sydd  rwystr  mawr  arall.  Nis 
dichon  Duw  a  mamon,  daear  a  nefoedd,  gydfeddiannu  dy 
gaìon.  Pan  y  bydd  y  credadyn  nefol  yn  ymfendithio  ei 
hun  yn  ei  Dduw,  ac  yn  gorfoleddu  yn  y  gobaith  o'r  go- 
goniant  sydd  i  ddyfod,  fe  allai  dy  fod  di  yn  ymfendithio 
dy  hun  yn  dy  Iwyddiant  bydol,  ac  yn  llawenychu  yn  y 
gobaith  o  ftynnu  yma  ar  y  ddaear,  ac  ymgyfoethogi  yn  nâ 
y  byd  hwn.  Pan  y  mae  efe  yn  cyssuro  ei  enaid  â  golygon 
o  Grist,  ac  angelion  a  seintiau,  gyda'r  rhai  y  bydd  efe 

byw  yn  dragywydd,  dyna'r  pryd  y  byddi  dithau  yn  ym- 
hyfrydu  yn  dy  olud,  yn  edrych  dros  gyfrifon  dy  ysgrifen- 
rwymau  (bonds,)  dy  ysgrifen-weithredoedd,  ac  yn  golygu 
byth  feddiannau,  da  ddy  bydol,  dy  wartheg  a'th  ddefaid,  dy 
dai  a'th  diroedd,  a'th  adeiladau  mawrion ;  ac  yn  meddwl 
am  ífafr  ac  ewyllys  da'r  pennaethiaid,  á'r  mwyniant  o 
feddiannu  tiroedd  lawer,  a  chasglu  cynnysgaeth  i'th  blant 
ar  dy  ol,  a'u  cynnydd  yn  y  byd,  a  lliosogrwydd  dy  ddeil- 
iaiçl.  Ac  os  ydyw  Crist  Iesu  wedi  mynegu  i  ni,  mai  ynfyd 
oedd  y  dyn  hwnnw,  yr  hwn  a  ddywedodd  wrth  ei  enaid, 
"  Gorphwys,  bwytta,  ŷf  a  bydd  lawen  ;  y  mae  gennyt  dda 
lawer  ynghadw  dros  lawer  o  flynyddoedd;"  pa  faint  mwy 
ynfyd  ydwyt  ti  yr  hwn  yn  fwriadol  wyt  yn  llafaru'r  un 
geiriau  yn  dy  galon  ì  Dywed  i  mi  pa  wahaniaeth  sydd 
rhwng  ymadroddion  yr  ynfyd  hwnnw  a'th  feddyliau  a'th 
serchiadau  di  ]  Cofia  mai  Chwiliwr  y  calonnau  yw'r  hwn 
sydd  a  wnelit  âg  ef.  Yn  ddiau,  cyn  gymmaint  yr  wyt  ti 
yn  ymhyfrydu,  ac  yn  cymmeryd  i  fynu  dy  orphwysfa  ar 
y  ddaear,  y  mae  dy  gyssur  a'th  lawenydd  yn  Nuw  o  gym- 
maint  a  hynny  yn  llai.  Dichon  dy  feddylfryd  daearol 
gydsefyll  â'th  ddyledswyddau  cyffredin  a'th  broífes  allan- 
ol,  ond  nis  gall  mewn  un  modd  gydsefyll  â'r  ddyledswydd 
nefol  hon,  o  osod  dy  serch  ar  ypethau  sydd  uchod.  Gwyb- 
od  yr  ydwyt  yn  dda  pa  mor  anaml,  pa  mor  oeraidd,  ansef- 
ydlog,  dirgelaidd  a  neillduol  y  mae  dy  feddyliau  wedi  bod 
ynghylch  y  gorfoledd  sydd  uchod,  er,  pan  ddechreuaist 
fasnachu,  mor  awyddus  am  bethau'r  byd  hwn  !  O  ynfyd- 
rwydd  melldigedig!  Y  mae  llawer  ag  sy'n  cymmeryd 
arnynt  fod  yn  grefyddol  wedi  dyrysu  mewn  cynnifer  o 
ofalon  a  thraíferthion,  ac  wedi  llwytho  eu  hunain  â  chyn- 
nifer  o  orchwylion,  fel  ag  y  maent  mor  anaddas  i  fwynhau 
cymmundeb  â  Duw,  ac  mor  analluog  i  esgyn  mewn  myf- 
yrdod  tua'r  nefoedd,  agydyw  i  ddyn  a  mynydd  ar  ei  gefn 
gerdded.  Ac  wedi  iddynt  golli'r  cyfryw  nefoedd  ar  y 
ddaear,  yr  hon  a  allasent  ei  mwynhau  trwy  gynnwys 
meddylfryd  nefolaidd,  yna  y  maent  yn  dechreu  ceisio 
13* 

profi  (er  na  fedrant  gyda  rhyw  ychydig  resymmau  gwein- 
iaid)  fod  y  cyfryw  ymddygiad  yn  iawn  ac  yn  gyfreithlawn  ; 
ac,  ar  y  Uaw  arall,  nad  oes  modd  cyrhaedd  i'r  cyfry  w  radd 
o  nefol  fyfyrdod.  Yr  ydwyf  yn  'dy  gynghori  di,  O  Gristion, 
yr  hwn  wyt  wedi  profi  mawr  hyfrydwch  buchedd  nefol- 
aidd,  fel  ag  yr  ewyllysit  brofi  o'r  cyfry w  ddiddanwch  dra- 
chefn,  gochel  y  llyngclyn  hwn  o  feddylfryd  daearol.  Can- 
ys  os  unwaith  y  caniattei  i'r  cyfry w  feddylfryd  neu  fwriad 
ddyfod  i'th  feddwl,  sef  ceisio  ymgyfoethogi  deued  a  ddel, 
yn  ddiau  y  syrthi  (fel  ag  y  mae'r  apostol  yn  dywedyd)  i 
brofedigaeth,  a  magl,  a  llawer  o  chwantau  ynfyd  a  niweid- 
iol.  1  Tim.  6  :  9.  Cadw  gan  hynny  y  pethau  bydol  hyn 
yn  rhydd  o'th  gwmpas  megis  dy  wisg  uchaf,  fel  y  gelli  eu 
rhoddi  heibio  pryd  y  mynech,  ond  gâd  i  Dduw  a  gogon- 
iant  fod  yn  nesaf  at  dy  galon.  Cofia  hefyd,  yn  wastadol, 
fod  cyfeillach  y  byd  yn  elyniaeth  i  Dduw.  Pwy  bynnag 
gan  hynny  a  ewyllysiofod  yn  gyfaill  i'r  byd,  y  mae  yn  eìyn 
i  Dduw.  Iago,  4  :  4.  Na  cherwch  y  byd,  naW  pethau  sydd 
yn  y  byd.  O  char  neb  y  byd,  nid  yw  cariad  y  Tad  ynddo 
ef.  1  Ioan,  2  :  15.  Mae  hyn  yn  hyspysiad  digon  eglur,  a 
dedwydd  yw'r  hwn  a'i  derbynio'n  ífyddlon  ! 

§  4.  (3)  Ymgadw  rhag  cyfeillach  y  rhai  annuwiol.  Ond 
nid  ewyllysiwn  chwaith  dy  luddais  rhag  ymddiddan  â 
hwynt  ynghylch  pethau  angenrheidiol,  neu  rhag  gwneuth- 
ur  iddynt  unrhy  w  gymmwynas  o  gariad,  ac  yn  enwedig 
ni  fynn  wn  i  ti  ymattal  rhag  eu  cynghori,  a  bod  o  ryw  lesâd 
i'w  heneidiau,  tra  y  byddi  yn  cael  cyfleusdra,,  a  thra  y 
byddo  gennyt  obaith  o  wneuthur  iddynt  ddaioni.  Ac  nid 
ewyllysiwn  chwaith  i  ti,  mewn  modd  yn  y  byd,  eu  galw 
yn  gwn  ac  yn  fôch  i'r  diben  o'th  arbed  dy  hun  rhag  y 
ddyledswydd  o'u  cynghori,  nac  yn  y  mesur  lleiaf  eu  barnu 
felly  tra  y  gweli  ryw  obaith  o'u  diwygaid ;  llai  o  lawer  y 
gallaf  gymmeradwyo  ymddygiad  y  rhai  hynny  a  fyddant 
yn  galw  dynion  yn  gwn  ac  yn  fôch,  cyn  iddynt  erioed 
gynnyg  eu  rhybuddio  a'u  cynghori  yn  gyntaf  mewn  modd 
ffyddlon  a  charedig,  neu,  efallai,  cyn  iddynt  erioed  eu 

hadnabod  na  siarad  â  hwy.  Ond  yr  hyn  yr  ydwyf  yn  ei 
feddwl  ydyw  hyn,  sef  rhoi  cynghor  i  beidio  ymgyfeillachu 
â  dynion  annuwiol  heb  fod  rhyw  achos  yn  gofyn  hynny, 
a  rhag  cymdeithasu  gormod  â  phobl  segur,  di-ddaioni, 
y  rhai  ni  fydd  eu  hymddiddanion  ond  ofer  a  diles,  a'r  rhai 
(yn  ol  pob  tebygolrwydd)  nid  ydynt  nac  yn  ofni  Duw  nac 
yn  cilio  oddiwrth  ddrygoni.  Y  mae'n  angenrheidiol  iawn 
i  bob  dyn  sobr,  symì,  a  duwiol,  ymgadw  rhag  cyfeillach 
pechaduriaid  cyhoeddus,  megis  y  tyngwr,  a'r  rhegwr,  a'r 
meddwyn,  yr  afîan  a'r  godinebus,  a  phob  un  ag  sy'n  elyn- 
iaethol  i  wir  gerfydd  a  duwioldeb  ;  ac  nid  rhag  y  cyfryw 
yn  unig,  ond  dymunol  iawn  a  fyddai  iddynt  hefyd  beidio 
ymgymdeithasu  lîawer  â'r  cyfryw  ag  a  elwir  yn  ddynion 
moesol,  ond  etto  o  ymddiddanion  gwag,  ofer,  bydol,  ac 
anfaddiol,  y  rhai  a  fyddant  yn  debygol  iawn  o  fod  yn 
foddion  i'w  rhwystro  rhag  gosod  eu  serch  ar  bethau  nefo'l 
a  thragywyddol.  Canys  yr  ydym  ni,  o  honom  ein  hunain, 
yn  ddigon  hwyrfrydig  ac  anewyllysgar  i  feddwl  am  fyd 
arall,  ac  i  fod  â'n  hymarweddiad  yn  y  nefoedd,  fel  ag  yr 
ydym  yn  gofyn  pob  cynnorthwyon  a  phob  annogaeth  i 
wneuthur  hynny.  Nid  yw  calon  dyn,  wrth  naturiaeth,  yu 
fwy  parod  nac  addas  i  esgyn  tua'r  nefoedd  nag  ydy  w  car~ 
reg  neu  dywarchen  i  godi  ac  i  ehedeg  i'r  awyr.  Ac  y 
mae  yn  agos  mor  hawdd  cadw  ein  hysprydoedd  rhag  ym- 
ddyrchafu  at  ein  gorphwysfa  ag  ydyw  rhwystro'r  creig- 
iau  rhag  symmud  o'u  lle  ;  gan  hynny,  y  mae,  nid  yn  unig 
yn  angenrheidiol  i  ni  weddio  ar  yr  Arglywdd  am  gym- 
morth  ei  Lân  Yspryd,  ond  hefyd  arfer  pob  moddion  tuag 
at  hynny,  yn  enwedig  cymdeithas  y  gwir  dduwiolion.  O 
meddyliwch  am  hyn  gan  hynny  wrth  ddewis  eich  cyfeill- 
ion  !  Ond  pe  byddai  modd  i  chwi  ddwyn  eich  hyspryd- 
oedd  i'r  cyfry  w  dymher  a  thueddiad  nefolaidd,  fel  y  bydd- 
ent  yn  barod  bob  amser,  megis  fHam  dán,  i  esgyn  i  fynu ; 
yna  yn  wir  ni  byddai  cymmaint  angenrheidrwydd  arfer 
cynnorthwyon,  a  bod  yn  ddichlyn  ac  yn  ofalus  yn  newisiad 
eich  cymdeithion ;  ond  gan  mai  peth  ammhossibl  i  chwi  y w 

gwneuthur  hyn,  cynghoraf  chwi  i  ochelyd  cwmpeini'r  rhai 
annuwiol  os  ydych  yn  ewyllysio  meithrin  a  choledd  tuedd- 
fryd  nefolaidd.  A  ddichon  siarad  ynghylch  prisiau  pethau 
yn  y  farchnad,  neu'r  tywydd,  neu  ryw  newyddion  gwag, 
fod  o  ryw  fudd  neu  lesâd  i'ch  hwylio  ymlaen  mewn  buch- 
edd  dduwiolî  Canys  hyn,  neu'r  cyífelyb,  yw  ymddidd- 
anion  dynion  o  feddylfryd  daearol ;  ac,  ysywaeth,  nid  y  w 
ymadroddion  proífeswyr  ffurfiol  fawr  gwell,  o'r  hyn  lleiaf, 
nid  ydynt  ond  o  ychydig  adeiladaeth,  sef  son  am  ryw 
weinidog  ei  fod  yn  bregethwr  doniol,  neu  am  un  arall  ei 
fod  yn  Gristion  rhagorol.  neu  yn  ddyn  hynod  o  dduwiol, 
neu  bregeth,  ei  bod  yn  ddysgedig,  yn  iach  mewn  athraw- 
iaeth,  neu'n  adeiìadol,  neu  ynte  mai  dywenydd  ganddynt 
wrando  ar  ryw  ddadleuon  dyrys  ac  anfuddiol.  Etto,  y 
rhan  amlaf,  dymá'r  fath  yw  ymddiddanion  ac  ymddygiad 
llawer  o  broffeswyr  allanol,  oeraidd,  a  ífurfiol.  A  phe 
buasit  newydd  fod  yn  gwresogi  dy  galon  gyda  myfyrdod- 
au,  ar  y  llawenydd  a'r  gorfoledd  sydd  uchod,  oni  fuasai'r 
cyfryw  ymadroddion  a'r  fath  gymdeithas  yn  oeri  dy  serch- 
iadau  ac  yn  rhewi  dy  galon?  Ac  yn  hyn  o  beth,  nid  wyf 
ond  gofyn  barn  rhyw  un  a  fydd  yn  arferol  o  ddal  sylw 
ar  dymher  ei  yspryd,  ac  felly,  yn  ddiau,  wedi  profi'r 
gyfryw  gyfnewidiad  ynddo  ei  hun  ;  canys  nid  hawdd  i 
ddynion  ymddiddan  am  un  peth  tra  byddo  eu  meddyliau 
ar  beth  arall,  yn  enwedig  pethau  mor  wahanol,  a  chym- 
maint  rhagoriaeth  rhyngddynt.  Ond  chwychwi,  ddynion 
ieuaingc,  yn  enwedig  y  rhai  ydych  fwyaf  agored  i'r  gyf- 
ryw  brofedigaeth,  ystyriwch  yn  ddifrifol  yr  hyn  yr  ydwyf 
yn  ei  ddywedyd,  a  ddichon  eich  calonnau  fod  yn  y  nef- 
oedd  tra  byddoch  yn  eistedd  yn  y  dafarn  ymysg  eich  cyf- 
eillion  afreolus  ì  neu  pan  fyddoch  mewn  gweithdy  gyda 
rhai  fyddant  yn  arferol  o  dyngu,  rhegu,  siarad  yn  ofer, 
brynti,  a  diflasdod  1  Ond  yn  hytrach,  gadewch  i  mi  ddy- 
wedyd  wrthych,  os  bydd  i  chwi  ddewis  y  fath  gymdeithion 
pan  y  gallech  gael  eu  gwell,  as  os  ydych  yn  ymhyfrydu 
yn  eu  cymdeithas,  eich  bod  cyn  belled  o  fod  â'ch  ymar- 

weddìad  yn  y  nefoedd,  fel  nad  oes  gennych  (hyd  yn  hyn) 
ddim  hawl  iddi,  ac  yn  ganlynol,  nid  ewch  chwi  byth  yno 
heb  gael  eich  troi  a'ch  cyfnewid.  Pe  buasai  eich  tryssor 
yn  y  nefoedd,  ni  fuasai  eich  calonnau  ar  bethau  mor  ddi- 
eithr  iddi,  ac  mor  bell  oddiwrthi.  Ar  air,  ein  cymdeithion 
a  fyddant  ran  o'n  happusrwydd  yno,  ac  a  allant  fod  hefyd 
yn  foddion  hynod  naill  ai  i'n  hwylio  ymlaen  neu  i'n 
rhwystro  i'r  nefoedd. 

§  5.  (4)  Gochelwch  aml  ddadleuon  ynghylch  gwirionedd- 
au  o  ychydig  bwys,  a  rhag  y  fath  grefydd  ag  sy'n  sefyll 
mewn  opiniynau  yn  unig.  Yr  ymddadleuwyr  mwyaf  tan- 
baid  ynghylch  pethau  amgylchiadol  crefydd,  yn  gyífredin, 
ydynt  yn  gwybod  lleiaf  am  fuchedd  nefol.  Y  dyn  hwnnw, 
yr  hwn  y  mae  ei  grefydd  yn  sefyll  yn  gwbl  mewn  opin- 
iynau,  a  fydd  yn  fwyaf  arferol  o  oscd  allan  ac  hyspysu  ei 
farn  a'i  eddwl  ei  hun,  ynghylch  amryw  o  byngciau  cref- 
ydd  a  duwioldeb.  Ar  y  llaw  arall,  yr  hwn  y  mae  ei  gref- 
ydd  yn  sefyll  mewn  gwybodaeth  o  Dduw,  a'i  gariad  yn 
Nghrist  Iesu,  a  fydd  yn  ymddiddan  gyda  hyfrydwch  am  yr 
amser  y  bydd  efe  yn  disgwyl  mwynhau  cymmundeb  â  Duw. 
Hwnnw  sydd  ddyn  duwiol  a  Christion  rhagorol,  yr  hwn 
sydd  fwyaf  cyfarwydd  a  medrus  i  iawn  ddefnyddio  gwir- 
ioneddau  hollol  adnabyddus.  Ganhynny  gadewch  i  mi  eich 
cynghori  chwi,  y  rhai  ydych  yn  chwennych  mwynhau  byw- 
yd  nefol,  i  beidio  treulio  gormod  o'ch  hamser,  o'ch  zel,  ac 
o'ch  ymadroddion,  na  chwaith  i  osod  eich  bryd  a'ch  medd- 
wl  amrafaelion  a  dadleuon,  y  rhai  nid  ydynt  yn  perthynu 
i  iachawdwriaeth  eich  heneidiau ;  ond  yn  hytrach,  tra  y  mae 
rhagfithwyr  yn  ceisio  ymborthi  ar  gregin  neu  gibau'r  moch, 
bydded  i  chwi  ymdrechu  cael  eich  porthi  â'r  bara  nefol, 
a  llonni  eich  heneidiau  â'r  gorfoledd  sydd  uchod.  Ar  yr 
un  pryd,  myfì  a  ewyllysiwn  i  chwi  fod  yn  medru  amddiíf- 
yn  pob  gwirionedd  yngair  Duw,  a  rhoddi  rheswm  am  y 
gobaith  sydd  ynoch  gydag  addfwynder  ac  ofn  :  (1  Pedr, 
3  :  15  ;)  ac  i'r  dyben  hynny,  bod  o  honoch  yn  ddiwyd  a 
gofalus  i  ddarllen  ac  astudio  llawer,  etto  chwennychwn  i 

chwi  ystyried,  yn.  fwyaf  pennodol,  wirioneddau  pennaf  a 
phyngciau  mwyaf  sylfaenol  ein  crefydd,  ac  nid  dim  a 
fyddai'n  debygol  o  ddenu  eich  meddyliau  ymaith  oddiwrth 
dragywyddoldeb.  Yn  gyíFrediu  y  gwirioneddau  hynny  y 
mae  lleiaf  o  ddadleu  yn  eu  cyich,  yw'r  rhai  mwyaf  pwys- 
fawr,  a'r  rhai  mwyaf  buddiol,  adeiladol,  ac  angenrheidiol 
i  eneidiau  i  ymdrin  â  hwynt.  Gan  hynny  astudiwch  a 
myfyriwch  yn  ddwys  ar  y  cyfryw  ysgrythyrau  a'r  rhai 
canlynol :  Yr  liwn  sydd  wan  yn  yffydd,  derbyniwch  attoch, 
nid  i  ymrafaelion  rhesymmau.  "Rhuf.  14  :  1.  Eithr  gochcl 
ynfyd  ac  annysgcdig  gwcstiynau ;  gan  wybod  eu  bod  yn 
7iiagu  ymrysonau  ;  ac  ni  ddylai  gwas  yr  Arglwydd  ymryson. 
2  Tim.  2  :  23,  24.  Eithr  gochel  gwestiynau  ffol,  ac  achau,  a 
chynhennau,ac  ymrysonauynghylch  y  ddeddf  canys  anfudd- 
iol  yd.ynt  ac  ofer.  Tit.  3  :  9.  Od  ocs  neb  yn  dysgu  yn  am- 
genach,  acheb  gyttuno  ág  iachus  eiriau  ein  Harglwydd  Iesu 
Grist,  ac  â'r  athrawiaeth  syd.d  yn  ol  duwioldeb,  chwyddo  y 
mac  heb  wybod  dim,  eithr  ammliwyüo  ynghylch  cwcstiynau, 
ac  ymryson  ynghylch  geiriau  ;  o V  rhai  y  mae  cenfigen,  ym- 
ryson,  cableddau,  drwg-dybiau,  yn  dyfod :  cyndyn  ddadleu 
dynion  llygredig  eu  meddwl,  heb  fod  y  gwirionedd  gan- 
ddynt,  yn  tybied  ?nai  elw  yw  duwioldeb ;  cilia  oddiwrth  y 
cyfryw.  2  Tim.  6  :  3,  4,  5. 

§  6.  (5)  Gochel  yspryd  balch,  uchel. — Y  mae'r  cyfryw 
gasineb  rhwng  Duw  a'r  pechod  hwn  fel  na  elli  byth 
ddwyn  dy  galon  yn  agos  atto,  na  chwaith  ei  gael  ef  yn  ag- 
os  at  dy  galon,  tra  fyddot  yn  cynnwys  y  fath  yspryd.  Os 
y  pechod  hwn  a  fwriodd  yr  angelion  allan  o'r  nefoedd,  yn 
ddiau  efe  a  geidw  dy  galon  dithau  rhag  esgyn  yno.  Os 
hwn  a  fwriodd  ein  rhieni  cyntaf  allan  o  Baradwys,  ac  a 
wnaeth  ysgariaeth  rhyngom  ni  a'r  Arglwydd,  ac  a  ddygodd 
felldith  ar  yr  holl  greaduriaid  sydd  yma  isod,  yn  ddiau  efe 
a  luddia  ein  calonnau  i  Baradwys,  ac  a  chwanega'r  gel- 
yniaeth  melldigedig  rhyngom  ni  a  Duw.  Cymmundeb  â 
Duw  a  ddeil  ddynion  yn  ostyngedig,  a'r  gostyngeidd- 
rwydd  yma  a  chwanega'r  cymmundeb.    Pan  y  mae  dyn 

yn  gynnefin  â  bod  gyda  Duw,  ac  wedi  bod  yn  myfyrio 
llawer  ar  ei  briodoliaethau  gogoneddus,  yna  y  mae  efe'n 
ffieiddio  ei  hunan  mewn  llwch  a  lludw ;  a'r  cyfryw  yspryd 
o  hunan-ffieiddiad  ac  ymostyngiad  yw'r  darpariad  goreu 
tuag  at  gael  ei  dderbyn  drachefn  i  gymdeithas  â  Duw. 
Felly,  ar  ol  dydd  o  enaid-ostyngiad,  neu  mewn  amser  o 
helbul  a  thrallod,  pan  y  mae'r  enaid  yn  fwyaf  isel  a  gos- 
tyngedig,  dyna'r  amser  y  bydd  yr  enaid  hwnnw  yn  cael 
mwyaf  o  gymmundeb  â  Duw,  ac  yn  profi  fwyaf  o  felus- 
der  y  bywyd  sydd  uchod.  Canys  y  mae  Duw  yn  tystiol- 
aethu  fod  ei  hyfrydwch  ef  gyda'r  rhai  gostyngedig,  gan 
ddywedyd,  Ond  ar  hwn  yr  edrychaf,  sef  ar  y  truan  a'r 
cystuddiedig  o  yspryd,  sydd  yn  crynu  wrth  fy  ngair; 
(Esay,  66  :  2  ;)  a  hyfrydwch  y  cyfryw  enaid  hefyd  yw  bod 
gyda  Duw;  a  lle  y  byddo  cariad  a  hyfrydwch  o'r  ddeutu, 
yno  y  bydd  y  derbyniad  rhwyddaf,  y  croesaw  mwyaf  car- 
edig,  a'r  gymdeithas  amlaf.  Ar  y  llaw  arall,  y  mae  Duw 
cyn  belled  oddiwrth  breswylio  yn  yr  enaid  balch  fel  nad 
ydyw'n  ewyllysio  iddo  nesâu  atto,  canys  y  halch  a  edwyn 
efe  o  hirbell.  Salm  138  :  6.  Y  mae  Duw  yn  gwrthwynebu 
y  beilchion,  ac  yn  rhoddi gras  i'r  rhai gostyngedìg.  1  Pedr. 
5  :  5.  Y  dyn  balch  sydd  uchel  mewn  hunan-dyb  ac  ym- 
fFrost  cnawdol,  a'i  holl  ymgais  am  ddyrchafiad  ac  anrhyd- 
edd  y  byd ;  ond  y  dyn  o  yspryd  isel,  sydd  uchel  gyda 
Duw,  a'i  holl  serchiadau  yn  uchel  a  nefolaidd.  Y  mae'r 
ddau  fath  o  uchel-synied  yn  llwyr  groes  i'w  gilydd — un 
yn  uchel  mewn  hunan-dyb  ac  ymffrost,  a'r  llall  yn  uchel 
mewn  meddylfryd  nefolaidd ;  ac  felly  y  maent  yn  elyn- 
iaethol  y  naill  i'r  lla.ll,  fel  y  mae  rhyfeloedd  yn  fwyaf  cyff- 
redin  rhwng  tywysog  a  thywysog,  ac  nid  rhwng  tywysog 
ac  arddwr  neu  wladwr.  Wele,  gan  hynny,  a  ydwyt  ti  (yn 
dy  farn  dy  hun)  y  cyfryw  ddyn  ag  sydd  yn  haeddu  parch 
a  chymmeriad  1  A  ydyw'n  hyfryd  gennyt  glywed  dy  fod 
mewn  derbyniad  mawr  gyda  dynion  ì  neu  a  fyddi  yn  gof- 
idio  pan  ddealli  eu  bod  yn  dy  ddiystyru  1  Ai  y  rhai  hyny 
yr  ydwyt  yn  eu  caru  fwyaf,  y  rhai  sy'n  dangos  i  ti  fwyaf 

o  barch  1  ac  a  fyddi  di  yn  meddwl  yn  wael  ac  yn  isel  am 
y  rhai  hynny  ni  fyddant  yn  dy  anrhydeddu,  er  eu  bod 
hwy,  efallai,  yn  bobl  dduwiol  a  gonest  ì  A  raid  i'th  ddyra- 
uniad  a'th  ewyllys  di  gael  ei  chyflawni,  a'th  farn  di  fod  yn 
rheol,  a'th  air  fel  cyfraith  i  bawb  o'th  amgylch  ì    A  fydd 
dy  ddigofaint  yn  cyífroi,  a'th  natur  ddrwg  yn  ennynnu,  os 
bydd  dy  air,  neu'th  ewyllys  yn  cael  eu  croesi  yn  y  mesur 
lleiaf  1    A  wyt  ti'n  barod  i  feddwl  mai  llwfrdra  cy  wilydd- 
us  yw  gostyngeiddrwydd  ]   Ac  onid  ydwyt  yn  medru  ym- 
ostwng  yn  iawn  i  gyfaddefiad  ufudd,  isel,  a  gostyngedig 
o  dy  bechodau,  pan  y  byddot  wedi  troseddu  yn  erbyn 
Duw,  neu  wedi  gwneuthur  cam  âg  un  o'th  gydgreadur- 
iaid  ì    A  ydwyt  ti  yn  un  a  fydd  yn  edrycb  gyda  diystyr- 
wch  ar   y  duwiol  tlawd,  ac  agos    yn    gywilydd  gennyt 
gymdeithasu  âg  ef  ì    Oni  fedri  di  addoli  Duw  mewn  Jle 
isel,  gwael  yn  gystal  ac  mewn  adeilad  fwy  ardderchog  ì 
Onid  synwyr  a  chyfrwystra  sydd  yn  dy  rwystro  rhag  ym- 
ffrostio  yn  hytrach  na  gostyngeiddrwydd  ]    A  ydyw  yn 
hoff  gennyt  fod  llygad  pawb  arnat,  a'u  clywed  yn  dywed- 
yd,  Hwn  yw  efe  ?    A  ydwyt  ti  etto  yn  ddieithr  i  dwyll  a 
drygioni  dy  galon  ]     A  ydwyt  ti  yn  fwy  parod  i  ddangos 
dy  ddiniweidrwydd,  ac  i'th  wneuthur  dy  hun  yn  ddieuog, 
nac  i'th  gyhuddo  dy  hun,  ac  i  gyfaddef  dy  fai  ì    A  ydyw 
cerydd  yn  annioddefol  i  ti,  ac  ai  nid  cymmeradwy  genyt 
y  dyn  a  ddywedo  wrthyt  dy  fai  yn  syml,  eglur,  a  didder- 
byn  wyneb  ]    Os  felly  y  mae  cyflwr  dy  galon,  ac  os  ydyw 
yr  arwyddion  hyn  yn  ymddangos  ynddi,  yn  ddiau  dyn 
balch  ydwyt,  ac    y  mae  gormod  o  utTern  ynoti  fod  genyt 
ddim  cymdeithas  â'r  nefoedd ;  dy  enaid  sydd  rhy  debyg 
i  ddiafol,  i  gael  dim  cymmundeb  â  Duw.    Y  dyn  balch 
sydd  yn  gwneuthur  ei  hun  megis  Duw,  ac  yn  ei  osod  ei 
hun  i  fynu  megis  delw.     Pa  fodd  gan  hynny  y  gall  ei 
serchiadau  fod  wedi  eu  gosod  ar  Dduw  ì  a  pha  fodd  y 
dichon  efe  fod  â'i  galon  yn  y  nefoeddî    Ei  gof  a'i  ddych- 
ymmyg  ei  hun  a  allant  roddi  ymadroddion  gostyngedig  a 
nefol  yn  ei  enau,  ond  yn  ei  yspryd  nid  oes  mwy  o'r  nef- 

oedd  nag  sydd  o  ostyngeiddrwydd.  Yr  wyf  wedi  traethu 
yn  fwy  helaetb  am  y  pechod  hwn,  o  herwydd  mai  hwn 
yw  y  mwyaf"  cyffredin  a  mwyaf  peryglus,  ac  o  herwydd 
ei  fod  yn  meithrin  anghrediniaeth.  O  Gristion  !  os  ydwyt 
yn  ewyllysio  byw  yn  wastadol  yn  mhresenoldeb  dy  Ar- 
glwydd,  gorwedd  yn  y  llwch,  ac  efe  a'th  gyfyd  i  fynu. 
Bydded  i  ti  ddysgu  ganddo  ef  i  fod  yn  addfwyn  a  gos- 
tyngnedig,  athi  a  gei  orpbwysdra  i'th  enaid.  Mat.  11  :  29. 
Os  amgen,  dy  enaid  a  fydd  fel  y  môr  yn  dygyfor,  pan  na 
allo  fod  yn  llonydd,  yr  hwn  y  mae  *.*  ei  ddyfroedd  yn  bw- 
rw  allan  dom  a  llaid."  Esay,  57  :  20.  Ac  yn  lle'r  cyfryw 
ddiddanwch  hyfryd  yn  Nuw,  dy  falchder  a'th  leinw  âg  a 
nesmwythder  diseibiant.  Ac  megis  mai  yr  hwn  a'i  "gos- 
tyngo  ei  hunan  f  elbachgenyn,  a  fydd  y  mwyaf  (ar  ol  hyn) 
yn  nheyrnas  nefoedd,  (Mat.  18:4,)  felly  hefyd  y  bydd 
efe  yn  awr  yn  y  blaen-ffrwyth  o  hono.  Canys  Duw  a 
breswylia  gyda'r  cystuddiedig  'a'r  isel  o  yspryd,  i  fywliau 
y  rhai  isel  o  yspryd,  ac  i  fywhau  calon  y  rhai  cystuddied- 
ig.  Esay,  57  :  15.  Gan  hynny,  ymddarostyngwch  ger  bron 
yr  Jlrglwydd,  ac  efe  a,ch  dyrchafa  chwi.  Iago,  4  :  10. 
A  phan  ostynger  eraill,  yna  y  dywedi  di,  "Y  mae  gor- 
uchafiaeth,  ac  efe  a  achub  y  gostyngedig."  Job,  22  :  29. 
§  7.  (6)  Yspryd  swrth,  musgrell,  diofal,  sydd  rwystr 
arall  i  fywyd  nefol.  Ac  yr  ydwyf  yn  cwbl  gredu  nad  oes 
dim  yn  rhwystro  hyn  yn  fwy  mewn  dynion  o  synhwyr  a 
gwybodaeth,  na'r  cyfryw  yspryd  difraw.  Pe  na  byddai 
dim  yn  chwaneg  yn  angenrheidiol  nac  ysgogiad  y  corph, 
chwyfìo'r  gwefusau,  neu  blygu'r  gliniau,  fe  fyddai  dynion 
cyn  barotted  i  fyned  i'r  nefoedd  ag  ydynt  i  ymweled  â 
chymmydog.  Ond  yn  hyn  y  mae'r  anhawsdra,  sef  di- 
ddyfnu  ein  meddyliau  a'n  serchiadau  oddiwrth  y  byd,  tynu 
allan  a  defnyddio  ein  holl  rasusau,  a  chadw  pob  un  yn  ei 
le,  ac  ynghylch  ei  briodol  waith,  hyd  oni  byddont  yn  blag- 
uro  ac  yn  ffynnu.  Ddarllenydd,  y  mae'r  nefoedd  oddi- 
uchod,  ac  a  ydwyt  ti  yn  meddwl  y  gelli  esgyn  i  fynu  heb 
na  phoen,  na  llafur,  nac  ymdrech  1    A  fedri  di  ddyrchafu 


306  CYFARWYDDIADAU   I   ARWAIN 

dy  galon  ddaearol  i'r  nefoedd,  a  chyfodi  dy  feddylfryd 
anewyllysgar  a  hwyrfrydig  at  Dduw,  tra'r  ydwyt  yn  eis- 
tedd  yn  llonydd  ac  yn  cymmeryd  dy  esmwythdra  ]  Pe 
gorwedd  i  lawr  •  wrth  droed  y  rhiw,  ac  edrych  i  fyny 
tua'i  gopa,  a  dymuno  ein  bod  yno,  a  wnelai'r  tro,  yna  nyni 
a  gaem  ymdeithwyr  beunyddiol  tua'r  nefoedd.  Ond,  medd 
ein  Hiachawdwr,  Yr  ydys  yn  treisio  teyrnas  nefoedd,  a 
threiswyr  sydd  yn  ei  chipio  hi.  Mat.  11  :  12.  Y  mae  trais 
a  duwiol  ymdrech  yn  angenrheidiol  i'r  diben  o  fwynhau'r 
blaen-ffrwyth  yma,  yn  gystal  ag  i  gael  cyflawn  feddiant  a 
mwynhad.  Onid  ydwyt  yn  brofiadol  o  hyn  heb  i  mi  ei 
fynegi  i  ti  \  A  ydy  w  dy  galon  yn  barod  i  esgyn  i  fynu  heb  i 
tieichymmeü"?  Tydi  a  wyddost  mai'r  nefoedd  ywdyholl 
obaith,  ac  nad  oes  dim  daearol  a  rydd  i  ti  orphwysfa.  Ac 
ni  ddichon  y  galon  honno,  yr  hon  ni  fydd  yn  meddwl  (ond 
yn  bur  anaml)  am  y  nefoedd,  gael  ond  ychydig  gyssur 
oddiyno ;  etto,  er  hyn  oll,'  oni  fyddi'n  esgeuluso  llawer 
cyfleusdra,  ac  yn  oedi  isod,  pan  y  dylit  fod  yn  rhodio 
uchod,  ac  yn  bwy  gyda  Duw  ?  Oni  fyddi  yn  canmol  mel- 
usder  bywyd  nefol,  ac  yn  barnu  mai'r  rhai  hynny  fydd  yn 
ei  arfer  yw'r  Cristionogion  goreu,  ac  etto  nid  ydwyt  ti  dy 
hun  yn  ceisio  ei  brofi.  Yn  gyífelyb  i'r  diogyn  cysglyd,  yn 
ymestyn  ei  hun  ar  ei  wely,  ac  yn  gwaeddi,  "  O  na  b'ai 
hyn  yn  weithio !"  felly  yr  ydwyt  tithau  yn  siarad,  yn  seg- 
ura,  yn  byw  yn  ddiofal,  ac  yn  dywedyd,  "  O  na  allwn  godi 
fy  nghalon  i'r  nefoedd !"  Pa  sawl  un  sy'n  darllen  llyfr- 
au  ac  yn  gwrando  pregethau,  gan  ddisgwyl  clywed  am 
ryw  ffbrdd  rwyddach  i  gael  cyssur  nag  a  fedrant  gael  yn 
yr  ysgrythyrau  !  neu  hwy  a  ofynnant  am  gyfarwyddiad- 
au  tuag  at  arwain  buchedd  nefol ;  ac  os  eu  gwrando  yn  un- 
ig  a  wnelai'r  tro,  hwy  a  fyddent  foddlon  i  fod  yn  Gristion- 
ogion  nefolaidd ;  ond  os  dangoswn  iddynt  eu  gwaith,  ac 
os  dywedwn  wrthynt  nas  gallant  gael  y  gorfoledd  hwn  ar 
îs  ammodau  na  hyn,  yna  hwy  a'u  gadawant  (megis  y 
gwnaeth  y  gwr  ieuangc  ein  Hiachawdwr)  yn  athrist. 
Gan  hynny,  ddarllenydd  hynaws,  os  ydwyt  yn  cydnabod 

fod  y  gwaith  hwn  yn  angenrheidiol  tuag  at  dy  gyssur  a'th 
ddiddanwch,  cais  gymmorth  i  ymosod  yn  ei  gylch  yn  eg- 
niol  ac  yn  ddioedi :  ac  os  bydd  dy  galon  yn  tynnu  yn  ol, 
cymmell  hi  ymlaen  gydag  awdurdod  rheswm  ;  ac  os  bydd 
dy  reswm  yn  barod  i  ddadleu,  yna  dangos  orchymyn  Duw, 
a'th  angenrheidiau  dy  hun,  gyda'r  ystyriaethau  eraill,  a 
osodwyd  i  lawr  yn  y  bennod  o'r  blaen.  Na  fydded  i  ti 
adael  y  fath  dryssor  digyffelyb  i  orwedd  o'th  flaen,  a  thi- 
thau  â'th  law  yn  dy  fynwes  ;  a  phaham  y  gadewi  i'th  fyw- 
yd  fod  yn  dristwch  a  gofid  parhaus,  pan  y  mae  yn  hawdd 
i  ti  fwynhau  gwledd  wastadol,  a  hynny  hefyd  am  nad  yd- 
wyt  yn  ewyllysio,  nac  yn  ymwroli,  nac  yn  ymdrechu  ì 
Nac  eistedd  i  lawr  mewn  yspryd  digalondid  tra  y  mae 
cyssuron  yn  tarddu  i  fynu  yngŵydd  dy  lygaid,  yn  gyff- 
elyb  i  ddyn  ynghanol  gardd  o  flodau  heirdd,  per-aroglaidd, 
yr  hwn  ni  fyn  gymmaint  a  chodi  i  fynu  i'w  casglu,  a  llon- 
ni  ei  hun  â'u  meìusder.  Hyn  a  wn,  Crist  yw'r  ffynnon ; 
ond  y  mae'r  pydew  yn  ddwfn,  a  rhaid  i  ti  gael  y  dwfr 
allan  cyn  y  medri  gael  dy  ddiwaîlu  ag  ef.  Yr  ydwyf  yn 
gwybod  hefyd,  cyn  belled  ag  yr  ydych  yn  ysprydol,  nid 
oes  eisiau'r  trais  na'r  ymdrech  hyn  ;  ond  mewn  rhan  yr 
ydych  yn  gnawdol  ac  yn  anianol,  a  thra  y  byddoch  felly, 
mae  ymdrechu  ac  ymwroli  yn  angenrheidiol.  Yr  oedd 
arfer  ymysg  y  Parthiaid  gynt  i  beidio  rhoddi  dim  boreu- 
fwyd  i'w  plant  cyn  y  caent  weled  chwys  ar  eu  hwynebau, 
ar  ol  rhyw  waith  a  osodid  iddynt.  A  chwi  a  gewch  weled 
hefyd  mai  bon  yw  ffordd  Rhagluniaeth,  sef  nad  yw'r  Ar- 
glwydd  yn  ewyllysio  rhoddi  blaen-brawf  o'r  gwynfyd  a'r 
dedwyddwch  nefol  i'w  blant,  hyd  oni  byddont  wedi  taer 
ymbil  ac  ymdrechu  am  danynt.  Bydded  i  ti  farnu  gan 
hynny  pa  un  sydd  oreu  ai  buchedd  nefol  ai  dy  chwantau 
cnawdol;  ac,  megis  dyn  doeth,  bydded  i  tî  gymmeryd  dy 
ddewis.  Ië,  gâd  i  mi  hefyd  ychwanegu,  er  dy  gyssur  a'th 
annogaeth,  na  fydd  dim  angenrheidrwydd  i  ti  gadw  dy 
feddyliau  a'th  serchiadau  ar  waith  yn  fwy  nag  yr  ydwyt 
yn  bressenol,  ond  yn  unig  eu   gosod    ar   wrthddrychau 

gwell  a  mwy  hyfryd.  Cais  yn  unig  osod  cynnifer  o'th 
feddyliau  mwyaf  difrifol  bob  dydd  ar  dra  rhagorol  ogon- 
iant  y  bywyd  sydd  ar  ddyfod  ag  wyt  yn  osod  ar  bethau'r 
byd  hwn,  (ie,  ar  wagedd  ac  oferedd,)  ac  felly  dy  galon  a 
fydd  yn  fuan  yn  y  nefoedd.  Ar  ol  y  cwbl,  maes  y  dyn  diog 
sydd  yn  llawn  o  ddrain,  a  danadl  yn  ei  guddio.  Diar.  24  : 
30,  31.  Deisyfiad  y  diog  hefyd  aìi  lladd  ;  canys  ei  ddwy- 
law  a  lorthodant  weithio.  Diar.  21  :  25.  Y  diog  hefyd  a 
fydd  yn  dywedyd,  Y  mae  llew  mawr  ar  y  ffordd  ;  y  mae 
llew  yn  yr  heolydd.  Fel  y  drws  yn  troi  ar  ei  golyn,  felly 
y  try'r  diog  yn  ei  wely.  Ydiog  a  guddia  ei  law  yn  eifyn- 
wes  ;  blin  ganddo  ei  hestyn  at  ei  enau  drachefn,  (Diar.  26  : 
13,  15,)  hyd  y  nod  i'w  borthi  ei  hun  â  bara'r  bywyd.  Pa 
beth  ydywhyn  ond  bwrw  ymaith  ein  cyssuron,  ac,  yn  gan- 
lynol,  y  gwaed  gwerthfawr  a'n  prynodd  ì  Canys  y  neb  a 
fyddo  diog  yn  ei  waith,  syddfrawd  i'r  treulgar.  Dair.  18  :  9. 
Cyfaddasa'r  geiriau  hyn  attat  dy  hun,  mewn  ystyr  yspryd- 
ol,  a  chais  ddeall  yr  hyn  a  feddylir. 

§  8.  (7)  Ymfoddloni  ar  ryw  ragddarpariadau  yn  unig 
tuag  at  fywyd  nefolaidd,  heb  wybod  dim  am  y  cyfryw 
fywyd  mewn  profiad  ac  mewn  gwirionedd,  sydd  rwystr 
arall  tra  pheryglus,  dirgel,  a  chuddiedig.  Pan  fyddo  dyn- 
ion  yn  ymfoddloni  ar  astudio  pethau  nefol,  a  gwag  ddych- 
ymmygion  yn  eu  cylch,  a  chyda  rhyw  siarad  dadleugar  am 
y  fath  fywyd  nefolaidd,  geílid  tybied  eu  bod  yn  barnu  fod 
hyn  yn  ddigonol  i'w  gwneuthur  yn  nefolaidd.  Nid  oes 
neb  yn  fwy  agored  i'r  cyfryw  brofedigaeth  na'r  rhai 
hynny  ag  sy'n  bennaethiaid,  ac  yn  arferol  o  lywodraethu 
mewn  lleoedd  o  addoliad,  ac  yn  enwedig  gweinidogion  yr 
efengyl.  O  pa  mor  hawdd  yw  i'r  cyfryw  rai  dwyllo  eu 
hunain  !  Gan  na  fyddant  yn  gwneuthur  dim  ond  darllen 
ac  astudio  ynghylch  y  nefoedd,  pregethu,  a  gweddio,  a 
siarad  am  y  nefoedd,  oni  fyddant  yn  barod  i  feddwl  mai 
hyn  yw'r  cwbl  o  fuchedd  nefolaidd  1  Ond,  Och  !  nid  yw 
hyn  oll  ond  y  darpariad  ;  nid  yw  hyn  ond  casglu'r  defn- 
yddiau,  ac  nid  gweithio'r  adeilad  j  casglu'r  manna  i  eraill, 

ac  nidbwytta  o  hono  ein  hunain,  a  chael  ein  digoni.  Megis 
y  gall  dyn  fyddo  yn  eistedd  gartref,  dynnu  Uuniau  cyw- 
raint  o  wledydd  y  rhai  nis  gwelodd,  ac  ni  thrafaelodd  mo 
honynt  erioed,  felly  hefyd  y  gellwch  chwithau  ddarlunio 
gorfoledd  y  nefoedd  i  eraill,  ac  etto  heb  ddyfod  yn  agos 
yno  yn  eich  calonnau  eich  hunain.  Fe  all  dyn  dall  ddysgu 
ymddiddan  a  dadleu  ynghylch  goleuni  a  lliwiau ;  felly  y 
gellwch  chwithau  osod  allan  i  eraill  y  goleuni  nefol  hwn- 
nw,  yr  hwn  ni  ddisgleiriodd  erioed  i'ch  calonnau  chwi,  a 
dwyn  y  tân  hwnnw  o  galonnau  eich  gwrandawyr,  yr  hyn 
ni  wresogodd  eich  calonnau  chwi  erioed.  Y  fath  ymad- 
roddion  nefolaidd  oedd  gan  Balaam  yn  ei  brophwydol- 
iaethau,  ac  etto  cyn  lleied  o  hono  yn  ei  yspryd  !  Ië,  yr 
ydym  ni  dan  brofedigaeth  mwy  dichellger  na  dim  dynion 
eraill.  i'n  tynnu  oddiwrth  fachedd  nefol.  Y  mae  astudio 
a  phregethu  ynghylch  y  nefoedd  yn  tebygu  mwy  i  fuchedd 
nefol  nag  ydyw  meddwl  a  siarad  am  y  byd,  ac  y  mae'r  teb- 
ygolrwydd  yma  yn  dueddol  i'n  twyllo.  Hyn  ydy  w  marw'r 
farwolaeth  fwyaf  truenus,  sef  newynu  a  llewygu  ein  hun- 
ain  pan  y  mae  bara  ar  ein  bwrdd ;  a  marw  o  syched,  tra 
yr  ydym  yn  tynnu  dwfr  i  eraill ;  gan  farnu  hynny  ein  bod 
beunydd  yn  llafurio  yn  y  gwaith  er  na  fyddwn  ni  ein  hun- 
ain  un  amser  yn  yfed  o  hono  i  ddiwallu  ein  heneidiau. 

§  9.  (II.)  Gan  i  mi,  fel  hyn,  ddangos  i  ti  pa  rwystrau  a 
fyddant  yn  debygol  o'th  luddias  yn  y  gwaith,  yr  wyf  yn 
disgwyl  y  bydd  i  ti  ymwroli  yn  eu  herbyn,  a'u  hystyried 
yn  ddifrifol,  a  gwylio  rhagddynt  yn  ffyddlon  a  gofalus,  ac 
onide  ni  fydd  dy  lafur  ond  ofer.  Y  mae'n  rhaid  i  mi  hef- 
yd  hyspysu  i  ti,  fy  mod  yma  yn  disgwyl  dy  addewid,  fel 
ag  yr  ydwyt  yn  canfod  mawr  werth  y  blaen-ffrwythau  hyn 
o'r  nefoedd,  fod  o  honot  yn  gydwybodol  yn  y  cyflawniad 
o'r  dyledswyddau  canlynol — canys  ni  wna  darllen  am  dan- 
ynt,  heb  eu  cyflawni,  byth  ddwyn  y  nefoedd  i'th  galon. 
Yn  enwedig — cais  argyhoeddi  dy  hun,  mai'r  nefoedd  yw 
yr  unig  dryssor  a'r  unig  happusrwydd — ac  ymdrechahef- 
yd  i  gael  gwybod  ei  bod  yn  eiddo  i  ti — a'i  bod  yn  agos — 

ymddiddan  hefyd  am  dani  yn  aml  ac  yn  ddifrifol — ymeg- 
nia  hefyd  i  godi  dy  serchiadau  yn  agosach  atti  yn  mhob 
dyledswydd — defnyddia  hefyd  bob  gwrthrych,  a  phob 
damwain,  i'r  un  dyben — ymarfer  dy  hun  yn  fynych  yn  y 
gwaith  angelaidd  o  foli  Duw — meddianna  dy  enaid  â 
meddyliau  crediniol  o  anfeidrol  gariad  Duw — dal  sylw  ar 
gynhyrfiadau  Yspryd  Duw,  a  bydd  barod  i'w  derbyn  a'u 
meithrin — ac  nac  esgeulusa  bob  gofal  angenrheidiol  tuag 
at  gynnal  iechyd  y  corph. 

§  10.  (1)  Bydded  i  ti  gredu  mai'r  nefodd  yw  yr  unig 
dryssor  a'r  unig  ddedwyddwch,  a  gweddia  yn  daer  am 
gael  dy  ddwyn  i  ganfod  mawr  werth  y  tryssor  a'r  ded- 
wyddwch  hwn.  Canys  os  na  fydd  i  ti  gael  dy  ddwyn  i 
ganfod  mai  hwn  yw'r  mwyaf  a'r  unig  ddaioni,  ni  fyddi  yn 
debygol  chwaith  o  osod  dy  galon  arno.  Ac  y  mae'n  rhaid 
i'r  argyhoeddiad  yma  soddi  i  mewn  i'th  serchiadau ;  can- 
ys,  os  na  fydd  hyn  ond  rhyw  ddychymmyg  gwag  yn  unig 
yn  y  pen,  ni  fydd  yn  debygol  o  gael  dim  eífaith  ar  dy  gal- 
on.  Pan  feddyliodd  Efe  ei  bod  yn  canfod  mwy  o  werth 
yn  y  ífrwyth  gwaharddiedig  nag  ynghariad  Duw  a'r  mwyn- 
had  o  hono,  nid  rhyfedd  iddi  osod  ei  chalon  arno  yn  fwy 
na  Duw.  Ac  os  bydd  i  chwi,  yn  ol  eich  barn  eich  hun, 
ddewis  chwantau'r  cnawd  o  flaen  hyfrydwch  presennol- 
deb  Duw,  fe  fydd  yn  ammhossibl  i'ch  calon  fod  yn  y  nef- 
oedd.  Megis  mai  anwybodaeth  o  wagedd  y  pethau  sydd 
isod  sy'n  gwneuthur  i  ddynion  eu  hofíi  yn  ormodol,  felly 
yr  un  modd,  anwybodaeth  o'r  hyfrydwch  sydd  uchod  yw 
yr  achos  bod  dynion  yn  gofalu  cyn  lleied  am  danynt.  Pe 
digwyddai  i  chwi  weled  côd  yn  îlawn  o  aur,  a  chredu  mai 
hatlingau  oedd  ynddi,  ni  fyddech  yn  debygol  o'i  mawr 
chwennychu.  Nid  rhagoriaeth  rhy w  beth  yn  unig  ynddo  ei 
hun,  ond  cael  iawn  wybodaeth  a  phrofiad  o'r  rhagoriaeth- 
au  hynny,  sy'n  peri  i  ddÿnion  ei  hofíi  a'i  chwennychu. 
Pe  digwyddai  i  ddyn  anwybodus  weled  Uyfr  yn  cynnwys 
dirgeledigaethau'r  holl  gelfyddydau,  dwfn-ddysgeidiaeth, 
a  gwybodaeth,  ni  ofalai  am  dano,  ac  nis  chwennychai  ef 

mwy  na  rhyw  lyfr  cyffredin  arall,  o  herwydd  na  wyddai 
werth  yr  hyn  ag  oedd  ynddo ;  ond  y  dyn  dysgedig  sydd 
yn  deall  ac  yn  gwybod  ei  werth,  ac  o  herwydd  hynny  y 
mae  efe  yn  ei  hoffi  ac  yn  ei  werthfawrogi  yn  fawr,  ac  a 
hebgor,  yn  ewyllysgar,  fwytta  ac  yfed,  a  chysgu,  er  mwyn 
cael  arnser  i'w  ddarllen.  Megis  y  lladdodd  yr  Iuddewon 
y  Messiah,  tra  yr  oeddynt  yn  disgwyl  am  dano,  o  herwydd 
nad  oeddent  yn  ei  adnabod  ;  felly  y  mae'r  byd  yn  gwaeddi 
allan  am  orphwysfa,  ac  yn  prysur  chwilio  am  gyssur  a 
dedwyddwch,  o  herwydd  nad  ydynt  yn  eu  hadnabod;  o 
blegid  pe  gwybyddant  yn  drwyadl  beth  yw,  nis  gallent 
fel  hyn  ddiystyru  y  fath  dryssor  diddarfod. 

§  11.  (2)  Ymdrecha  hefyd  i  gael  tystiolaeth  a  boddlon- 
rwydd  ynot  dy  hun,  y  bydd  i  ti  gael  y  fraint  o  fwynhau'r 
happusrwydd  yma  yn  y  nefoedd.  Fe  all  dyn  gyfaddef  mai 
y  nefoedd  yw'r  happusrwydd  mwyaf,  ac  etto  heb  ddim 
gobaith  o  gael  myned  yno  ;  ac  ef'e  a  ddichon  hefyd  ei 
cheisio,  a  dymuno'r  dedwyddwch  hwnnw,  os  meddylia  y 
bydd  efe  yn  debyg  o'i  chael ;  ond  ni  fedrwn  ni  byth  ym- 
hyfrydu  ynddi  gyda  llawenydd,  oni  chawn  foddlonrwydd 
a  thystiolaeth  ynom  ein  hunain  o'n  hawl  iddi.  Canys  pa 
gyssur  i'r  tlawd  noethlwm  edrych  ar  ddillad  gwychion 
rhai  eraill  ì  Pa  ddaioni  i  ddyn,  heb  !e  i  roddi  ei  ben  i 
lawr,  weled  trigfannau  heirdd  ac  adeiladau  têg  ei  gym- 
mydogion  ì  Ac  oni  fyddai'r  pethau  hyn  oll  yn  debyg 
iawn  o  chwanegu  ei  ofid,  a  gwneyd  iddo  feddwl  ei  hun 
yn  fwy  truenus  1  Felly  hefyd,  yr  un  modd,  pe  byddai  i 
ddyn  wybod  am  ddedwyddwch  ahappusrwydd  y  nefoedd, 
ac  heb  wybod  pa  un  a  fyddai  iddo  byth  gael  eu  mwyn- 
hau,  ni  roddai  hynny  iddo  ond  ychydig  gyssur,  er  y  gallai 
efe  ei  mawr  chwennych  a  dymuno  ei  chael,  ond  etto  heb 
ei  cheisio  â'i  holl  galon,  o  heiwydd  ofn  ac  ammheuaeth ; 
canys  pwy  a  osodai  ei  galon  ar  feddiannau  un  arall  1  Pe 
na  byddai  eich  tai,  eich  meddiannau,  eich  gwartheg,  eich 
plant,  yn  eiddo  i  chwi,  nis  byddech  mor  ofalus  am  dan- 
ynt,  ac  nid  ymhyfrydech  ynddynt.    Nac  ymorphwys  gan 

hynny,  Gristion  anwyl,  hyd  onis  gellych  alw'r  orphwysfa 
hon  yn  eiddo  i  ti,  a  chael  gweled  dy  hawl  iddi !  Dwg  dy 
galon  o  flaen  y  frawdle ;  gosod  gymhwysiadau'r  saint,  a'r 
grasusau  hynny  ag  sy'n  eu  haddurno,  ar  y  naill  law,  a'th 
enaid  dy  hun  ar  y  llaw  arall,  ac  yna  bydded  i  ti  farnu  pa 
debygolrwydd  sydd  rhyngddynt,  a  pha  gymmaint  sydd 
yn  fyr  ac  yn  ddiífygiol  ynot.  Y  mae  gennyt  air  Duw,  yn 
awr,  yn  dy  ddwylaw,  wrth  ba  un  y  bydd  i  ti  gael  dy  farnu 
yn  y  dydd  diweddaf.  Edrych,  gan  hynny — hola  a  phrawf 
dy  hun  ;  na  fydded  i  ti  gam-ddeall  na  chamsynied  darlun- 
iad  y  saint  a  osodwyd  i  lawr  yn  yr  ysgrythyrau,  rhag  i  ti, 
trwy  gamsynied,  gyfiawnhau  neu  gondemnio  dy  hun 
mewn  ífordd  anghyfiawn  a  thwyllodrus.  Canys  megis  y 
mae  gobaith  disail  yn  meithrin  amryfusedd,  ac  yn  achos 
o  ddamnedigaeth  i  lawer;  felly  hefyd,  ar  y  llaw  arall, 
ammheuaeth  a  phetrusder  disail  a  fyddant  yn  cythryblu'r 
saint,  ac  yn  achos  o  lawer  o'u  gofid,  eu  helbul^a'u  trallod. 
Gan  hynny  bydded  i  ti  ddechreu  ar  iawn  sylfaen,  a  myn- 
ed  ymlaen  yn  ofalus  ac  yn  ddianwadal  yn  y  gwaith ;  ac  na 
fydded  i  ti  roddi  heibio  y  prawf,  a'r  ymofyniad  hyd  oni 
byddot  wedi  cael  gwybod  a  oes  gennyt  hawl  i'r  orphwys- 
fa  ai  nid  oes.  O  !  pe  gwybyddai  dynion,  mewn  gwirion- 
edd,  fod  Duw  yn  Dad  iddynt,  a  Christ  yn  Ben  ac  yn  Iach- 
awdwr  iddynt,  ac  mai  y  rhai  hyntiy  uchod  a  fyddant  yn 
breswylfeydd  tragy  wyddol  iddynt,  ac  mai  yno  y  bydd  raid 
iddynt  aros,  a  bod  yn  ddedwydd  yn  dragywydd,  pa  fodd 
y  medrant  beidio  gorfoleddu,  gan  ragweled  y  cyfryw 
ddedwyddwch  rhagorol !  Pe  medrai'r  Cristion  edrych 
ar  yr  haul,  a'r  lleuad,  a'r  sêr,  a  chyfrif  y  cwbl  yn  eiddo 
iddo  ef  ei  hun,  yn  Nghrist,  gan  ddywedyd,  "Dyma'r  ben- 
dithion  a  bwrcasodd  fy  Mhrynwr  i  mi,  ie,  a  phethau  mwy 
rhagorol  o  lawer  na'r  rhai  hyn  ;"  y  fath  orfoledd  nefol- 
aidd  a  lanwai  ei  ysprydoedd  ! 

§  12.  Y  mae'r  dynion  hynny  yn  pechu  yn  fawr  yn  er- 
byn  eu  cyssuron  eu  hunain,  ac  yn  erbyn  gras  yr  efengyl, 
y  rhai  sy'n  dadleu  o  blaid  eu  hanghrediniaeth,  yn  cynwys 

meddyliau  amheus  am  Dduw,  ac  yn  barnu  yn  galed  yn 
nghylch  gwaitb  eu  prynedigaeth  ;  y  rhai  ydynt  yn  gosod 
allan  y  cyfammod  megis  o  weithredoedd  ac  nid  o  ras,  a 
Christ  megis  yn  elyn  yn  hytrach  nag  yn  Iachawdwr;  tel 
pe  buasai  efe  yn  ewyllysio  iddynt  farw  yn  eu  hanghred- 
iniaeth,  ac  yntau  wedi  eu  gwahodd  mor  aml  ac  mor  gar* 
edig,  ac  wedi  dioddef  ing  a  loes  angeu  ag  oedd  yn  ddyl- 
edus  iddynt  hwy.  Y  fath  drueiniaid  ydym  irí!  pan  yd- 
ym  yn  parhau  i  fod  yn  eiddigeddus  o'n  Harglwydd  a'n 
Hiachawdwr !  yn  ammeu  ei  ewyllysgarwch,  pryd  y  dyl- 
em  fod  yn  gorfoleddu  yn  ei  gariad  ;  fel  pe  gallasai  un- 
rhy w  ddyn  ddewis  Crist  cyn  i  Grist  ei  ddewis  ef,  neu  fod 
unrhyw  ddyn  yn  fwy  ewyllysgar  i  fod  yn  happus  nag  y 
mae  Crist  i'w  wneuthur  felly.  Ymaith,  gan  hynny,  â'r 
cyfryw  feddyliau  camweddus  a  chableddus.  Os  darfu  i  ti 
erioed  gynnwys  y  cyfryw  feddyliau  yn  dy  galon,  bwrw 
hwynt  allan,  a  chymmer  ofal  i  beidio  rhoddi  lle  iddynt 
mwyach.  Y  mae  Duw  wedi  ysgrifennu  enwau  ei  bobl  yn 
y  nefoedd  fel  y  bydd  dynion  yn  ysgrifennu  eu  henwau  a'u 
nodau  ar  eu  meddiannau,  ac  a  gawn  ni  geisio  eu  dileu 
allan  a'u  hysgrifennu  ar  ddrysau  utTern  ]  Ond  bendigedig 
fyddo  Duw,  y  mae  cadarn  sail  Duw  yn  sefyll^  (2  Tim. 
2:9;)  "yr  hwn  hefyd  sydd  yn  ein  cadw  â'i  fawr  allu, 
trwy  ffyddiiachawdwriaeth."  1  Pedr,  1:5. 

§  13.  (3)  Ymdrecha  i  amgyffred  mor  agos  yw  dy  or- 
phwysfa.  Fe  fydd  y  peth  hynny  a  fyddwn  yn  ei  dybied 
yn  bur  agos  attom,  yn  debyg  o  gael  mwy  o  effaith  arnom 
na'r  hyn  a  fyddwn  yn  ei  farnu  ymhell  oddiwrthym  ;  meg- 
is  barnedigaethau  neu  drugareddau, — pan  fyddant  ym- 
hell  oddiwrthym,  nyni  a  fyddwn  yn  ymddiddan  am  dan- 
ynt  gyda  difrifwch,  ond  pan  fyddant  yn  nesâu  attom,  nyni 
a  fyddwn  yn  dychrynu  rhag  y  naill  ac  yn  ymhyfrydu  yn  y 
llall.  A  hyn  sy'n  peri  i  ddynion  fod  mor  anystyriol  yn 
nghylch  y  nefoedd,  sef  o  herwydd  eu  bod  yn  tybied  ei  bod 
ymhell  oddiwrthynt.  Y  maent  yn  meddwl  ei  bod  hi  ugain, 
neu  ddeg  ar  hugain,  neu  ddeugain  mlynedd  oddiwrthynt. 

U 

Pa  gymmaint  gwell  fyddai  i  ni  "dderbyn  barn  angeu  yn- 
om  ein  hunain,"  (2  Cor.  1  :  9,)  ac  edrych  ar  dragywydd- 
oldeb  megis  yn  agos  i  law  !  A  thra  yr  ydwyf  yn  meddwl 
ac  yn  ysgrifennu  am  dano,  y  mae  yn  brysio  attaf ;  ac  yr 
ydwyf  yn  myned  i  mewn  iddo  yn  gynt  nag  y  meddyl- 
iwyf.  A  thra  yr  ydwyt  yn  darllen  hyn,  pwy  bynnag  wyt, 
y  mae  amser  yn  brysio  ymlaen,  a'th  einioes  a  dderfydd 
megis  y  chwedl  a  draethir.  Pe  gallech  sicr  gredu  y  bydd- 
ech  farw  y  fory,  pa  mor  ddwys  a  difrifol  y  meddyliech 
heno  am  y  nefoedd  !  Pan  ddy  wedodd  Samuel  wrth  Saul, 
Y  fory  y  byddi  di  gyda  mi,  (1  Sam.  28  :  19,)  hynny  a'i 
tarawodd  at  ei  galon.  A  phe  dywedai  Crist  wrth  enaid 
crediniol,  "Y  fory  y  byddi  gyda  mi,"  hynny  a'i  dygai 
mewn  yspryd  i'r  nefoedd  ymlaen  llaw.  Gan  hynny  medd- 
yliwch  am  danoch  eich  hunain  eich  bod  yn  wastad  ar  fin 
myned  i  mewn  i'r  nefoedd;  a  hyn  a'ch  cynnorthwya  yn 
fawr  i  feddwl  am  hynny  yn  ddifrifol  ac  yn  aml. 

§  14.  (4)  Pan  fyddi  gan  hynny  ymysg  y  rhai  a  allant 
lefaru  o'u  calonnau,  ag  sydd  eu  hunain  wedi  eu  cynnysg- 
aeddu  âg  anian  nefol,  gad  i'th  orphwysfa  dragywyddol 
fod  yn  destun  dy  ymddiddanion  gwastadol  a  difrifol. 
Gresyn  fod  Cristionogion,  un  amser,  yn  cyfarfod  yn  nghyd 
heb  ryw  ymddiddanion  yn  nghylch  eu  cyfarfod  drachefn 
yn  y  nefoedd,  neu  am  y  ífordd  sy'n  tywys  yno,  cyn  iddynt 
ymadael  y  naill  oddiwrth  y  llall.  Gresyn  hefyd  fod  cym- 
maint  o  amser  yn  cael  ei  dreulio  mewn  ymddiddanion  ofer 
a  dadìeuon  anfuddiol,  heb  un  gair  pwysfawr  am  y  nefoedd. 
Meddyliwn  y  dylem.ni  gyfarfod  ynghyd,  i'r  diben  o  wres- 
ogi  ein  hysprydoedd  âg  yraddiddanion  am  ein  gorphwys- 
fa.  Canys,  yn  wir,  pe  clywem  ryw  Gristion  yn  gosod 
allan  wynfyd  y  cyflwr  gogoneddus  hwnnw,  gyda  bywyd 
ac  awdurdod,  a  hynny  allan  o  addewidion  yr  efengyl  tyb- 
iaf  y  gwnai  hynny  i  ni  waeddi  allan,  "  O/dd  oedd  ein  cal- 
onnau  yn  llosgi  ynom  tra  yr  oedd  efe  yn  ngoryd  i  ni  yr  ys- 
grythyrau:'  Luc,  24  :  32.  Os  crynodd  Ffelics  wrth  glyw- 
ed  ei  farn  yn   cael  ei  thraethu  gydag  awdurdod,  paham 

na  fyddai  i'r  credadyn  gael  ei  adfywio  wrth  glywed  un 
yn  ymadroddi  ynghylch  ein  gorphwysfa  dragywyddol  ì  Y 
mae  dynion  drwg  yn  ymhyfrydu  i  ymddiddan  am  eu  dryg- 
ioni,  ac  oni  ddylai  pob  gwir  Gristion  fawr  hoíE  clywed 
ymddiddan  am  Grist,  ac  etifeddion  y  nefoedd  garu  clyw- 
ed  son  .  am  eu  hetifeddiaeth  ì  Hyn  a  ddylai  fy  wiogi  ein 
hysprydoedd  a  llonni  ein  calonnau,  megis  y  bywiogodd 
yspryd  Jacob  pan  ganfu'r  cerbydau  (Gen.  46  :  27)  a  an- 
fonasai  Joseph  i'w  ddwyn  i  wlad  Gosen.  O  na  byddem 
oll  wedi  ein  cynnysgaeddu  â  medrusrwydd,  ac  ymroad,  a 
chwbl  fwriad  i  droi  ymddiddanion  cyffredin  dynion  at  yr 
ystyriaethau  hyfryd,  gogoneddus,  a  nefol  hyn,  fel  y  byddo 
megis  afon  yn  ffrwythloni  pob  lle  !  fel  pan  fyddom  yn  cly  w- 
ed  dynion  yn  ymddiddan  am  bethau  anfuddiol,  y  medr- 
em  ninnau  daflu  gair  i  mewn  am  y  nefoedd,  a  dywedyd, 
megis  Pedr  am  ymborth  y  corph,  Nid  felly,  canys 
ni  fwytt'èais  i  urt  amser  ddim  cyjfredin  neu  afan.  Act. 
10  :  14.  O  y  daioni  a  fedrem  wneuthur,  a'r  llesâd  a  allem 
dderbyn,  wrth  ganlyn  y  rheol  hon  !  Oni  buasai  ei  fod  yn 
ewyllysio  ein  rhybuddo  rhag  ymarfer  âg  ymddiddanion 
ofer  ac  anfuddiol,  ni  fuasai  ein  Hiachawdwr  Crist  yn  dy- 
wedyd,  "  mai  am  bobgair  segur  a  ddywedo  dynion,  y  rhodd- 
anthwy gyfrif 'ynnyddy  farn."  Mat.  12  :  36.  Dywedwch, 
gan  hynny,  megis  y  Salmydd,  pan  fyddoch  mewn  rhyw 
gymdeithas,  Glyned  fy  nhafod  wrth  daflodfy  ngenau,  oni 
chodafJerusalemgoruwchfyllawenyddpennaf  Salm  137  : 
6.  Ac  yna  y  cewch  wybod  mai  gwir  yw'r  geiriau  hynny  o 
eiddo  Salomon,  Pren  y  bywydyw  tafod  iach.  Diar.  15:4. 
§  15.  (5)  Ymdrecha,  ymhob  dyledswydd,  i  gyfodi  dy 
serchiadau  yn  agosach  i'r  nefoedd.  Diben  yr  Arglwydd 
pan  ordeiniodd  efe  ei  ordinhadau,  oedd  eu  gwneuthur 
hwy  yn  risiau  neu  raddau  i'n  dyrchafu  ni  tua'r  nefoedd, 
ac  fel  y  gallem  esgyn  yno  beunydd  mewn  ufudd-dod  \ 
Grist.  A  bydded  dy  fwriad  dithau  felly  wrth  ymarfer  â 
hwynt,  ac  yna,  yn  ddiau,  ni  fyddant  yn  ddiles  nac  yn  an- 
fuddiol.    Pa  gymmaint  fu  eich  gorfoledd,  lawer  tro,  i 

dderbyn  llythyr,  neu  ychydiglinellau  oddiwrtli  gyfaill,  yr 
hwn  ni  byddai  modd  i  chwi  gael  ei  weled  wyneb  yn  wyn- 
eb  !  Ac  onis  gallwn  gael  cymmundeb  â  Duw  yn  ei  ordin- 
hadau,  er  ein  bod  ni  etto  ymhell  oddiwrtho  ]  Ac  onis  gall 
ein  hysprydoedd  gael  eu  hadfywio  wrth  ddarllen  y  líinell 
hynny  sydd  yn  cynnwys  ein  Tiaicl  (charte?')  i'r  nefoedd, 
a'r  rhoddion  a  adawodd  efe  i  ni  ]  Gyda  pha  fath  law- 
enydd  a  gorfoledd  y  gallwn  ni  ddarllen  yr  ymadroddion 
o'i  gariad  nefol,  a  chlywed  son  am  ein  gwlad  nefolaidd, 
er  nad  ydym  hyd  yn  hyn  wedi  cael  yr  happusrwydd  o'i 
gweled  !  Y  dynion  hynny  a  wahanwyd  oddiwrth  eu  gil- 
ydd  dros  fôr  a  thir,  a  allant,  er  hynny,  ddwyn  ymlaen  fas- 
nacha  marsiandiaeth  mawrion  ac  ennillfawr  trwylythyrau. 
Ac  onid  a!l  y  Cristion,  drwy  ddoeth  ac  iawn  drefnu  a 
defnyddio  ei  ddyledswyddau,  garrio  ymlaen  yr  un  fath 
fasnach  am  ei  orphwysfa  ]  Deuwch,  gan  hynny,  ac  ym- 
wedwch  â  phob  ífurfioldeb  ac  arferion  gau,  neu  obaith  o 
gael  parch  a  chymmeriad  yn  y  byd,  a  syrthiwch  i  lawr  ar 
eich  gliniau,  mewn  naill  ai  gweddi  ddirgel  neu  gyhoeddus, 
gyda  gobaith  o  gael  eich  calon  yn  agosach  at  Dduw  cyn 
cyfodi  o  honoch  i  fynu.  Pan  agorych  dy  Feibì,  neu  ryw 
lyfr  arall,  disgwylia  gael  cyfarfod  â  rhyw  ymadroddion  o 
air  y  gwirionedd,  a'r  gyfryw  fendith  o  eiddo  yr  Yspryd 
gyda  hwynt,  ag  a  roddo  i  ti  fwy  o  flaen-brawf  o'rnefoedd. 
A  phan  fyddi'n  myned  i  dý  Dduw,  dywed  ynot  dy  hun, 
"  Yr  ydwyf  yn  gobeithio  cael  derbyn  rhyw  beth  oddiwrth 
Dduw  a  gyfoda  fy  serchiadau  tua'r  nefoedd  cyn  i  mi 
ddychwelyd  ;  yr  ydwyf  yn  gobeithio  y  bydd  i'r  Yspryd 
fy  nghyfarfod,  a  Uonni  fy  nghalon  â  chyssuron  nefol ; 
gobeithiaf  yr  ymddengys  Crist  i  mi  yn  y  ífordd  honno.  a 
Uewyrchu  o'm  hamgylch  â  goleuni  o'r  nef ;  a  gadael  i  mi 
glywed  ei  lais  i'm  bywiogi  a'm  hyíforddi,  a  gwneuthur  i'r 
cén  syrthio  oddair  fy  Uygaid  fel  y  gwelwyf  ychwaneg  o'r 
gogoniant  hwnnw  nag  a  welais  erioed  o'r  blaen  ;  gobeith- 
iaf  y  bydd  i'r  Arglwydd,  cyn  i  mi  ddychwelyd,  ddwyn  fy 
nghalon  i  gael  golwg  ar  fy  ngorphwysfa  honno,  a'm  gosod 

felly  ger  bron  presennoldeb  ei  Dad,  fel  y  byddo  i  mi 
ddychwelyd,  megis  y  bugeiliaid  o'r  weledigaeth  nefol,  yn 
gogoneddu  ac  yn  moliannu  Duw,  am  yr  holl  bethau  a 
welais  ac  a  glywais."  Pan  weîodd  yr  Indiaid  fod  y  Saeson 
yn  medru  ymgyfrinachu  trwy  anfon  llythyrau  y  naill  at  y 
llall,  hwy  a  dybiasant  fod  rhyw  yspryd  yn  gynnwysedig 
yn  y  papyr.  Felly  hefyd  y  geill  yr  edrychwyr  neu'r  gwr- 
andawyr  eraill,  pan  fydd  y  gwir  Gristion  yn  cael  y  fraint 
o  fwynhau  cymmundeb  á  Duw  mewn  dyledswyddau,  ryf- 
eddu  pa  beth  oedd  yn  yr  ysgrythyrau  hynny,  yn  y  bregeth, 
neu  yn  y  weddi,  i  lenwi  eu  calonnau  mor  gyílawn  o  lawen- 
ydd,  ac  felly  yn  eu  tra-dyrchafu  allan  o  honynt  eu  hunain, 
ac  yn  uwch  na'r  byd.  Ac  yn  ddiammeu  ni  fyddai  i  Dduw 
ein  sommi  yn  ein  dyledswyddau  oni  b'ai  ein  bod  ni  yn  ein 
siommi  ein  hunain.  Cofiwch,  gan  hynny,  weddio  dros  eich 
gweinidog.  ar  i  Dduw  roddi  rhyw  gennadwri  yn  ei  enau, 
a  adawo  ryw  archwaeth  nefol  ar  eich  hysprydoedd. 

§  16.  (6)  Defnyddia  bob  gwrthddrych,  a  phob  damwain 
a  digwyddiad,  i'r  diben  o  adgofio  dy  eneid  o'i  orphwysfa 
sy'n  agoshau.  Ac  megis  ag  y  mae  pob  rhagluniaeth,  a 
phob  un  o  roddion  yr  Hollalluog,  yn  foddion  i'n  dwyn  i'r 
orphwysfa,  felly  hefyd  y  maent  yn  ein  cyfeirio  at  honno 
megis  eu  pwrpas  a'u  diben.  Ni  fyddai  trefn  Rhaglun- 
iaeth  tuag  attom,  a'r  cymmundeb  hwnnw  ag  sydd  rhwng 
y  duwiolion  a  Duw,  ddim  hanner  mor  felus,  oni  b'ai  eu 
bod  yn  ernes  ac  yn  flaen-brawf  o  gymmundeb  mwy  melus 
a  gwerthfawr  sydd  i  ddyfod.  Nid  wyt  ti  ond  cymmeryd 
ÿr  ernes  bychan,  gwael,  ac  yn  esgeuluso  swm  y  tryssor, 
neu  yn  derbyn  y  llog  yn  lle'r  hawl,  pan  yr  wyt  yn  barod 
i  ymfoddloni  ac  ymorphwys  yn  y  trugareddau  hyn,  ac  yn 
anghofio  coron  ddiddiflanedig  y  gogoniant.  O  na  byddai 
Cristionogion  yn  gywraint  ac  yn  gyfarwydd  yn  y  gelfydd- 
yd  nefol  hon,  sef  dysgu  i  ddarllen  yngwaith  y  greadigaeth, 
ac  yn  ffyrdd  rhagluniaeth,  am  Dduw  a'r  gogoniant  sydd  i 
ddyfod,  yn  gystal  ag  yn  eu  Beiblau.  Fel  hyn  y  gallem 
gael  gwell  blaen-archwaeth  o  Grist  a'r  nefoedd,  ymhob 

pryd  o  fwyd,  nac  y  mae  llawer  yn  ei  gael  wrth  dderbyn 
yr  ordinhad.*  Os  byddi  yn  fiynnu  yn  y  byd,  bydded  i 
hynny  dy  roddi  mewn  cof  am  dy  Iwyddiant  tragywyddol. 
Pan  fyddi'n  lluddedig  ar  ol  dy  waith  a'th  lafur,  gâd  i  hyn- 
ny  wneuthur  y  meddyliau  o'th  dragywyddol  orphwysfa 
yn  fwy  melus.  Os  bydd  dy  amgylchiadau  yn  troi  allan  yn 
groes  ac  yn  aflwyddiannus,  bydded  i  hynny  wneuthur  dy 
ddymuniadau  yn  fwy  taer  ac  hiraethlawn  i  ddarfod  â  phob 
tristwch,  a  gofid,  a  dioddefiadau  dros  byth.  Pan  fyddo  dy 
gorph  wedi  cael  ei  adfywio  a'i  adgyfherthu  trwy  gwsg 
neu  ymborth,  bydded  i  ti  gofio  am  hyfrydwch  annhraethol 
y  wledd,  a'r  diddanwch  tragywyddol  a  fydd  gyda  Christ 
yn  y  nefoedd.  A  phan  fyddi'n  clywed  rhyw  newyddion 
da,  cofia  y  fath  gyssur  a  fydd  i  ti  glywed  udgorn  Duw, 
a'r  cyfarchiad  croesawus  a  gei  glywed  o  enau  Crist.  Od 
ydwyt  ti  yn  ymhyfrydu  ynghymdeithas  y  gwir  dduwiolion, 
meddwl  am  y  cyfarfod  hyfryd,  a'r  cymmundeb  perffaith  a 
pharhaus,  gyda'r  seintiau  yn  y  nefoedd.  O  bydd  yr  Ar- 
glwydd  weithiau  yn  ymostwng  mor  isel  ag  i  ymgymdeith- 
asu  â'th  yspryd,  cofia  am  yr  amser  y  bydd  i  ti  gael  dy 
ddyrchafu  mor  uchel,  a  phan  fydd  y  cymmundeb  hwnnw 
a'th  orfoledd  yn  gyflawn.  A  fyddi  di  yn  clywed  twrf  cyn- 
ddeiriogrwydd  yr  annuwiolion  a  therfysg  y  byd  ]  yna 
meddwl  am  y  tawelwch  sydd  tu  draw  i'r  bedd,  a'r  tang- 
nefedd,  a'r  cydundeb,  a'r  cariad  sydd  yn  y  nef.  O  byddi 
yn  clywed  rhyferthwy  rhyfeloedd,  cofia  am  y  dydd  y 
byddi,  mewn  perífaith  heddwch,  dan  adenydd  Tywysog 
tangnefedd  yn  dragywydd.  Fel  hyn  y  mae  pob  cyflwr  a 
phob  creadur  yn  rhoddi  i  ni  addysgiadau  a  hyffbrddiant  i 
arwain  by wyd  nefol,  pe  byddai  gennym  galonau  i'w  hiawn 
ddefnyddio. 

§  17.  (7)  Ymarfer  yn  aml  â'r  gwaith  angelaidd  o  foli 
Duw,  canys  pa  fwyaf  nefolaidd  fyddo'r  gwaith,  o  gymmaint 
a  hynny  y  bydd  yr  yspryd  yn  fwy  nefolaidd.    Moli  Duw 

*  Cymmun,  Sacrament,  neu  swper  yr  Arglwydd. 

yw  gwaith  yr  angelíon  a'r  seintiau  yn  y  nefoedd ;  a  hynny 
hefyd  a  fydd  ein  gwaith  ninnau  yn  dragywydd.  A  phe 
byddem  yn  amlach  yn  y  gwaith  hwnnw  yn  awr,  yna  y 
byddem  yn  fwy  cyfFelyb  i'r  hyn  a  fyddwn  y  pryd  hynny. 
Megis  y  mae  dymunaid,  ífydd,  a  gobaith  yn  llai  parhaus 
na  chariad  a  llawenydd,  felly  hefyd  pregethu,  gweddio, 
a'r  sacramentau,  a  phob  moddion  eraill  i  eglurhau  a  chad- 
amhau  ein  ffydd  a'n  gobaith,  a  ddarfyddant,  pan  y  bydd 
ein  harwyddion  gorfoleddus  o  gariad  a  llawenydd  yn  par- 
hau'n  dragy  wydd.  Y  cynllun  mwyaf  cy  wir  o'r  nefoedd, 
a  wn  i  am  dano  ar  y  ddaear,  yw  cynnulleidfa  o  bobl  dduw- 
iol  wedi  ymgyfarfod  ynghyd  dan  ddwys  ymdeimlad  o 
haelioni  a  daioni'r  Arglwydd,  ac  yn  cyduno,  âg  un  genau 
ac  âg  un  galon,  i  glodfori  Duw,  ac  i  ganu  mawl  i'w  enw 
gogoneddus.  Ac  y  mae'r  hyfrydwch,  a'r  diddanwch,  a'r 
gorfoledd,  ag  y  maent  yn  ei  gael  yn  y  gwaith,  (yr  un  fath 
a  thystiolaeth  yrYspryd,)  yn  dangos  yn  eglur  eu  bod  o 
.Dduw,  ac  yn  dwyn  hefyd  gyda  hwynt  arwyddion  diam- 
heuol  o'n  hachau  nefolaidd. 

§  18.  Ychydig  a  wyddom  gymmaint  o  gam  yr  ydym  yn 
ei  wneuthur  â  ni  ein  hunain,  pan  fyddom  yn  esgeuluso 
rhoddi  diolchgarwch  i  Dduw  yn  ein  gweddiau,  ac  ar  yr 
un  pryd,  yn  faith  ac  yn  helaeth  yn  ein  cyfaddefiadau  a'n 
herfyniau.  Ddarllenydd,  yr  ydwyf  yn  deisyfu  arnat  gofio 
hyn,  gâd  i  fawl  a  diolchgarwch  gael  mwy  o  le  yn  dy  ddyl- 
edswyddau,  a  bydded  i  ti  ymhelaethu  ar  yr  amryw  ystyr- 
iaethau  ag  sy'n  gofyn  diolchgarwch,  yn  gystal  ag  ar  yr 
hyn  sy'n  dy  gymmell  i  wneuthur  cyfaddefiadau  a  gofyn- 
ion.  Ac  i'r  diben  hynny  ystyria  yn  ddwys  ddaioni  ac 
haelioni  yr  Hollalluog  yn  gystal  a'th  eisiau,  a'th  ddiífyg- 
iadau,  a'th  hollol  anhaeddiant,  a  chofia  am  y  bendithion 
a  dderbyniaìst,  yn  gystal  a'r  rhai  sydd  dan  addewid,  pan 
fyddi'n  adgoffa  y  pechodau  hynny,  y  rhai  y  buost  yn  euog 
o  honynt.  Tr  rhai  uniawn  gweddus  yio  mawl.  Yr  hwn  a 
abeftho  foliant,  cCm  gogonedda  i.  Molwch  yr  Arglwydd, 
canys  da  ywW  Arglwydd  ;  cenwch  i'w  enw,  canys  hyfryd 

yw.  Salm  135  :  1,  3 ;  50  :  23.  Gadewch  i  ni  gan  hynny 
offrymmu  aberth  moliaìit  yn  wastadol  i  Dduiü,  yr  hyn  yio 
ffrwyth  ein  gwefusau,  yn  clodfori  ei  enw  cf  Heb.  13  :  15. 
Onid  oedd  gan  Ddafydd  yspryd  nefolaidd  pan  yr  oedd  efe 
cyn  amled  yn  y  gwaith  nefolaidd  hwn  ì  A  phan  fyddwn 
yn  darllen  cân  Moses  a  Salmau  Dafydd,  oni  fydd  hynny  yn 
codi  ein  calonnau  ì  A  phe  byddem  fedrus  ac  yn  aml  yn 
y  gwaith  ein  hunain,  pa  faint  mwy  y  byddai  i  hynny  godi 
ac  adfywio  ein  calonnau !  0  ynfydrwydd  ieuengctyd,  y 
rhai  sy'n  treulio  holl  nerth  a  galluoedd  eu  cyrph  a'u  hen- 
eidiau  ar  wag  ddifyrrwch  a  chwantau  cnawdol,  y  rhaì 
sydd  mor  anwyddus  i  fod  yn  ddewiswaith  a  hyfrydwch 
dynion  sydd  â  rheswm  ganddynt !  Ac,  0  bechadurus  wir- 
iondeb  llawer  o  seintiau  neu  wir  Gristionogion,  y  rhai 
sy'n  boddi  eu  hysprydoedd  mewn  tristwch  gwastadol,  y 
rhai  sy'n  treulio  eu  dyddiau  mewn  wylofain  ac  ocheneid- 
iau,  ac  felly  yn  eu  gwneuthur  eu  hunain,  mewn  corph  ac 
enaid,  yn  anaddas  i'r  gwaith  meíus  a  nefolaidd  hwn !  Yn 
lle  cyduno  â  phobl  Dduw  i'w  glodfori,  y  maent  yn  dra 
phryssur  yn  ammeu  eu  teilyngdod,  ac  yn  myfyrio  ar  eu 
trallodion  a'n  blinderau,  ac  felly  yn  difeddiannu  Duw  o'i 
ogoniant,  a  hwy  eu  hunain  o'u  gorfoledd.  Ond  yr  hyn 
sy'n  dinystrio  ein  cyssur  fwyaf  yn  y  ddyledswydd  hon, 
yw  ein  bod  yn  ymfoddloni  ar  y  dôn,  neu'r  gynghanedd 
a'r  beroriaeth,  a  gadael  i'r  galon  fod  yn  segur,  yr  hon  a 
ddylasai  gymmeryd  y  rhan  fwyaf  o'r  gwaith,  ac  arfer  y 
beroriaeth  i'w  hadfywio  a'i  llonni  ei  hun. 

§  19.  (8)  Meddianna  dy  enaid,  bob  amser,  gyda  medd- 
yliau  crediniol  o  annherfynol  gariad  Duw. — Cariad  sydd 
yn  ennill  cariad.  Nid  oes  ond  ychydig  mor  anfad  a  dir- 
mygedig  na  charant  y  rhai  a'u  câr  hwythau.  Yn  ddiau, 
angeu  i'n  bywyd  nefolaidd  yw  cynnwys  meddyliau  caled- 
ion  am  Dduw,  a  meddwl  am  dano  megis  un  yn  fwy  parod 
i'n  damnio  na'n  hachub.  Ni  fyddai  hyn  fgyda  pharch  y 
dywedwyf)  ond  gosod  allan  y  Duw  bendigedig  ar  Jun 
Satan ;  canys  wedi  i  ni,  fel  hyn  yn  ein  hanwybodaeth  a'n 

nanghrediniaeth,  dynnu  darluniad  afluniaidd  o  Dduw  yn 
ein  tyb  ein  hunain,  yna  yr  ydym  yn  dechreu  cwyno  na 
fedrwn  mo'i  garu  nac  ymhyfrydu  ynddo.  Dyma  ymddyg- 
iad  llawer  o  filoedd  o  Gristionogion.  Och,  ein  bod  ni  fel 
hyn  yn  medru  cablu  Duw,  ac  yn  diddymu  ein  llawenydd 
ein  hunain  !  Y  mae'r  Ysgrythyr  Lân  yn  ein  sicrhau 
ni — Duw  cariad  yw  ;  (Ioan,  4  :  16  ;)  ac,  nad  oes  lidîawg- 
rwydd  ynddo.  Esay,  27  :  4.  Nad  yw  yn  ymhoffi  yn  mar- 
wolaeth  yr  annuwiol,  ond  troi  oV  annuwiol  oddiwrth  ei 
ffordd  a  byw.  Ezec.  33  :  11.  Mwy  o  lawer  y  tystiolaeth- 
odd  efe  ei  gariad  tuag  at  ei  rai  dewisol,  a'i  lawn  fwriad 
i'w  hachub.  O  na  fedrem  ni,  bob  amser,  feddwl  am  Dduw 
megis  am  gyfaill !  megis  am  un  ag  sydd  yn  ein  caru  yn 
ddiífuant,  hyd  yn  nod  yn  fwy  nag  yr  ydym  yn  ein  caru 
ein  hunain,  a'i  galon  wedi  ei  gosod  arnom  i  wneuthur  i 
ni  ddaioni,  ac  hefyd  wedi  parottoi  i  ni  drigfan  dragywydd- 
ol  gydag  ef  ei  hun  !  Ni  fyddai,  gan  hynny,  mor  anhawdd 
i  ni  gadw  ein  calonnau  gydag  ef  bob  amser  !  Canys  lle 
byddom  yn  caru  â'n  holl  galon,  yno  hefyd  y  bydd  ein 
.meddyliau  a'n  serchiadau  yn  hoífi  aros.  Ofni  yr  ydwyf 
fod  y  rhan  fwyaf  o  Gristionogion  yn  meddwl  mwy  am 
gariad  cyfaill  hawddgar  nag  am  gariad  Duw.  A  pha  ryf- 
eddod,  gan  hynny,  os  ydynt  yn  caru  eu  cyfeillion  yn  fwy 
na  Duw,  ac  yn  ymddiried  mwy  ynddynt,  ac  yn  fwy  dew- 
isol  ganddynt  fyw  gyda  hwynt  na  chyda  Duw. 

§  20.  (9)  Deliwch  sylw  ar  gynhyrfiadau  Yspryd  Duw, 
a  choleddwch  hwynt.  Os  bydd  i'th  enaid  fyth  esgyn  yn 
uwch  nâ'r  ddaear,  a  dyfod  yn  gydnabyddus  â'r  bywyd 
nefol  hwn,  rhaid  i  Yspryd  Duw  fod  i  ti  megis  y  çerbyd  i 
Elias ;  *ie,  rhaid  iddo  fod  i  ti  yn  elfen,  neu'r  egwyddor 
fyw  honno,  trwy  ba  un  y  mae  i  ti  symmud  ac  esgyn  i  fynu. 
O,  gan  hynny,  na  thristâ  dy  arweinydd,  na  ddiífodda  dy 
fywyd,  na  thynn  ymaith  olwynion  dy  gerbyd!  Ychydig 
yr  ydych  yn  ei  feddwl,  pa  gymmaint  ymae  bywyd  eich 
grasusau,  dedwyddwch  eich  heneidiau,  yn  sefyll  ar  eich 
hufudd-dod  ewyllysgar  ac  o'r  galon  i  Yspryd  Duw,  Pan 
14* 

fydd  yr  Yspryd  yn  dy  gymmell  i  weddi  ddirgel,  ac  yn 
gommedd  i  ti  dy  droseddiadau  adnabyddus,  neu  yn  dang- 
os  i  ti  y  ffordd  y  dylit  rodio  ynddi,  a  thithau  hetrystyried, 
nid  rhyfedd  fod  y  nefoedd  a'th  enaid  dithau  yn  ddieithr- 
iaid  i'w  gilydd.  Os  ydwyt  yn  anewyllysgar  i  ddilyn  yr 
Yspryd  pan  y  mae  yn  chwennych  dy  dynnu  at  Grist  a'th 
ddyledswydd,  pa  fodd  y  dichon  dy  dywys  i'r  nefoedd,  a 
dwyn  dy  galon  i  bresenoldeb  Duw  !  Ac,  ar  y  Uaw  arall, 
y  fath  gymmorth  goruwch-naturiol,  y  fath  ddyfodfa  hyd- 
erus  i  mewn,  a  ddichon  yr  enaid  hwnnw  gael  wrth  nesâu 
at  Dduw,  yr  hwn  sy'n  wastad  yn  ufuddhau  i'r  Yspryd ! 
Pa  mor  ddifraw  a  diymgais,  a  pha  mor  euog  a  chywil- 
yddgar,  y  bydd  yr  enaid  hwnnw  wrth  geisio  nesâu  at 
Dduw,  gan  gofio  pa  mor  aml  y  tynnodd  efe  yn  ol  oddi- 
wrth  yr  Yspryd,  ag  oedd  yn  chwennych  ei  dywys !  Ddar- 
llenydd  Cristionogol,  oni  fyddi  yn  teimlo  ynot  dy  hun  du- 
eddiad  cryf,  ar  rai  amserau,  i  dynnu  o'r  neilldu,  megis 
allan  o'r  byd,  fel  y  caffech  gyfleusdra  i  nesâu  at  Dduw  1 
Na  fydd  anufudd,  gan  hynny,  ond  derbyn  y  cynnygiad,  a 
chyfod  dy  hwyliau  i'r  gwynt  tra  y  mae'r  awel  fendigaid 
yn  parhau.  Po  mwyaf  y  gwrthwynebom  yr  Yspryd,  dyfn- 
af  fydd  yr  archoll,  a  pho  mwyaf  ac  amlaf  y  byddom  yn 
ufuddhau  i'w  gynhyrfiadau,  mwyaf  buan  y  bydd  ein 
heddwch  a'n  hiachad,  a  mwyaf  cyflym  ein  camarau  tua'r 
nefoedd. 

§  21.  (10)  Rhoddaf  gyngor  i  ti  hefyd  ymhellach,  megis 
un  cymmorth  yn  chwaneg  tuag  at  fuchedd  nefolaidd  ;  nac 
esgeuluswch  ofal  cymhedrol  am  iechyd  y  corph.  Y  mae 
y  corph  yn  weinidog  buddiol,  os  rhoddi  iddo  yr  hyn  sydd 
ddyledus,  a  dim  yn  ychwaneg ;  ond  gormeswr  ysglyfaeth- 
us  a  fydd  os  caniattei  iddo  yr  hyn  y  mae  efe  mor  afres- 
ymmol  yn  ei  chwennychu  :  ac  ar  y  llaw  arall,  y  mae  meg- 
is  cyllell  neu  erfyn  difin,  os  gommeddi  iddo,  heb  achos, 
yr  hyn  sydd  mor  angenrheidiol  tuag  at  ei  gynhaliaeth. 
Pan  yr  ystyriom  pa  cyn  amled  y  mae  dynion  yn  troseddu 
yn  y  naill  yn  gystal  a'r  llall,  a  pha  gyn  lleied  rhifedi  sydd 

yn  arferu  eu  cyrph  yn  iawn,  nid  oes  achos  i  ni  ryfeddu  os 
byddant  yn  cyfarfod  âg  aml  rwystr  yn  eu  cymmundeb  â'r 
nefoedd.  Y  rhan  fwyaf  o  ddynion  ydynt  gaethion  i'w 
trachwantau,  ac  ni  fedrant  ond  prin  iawn  ommedd  dim  i'r 
cnawd,  ac  o  herwydd  hynny  y  maent  yn  cael  eu  pryssuro 
ymaith  at  eu  difyrrwch,  eu  helw  bydol,  neu  eu  cyfeillion 
ofer,  pryd  y  dylent  gyfodi  eu  meddyliau  at  Dduw  i'r  nef- 
oedd.  Gan  hynny,  megis  ag  yr  ydych  yn  caru  eich  hen- 
eidiau,  "na  wnewch  ragddarbod  dros  y  cnawd  er  mwyn 
cyflawni  ei  drachwantau  ;"  (Rhuf.  13  :  14;)  ond  cofiwch 
hyn,  "  Synniad  y  cnawd  marwolaeth  y w  ;  o  blegid  syn- 
niad  y  cnawd  sydd  elyniaeth  yn  erbyn  Duw ;  canys  nid 
yw  ddarostyngedig  i  ddeddf  Duw,  o  blegid  nis  gall 
chwaith  :  a'r  rhai  sydd  yn  y  cnawd  ni  allant  ryngu  bodd 
Duw.  Am  hynny,  frodyr,  dyledwyr  ydym,  nid  i'r  cnawd 
i  fyw  yn  ol  y  cnawd;  canys  os  byw  yr  ydych  yn  ol  y 
cnawd,  meirw  fyddwch  ;  eithr  os  ydych  yn  marweiddio 
gweithredoedd  y  corph  trwy'r  Yspryd,  byw  fyddwch." 
Rhuf.  8  :  6--S,  12,  13.  Y  mae  hefyd  rai  ag  sy'n  attal  eu 
gorfoledd  nefol,  trwy  ommedd  i'r  corph  yr  hyn  y  mae  yn 
ei  ofyn  i  ddiwallu  ei  angenrheidiau,  ac  felly  yn  ei  wneuth- 
ur  yn  analluog  i'w  gwasanaethu.  Pe  byddai'r  cyfryw  yn 
gwneuthur  cam  â'r  cnawd  yn  unig,  ni  fyddai  hynny  ond 
o  ychydig  bwys  ;  eithr  y  maent  hefyd  yn  troseddu  yn  er- 
byn  eu  heneidiau,  fel  ag  y  mae'rhwn  sy'n  tori  tŷ'n  yspeil- 
io'r  trigolion.  Pan  fyddo'r  corph  yn  salw,  a'r  ysprydoedd 
yn  weiniaid,  pa  mor  fusgrell  a  diymadferth  a  fyddwn  yn 
ein  holl  ddyledswyddau,  yn  methu  dyrchafu  ein  meddyl- 
iau  tuag  at  orfoledd  y  nefoedd. 

PENNOD  XIII. 


NATUR  NEFOL   FYFYRDOD,   YNGHYD   A'R    AMSER,   Y 
LLE,   A'R   DYMHER   FWYAF   ADDAS    AT    HYNNY. 


§1.  Y  mae'r  ddyledswydd  o  nefol  fyfyrdod  yn  cael  ei  chymmeradwyo  i'r 
darllenydd,  §  2.  Ac  yn  cael  ei  darlunio.  §  3 — 6.  (I.)  Y  mae'r  darluniad 
yn  cael  ei  egluro  trwy  esiamplau ;  §  7.  (II.)  A'r  amser  mwyaf  addas  at 
hynny  yn  cael  ei  ddangos,  megis,  §  8.  (1)  Bod  yn  angenrheidiol  pennu 
amser  neillduol  at  hynny,  §  9 — 12.  (2)  yn  fynych,  §  13.  ac  yn  (3)  bryd- 
îawn,  bob  dydd,  ond  yn  enwedig  ar  ddydd  yr  Arglwydd  ;  §  14 — 17. 
Ac  yn  fwyaf  neillduol  pan  fyddo  ein  calonnau  wedi  eu  cynnesu  gydag 
ymsyniad  o  bethau  Dwyfol,  neu  pan  fyddom  dan  gystuddiau  neu  brofed- 
igaethau,  neu  yn  agos  i  farwolaeth.  §  18.  (III.)  Y  lle  mwyaf  addas  at 
hynny  yw'r  lle  mwyaf  dirgel,  §  19.  (IV.)  a'r  dymher  fwyaf  addas  §  23. 
(1)  pan  fyddo  ein  meddyliau  fwyaf  rhydd  oddiwrth  y  byd  ;  §  21.  (2)  a 
phan  fyddom  fwyaf  dwys,  meddyJgar  a  difrifol. 

§  1.  Unwaìth  yn  ychwaneg  yr  ydwyf  yn  deisyfu  arnat, 
ddarllenydd  hawddgar,  os  ydwyt  yn  ewyllysio  gwneuth- 
ur  cydwybod  o  ddyledswyddau  eglur  a  datguddiedig,  ac 
os  na  elli,  o'th  fodd,  wrthwynebu'r  yspryd ;  megis  yr  yd- 
wyt  yn  gwerthfawrogi  hyfrydwch  y  saint,  a'r  gwaith  di- 
ddan,  cyssurfawr  o  fyfyrio  ar  bethau  nefol,  yr  hyn  sydd 
yn  mawr-lonni'r  enaid,  cais  ymosod  dy  hun,  yn  ddioedi, 
ynghylch  astudio  a  chyflawni'r  cyfarwyddiadau  canlynol. 
Ac  os  na  fydd  i  ti,  trwy'r  moddion  hyn,  gael  profi  chwaneg- 
iad  o'th  holl  rasusau ;  os  na  fydd  i  ti  gynnyddu  yn  fwy  na 
mesur  cyífredin  corpholaeth  pob  Cristion ;  os  na  fydd  i  ti 
gael  dy  wneuthur  yn  fwy  buddiol  ac  adeiladol  yn  dy  le 
a'th  sefyllfa,  ac  yn  fwy  gwerthfawr  yngolwg  pob  dyn  sydd 
â  dim  gwybodaeth  ynddo  ;  os  na  fydd  i'th  enaid  gael  mwy 
o  gymmundeb  â  Duw,  a'th  fywyd  fod  yn  llawnach  o  gys- 
sur,  fel  ag  y  bydd  hyn  oll  o  fawr  fudd  a  llesâd  i  ti  yn  awr 


NATUR   NEFOL   FYFYRDOD.  325 

angeu ;  yna  y  rhoddaf  geniiad  i  ti  fwrw  oddiwrthyt  y  cyf- 
arwyddiadau  hyn,  a  gwaeddi  allan  yn  fy  erbyn  megis 
twyllwr. 

§  2.  Y  ddyledswydd  a  chwennychwn  yn  fawr  ei  chyn- 
nyg  i'th  ystyriaeth,  a'th  gyfarwyddo  i'w  chyflawni,  ydyw 
hyn,  sef,  Y  dwys,  defodol,  a  difrifol  ymosodiad  o  hoìl  allu- 
oedd  dy  enaid  ynghylch  y  gwaith  o  fyfyrio  ar  dy  dra- 
gywyddol  orphwysfa,  a'r  ymarferiad  beunyddiol  o  hynny. 
Ond  i'r  diben  o  egluro  natur  y  ddyledswydd  yn  well,  myfi 
a  gaf,  yn  y  lle  cyntaf,  ymhelaethu  ychydig  ar  y  darluniad 
o  honi. — ac  yna  dangos  yr  amser,  y  Ue,  a  thymmer  fwyaf 
addas  y  meddwl  neu  yr  yspryd  at  hynny. 

§  3  (1)  Ni  fydd  yn  ammerthynasol  i  ymhelaethu  ych- 
ydig  ynghylch  natur  y  gwaith  ac  esponio'r  ddyledswydd 
o  feddwl  yn  aml  am  bethau  ysprydol,  a  myfyrio  arnynt. 

Y  mae  hyn  yn  cael  ei  gyfaddef  yn  ddyledswydd  gan. 
bawb,  ond  yn  cael  ei  gwadu  mewn  gweithred  gan  y  rhan 
fwyaf  o  ddynion.  Y  mae  llawer  a  fyddant  yn  gwneuthur 
cydwybod  o  ddyledswyddau  eraill,  etto  yn  esgeuluso  hon. 

Y  mae'n  flin  ganddynt  os  byddant  yn  esgeuluso  pregeth, 
neu  ympryd,  neu  weddi,  naill  ai  yn  gyhoeddus  neu  yn 
ddirgel,  etto,  er  hyn  i  gyd,  ni  fydd  dim  anesmwythder  ar 
eu  meddyliau,  er  eu  bod  wedi  esgeuluso  myfyrdod,  fe  aîl- 
ai,  eu  holl  fywyd,  hyd  yr  awr  hon,  er  fod  hon  yn  ddyled- 
swdd  trwy  ba  un  y  mae'r  holl  ddyledswyddau  eraill  yn 
cael  eu  maethu,  eu  gwellhau  a'u  hadfywio,  a  thrwy'r  hon 
hefyd  y  mae'r  enaid  yn  defnyddio  yr  ho'll  wirioneddau  er- 
aill  er  ei  fawr  gynnydd  a'i  ddiddanwch.  Hyn  oedd  gor- 
chymyn  Duw  i  Joshua  :  Nac  ymadawed  ìlyfr  y  gyfrailh 
hon  o'th  enau  ;  eithr  myfyria  ynddo  ddydd  a  nos,  fel  y  ced- 
wych  ar  wneuthur  yn  ol  yr  hyn  sydd  ysgrifenedig  ynddo- 
Joshua,  1  :  S.  Megis  ag  y  mae'r  ymborth  a  dreulir  yn  y 
cylla  yn  cael  ei  droi  yn  sûg  (gaul)  a  gwaed  er  cryfder  ac 
iechyd  i'r  corph ;  felly  y  mae  y  gwirioneddau  a  glywsom, 
tra'r  ydym  yn  eu  cofio  ac  yn  myfyrio  arnynt,  yn  meithrin 
cariad  gwresog,  ymroad  cadarn,  a  sanctaidd  ymarweddiad. 

§  4.  Y  cyfryw  dduwiol  fyfyrdod  a  fydd  yn  rhoddi  holl 
alluoedd  yr  enaid  ar  waith.    Gwaith  y  byw  ydyw,  ac  nid 
y  marw.    G-waith  ydyw  hwn  hefyd  ag  sy'n  fwy  ysprydol 
a  dyrchafedig  na'r  un  arall,  ac  am  hynny  nis  gall  yr  un 
galon  anianol  a  daearaol  ei  gyflawni  yn  iawn.    Ac  y  mae 
yn  rhaid  bod  gan  ein  calonnau  ryw  berthynas  i'r  nefoedd, 
cyn  y  gallom  gael  mynych  gymdeithas  yno.    Ac  yr  ydwyf 
yn  cymmeryd  yn  ganiattaol,  eu  bod  hwy  y  fath  Gristion- 
ogion  ag  sydd  a  hawl  ganddynt  i'r  orphwysfa,  pan  yr  wyf 
yn  eu  hannog  i  orfoleddu  yn  y  myfyrdod  o'r  orphwysfa. 
A  chan  fy  mod  yn  tybied  dy  fod  di  yn  Gristion,  yr  ydwyf 
dy  gymmell  i  fod  yn  Gristion  mewn  gweithred  a  gwirion- 
edd  yn  gystal  ac  mewn  enw  a  phroffes.    A  gẁaith  yr  en- 
aid  yr  ydwyf  yn  dy  annog  i'-w  gyflawni ;    Canys  i  ychydig 
y  mae  ymarfer  corphorol  yn  fuddiol.    1  Tim.  4  :  S.    Ac  y 
mae  yn  angenrheidiol  i'r  cyfryw  fyfyrdod  feddiannu  holi 
alluoedd  yr  enaid,  gan  fod  hyn  yn  wahaniaeth  rhyngddo  a 
myfyrdod  ysgolhaig  neu  astudiwr ;   canys  nid  yw'r  deall 
yn  cynnwys  y  cwbl  o'r  enaid,  ac  felly  nid  ydyw  chwaith 
yn  ddigonol  i'r  gwaith.    Megis  yn  y  corph,  y  mae'r  cylla 
yn  troi  yr  ymborth  yn  sûg  (gaul,)  ac  felly  yn  ei  barottoi 
i'r  afu,  a'r  afu  (neu'r  iau)  a'r  cleddyf  bleddyn  yn  ei  droi 
yn  waed,  ac  yn  ei  wneuthur  yn  addas  i'r  galon  a'r  ymen- 
ydd  ;  felly  hefyd  yn  yr  enaid,  y  mae'n  angenrheidiol  i'r 
deall  dderbyn  y  gwirioneddau,  a'u  cymmeradwyo  i  dder- 
byniad  yr  ewyllys,  a'r  ewyllys  drachefn  i'r  serchiadau.  Y 
mae  yn  Nghrist,  ac  yn  y  nefoedd,  amryw  ragoriaethau, 
ac  o  herwydd  hynny  y  mae  Duw  wedi  cynnysgaeddu  yr 
enaid  â  gwahanol  alluoedd  i  amgyffred  ac  i  werthfawrogi 
y  rhagoriaethau  hynny.    Pa  elw  a  gawsem  ni  oddiwrth  yr 
holl  flodau  peraroglaidd,  oni  buasai  i  Dduw  ein  cynnys- 
gaeddu  â'r  gynneddf  o  aroglil  neu  pa  fudd  fuasai  iaith, 
(neu  ymadrodd,)  neu  Jiwsig  i  ni,  oni  buasem  yn  medru 
elywedl  neu  pa  hyfrydwch  a  allasem  gael  mewn  bwyd- 
ydd  a  diodydd,  heb  allu  o  honom  i  archwaethu  ì  Felly,  yr 
un  modd,  pa  lesâd  a  allasai  holl  ogoniant  y  nefoedd  ei 

wneuthur  i  ni,  neu  pa  bleser  a  fuasem  yn  ei  gael  ymher- 
ffeithrwydd  Duw  ei  hun,  pe  buasem  yn  amddifaid  o'r 
serchiadau  o  gariad  a  llawenydd  ì  Neu,  pa  fodd  y  bydd 
i  ti  gael  dy  gyfherthu,  neu  fwynhau  melusder  wrth  fyfyrio 
ar  dragywyddoldeb,  pan  nad  ydwyt  yn  feddiannol  o  gyf- 
ryw  serchiadau'r  enaid,  (neu  o'r  hyn  lleiaf  heb  ymarfer  â 
hwynt,)  fel  y  byddai  i  ti  fwynhau  y  cyfryw  hyfrydwch,  a 
derbyn  nerth  i'th  ymgryfhau  ì  Camsynniad  Cristionogion 
ydyw  meddwl  mai  gwaith  y  deall  a'r  cof  yn  unig  yw  myf- 
yrdod  ;  pan,  ar  yr  un  pryd,  y  gall  pob  ysgolhaig  wneuth- 
ur  hyn,  a'r  rhai  hynny  hefyd  ag  sy'n  casâu'r  pethau  ag  y 
maent  yn  meddwl  am  danynt ;  ac  felly,  yn  ol  barn  y  cyf- 
ryw,  nid  oes  dim  ychwaneg  yn  angenrheidiol  i  gyflawni'r 
ddyledswydd  hon  na  chofio  a  meddwl  am  y  nefoedd.  Ond 
y  mae  yn  angenrheidiol  i  holl  alluoedd  yr  enaid  gael  eu 
gosod  ar  waith  yn  y  ddyledswydd  hon  ;  megis  ag  y  mae 
amryw  fath  o  weithydd  yn  gofyn  i  ddynion  arfer,  nid  yn 
unig  y  traed  neu'r  dwylaw,  ond  hefyd  nerth  ac  ymegniad 
yr  holl  gorph.  Ac  megis  y  mae  serchiadau  pechaduriaid, 
yn  gystal  a'u  rheswm  a'u  deall,  wedi  syrthio  oddiwrth 
Dduw,  ac  wedi  eu  gosod  ar  bethau'r  byd  hwn,  ac  wedi 
eu  troi  at  eilunod,  felly  y  mae'n  angenrheidiol  i'n  deall- 
dwriaeth  a'n  serchiadau  gael  eu  dwyn  yn  ol,  a'u  gosod  ar 
Dduw  yn  unig;  ac  megis  ag  yr  oedd  yr  holl  enaid  o'r 
blaen  yn  llawn  o  bechod,  felly  y  mae'n  rhaid  i  eneidiau 
y  fFyddloniaid  gael  eu  cyflenwi  â  holl  gyflawnder  Duw. 
Darllenwch  ddarluniad  y  dyn  duwiol,  bendigedig,  fel  ag 
y  mae  wedi  ei  osod  allan  gan  Ddafydd  yn  y  Salm  gyntaf : 
"  Canys  y  mae  ei  ewyllys  a'i  hyfrydwch  ynghyfraith  yr 
Arglwydd,  ac  y  mae  yn  myfyrio  ynddi  ddyddta  nos." 

§  5.  Y  mae  yn  angenrheidiol  cyflawni'r  ddyledswydd 
hon,  nid  yn  unig  mewn  modd  syml  a  difrifol,  ond  hefyd 
fod  rhyw  amser  pennodol  wedi  ei  neillduo  at  y  gwailh. 
Megis  ag  y  mae  amser  gosodedig  i  weddio,  pan  y  bydd- 
om  yn  ymosod  yn  hollol  at  y  gwaith,  er  y  bydd  y  Crist- 
ion  yn  dyrchafu  erfyniau  dirgel  yn  aml  i'r  nefoedd;  felly 

hefyd  yr  un  modd,  dymunol  iawn  fyddai  fod  gennym  am- 
serau  pennodol  a  gosodedig  at  Fyfyrdod,  gan  ymroddi 
ein  hunain  yn  hollol  i'r  gwaith,  heblaw  y  rhwymedigaeth 
sydd  arnom  i  ddyrchafu  ein  meddyliau  yn  aml  at  Dduw, 
ynghanol  ein  gorchwylion  bydol.  Megis  y  mae  gweddi 
gyhoeddus,  naill  ai  yn  gylchynol  ar  ryw  amserau  pennod- 
ol,  neuynte  ar  ryw  achosion  pwysfawr,  felly  hefyd  y  dylai 
fod  ein  myfyrdodau  duwiol.  Yn  awr,  er  y  chwennychwn 
yn  fawr  eich  cymmell  i  ymarferu  â'r  fath  fyfyrdodau  yn 
nghanol  eich  gorchwylion  bydol,  ac  hefyd  â'r  cyfryw  ag 
a  fyddant  yn  ofynnol  ar  ry  w  achosion  neillduol ;  etto,  er 
hyn  oll,  myfi  a  ewyllysiwn  i  chwi  wneuthur  y  ddyled- 
swydd  hon  yn  waith  cylchynol  a  beunyddiol,  ac  hefyd  ei 
harfer  ar  amserau  pennodol,  yr  un  fath  ag  y  byddwch  yn 
arferol  o  wrando,  a  gweddio,  a  darllen  gair  Duw  ;  ac  ar 
yr  un  pryd  heb  gymmysgu  hyn  â  dyledswyddau  eraill, 
mwy  nag  y  gwnaech  hynny  gyda'ch  gweddiau  ar  ryw 
achosion  cyhoeddus. 

§  6.  A'r  myfyrdod  hwn  hefyd  a  ddylai  fod  ar  dy  dra- 
gywyddol  orphwysfa.  Ni  fynnwn  i  chwi  fwrw  heibio, 
neu  gwbl  ymwadu  â'ch  myfyrdodau  eraill ;  ond  yn  ddiau, 
megis  ag  y  mae'r  nefoedd  yn  rhagori  mewn  perffeith- 
rwydd,  felly  hi  a  ddylai  gael  y  lle  blaenaf  yn  ein  myfyr- 
dodau.  Canys  yr  hyn  a'n  gwna  ni  yn  fwyaf  happus  yn  y 
meddiant  o  hono,  a'n  gwna  hefyd  yn  fwyaf  gorfoleddus 
wrth  fyfyrio  am  dano.  Y  mae  myfyrdodau  eraill  mor 
amrywiol  a  lliosog,  ag  ydyw'r  llinellau  yn  yr  ysgrythyrau, 
neu'r  creaduriaid  yn  y  greadigaeth,  neu'r  rhagluniaethau 
neillduol  yn  llywodraeth  y  byd.  Taith  yw  hon  i  fynydd 
Seion;  allan  o  deymasoedd  y  byd  hwn  i  deyrnas  y  saint; 
o'r  ddaear  i'r  nefoedd  ;  o  amser  i  dragywyddoldeb  :  hyn 
yw  rhodio  goruwch  haul,  a  lleuad,  a'r  ser,  yngardd  a 
pharadwys  Duw.  Geill  ymddangos  megis  ymhell  oddi- 
wrthych  ;  ond  yr  ysprydoedd  ydynt  gyflym  ;  pa  un  byn- 
nag  ai  yn  y  corph,  ai  allan  o'r  corph,  eu  symmudiad  a'u 
hysgogiadau  sydd  fuan.   Nid  oes  achos  i  chwi  ofni,  megis 


NATUR  NEFOL  FYFYRDOD.         329 

pobl  y  byd  ;  gwna'r  meddyliau  hyn  chwi  yn  wallgof  neu'n 
ynfyd.  Yn  y  nefoedd,  ac  nid  yn  uífern,  yr  ydwyf  yn  eich 
cymmell  i  rodio  :  a  gorfoledd  ac  nid  tristwch,  yr  ydwyf 
yn  eich  annog  1  ymarferu  âg  ef.  Nid  ydwyf  yn  eich  cym- 
mell  i  edrych  ar  ryw  wrthddrychau  gwrthun  ;  ond  ar 
ogoniant  tra  chyssurus  a  gogoneddus  y  saint ;  ac  ar  an- 
nhraethol  ragoriaethau  Duw'r  gogoniant,  a'r  pelyderau 
disglaer  sy'n  tywynu  o  wynebpryd  ei  Fab.  A  fydd  syn- 
wyrau  dynion  yn  arferol  o  rwystro  wrth  fyfyrio  ar  eu 
happusrwydd  1  A  fydd  yn  gythryblus  i'r  truenus  feddwl 
am  gael  trugaredd,  neu  i'r  carcharor  ragweled  ei  wared- 
igaeth,  neu  yn  siommedigaeth  i'r  tlawd  feddwl  am  y  golud 
'a'r  goruchafiaeth  a  ddarparwyd  iddo  ì  Meddyliwyf  yn 
hytrach,  y  byddai  dyn  yn  fwy  tebyg  i  anhwylio,  wrth 
feddwl  am  fyw  mewn  byd  o  drallod,  a  bod  mewn  tlodi  a 
chlefyd,  ymysg  cynddaredd  dynion  drwg,  annuwiol,  nag 
wrth  feddwl  am  fyw  gyda  Christ  mewn  gwynfyd  !  "  Ond 
doethineb  a  gyfiawnheir  gan  bawb  o'i  phlant."  Luc,  7  :  35. 
Nid  oes  ond  yr  anwybodus  yn  elyn  i  wybodaeth.  Ni  ddy- 
wedodd  neb  erioed  yn  erbyn  yr  yrfa  nefol  hon,  ond  y 
rhai  nid  adwaenent  hi,  neu'r  rhai  hynny  nis  ymarferasant 
â  hi.  Ofni  yr  ydwyf  esgeulusdod  y  rhai  sy'n  ei  chymmer- 
adwyo  yn  fwy  na  gwrthwynebiad  a  rhesymmau  y  rhai 
sy'n  ei  herbyn. 

§  7.  (II.)  Ynghylch  yr  amser  mwyaf  addas  a  pherthyn- 
asol  i'r  gwaith  nefolaidd  hwn,  sef  myfyrdod,  gadewch  i  mi 
yn  unig  eich  cynghori,  ar  iddo  fod  ar  amserau  pennodol  a 
gosodig, — yn  aml, — ac  yn  brydlawn. 

§  8.  (1)  Dyro  amser  pennodol  i'r  ddyledswydd  hon.  Os 
bydd  i  ti  addasu'r  amser  at  fuddioldeb  y  gwaith,  ac  etto 
heb  feddwl  fod  crefydd  yn  gydgyssylltiedig  â'r  adeg,  neu 
yn  perthynu  i'r  amser,  ni  fydd  yr  un  achos  i  ti  ofni  bod 
yn  goelgrefyddol.  Y  mae  amser  gosodedig  a  chylchynol 
megis  clawdd  o  amgylch  y  ddyledswydd,  ac  yn  ei  chadw 
rhag  y  brofedigaeth  o  esgeulusdod.  Ond  y  mae  rhai  nad 
yw  eu  hamser  at  eu  llaw,  neu  yn  eu  meddiant  eu  hunain, 

ac  o  herwydd  hynny,  nis  gallant  gadw  rhyw  awr  bennod- 
ol,  ac  y  mae  rhai  eraill  cyn  dlotted,  fel  nad  ydyw  angen- 
rheidiau  eu  teuluoedd  yn  caniattau  iddynt  y  cyfryw  ryddid. 
Dyledswydd  y  cyfryw  rai  yw  bod  yn  ddiwyd  ac  yn  wyl- 
iadwrus,  i  hrynuW  amser  gymraaint  ag  a  fedrant,  a  chym- 
meryd  pob  cyfleusdra  a  allant  gael,  neu  fel  ag  y  dig- 
wyddo,  ac  yn  enwedig  i  ymarfer  myfyrdod  a  gweddi 
gymmaint  ag  y  bydd  modd  iddynt,  pan  y  byddont  gyda'u 
gorchwylion,  neu  ynghylch  eu  hamrywiol  alwedigaethau. 
Ond  am  y  rhai  hynny  nad  ydy  w  eu  hangenrheidiau  bydol 
yn  gofyn  eu  holl  amser,  yr  ydwyf  yn  eu  cynghori  i 
roddi  heibio  ryw  amser  pennodol  i'r  ddyledswydd  hon. 
Ac  mewn  gwirionedd,  pe  byddai  pob  rhan  o'r  dydd  yn 
cael  ei  waith  perthynol,  a'n  holl  amser  wedi  ei  neillduo  i 
ryw  orchwyl  neu  ddyledswydd  bennodol,  nyni  a  fyddem 
yn  fwy  diwyd  a  deallgar  yn  prynu  ein  hamser  ac  yn  cyf- 
lawni  ein  dyledswyddau. 

§  9.  (2)  Bydded  i  chwi  hefyd  ei  chyflawni  yn  aml,  yn 
gystal  ag  ar  amserau  neu  oriau  pennodol.  Pa  cyn  amled 
y  dylai  pob  Cristion  ei  chyflawni,  nis  medraf  farnu'n  iawn, 
o  herwydd  fod  llawer  o  wahaniaeth  mewn  amgylchiadau 
dynion.  Ond,  yn  gyffredin,  y  mae'r  ysgrythyr  yn  gofyn 
ei  bod  yn  aml  pan  y  mae  yn  dywedyd  ara  fyfyrio  ddydd 
a  nos.  Cynghoraf,  gan  hynny,  y  rhai  a  allant,  yn  hawdd, 
hebgor  gorchwylion  eraill  i  gyflawni'r  ddyledswydd  hon, 
o'r  hyn  lleiaf,  unwaith  yn  y  dydd.  Y  mae  bod  yn  fynych 
mewn  nefol  fyfyrdod  o'r  pwys  a'r  canlyniad  mwyaf. 

§  10.  Bod  yn  aml  yn  y  ddyledswydd  hon  a  fydd  yn 
debygol  hefyd  o  ragflaenu  pob  diofalwch  ac  oerfelgarwch 
yn  dy  enaid  tuag  at  Dduw.  Aml  gymdeithas  a  fydd  yn  mei- 
thrin  rhwyddineb,  a  hyfdra,  a  chynnefindra;  a  hyn  a  fydd 
yn  magu  cariad  ac  hyfrydwch ;  a'r  rhai  hynny,  drachefn, 
a'n  dysganti  nesâu  yn  hyderus  at  orseddfaingc  y  gras.  Ys» 
tyr  pennaf  a  diben  mwyaf  y  ddyledswydd  hon,  ydyw 
maethu  adnabyddiaeth  a  chymdeithas  rhyngom  ni  a  Duw  ; 
gan  hynny,  os  na  fydd  i  ti  ddyfod  ond  yn  anaml  at  ygwaith, 

tydi  a  gedwi  dy  hun  fyth  yn  ddieithr  iddo.  Pan  y  mae 
dyn  yn  cael  ei  ddwyn  yn  brofiadol  i  ganfod  eisiau  Duw,  ac 
i  weled  yr  angenrheidrwydd  o'i  gymmorth  mewn  amser 
adfyd,  yna  y  byddai'n  gyssur  ac  yn  annogaeth  mawr,  i 
nesâu  at  Dduw  yr  ydyra  yn  ei  adnabod,  ac  i  fyned  atto 
megis  at  Dad  tirion.  "  O,  (medd  y  Cristion  nefol)  mi  a 
wn  i  ba  le,  ac  at  bwy  yr  ydwyf  yn  myned.  Myfi  a  fum 
yn  myned  y  ffordd  hon  lawer  gwaith  o'r  blaen.  Dyma'r 
Duw  yr  ydwyf  yn  arferol  o  gymdeithasu  âg  ef;  ac  ar  hyd 
y  ífordd  hon  y  mae  fy  ymdaith  feunyddiol :  a'r  Duw  hwn 
a'm  hadwaen  yn  Uwyr;  ac  yr  ydwyf  finnau,  mewn  rhan, 
yn  ei  adwaen  yntau."  Ar  y  llaw  arall,  pa  fath  rwystr  a 
dychryndod  a  fyddai  i'r  enaid  hwnnw  geisio  nesâu  at 
Dduw  mewn  cyfyngder,  gan  ddywedyd,  "  Och  !  nis  gwn 
i  ba  le  i  fyned ;  nid  aethum  erioed  y  ffordd  hon  o'r  blaen  : 
nid  oes  gennyf  ddim  cydnabyddiaeth  yn  llys  y  nefoedd  : 
fy  enaid  nid  adwaen  y  Duwhwnnw  y  chwennychwn  gym- 
deithasu  âg  ef;  ac  ofhi  yr  ydwyf  nad  ydyw  yntau  yn  ew- 
yllysio  arddel  fy  enaid  innau."  Ond  yn  enwedig  pan  y 
bydd  awr  angeu  yn  nesâu  attom,  ac  y  bydd  yn  rhaid  i  ni, 
yn  ddiymaros,  ymddangos  ger  bron  Duw,  gan  obeithio  cael 
ein  derbyn  i'w  dragy wyddol  orphwysfa ;  yna  y  rhagoriaeth 
a  ymddengys  yh  eglur  ;  yna  pa  fath  lawenydd  a  fydd  iddo 
feddwl,  "  Yr  ydwyf  yn  myned  i'r  lle  hwnnw  yr  oedd  fy 
nghymdeithas  feunyddiol  ynddo ;  i'r  fan  lle  y  profais  y 
cyfry w  ragorol  gyssuron  ;  ac  at  y  Duw  hwnnwy  rhyngodd 
bodd  iddo  gyfarfod  â  mi  mor  aml  yn  fy  myfyrdodau.  Y 
mae  fy  ngalon  wedi  bod  yn  y  nefoedd  lawer  gwaith  o'r 
blaen,  ac  wedi  cael  ei  llonni  âg  annhraethol  gyssuron  a 
diddanwch ;  ac  os  cafodd  fy  llygaid  eu  goleuo,  a'm  hys- 
prydoedd  eu  lìonni,  cyn  gymmaint  pan  yr  oeddwn  ond  yn 
unig  megis  yn  profi'r  blaen-ffrwyth,  pa  faint  mwy  a  fydd 
fy  hyfrydwch  a'm  gorfoledd,  pan  gaf  ymborthi  yn  helaeth 
ac  yn  ddiddiwedd  ar  y  manna  nefol  1"  Ac  ar  y  llaw  arall, 
y  fath  ddychryndod  a  fydd  iddo  feddwl,  '*  Rhaid  i  mi  farw, 
a  myned  nis  gwn  i  ba  le  ;  o'r  fangre  yr  ydwyf  yn  gydnab- 

yddus,  i  wlad  lle  nad  oes  gennyf  na  pherthynas  na  chyd- 
nabod !"  Y  fath  ddychryndod  ofnadwy  fyddai  i  ddyn  ar 
drangcedigaeth  fod  heb  wybod  dim  am  y  nefoedd,  a  bod 
yn  ddieithr  i  Dduw,  a  chynnwys  meddyliau  celyd  am  dano  ! 
y  mae  yn  ddigonol  gennyf  mai'r  esgeulusdod  o'r  ddyled- 
swydd  hon  sy'n  gwneuthur  angeu  mor  annymunol  ac  ang- 
hyssurus  i  lawer  o  ddynion  duwiol.  Gan  hynny,  yr  ydwyf 
yn  eich  cymmell  i  fod  yn  aml  yn  y  ddyledswydd  hon  : 
canys  hynny  a  gymmerai  ymaith  yr  ofnau,  a'r  anewyllys- 
garwch  ag  sydd  ynot  i  nesâu  at  Dduw. 

§11.  Ac  hynny  hefyd  a  dynnai  ymaith  bob  anfedrus- 
rwydd  yn  y  ddyledswydd.  Pa  mor  anfedrus  y  bydd  dyn- 
ion  yn  ymosod  ynghylch  rhyw  waith  y  byddont  yn  ang- 
hynnefm  âg  ef !  Ond  bod  yn  aml  ac  yn  fynych  yn  y 
gwaith,  a  gynnefinai  dy  galon  âg  ef,  ac  a'i  gwnelai  yn  fwy 
esmwyth  a  hyfryd.  Yr  allt,  neu'r  rhiw,  a  wnaeth  i  ti 
chwythu  a  dyheu  cyn  gymmaint  wrth  ei  hesgyn  y  tro  cyn- 
taf,  a  fydd  yn  haws  ei  cherdded  wedi  i  ti  ymfarferu,  fel  y 
gelli,  yn  y  diwedd,  redeg  i'w  phen  yn  ddiboen. 

§  12.  Wrth  wneuthur  hyn  hefyd,  ti  a  ymgedwi  dy  hun 
rhag  colli'r  bywyd  a  dderbyniaist,  a'r  cynnesrwydd,  neu'r 
zel,  a  fu  unwaith  ynot.  Pe  byddai  i  ti  gymmeryd  ym- 
borth  ond  unwaith  mewn  dau  neu  dri  diwrnod,  tydi  a 
fyddit  yn  debygol  iawn  o  golli  dy  nerth  a'th  gryfder  yn 
gynt  nag  y  derbynit  hwynt.  Felly  hefyd  mewn  sanctaidd 
fyfyrdod,  os  bydd  i  ti  nesâu  at  Grist,  a  chynnesu  dy  galon 
gyda  thân  eì  gariad,  ac  ar  ol  hynny  dyfod  atto  ond  yn  an- 
aml,  yna  yn  ddiau  dy  oerfelgarwch  gynt  a  ddychwelai 
attat  drachefh,  yn  enwedig  gan  fod  y  gwaith  mor  yspryd- 
ol,  ac  yn  groes  i  elfen  ein  natur  lygredig.  Gwir  yw  y 
gallai  cymmysgu  rhyw  ddyledswyddau  eraill,  yn  enwedig 
gweddi  ddirgel,  gynnorthwyo  llawer  tuag  at  gynnal  dy 
galon  i  fynu,  a'i  chadw  yn  y  nefoedd  ;  ond  myfyrdod  yw 
bywyd  y  rhan  fwyaf  o'n  dyledswyddau  eraill ;  a  chael 
golwg  ar  y  nefoedd  yw  bywyd  myfyrdod. 

§  13.  (3)  Dewis  hefyd  yr  amser  mwyaf  cyfaddas  a  chyf- 

leus.  Pob  peth  a  wneir  yn  brydlawn  ac  yn  ei  amser  sydd 
hardd,  gweddus,  a  rhagorol.  Penu  adeg  anghyfleus  a 
ddichon  fod  yn  rhwystr  i'r  gwaith,  a  throi  dyledswydd  yn 
bechod/  Un  awr  a  all  fod  yn  gyfleus  i  un,  ac  yn  anghyf- 
leus  i  un  arall.  Bydd  raid  i  weinidogion  a  gweithwyr 
gymmeryd  yr  awr  a'r  pryd  fyddo  hawddaf  iddynt  ei  hep- 
gor;  naill  ai  pan  fyddont  gyda'u  gwaith,  neu  ar  eu  taith, 
neu  yn  eífro  yn  y  nos.  A'r  rhai  hynny  sydd  mewn  sefyllfa 
i  ddewis  yr  awr  a  fynnont,  a  ddylent  gadw  at  yr  amser 
hwnnw,  pan  fyddo  eu  hysprydoedd  yn  arferol  o  fod  yn 
fwyaf  bywiog,  ac  felly  yn  fwy  addas  at  fy fyrdod.  Am 
danaf  fy  hun,  yr  ydwyf  wedi  profi  mai'r  amser  mwyaf 
cyfaddas  i  mi  yw  yr  hwyr,  o  fachlud  haul  hyd  y  cyfnos. 
Yr  ydwyf  yn  sylwi  àr  hyn  yn  fwyaf  pennodol  o  herwydd 
mai  hyn  oedd  profiad  gwr  oedd  ddoethach  a  gwell  na  mi; 
canys  y  mae'r  ysgrythyr  yn  coffhau'n  bennodol  am  Isaac  : 
"  Efe  a  aeth  allan  i  fyfyrio  yn  y  maes  ym  min  yr  hwyr." 
Gen.  24  :  G3.  Dydd  yr  Arglwydd  sydd  hefyd  yn  bur  addas 
a  chyfieus  at  y  gorchwyl  hwn  ;  canys  pa  bryd  y  gallwn 
yn  well  fyfyrio  ar  ein  gorphwysfa  nag  ar  y  dydd  hwnnw 
sy'n  ei  dal  allan  ac  yn  ei  phortrëadu  i  ni  ì  A  chan  fod  y 
dydd  Sabbath  wedi  ei  neillduo  at  ddyledswyddau  yspryd- 
ol,  yn  ddiau  ni  ddylem  esgeuluso'r  ddyledswydd  hon,  yr 
hon  sy'n  dra  rhagorol  ysprydol.  Credu'r  ydwyf  mewn 
gwirionedd,  mai  hon  yw'r  ddyledswydd  fwyaf  arbenig 
ac  angenrheidiol  ar  y  Sabbath  Cristionogol,  ac  mai  hyn 
sydd  fwyaf  cyttunol  ág  ystyr  a  diben  ei  osodiad.  Canys  pa 
amser  sy  fwy  cyfaddas  i  gymdeithasu  â  Duw  na'r  dydd 
Sabbath  ì  Pa  ddydd  sydd  fwy  cyfaddas  i  esgyn  i'r  nefoedd 
na'r  hwn  y  derchafodd  ein  Harglwydd  o'r  ddadar,  ac  y 
buddugoliaethoddar  angeu  ac  uffernî  Y  dymmer  oreu  i 
bob  gwir  Gristion,  megis  Ioan,  yw  bod  "  yn  yr  yspryd 
ar  ddydd  yr  Arglwydd."  Dat.  1  :  10.  A  pha  beth  a  ddichon 
ein  dwyn  ni  i'r  llawenydd  hwnnw  yn  yr  yspryd,  ond  cael 
gweled  y  gogoniant  hwnnw  (ag  sydd  ar  ddyfod)  yn  yr 
Yspryd  î   Deliwch  sylw  ar  hyn,  chwi  sy'n  treulio'r  dydd 

Sabbath  i  segura,  rhodianna,  ac  ymddiddanion  ofer,  pe 
profecb,  ac  y  gwybyddech  hyfrydwch  y  ddyledswydd  o 
nefol  fyfyrdod,  nid  ewyllysiech  yr  un  difyrrwch  arall; 
chwi  a  feddyliech  y  dydd  hwyaf  yn  ddigon  byr,  a  blin 
fyddai  gennych  fod  y  nos  wedi  byrhau  eich  hyfrydwch. 
Gristionogion,  gadewch  i'r  nefoedd  gael  mwy  o  ran  yn 
eìch  Sabbathau,  canys  yno  y  byddwch  ar  fyrder  yn  cadw 
eich  tragywyddol  Sabbath.  Arferwch  eich  Sabbathau 
megis  grisiau  tua'r  gogoniant,  hyd  oni  byddwch  wedi  eu 
treulio  oll,  ac  wedi  dyfod  yno.  Ond  yn  enwedig,  chwy- 
chwi  dlodion,  y  rhai  ni  ellwch  gael  amser  yn  yr  wythnos, 
(fel  yr  ewyllysiech,)  byddwch  ofalus  i  iawn-ddefnyddio'r 
dydd  hwn ;  ac  megis  ag  y  mae  eich  cyrph  yn  gorphwyso 
oddiwrth  eu  llafur,  bydded  i'ch  hysprydoedd  hefyd  geisio 
gorphwysfa  gan  Dduw. 

§  14.  Heblaw  y  cyfleusderau  beunyddiol,  (ond  yn  en- 
wedig  ar  y  dydd  Sabbath,)  y  mae  hefyd  amseroedd  er- 
aill  mwy  pennodol  i'w  neillduo  at  nefol  fyfyrdod. — Yn 
enwedig : 

§  15.  Pan  fyddo  Duw  wedi  cynnesu  dy  yspryd  yn  dra 
helaeth  â  thân  oddiuchod,  yna  y  gelli  ddyrchafu  i  fynu 
gyda  mwy  o  ryddid.  Ychydig  lafur  a  ollwng  dy  galon  yn 
rhydd,  ar  y  cyfryw  amser  a  hyn,  pan,  ar  ryw  bryd  arall,  y 
gelli  gymmeryd  llawer  o  boen,  a  hynny  i  ychydig  ddiben. 
Dal  sylw  ar  awelon  yr  Yspryd,  ac  ymha  fodd  y  bydd  Ys- 
pryd  Crist  yn  cynhyrfu  dy  yspryd  di.  "  Heb  Grist  ni  fedr- 
wn  wneuthur  dim  ;"  gan  hynny,  gadewch  i  ni  weithio  tra 
y  mae  yntau  yn  gweithio ;  a  chymmerwch  ofal  na  fydd- 
och  o'r  ffordd,  neu  yn  cysgu,  ar  ei  ddyfodiad.  Pan  fydd 
yr  Yspryd  yn  cael  dy  galon,  megis  Pedr  yn  y  carchar,  ac 
yn  dy  daro,  ac  yn  dywedyd,  "  Cyfod  ar  frys,  a  chanlyn 
íì,"  bydd  ofalus  i  gyfodi  a'i  ganlyn,  a  thi  a  gei  glywed  dy 
gadwyni  yn  syrthio  ymaith,  a'r  holl  ddrysatì  yn  agor,  a 
thi  a  fyddi  yn  y  nefoedd  cyn  prin  ddeffroi  o  honot. 

§  16.  Amser  arbenig  arall  at  y  ddyledswydd  hon  ydyw, 
pan  fyddi  dan  ddioddefiadau,  neu  mewn    amgylchiadau 

cyfyng,  neu  dan  brofedigaeth.  Pabryd  y  cymmerwn  ryw 
beth  i  godi  ein  calonnau  ac  i'n  cyssuro,  ond  pan  fyddom 
dan  wasgfa,  ac  ymron  digalonni  ac  ymollwng  ]  Pa  amser 
sydd  well  i  gerdded  i'r  nefoedd,  na'r  pryd  nas  gwyddom 
ymha  gongl  o'r  byd  i  fyw  mewn  cyssur  ì  A  pha  bryd  y 
mae  yn  fwy  gweddus  i  ni  fod  a'n  meddyliau  a'n  hymar- 
weddiad  uchod,  na  phan  nad  oes  gennym  ddim  ond  trist- 
wch  a  gofid  yma  isod  ì  A  pha  le  gwell  na'r  arch  i  golom- 
men  Noah,  pan  fo'r  dyfroedd  yn  gorchuddio'r  ddaear,  a 
hithau  heb  fedru  cael  lle  i  wadn  ei  throed  ì  Am  ba  le 
arall  y  meddyliem  ond  am  dý  eiîi  Tad,  pan  na  fyddo  gen- 
nyrn  hyd  yn  nod  gibau'r  byd  i  ymborthi  arnynf?  Duw'n 
ddiau  a  fydd  yn  anfon  cystuddiau  i'r  diben  hwn ;  a  gwyn 
dy  fyd,  O  ddyn  tlawd,  os  dy  dlodi  a  rydd  i  ti'r  cyfryw 
addysg !  a  thithau'r  claf  a'r  cystuddiedig,  os  dy  glefyd  a 
ddysg  i  ti'r  cyfryw  ddoethineb  !  Y  mae'n  amser  i  ni  fyned 
i  wlad  yr  addewid,  pan  y  mae  einbeichiau  wedi  eu  hych- 
wanegu  yn  yr  Aipht,  a  ninau  mewn  cyfyngderau  yn  yr 
anialwch.  Ddarllenydd,  pe  gwyddit  y  fath  gyssur,  yn  dy 
gystuddiau,  a  fyddai  i  ti  gael  golygon  hyfryd  o'r  gogon- 
iant  hwnnw,  tydi  a  ofnit  yn  llai  yr  helbulon  diniwed  hyn, 
ac  a  arferit  yn  fwy,  ac  yn  amlach,  y  feddyginiaeth  gyssur- 
lawn  a  gwaredigaethus  honno  o  eiddo  Dafydd :  "Yn  aml- 
der  fy  meddyliau  o'm  mewn,  dy  ddiddanwch  di  a  lawen- 
ycha  fy  enaid."  Salm,  94  :  19.  Ac  raedd  St.  Paul,  "O 
blegid  yr  ydwyf  yn  cyfrif  nad  yw  dioddefiadau  yr  amser 
hwn,  yn  haeddu  ei  gyífelybu  i'r  gogoniant  a  ddatguddir  i 
ni."  Rhuf.  8  :  18.  "Oherwydd  paham  nid  ydym  yn  pallu, 
eithr  er  Hygru  ein  dyn  oddiallan,  er  hynny  y  dyn  oddi- 
mewn  a  adnewyddir  o  ddydd  i  ddydd  ;  canys  ein  byr  ys- 
gafn  gystudd  ni  sydd  odidog  ragorol,  yn  gweithredu  tra- 
gy wyddol  bwys  gogoniant  i  ni,  tra  na  byddom  yn  edrych 
ar  y  pethau  a  welir,  ond  ar  y  pethau  ni  welir;  canys  y 
pethau  a  welir  sydd  dros  amser,  ond  y  pethau  ni  welir 
sydd  dragywyddol.  2  Cor.  4  :  16,  18. 

§  17.  Tymmor  arall  neillduol  addas  at  y  ddyledswydd 

nefolaidd  hon,  ydyw,  pan  fydd  cennadau  Duw  yn  ein 
rhybuddio  fod  ein  diwedd  yu  nesâu.  A  pha  bryd  y  dyl- 
em  ni  fod  yn  fwy  diw'yd  i  bereiddio  ein  heneidiau  â  medd- 
yliau  crediniol  am  fywyd  arall,  na  phan  fo'ra  yn  canfod 
fod  ein  bywyd  yn  y  byd  hwn  ymron  a  darfodl  Nid  oes 
neb  dynion  mewn  mwy  o  eisiau  cynnorthwyon  tangnef- 
edd  a  gorfoledd  yn  yr  enaid  na'r  rhai  hynny  ag  sydd  ar 
eu  gwely  angeu ;  a'r  llawenydd  hwn  sydd  raid  iddynt  ei 
gymmeryd  oddiwrth  ein  gorfoledd  tragywyddol  hwnnw. 
Megis  ag  y  mae  cyssuron  nefol  yn  fwyaf  melus  pan  na 
fyddo  dim  daearol  yn  gymmysgedig  â  hwynt,  felly  hefyd 
y  mae  cyssuron  llawer  Cristion  ar  ei  wely  angeu  yn  fwy 
melus  nag  a  brofodd  erioed  o'r  bîaen.  Pa  fath  fendithion 
prophwydoüaethol  a  gafodd  Isaac  a  Jacob  i'w  plant  ych- 
ydig  cyn  eu  marwolaeth  !  A'r  fath  gân  nefol,  a  duwiol 
fendithion,  y  diweddodd  Moses  ei  fywyd  !  Y  fath  gyng- 
horion  nefol,  gyda  gweddi,  (at  ei  Dacl  drostynt,)  a  gafodd 
y  disgyblion  gan  ein  Harglwydd  bendigedig,  pan  yr  oedd 
efe  ar  ymadael  oddiwrthynt !  Pan  yr  oedd  Paul  yn  barod 
i  gael  ei  oífrwm  i  fynu,  y  fath  addysgiadau  a  chynghorion 
nefolaidd  a  roddodd  efe  i'r  Philippiaid,  i  Timotheus,  ac 
i  henuriaid  Ephesus  !  Mor  agos  i'r  nefoedd  yr  oedd  Ioan 
yn  Patmos,  ychydig  cyn  iddo  gael  ei  drosglwyddo  yno  ! 
Tymmer  gyífredin  y  saint  yw  bod  yn  fwyaf  nefolaidd,  pan 
fyddant  yn  fwyaf  agos  i'w  hymadawiad  yno.  A  thithau, 
ddarllenydd,  os  oes  gennyt  achos  i  feddwl  fod  awr  angeu 
yn  agosâu  attat.  O  ystyria,  pa  le  y  dylai  dy  galon  fod 
ond  gyda  Christ !  Tybiaf  dy  fod  yn  ei  weled  yn  sefyll  yn 
agos  attat,  a  thithau  yn  nesâu  atto,  megis  dy  Dad,  dy  Bri- 
od,  dy  Feddyg,  a'th  Gyfaill.  Meddyliaf  y  dylit  fod  megis 
yn  gweled  yr  angelion  o'th  amgylch,  yn  disgwyl  cael  cyf- 
lawni'r  weithred  ddiweddaf  i'th  enaid — yr  angelion  hyn- 
ny,  nid  oedd  yn  waradwydd  ganddynt  ddwyn  enaid  Laz- 
arus  i  fynwes  Abraham,  ac  a  ymlawenychent  i  ddwyn  dy 
enaid  dithau  yno  hefyd.  Ystyria  dy  boen  a'th  glefyd 
megis  yr  ystyriai  Jacob  gerbydau  Joseph,  a  bydded  i'th 

yspryd  ymlormi  ac  adfywio  o'th  fewn,  gan  ddywedyd, 
',*  Digon  yw,  y  mae  Crist  fy  Mhrynwr  etto  yn  fy w  ;  ac  o 
herwydd  mai  byw  yw  efe,  byw  fÿddaf  finau  hefyd."  A 
ydwyt  ti  yn  sefyll  mewn  angen  o'r  cyssuron  mwyaf  dew- 
isol  a  gwerthfawr  ì  Y  mae  yma  rai  nas  dichon  "  y  byd  eu 
rhoddi"  na'u  cymmeryd  ymaith  chwaith.  Y  mae  yma  holl 
lawenydd  y  nef,  sef  y  weledigaeth  o  Dduw  a  Christ ;  a 
pha  bethau  bynnag  y  mae'r  gwaredigion  yn  eu  mwynhau 
yma,  y  raae  Crist,  â'i  law  ei  hun,  yn  cynnyg  i  ti'r  dan- 
teithion  hyn  ;  y  mae  efe  wedi  ysgrifenu  yr  addysg,  neu  y 
cyfarwyddyd,  yn  addewidion  yr  efengyl ;  ac  y  mae  efe 
wedi  parottoi'r  feddyginiaeth  yn  y  nefoedd  ;  yn  unig  estyn 
allan  law  ífydd,  ac  ymbortha  arnynt,  a  gorfoledda,  a  bydd 
fyw.  Y  mae  yr  Arglwydd  yn  dywedyd  wrthyt  ti,  megis 
wrth  Elias  gynt,  Cyfod  a  bwytta,  o  herwyddy  daith  sydd 
ry  fawr  i  ti.  Ac  er  nad  ydyw'n  faith,  etto  y  mae'r  ífordd 
yn  flin  ac  yn  rhwystrus  ;  gan  hynny  bydd  ufudd  i'r  alwad; 
"  Cyfod  a  bwytta,  a  thrwy  rym  y  bwyd  hwnnw  y  gelli 
gerdded  i  fynydd  Duw,  a  marw  (megis  Moses)  yn  y  myn- 
ydd  yr  esgynaist  iddo  :"  a  dywedyd  o  honot,  gyda  Sim- 
eon,  "  Yr  awr  hon,  Arglwydd,  y  gollyngi  dy  was  mewn 
tangnefedd  :  canys  â  llygad  ffydd  y  gwelais  dy  iachawdwr- 
iaeth."    Luc,  2  :  29,  30. 

§  18.  (III.)  Ynghylch  y  lle  mwyaf  cyfaddas  i  nefol  fyf- 
yrdod,  digon  yw  dywedyd  mai  y  lle  mwyaf  unig  a  dirgel 
yw'r  fan  oreu  i'r  diben.  Y  mae  ar  ein  hysprydoedd  eisiau 
pob  cynnorthwy,  a  chael  eu  rhyddhau  hefyd  oddiwrth  bob 
rhwystr  i'r  gwaith.  Os  yn  ein  gweddiau  dirgel  y  mae 
Crist  yn  dywedyd  wrthym,  am  "fyned  i  mewn  i'r  ystafell 
a  chau'r  drws,"  a  bod  ein  Tad  nefol  yn  ein  gweled  yn  y 
dirgel ;  (Mat.  6:6;)  felly  hefyd  y  dylem  wneuthur  yn  ein 
myfyrdodau.  Pa  mor  aml  yr  aeth  Crist  ei  hun  o'r  neill- 
du,  i'r  mynydd,  i'r  anialwch,  neu  i  ryw  le  unig,  dirgel, 
neu  anial  î  Nid  ydwyf  yn  rhoddi'r  cyngor  hwn  megis 
yn  angenrheidiol  i  fyfyrdod  yn  gyffredinol,  ond  yn  unig 
pan  fyddis  yn  pennu  rhyw  le  cyfaddas,  ac  amser  beu- 
15 

nyddiol  at  y  gwaith.  Ar  y  cyfryw  amser,  da  a  buddiol 
fyddai  i  ti  fyned  o'r  neilldu  allan  o  bob  cymdeithas,  'ie,  o 
fysg  hyd  yn  nod  dynion  duwiol,  fel  y  byddo  i  ti  gael 
mwynhau  cymdeithas  dy  Arglwydd.  Canys  os  na  all  as- 
tudiwr,  yr  hwn  nid  ydyw'n  angenrheidiol  iddo  arferu  dim 
ond  ei  gof  a'i  synwyrau,  astudio  na  dysgu  yn  iawn  mewn 
tyrfa,  pa  faint  rawy  anhawdd  yw  i  ti  gael  holl  alluoedd  dy 
enaid  yn  rhyddion  (mewn  cynnulleidfa)  at  waith  goruwch- 
naturiol,  sef  myfyrio  ar  holl  weithredoedd  yr  Arglwydd. 
Yr  ydym  ni  wrth  geisio  ymgadw  rhag  gaugrefydd,  a  ffoi 
rhag  ofergoelion  pabaidd,*  wedi  myned  i  ormod  pellder 
o'r  tu  arall,  ac  felly  ni  fynnwn  dynnu  i  le  dirgel,  gym- 
maint  ag  i'r  diben  o  fwynhau  duwiol  addoliad  a  myfyr- 
dod.  Anaml  iawn  yr  ydym  yn  darllen  i  Dduw,  nac  un 
o'i  angelion,  ymddangos  i  un  o'r  prophwydi,  neu'r  seint- 
iau  gynt,  mewn  tyrfa,  ond  yn  fynych  pan  fyddent  yn  un- 
ig,  o'r  neilldu,  ac  wrthynt  eu  hunain.  Ond  edrych  yn 
gyntaf,  ac  ystyria  ynot  dy  hun,  pa  ìe  fydd  yn  cyttuno 
oreu  â'th  yspryd — pa  un  ai  yn  y  tŷ  ai  allan  ;  ond  myfi  a 
feddyiiwn  mai  myned  allan  i'r  maes,  megis  Isaac,  a  fydd- 
ai  oreu  ar  eu  lles,  i'r  rhan  fwyaf.  Ein  Harglwydd  ben- 
digedig  a  arferai  gyrchu  o'r  neilldu  i  ryw  ardd  yr  hon  a 
adwaenai  Judas  yn  dda  ;  o  Uegid  mynych  y  cyrchasai  yr 
lesu  a'i  ddisgyblion  yno.  Ioan,  18:1,  2.  Ond  er  iddo  gym- 
meryd  ei  ddisgybìion  yno  gydag  ef,  etto  efe  a  giliodd 
oddiwrthynt  i  weddio.  Luc,  22  :  41.  Ond  er  nad  oes  dim 
son  yn  eglur  am  fyfyrio,  etto  gellir  casglu  hynny  oddiwrth 
y  geiriau,  Y  mae  fy  enaid  yn  athrist  hyd  angeu  ;  (Marc 
J  4  :  34,  35  ;)  canys  wrth  hyn  yr  ymddengys  ei  fod  yn 
rhagfyfyrio  ar  ei  ddioddefiadau  a'i  farwolaeth,  ac  wedi 
hynny  efe  a  syrthiodd  ar  y  ddaear,  ac  a  weddiodd.   Oddi- 


*  Yn  y  3edd  a'r  4edd  ganrif,  yr  oedd  y  Meudwyaid  a'r  Didryfwyr  yu 
ymdynnu  allan  o  fysg  pobl,  ac  o  ddadwrdd  y  byd,  ac  yn  byw  mewn  ogof- 
eydd,  ynysoedd,  a  mynyddoedd,  a  Ueoedd  anial,  i'r  dyben  o  gael  mwy  o 
hamdden  i  addoli  Duw. 

wrth  hyn  yr  ymddengys  fod  gan  ein  Hiachawdwr  Crist  le 
dirgel  i  fyfyrio  a  gweddio,  ac  i  ba  un  y  cyrchai  yn  fynych ; 
a  chan  fod  ganddo  ef  le  pwrpasol  a  phennodol,  i  ba  un  y 
cyrchai  hyd  yn  nod  oddiwrth  ei  ddisgyblion,  felly  hefyd 
y  dylai  fod  gennym  ninnau.  Yr  oedd  ei  fyfyrdodau  yn 
treiddio'n  ddyfnach  na'i  feddyliau,  canys  yr  oedd  ei  galon 
a'i  enaid  yn  athrist ;  ac  yn  yr  un  modd  y  mae'n  rhaid  i'n 
myfyrdodau  ninnau  fod.  Ond  yr  oedd  rhagoriaeth  mawr 
rhwng  sylwedd  myfyrdodau  ein  Hiachawdwr  a'n  rhai  ni ; 
canys  Crist  oedd  yn  myfyrio  ar  y  gospedigaeth  a'r  diodd- 
efiadau  oedd  haeddiannol  i'n  pechodau  ni ;  fel  ag  yr  oedd 
digofaint  ei  Dad  yn  myned  trwy  ei  enaid :  ond  yr  hyn  yr 
ydym  ni  i  fyfyrio  arno,  ydy  w'r  gogoniant  a  bwrcasadd  efe, 
fel  y  byddo  i  gariad  y  Tad  a  llawenydd  yr  Yspryd  fedd- 
iannu  ein  meddyliau,  adfywio  ein  serchiadau,  a  gorlenwi 
ein  heneidiau. 

§  19.  (IV.)  Yr  ydwyf,  yn  y  lle  nesaf,  i'th  gynghori  yn 
nghylch  parottoi  dy  galon  tuag  at  y  myfyrdod  nefolaidd 
hwn  :  y  mae  llwyddiant  y  gwaith  yn  sefyll,  mewn  rhan 
fawr,  ar  dymmer  dy  galon.  Pan  nad  oedd  dim  ynghalon 
dyn  i  dristâu  ei  yspryd,  yna  yr  oedd  yn  drigfan  hyfryd  y 
Creawdwr ;  ac  nid  ymadawodd  Duw  oddiyno  hyd  oni 
throdd  dyn  ef  allan  trwy  brofedigaethau  mawrion.  Nid 
*>edd  mewn  dyn  ddim  ofn  nac  euogrwydd,  ac  nid  oedd 
Duw  yn  diystyru'r  cyfryw  breswylfod  hyd  onid  aeth  ei 
galon  yn  aflan  ac  yn  llygredig  trwy  bechod,  ac  felly  yn 
bydew  rhy  ífiaidd  a  gwrthun  i  Dduw  ymhyfrydu  ynddi. 
Ond  pe  byddai  i'r  enaid  yma  gael  ei  ddwyn  yn  ol  i'r  cyf- 
lwr  hwnnw  o  ddiniweidrwydd  ag  yr  oedd  ynddo  gynt, 
yna  Duw  hefyd  a  ddychwelai  yn  fuan  i'w  drigfan  gynt ; 
ie,  ac  hyd  yn  nod  yn  awr,  pan  y  mae  yr  enaid  wedi  ei  ad- 
newyddu,  a'i  sancteiddio  trwy'r  Yspryd,  a'i  lanhau  oddi- 
wrth  aflendid  ei  drachwantau,  a'i  addurno  â  delw  yr  Ar- 
glwydd,  efe  a'i  harddelai  ef  etto  megis  ei  eiddo  ei  hun  ; 
Crist  hefyd  a  ddatguddiai  ei  hun  i'r  enaid  hwnnw,  a'r  Ys- 
pryd  Glàn  a'i  cymmerai  yn  deml  ac  yn  drigfan  iddo  ej 

hun.  Cyn  belled  ag  y  mae'r  galon  wedi  cael  ei  haddasu  i 
fwynhau  cymmundeb  â  Duw,  cyn  belled  a  hynny  y  mae 
hi  yn  cael  y  fraint  o  fwynhau  ei  gymdeithas.  Gan  hynny 
"Cadw  dy  galon  yn  dra  diesgeulus,  canys  allan  o  honi  y 
y  mae  bywyd  yn  dyfod."  Diar.  4  :  23 

§  20.  (1)  Ceisia  gael  dygalonmorrhydd  ag  y  medri  oddi- 
wrth  y  byd.  Rhaid  i  ti  hefyd  roddi  heibio,  yn  gwbl,  bob 
meddyliau  ynghylch  dy  waith,  dy  alwedigaeth,  dy  helbulon, 
dy  drafferthion,  dyddifyrrwch  a'th  ddigrifwch,  a  phob  peth 
a  fyddo'n  debyg  o  gymmeryd  lle  yn  dy  enaid.  Cais  dy 
enaid  mor  rhydd  ac  mor  wag  ag  y  mae  dichon  iddo  fod, 
fel  y  byddo  yn  fwy  addas  i  gael  ei  lenwi  â  Duw.  Pe  bu- 
asai  yn  bossibl  i  ti  gyflawni  rhyw  ddyledswydd  allanol 
gyda  rlian  o'th  galon ,  tra  fyddai'r  rhan  arall  yn  absennol, 
etto,  sicr  ydwyf,  nad  oes  dim  modd  i  ti  gyflawni  hon  feìly 
yn  anad  yr  un  arall.  Canys  wedi  i  ti  esgyn  i  fynydd  myf- 
yrdod,  tydi  a  fyddi'n  gyffelyb  i'r  cybydd  ariangar  ynghan- 
ol  y  pentwr  aur,  yr  hwn,  pan  yr  oedd  yn  rhydd  iddo  gym- 
meryd  cymmaint  ag  a  allai,  oedd  yn  gofidio  nas  gallasai 
ddwyn  ymaith  ychwaneg :  felly  tithau,  ti  a  gei  ganfod 
cymmaint  o  Dduw,  a'r  gogoniant  hwnnw,  ag  a  ddich- 
on  dy  galon  gyfyng  gynnwys ;  ac  ni  fydd  dim  yn 
rhwystro  i  ti  gael  cyflawn  fwynhad,  ond  yn  unig  anallu 
dy  yspryd  i'w  dderbyn.  Yna  y  meddyli  ac  y  dy  wedi,  "  O 
na  fedrai  fy  nghwybodaeth  a'm  serchiadau  amgyfíied  ych- 
waneg  !  fy  annheilyngdod  fy  hun,  ac  nid  dim  arall,  y  w  yr 
achos  nad  yw  y  fan  yma  gystal  a  nefoedd  i  mi.  Duw 
sydd  yn  y  lle  hwn,  ac  nis  gwyddwn  i.  Y  mynydd  hwn 
sy'n  llawn  o  gerbydau  tanllyd,  ond  fy  llygaid  sydd  gauedig, 
ac  nis  gwelaf  hwynt.  O,  yr  ymadroddion  o  gariad  sydd 
gan  Grist  i'w  llefaru,  a'r  rhyfeddodau  o  gariad  sydd  gan- 
ddo  i'w  hamlygu,  ond  nis  gallaf  eu  hamgyfìred  hwy  yr 
awr  hon !  Y  nefoedd  sy'n  barod  i  mi,  ond  nid  ydyw  fy 
nghalon  i  yn  barod  i'r  nefoedd."  Gan  weled,  gan  hynny, 
fod  dy  fwynhad  o  Dduw,  yn  y  cyfryw  fyfyrdodau  a  hyn, 
yn  sefyll  (i  fesur  mawr)  ar  dymmer  a  thueddiad  dy  galon, 

bydded  i  ti  ymdrechu  i'w  geisio  ef  â'th  holl  galon ;  ac 
na  fydded  i  ti  geisio  troi  Crist,  megis  o'r  neilldu  i'r  ystabl 
ac  i'r  preseb,  fel  pe  byddai  gennyt  well  gwahoddedigion 
i'r  ystafelloedd  uchaf.  Dywed  wrth  dy  holl  orchwylion 
a'th  feddyliau  bydol,  fel  ag  y  dywedodd  Crist  wrth  ei 
ddisgyblion,  Aroswch  chwi  yma,  tra  yr  clwyfji  a  gweddio 
accw.  Neu  megis  y  dywedodd  Abraham  wrth  ei  weision, 
pan  yr  oedd  efe  yn  myned  i  oífrymmu  Isaac,  "Aroswch 
chwi  yma,  ac  mi  a  âf  ac  a  addolaf  accw,  ac  a  ddychwelaf 
attoch."  2  Cron.  26  :  20.  Megis  y  gwnaeth  yr  offeiriaid 
i'r  brenin  Uzziah  frysio  allan  o'r  deml,  pan  darawyd  ef  â 
gwahan-glwyf,  o  herwydd  iddo  ryfygu  arogldarthu,  felly 
hefyd  bydded  i  tithau  droi'r  meddyliau  hynny  allan  o 
deml  dy  galon,  y  rhai  sydd  heb  nod  Duw  arnynt  yn  ar- 
wydd  eu  bod  yn  gymmeradwyol. 

§  21.  (2)  Bydd  yn  ofalus  i  ymosod  ynghylch  y  gwaith 
hwn,  gyda'r  ymsyniad  dyfnaf  o  bwys  y  gorchwyl,  a  chyda'r 
difrifwch  mwyaf  o  galon  ac  yspryd.  Nid  oes  dim  ysgafn- 
der  na  chellwair  i  fod  mewn  pethau  sanctaidd.  "  Duw  a 
sancteiddir  (medd  ei  air)  yn  y  rhai  a  nesânt  atto."  Lef. 
10  :  3.  Y  mae'r  dyledswyddau  ysprydol,  rhagorol,  enaid- 
ddyrchafus  hyn,  yn  dra  buddiol  os  iawn  arferir  hwynt ; 
ond,  ar  y  llaw  arall,  os  ymdrinir  â  hwynt  yn  anffyddlon, 
yn  dra  pheryglus.  Llafuriwch,  gan  hynny,  i  gael  yr  ym- 
synniadau  dyfnaf  ohollbressenoldeb  Duw,  ac  o'i  anfeidrol 
fawredd.  Os  nad  oedd  caniattâd  i'r  frenhines  Esthernes- 
au  at  y  brenid  hyn  onid  estynnai  allan  y  deyrn-wialen 
aur,  (Esther,  5:2;)  ystyriwch  ynte,  gyda'r  fath  barchedig 
ofn  y  dylech  nesâu  atto  Ef  yr  hwn  a  wnaeth  y  bydoedd 
â  gair  ei  enau ;  yr  hwn  sy'n  dal  y  ddaear  megis  ar  gledr 
ei  law ;  yr  hwn  sy'n  cynna]  yr  haul,  y  lloer,  a'r  ser, 
yn  eu  cylchoedd,  ac  yn  gosod  terfynau  i  ymchwydd  y 
môr.  Yr  ydwyt  yn  myned  i  gymdeithasu  â'r  Bod  hwn- 
nw,  ger  bron  yr  hwn  y  cryna'r  ddaear,  ac  y  dychryna'r 
cythreuliaid,  ac  o  flaen  brawdle  pa  un  y  bydd  raid  i  ti,  a'r 
holl  fyd,  ymddangos  ar  fyrder  i  gael  eu  barnu.   A  dywed 

fel  hyn,  yn  dy  feddyliau  :  "  Y  pryd  hynny  y  bydd  ynof 
synniadau  by  wiog  o  fawrhydi'r  Hollalluog :  fy  ysprydoedd 
syrthlyd  a  marwaidd  a  fyddant,  y  pryd  hynny,  yn  cael  eu 
deffroi  âg  ymsynniad  o'i  fawredd,  a  pharchus  ofn  ei  enw 
a  fydd  yn  meddiannu  fyenaid!"  Ymdrecha  hefyd  am- 
gyffred  mawredd  y  gwaith  yr  wyt  yn  ei  gymmeryd  mewn 
llaw,  ac  ì  gael  synniadau  dwfn  a  pharchus  o  fawredd  a 
rhagoroldeb  y  gwaith.  Pe  gorfyddai  i  ti  atteb  am  d^fyw- 
yd  o  flaen  brawdle  ddaearol,  ac  amddiífyn  dy  hnn,  ti  a 
fyddit  yn  bruddaidd  ac  yn  ddifrifol :  ac  etto  ni  fyddai 
hynny  ond  matter  o  ychydig  bwys  mewn  cyffelybiaeth  i 
hyn.  Neu  pe  byddit  ar  gymmeryd  mewn  llaw  yr  unrhyw 
gyffelyb  ymdrech  ag  a  fu  rhwng  Dafydd  a  Goliah,  a  bod 
llwyddiant  y  deyrnas  yn  sefyll  ar  hynny,  ni  fyddai'r  cyf- 
ryw  waith,  ynddo  ei  hun,  ond  ìlai  na  dim  mewn  cyffelyb- 
iaeth  i  hwn.  Neu  gâd  dy  fod  yn  myned  i'r  fath  ymdrech  ag 
y  bu  Jacob  ynddo,  neu  yn  myned  i  gael  y  fath  olwg  ag  a 
welodd  y  tri  disgybl  yn  y  mynydd,  gyda  pha  fath  ddif- 
rifwch,  gyda'r  fath  anrhydeddus  a  pharchus  ofn,  y  byddai 
i  ti  nesâu  ac  edrych !  Pe  byddit  yn  disgwyl  ond  yn  unig 
angel  o'r  nef  i'th  gyfarfod,  yn  y  cyfryw  fan,  ar  amser  dy 
fyfyrdod,  â'r  fath  barchus  ofn  y  byddai  i  ti  gael  dy  lenwi ! 
Ystyria,  gan  hynny,  â'r  fath  yspryd  y  dylit  gyfarfod  â 
Duw,  ac  à'r  fath  syndod,  difrifwch,  a  pharchus  ofn,  y 
dylit  geisio  cymdeithasu  ag  ef !  Ystyria  hefyd  ganlyniad 
bendigedig  y  gwaith  os  iawn  gyflawnir  ef.  Os  llwyddo  a 
wna,  geill  fod  yn  foddion  i  ti  gael  dy  dderbyn  megys  i 
bressenoldeb  Duw,  ac  yn  ddechreuad,  ar  y  ddaear,  o'th 
wynfyd  tragywyddol  yn  y  nefoedd.  Ac  heblaw  hyn,  gall 
fod  yn  fodd  hefyd  i'th  ddwyn  di  i  fyw  raddau  yn  uwch,  a 
a  gwell  na  phobl  eraill,  a  gwneuthur  dy  gyflwr  yn  fwy 
ardderchog  a  sanctaidd,  ac,  mewn  ystyr,  yn  debyg  i'r 
angelion,  fel  y  gellit  fyw  a  marw  yn  happus  ac  yn  llawen, 
ac  mewn  heddwch  â  Duw.  Canys  gan  fod  y  gàmp  yn 
uchel  ac  yn  ogoneddus,  dylai'r  parottoad  fod  yn  gyfatteb- 
ol  i  hynny.   Nid  oes  neb  ar  y  ddaear  yn  by w  y  fath  fywyd 

bendigedig,  a  llawn  o  lawenydd,  a'r  rhai  hynny  sy'n  gyd- 
nabyddus  â'r  cyfryw  gymmundeb  nefol  ac  ysprydol.  IV 
cymharu  â  hwn  nid  yw  llawenydd  pobl  eraill  ond  megis 
teganau  plant,  neu  chwerthiniad  yr  ynfyd,neu  freuddwyd 
dyn  claf  am  iechyd.  Yr  hwn  sy'n  masnachu  am  y  nefoedd 
yw'r  unig  elw-wr,  a'r  hwn  sy'n  esgeuluso  hyn  yw'r  unig 
golledwr.  Pa  mor  fyfyriol  a  difrifol  gan  hynny  y  dylai'r 
gwaith  hwn  gael  ei  gyflawni ! 


PENNOD   XIV. 

Y  DEFNYDD  Y  MAE  NEFOL  FYFYRDOD  YN  EI 
WNEUTHUR  O  YSTYRIAETH,  SERCHIADAU,  HUN- 
ANYMDDIDDANIAD,   A   GWEDDI. 

§  1.  Y  darllenydd  a  wahoddir  i  gymmeryd  mewn  llaw'r  gorchwyl  o  nefol 
fyfyrdod;  §2.  Ac  i'r  diben  hynny  y  mae  efe  (I.)  Yn  cael  ei  gyfar- 
wyddo  pa  fodd  i  ymarfera  ystyriaeth;  §  3-8.  A'r  mawr  effaith  y  mae 
yn  ei  gael  ar  ein  calonnau  a  osodir  allan  mewn  amry  w  siamplau  :  §  9. 
Ac  wedi  hynny,  (H-)  y  dangosir  pa  fodd  y  mae  nefol  fyfyrdod  yn  cael 
ei  chynnorthwyo  gan  y  serchiadau;  yn  enwedig,  §  10-12.  (1)  trwy 
gariad,  $  13.  (2)  trwy  ddymuniadau,  §  14.  (3)  trwy  obaith,  §15.  (4) 
trwy  ddewrder  a  hyder,  §  1G-13.  a  thrwy  (5)  lawenydd.  §  19.  Ych- 
wanegir  cynghor  i  fod  yn  ofalus  ynghylch  y  cyfry w  ymarferiad  o'r  serch- 
iadau.  §  20-22.  (III.)  Y  mae'r  pen  hwn  yn  diweddu  gyda  dangosiad  o 
fuddioldeb  hunan-ymchwiliad  a  gweddi  yn  y  gwaith  o  nefol  fyfyrdod. 

§  1.  Wedi  gosod  y  galon  fel  hyn  mewn  hwyl,  rhaid  i 
ni,  yn  y  Ue  nesaf,  ymosod  ynghylch  y  gwaith,  neu'r  gyng- 
hanedd.*    Ar  ol  codi  chwant  bwyd,  buddiol  fyddai  i  ti 

*  Yn  Saesneg,  Music ;  Cymraeg,  Alaw. 

nesâu  at  y  wledd,  ac  ymhyfrydu  dy  enaid  â  mêr  ac  â 
brasder.  DeuwrJi,  canys  weithian  y  maepob  peth  yn  barool. 
Y  mae'r  nefoedd  a  Christ,  a'r  rhagorol  bwys  gogoniant, 
o'ch  blaen  chwi.  Na  fydded  yn  ddiystyr  gennyt  y  gwa- 
hoddiad,  ac  na  ddechreu  wneuthur  esgusodion.  Y  mae'r 
gwahoddiad  i  bawb,  pa  un  ai  tlawd  ai  cyfoethog,  pa  un  ai 
mewn  elusendai  ai  mewn  claf-dai  (hospitah,)  pa  un  ai  yn 
y  prif-ffyrdd  ai'r  caeau.  Yr  ydwyf  wedi  fy  awdurdodi  i'ch 
cymhell  os  yw  bosibl,  a  thrwy  drais  eich  dwyn  chwi  i 
mewn ;  a  gwyn  ei  fyd  yr  hwn  a  fwyttao  fara  yn  nheyrnas 
nefoedd !  Y  mae'r  manna  yn  gorwedd  o  amgylch  eich 
pebyll ;  ewch  allan,  a  chesglwch,  a  dygwch  adref,  ac  ym- 
borthwch  arno.  Ac  i'r  diben  hyn,  yr  ydwyf  ar  fedr  eich  cyf- 
arwyddo  pafodd  i  ymarferu  eich  ystyriaeth,  (neu'ch  medd- 
yliau,) — eich  serchiadau — hunan-ymholiad,  a  gweddi. 

§  2.  (I.)  Ystyriaeth  yw'r  offeryn  trwy  ba  un  y  mae'r 
gwaith  nefol  hwn  yn  cael  ei  ddwyn  ymlaen  ;  ac  y  mae'n 
rhaid  i  hyn  fod  yn  ewyllysgar,  ac  nid  o  anfodd.  Y  mae 
rhai  yn  cael  eu  dwyn  i  ystyried  eu  ffyrdd  yn  erbyn  eu 
hewyllys.  Felly  y  dwg  Duw  yr  annuwioiion  i  ystyried 
eu  pechodau,  pan  y  bydd  iddo  "  eu  gosod  mewn  trefn  o 
flaen  eu  llygaid."  Salm  50  :  21,  22;  90  :  8.  Fel  hyn  y 
bydd  i'r  damnedigion  ystyried  rhagoriaetbau  Crist  Iesu  yr 
hwn  a  ddiystyrasant,  a'r  llawenydd  tragywyddol  a  gollas- 
ant  yn  eu  mawr  annoethineb.  Mawr  iawn  hefyd  yw  grym 
ystyriaeth  i  gynhyrfu'r  serchiadau,  ac  i  wasgu  pethau  at 
ein  calonnau,  fel  yr  ymddengys  oddiwrth  yr  ystyriaethau 
canlynol : — 

§3.  (1)  Ystyriaeth  sy'n  agor  y  ddôr  megis  rhwng  y 
pen  a'r  galon.  Wedi'  i'r  deall  dderbyn  gwirioneddau,  y 
mae  yn  eu  tryssori  yn  y  cof,  ac  ystyriaeth  sy'n  eu  tros- 
glwyddo  oddiyno  i'r  serchiadau.  Pa  fath  ragoroldeb  a 
fyddai  mewn  dysg  a  gwybodaeth,  pe  byddai'r  rhwystrau 
rhwng  y  pen  a'r  galon  wedi  eu  symmud  ymaith,  a'r  serch- 
iadau  yn  cyfatteb  i'r  pwyll  neu'r  rheswm  !  Hwnnw  yn 
gyffredin  yw'r  ysgolhaig  goreu,  yr  hwn  y  mae  ei  ddeall 

yn  gyflym  ac  yn  fywiog,  yn  oleu  ac  yn  gofus  :  ond  hwn- 
nw  yw'r  Cristion  goreu,  yr  hwn  y  mae  ei  ddealltwriaeth 
yn  fwyaf  dwfn  a  serchiadol,  a  chanddo'r  ffordd  rwyddaf, 
nid  o'r  glust  i'r  ymennydd,  ond  o'r  glust  i'r  galon  ;  ac  felly 
bod  rhyw  gydgymdeithas  agos  rhyngddynt.  Ac  er  mai'r 
Yspryd  Sanctaidd  yw'r  gwraidd  a'r  achos  mwyaf  o  hyn, 
etto  y  mae  ar  ein  rhan  ni  i  geisio  agor  y  ffordd  a'r  cym- 
mundeb  yma  trwy  ystyriaeth. 

§  4.  (2)  Ystyriaeth  sy'n  arddangos  i'r  serchiadau  y 
pe'thau  hynny  ag  sy'n  fwyaf  pwysfawr.  Ni  fydd  y  gwrth- 
ddrych  mwyaf  hyfryd  yn  rhoddi  difyrrwch,  lle  nad  y w  yn 
ymddangos,  na'r  newydd  mwyaf  gorfoleddus  yn  rhoddi 
diddanwch  i'r  hwn  nid  yw  yn  ei  glywed  :  ond  ystyriaeth 
sy'n  dwyn  i'n  golwg  y  pethau  hynny  ag  sydd  megis  yn 
absennol,  ac  yn  eu  dwyn  at  lygad  a  chlust  yr  enaid.  Onid 
ydyw  Crist  a  gogoniant  yn  wrthddrychau  serchiadol  1  Ac 
oni  wnaent  ryfeddodau  ar  yr  enaid,  pe  medrem  eu  canfod 
yn  eglur,  a  ninau  yn  gallu  eu  hamgyffred  mewn  mesur  cyf- 
attebol  i'w  gwerth  ì  Ystyriaeth  neu  feddylfryd  sydd  yn 
eu  dangos  i  ni.  Dyma  yspienddrych  y  Cristion,  trwy  ba 
un  y  mae  efe  yn  medru  canfod  y  nefoedd  o'r  ddaear. 

§  5.  (3)  Ystyriaeth  sy'n  dangos  y  pethau  mwyaf  pwys- 
fawr  yn  y  modd  mwyaf  hygar  a  serchiadol.  Y  mae  ystyr- 
iaeth  yn  ymresymmu'r  matter  gyda  chalon  dyn.  Pan  yr 
ewyllysiai  rhyw  gredadyn  ymresymmu  ei  galon  at  nefol 
fyfyrdod,  pa  gynnifer  o  resymmau  sy'n  sefyll  o'i  blaid 
oddiwrth  üduw  a  Christ,  ac  oddiwrth  berffeithrwydd  y 
Dwyfol  Fawrhydi ;  oddiwrth  ein  cyflwr  gynt,  a'n  cyflwr 
pressennol ;  oddiwrth  addewidion  Duw,  oddiwrth  ein 
cystuddiau  a'n  cyssuron  presennol,  o'r  nefoedd  ac  o  uff- 
ern ! — Y  mae  pob  peth  yn  cynnyg  ei  hun  i  chwanegu  ein 
gorfoledd ;  ac  ystyriaeth  yw'r-llaw  ag  sy'n  eu  tynnu  oll 
allan,  ac  felly  yn  chwanegu  rheswm  ar  ol  rheswm,  hyd 
hyd  oni  fyddo'r  glorian  yn  mantoli.  A  hyn  y  mae'n  ei 
wneuthur  pan  y  mae  yn  ein  hannog  i  orfoledd  ;  a  chan 
ddistewi  pob  ofnau  a  thristwch,  hyd  oni  byddo'r  ffordd  yn 

ymddangos  yn  rhwydd,  a'r  achos  o  lawenydd  yn  eglur. 
Os  bydd  ymresymmiad  rhyw  un  arall  yn  cael  eíFaith  ar- 
nom,  pan  nas  gwyddom  pa  un  a  fydd  yn  ceisio  ein  cyf- 
arwyddo  ai  ein  twyllo,  pa  faint  mwy  y  dylai  ein  hymres- 
ymmiad  ein  hunain  lwyddo  gyda  ni,  pan  yr  ydym  yn  deall 
y  diben  mor  dda!  A  pha  faint  mwy  y  dylai  ymresym- 
miad  yr  Hollalluog  eíFeithio  arnom  pan  y  gwyddom  nad 
ydyw  efe  yn  chwennych  ein  twyllo  ni,  ac  yntau  nis  gellir 
ei  dwyllo.  Yn  awr,  nid  yw  ystyriaeth  ond  darllen  drçs- 
odd,  ac  ail-adrodd  rhesymmau  Duw  i'n  calonnau  ni  ein 
hunain.  Megis  ag  yr  oedd  gan  y  mab  afradlon  lawer  o 
resymmau  cedyrn  i  gymhell  ei  hun  i  ddychwelyd  i  dŷ 
ei  dad ;  felly  hefyd  y  mae  gennym  ninnau  i  annog  ein 
serchiadau  i  esgyn  i  drigfannau  ein  Tad  nefol. 

§  6.  (4)  Ystyriaeth  (neu  feddyliad)  sydd  yn  derchafu 
rheswm  i'w  awdurdod  priodol,  ac  yn  gymhorth  i'w  wared 
allan  o  gaethiwed  y  serchiadau,  (synniad  y  cnawd,)  ac  yn 
ei  osod  drachefh  ar  orsedd  yr  enaid.    Pan  y  mae  rheswm 
yn  tewi,   y  mae,  yn  fwyaf  cyffredin,  mewn  caethiwed ; 
canys  pan  y  mae  rheswm  yn  cysgu,  y  mâe'r  serchiadau 
(neu'r  anian  lygredig)  yn  llywodraethu.   Ond  ystyriaeth 
sy'n  deífroi  ein  rheswm,  hyd  oni  byddo,  megis  Samson, 
yn  ymysgwyd  ac  yn  torri  rhwymau'r  synniadau  anianol 
hyn,  ac  yn  darostwng   trachwantau  ac  hudoliaeth  y^cnawd. 
Pa  gryfdwr  a  ddengys  y  llew  pan  fydd  yn  cysgu  ì   Pa 
faint  gwell  ydyw  brenin  nâ  rhyw  ddyn  arall,  wedi  ei  ddi- 
feddiannu  o'i    awdurdod,   a'i  dynnu  oddiar  ei  orsedd  1 
Rheswm  ysprydol,  wedi  ei  gymhell  trwy  fyfyrdod,  ac  nid 
mympwy,   neu   synniad   y  cnawd,  sy'n  ofynol  i  fod  yn 
barnu  ynghylch  ein  nefol  orfoledd.    Ystyriaeth  sy'n  derch- 
afu  gwrthddrychau  ífydd,  ac  felly  yn  darostwng  (yn  gyf- 
attebol   i   hynny)  wrthddrychau'r  anian  lygredig.    Peth 
rhy  hawdd   a  rhy  gyífredin  yw  pechu  yn  erbyn  gwybod- 
aeth,  ond  yn  erbyn  ystyriaelh  sobr,  gref,  ddiysgog,  anaml 
iawn  y  bydd  dynion  yn  troseddu. 

§  7.  (5)  Ystyriaeth  sy'n  gwneuthur  rheswm  yn  gryf  ac 

yn  fywiog.  O'rblaen  yr  oedd  megis  marw-ddwfr,  ond  yn 
awr  megis  afon  lifeiriol,  yn  cippio  ymaith  bob  peth  o'ì 
blaen.  Yr  ydoedd  gynt  megis  carreg  yr  afon,  ond  yr  awr 
fel  carreg  Dafydd  yn  y  ffon-dafl,  yn  taro'r  Goliah  hwnnw 
o  anghrediniaeth  yn  ei  dalcen.  Megis  y  mae  dynion  an- 
nuwiol  yn  parhau  felly,  o  herwydd  nad  ydynt  yn  ymarferu 
eu  rheswm,  nac  yn  caniattau  iddo  wneuthur  ei  briodol 
waith,  felly  hefyd  y  mae  dynion  duwiol  yn  anghyssurus  o 
herwydd  eu  bod  hwy  yn  gadael  i'w  rheswm  a'u  ffydd 
gysgu,  ac  heb  geisio  ganddynt  ymwroli  trwy'r  gwaith  hwn 
o  fyfyrdod.  Oni  fydd  ofnau,  tristwch,  a  llawenydd,  yn 
effeithioli  arnom  yn  ein  breuddwydion,  aphafaintmwy 
effaith  a  fyddai  difrifol  fyfyrdod  yn  debygol  o  gael  arnom  1 

§  8.  (6)  Ystyriaeth  a  ddichon  fyned  ymlaen,  a  pharhau 
yn  y  gorchwyl  rhesymmol  hwn.  Y  mae  myfyrdod  yn 
cadw  rheswm  a  ffydd  ar  waith,  ac  yn  chwythu'r  tân  hyd 
oni  byddo'n  cwbl  gynneu.  Ni  chynnesa  dyn  wrth  redeg 
ychydig  o  gamrau,  ond  wedi  iddo  gerdded  am  awr  efe 
ddichon  wresogi;  ac  felly  meddwl  am  y  nefoedd  yn  awr 
ac  yn  y  man,  ni  ddichon  godi  ein  serchiadau  i  wres  ys- 
prydol,  ond  myfyrdod  a  eill  weithio  ar  ein  serchiadau 
hyd  oni  byddo  ein  calonnau  wedi  eu  hennynu  â  gwres 
neu  zet  ysprydol.  Fel  hyn  y  gwelwch  nerthol  effaith 
ystyriaeth  ar  yr  enaid  i'w  ennynu  a'i  godi  i  nefol  fy- 
fyrdod. 

§  9.  (II.)  Yn  y  lle  nesaf,  gadewch  i  ni  weled  ymha  fodd 
y  mae'r  gwaith  nefol  hwn  yn  cael  ei  ddwyn  ymlaen  trwy 
weithrediad  y  serchiadau. — Trwy  ystyriaeth  yr  ydym  yn 
medru  dwyn  ar  gof  yr  athrawiaethau  netbl  hynny,  y  rhai 
yr  ydym  yn  bwriadu  eu  gwneuthur  yn  swm  a  sylwedd 
ein  myfyrdod,  megis  yr  addewidion  o  fy  wyd  tragy  wyddol, 
hanes  a  darluniad  y  seintiau,  yr  adgyfodiad,  &c.  &c. 
Gwedi  hynny  nyni  a  fyddwn  yn  eu  troi  yn  ein  meddyliau, 
ac  yn  ceisìo  barnu  yn  ddiduedd  yn  eu  cylch,  yn  ol  gwyb- 
odaeth  a  rheswm,  ac  ynghylch  perífeithrwydd  ein  nefol 
happusrwydd,    yn   erbyn    holl   wrthddywediadau   cig   a 

gwaed,  ac  felly  yn  cael  ein  dwyn  i  fawrhau'r  Arglwydd 
yn  ein  calonnau,  hyd  oni  byddom  yn  cael  ein  llenwi  â 
syndod  a  rhyfeddod  sanctaidd.     Ond  y  gorchwyl  mwyaf 
pwysfawr  ac   angenrheidiol  ydyw,  nid  yn  unig  ymarferu 
ein  barn  a'n  deall,  ond  ein  ffydd,  ynghylch  gwirionedd  ein 
tragy wyddol  orphwysfa,  sef  (yr  hyn  yr  ydwyf  yn  ei  fedd- 
wl  y w)  gwirionedd  yr  addewidion,     ac  ynghylch  ein  rhan 
ynddynt,  a'n  hawl  iddynt.    Canys  pe  gailem  gredu  yn 
ddiysgog,  ac  mewn  gwirionedd,  fod  y  cyfryw  ogoniant,  ac 
ymhen  ychydig  ddyddiau  y  byddai  i'n  llygaid  gael  ei  gan- 
fod,  O  pa  fath  ddymuniadau  a  serchiadau  duwiol  a  fydd- 
ai'n  cyfodi  o'n  mewn !     O  pa  fath  ryfeddol  ymsyniadau 
am  y  bywyd  hwnnw  a  barent  ynom  !     Pa  fath  gariad,  pa 
fath  hiraeth  a  fyddai  yn  codi  o'n  mewn  !    O,  ymha  fodd  y 
byddai'n  eífeithio  ar  bob  un  o'n  serchiadau  !    Ymha  fodd 
y  byddai  i  ni  gael  ein  gorlejiwi  â  llawenydd,  gyda'r  olwg 
neu'r  gobaith  lleiaf  o'n  hawl  i'r  gogoniant  hwnnw  !     Na 
ddisgwyliwch  i  gariad  a  llawenydd  weithredu  ynoch,  tra 
fyddo  fFydd  yn  sefyll  yn  llonydd,  yr  hon  a  ddylai  arwain 
y  ffordd.    Gran  hynny,  ymarferwch  ffydd  beunydd,  a  gosod- 
wch  o'i  blaen  radlonrwydd  yr  addewidion,  ac  fel  y  mae 
Duw  yn  cymhell  pawb  i'w  derbyn,  mor  hawddgar  a  gras- 
lawn  y  w  Crist,  a'i  ewyllysgarwch  i  dderbyn  pob  pechadur 
gwir  edifeiriol,  a'i  ffyddlondeb  i'w  addewidion,  a'r  ar- 
wyddion  o'i  gariad  ag  yr  ydym  ni  wedi  eu  profi  ynom  ein 
hunain  ;  a  bydded  i  ti  gydgasglu'r  holl  bethau  hyn  at  eu 
gilydd,  ac  ystyried,  onid  ydynt  yn  arwyddion  digonol  o 
ewyllys  da'r  Hollalluog  am  ein  hiachawdwriaeth,  ac  hef- 
yd  ei  bod  yn  ddyledus  arnom  eu  gosod  i  fynu  yn  dystion 
yn  erbyn  ein  hanghrediniaeth.    Fel  hyn,  wedi  i'n  deall 
farnu,  a  ffydd  wedi  canfod,  ac  yn  dal  gafael  yngwirionedd 
a  sicrwydd  ein  happusrwydd,  yna  y   dichon   myfyrdod 
fyned  ymlaen  i  godi  ein  serchiadau,  megis  cariad,  dym- 
uniadau,  gobaith,  dewrder  neu  hyfdra,  allawenydd. 

§  10.  (1)  Cariad  yw  un  o'r  serchiadau  cyntaf  a  ddylem 
geisio  godi  a'i  gyffroi  mewn  nefol  fyfyrdod.  A  gwrthddrych 

y  cariad  yma  yw  daioni.  Dyma  y  rhan  enaid-adfywiol  o'r 
gwaith.  Cais  ymofyn  â'th  gôf,  â'th  ddeall,  ac  â'th  ífydd, 
ac  oddiwrthynt  hwy  ymchwilia  ynghylch  rhagoriaethau 
dy  orphwysfa,  a  dangos  y  rhai  hyn  drachefn  i  serch  dy 
gariad,  a  thi  a  ganfyddi  dy  hun  megis  mewn  byd  arall. 
Llefara  allan,  a  chariad  a  glyw  ;  datguddia'r  pethau  hyn, 
a  chariad  a'u  gwel.  Cariad  ysgrublaidd  y  byd  hwn  yw'r 
un  ag  sy'n  ddall,  ond  cariad  Dwyfol  sy'n  bur  graífei  ol- 
wg.  Gâd  i'th  ffydd  gael  gafael  ar  dy  galon,  a  dangos  iddi 
adeiladau  gwychion  dy  drigfan  dragywyddol,  ac  addurn- 
iadau  gogoneddus  tŷ  dy  Dad,  sef  y  trigfannau  y  mae  Crist 
yn  eu  parottoi,  ac  anrhydedd  ei  deyrnas.  Gâd  i'th  ífydd 
dywys  dy  galon  i  bresennoldeb  Duw,  ac  mor  agos  atto  ag 
y  mae'n  bossibl,  a  dywed  wrthi,  "  Wele'r  hen  Ddihen- 
ydd,  yr  Arglwydd  Jehofa,  a'i  enw  yw  YDWYF.  Dyma 
yr  un  a  wnaeth  yr  holl  fydoedd  â'i  air,  yr  hwn  sy'n  cyn- 
nal  y  ddaear  ac  yn  llywodraethu'r  cenhedloedd  ;  yr  hwn 
sy'n  trefnu  pob  digwyddiadau ;  yr  hwn  sy'n  darostwng  ei 
elynion  ;  yr  hwn  sy'n  rheoli  ymchwydd  tonnau'r  môr ;  yr 
hwn  sy'n  gorchymyn  i'r  gwyntoedd,  a  hwythau  yn  ufudd- 
hau  iddo  ;  efe  sy'n  peri  i'r  haul  redeg  ei  yrfa,  ac  yn  cadw 
y  ser  yn  eu  graddau.  Dyma'r  un  a'th  garodd  o  dragy- 
wyddoldeb,  a'th  luniodd  yn  y  groth,  a  roddodd  i  ti  enaid, 
a'th  ddygodd  i'r  byd,  a  ddangosodd  i  ti  y  goleuni,  ac 
a'th  ordeiniodd  yn  bennaf  o'i  holl  greaduriaid  ;  yr  hwn 
a'th  gynnysgaeddodd  â  rheswm  a  gwybodaeth,  ac  a'th 
brydferthodd  â  rhoddion ;  yr  hwn  sy'n  cynnal  dy  fywyd 
a'i  holl  gyssuron,  ac  wedi  gwneuthur  i  ti  ragori  ar  y  truen- 
usaf  a'r  gwaelaf  o  ddynion."  O  dyma  wrthddrych  haedd- 
iannol  o'th  gariad  !  Pe  b'ai  modd  i  ti  dywallt  dy  enaid 
mewn  cariad,  fe  fyddai  yn  ammhossibl  i  ti  garu  gormod. 
Dyma'r  Arglwydd  a'th  fendithiodd  â'i  ewyllys  da,  yr  hwn 
a  drefnodd  dy  fwrdd  yngŵydd  dy  elynion,  ac  a  wnaeth 
i'th  gwppan  redeg  drosodd  !  Dyma  yr  hwn  y  mae  angel- 
ion  a  seintiau  yn  ei  ogoneddu,  a  llu'r  nefoedd  yn  ei  fawr- 
hau  yn  dragywydd  !    Fel  hyn  bydded  i  ti  ymhelaethu  ar 

foliant  yr  Arglwydd,  gan  ddatguddio  ei  ragoriaethau  i'th 
galon,  hyd  oni  byddo  tân  sanctaidd  cariad  yn  dechreu  en- 
nynu  yn  dy  fynwes. 

§11.  Ac  os  nad  ydwyt  etto  yn  teimlo  dy  gariad  yn 
îlosgi,  dwg  dy  galon  ymhellach,  a  dangos  iddi  Fab  y  Duw 
hyw,  yr  hwn  y  mae  ei  enw  yn  Rhyfeddol,  Cynghorwr,  y 
Duw  cadarn,  Tad  tragywyddol,  Tywysog  tangnefedd; 
a  dangos  iddi  Frenhin  y  seintiau  ar  orsedd  ei  ogogiant ;  y 
Cyntaf  a'r  Diweddaf,  yr  hwn  sydd,  yr  hwn  a  fu,  a'r  hwn 
sydd  i  ddyfod  ;  yr  hwn  sydd  fyw,  ac  a  fu  farw,  ac  wele 
by w  y  mae  yn  oes  oesoedd  ;  yr  hwn  a  wnaeth  dy  heddwch 
trwy  waed  y  groes,  ac  a  barottodd  i  ti  drigfan  o  heddwch 
gydag  ef  ei  hun.  Ei  swydd  ydyw  gwneuthur  heddwch; 
a'i  deyrnas  y w  teyrnas  heddwch ;  a'i  efengyl  y w  newydd- 
ion  o  heddwch ;  a'i  lais  i  ti,  yn  awr,  yw  llais  heddwch  ! 
Tyred  yn  agos,  ac  edrych  arno.  Onid  ydwyt  yn  clywed 
ei  lais  ì  Yr  hwn  a  barodd  i  Thomas  ddyfod  atto  i  weled 
ôl  yr  hoelion,  a  rhoddi  ei  fysedd  yn  yr  archollion,  efe  yw 
yr  hwn  sydd  yn  galw  arnat,  "  Tyred  yn  agos,  a  gwel  dy 
Arglwydd  a'th  Iachawdwr,  ac  na  fydd  anghredadyn,  ond 
credadyn  ;  tangnefedd  i  ti,  nac  ofna,  myfi  yw."  E»drych 
yn  graff  arno.  Onid  ydwyt  yn  ei  adnabod  ì  Efe  yw  yr 
hwn  a'th  ddygodd  i  fynu  o  bwll  uífern,  a  alwodd  yn  ol 
ddedfryd  dy  gondemniad,  a  ddioddefodd  y  felldith  a  ddyl- 
esit  ti  ei  dioddef,  a'th  adferodd  i'r  bendithion  hynny  a 
gollaist,  ac  a  bwrcasodd  y  dyrchafìad  a  fydd  i  ti  ei  etifeddu 
yn  dragywydd.  Ac  onid  ydwyt  etto  yn  ei  adnabod  ef  ?  Ei 
ddwylaw  a  hoeliwyd,  ei  ben,  ei  ystlys,  a'i  galon  a  dry- 
wanwyd,  fel  y  byddai  i  ti,  wrth  y  nodau  hyn,  ei  adnabod 
ef  bob  amser.  Onid  ydwyt  yn  cofio,  pan  gafodd  efe  di  yn 
gorwedd  yn  dy  waed,  ac  a  dosturiodd  wrthyt,  ac  a  drws- 
iodd  dy  archollion,  ac  a'th  ddygodd  adref,  ac  a  ddywed- 
odd  wrthyt,  "  Bydd  fyw  ?"«  A  anghofiaist  pa  fodd  yr  ar- 
chollwyd  ef  i'th  iachâu  di,  ac  y  gollyngwyd  ei  waed  ef 
fel  na  thywelltid  dy  waed  di  ì  Os  nad  wyt  yn  ei  adnabod 
wrth  ei  wyneb,  ei  lais,  a'i  ddwylaw,  tydi  a  elli  ei  adnabod 

wrth  ei  galon ;  y  galon  honno  sydd  mor  barod  i  dosturio 
wrth  eneidiau  colledig ;  ei  galon  ef,  yn  ddiau,  y\v  hon ; 
canys  cariad  a  thosturi  yw'r  arwyddion  diamheuol  o  galon 
Crist.  Dyma  yr  un  a  ddewisodd  dy  einioes  di,  o  flaen  ei 
fy  wyd  ei  hun  ;  yr  hwn  sydd  yn  dadleu  ei  waed  ger  bron  y 
Tad,  ac  yn  eiriol  drosom  yn  wastadol.  Ac  oni  buasai  iddo 
ef  ddioddef  yn  dy  le,  pa  mor  fawr  a  fuasai  dy  gospedig- 
aeth !  Nid  oedd  ond  megis  cam  rhyngot  ac  uíTern,  pan  y 
cymmerodd  dy  le,  ac  y  derbyniodd  y  dyrnod  !  Ac  onid 
oes  yma  ddigon  o  ddefnyddiau  i  borthi  dy  gariad  %  Ac 
onid  ydyw  dy  galon  ddrylliedig  yn  ewyllysio  aros  yma  i 
orphwyso  ychydig,  ac,  megis  Joseph,  yn  ceisio  Ue  i  wylo'? 
Neu,  onid  ydyw  dagrau  cariad  yn  gwlychu  y  Uinellau 
hyn  \  Cerdda  ymlaen,  gan  hynny,  canys  maes  cariad  sydd 
helaeth  ;  dy  waith  tragy wddol  fydd  edrych  ar  yr  Anwylyd 
hwnnw,  a'i  garu  ;  ac  nid  rhaid  bod  arnat  eisiau  gwaith 
i'th  fyfyrdod  presennol. 

§  12.  Pa  sawl  gwaith  y  cafodd  dy  Arglwydd  di,  megis 
Hagar,  yn  eistedd  ac  yn  wylo,  ac  yn  barod  i  roddi  i  fynu 
dy  enaid  megis  i  fod  yn  golledig,  ac  a  agorodd  i  ti  ífyn- 
non  diddanwch,  *ie,  efe  a  agorodd  dy  lygaid  hefyd  i'w 
gweled  !  Pa  sawl  gwaith,  pan  yr  oeddit  yn  ewyllysio 
marw  a  myned  allan  o'th  ofid,  megis  Elias,  yr  huliodd  efe 
fwrdd  yn  annisgwyliadwy  o'th  flaen,  ac  a'th  anfonodd 
allan  at  ei  waith,  wedi  cael  dy  ddiwallu  a'th  gyssuro  !  A 
pha  sawl  gwaith,  pan  yr  oeddit,  megis  gweision  y  pro- 
phwyd,  yn  gwaeddi  allan,  "  Och  !  pa  beth  a  wnawn  gan  y 
llu  sydd  yn  ein  hamgylchu,"  yr  agorodd  efe  dy  lygaid  i 
weled  fod  mwy  trosot  nag  oedd  yn  dy  erbyn  %  Pa  sawl 
gwaith,  pan  yr  oeddit,  megis  Jonah,  yn  cwyno  ac  yn  flin 
gennyt  dy  einioes,  y  dywedodd  efe  wrthyt  yn  garedig,  Ai 
da  yw'r  gwaith  ymddigio  oJwnot,  a  chwyno  yn  fy  erbyn] 
Pa  sawl  gwaith  y  gwnaeth  efe  i  ti  ymosod  ynghylch 
gwylio,  gweddio,  edifarhau,  a  chredu,  a  phan  ddychwelai 
attat,  yn  dy  gael  di  yn  cysgu,  ac  er  hynny  yn  cuddio  dy 
ddiofalwch  â  mantell  cariad,  ac  yn  garedig  yn  dadleu  dros- 

ot,  bod  yr  yspryd  yn  barod,  ond  y  cnawd  yn  wan  !  Ac  a 
ddichon  dy  galon  fod  yn  oeraidd  pan  feddyliot  ti  am  hynî 
A  fedri  ymattal  pan  y  byddi  yn  cofìo  ei  dosturiaethau  di- 
derfyn  ]  Dal  allan  fel  hyn,  O  ddarllenydd,  anfeidrol  dda- 
ioni  Crist  o  flaen  dy  galon  ;  dadleu  fel  hyn  gyda'th  galon 
rewllyd,  hyd  onis  gelli  ddywedyd  gyda  Dafydd,  "  Gwres- 
ogodd  fy  nghalon  o'm  mewn;  a  thra  yr  oeddwn  yn  myf- 
yrio,  ennynodd  tân."  A  phe  na  byddai  hyn  yn  ddigon  i 
gyffroi  dy  gariad,  y  mae  gennyt  holl  ragoriaethau  personol 
Crist  i  ychwanegu  attynt,  a'i  holl  drugareddau  neillduol  i 
ti  dy  hun,  ei  holl  berthynasau  melus  ac  agos  i  ti,  a  hap- 
pusrwydd  dy  drigfan  dragywyddol  gydag  ef  mewn  gog- 
oniant.  Yn  unig  canlyn  ar  hyn,  a  gwasga  hwy  yn  ddwys 
at  dy  galon  ;  a  bydded  i  ti  ymddwyn  tuag  attynt  megis  ag 
y  gwnaeth  Crist  tuag  at  Pedr  pan  ofynnodd  efe  iddo  deir- 
gwaith,  A  wyt  ti  yn  fy  ngharu  i  ì  hyd  oni  thristâodd  efe, 
ac  atteb  iddo,  Ti  a  wyddost  fy  mod  i  yn  dy  garu  di. 
Felly  hefyd  bydded  i  tithau  dristâu  a  chywilyddio  dy  gaî- 
on  allan  o'i  hanystyriaeth,  hyd  onis  gelli  ddywedyd,  Myfi 
a  wn,  a'm  Harglwydd  a  wyr,fy  mod  i  yn  dy  garu. 

§  13.  (2)  Un  o'r  serchiadau  nesaf  i'w  gyífroi  raewn 
nefol  fyfyrdod  ydyw  dymuniad.  Ei  wrthrych  ydyw  da- 
ioni  absennol,  ac  heb  ei  fwynhau.  Os  cariad  a  fydd  yn 
wresog,  dymuniad  ni  bydd  oeraídd.  Meddwl  gyda  thi 
dy  hun,  Pa  beth  a  welais  !  O,  y  gogoniant  anfeidrol  ac 
annirnadwy  !  0,  y  tra  rhagorol  harddwch  !  0,  gwyn  eu 
byd  yr  eneidiau  sydd  yn  awr  yn  ei  fwynhau  !  y  rhai  sydd 
yn  canfod,  fil  o  weithiau  yn  fwy  eglur,  yr  hyn  a  welais  i  o 
bell,  ac  megis  trwy  gymmylau  tewion,  tywyll.  Pa  gym- 
maint  y  rhagoriaeth  rhwng  eu  cyflwr  hwy  a  minnau !  Yr 
ydwyf  fi  yn  ocheneidio,  a  hwythau  yn  canu ;  yr  ydwyf  fi 
yn  troseddu,  a  hwythau  yn  moliannu  Duw.  Yr  ydwyf  fi 
yn  wrthddrych  o  dosturi,  megis  rhyw  Job  neu  Lazarus, 
ahwythau  yn  berffaith  a  difeius.  Yr  ydwyf  fi  yma  yn  cael 
fy  maglu  â  chariad  y  byd,  a  hwythau  yn  ymhyfrydu  yn 
nghariad  Duw  ;  y  maent  hwy  yn  rhyddion  oddiwrth  bob 

gofalon  ac  ofnau,  ac  tiì  fyddant,  fel  yr  ydwyf  fi,  yn  wylo 
yn  y  dirgel ;  ni  fyddant  yn  curio  dan  dristwch ;  a  Duw  a 
sycha  ymaith  bob  deigryn  oddiar  eu  llygaid.  O  eneidiau 
dedwydd  !  ie,  dedwydd  fil  o  weithiau  !  Och  !  fod  yn  rhaid 
i  mi  gyfanneddu  mewn  cnawd  pechadurus,  tra  y  mae  fy 
mrodyr  a'm  cyfeillion  yn  trigo  gyda  Duw.  Mor  bell  allan 
o  olwg,  ac  o  gyrhaedd  eu  mwyniant  uchel  yr  ydwyf  fi 
yma  yn  byw  !  Y  fath  feddyliau  gwaelion,  gweiniaid,sydd 
genyf  fi  am  Dduw  !  Y  fath  serchiadau  oerion  tuag  atto  ! 
Pa  mor  lleied  sydd  gennyf  fi  o'r  bywyd,  o'r  cariad,  o'r 
llawenydd,  ymha  un  y  maent  hwy  yn  byw  yn  wastadol ! 
A  pha  mor  fuan  y  bydd  yr  ychydig  hynny  yn  diflannu,  ac 
yn  fy  ngadael  mewn  dudew  dywyllwch  !  Weithiau  y 
bydd  gwreichionen  yn  disgyn  ar  fy  nghalon,  a  thra  bydd- 
wyf  yn  syllu  arni,  y  mae  yn  diflannu,  neu,  yn  hytrach,  y 
mae  fy  nghalon  oeraidd  yn  ei  diftbddi.  Ond  y  maent  hwy 
yn  mwynhau  goleuni  o'i  oleuni  ef,  ac  yn  yfed  yn  wastadol 
allan  o  ífynnon  llawenydd.  Yma  yr  ydym  yn  aflonyddu'r 
naill  y  llall  âg  ymrafaelion  ac  ymrysonau,  tra  y  maent 
hwy,  o  un  galon  ac  un  genau,  beunydd  yn  seinio  allan 
Haleluia'r  nefoedd,  mewn  cyssondeb  perffaith.  O,  y  fath 
wledd  a  ganfu  fy  ffydd,  er  hynny  y  fath  newyn  sydd  yn  fy 
yspryd  !  O,  eneidiau  gwynfydedig !  nid  y  w  yn  iawn,  ac 
ni  feiddiaf  eiddigeddu  wrthych  o  herwydd  eich  happus- 
rwydd  ;  'ie,  yn  hytrach  yr  ydwyf  yn  gorfoleddu  o  herwydd 
llwyddiant  fy  mrodyr ;  a  hyfryd  y  w  gennyf  feddwl  am  y 
dydd  y  bydd  i  mi  gael  fy  nêrbyn  i'ch  cymdeithas.  Nid 
ewyllysiwn  eich  difeddiannu,  ond  yn  unig  bod  o  hoimof 
mor  happus  a  chael  bod  gyda  chwi.  Paham  y  rhaid  i  mi 
aros,  ac  wylo,  a  disgwyl  !  Y  mae  fy  Arglwydd  wedi 
myned  ymaith  ;  ymadawodd  ef  â'r  ddaear,  ac  a  aeth  i 
mewn  i'w  ogoniant :  fy  mrodyr  a  ymadawsant ;  fy  nghyf- 
eillion  sydd  yno  ;  fy  nhý,  fy  ngobaith,  'ie,  fy  holl  dryssor 
sydd  yno.  Pan  yr  ydwyf  mor  bell  oddiwrth  Dduw,  naryf- 
eddwch  ac  na  ofynnwch,  Paham  yr  wyt  yn  cwyno  ì  neu 
"beth  a  ddarfu  i  ti?  canys  Micah  anwybodus  a  wnaeth 

gymmaint  a  hyn  am  ei  ddelw ;"  (Barn.  18  :  24 ;)  ac  oni 
wna  fy  enaid  fwy  nâ  hyny  dros  y-Duw  byw  ]  Pe  na  bydd- 
aì  gennyf  obaith  am  fwynhad,  myfi  a  awn  ac  a  ymgudd- 
iwn  yn  yr  anialwch,  ac  a  orweddwn  ac  a  udwn  yn  y  difif- 
eithwch,  ac  a  dreuliwn  fy  nyddiau  mewn  dymuniadau  di- 
les ;  ond  gan  mai  gwlad  fy  ngorphwysfa  addawedig  ydyw^ 
a'r  cyflwr  y  caf  fi  fy  hun  fy  nyrchafü  iddo,  a  chan  fod  fy 
enaid  yn  tynnu  yn  agos  atto,  ac  ymron  myned  yno,  myfi 
a  garaf  ac  a  hiraethaf,  myfi  a  edrychaf  ac  a  chwennychaf, 
myfi  a  anadlaf  allan,  u  Pa  hyd,  Arglwydd  !  pa  hyd  y  gad- 
ewi  i'm  henaid  frefu  ac  ocheneidio ;  oni  agori  i  mi  sydd 
yn  disgwyl  ac  yn  hiraethu  am  gael  bod  gyda  thi !"  Bydd- 
ed  i'th  feddyliau  (O  ddarllenydd  Cristionogol !)  flysio  fel 
hyn  am  gynteddau  yr  Arglwydd,  a  hiraethu  am  ei  bres- 
ennoldeb,  hyd  oni  byddi  yn  barod  i  ddywedyd  gyda  Daf- 
ydd,  "  O  na  roddit  i  mi  yfed  o  ffynnonau  iachawdwr- 
iaeth  !"  ac  hyd  onis  gelli  ddywedyd  fel  yntau,  "Hiraeth- 
ais,  0  Arglwydd,  am  dy  iachawdwriaeth."  Ps.  119  :  176. 
Ac  fel  yr  anfonodd  ei  fam  a'i  frodyr  at  Grist,  pan  na  all- 
ent  ddyfod  atto,  o  blegid  y  dyrfa,  gan  ddywedyd,  "  Dy 
fam  a'th  frodyr  sydd  yn  sefyll  allan,  gan  chwennych  dy 
weled."  Felly  tithau,  bydded  i  ti  anfon  yr  un  gennadwri 
atto,  ac  efe  a'th  arddela;  canys  efe  addywedodd,  "  Y  rhai 
sydd  yn  gwrando  gair  Duw  ac  yn  ei  wneuthur,  y  rhai 
hynny  yw  fy  mam  a'm  brodyr."  Luc,  8  :  20,  21. 

§  14.  (3)  Un  arall  o'r  sercbiadau  i'w  arferu  mewn 
duwiol  fyfyrdod,  yw  gobaith.  Canys  hwn  sy'n  cymhorth 
yr  enaid  i  ymgynnal  dan  ddioddefiadau,  yn  gwneuthur 
iddo  ymwroii  yn  erbyn  y  cyfyngderau  a'r  anhawsderau 
mwyaf,  yn  rhoddi  iddo  sadrwydd  a  chadernid  yn  y  treial- 
on  mwyaf  cyfyng,  yn  ei  fywiogi  yn  ei  ddyledswyddau,  a 
hwn  y w  Hygad  y  ífynnon,  allan  o  ba  un  y  mae'r  boll  ddyfr- 
oedd  yn  rhedeg.  Canys  pwy  a  gredai,  neu  a  ymdrechai 
am  y  nefoedd  heb  y  gobaith  o'i  mwynhau  ?  Pwy  a  wedd- 
iai,  oni  b'ai  y  gobaith  o  lwyddo  gyda  Duw?  Os  marw  a 
wna  eich  gobaith,  meirw  hefyd  a  fydd  eich  dyledswyddau  ; 

eich  hymdrechiadau  a  fyddent  feirw,  eich  gorfoledd  a 
fyddai  marw,  a'ch  henaid  hefyd  a  fyddai  raarw.  Ac  os 
na  fydd  eich  gobaith  yn  fywiog  ac  yn  eífro,  ond  yn  hyt- 
rach  yn  cysgu,  ail  yw  hynny  i  fod  yn  farw.  Gan  hynny, 
ddarllenydd  Cristionogol,  pan  fyddi  yn  ceisio  ymddyrch- 
afu  dy  serchiadau  tua'r  nefoedd,  nac  anghofia  roddi  un 
codiad  i'th  obaith.  Meddwl  ac  ymresymma  fel  hyn  â'th 
galon  dy  hun  : — Paham  na  fydd  i  mi  hyderus  a  chyssurus 
obeithio,  pan  y  mae  fy  enaid  yn  nwylaw  Iachawdwr  mor 
drugarog,  a  phan  y  mae  y  deyrnas  yn  meddiant  ac  yn 
rhoddiad  Duw  mor  haelìonus  ?  A  ddarfu  iddo  ef  erioed 
ddangos  yr  anewýllysgarwch  lleiaf  i  wneuthur  i  mi  dda- 
ioni,  neu  ewyllys  i'm  drygu  1  Ac  onid  ydyw  efe  wedi 
tyngu  "  nad  ydyw  yn  ymhoíîi  yn  marwolaeth  y  marw, 
ond  yn  hytrach  troi  o  hono  a  by w  V  Ac  onid  ydyw  ei 
holl  ymweliadau  yn  tystiolaethu  yr  un  peth  1  Oni  ry- 
buddiodd  efe  fi  o'mperygl  lawer  gwaith,  pan  nad  oeddwn 
yn  ofni,  a  hynny  i'r  diben  i  mi  warchod  adiangc  rhagddoî 
Ac  oni  adgofiodd  efe  fi  o'm  happusrwydd,  pan  nad  oedd- 
wn  yn  meddwl  am  dano,  o  herwydd  ei  fod  yn  ewyllysio 
i  mi  ei  fwynhau  ì  Pa  sawl  gwaith  y  tynnodd  fi  atto,  ac 
at  ei  Grist  ef,  pan  yr  oeddwn  i  yn  tynnu  yn  ol !  a  pha 
fodd  yr  oedd  ei  Yspryd,  yn  wastadol,  yn  cymhell  ac  yn 
taer  erfyn  fy  nghalon  !  A  fuasai  efe  yn  gwneuthur  hyn 
oll,  pe  buasai  yn  ewyllysio  i  mi  fod  yn  golledig'?  Canys 
pe  buasai  rhyw  un  o'm  cydgreaduriaid  yn  addaw  rhoddi 
i  mi  ryw  beth  ag  oedd  yn  ei  feddiant,  oni  buasai  gennyf 
ryw  obaith  y  buasai  yn  cyflawni  ei  addewid  1  A  pha  faint 
mwy  y  gallaf  hyderu  a  gobeithio,  gan  fod  gennyf  gyfam- 
mod  a  llŵ  y  digelwyddog  Dduw  1  Gwir  y w,  y  mae'r  gog- 
oniant  hwnnw  allan  o'n  golwg,  ac  nis  gwelsom  etto  drig- 
fan  y  seintiau ;  er  hynny,  ystyriwch,  onid  ydyw  addewid 
Duw  yn  fwy  sicr  a  dianwadal  na'n  golwg  ni  ?  Nid  wrth 
olwg  y  mae  i  ni  fod  yn  gadwedig,  ond  trwy  obaith : 
"  Eithr  y  gobaith  a  welir,  nid  yw  obaith  ;  o  blegid  y  peth 
y  mae  un  yn  ei  weled,  i  ba  beth  y  mae  etto  yn  ei  obeith- 

io  V  Rhuf.  8  :  24,  25.  Cefais  achos  i  gywilyddio  lawer 
gwaith  ara  i  mi  ymddiried  mewn  braich  o  gnawd,  ond 
gobaith  yn  addewidion  Duw  ni  chywilyddir.  Rhuf.  5  :  5. 
Yn  fy  nioddefìadau  mwyaf  y  dywedaf,  "  Yr  Arglwydd  yw 
fy  rhan  i,  (medd  fy  enaid,)  am  hynny  y  gobeithiaf  ynddo. 
Daionus  yw  yr  Arglwydd  i'r  rhai  a  ddisgwyliant  wrtho, 
ac  i'r  enaid  a'i  ceisio.  Da  yw  gobeithio  a  disgwyl  yn 
ddistaw  wrth  iachawdwriaeth  yr  Arglwydd ;  o  blegid  nid 
yn  dragy wydd  y  gwrthyd  yr  Arglwydd ;  ond  er  iddo  gys- 
tuddio,  etto  efe  a  dosturia,  yn  ol  amlder  ei  drugareddau." 
Galar.  3  :  24-26,  31,  32.  Er  i  mi  ddadwino,  a  dihoeni, 
a  marw,  etto  mi  a  obeithiaf :  canys  y  cyjiawn  a  oheithia 
pan  fyddo  yn  marw.  Diar.  14  :  32.  Er  i  mi  orwedd  i 
lawr  yn  y  llwch  a'r  tywyllwch,  etto,  hyd  yn  nod  yno  hef- 
yd,  fy  nghnawd  a  orphwys  mewn  gobaith.  Saîm,  16  :  9. 
A  phan  na  bydd  gan  fy  nghnawd  ddim  i  ymorfoleddu  yn- 
ddo,  etto  mi  a  gadwaf  fy  hyder  a  gorfoledd  fy  ngobaith 
ynsicrhyd  y  diwedd  ;  (Heb.  3:6;)  canys  gobaith  y  cyf- 
iawnfydd  llawenydd.  Diar.  10  :  28.  Yn  ddiau,  pe  buasai 
yn  ofynol  arnaf  fi  fy  hun  wneuthur  iawn  i  gyfiawnder 
Dwyfol,  yna  ni  buasai  dim  gobaith ;  ond  Crist  Iesu  a 
ddygodd  i  mewn  obaith  gwell,  trwyW  hwn  yr  ydym  yn  nes- 
âu  at  Dduw.  Heb.  7  :  19.  Neu  pe  buasai  i  mi  ymwneud 
â  chreadur  gwan  fel  mi  fy  hunan,  nid  allasai  fod  gennyf 
fawr  obaith  ;  canys  pa  fodd  y  gallai  y  cyfryw  un  gyfodi'r 
corph  hwn  o'r  llwch,  a  fy  nyrchafu  yn  uwch  na'r  haul  ì 
Ond  pa  mor  hawdd  fyddai  hyn  i'r  gallu  Hollalluog,  yr 
hwn  a  wnaeth  y  nefoedd  a'r  ddaear  o  ddyddim  ddefnydd  ! 
Ac  onis  gall  y  gallu  hwnnw  a  gyfododd  Grist  o  feirw  fy 
nghyfodi  innau,  a'r  hwn  a  ogoneddodd  y  Pen  ogoneddu 
yr  aelodau  hefyd  ]  Diau  "  trwy  waed  y  cyfammod,  Duw 
a  ollwng  y  carcharorion  gobeithiol  o'r  pydew  heb  ddwfr 
ynddo;"  ac  o  herwydd  hynny,  y  troaf  i'r  amddifynfa, 
megis  carcharor  gobeithiol.    Zec.  9  :  12. 

§  15.  (4)  Dewrder,  neu  hyfdra,  yw  un  arall  o'r  serch- 
iadau  i'w  harferu  mewn  nefol  fyfyrdod.   Y  mae  yn  tywys 

i  ddyhewyd  neu  benderfynìad,  ac  yn  diweddu  mewn 
gweithrediad.  Wedi  i  chwi  gyffroi  eich  cariad,  eich  dy- 
muniadau  a'ch  gobaith,  ewch  ymlaen  a  myfyriwch  fel  hyn 
â  chwi  eich  hunain  :  "  Ai  gwir  yw  y  preswylia  Duw  gyda 
dyn  ar  y  ddaear1?"  2  Cron.  6  :  18.  A  oes  y  cyfryw  og- 
oniant  o  fewn  cyrhaedd  gobaith  1  Pa  beth  gan  hynny  yw 
yr  achos  nad  ydwyf  yn  cymmeryd  gafael  ynddo  ì  Pa  le  y 
mae  grym  ac  ymegnìad  siriol  fy  yspryd  ]  Paham  nad  wyf 
yn  gwregysu  Iwynau  fy  meddwl  ?  1  Pedr,  1  :  13.  Paham 
nad  ydwyf  yn  ymosod  yn  erbyn  fy  ngelynion  o  bob  cwr, 
ac  yn  dewrwych  dorri  i  lawr  bob  rhwystrau  ?  Pa  beth  a 
ddichon  fy  lluddias  neu  fy  mrawychu  ì  A  ydy  w  Duw 
gyda  mi  neu  yn  fy  erbyn  yn  y  gwaith  1  A  wna  Crist  Iesu 
sefyll  o'm  plaid  ai  nis  gwna  1  Ac  os  Duw  a  Christ 
a  fydd  gyda  mì,  pwy  a  all  fod  i'm  herbyn  ì  Rhuf.  8:31. 
Yngwasanaeth  pechod  y  mae'n  agos  i  bob  peth  yn  barod 
i'n  cynnorthwyo,  a  neb  ond  Duw  a'i  weision  yn  ein  her- 
byn,  ac  etto  yn  y  fath  fodd  y  bydd  y  gwaith  hwnnw  yn 
llwyddo  yn  ein  dwylaw !  ond  ar  fy  nhaith  i'r  nefoedd,  y 
mae  ymron  bob  peth  yn  fy  erbyn,  ond  Duw  sydd  gyda 
mi;  ac  am  hynny  oni  fydd  i'r  ymdrech  droi  allan  yn 
llwyddiannus  %  Pa  un  ai  yn  fy  nerth  fy  hun,  neu  ynghad- 
ernid  Crist  a'm  Harglwydd,  yr  ydwyf  yn  barod  i  ymosod 
ynghylch  y  gwaith  hwn  %  Ac  onis  gallaf  fi  bob  peth  trwy 
Grist  yr  hwnsydd  ynfy  nerthu  i  ì  Phil.  4  :  13.  Ac  a  gaf- 
odd  efe  erioed  ei  orchfygu  gan  un  gelyn  ì  Y  diafol  yn 
ddiau  a'i  temtiodd,  ond  pa  elyn  erioed  a'i  gorchfygodd  ] 
Paham  gan  hynny  y  mae'r  cnawd  yn  ceisio  fy  nigalonni, 
gan  honni  mawr  anhawsdra'r  gwaith  î  A  oes  un  peth  yn 
anhawdd  i'r  Hollalluog  1  Oni  ddichon  Pedr  rodio  ar  y 
môr  yn  hyderus,  ond  yn  unig  i  Grist  orchymmyn  iddo  ì 
Ac  os  oedd  efe  yn  dechreu  soddi,  pa  un  ai  o  achos  gwen- 
did  ei  ffydd,  ynte  o  herwydd  rhyw  anallu  yn  Nghrist  yr 
oedd  hynny  1  Onid  wyf  yn  haeddu  cael  fy  nhroi  i  uffern, 
os  dichon  gwg  a  bygythion  y  byd  wneuthur  hynny  ì  Onid 
ydwyf  yn  haeddu  cael  fy  nghau  allan  o'r  nefoedd,  os  bydd 

i  mi  gymmeryd  fy  nychrynu  gan  waradwydd  tafodau  rhag 
ymdrechu  i  fyned  yno  ?  Pe  byddai  i  dad  neu  fam,  gwr 
neu  wraig,  neu  un  o'm  perthynasau  agosaf  yn  y  byd,  (os 
perthynas  y  gellir  galw  y  rhai  hynny  a  fynnent  fy  nhynu 
i  ddamnedigaeth,)  geisio  fy  rhwystro  at  Grist,  onid  fy  lle 
fyddai  ymwadu  ac  ymadael  â'r  cwbl  oll  er  ei  fwyn  ef  ì 
A  fyddai  eu  cariad,  a'u  cyfeillach,  a'u  hewyllys  da  hwy'n 
ddigon  o  iawn  i  mi  am  golli  cariad  Duw  a  bod  yn  ddar- 
ostyngedig  i'w  ddigofaint,  neu  fy  mod  wedi  cadw  eu  cyf- 
eillach  hwy,  ar  y  cyfryw  ammodau,  yn  rhyw  gyssur  i'm 
henaid  colledig'?  A  gaf  fi  ufuddhau  ac  ymostwng  i  ew- 
yllys  dynion,  a  chaledu  fy  hun  yn  unig  yn  erbyn  Duw  ì 
Yr  ydwyf  yn  bwriadu  gan  hynny,  trwy  gymhorth  Duw, 
pe  byddai  iddynt  ddeisyfu  arnaf  ar  eu  gliniau,  na  wnaf, 
mewn  modd  yn  y  byd,  aros  i  wrando  nac  i  edrych  arnynt, 
*ie,  cauaf  fy  llygaid  rhag  eu  gweled,  a'm  clustiau  rhag  eu 
clywed :  gadewch  eu  bod  yn  gwenieithio,  neu  yn  gwgu 
arnaf,  neu'n  estyn  allan  en  tafodau,  neu  yn  tynnu  eu  cledd- 
yfau  yn  fy  erbyn,  er  hynny  myfi  a  âf  ymlaen  ar  fy  nhaith 
tua'r  nefoedd;  ac  yr  ydwyf  yn  llawn  fwriadu,  yn  nerth 
Crist,  i  dorri  trwy  bob  rhwystrau,  ac  i  edrych  ar  fy  ngel- 
ynion  megis  llwch  y  llawr.  A  phe  byddai  iddynt  fy  nhemt- 
io  â  goruchafiaeth,  neu  gynnyg  i  mi  holl  deyrnasoedd  y 
byd,  er  hynny  nis  gofalwn,  ac  nis  edrychwn  arnynt,  ond 
megis  tom  y  ddaear.  O  !  orphwysfa  fendigedig  !  0  !  gyf- 
lwr  go^oneddus!  Pwy  a'th  werthai  am  freuddwydion  a 
chysgodau  %  Pwy  ond  ynfyd  a  gymmerai  ei  hudo  neu  ei 
ddychrynu  oddiwrthyf?  Pwy  ni  ymdrechai,  ac  ni  ym- 
laddai,  ac  ni  wyliai,  ac  ni  redai,  a  hynny  a'i  holl  egni,  ac 
hyd  at  ei  anadliad  diweddaf,  i  gael  dy  fwynhau  %  Yn  ddi- 
au,  ni  wrthodai  neb  wneuthur  hyn  oll,  ond  y  rhai  nis  ad- 
waenant,  ac  nid  ydynt  yn  credu  fod  y  cyfryw  ogoniant. 
§  16.  (fi)  Llawenydd  yw'r  diweddaf  o'r  serchiadau  sydd 
angenrheidiol  ei  ymarferyd  mewn  nefol  fyfyrdod.  Cariad, 
dymuniad,  gobaith,  dewrder  neu  galondid,  ydynt  oll  yn 
tueddu  i  godi  llawenydd.    Y  mae  llawenydd  mor  ddy- 

munol  gan  bob  dyn  wrth  naturiaeth,  ac  mor  hollol  ang- 
enrheidiol  tuag  at  chwanegu  ein  happusrwydd,  fel  nad 
ydyw'n  angenrheidiol,  gobeithiaf,  dy  wedyd  dim  i'ch  cym- 
hell  i'r  hyn  ag  sydd  yn  gwneuthur  ein  bywyd  yn  hyfryd. 
Gan  gymmeryd  yn  ganiattaol  gan  hynny  eich  bod  yn  cyd- 
nabod  fod  pleserau'r  cnawd  yn  aflan,  yn  anifeilaidd,  ac  yn 
ddarfodedig,  a'ch  bod  yn  gweled  mai  o'r  nefoedd  yn  unig 
y  mae  i  chwi  gael  mwynhau  llawenydd  gwirioneddol  a 
pharhaus,  myfi  a  gaf  (yn  lle  eich  annog)  fyned  ymlaen  i'ch 
cyfarwyddo  yn  hyn  o  waith.  Ddarllenydd,  os  ydwyt  wedi 
iawn  ddefnyddio'r  gwaith  blaenorol,  yr  ydwyt  wedi  dyfod 
i  olwg  yr  orphwysfa ;  yr  ydwyt  yn  credu'r  gwirionedd 
neu'r  sicrwydd  o  honi ;  yn  cydnabod  ei  rhagoriaethau,  ac 
felly  wedi  syrthio  mewn  cariad  â  hi ;  yr  ydwyt  yn  hir- 
aethu  am  dani,  yn  gobeithio  am  dani,  ac  wedi  penderfynu 
anturio  ymlaen  yn  galonnog  am  dani.  Ond  a  ydyw  hyn 
yn  waith  a  ddichon  ddwyn  llawenydd  ì  Nyni  a  fyddwn 
yn  ymhyfrydu  yn  y  daioni  sydd  yn  ein  meddiant.  Daioni 
presennol  ydyw  gwrthddrych  llawenydd,  a  thithau  a  ddy- 
wedi,  Och  !  yr  ydioyfyn  amddifad  o  liono.  Ond  bydded  i 
ti  feddwl  ychydig  ymhellach  â  thi  dy  hun.  Ai  megis  dy- 
ddim  y  cyfrifir  gennyt  roddion  Duw  %  Ac  onid  ydyw  ei 
addewidion  sicr  ac  anífaeledig  yn  ddigon  o  sail  i'th  orfol- 
edd  ?  Ai  gwael  beth  yn  dy  olwg  ydyw  byw  mewn  beu- 
nyddiol  ddisgwyliad  o  fyned  i  mewn  i'r  deyrnas  ì  Ac 
onid  yw  llawn  sicrwydd  o  gael  fy  ngogoneddu  ar  ol  hyn 
yn  ddigon  o  achos  Uawenydd  anrhaethadwy  %  Onid  ydy  w 
yn  hyfrydwch  i  etifedd  y  deyrnas  feddwl  am  yr  hyn  fydd 
mor  fuan  yn  ei  feddiant,  er  nad  ydyw,  o  ran  ei  gyflwr 
presennol,  yn  rhagori  fawr  ar  was  %  Onid  oes  gennym  or- 
chymmyn  a  siamplau  hefyd,  i  orfoleddu  yn  y  gobaith  o 
ogoniant  Duw.    Rhuf.  5  :  2. 

§  17.  Yma  gan  hynny,  ddarllenydd,  cymmer  dy  galon 
unwaith  etto,  a  dwg  hi  i  ben  y  mynydd  mwyaf  uchel,  a 
dangos  iddi  deyrnas  Crist  a'i  gogoniant,  a  dywed  wrthi, 
Hyn  oll  a  rydd  yr  Arglwydd   i  ti,  yr  hwn   y  credaist 

ynddo,  a  bod  yn  addolwr  iddo  :  "Canys  rhyngodd  bodd 
i'th  Dad  roddi  i  ti  y  deyrnas  hon."  Luc,  12  :  32.  A  weli 
di  y  tra  rhagorol  ogoniant  accw  sydd  goruwch  i  ti  ì  Hwn 
accw  oll  yw  dy  etifeddiaeth  di.  Eiddot  ti  yw'r  goron  hon; 
y  pleserau  hyn  ydynt  eiddot  ti ;  y  lle  tra  hyfryd  hwn,  y 
gymdeithas  ogoneddus  hon,  yr  holl  bethau  hyn,  ydynt 
eiddot  ti !  a'r  gwreiddiol  achos  o  hyn  oll  yw,  o  herwydd 
dy  fod  di  yn  eiddo  Crist,  a  Christ  yn  eiddo  tithau !  Pan 
yr  unwyd  ac  y  cysylltwyd  ti  âg  ef,  ti  a  dderbyniaist  yr 
holl  bethau  hyn  gydag  ef.  Dwg  dy  galon  fel  hyn  i  wlad 
yr  addewid  ;  dangos  iddi'r  bryniau  hyfryd,  a'r  dyífryn- 
oedd  ífrwythlon  ;  dangos  iddi  y  grawnsyppiau  gwin  y  rhai 
a  gesglaist  i  brofi'r  fath  wlad  ddedwydd  ydyw,  yn  llifeirìo 
o  bethau  gwell  na  llaetli  a  mêl.  "  Ewch  i  mewn  i  byrth 
y  ddinas  sanctaidd ;  rhodiwch  hyd  heolydd  y  Gaersalem 
Newydd  ;  amgylchwch  Seion,  ac  ewch  o'i  hamgylch  hi ; 
rhifwch  ei  thyrau  hi;  ystyriwch  ei  rhagfuriau,  edrychwch 
ei  ífalasau,  fel  y  mynegoch  i'th  enaid."  Salm  48  :  12,  13. 
Onid  oes  ynddi  ogoniant  Duw,  ac  onid  ydyw  ei  goleuni 
yn  ddisglaer,  megis  meini  gwerthfawr,  fel  maen  iaspis 
neu  risial  1  Gwel  ddeuddeg  seiliau  mûr  y  ddinas,  ac  ar- 
nynt  enwau  deuddeg  apostol  yr  Oen,  Ac  adeilad  ei  mûr 
hi  oedd  o  faen  iaspis  ;  a'r  ddinas  sydd  aur  pur,  yn  debyg 
i  wydr  gloyw  ;  a  seiliau  mûr  y  ddinas  ydynt  wedi  eu 
harddu  â  phob  rhy  w  faen  gwerthfawr ;  a'r  deuddeg  porth 
deuddeg  perl  ydynt ;  a  phob  un  o'r  pyrth  o  un  perl  ;  a 
heol  y  ddinas  o  aur  pur  fel  gwydr  gloyw.  A  theml  nid 
oes  ynddi,  canys  yr  Arglwydd  Dduw  Hollalluog  a'r  Oen 
yw  ei  theml  hi :  a'r  ddinas  nid  rhaid  iddi  wrth  yr  haul 
na'rlleuad  i  oleuoynddi;  canys  gogoniant  Duw  a'igoleua 
hi,  a'i  goleuni  ydy  w'r  Oen  ;  a'r  rhai  cadwedig  o'r  holl 
genhedloedd  a  rodiant  yn  ei  goleuni  hi.  Y  geiriau  hyn 
sydd  ífyddlon  a  chywir.  Ac  Arglwydd  Dduw  y  pro- 
phwydi  sanctaidd  a  anfonodd  ei  angelion,  a'i  Fab  ei  hun, 
i  ddangos  i'w  weision  y  pethau  sydd  raid  iddynt  ddyfod 
i  ben  ar  fyrder.    Dat.  21  :  11,  24.  a  22  ;  6,    A  dywed 

wrthi  am  yr  holl  bethau  hyn,  Dyma  dy  orphwysfa  di,  O 
fy  enaid !  ac  yma  y  bydd  raid  fod  dy  drigfan  dragywydd- 
ol !  Bydded  i  holl  feibion  Seion  lawenychu,  a  mercbed 
Jerusalem  orfoleddu !  canys  mawr  yw  yr  Arglwydd  a 
chanmoladwy  iawn  yn  ninas  ein  Duw  ni,  ym  Mynydd  ei 
sancteiddrwydd.  0  !  harddwch  ei  sefyllfa  !  mynydd  Sei- 
on  yw  llawenydd  yr  holl  ddaear.  Duw  a  adwaenir  yn  ei 
phalasau  yn  amddiffynfa.   Salm  48  :  1,  2,  3. 

§  18.  Dos  ymlaen  etto.  Canys  yr  enaid  sydd  yn  caru'r 
Gaersalem  nefol,  a  fydd  yn  esgyn  yno  yn  aml,  ac  yn  rhed- 
eg  trwy  ei  heolydd  fel  un  yn  gynnefin  â'r  lle,  ac  yn  ym- 
weled  â'r  patriarchiaid  a'r  prophwydi,  yn  cyfarch  yr  ap- 
ostolion,  ac  yn  rhyfeddu  wrth  edrych  ar  lu  y  merthyron. 
Tywys  dithau  dy  galon  fel  hyn  o  heol  i  heol,  a  dwg  hi  i 
mewn  i  lŷs  y  Brenhin  mawr  $  arwain  hi  megis  o  ystafell  i 
ystafell.  Dywed  wrthi,  yma  y  llettyaf ;  yma  y  byddaí 
byw ;  yma  y  byddaf  yn  clodfori ;  yma  y  byddaf  yn  caru 
yr  hwn  a'm  prynodd,  ac  yn  cael  fy  ngharu  ganddo  yntau  ; 
byddaf  finnau,  ar  fyrder,  yn  un  o'r  nefol  gantorion,  a 
byddaf  yn  fwy  hyddysg  yn  y  gân  ddiderfyn.  Ymysg 
y  gymdeithas  fendigedig  honno  y  byddaf  finnau  yn  cym- 
meryd  fy  lle  ;  a  byddaf  yn  cyduno  fy  llais  i  wneuthur  i 
fynu  y  bereidd-sain.  Y  pryd  hynny  y  sychir  ymaith  fy 
nagrau  ;  fy  ngriddfannau  a  droir  yn  ganu  ;  a'r  babell  hon 
o  glai  a  wneir  yn  llýs  brenhinol  a  gogoneddus ;  ac  yn  lle 
carpiau  gwael  y  carchar  hwn  y  caf  fy  nilladu  â  gynau  dis- 
glaer,  harddwych,  megis  y  rhai  hyn  ;  ac  yna  y  caf  ddiosg 
y  wisg  lygredig  hon  o  gnawd,  a  gwisgo  corph  ysprydol, 
disglaerwyn  fel  yr  haul ;  "  o  blegid  y  pethau  cyntaf  a  aeth- 
ant  heibio."  Dat.  21 :  4.  "Gogoneddus  bethau  a  ddywedir 
am  danat  ti,  O  ddinas  Duw!"  Salm  87  :  3.  Pan  edrych- 
wyf  ar  y  lle  gogoneddus  hwn,  y  fath  dommen  a'r  fath  by- 
dew  fHaidd  yw'r  ddaear  hon  yn  fy  ngolwg  !  O  !  gymmaint 
y  rhagoriaeth  rhwng  dyn  gwan,  dolurus,  yn  griddfan,  yn 
marw,  yn  pydru  yn  y  bedd,  ac  un  o'r  seintiau  disglaer, 
gorfoleddus  hyn  !    Yma  y  caf  yfed  o  afon  ei  hyfrydwch, 

ffrydiau  pa  un  sy'n  Uawenhau  dinas  Duw.  Salm  36  :  8. 
A  oedd  yn  rhaid  i  Israel,  dan  gaethiwed  y  ddeddf,  "  was- 
anaethu  yr  Arglwydd  gyda  llawenydd  a  hyfrydwch  calon 
am  amldra  pob  dim  1"  Deut.  28  :  47.  Yna  yn  ddiau  y  caf 
íì  ei  wasanaethu  â  llawenydd  a  hyfrydwch  calon  am  rag- 
oroldeb  y  gogoniant !  A  fyddai'r  seintiau,  pan  erlidid 
hwy,  yn  cymmeryd  eu  hyspeilio  o'r  petàau  oedd  ganddynt 
yn  llawen  ì  Heb.  10  :  34.  Ac  oni  fydd  i  mi  gymmeryd 
yn  llawen  y  fath  gyflawn  daledigaeth  am  fy  ngholledion  % 
Oni  fyddai  hwnnw  yn  ddydd  hynod  ymysg  yr  Iuddewon 
gynt,  pan  fyddent  yn  gorphwyso  oddiwrth  eu  gelynion,  o 
herwydd  ei  fod  yn  cael  ei  droi  o  dristwch  i  lawenydd,  ac 
o  alar  yn  ddydd  daionus  X  Esther,  9  :  22.  Pafathddydd 
gan  hynny  a  fydd  hwnnw  i'm  henaid,  yr  hwn  y  bydd  ei 
orphwysfa  a'r  cyfnewidiad  yn  annrhaethol  fwy  hyfryd  a 
rhagorol !  Cyn  gynted  ag  y  gwelodd  y  doethion  y  seren 
oedd.i'w  tywys  at  Grist,  "hwy  a  lawenychasant  a  llaw- 
enydd  mawr  dros  ben;"  (Mat.  2  :  10;)  ond  arfyrder  myfi 
a  gaf  ei  weled  Ef,  yr  hwn  ei  hunyw'r  Serenjbreu  eglur. 
Dat  22  :  16.  Os  oedd  y  disgyblion  yn  myned  oddiwrth 
y  bedd  gyda  Uawenydd  mawr  pan  yr  oeddent  ond  yn  unig 
wedi  cly  wed  ei  fod  ef  wedi  cyfodi  o  feirw,  (Mat.  28  :  7, 8,) 
pa  gymmaint  fydd  fy  Uawenydd  i,  pan  gaf  ei  weled  ef  yn 
llywodraethu  mewn  gogoniant,  a  minnau  wedi  fy  nyrchafu 
i  gymmundeb  bendigedig  gydag  ef !  Yna  yn  wir  y  caf 
"  ogoniant  yn  lle  lludw;  olew  llawenydd  yn  lle  galar; 
gwisg  moliant  yn  lle  yspryd  cystuddiedig;  a  Seion  a 
wneir  yn  ardderchawgrwydd  tragywyddol,  ac  yn  llawen- 
ydd  i'r  holl  genedlaethau."  -Esay,  51:3,  a  60  :  15.  Pa- 
ham  gan  hynny  nad  ydwyf  yn  cyfodi  o'r  llwch,  ac  yn  dar- 
fod  â'm  hachwynion'i  Paham  nad  ydwyf  yn  diystyru 
gwagedd,  ac  yn  sathru  ar  wael  ddigrifwch,  ac  yn  ymborthi 
ar  hyfrydwch  y  gogoniant  yr  ydwyf  yn  ei  ragweled  ]  Pa- 
ham  na  b'ai  fy  mywyd  yn  un  ystod  o  lawenydd,  ac  ar- 
chwaeth  y  nefoedd  yn  wastad  ar  fy  yspryd  ] 

§  19.  Ond  gadewch  i  mi  sylwi  yma,  nad  oes  un  angen- 

rheidrwydd  i  ymarferu'r  holl  serchiadau  hyn,  naill  ai  yn 
ol  y  drefn  y  gosodwyd  hwynt  i  lawr  yma,  neu  oll  ar  yr  un 
pryd.  Weithiau  y  bydd  rhyw  un  o'th  serchiadau'n  gofyn 
mwy  o  gymhelliad,  neu  ynte  y  geill  un  fod  yn  fwy  bywiog 
na'r  Ileill ;  neu  os  bydd  dy  amser  yn  fyr,  y  gelli  ymarferu 
un  o  honynt  ar  un  diwrnod,  ac  un  arall  ar  ddiwrnod  arall ; 
a  hyn  i  gyd  a  adawaf  i'th  reswm  a'th  wybodaeth  i'w  sefyd- 
lu.  Gellihefyd  gael  cyfleusdra,  os  ewyllysi  wneyd  hynny, 
i  ymarferu  serchiadau  eraill,  mwy  cymmysg  a  chroes  i'w 
gilydd,  neu  o  wahanol  naturiaeth  ;  megis,  casineh  i  bech- 
od,  yr  hwn  a  fynnai  ddifeddiannu  dy  enaid  o'r  llawenydd 
anfarwol  hwnnw  ; — duwìol  ofn  rhag  i  ti  gam-arferu  ei  dru- 
gareddau ; — duwiol  gywilydd  a  thristwch  am  i  ti  wneuth- 
ur  hynny  ; — edifeirwch  diffuant ; — hunan-ddigllonedd  ; — 
eìddigedd  dros  dy  galon ; — a  thosiuri  dros  y  rhai  hynny 
ag  sydd  mewn  perygl  o  golli  y  llawenydd  tragywyddol 
hwnnw. 

§  20.  (III.)  Yr  ydym  hefyd  i  sylwi  pa  fodd  y  mae  i  ni 
gynnyddu  nefol  fyfyrdod  trwy  hunan-holiad  a  gweddi. 
Er  mai  ystyriaeth  yw  yr  offeryn  pennaf  yn  y  gwaith  hwn, 
er  hynny  (o  hono  ei  hun)  nid  yw  mor  debygol  i  effeithio 
ein  calonnau.  Yn  yr  ystyr  yma,  y  mae  myfyrdod  yn  deb- 
yg  o  bregethu,  pan  nad  yw  y  gwirioneddau  a'r  dyled- 
swyddau  a  draethir  yn  cael  cymmaint  effaith  ag  yw'r  add- 
asiad  neu'r  cymhwysiad  o  honynt  at  y  gydwybod,  yn  en- 
wedig  pan  y  taer  ymbilir  ar  i'r  Ddwyfol  fendith  fod  yn 
cydfyned  â'r  cyfryw  gymhwysiad  o  honynt. 

§  21.  (1)  Trwy  hunan-ymddiddaniad,  neu  ddadleu  yr 
achos  â  thi  dy  hun,  y  mae  yn  rhaid  i  ti  gyíFroi  dy  galoh  i 
fyfyrdod.  Ac  i'r  diben  hynny,  dechreu  ddadleu  yn  ddi- 
frifol  â  hi ;  ie,  dadleu  â  hi  yn  yr  iaith  fwyaf  tyner,  pwys- 
fawr,  a  hawddgar,  a  chymhsll  hi  â'r  rhesymmau  cryfaf  a 
chadarnaf.  Canys  dyma  yr  hyn  a  wnaeth  pobl  Dduw  yn 
mhob  oes ;  megis  Dafydd,  "  Paham  y'th  ddarostyngir,  fy 
enaid  1  a  phaham  y  terfysgi  ynof  %  Ymddiried  yn  Nuw, 
canys  etto  y  moliannaf  ef,  sef  iachawdwriaeth  fy  wyneb 

a'm  Duw."  Salm  42  :  11.  Ac  mewn  Salm  arall,  "  Fy 
enaid,  bendithia'r  Arglwydd,  a  chwbl  sydd  ynof  ei  enw 
sanctaidd  ef!  Fy  enaid,  bendithia'r  Arglwydd,  ac  nac 
anghofia  ei  holl  ddoniau  ef,"  &c.  Salm  103  :  1,  2.  Y  mae 
yr  hunan-ymddiddan  yma  i  gael  ei  arferu  yn  ol  amryw 
serchiadau'r  enaid,  ac  yn  ol  ei  amryw  angenrheidiau. 
Math  o  bregeth  i  ni  ein  hunain  ydyw ;  canys  megis  ag  y 
mae  pob  meistr,  neu  dad  duwiol,  yn  bregethwr  da  i'w 
deulu  ei  hun,  felly  hefyd  y  mae  pob  gwir  Gristion  yn 
bregethwr  da  i'w  enaid  ei  hun.  Gan  hynny  fe  ddylai  pob 
Cristion  geisio  canlyn  yr  un  drefn  wrth  ymddiddan  â'i  en- 
aid  ei  hun  ag  a  fydd  gan  weinidog  yr  efengyl  wrth  breg- 
ethu  i  eraill.  Deliwch  sylw  ar  sylwedd  pregethau,  a'r 
modd  o  ymadroddi,  ag  y  mae'r  gweinidog  mwyaf  calon- 
ddenol  a  llwyddiannus  yn  eu  harferu,  a  gadewch  i  hynny 
fod  yn  siampl  i  chwithau,  a  chymmerwch  yr  un  ífordd  gyd- 
a'ch  calon  ag  y  mae  ef  gyda'i  wrandawyr.  Gwnewch  hyn 
yn  eich  nefol  fyfyrdod ;  esponia  i  ti  dy  hun  y  pethau  yr 
ydwyt  yn  myfyrio  arnynt ;  cadarnha  dy  fFydd  ynddynt 
allan  o'r  Ysgrythyr  Lân  ;  ac  yna  cyfaddasa  hwynt  at  dy 
gyflwr  dy  hun,  yn  ol  eu  trefn  a'u  natur,  fel  y  maent  yn 
berthynol  i'th  gyflwr  a'th  angenrheidiau.  Nid  oes  achos 
i  ti  ddadleu  yn  erbyn  hyn,  gan  honni  dy  anwybodaeth  a 
dy  anallu.  Onid  ydyw  Duw  yn  gorchymmyn  i  ti  ddysgu 
yr  ysgrythyrau  yn  ddiwyd  ac  yn  ofalus  i'th  blant,  a  "chry- 
bwyll  am  dynynt  pan  eisteddych  yn  dy  dŷ,  a  phan  gerdd- 
ych  ar  y  ffbrdd,  a  phan  orweddych  i  lawr,  a  phan  gyfod- 
ych  i  fynu."  Deut.  6  :  7.  Ac  os  ydwyt  yn  addas  i  add- 
ysgu  eraill,  yn  ddiau  ti  elli  ddysgu  dy  hun ;  ac  os  medri 
ymddiddan  ág  eraill  ynghylchpethau  nefol,  paham  na  elli 
wneyd  yr  un  peth  â'th  galon  dy  hun  ] 

§22.  (2)  Nefol  fyfyrdod  hefyd  a  gynnorthwyir  ac  a 
hwylir  ymlaen  trwy  ymbil  ac  ymdrechu  â  Duw  mewn 
gweddi,  yn  gystal  a  thrwy  ymddiddan  â  ni  ein  hunain. 
Gellir  arferu  gweddifyfyriol,  pan  y  byddom  yn  dyrchafu 
yn  ein  calonnau  i'r  nefoedd,  ac  yn  ymdrechu  â  Duw  yn 

ein  meddyliau  ;  ac  felly  cyd-dymheru  a  chymmysgu  cyf- 
ryw  weddi  y  meddyliau  â'n  myfyrdodau  ysprydol.  Pa  gan 
amled,  yn  yr  un  Salm,  yr  ydym  yn  cael  Dafydd  yn  ym- 
ddiddan  weithiau  â'i  enaid  ac  weithiau  yn  ymbil  â  Duwl 
Ac  y  máe'r  apostol  yn  ein  cynghori  i  "  lefaru  â'n  gilydd 
mewn  psalmau,  a  hymnau,  ac  odlau  ysprydol,  gan  ganu  a 
phyncio  yn  ein  calonnau  i'r  Arglwydd  j"  (Ephes.  5:19;) 
ac  yn  ddiammeu  nyni  a  allwn  hefyd  lefaru  â  Duw  yn  yr 
un  modd.  Hyn  a  duedda  yn  fawr  i  gadw  yr  enaid  mewn 
ymsyniaeth  gwastadol  o'r  Dwyfol  bresennoldeb,  (cyn- 
nrychioldeb,)  ac  hefyd  i'w  fywiogi  a'i  ddyrchafu  tua'r  nef- 
oedd.  Ac  megis  mai  Duw  yw'r  gwrthddrych  mwyaf  gog- 
oneddus  y  gallwn  ni  osod  ein  meddyliau  arno  ;  felly  hefyd 
edrych  arno,  ymddiddan,  a  dadleu  ag  ef,  sydd  yn  dyrch- 
afu'r  enaid,  ac  yn  cyífroi'r  serchiadau,  yn  fwy  nag  un 
rhan  arall  o  nefol  fyfyrdod.  Ac  er  i'n  calonnau  barhau 
heb  i  ddim  eífeithio  fawr  arnynt,  tra  fyddom  fel  hyn  yn 
dadleu  â  ni  ein  hunain,  etto  wedi  i  ni  droi  ein  hymad- 
roddion  megis  at  Dduw,  hynny  a  ddichon  ein  taro  â  braw 
ac  â  synnedigaeth ;  a'r  ystyriaeth  o'i  sancteiddrwydd  a'i 
fawredd  a  fydd  yn  debygol  i  wneyd  i  sylwedd  ein  myfyr- 
dod,  a'r  geiriau  a  fyddom  yn  eu  harferu,  dreiddio  yn 
ddyfnach  at  ein  calonnau.  Lle'r  ydym  yn  darllen  i  Isaac 
fyned  allan  i  fyfyrio  yn  y  maes,  ar  ymyl  y  ddalen  dywedir 
i  weddio,  canys  y  mae'r  gair  Hebraeg  yn  arwyddoccau'r 
ddau.  Felly,  yn  ein  myfyrdodau,  gellir  cydymarferu 
hunan-ymddiddan  â  gweddi  fyfyriol ;  hynny  yw,  bod  i  ni 
weithiau  ymddiddan  â'n  calonnau,  ac  weithiau  ymbil  ac 
ymddadleu  â  Duw  ;  ac  yn  fy  meddwl  gwael  i,  dyma  y 
cam  uchaf  y  medrwn  ni  ddyfod  iddo  yn  y  gwaith  nefol 
hwn.  Ac  nid  oes  yr  un  achos  chwaith  i  ni  feddwl  y  gall- 
wn  gymmeryd  i  fynu  â  gweddi  yn  unig,  ac  felly  esgeul- 
uso  myfyrdod.  Canys  dyledswyddau  gwahanol  ydynt,  ac 
y  mae'n  rhaid  i'r  ddwy  gael  eu  cyflawni.  Mae  pob  un  o 
honynt  yn  angenrheidiol  er  ein  lles,  ac  am  hynny  nyni  a 
wnawn  gam  â  ni  ein  hunain  os  bydd  i  ni  esgeuluso  un  o'r 

ddwy.  Heblaw  hyn,  eu  cymmysgu  a'u  cyd-dymheru  â'u 
gilydd,  megis  cyd-gerdd  (music)  a  fyddai'n  fwy  hyfryd  a 
dymunol,  o  herwydd  fod  pob  un  o  honynt  yn  fuddiol  i 
roddi  mwy  o  fywyd  yn  y  llall.  Buddiol  hefyd  a  dymunol 
-fyddai  i'r  cyd-ymddiddan  hwn  â  ni  ein  hunain,  mewn  myf- 
yrdod,  fod  yn  rhagflaenu  ein  herfyniadau  at  Dduw  mewn 
gweddi.  Ac  o  eisiau  cadw'r  cyfryw  drefn,  bydd  llawer  o 
ddynion  yn  dadleu  â  Duw  mewn  gweddi,  gyda  llawer 
llai  o  barch  nac  y  gwnaent  ymddiddan  ag  angelion  pe 
digwyddai  iddynt  ymddangos  iddynt,  a  chyda  llai  o  barch- 
edig  ofn  nag  y  gwnaent  â'r  barnwr,  pe  gorfyddai  iddynt 
sefyll  i  gael  eu  barnu  am  eu  bywyd.  Llefaru  wrth  Ddtjw 
y  nefoedd  mewngweddi  sydd  yn  orchwyl  mwy  pwysfawr 
nag  y  mae  rhai  dynion  yn  ei  feddwl. 


PENNOD.  XV. 

NEFOL  FYFYRDOD  YN  CAEL  EI  CHYNNORTHWYO 
GAN  WRTHDDRYCHAU  GWELEDIG,  AC  YN  CAEL 
EI    HAMDDIFFYN   RHAG   CALON   DWYLLODRUS. 

§1.0  herwydd  bod  yn  anhawdd  cadw  ymsynniad  bywiog  o  bethau  nefol, 
gan  hynny,  §  2.  (I.)  myfyrdod  dduwiol  a  ddichon  gael  ei  chynnorthwyo 
gan  wrthddrychau  gweledig,  §  3.  (1)  os  bydd  i  ni  dynnu  casgliadau 
cedyrn  oddiwrth  bethau  gweledig,  ac  §  4 — 11.  (2)  os  bydd  i  ni  gymharu 
gwrthddrychau  daearol  neu  weledig  â  gwrthddrychau  ffydd,  amryw 
siamplau  o  ba  rai  a  roddir  yma.  §  12.  (II.)  Nefol  fyfyrdod  a  ellir  hef- 
yd  ei  hamddiffyn  yn  erbyn  calon  dwyllodrus,  trwy  ystyried  §  13,  14.  (1) 
mawr  anewyllysgarwch  y  galon  i'r  ddyledswydd  hon ;  §  15.  (2)  trwy 
fod  yn  wammal,  yn  ysgafn,  ac  yn  ysmala  yn  y  gwaith ;  $  16.  (3)  yn 
crwydro  ac  yn  cilio  oddiwrtho  ;  §  17.  (4)  ac  yn  rhoddi  diben  arno,  neu 
yn  diweddu'r  gwaith  yn  ddisymmwth. 

§  1.  Y  rhan  fwyaf  anhawdd  o'r  gwaith  mewn  duwiol 
fyfyrdod    ydyw     cynnal      ymsynniad   bywiog  o  bethau 

nefol  ar  ein  calonnau.  Y  mae'n  fwy  hawdd  meddwl,  yn 
unig,  am  y  nefoedd  trwy'r  dyddnabod  yn  fywiog  a  serch- 
og  yn  y  cyfryw  feddyliau  am  un  chwarter  awr.  Ffydd 
sydd  ammherífaith,  canys  nid  ydym  wedi  ein  hadnewyddu 
ond  mewn  rhan,  ac  am  hynny  y  mae  byd  o  anhawsderau 
yn  ein  herbyn  ;  ac  o  herwydd  ei  bod  yn  oruwch-naturiol,  y 
mae  hi  yn  dueddol  iawn  i  lesgâu  ac  adfeilio  oni  chyffroir 
hi  yn  aml.  Y  synniad  anianol  sydd  gryf,  yn  ol  nerth  y 
cnawd ;  ac  o  herwydd  ei  fod  yn  naturiol,  y  mae  yn  parhau 
tra  y  mae  natur  yn  parhau.  Gwrthddrychau  ífydd  sydd 
bell  oddiwrthym,  ond  gwrthddrychau'r  cnawd  ydynt  agos 
attom.  Y  mae'n  rhaid  i  ni  fyned  cyn  belled  a'r  nefoedd 
am  ein  llawenydd.  Llawenychu  yn  yr  hyn  nis  gwelsom 
erioed,  (ac  nis  adwaenom  y  dyn  a'i  gwelodd,)  a  hynny 
hefyd  yn  unig  ar  addewidion  yr  ysgrythyrau,  sy  fwy  an- 
hawdd  o  lawer  na  llawenychu  yn  yr  hyn  yr  ydym  yn  ei 
weled  ac  yn  ei  feddiannu.  Duwiol  ddoethineb,  gan  hyn- 
ny,  ydyw  galw  i  mewn  bethau  gweledig  i  gynnorthwyo 
ein  ífydd.  Gwaith,  buddiol  iawn,  gan  hynny,  ydyw  ceis- 
io  gwneuthur  cyfeillion  o'r  gelynion  naturiol  hyn,  a'u 
gwneuthur  yn  foddion  i  gyfodi  ein  serchiadau  at  Dduw, 
yn  lle  eu  bod  yn  achlysurol,  fel  ag  y  maent  yn  gyífredin- 
ol,  i'n  tynnu  oddiwrtho.  Paham  y  rhoddodd  Duw  i  ni 
synwyrau  a  gwrthddrychau  cyfattebol,  oni  buasai  modd 
eu  gwneuthur  yn  wasanaethgar  tuag  at  chwanegu  a  dyrch- 
afu  ei  glodî  Paham  y  mae  yr  Yspryd  Glân  yn  darlunio 
gogoniant  y  Jerusalem  Newydd  mewn  ymadroddion  ag 
sydd  mor  hyfryd  a  dymunol  gan  gig  a  gwaed  ì  Ai  i'r  di- 
ben  o  beri  i  ni  feddwl  fod  y  nefoedd  wedi  ei  gwneuthur 
o  aur  neu  feini  gwerthfawr,  neu  fel  y  byddai  i  ni  dybied 
fod  y  seintiau  a'r  angelion  yn  bwytta  ac  yn  yfed  ì  Nage, 
yn  ddiammeu  ;  ond  i'n  cynnorthwyo  ni  i  ddeall  ac  i  am- 
gyífred  ynghylch  y  pethau  anweledig  hynny  gystal  ag  y 
medrom,  trwy  arfer  geiriau  perthynol  i  bethau  gweled- 
ig,  fel  y  gallom  ganfod  y  pethau  nefol  hynny  cystal  ag  y 
mae  modd  i  ni  yn  y  byd  hwn,  megis  mewn  drych,  a  diau, 

yn  ammherffaith  iawn  ;  ond  etto  rhaid  i  ni  ymfoddloni  ar 
hyn  hyd  oni  lyngcir  yr  hyn  sydd  farwol  gan  fywyd,  ac  y 
troir  ein  ffydd  yn  fwynhad,  ac  y  cawn  weled  ein  Hiach- 
awdwr  fel  y  mae,  a  bod  yn  gyffeìyb  iddo. — Ac  heblaw 
dangos  pa  fodd  y  mae  i  nefol  fyfyrdod  gael  ei  chynnorth- 
wyo  gan  bethau  gweledig,  y  pen  hwn  hefyd  a  ddengys 
ymha  fodd  y  mae  iddi  gael  ei  chadw  rhag  calon  wibiog, 
grwydredig. 

§  2.  (T.)  Fel  y  byddo  i  nefol  fyfyrdod  gael  ei  chynnorth- 
wyo  gan  wrthddrychau  gweledig,  gâd  i  mi  dy  gynghori, 
yn  unig,  i  dynnu  casgliadau  neu  ganlyniadau  eglur  a  ched- 
yrn  oddiwrth  bethau  gweJedig,  ac  felly  eu  cymharu  â 
gwrthddrychau  ffydd. 

§  3.  (1)  I'r  diben  o  gynnorthwyo  dy  serchiadau  mewn 
myfyrdod  nefol,  bydded  i  ti  dynnu'r  ystyriaethau  cadarn- 
af  oddiwrth  y  pethau  hynny  ag  y  mae  ein  synwyrau  a'n 
serchiadau  yn  gynnefin  â  hwynt ;  a  bydded  i  ti  ddychym- 
mygu  am  y  llawenydd  sydd  uchod  yn  y  fath  fodd  cyflawn 
a  dymunol  ag  y  mae  yr  ysgrythyr  wedi  ei  osod  allan. 
Dwg  i  lawr  dy  amgyffrediadau  i  gyrhaedd  dy  ddealltwr- 
iaeth.  Cariad  a  llawenydd  a  ychwanegir  ac  a  helaethir 
trwy  gyflawn  gydnabyddiaeth  a  chynnefindra.  Pan  fydd- 
om  yn  ceisio  meddwl  am  Dduw  a  gogoniant  mewn  rhyw 
ffordd  arall,  heblaw  yr  un  y  maent  yn  cael  eu  gosod  allau 
yn  yr  ysgrythyrau,  yr  ydym  fel  pe  baem  yn  coìli  arnom 
ein  hunain,  ac  yr  ydym  megis  heb  ddim  i  osod  ein  medd- 
yliau  arnynt.  Yr  ydym  fel  hyn  yn  ceisio  eu  gosod  mor 
uchel  fel  ag  y  maent  allan  o'n  cyrhaedd,  ac  y  maent  meg- 
is  yn  ddieithr  i'n  meddyliau,  fel  ag  yr  ydym  yn  barod  i 
ddy wedyd,  "  Nid  yw'r  pethau  sydd  gymmaint  uwchlaw  i 
ni  yn  perthyn  i  ni."  Canys  ni  wna  meddwl  am  Dduw  a 
gogoniant,  fel  pethau  uwchlaw  ein  hamgyffred,  ennill  ond 
ychydig  o'n  cariad,  neu  dybied  eu  bod  uwchlaw  ein  car- 
iad,  greu  ynom  ond  ychydig  lawenydd.  Gan  hynny  na 
fwriwch  Grist  ymaith  oddiwrthych  ymhellach  nag  y  mae 
efe  ei  hun  wedi  eich  hyfforddi,  rhag  i'r  natur  Ddwyfol  fod 

etto  y  anhawdd  nesâu  atto  ;  ond  yn  hytrach  meddyliwch 
am  Grist,  megis  yn  ein  natur  ni,  a  honno  wedi  ei  gog- 
oneddu ;  a  meddyliwch  am  y  seintiau  gogoneddus  megis 
dynion  wedi  eu  perfFeithio.  A  bydded  i  ti  dybied  am 
danat  dy  hun,  dy  fod  megis  yn  gydymaith  i  Ioan  yn  ei 
daith  i'r  Gaersalem  Newydd,  a  dychymmyg  ynot  dy  hun, 
dy  fod  yn  gweled  y  gorseddfeingciau,  y  mawrhydi,  y  llu 
nefolaidd,  a'r  llewyrch  disglaer  a  welodd  efe.  Meddwl 
am  danat  dy  hun,  megis  yn  bod  yn  gydymdeithydd  âg  ef 
i'r  deynas  nefol  honno,  a'th  fod  wedi  canfod  y  seintiau 
gogoneddus  yn  eu  gynau  gwynion,  a  phalmwydd  yn  eu 
dwylaw,  a'th  fod  di  wedi  clywed  y  caniadau  hyfryd  hyn- 
ny,  sef  cân  Moses  a  chân  yr  Oen.  Canys  pe  buasit,  mewn 
gwirionedd,  wedi  gweled  a  chlywed  y  pethau  hyn  oll,  oni 
fuasit  yn  llesmeirio  gan  lawenydd  !  A  pha  fwyaf  pwys- 
fawr  a  difrifol  y  gelli  gymhwyso  yr  ystyriaethau  hyn  attat 
dy  hun,  mwyaf  oll  y  bydd  i  û  godi  dy  galon  mewn  myf- 
yrdod.  Ond  na  fydded  i  ti,  megis  y  Pabyddion,  dynnu  eu 
lluniau,  ond  yn  unig  dychymmygu  yn  dy  feddwl  y  darlun- 
iadau  mwyaf  eglur  o  honynt  ag  a  fedri,  gan  ddwys-ystyr- 
ied  yr  hanes  ysgrythyrol  am  danynt,  hyd  onis  gelli  ddy- 
wedyd,  "  Myfi  a  feddyliwn  fy  mod  yn  canfod  ychydig  o 
lewyrch  y  gogoniant  hwnnw  !  Tybied  yr  ydwyf  fy  mod 
yn  clywed  adsain  y  llawenydd  a'r  gorfoledd,  a'm  bod  yn 
sefyll  yn  agos  i  Abraham,  a  Dafydd,  a  Phedr,  a  Phaul,  ac 
eneidiau  gorfoleddus  eraill !  Meddyliaf  fy  mod  yn  gwel- 
ed  Mab  Duw  yn  ymddangos  ar  gymmylau'r  nef,  a'r  holl 
fyd  yn  sefyll  o  flaen  y  frawdle  fawr  i  dderbyn  eu  dedfryd, 
a'm  böd  yn  ei  glywed  yn  dywedyd,  '  Deuwch,  chwi  fen- 
digedigion  fy  Nhad  !'  a'u  gweled  hwythau  yn  myned  dan 
orfoleddu  i  mewn  i  lawenydd  eu  Harglwydd  !  Hyd  yn 
nod  fy  mreuddwydion  am  y  pethau  hyn  a  fuont,  ar  droion, 
yn  eífeithio  yn  fawr  arnaf,  a  pha  gymmaint  mwy  effaith  a 
ddylai  yr  hanes  wirioneddol  am  danynt  gael  arnaf  ]  Pa 
beth  a  wnaethwn  pe  buaswn,  gyda  St.  Paul,  yn  gweled  y 
pethau  anrhaethadwy  hynny  1    Neu,  megis  Stephan,  yn 

16* 

gweled  y  nefoedd  yn  agored,  a  Chrìst  yn  eistedd  ar  dde- 
heulaw  Duw  ì  Yn  ddiau  yr  oedd  yr  un  olwg  honno  yn 
werth  y  gawod  gerrig!  Beth  pe  buaswn,  fel  Micaia,  yn 
gweled  yr  Arglwydd  yn  eistedd  ar  ei  orsedd,  a  holl  lu'r 
nefoedd  yn  sefyll  ar  ei  ddeheulaw,  ac  ar  ei  aswy  1  Y  cyf- 
ryw  bethau  a  hyn  a  welodd  y  dynion  duwiol  hyn ;  ac  myfi 
a  gaf,  ar  fyrder,  weled  llawer  ychwaneg  nag  a  welsant 
hwy  erioed  hyd  onis  disogasant  y  wisg  hon  o  gnawd, 
megis  ag  y  caf  finau  cyn  b'o  hir."  Fel  hyn  chwi  a  welwcli 
pa  fodd  y  mae  ein  serchiadau  yn  cael  eu  heffeithio  yn  y 
gwaith  nefol  hwn,  wrth  ystyried  y  darluniadau  ysgryth- 
yrol  o  bethau  nefol,  a  dychymmygu  lluniau  eglur  a  deall- 
adwy  o  honynt  yn  ein  meddyliau,  oddiwrth  wrthddrychau 
gweledig.  Ac  fel  hyn  y  mae  yr  Yspryd  Glân  wedi  ein 
cyfarwyddo,  pa  fodd  y  gallwn  gael  rhyw  wybodaeth  am 
bethau  anweledig  ac  ysprydol  oddiwrth  bethau  gweledig 
a  naturiol,  fel  ag  y  mae'r  naill  yn  gosod  allan,  yn  darlunio, 
ac  yn  esponio'r  llall :  ac  fel  hyn  y  mae  ein  dealltwr- 
iaeth  gwan  yn  cael  ei  gynnorthwyo,  mewn  rhyw  ystyr, 
ac  mewn  modd  ammherffaith,  i  amgyffred  pethau  nefol 
ac  anweledig.* 

§  4.  (2)  Ffordd  arall,  ymha  un  y  dichon  ein  synwyrau 
hwylio  ymlaen  y  gwaith  nefol  hwn,  ydyw  hyn,  sef  trwy 
gymharu,  neu  gydgyffelybu  gwrthddrychau'n  synwyrau  â 
gwrthddrychau  ein  ffydd.  Megis  fel  y  canlyn — Chwi  a 
ellwch  ymresymmu  yn  y  modd  cadarnaf  a  mwyaf  effeith- 
iol  â'ch  calonnau  oddiwrth  ymddygiad  dynion  anianol, 
a'u  mawr  serch  tuag  at  eu  pleserau  cnawdol,  pa  fodd  y 
dylech  chwithau  garu  a  hofn  pethau  nefol.— Meddyliwch 
ynoch  eich  hunain — a  ydyw  yn  gymmaint  hyfrydwch  i'r 
pechadur  wneuthur  drygioni  ì  ac  oni  fydd  yn  fil  mwy 
hyfryd  i'r  dyn  duwiol  gael  trigo  gyda  Duw  !  A  oes  gan 
y    meddwyn  gymmaint  cariad  at  ddiod  gadarn,  fel  nad 


*  Yma  ychwanegwyd  rhy  w  ychydig  eiriau,  i  wneuthur  meddwl  yr  aw 
dwr  yn  fwy  dealladwy  i  rai  darllenwyr  annysgedig. 

yw  ofn  damnedigaeth  yn  ddigon  i  wneuthur  iddo  ym- 
wadu  â'r  pechod  o  feddwdod  1  A  ydyw  yn  fwy  dewis- 
ol  gan  y  godinebwr  golli  ei  enw  da,  ei  olud,  a'i  gyfoeth, 
ie,  hyd  yn  nod  dinystrio  ei  enaid  anfarwol,  nac  ymadael 
â'i  drachwantau  cnawdol  ac  anifeilaidd  ì  Os  geill  y  ffordd 
i  uífern  roddi  cymmaint  pleser  i'r  annuwiolion,  pa  faint 
mwy  hyfrydwch  a  fydd  i'r  seintiau  fwynhau  yn  y  nefoedd ! 
Os  ydyw'r  cybydd  a'r  goludog  yn  cael  cymmaint  pleser 
yn  eu  golud,  a'r  rhai  sy'n  chwennych  goruchafiaeth  yn 
ymhyfrydu  mewn  mawredd,  a  llywodraeth  a  swyddau 
uchel,  pa  faint  mwy  hyfrydwch  fydd  i'r  seintiau,  mewn 
golud  parhaus,  a  thrysorau  diderfyn,  a  nefol  ogoniant,  a 
mawrhydi,  a  lle  byddant  yn  cael  eu  dyrchafu  uwchlaw 
tywysogaethau  âc  awdurdodau,  ac  y  cânt  eu  gwneuthur 
yn  ddyweddi  i  Grist  Iesu  !  Os  yw'r  glwth  a'r  anllad  yn 
cael  cymmaintpleser  mewn  gwledda,  gloddest,  a  meddw- 
dod,  ac  yn  canlyn  trachwantau'r  cnawd,  a'r  rhai  sydd 
yn  ymhyfrydu  twyllo  eraill  mewn  chwareuyddiaetb,  yn 
medru  eistedd  i  fynu  nosweithiau  a  dyddiau  gyda'u  card* 
iau  a'u  disiau,  pa  faint  mwy  hyfrydwch  a  fydd  i'r  seint- 
iau,  pan  ddelont  i'w  gorphwysfa,  a  chael  y  fraint  hefyd  o 
ganfod  wynebpryd  gogoneddus  y  Duw  byw,  a  chael  ei 
glodfori  ef  a'r  Oen  yn  oes  oesoedd  !  Cydgymherwch  hef- 
yd  y  digrifwch  sydd  uchod,  a'r  hyn  sydd  ganiattaol  a  chyf- 
reithlon,  â'r  pethau  hynny  ag  yr  ydym  yn  ymhyfrydu  fwyaf 
ynddynt  yn  y  byd  hwn ;  a  meddwl  ynot  dy  hun, — Pa 
mor  flasus  yw  ymborth  i'm  genau,  pan  fydd  arnaf  chwant 
bwyd !  yn  enwedig  os  bydd  (megis  y  dywedodd  Isaac)  y 
fath  a  garwyf !  A  pha  mor  annrhaethol  fwy  fydd  fy  hyf- 
rydwch  i  ymborthi  ar  Grist,  y  bara  bywiol,  pan  gaf  fwyta 
gydag  ef,  wrth  ei  fwrdd,  yn  èi  deyrnas  !  A  oedd  un  phi- 
•  olaid  o  gawl  mor  flasus  gan  Esau,  fel  y  gwerthodd  efe  ei 
enedigaeth-fraint  am  dani  %  Pa  mor  fawr  gan  hynny  y 
dylwn  i  werthfawrogi  y  bwyd  ni  dderfydd  1  Pa  mor  ddy-- 
munol  yw  diod  pan  fydd  mawr  syched  arnom,  ie,  mor 
werthfawr  ydyw  fel  nas  gellir  yn  hawdd  ei  draethu  !  can« 

ys  yspryd  Samson  a  ddychwelodd,  ac  efe  a  adfywiodd 
drachefn  wedi  yfed  dwfr,  pan  yn  sychedig.  O  pa  mor  an- 
nhraethol  fwy  hyfryd,  gan  hynny,  a  fydd  i'r  seintiau  gael 
yfed  o  Ffynnon  y  dyfroedd  byw,  a'r  rhai  a  yfant  o  honi  ni 
sychedant  mwyach  !  O  pa  mor  ddymunol  yw  peraroglau 
i'r  ífroenau,  peroriaeth  i'r  clustiau,  a  gwrthddrychau  heirdd 
i'r  llygaid  !  Ond  pa  mor  ragorol  fwy  hyfryd  a  fydd  arogl 
peraidd  yr  enaint  gwerthfawr  a  dywalltwyd  ar  ben  ein 
gogoneddus  Iachawdwr,  ac  a  dywelltir  hefyd  ar  bennau'r 
holl  seihtiau,  fel  ag  y  bydd  yr  holl  le  wedi  ei  lenwi  â'i 
ber-aroglau  !  Pa  gymmaint  mwy  hyfryd  yw  peroriaeth  y 
llu  nefolaidd !  Pa  gymmaint  mwy  dymunol  harddwch  a 
phrydferthwch  y  trigfannau  hyfryd  sydd  uchod  !  Pa  mor 
dra  gogoneddus  yr  adeilad  yn  yr  hwn  y  mae  Duw  ei  hun 
yn  preswylio,  "  sef  tý  nid  o  waith  llaw,  tragywyddol  yn 
ynefoedd!"  Pa  mor  hardd  yr  olwg  ar  ddinas  Duw,  y 
baradwys  nefol ! 

§  5.  Cymherwch  hefyd  yr  hyfrydwch  sydd  uchod  â'r 
mawr  bleser  y  mae  llawer  yn  ei  gael  mewn  dysgediaeth 
a  gwybodaeth  o  bethau  naturiol  yn  y  byd  hwn — ac  y  mae'r 
rhai  hyn  yn  ddiau  yn  rhagori  llawer  ar  bleserau'r  cnawd 
— ond  etto  y  mae  happusrwydd  a  dedwyddwch  y  nef  yn 
anfeidrol  fwy  hyfryd  a  gogoneddus  na'r  rhai  hyn.  Gan 
hynny  meddwl,  "  A  allai  un  Archimedes*  gael  ei  lyngcu  i 
fyny  gymaint  â'i  ddyfeisiau  rhifỳddol,  fel  nas  gellai  byg- 
ythion  angeuol  wneyd  iddo  eu  rhoddi  heibio,  ond  efe  a 
fyddai  farw  yn  nghanol  ei  fyfyrdodau  ì  Ac  oni  ddylai  hyf- 
rydwch  a  digrifwch  y  nef  fod  yn  fwy  anwyl  a  dymunol 
gennyf  fi,  fel  ag  yr  ewyllysiwn  farw  â'r  cyfryw  fyfyrdod- 
au  duwiol  ar  fy  meddwl !  yn  enwedig  pan  yr  ystyriwyf  y 
byddai  i  farwolaeth  fy  nhrosglwyddo  allan  o  drueni'r  byd 
hwn  i  fwynhau'r  gogoniant  hwnnw,  ac,  ar  y  llaw  arall, 
bod   holl    ddyfeisiau    a    dychymmygion   Archimedes  yn 


*  Philosophydd  dysgedig,   a  daear-fesurwr   hynod,  ag  oedd  yn  byw 
ynghylch  dau  cant  o  flynyddau  cyn  geni  Crist,  yn  ynys  Sicily. 

marw  gydag  ef !  Pa  mor  hyfryd  gan  rai  dreiddio  i  ddyfn- 
deroedd  dirgeledigaethau'r  holl  greadigaeth,  a  chwilio 
allan  ddirgelion  yr  holl  gelfyddydau  a  chywreinwaith,  yn 
enwedig  os  digwydd  iddynt  gael  allan  ryw  ddyfais  neu 
ddychymmyg  newydd  !  Ac  os  bydd  dynion  yn  cael  y  fath 
ddy  wenydd  yn  nysgeidiaeth  a  gwybodaeth  y  byd  hwn,  pa 
faint  mwy  hyfrydja  rhagorol  yw  gwybodaeth  o  Dduw  a 
Christ !  Os  ydyw  dysgeidiaeth  ddynol  yn  ymddangos  mor 
hardd,  fel  nad  ydyw  trachwantau'r  cnawd  ond  gwael,  dis- 
tadl,  a  dirmygedig,  mewn  cyífelybiaeth  iddi,  pa  gymmaint 
mwy  gogoneddus  yw  gwybodaeth  o  Dduw  a  dirgelion 
teyrnas  nefoedd!  Pan  fydd  rhyw  un  ag  sy'n  caru  dysg- 
eidiaeth,  ac  yn  hoíf  ganddo  ddarllen,  yn  cael  hyd  i  ryw 
lyfr  difyr,  buddiol,  a  dysgedig,  mor  awyddus  a  fydd  i'w 
astudio  nos  a  dydd,  hyn  oni  byddo'n  anghoíìo  bwyd,  a 
diod,  a  chysgu !  Y  fath  hyfrydwch,  gan  hynny,  fydd  ar 
ddeheulaw  Duw,  lle  y  cawn  wybod  ar  unwaith  bob  peth 
ag  sydd  i'wwybod!"  CydgyíFelyber  hefyd  ddywenydd 
moesoldeb  a  serchiadau  naturiol  â  hyfrydwch  y  nef.  Pa 
ddigrifwch  a  gafodd  llawer  o  ethniciaid  dwys  a  myfyriol, 
yn  y  rheolau  a'r  ymarferiad  o'r  dyledswyddau  moesol,  fel 
ag  y  cyfrifent  hwnnw,  yn  unig,  yn  ŵr  gonest,  yr  hwn  a 
wnai  yn  dda,  ac  a  fyddai  fyw  yn  gyfiawn,  yn  unig  o  gar- 
iad  at  rinwedd,  ac  nid  rhag  ofn  cospedigaeth.  Ië,  cym- 
maint  oedd  gwerth  rhinwedd  moesol  yn  eu  golwg,  fel  y 
tybient  mai  yn  hynny  yr  oedd  y  daioni  pennaf  yn  sefyll ! 
Meddwl,  gan  hynny,  y  fath  ragoriaeth  a  fydd  yn  ein  nefol 
berífeithrwydd,  ac  hefyd  yn  nigrëedig  berífeithrwydd  Duw, 
yr  hwn  a  gawn  ei  weled !  Pa  mor  hoff  a  hyfryd  yw'r  ym- 
arferiad  o  gariad  naturiol,  pa  un  ai  tuag  at  ein  plant,  ein 
rhieni,  ein  gwyr,  neu  ein  gwragedd,  neu  ein  perthynasau 
agosaf  ac  anwylaf !  Os  oedd  Dafydd  yn  medru  dywedyd 
am  Jonathan,  "  Rhyfeddol  oedd  dy  gariad  i  mi,  tu  hwnt  i 
gariad  gwragedd,"  ac  os  oedd  "  enaid  Jonathan  wedi  ym- 
gylymmu  wrth  enaid  Dafydd,"  (1  Sam.  18  :  1,)  ac  os 
oedd  gan  Crist  ei  hun  un  disgybl  yr  hwn  a  fawr  gerai,  ac 

a  fyddai  arferol  o  bwyso  ar  ei  fynwes,  ac  os  ydyw  cariad 
ein  cyfeillion  a'n  perthynasau  daearol  mor  hoff  a  dymunol 
gennym,  pa  faint  mwy  hyfryd  a  fydd  cariad,  a  chymdeith- 
as,  ac  ewyllys  da'r  Goruchaf,  a'n  perthynas  agos  i  Iesu 
Grist,  a'n  cymmundeb  ag  ef,  a'r  cariad  a'r  cyfeillgarwch 
a  fydd  rhyngom  â'r  seintiau  yn  y  nefoedd  ì  Yn  ddiau, 
fe  fydd  hwn  yn  amgenach  cyfeillgarwch,  a'r  rhai  hyn  yn 
gyfeillion  mwy  dymunol  a  pharhaus,  nac  un  a  fu  erioed 
dan  haul,  ac  fe  fydd  ein  serchiadau  tuag  at  ein  Tad  nefol 
a'n  Hiachawdwr  bendigedig  (ond  yn  enwedig  eu  cariad 
hwy  tuag  attom  ni)  yn  rhagori  ar  ddim  a  welwyd  yma 
erioed.  Os  ydyw  cadernid  angelion  gymmaint  mwy  na 
nerth  dynion,  fel  y  gallai  un  angel  ddinystrio  lliaws  mawr 
o  bobl,  felly  hefyd  yn  ddiau  y  bydd  y  serchiadau  ysprydol 
a  gawn  ni  y  pryd  hynny,  yn  alluog  i  garu  fìl  o  weithiau 
yn  fwy  pur,  gwresog,  a  ífyddlon,  nag  y  gallwn  ni  yrawn. 
Ac  megis  ag  y  mae  holl  briodoliaethau  a  gweithredoedd 
Duw  yn  anolrheinadwy  ac  uwchlaw  amgyffred  dyn,  felly 
hefyd,  yn  yr  un  modd,  y  mae  ei  gariad ;  ac  efe  a'n  câr  ni 
yn  anfeidrol  fwy  na'n  cariad  mwyaf  perffaith  ni  tuag  atto 
ef.  A  pha  mor  fawr  a  fydd  ein  dedwyddwch  yn  y  gwaith 
o  garu  Duw,  a  chael  ein  caru  ganddo ! 

§  6. ,  Cymherwch  hefyd  holl  ragoriaethau'r  nefoedd  â 
gweithredoedd  gogoneddus  y  greadigaeth  y  rbai  y  mae 
ein  llygaid  yn  eu  canfod.  Y  fath  ddoethineb,  a  gallu,  a 
daioni,  sydd  i'w  gweled  ymhob  peth  !  Ymha  fath  fodd 
rhyfeddol  y  mae  mawredd  y  Creawdwr  yn  ymddangos 
ynghreadigaeth  y  byd  !  Pa  mor  fawr  yw  ei  weithredoedd 
yn  ngolwg  pawb  a'u  hoffant !  Salm  111:2.  Y  fath  gyw- 
reinrwydd  Dwyfol  sydd  i'w  weled  yngwneuthuriad  cyrph 
dynion  ac  anifeiliaid  !  Y  fath  ryfeddol  gywreinrwydd  sy'n 
ymddangos  ymhob  planhigyn  !  a  godidawgrwydd  ymhob 
llysieuyn  y  maes  !  Y  fath  harddwch  mewn  blodau ! 
Gymmaint  amrywioldeb  a  buddioldeb  mewn  llysiau,  dail, 
planhigion,  ffrwythau,  a  mwn  metteloedd  !  Y  rhyfedd- 
odau   dirifedi  sydd  yn  ac  o  fewn  y  ddaear,  a'r   aneirif 

greaduriaid  sy'n  byw  ynddi  ac  arni!  Gynnifer  o  gread- 
uriaid  sy'n  tramwyo  llwybrau'r  moroedd  !  Y  fath  ryfedd- 
odau  yn  eigion  y  dyfnder  mawr !  a  chynhyrfiad  y  dyfr- 
oedd,  y  rhai  nid  allant  fod  yn  llonydd ;  y  llanw  a'r  trai ; 
anfesuredig  ddyfnder  a  meithder  y  môr ;  cyfnewidiad  ac 
adganlyniad  tymhorau'r  flwyddyn,  y  gwanwyn  a'r  hydref, 
haf  a  ganaf!  Meddwl,  gan  hynny,  am  y  pethau  hyn  oll,  y 
rhai  nid  ydynt  ond  megis  gweinidogion  i  ddyn  pechadur- 
us  ;  ac  os  ydyw'r  rhai  hyn  mor  llawn  o  ryfeddodau,  budd- 
ioldeb,  a  daioni,  pa  faint  mwy  rhyfeddol  a  gogoneddus  yw 
preswylfod  y  Duw  byw,  a'r  lle  a  barottowyd  i'r  rhai  cyf- 
iawn  wedi  eu  perífeithio  gyda  Christ !  Y  fath  addurniant  a 
gogoniant  sydd  yn  y  lleiaf  o'r  ser  uchod  !  Y  fath  gyrph  ys- 
plennydd  anfeidrol  yw'r  lleuad  aphob  un  o'r  planedau  !  Y 
fath  ddisgleirdeb  gogoneddus,  ac  uwchlaw  amgyífred  dyn, 
sydd  i'r  haul !  Ond  pa  beth  yw'r  rhai  hyn  oll  i'w  cyflfel- 
ybu  â  gogoniant  y  nefoedd !  Yr  haul  disglaer  uchod  y 
pryd  hynny  a  droir  heibio  megis  afreidiol;  canys  ni  fydd 
ei  oleuni  ond  tywyllwch  i'w  gyífelybu  â  gogoniant  tŷ  ein 
Tad  nefol.  Ië,  myfi  fy  hun  a  gaf  y  fraint  o  fod  mor  ogon- 
eddus  a'r  haul  accw.  Nid  yw'r  holl  ddaear  ond  troed- 
faingc  fy  Nhad  nefol.  Nid  y w'r  tarannau  mwyaf  dychryn- 
adwy  ddim  i'w  cyffelybu  i'w  lais  arswydus  ef.  Nid  ydyw'r 
gwyntoedd  mwyaf  nerthol  ddim  eilfydd  i  anadl  ei  enau. 
Os  ydyw'r  Arglwydd  mor  rhyfeddol  a  derchafadwy  yn  ei 
weithredoedd  tymhorol,  yn  anfon  y  cynnar  a'r  diweddar 
wlaw,  a  pheri  i'w  haul  godi,  a  thywynnu,  a  machludo  ar 
y  drwg  a'r  da,  ar  y  cyfiawn  a'r  anghyfiawn,  pa  faint  mwy 
rhyfeddol  a  gogoneddus  a  fydd  efe,  pan  na  fyddo  haul 
mwyach,  ond  efe  ei  hun  a  fydd  yn  oleuni'r  Ue,  ac  a  fydd 
yn  tywynnu  ar  angelion  a  seintiau  yn  unig  !  Bydded  i  ti 
hefyd  gydgymharu'r  mwyníant  a'r  gwynfyd  sydd  uchod  â 
rhyfeddodau  Rhagluniaeth  yn  yr  eglwys  ac  yn  y  byd. 
Onid  oedd  yn  rhyfeddod  mawr  gweled  y  môr  yn  sefyll 
megis  mûr  ar  y  llaw  ddehau  ac  ar  yr  aswy,  a'r  tir  sych  yn 
ymddangos  yn  y  canol,  a  phlant  Israel  yn  myned  trwodd 

yn  ddiogel,  a  Pharaoh  a'i  holl  luoedd  yn  boddi  yn  y  dyfr- 
oedd  ì  neu  weled  plâau'r  Aipht,  neu'r  dwfr  yn  pistyllio 
allan  o'r  graig,  neu  wlawio  manna  a  sofl-ieir  o'r  nefoedd, 
neu  weled  y  ddaear  yn  agor  ac  yn  llyngcu'r  annuwiolion 
hynny  (a'u  cynnulleidfa)  Corah,  Dathau,  ac  Abiramî 
Etto  nyni  a  gawn  weled  pethau  llawer  mwy  rhyfeddol 
na'r  rhai  hyn ;  ac  nid  yn  unig  mwy  rhyfeddol,  ond  hefyd 
mwy  hyfryd  a  dymunol.  Canys  ni  fydd  yno  ddim  gwaed 
na  digofaint  yn  gymmysg  â'r  gweithredoedd  hynny ;  ac 
ni  fydd  achos  i  ni  waeddi  allan  gyda  gwyr  Beth-semes, 
"í  Pwy  a  ddichon  sefyll  yn  wyneb  yr  Arglwydd  Dduw 
sanctaidd  hwn  V  1  Sam.  6  :  20.  Mor  rhyfedd  oedd  gweled 
yr  haul  yn  sefyll  yn  llonydd  yn  y  ffurfafen,  neu  weled 
deial  Ahas  yn  myned  ddeg  o  raddau  yn  ei  hol !  Ond  nyni 
a  gawn  weled  pethau  mwy  na'r  rhai  hyn  oll ;  canys  nyni 
a  gawn  fyw  yn  dragywydd,  pan  fydd  yr  haul  hwn  wedi 
darfod ;  a  gweled  yr  hyn  a  fydd  yn  haul  mwy  rhagorol, 
ac  yn  oleuni  a  gogoniant  y  nefoedd.  Y  fath  ddynion  rhyf- 
eddol  a  fyddem  yn  y  byd  pe  medrem  gael  gwlaw  neu 
sychder  wrth  ein  gweddiau  ;  neu  alw  tân  o'r  nefoedd, 
megis  Elias,  i  ddinystrio  ein  gelynion  ;  (2  Bren.  1  :  12 ;) 
neu  wneuthur  gwyrthiau,  iachâu  clefydau,  neu  siarad 
amryw  ieithoedd,  megis  yr  apostolion  !  Etto  ni  fyddai'r 
holl  bethau  hyn  ond  llai  nâ  dyddim  at  y  rhyfeddodau  a 
gawn  ni  eu  gweled,  a'r  gwyrthiau  a  gawn  ni  eu  gwneuth- 
ur,  a  bod  yn  feddiannol  o  honynt,  pan  yr  awn  i  gyfan- 
neddu  gyda  Duw;  a'r  rhai  hynny  a  fyddant  i  gyd  oll  yn 
rhyfeddodau  o  ddaioni,  a  gwyrthiau  o  gariad.  Ië,  nyni 
ein  hunain  a  fyddwn  yn  wrthddrychau  o  drugaredd,  a 
haelioni,  a  chariad  mwy  rhyfeddol  na'r  rhai  hyn  i  gyd  oll. 
Jonah  a  gyfodwyd  wedi  iddo  fod  ond  yn  unig  dridiau  yn 
mol  y  morfil;  ond  nyni  a  gyfodir  wedi  i  ni  fod  lawer  o 
flynyddoedd  yn  pydru  yn  y  llwch ;  a'r  llwch  hwnnw  a 
ddyrchefir  i  fod  yn  fwy  gogoneddus  a  disglaer  na'r  haul ; 
a'r  gogoniant  hwnnw  ni  dderfydd,  ond  a  bery  i  bob  tra- 
gywyddoldeb !  Yn  ddiau,  ped  ystyriem  ond  rhagluniaethau 

beunyddiol  a  chyffredin,  sef  cylchdroad  y  rhodau  mawrion 
hynny,  yr  haul  a'r  Ueuad,  a'r  ddaear,  a'r  gallu  anfeidrol 
ag  sy'n  eu  cynnal  yn  eu  lle ;  ymchwydd  a  gosteg  y  môr, 
gan  lanw  a  thrai,  neu  dymhestloedd;  dyfrhau'r  ddaear  â- 
gwlaw  megis  gardd  yr  Arglwydd  :  rheoli  a  lly  wodraethu'r 
byd  terfysglyd,  afreolus,  pechadurus  hwn;  a  rhyfeddodau 
mawrion  eraill,  dirifedi,  o  waith  y  Creawdwr  mawr.  Ond 
pa  beth  ydyw  y  rhai  hyn  mewn  cymhariaeth  i  Seion  Duw, 
a  chael  golwg  ar  y  Dwyfol  Fawrhydi,  a  sefyllfa,  a  threfn, 
a  graddau  yr  holl  lu  nefolaidd  ì  A  chwanega  at  y  rhai  hyn 
yr  amryw  ragluniaethau  neillduol,  y  rhai  a  dderbyniaist  ti 
dy  hunan  yn  dy  fywyd,  a  chennyt  fawr  achos  i  gadw  coffa 
am  danynt ;  ac  ystyria,  er  mor  werthfawr  oeddent,  na  fydd- 
ant  yn  haeddu  eu  cyffelybu  i'r  gogonìant  a  ddatguddir  i  ni, 
y  bendeithion  annhraethol  mwy  gwerthfawr  sydd  uchod. 
Bwrw  olwg  dros  y  trugareddau  a  dderbyniaist  yn  dy  ieu- 
engctyd,  mewn  canol  oed,  yn  amser  hawddfyd  ac  adfyd, 
mewn  amryw  leoedd  a  sefyllfa,  a  llawer  o  honynt,  nid  yn 
unig  i  ti  dy  hun,  ond  hefyd  i'th  berthynasau  !  Onid  oedd- 
ent  oll  yn  rhagorol  ac  yn  aneirif,  yn  werthfawr  ac  yn 
ddymunol  ì  Mór  felus  fu  i  ti  pan  gymerodd  Duw  ymaith 
dy  amheuon  ;  y  gwasgarodd  dy  ofnau  ;  y  rhagfìaenodd  yr 
anghyfleusderau  i  ba  rhai  y  buasai  dy  gynghor  dy  hun  yn 
dy  fwrw ;  yr  esmwythaodd  dy  ofidiau;  yr  iachäodd  dy 
afiechyd;  ac  y  cododd  di  i  fyny  megis  o  angeu  a'r  bedd  ! 
ac  ystyria  ynot  dy  hun,  "  A  oedd  yr  holl  bethau  hyn  mor 
felus,  mor  anwyl  a  gwerthfawr,  fel  ag  y  buasai  fy  mywyd 
hebddynt  yn  un  ystod  parhaus  o  helbul  a  thrallod  ì  A 
ddarfu  i'w  ragluniaethau  ef,  ar  y  ddaear,  fy  nghyfodi  mor 
uchel,  a'i  diriondeb  fy  nyrchafu  1  Ac  os  oedd  y  pethau 
hyn  mor  ddymunol  ar  y  ddaear,  pa  faint  mwy  hyfryd  a 
dymunol  a  fydd  ei  bresenoldeb  gogoneddus  ef  yn  y  nef- 
oedd  !  A  pha  mor  uchel  y  bydd  i'w  gariad  tragywyddol 
fy  nyrchafu !  A  pha  mor  fawr  y  caf  fy  anrhydeddu,  pan 
gaffwyf  fy  nerbyn  i  gymmundeb  gwastadol  gydag  ef !  Ac 
os  ydwyf  yn  mwynhau  y  fath  drugareddau  a  bendithion 

'gwerthfawr,  ar  fy  nhaith  a'm  pererindod,  ac  yngwlad  fy 
ngelynion,  pa  mor  annhraethol  fwy  gwerthfawr  a  gogon- 
eddus  a  fydd  y  rhai  hynny  y  caf  fy  ngwneuthur  yn  gyfran- 
nog  o  honynt  pan  ddelwyf  i'm  cartref,  a  phan  y  caf  fyned 
i  mewn  yn  fuddugoliaethus  i  breswylfod  tragywyddol  fy 
Nhad  nefol  ì  Ac  os  ydyw  Duw  yn  cyfrannu  cymmaint  i 
mi  sydd  bechadur,  yma  yn  y  byd,  pa  faint  mwy  a  rydd 
efe  i  mi,  pan  fyddwyf  yn  sant  wedi  fy  mherffeithio  mewn 
gogoniant!  Osydwyfwedi  derbyn  cymmaint,  a  minnau 
mor  bell  oddiwrtho,  pa  faint  mwy  a  gaf  eu  derbyn  pan 
ddelwyf  i'w  ŵydd  ac  i'w  bressenoldeb  gogoneddus,  a  lle 
y  caf  sefyll  yn  dragywydd  o  flaen  ei  orseddfaingc  !"  i 

!  §  7.  Cymhara  hefyd  y  cyssuron  hynny  a  dderbyniaist 
yma  oddiwrth  yr  ordinhadau  sydd  yn  dy  ddwylaw  â'r 
llawenydd  hwnnw  a  fwynheir  gan  y  seintiau  yn  y  nef. 
Onid  ydyw'r  Bibl  wedi  bod  yn  fíynnon  agored,  allan  o  ba 
un  y  mae  cyssuron  yn  rhedeg  ddydd  a  nos  %  A  pha  gys- 
suron,  addas  i'th  gyflwr,  a  ddaethant  i'th  feddyliau,  fel  y 
gellit  ddywedyd  gyda  Dafydd,  "  Oni  b'ai  fod  dy  ddeddf 
yn  hyfrydwch  i  mi,  yna  darfuasai  am  danaf  yn  fy  nghys- 
tudd  !"  Meddwl  ynte, — os  yw  ei  air  mor  llawn  o  gyssur- 
on,  pa  faint  mwy  y  ífynhonnau  dihyspydd  hynny  ag  sydd 
ynddo  ef  ei  hun  !  Ac  os  ydy w  ei  lythyrau  mor  ddymunol 
a  hyfryd,  pa  mor  ogoneddus  fydd  ei  bresennoldeb !  Os 
ydyw  ei  addewidion  mor  anwyl  a  chyssurus,  pa  faint  mwy 
a  fydd  y  cyflawniad  o  honynt !  Os  ydyw  testament  (ew- 
yllys)  ein  Harglwydd,  a  siarter  (ysgrifen-fraint)  y  deyrnas 
mor  werthfawr  a  dymunol,  pa  faint  mwy  a  fydd  y  cyflawn 
fwynhad  a'r  meddiant  o  honi !  Ystyria  ymhellach  y  fath 
gyssur  a  hyfrydwch  a  gefais  wrth  wrando  pregethiad  y 
gair !  pan  yr  oeddwn  yn  eistedd  dan  weinidogaeth  dysg- 
awdwr  duwiol  a  ftyddlon,  llym  ac  argyhoeddiadol,  yn  iawn 
gyfrannu  gair  y  gwirionedd,  ac  yn  ei  addasu  at  bob  achos 
a  chyflwr ;  y  modd  yr  oedd  fy  nghalon  yn  cynhesu  wrth 
dderbyn  budd,  a  lleshad,  a  chyssur  i'm  henaid !  Meddyl- 
iais,  lawer  tro,  fy  mod  megis  ynghyntedd  y  nefoedd.    Pa 

sawl  gwaith  yr  aethum  i'r  gynnulleidfa  gydag  yspryd  cys- 
tuddiedig,  ac  y  dycbwelais  yn  orfoleddus  !  Pa  sawl  gwaith 
yr  aethum  i  wrando'r  gair    yn  llawn  o  amheuon,  ac  y 
gwelodd  yr  Arglwydd  yn  dda  fy  anfon  adref,  gan  hyder- 
us  gydnabod  ei  gariad  yn  Nghrist !     Y  fath  gyssur  {cor- 
dial)  a  chymhorth  a  gefais  i'm  bywiogi  ymhob  ymdrech ! 
Ac  os  oedd  gwyneb  Moses  mor  ddisglaer,  (Exod.  34  :  30,) 
pa  faint  mwy  gogoneddus  a  fydd  gwyneb  Duw  !    Ac  os 
oedd  traed  y  rhai  hynny  ag  oedd  yn  "efengylu  ac  yn  cy- 
hoeddi  heddwch  mor  weddaidd,"  (Esay,  52  :  7,)  pa  faint 
mwy  hyfryd  a  siriol  a  fydd  gwyneb  Ty wysog  tangnefedd  ! 
Ac  os  yw'r  tryssor  hwn,  mewn  llestri  priddion,  mor  werth- 
fawr,  pa  faint  mwy  a  fydd  hwnnw  ag  sydd  ynghadw  yn 
y  nefoedd  !    Gwyn  fyd  y  llygaid  sydd  yn  gweled  y  peth- 
au  a  welir  yno,  a'r  clustiau  sydd  yn  clywed  y  pethau  a 
glywir  yno  !     Yno  y  caf  glywed  Elias,  Esay,  Jeremiah, 
Ioan,  Pedr,  a  Phaul,  nid  yn  pregethu  i'r  rhai  fu  yn  gwrth- 
wynebu,  mewn  carcharau,  mewn  ymlid,  mewn  gwarad- 
wydd,  ac  amharch,  ond  yn  buddugoliaethu  ac  yn  ymorfol- 
eddu,  gan  glodfori  yr  hwn  a'u  dyrchafodd  i'r  fath  anrhyd- 
edd  a  gogoniant.    Meddwl  hefyd,  mor  fawr  yw'r  fraint  a'r 
hyfrydwch  o  gael  nesâu  at  Dduw  mewn  gweddi,  a  chael 
derbyniad  ganddo !  fy  mod  yn  cael  myned  bob  amser  at 
Dduw,  a  lledu  fy  achos  ger  ei  fron,  ac  agor  fy  holl  galon 
o'i  flaen,  megis  i'r  cyfaill  ífyddlonaf !    Ond  pa  gymmaint 
mwy  fydd  fy  llawenydd,  ac  mor  annhraethol  fy  ngorfol- 
edd,  pan  y  caf  dderbyn  pob  bendithion  heb  eu  gofyn,  ac 
y  bydd  i'm  holl  angenrheidiau  gael  eu  diwallu,  a'm  holl 
drueni  a'm  gofidiau  gael  eu  symmud  ymaith,  ac  y  bydd 
Duw  ei  hun  yn  rhan  ac  yn  etifeddiaeth  i'm  henaid  !    Ond 
am  yr  ordinhad  honno,  sef  y  cymmun  neu  swpper  ein 
Harglwydd,  y  fath  fraint  yw  cael  fy  nerbyn  i  eistedd  wrth 
ei  fwrdd,  a  chael  ei  gyfammod  wedi  ei  selio  i  mi  yno  ! 
Ond  nid  yw'r  holl  ymborth  a'r  cyssur  sydd  i'w  cael  yno, 
ond  i'm  sicrhau  o'r  cyssuron  mwy  pur  a  gwerthfawr  hyn- 
ny  a  gaf  eu  mwynhau  yn  y  nefoedd  !  O  !  pa  mor  anfeidrol 

y  rhagoriaeth  rhwng  swpper  diweddaf  Crist  ar  y  ddaear 
a  swpper  priodas  yr  Oen  yn  y  dydd  mawr  hwnnw  !  Ei 
ystafell  y  pryd  hynny  fydd  nefoedd  y  gogoniant ;  a'r  rhai 
a  fyddant  yn  gweinyddu  iddo,  fydd  yr  holl  luoedd  o  ang- 
elion  a  seintiau  gogoneddus  !  Ni  fydd  yno  yr  un  Judas, 
nac  un  heb  y  wisg  briodas  ;  ond  y  gwir  gredinwyr  isel  a 
gostyngedig  a  gânt  eistedd  gydag  ef,  a'u  gwledd  a  fydd 
cydgaru  a  chydorfoleddu  !  Ac  ynghylch  cymmun  y  saint, 
meddwl  ynot  dy  hun  fel  hyn, — Pa  mor  fawr  yr  adeilad- 
aeth  a'r  hyfrydwch  o  gydfyw  â  Christionogion  profiadol, 
duwiol,  a  gwybodus !  ac  am  y  cyfryw  y  mae  Dafydd  yn 
dywedyd,  "  Yn  y  rhai  y  mae  fy  holl  hyfrydwch  !"  O  mor 
hyfryd  y  cymmundeb,  mor  rhagorol  y  gymdeithas,  a  gaf 
eu  mwynhau  uchod !  Pe  buaswn  yh  cael  gweled  Job  ar 
y  dommen,  y  fath  ryfeddol  amynedd !  ond  pa  faint  mwy 
fydd  fy  llawenydd  o  gael  ei  gyfarfod  mewn  gogoniant ! 
Mor  hyfryd  fuasai  clywed  Paul  a  Silas  yn  canu  yn  y  cyff- 
ion !  ond  gymmaint  hyfrytach  fydd  eu  clywed  yn  canu  yn 
y  nefoedd  !  Y  fath  beroriaeth  hyfryd  a  soniarus  a  wnaeth 
Dafydd  ar  y  delyn  !  ond  pa  faint  mwy  hyfryd  fydd  clyw- 
ed  peraidd  ganiedydd  Israel  yn  y  côr  nefolaidd  !  Gym- 
maint  fuaswn  yn  ei  roddi  am  un  awr  o  hyfryd  ymddidd- 
an  gyda  Phaul,  pan  oedd  newydd  ddisgyn  o'r  drydedd 
nef!  ond  ar  fyrder  caf  weled  y  pethau  hynny  oll  fy  hun- 
an,  a  mwynhau  yr  hyn  oll  a  welaf !  Unwaith  yn  chwaneg, 
meddwl  am  yr  hyfrydwch  y  mae'r  duwiolion  yn  ei  gael 
wrth  ganu  mawl  i  Dduw  : — Beth  pe  buaswn  yn  Ue'r  bug- 
eiliaid,  y  rhai  a  welsant  ac  a  glywsant  y  llu  nefolaidd  yn 
canu,  "  Gogoniant  i  Dduw  yn  yr  uchelder,  ac  ar  y  ddaear 
tangnefedd,  i  ddynion  ewyllys  da  !  ond  myfi  a  gaf  weled 
a  chlywed  pethau  mwy  gogoneddus  na'r  rhai  hyn.  Mor 
ddedwydd  y  buaswn  yn  cyfrif  fy  hun,  pe  buaswn  yn  clyw- 
ed  Crist  yn  diolch  i'w  Dad !  ond  pa  faint  mwy  dedwydd 
a  fyddaf  pan  ei  clywaf  yn  fy  ngalw  yn  fendigedig !  Os 
oedd  cymmaint  gorfoledd  wrth  ddwyn  yr  arch  yn  o\,  neu 
wrth  adeiladu'r  deml,  pa  faint  mwy  a  fydd  yn  y  Jerusa- 

lem  Newydd !  Os  rhwygai'r  ddaear  gan  swn  y  bobl  yn 
canu  ac  yn  llawenychu  pan  goronwyd  Solomon,  (1  Bren. 
1  :  40,)  pa  fath  floeddio  a  chanu  gorfoleddus  fydd  pan 
ymddangoso  Brenhin  yr  eglwys !  Os,  pan  "  sicrhawyd 
sylfeini'r  ddaear,  y  cyd-ganodd  ser  y  boreu,  ac  y  gorfol- 
eddodd  holl  feibion  Duw,"  (Job,  3  :  87,)  pa  fath  gân  orfol- 
eddus  a  fydd  y  pryd  hynny,  pan  fydd  byd  y  gogoniant  yn 
cael  ei  sylfaenu  a'i  orphen,  pan  fydd  ei  maen  uchaf  yn 
cael  ei  osod,  a  phan  fydd  y  ddinas  sanctaidd  wedi  ei 
haddurno  megis  dyweddi,  sef  gwraig  yr  Oen ! 

§  8.  Bydded  i  ti  hefyd  gyftelybu  neu  gystadlu  y  llawen- 
ydd  y  mae'r  seintiau  yn  ei  gael  yma  ar  y  ddaear,  a'r 
blaen-brawf  o'r  gwir  hyfrydwch  hwnnw  ag  y  maent  yn  ei 
gael  yma  yn  y  byd,  â'r  gorfoledd  a'r  dedwyddwch  par- 
haus  a  gânt  ei  fwynhau  yn  y  nefoedd.  Pa  bryd  y  dat- 
guddiodd  Duw  yr  ychydig  Ueiaf  o  hono  ei  hun  i  un  o'i 
seintiau,  nad  oedd  llawenydd  ei  galon  yn  gyfattebol  i'r 
datguddiad  ì  Yn  y  fath  lesmair  (ecstacy)  o  synnedigaeth 
yr  oedd  Pedr  ar  y  mynydd,  pan  weddnewidiwyd  yr  Iesu! 
ac  y  dywedodd  wrtho,  "  O  Feistr,  da  yw  i  ni  fod  yma ; 
gwnawn  dair  pabell,  un  i  ti,  un  i  Moses,  ac  un  i  Elias." 
Luc,  9  :  33.  Fel  pe  buasai  yn  dywedyd, — Na  fydded  i 
ni  ddisgyn  i  lawr  oddiyma  i  fyned  i  fysg  y  fintai  anfad, 
erlidgar  accw ;  na  ddychwelwn  oddiyma  i'n  cyflwr  gwael, 
helbulus  gynt.  Onid  gwell  o  lawer  i  ni  fod  yma  ì  Onid 
oes  yma  gymdeithas  well,  a  llawer  mwy  hyfryd  a  difyr  ì 
— Yn  y  fath  fodd  y  tra-dyrchafwyd  Paul  gan  yr  hyn  a  wel- 
odd !  Fel  yr  oedd  gwyneb  Moses  yn  disgleirio,  wedi  ei 
fod  yn  llefaru  â'r  Arglwydd  yn  y  mynydd !  Yr  oedd  y 
rhai  hyn  oll  yn  rhyw  ernes,  neu  rag-brofiad,  o'r  gorfoledd, 
ond  nid  oeddent  ond  megis  cysgodau  o'r  gwir  a'r  hyfryd 
fwynhad  a'r  gyflawn  weledigaeth  a  gaf  fi  a'r  holl  seint- 
iau  eu  mwynhau  yn  nefoedd  y  gogoniant.  Pa  cyn  amled 
yr  ydym  wedi  darllen  a  chlywed  am  seintiau,  ar  eu  gwely 
angeu,  mor  llawn  o  orfoledd  ag  a  allai  eu  calonnau  gyn- 
nwys ;  a  phan  fyddai  eu  cyrph  mewn  dygn  boen  a  blin- 


382  NEFOL   FYFYRDOD     TRWY 

der,  eu  heneidiau  a  fyddent  mor  llawn  o  ddiddanwch,  a'u 
hysprydoedd  o  orfoledd,  nes  yr  oedd  eu  llawenydd  yn 
rhagori  cymmaint  ar  eu  gofid,  fel  na  fyddent  yn  teimlo 
oddiwrth  eu  dioddefiadau  !  Ac  os  ydyw  marworyn  oddi- 
ar  yr  allor  mor  ogoneddus,  hyd  yn  nod  mewn  môr  o  hel- 
bulon,  pa  faint  mwy  a  fydd  y  gogoniant  ei  hun  ?  O!  y 
gorfoledd  a  gafodd  y  merthyron  ei  brofi  yn  y  fílammau ! 
Cig  a  gwaed  oeddent  hwy  fel  ninnau  ;  a  pha  mor  werth- 
fawr  a  rhagorol  oedd  y  gras  hwnnw  ag  oedd  yn  llenwi  eu 
hysprydoedd  â  llawenydd,  pan  yr  oedd  eu  cyrph  yn 
llosgi !  Meddwl,  O  ddarllenydd,  yn  dy  fyfyrdodau, — Yn 
ddiau,  rhyw  rag-brofiad  hynod  o'r  gogoniant  hwnnw  oedd 
yn  gwneuthur  fflammau  'r  tân  yn  ddiniwed,  a  brenhin  y 
dychryniadau  yn  ddymunol.  Pa  mor  annhraethol  hyfryd 
gan  hynny  yw'r  gogoniant  ei  hun  !  Pa  mor  fendigedig 
yw'r  orphwysfa  honno,  pan  yr  oedd  y  meddwl  am  dani'n 
gwneuthur  i  Paul  ewyllysio  ymadael  a  bod  gyda  Christ ; 
ac  yn  tynnu  serchiadau'r  seintiau  yn  y  cyfryw  fodd,  fel  na 
fyddent  yn  barnu  eu  hunain  yn  gyflawn  happus,  hyd  oni 
byddent  wedi  meirw  !  A  gaiff  Saunders  gofleidio'r  pawl, 
a  gwaeddi,  Croesaw'r  groes  !  ac  oni  chaf  fi  groesawu  fy 
nedwyddwch  mewn  modd  mwy  hyfryd,  a  gwaeddi,  Croes- 
aw'r  goron  ?  A  gaiíf  Bradford*  gusanu'r  ífagodau,  (neu 
syppiau  briwydd,)  ac  oni  chaf  fi  gusanu'r  Iachawdwr  % 
Ac  a  oedd  un  ferthyres  dlawd  arall  yn  gorfoleddu  ei 
bod  wedi  cael  rhoddi  ei  thraed  yn  yr  un  cyífion,  lle  yr 
oedd  Mr.  Philpot  wedi  bod  o'i  blaen  hi !  ac  oni  fydd  i  mi 
orfoleddu  y  bydd  i'm  henaid  gael  cyd-gyfanneddu  mewn 
gogoniant  gyda  Christ  a'i  apostolion,  y  rhai  a'm  rhagflaen- 
asant !  Ac  a  oedd  tân  a  fíagodau,  carcharau  ac  alltud- 
iaeth,  gwatwar  creulon  a  fnangellau,  yn  fwy  dymunol 
gan  y  duwiolion  gynt,  nag  ydyw  Crist  a  gogoniant  i  mi  ì 
JVa  atto  Duw. 


O  barthed  y  gwyr  uchod,  gwel  Lyfr  y  Merthyron. 

§  9.  Cydgymhara  ogoniant  yr  eglwys  yma  ar  y  ddaear 
â  gogoniant  teyrnas  Crist  yn  y  nefoedd,  a  chyflwr  isel  a 
gostyngedig  Crist  yn  y  byd  â'i  ddyrchafiad  gogoneddus 
yn  y  nefoedd.  Os  oedd  yr  hyn  a  ddioddefodd  Crist  yma 
yn  y  byd  yn  lle  pechaduriaid  morrhagorol  ac  anrhydedd- 
us,  pa  faint  mwy  gogoneddus  yw  efe  yn  ei  ddyrchafiad  ar 
ddeheulaw'r  Tad  !  Os  ydyw'r  eglwys  yn  ymddangos  mor 
hardd  a  gogoneddus,  pan  y  mae  hi'n  ddarostyngedig  i 
bechod,  ac  ymysg  ei  gelynion  yma  yn  y  byd,  pa  faint  mwy 
hardd  a  gogoneddus  a  fydd  hi  ymhriodas  yr  Oen !  Mor 
rhyfeddol  yr  oedd  Mab  Duw  pan  gymmerodd  arno  ag- 
wedd  gwas !  Canys  pan  ei  ganed,  rhaid  oedd  i  seren 
newydd  ymddangos,  a  thywys  y  dieithriaid  i'w  addoli  yn 
y  preseb ;  a  rhaid  oedd  i  lu  nefolaidd  ganu  a  chlodfori  o 
herwydd  ei  enedigaeth ;  a  phan  yr  oedd  yn  blentyn,  yr 
oedd  yn  rhaid  iddo  holi  ac  atteb  y  doctoriaid,  a  dadleu  â 
hwynt;  a  phan  ddechreuodd  ei  swydd,  efe  a  drodd  y 
dwfr  yn  win ;  efe  a  borthodd  filoedd  âg  ychydig  dorthau 
ac  ychydig  bysgod ;  efe  a  lanhaodd  y  gwahan-gleifion,  efe 
a  iachaodd  y  cleifion  a'r  clofnon,  a  roddodd  olwg  i'r  deill- 
ion,  ac  a  gyfododd  y  meirwon.  Pa  gymmaint  mwy  rhag- 
orol  gan  hynny  a  fydd  ei  nefol  ogoniant !  Os  torrasant 
gangau  o'r  gwýdd,  ac  os  taenasant  hwynt,  ynghyda'u  dill- 
ad,  ar  hyd  y  ífordd,  gan  waeddi  Hosanna,  pan  oedd  efe 
yn  myned  i  mewn  i  Jerusalem,  gan  eistedd  ar  asyn,  pa 
gymmaint  fydd  gorfoledd  y  saint,  pan  ddaw  efe  yngogon- 
iant  ei  Dad,  gyda'i  angelion  sanctaidd  ?  Os  bu  i'r  rhai  hyn- 
ny  a'i  clywsant  ef  yn  pregethu  efengyl  y  deyrnas,  gyfadd- 
ef,  "  Ni  lefarodd  neb  erioed  fel  y  dyn  hwn,"  oni  fydd  i'r 
rhai  hynny,  a  welant  ei  fawrhydi  yn  y  deyrnas,  ddywed- 
yd,  Nis  gwelwyd  erioed  ogoniant  fel  y  gogoniant  hwn  % 
Os  syrthiodd  ei  elynion  i  lawr  pan  ddaethant  i'w  ddal,  ac 
os  crynodd  y  ddaear  pan  roddodd  efe  i  fynu'r  yspryd,  ac 
y  rhwygodd  llen  y  deml,  y  bu  diffyg  ar  yr  haul,  a  thy- 
wyllwch  ar  yr  holl  ddaear,  ac  y  cyfododd  cyrph  y  saint; 
ac  os  cyfaddefodd  y  rhai  oedd  yn  sefyll  yno,  "  Yn  wir, 

Mab  Duw  ydoedd  hwn,"  0  !  y  fath  ddydd  a  fydd  hwnw, 
pan  y  bydd  raid  i'r  meirw  gyfodi  o'u  beddau,  a  sefyll  ger 
ei  fron ;  pan  y  bydd  iddo  ef  "  etto  unwaith  gynhyrfu,  nid 
yn  unig  y  ddaear,  ond  y  nef  hefyd ;"  (Heb.  12  :  26;)  pan 
fydd  i'r  haul  gael  ei  gymraeryd  o'r  íTurfafen,  a  chael  ei  or- 
chuddio  yn  dragywyddol  gan  dra-rhagorol  lewyrch  ei  og- 
oniant  ef;  a  phan  y  bydd  i  bob  tafod  ei  gyffesu  ef  yn  Ar- 
glwydd  ac  yn  Frenhin  !     Os  collodd  angeu  a'r  bedd  eu 
hawdurdod  pan  gyfododd  Crist  o  feirw,  ac  os  dychrynodd 
y  ceidwaid,  ac    yr  aethant  megis  dynion   meirwon  pan 
dreiglai'r  angylion  ymaith  y  maen ;  ac  os  aeth  rhai  a  dy- 
wedyd  hyn  i'r  disgyblion  ;  ac  os  esgynodd  efe  i'r  nefoedd 
yn  eu  gŵydd  hwy;  os  oedd  efe  mor  rhyfeddol  a  hyn,  pan 
yr  oedd  ar  y  ddaear,  pa  gymmaint  mwy  gallu,  a  goruch- 
afiaeth,  a  gogoniant,  y  mae  efe  yn  eu  meddiannu  yn  y  nef- 
oedd,  a'r  rhai  y  cawn  ninnau  hefyd  y  fraint  o'u  cyd-fedd- 
iannu  âg  ef  yn  dragywydd  !    Ac  os  oedd  ychydig  bysgod- 
wyr  tlodion,  a   gweithwyr   pebyll,  ar  ol  ei  ymadawiad 
oddiwrthynt,  yn  gwneuthur  gwyrthiau  yn  ei  enw,  yn  iach- 
au'r  clofnon,  y   deillion,  y  cleifion,  a'r   anafus,  yn  agor 
carcharau,  yn  gorchfygu  y  rhai  anufudd,  yn  codi'r  meirw, 
ac  yn  gwaradwyddo  eu  gwrthwynebwyr,  y  fath  fyd  rhy- 
feddol  a  fydd  hwnnw,  lle  y  bydd  pob  un  yn  gallu  gwneyd 
gweithredoedd  mwy  na'r  rhai  hyn  !    Os  oedd  y  fath  aw- 
durdod  yn  cydfyned  â  phregethiad  yr  efengyl,  fel  ag  yr 
oedd   yn   egluro    bwriadau'r  calonnau,  yn  darostwng  y 
pechadur  balch,  ac  yn  gwneyd  i'r  cyndyn  a'r  gwargaled 
grynu ;  os  oedd  yn  gwneuthur  i'r  swynwyr  losgi  eu  llyfr- 
au,  i  eraill  werthu  eu  tiroedd,  a  dwyn  yr  arian  a'u  gosod 
wrth  draed  yr  apostolion ;  os  oedd  pregethiad  yr  efengyl 
yn  argyhoeddi  ac  yn  troi  miloedd,  ac  yn  aflonyddu'r  byd, 
a'r  carcharor  wrth  amddiífyn  ei  bun  yn  gwneud  i'r  barnwr 
grynu  ar  y  faingc ;  os  oedd  gan  Grist  a'i  apostolion  y  fath 
awdurdod  yma  ar  y  ddaear ;   ac  os  oeddent  yn  y  cyfryw 
anrhydedd  yn  amser  eu  darostyngiad,  a'r  pryd  yr  oedd- 
ent  wedi  ymostwng  i  ddioddef  a  chael  eu  dianrhydeddu ; 

pa  mor  arddercbogfydd  yr  olwg  arnynt !  pa  mor  ddiderf- 
yn  eu  llywodraeth !  pa  mor  fawr  eu  dyrchafiad  yn  eu 
teyrnas  a'u  gogoniant ! 

§  10.  Bydded  i  ti  ystyried  hefyd  y  rhagoriaeth  mawr 
rhwng   y  cyfnewidiad  gogoneddus  a  fydd  arnat  yn  nydd 
dy  oruchafiaeth  yn  y  nefoedd,  â'r  cyfnewidiad  hwnnw  a 
wnaeth  Duw  ar  dy  galon  trwy  ei  ras,  a  gweithrediad  ei 
Lân  Yspryd,  yn  y  byd  hwn.    Meddwl  fod  y  gronyn  lleiaf 
o  wir  ras  ag  sydd  ynot  o  fwy  gwerth  na  golud  yr  India,  a 
phob  dymuniad  ac  ochenaid  am  Grist  ag  sy'n  dyfod  o'r 
galon,  yn  fwy  gwerthfawr  na  theyrnasoedd  y  byd.    Natur 
newydd,  gyfnewidiedig,  yw   delw  Duw  wedi  ei  hailar- 
graphu  ar  ein  calonnau,  a  Christ  yn  preswylio  ynom,  ac 
Yspryd  Duw  yn  aros  o'n  mewn  !    Pelydr  o  ogoniant  yd- 
yw  o  wyneb  Duw,  a  had   Duw  yn  trigo  ynom ;  a  hyn  y  w 
harddwch  mwyaf  yr  enaid  rhesymmol.    Y   mae  hyn  yn 
dyrchafu  dyn  yn  fwy  na  phob  urddas  ac  na  phob  pendef- 
igaeth ;  yn  ei  addasu  i  ddeall  ewyllys  ei  Wneutburwr,  i 
gyflawni  ei  orchymynion,  ac  i  gael  eî  ddyrchafu  i  ogon- 
iant.    Ac  os  ydy w'r  gronyn  had  mwstard  hwn  mor  werth- 
fawr,  pa  faint  gwerthfawrocach    yw  Pren   y   bywyd  yn 
nghanol  paradwys  Duw  !    Os  ydyw  gwreichionen  o  fyw- 
yd,  yr  hon  sydd  yn  ymdrechu  yn    erbyn  ein  llygredig- 
aethau,  a'r  hon  sy'n  goleuo  allan  ychydig  ddymuniadau 
ac  ocheneidiau,  o  gymmaint  gwerth,  pa  faint  mwy  pur, 
sanctaidd,  a  gogoneddus  yw  Ffynnon  y  bywyd  ei  hun!  Os 
crewyd  dyn  ar  ddelw  Duw,  ac  os   ydyw  efe  etto,  (wedi 
i'r  ddelw  honno  gael  ei  hadnewyddu  mewn  rhan  ar  ei  en- 
aid,)  mewn  ystyr,  yn  tebygu  i'w  Greawdwr,  er  ei  fod  yn 
cael  ei  bwyso  i  lawr  gan  gorph  pechod,  pa  faint  harddach, 
a  gogoneddusach,  a  thebycach  i'r  Duwdod  a  fyddwn,  wedi 
i  ni  fyued  yn  gwbl  rydd  oddiwrth  wendidau,  ac  na  fydd 
ynom  ddim  pechod  !    Os  yw'r  ewyllys  i  fyned  i'r  nefoedd, 
a'r  cariad  tuag  atti,  mor  rhagorol,  pa  faint  mwy  a  fydd  y 
lle  ei  hun !     Os  ydyw  ein  llawenydd,  yr  hwn  sy'n  rhag- 
weled  ac  yn  credu'r  pethau  hyn,  mor  hyfryd  a  dymunol, 

pa  faint  mwy  a  fydd  y  llawenydd  o  gyflawn  fwynhad ! 
Pa  mor  llawen  y  mae'r  Cristion,  pan  y  mae  yn  teimlo  ei 
galon  yn  dechreu  toddi  a  meddalhau  ,ac  yn  ymddattod  o'i 
fewn,  wrth  feddwl  am  anniolchgarwch  ac  anfwyneidd-dra 
pechadurus  dynion  !  canys  y  mae'r  cyfryw  alar  yn  rhoddi 
rhy w  fath  o  drist  lawenydd.  Ond,  O  !  pa  faint  mwy  fydd 
ein  llawenydd,  y  pryd  hynny,  pan  y  cawn  wybod,  caru 
llawenychu,  a  gorfoleddu,  a  hynny  heb  ddim  i'n  blin 
nac  i'n  haflonyddu !  Meddwl  ynot  dy  hun, — Y  fath  gyf 
newidiad  mawr  oedd  i  mi  gael  fy  nghymmeryd  allan  o'r 
cyflwr  y  ganed  fi  ynddo,  ac  ymha  un  yr  oeddwn  wedi  ym- 
sefydlu  trwy  hir  ymarfer,  pan  yr  oedd  miloedd  o  bechod- 
au  yn  barod  i  gyfodi  i'm  herbyn  ;  a  phe  buaswn  farw  yn 
y  cyflwr  hwnnw,  myfi  a  fuaswn  yn  golledig  am  byth !  Y 
fath  ryfeddol  gyfnewidiad  oedd  i  mi  gael  fy  nghyfiawn- 
hau  oddiwrth  yr  holl  droseddau  mawrion  hyn,  a'm  gwared 
oddiwrth  yr  holl  blâau  echryslon  hynny,  a'm  gwneuthur 
yn  etifedd  y  nefoedd  !  Pa  gyn  amled,  pan  y  byddwn  yn 
meddwl  am  fy  adenedigaeth,  y  gwaeddais  allan,  O  ddydd 
gwynfydedig  !  Diolch  i'r  Arglwydd  i  mi  erioed  ei  weled! 
Yn  y  fath  fodd,  gan  hynny,  y  bydd  i  mi  waeddi  allan  yn 
y  nefoedd,  O !  fendigedig  dragy  wyddoldeb  !  a  bendigedig 
fyddo  Duw,  yr  hwn  a'm  dygodd  i  yno. — A  oedd  angelion 
Duw  yn  gorfoleddu  wrth  weled  fy  nhroedigaeth  ì  (canys  y 
mae  gorfoledd  yn  y  nef  am  un  pechadur  a  edifarhao.)  Yn 
ddiau  ynte,  hwy  a  lawenychant  yn  fy  iachawdwriaeth,  a 
phan  y'm  derbynir  i  mewn  i  dŷ  fy  Nhad  nefol. — Nid  yw 
gras  ond  gwreichionen  wedi  ei  chodi  o'r  lludw,  ac  wedi 
ei  dilladu  â  chnawd,  o  olwg  y  byd,  ac  weithiau  wedi  ei 
chuddio  â  llygredigaeth  o'm  golwg  fy  lum  ;  ond  ni  fydd 
fy  nhragywyddol  ogoniant  hwnnw  fel  hyn  dan  gwmmwl, 
na'm  goleuni  dan  lestr,  ond  fel  dinas  ar  fryn,  sef  ar  fynydd 
Seion,  mynydd  Duw. 

§11.  Unwaith  yn  chwaneg,  cymhara'r  llawenydd  a  geì 
di  fwynhau  uchod  â'r  blaen-fírwyth  a'r  blaen-brawf  o  hono 
ag  y  mae'r  Yspryd  wedi  ei  roddi  i  ti  yma.  Onid  egîuròdd 

Duw  ei  hun  mewn  modd  rbyfeddol  i'th  enaid  rai  troion  % 
ac  onid  ollyngodd  efe  ddefnyn  o'i  ogoniant  i  syrthio  ar- 
natl  ac  onid  oeddit  yn  barod  i  ddywedyd,  0  na  byddai 
fel  hyn  bob  amser  ar  fy  enaid  !  Oni  ddarfu  i  ti  erioed 
waeddi  allan,  gyda'r  merthyr  hwnnw,  (ar  ol  hir  a  galarus 
ddisgwyliad,)  "  Y  mae  efe  wedi  dyfod !  y  mae  efe  wedi 
dyfod  !"  Oni  ddarfu  i  ti  erioed,  pan  yr  oeddit  dan  breg- 
eth  ddeíFrous  am  y  nefoedd,  neu  yn  dy  fyfyrdodau  dirgel 
ynghylch  y  lle  bendigedig  hwnnw,  deimlo  dy  ysprydoedd 
gweiniaid  yn  adfywio,  a'th  galon  wan  yn  llonni,  fel  ag  y 
bu  i  ti  gyfodi  dy  ben,  a  goleuni  o'r  nefoedd  yn  llewyrchu 
ar  dy  enaid  %  A  bydded  i  ti  ystyried  ynot  dy  hun,  pa 
beth  yw'r  ychydig  ernes  hyn  i'w  chyífelybu  i'r  etifeddiaeth 
neu'r  cyflawn  fwynhad !  Och !  nid  ydyw  yr  holl  oleuni 
yma,  ag  sy'n  peri  i  mi  synnu  a  gorfoleddu,  ond  megis  can- 
wyll  fechan,  i'm  goleuo  tua'r  nefoedd  trwy  dywyllwch  y 
byd  hwn.  Os  cafodd  rhai  dynion  duwiol  eu  gorchfygu 
yn  y  fath  fodd  gan  lawenydd  nefol,  fel  ag  y  gorfu  iddynt 
waeddi  allan,  "  Aros,  Arglwydd,  attal  dy  law ;  nis  gallaf 
gynnwys  chwaneg  !"  pa  gymmaint,  gan  hynny,  a  fydd  fy 
lìawenydd  yn  y  nefoedd,  pan  y  bydd  fy  enaid  wedi  ei 
addasu  i  weled  ac  i  fwynhau  Duw,  a  hynny  yn  y  fath  fodd, 
fel  pe  byddai  ei  oleuni  yn  ddeng  mil  mwy  na  goleuni  yr 
haul,  y  gallai  fy  llygaid  edrych  arno  yn  dragywydd !  Neu 
os  nad  ydwyt  etto  wedi  profi'r  cyfryw  ragarchwaeth,  (o 
herwydd  nid  y  w  pob  credadyn  yn  cael  ei  phrofi,)  yna  ym- 
arfer  â'r  cyfryw  gyssuron  a  hyfrydwch  ag  a  gefaist,  a 
meddwl  am  danynt,  fel  y  gwybyddot  yn  well  ymha  fodd 
y  gelli  ddirnad,  mewn  rhyw  fesur,  y  gwynfyd  hwnnw  a 
fydd  i  ti  ei  fwynhau  ar  ol  hyn. 

§  12.  (II.)  Yn  awr  yr  wyf  i  ddangos  ymha  fodd  y  mae 
i  nefol  fyfyrdod  gael  ei  hamddffyn  rhag  calon  ddiofal, 
wibiog,  grwydredig.  Ein  gwaith  pennaf,  a  mwyaf  angen- 
rheidiol  tuag  at  hynny,  ydyw  canfod  y  perygl  yr  ydym 
ynddo,  a  hynny  a'n  cyfarwydda  at  y  feddyginiaeth  oreu  a 
mwyaf  addas.  Y  galon  ei  hun  a  fydd  yn  ächos  o'r  rhwystr 

mwyaf  yn  y  gorchwyl  nefolaidd  hwn, — naill  ai  trwy  an- 
ewyllysgarwch  atto, — neu  trwy  fod  yn  wammal  ac  yn  an 
wadal, — neu  trwy  fod  yn  crwydro  yn  aml,  ac  yn  myned 
ar  gyfeiliorn  at  ryw  wrthddrychau  eraill, — neu  trwy  ddi- 
weddu'r  gwaith  yn  ddisymmwth,  cyn  ei  fod  ond  prin  wedi 
dechreu.  Gan  hynny,  os  ydych  yn  gwybod  ac  yn  gweled 
gwerth  y  cyssur  sydd  i'w  gael  yn  y  gwaith,  rhaid  i  chwi 
wrthsefyll  yn  ffyddlon  y  drygau  a'r  rhwystrau  hyn. 

§  13.  (1)  Tydi  a  ganfyddi'n  fuan  fod  dy  galon  mor  an- 
ewyllysgar  i'r  gorchwyl  hwn  ag  i  un  gwaith  arall  yn  y 
byd.  O!  y  fath  esgusodion  a  wna!  y  fath  ddichellion  a 
ymarfera !  y  fath  oedi  a  gwrth-ddadlu,  hyd  yn  nod  wedi 
iddi  orfod  cyfaddef  buddioldeb  y  gwaith  !  Er  hynny  hi  a 
fydd  yn  cymmeryd  arni  ymofyn  ac  ymholi,  pa  un  a  ydyw 
hynny  yn  ddyledswydd  arnom  ai  nad  ydy  w ;  neu,  os 
digwydd  iddi  gyfaddef  fod  hyn  yn  ddyledus  ar  eraill,  etto 
hi  a  ymgais  i'w  hesgusodi  ei  hun.  Fe  allai  y  dywed 
wrthyt,  Gwaith  ydyw  hwn  ag  sydd  yn  berthynol  i  wein- 
idogion  yr  efyngyl,  y  rhai  nid  oes  ganddynt  ddim  arall  i'w 
wneuthur,  neu  i'r  rhai  hynny  ag  sydd  ganddynt  fwy  o 
amser  nag  sydd  gennyt  ti.  Ac  os  gweinidog  fyddi,  hi  a 
ddywed  wrthyt,  Dyledswydd  y  gwrandawyr  ydyw  hon ; 
digon  yw  i  ti  fyfyrio  i'r  diben  i'w  dysgu,  a'u  gwaith 
hwythau  yw  myfyrio  ar  y  pethau  a  glywsant ;  megis  pe 
byddai  hynny  yn  unig  dy  ddyledswydd  di,  sef  parottoi  a 
thrin  y  bwyd,  a'i  osod  ar  y  bwrdd,  a'u  gwaith  hwythau  ei 
fwytto,  ei  dreulio,  (sef  myfyrio  arno,)  a  by  w  arno.  Ac  os 
gwel  na  fydd  hyn  yn  gwneuthur  y  tro,  neu  yn  atteb  y 
diben,  yna  dy  galon  a  fydd  yn  sicr  o'th  adgofio  am  ryw 
waith  arall  â  mwy  o  eisiau  ei  wneuthur,  neu  hi  a'th  esyd 
ynghylch  cyflawni  rhyw  ddyledswydd  arall,  canys  gwell 
ganddi  bob  dyledswydd  na  hon.  Fe  allai  y  dywed  wrthyt, 
y  mae  amryw  ddyledswyddau  eraill  ag  sydd  fwy  pwys- 
fawr  na  hon  ;  ac  o  herwydd  hynny,  rhaid  i  hon  roddi  lle 
i  eraill,  o  achos  nad  oes  gennyt  amser  digonol  at  y  ddau 
waith.    Gorchwylion  cyhoeddus  sydd  fwy  pwysfawr  na 

hon :  astudio  a  phregethu,  i'r  diben  o  achub  eneidiau, 
sydd  raid  eu  dewis  a  gofalu  am  danynt,  o  flaen  y  myfyr- 
dodau  dirgel,  neillduol  hyn ;  fel  pe  na  buasai  gennyt 
hamdden  i  ofalu  am  dy  iachawdwriaeth  dy  hun,  gan  dy 
fawr  ofal  am  eneidiau  eraill ;  neu  o  herwydd  fod  dy 
dosturi  tuag  at  eraill  mor  fawr,  fel  ag  yr  ydwyt  yn  gorfod 
esgeuluso  dy  iachawdwriaeth  dragywyddol  dy  hun.  Ond 
ystyria,  nad  oes  yr  un  fíbrdd  well  i  ni  fod  yn  fuddiol  i 
eraill,  na  thrwy  osod  siampl  dda,  a  gwneuthur  ein  hunain 
y  pethau  ag  yr  ydym  yn  eu  pregethu  i  eraill,  ac  felly  profi 
gwirionedd  ein  hathrawiaeth.  Canys  yn  ddiau  goleuni'r 
nefoedd  yw'r  lle  goreu  i  ni  oleuo  ein  canwyll  wrtho ;  a'r 
nefoedd  (neu  bethau  nefol)  yw'r  llyfr  goreu  i  bob  dyn 
duwiol  ei  astudio.  A  phe  cymmerem  ein  perswadio  i 
astudio  pethau  nefol  yn  amlach,  yna  y  byddai'r  eglwys 
yn  debyccach  o  gael  ychwaneg  o  oleuadau  nefol,  (sef 
gweinidogion  duwiol.)  Canys  pan  fyddom  yn  astudio 
pethau  nefol,  a'n  hysprydoedd  yn  nefol,  yna  ein  pregethau 
a  fyddant  yn  nefol,  a'r  gweinidogion  a  ellir  eu  galw  yn 
dduwinyddion  yn  wir.  Neu  os  na  fydd  gan  dy  galon 
ddim  i'w  ddywedyd  yn  erbyn  y  gwaith,  er  hynny  hi  a 
wna  i  ti  fwrw'r  amser  heibio  mewn  oedi  a  difrawch,  a  thi 
a  fyddi  yn  bwriadu  heddyw  ac  y  fory,  ac  etto  fyth  yn 
cadw  oddiwrth  y  gwaith.  Neu  fe  allai  y  rhydd  i  ti  nag  a 
gwrthodiad  hollol,  gan  haeru  ei  hanewyllysgarwch  yn 
erbyn  rheswm.  Hyn  oll  yr  ydwyf  yn  ei  ddywedyd  am 
y  galon,  cyn  belled  ag  y  mae  hi  etto  yn  gnawdol;  canys 
yr  ydwyf  yn  gwybod,  am  gymmaint  o  honi  ag  sydd  ys- 
prydol,  hi  a  feddylia  am  y  gwaitlr  hwn,  ei  fod  yn  fwy 
melus  a  hyfryd  nac  un  peth  arall  yn  y  byd. 

§  14.  Pa  beth  gan  hynny  sydd  i  ti  i'w  wneuthur  1  A 
wnei  di  hynny,  os  dywedaf  i  ti  %  Canys  oni  ddywedit 
tithau,  yn  y  cyfryw  amgylchiad,  pa  beth  a  fyddai  yn  iawn 
i  mi  i'w  wneuthur  a  gwas  a  fyddai  yn  anewyllysgar  i 
weithio  1  neu  â  cheífyl  a  fyddai  yn  naccau  trafaelio  ]  A 
gadwaf  fi  hwynt  i  ddim  arall  ond  i  edrych  arnynt  ?  Bydd 

ffyddlon,  a  gwna  yr  un  raodd  â'th  galon ;  cymhell  hi  i'r 
gwaith,  ac  na  chymmer  nag;  cerydda  hi  o  herwydd  ei 
hanewyllysgarwch    a'i  hoerfelgarwch,   ac  arfer  dduwiol 
drais  gyda  hi.    Onid  oes  gennyt  lywodraeth  ar  dy  fedd- 
yliau  dy  hun  ì    Ac  onid  gwaith  a  ellych  di  ei  ddewis  neu 
ei  adael  heibio  gan  hynny  ydyw  myfyrdod,  gan  fod  dy 
feddyliau  fel  hyn  dan  lywodraeth  dy  bwyll  a'th  synwyr  ì 
Diammeu  fod  Duw  wedi  rhoddi  i  ti  (gyda'th  natur  new- 
ydd)  ryw  awdurdod  ar  dy  feddyliau.     Neu,  a  ydwyt  ti 
etto  yn  gaethwas  i'th  natur  lygredig  1    Cymmer  gan  hyn- 
ny  yn  llaw  yr  awdurdod  ar  dy  fwriadau  a'th  feddyliau. 
Galw  i  mewn   attat  gymhorth  a  chyfarwyddyd  Yspryd 
Crist,  yr  hwn  ni  fydd  anewyllysgar  i  waith  mor  dda,  ac 
ni  naccâ  ei  gymhorth  yn  y  fath  achos  cyfiawn,    a    dywed 
wrtho,  "  Arglwydd,  yr  ydwyt  wedi  fy  nghynnysgaeddu  â 
rheswm  i  lywodraethu  fy  meddyliau  a'm  serchiadau  :  yr 
awdurdod  a  dderbyniais  arnynt  sydd  oddiwrthyt  ti ;  ac 
yn  awr,  wele  y  maent  yn  naccau  ufuddhau  i'th  awdurdod. 
Yr  ydwyt  wedi  gorchymmyn  i  mi  eu  gosod  hwy  at  y 
gwaith  o  nefol  fyfyrdod,  ond  y  maent  yn  gwrthryfela  ac 
yn  gyndyn  yn  naccau  cyflawni'r  ddyledswydd.    Cymhorth 
fi  gan  hynny  i  roddi  mewn  grym  yr  awdurdod  a  roddaist 
i  mi  arnynt.   O  !  anfon  i  lawr  dy  Yspryd,  i'w  darostwng 
i   gyflawni  dy  orchymmyn,  a'u  cymhell,  yn  efìeithiol,  i 
ufuddhau  i'th  ewyllys  !"    Fel  hyn  y  cei  weled  y  bydd  i'th 
galon  ymostwng,  ai  gwrthwynebgarwch  gael  ei  ddaros- 
twng,  a'i  hanewyllysgarwch    ei   droi   i  ymostyngiad    ac 
ufudd-dod  llawen. 

§  15.  (2)  Dy  galon  a  fydd  yn  debygol  hefyd  'th  frad- 
ychu  trwy  fod  yn  adwadal,  yn  ddiofal,  ac  yn  esgeulus,  yn 
lle  bod  yn  synn-fyfyrio  ac  yn  gofalu  am  y  gwaith.  Fe  allai, 
pan  fydd  gennyt  awr  o  hamddem  at  fyfyrdod,  y  bydd  yr 
amser  wedi  myned  heibio  cyn  i  ti  fedru  cael  dy  galon 
mewn  hwyl,  ac  i  fod  yn  ddiwyd  a  difrifol  yn  y  gwaith. 
Gwneuthur,  fel  megis  heb  wueuthur,  (neu  beidio  a  chyf- 
lawni'r  ddyledswydd  yn  iawn,)  sy'n  gwneuthur  cymmaint 

o  ddrwg  a  phe  buasit  heb  ei  gyflawni,  canys  fel  hyn  y 
mae  llawer  yn  dinystrio  eu  hunain.  0  herwydd  hynny 
bydded  dy  lygad  bob  amser  ar  dy  galon.  Nac  edrych  ar 
yr  amser  a  fyddi'n  dreulio  yn  y  gwaith  gymmaint  ag  ymha 
fodd  y  byddi  yn  ei  gyflawni,  sef  dy  fod  yn  gwneuthur 
hynny  yn  y  modd  mwyaf  duwiol  a  difrifol.  Chwi  a  ellwch 
wybod  oddiwrth  ei  waith  pa  un  a  fu  eich  gwas  yn  ddi- 
wyd  ai  na  bu.  Gofynnwch  i  chwi  eich  hunain,  "  Pa  serch- 
iadau  yr  ydwyf  wedi  eu  hymarferu  ì  pa  faint  agosach 
i'r  nefoedd  yr  ydwyf  wedi  dyfod  ]  Ac  na  feddwl,  ac  na 
ddywed  ynot  dy  hun,  o  herwydd  fod  fy  nghalon  mor  an- 
wadal  a  gwammal,  myfi  a'i  gadawaf  yn  llonydd,  na  ni 
cheisiaf  ganddi  ymosod  ynghylch  y  fath  waith  ;  canys  fel 
hyn  ti  a  fyddit  yn  bur  debyg  o  ddileu  ymaith  bob  duwiol 
ufudd-dod  ;  o  herwydd,  gan  nad  ydyw'r  calonnau  goreu 
ond  wedi  eu  sancteiddio  mewn  rhan,  hwy  a  fyddant  yn 
sicr  o  fod  yn  wrthnysig,  ac  felly  anufuddhau,  cyn  belled 
ag  y  maent  yn  gnawdol.  Ond  yn  hytrach  ystyria  yn  dda 
lygredigaeth  dy  natur,  ac  nad  ydy  w  annhueddiadau  pecb- 
adurus,  neu  anewyllysgarwch  ein  calonnau  drwg,  ddim 
i'w  gosod  mewn  gwrthwynebiad  i  orchymynion  Duw; 
canys  nid  gweddus  gwneuthur  un  pechod  yn  esgus  am  y 
llall.  Canys  y  mae  Duw  wedi  trefnu  moddion  i  annog  a 
bywiogi  ein  serchiadau  mewn  duwioldeb  a  phob  gweith- 
red  dda.  Ac  nid  oes  dim  moddion  gwell  i  ennynu  a 
chynnyddu  ein  cariad  tuag  at  Dduw  na'r  ddyledswydd 
nefol  hon  o  hunan-ymresymmu  a  hunan-ystyriaeth,  sef 
duwiol  fyfyrdod.  Gan  hynny  nac  ymattal  ac  nac  ymgadw 
oddiwrth  y  ddyledswydd,  hyd  oni  byddi'n  teimlo  cariad 
yn  dy  gymhell  i'r  gwaith,  mwy  nag  y  gwnelit  aros  ymhell 
oddiwrth  y  tân  hyd  oni  byddit  yn  teimlo  dy  hun  yn  gyn- 
nes  neu  yn  wresog ;  ond  yn  hytrach  ymafael  yn  y  gwaith 
â'th  holl  egni,  hyd  oni  byddo  cariad  yn  ennynu ;  ac  wedi 
hynny,  y  cariad  hwn  a'th  gymhell  i  ddwbl  ddiwydrwydd 
ac  i  gyflawni'r  ddyledswydd  hon  yn  fwy  cydwybodol. 
§  16.  (3)  Dy  galon  a  fydd  hefyd  yn  dueddiol  iawn  i 

fyned  ar  gyfeiliorn,  ac  i  grwydro  oddiwrth  y  gorchwyl  o 
nefol  fyfyrdod  at  ryw  bethau  eraill.  Hi  a  fydd  megis 
gwas  segur,  diog,  yn  barod  bob  amser  i  droi  allan  o'r 
ífordd  i  ymddiddan  â  phob  un  fyddo'n  myned  heibio.  Pan 
na  ddylai  fod  dim  ar  dy  feddyliau,  ond  y  nefoedd  yn  unig, 
dy  galon  fydd  yn  dueddol  iawn  i'th  ddenu  i  feddwl  am 
dy  alwedigaeth,  dy  gystuddiau,  neu  am  bob  aderyn,  neu 
goeden,  neu  le,  a  fyddai  yn  ei  weled.  Yr  un  yw'r  fedd- 
yginiaeth  yn  erbyn  y  gwendid  hwn  â'r  un  blaenorol, — 
ymarfer  wyliadwriaeth  a  thrais  duwiol,  Ymresymma  â'th 
galon,  a  dywed  fel  hyn,  "  Pa  beth !  a  ddaethum  i  yma  i 
feddwl  am  fy  ngalwedigaeth,  am  bethau  bydol,  ara  ryw 
ddynion,  neu  leoedd,  neu  newyddion,  neu  ryw  wagedd, 
neu  am  ryw  beth  arall  heblaw'r  nefoedd  %  *  Oni  elli  di 
wylio  un  awrl'  A  ydwyt  ti'n  ewyllysio  cael  preswylio 
yn  dragywydd  gyda  Christ  yn  y  nefoedd,  wedi  i  ti  ym~ 
adael  â'r  byd  hwn  1  aca  ydwyt  ti'n  anewyllysgar  i  aros 
un  awr  gyda  Christ  mewn  myfyrdod  1  Ai  hyn  y  w  dy  gar- 
iad  tuag  at  dy  Brynwr'?  Ac  oni  ydwyt  yn  caru  Crist,  a'r 
drigfan  lle  y  byddi  yn  preswylio  yn  dragywydd,  yn  well 
na  hyn  1"  Os  bydd  i'r  adar  ysglyfaethus  hynny,  sef  medd- 
yliau  crwydredig,  ddifa'r  myfyrdodau  nefol  hyn,  y  maent 
felly  yn  difetha  by wyd  a  llawenydd  dy  feddyliau  ;  gan 
hynny  dychryna  hwynt  i  ífordd  oddiwrth  dy  aberth,  a 
chadw  dy  galon  yn  fanwl  at  y  gwaith. 

§  17.  (4)  Ffordd  arall  y  bydd  dy  galon  yn  debyg  i'th 
dwyllo,  a  fydd  trwy  ddiweddu  dy  fyfyrdodau  yn  ddisym- 
mwth.  À  thydi  a  elli  yn  hawdd  ganfod  y  tueddiad  hwn  yn 
dy  galon  mewn  dyledswyddau  eraill.  Oni  fydd  dy  galon, 
mewn  gweddi  ddirgel,  yn  dy  annog  i'w  thorri  yn  fer,  ac 
yn  fynych  yn  dy  gymhell  i  ddiweddu  ì  Felly,  yr  un  modd, 
mewn  nefol  fyfyrdod,  dy  galon  a  fydd  wedi  blino  ar  y 
gwaith,  ac  a  fynnai  attal  dy  gerddediad  nefòl  cyn  i  ti  gael 
amser  i  fod  yn  wresog  yn  y  gwaith.  Ond  bydded  i  ti 
orchymmyn  iddi  yn  gaeth,  a'i  thynghedu  yn  enw  Duw,  i 
aros,  ac  na  wnelo  hi'r  cyfryw  orchwyl  yn  anfíyddlon,  (a 

hannerog.)  Dy  wed  wrthi,  "  O  galon  ynfyd !  os  bydd  i  ti, 
dros  ychydig  amser,  ddeisyfu  elusen,  a  myned  o  honot 
ymaith  cyn  derbyn,  oni  fyddai  dy  holl  ymbiliau  a'th  wedd- 
iau  yn  ofer  1  Ac  os  bydd  i  ti  sefyll  ar  y  ffordd  cyn  dyfod 
i  ben  dy  daith,  oni  fydd  dy  waith  yn  ofer?  Yr  y,dwyt 
wedi  dyfod  yma  mewn  gobaith  o  gael  golwg  ar  y  gogon- 
iant,  yr  hwn  yr  wyt  yn  disgwyl  ei  etifeddu,  ac  a  fydd  i 
ti  sefyll  yn  ol,  wedi  dyfod  yn  agos  i  ben  y  mynydd,  a 
dychwelyd  cyn  cael  o  honot  olwg  ar  wlad  yr  addewid1? 
Tydi  a  ddaethost  yma  i'r  diben  o  lefaru  â  Duw ;  ac  a  fydd 
i  ti  fyned  ymaith  cyn  ei  weled  1  Tydi  a  ddaethost  i  ym- 
drochi  yn  ífrydiau  diddanwch,  ac  i'r  diben  hynny  tydi  a 
ddiosgaist  dy  hun  o'th  feddyliau  daearol ;  ac  a  fydd  i  ti 
ddychwelyd  yn  ol  wedi  dyfod  i  ymyl  yr  afon  %  Tydi  a 
ddaethost  i  ysp'io  gwlad  yr  addewid  ;  na  ddychwel  yn  dy 
ol  gan  hynny  heb  un  o'r  grawn-syppiau  i'w  dangos  i'th 
frodyr  er  eu  cyssur.  *Gâd  iddynt  weled  dy  fod  wedi  profi 
o'r  gwin,  wrth  weled  llawenydd  dy  galon ;  a'th  fod  wedi 
cael  dy  enneinio  âg  olew,  wrth  ganfod  hyfrydwch  dy 
wynebpryd ;  a'th  fod  wedi  profi  o'r  llaeth  a'r  mêl,  wrth 
arafwch  dy  yspryd  a  melusder  dy  ymddiddanion.  Y  tân 
nefol  hwn  a  fyddai'n  debyg  o  doddi  dy  galon  oer,  rewllyd, 
a'i  phuro  a'i  hysprydoli ;  ond  rhaid  iddo  gael  amser  i  efF- 
eithio  arni."  Fel  hyn  bydded  i  ti  ganlyn  ar  y  gwaith  hyd 
oni  fyddo  rhywbeth  wedi  ei  wneuthur  fel  y  byddo  dy 
rasusau  yn  ymddangos,  a'th  serchiadau  yn  cael  eu  cyfodi, 
a'th  enaid  yn  cael  ei  adfywio  a'i  ddiddanu  â'r  hyfrydwch 
sydd  uchod ;  neu,  os  nas  gelli  gyrhaedd  y  dybenion  hyn 
ar  unwaith,  bydd  fwy  diwyd  y  tro  nesaf.  Gwyn  ei  fyd  y 
gwas  liwnnw  yr  hwn  y  caiff  ei  Arglwydd  ef  pan  ddel, 
yn  gwneutliur  felly. 

PENNOD  XVI. 

slamplau  neu  enghraifftiau  yn  cael  eu 
rhoddi  yn  gynnorthwyon  tuag  at  gyf- 
lawnl'r  ddyledswydd  o  nefol  fyfyrdod; 
a'r  holl  waith  yn  cael  ei  orphen. 

1 1.  Ystyriaeth  y  darllenydd  yn  cael  ei  gyflroi  tuag  at  yr  esiampl  ganlynol 
o  fyfyrdod.  §  2.  Ardderchawgrwydd  yr  orphwysfa  nefol ;  §3.  ei  hagos- 
rwydd ;  §  4.  mor  ddychrynadwy  a  fydd  i  bechaduriaid,  §  5.  a  gorfol- 
eddus  i'r  seintiau ;  §6.  mor  ddrud  y  pwrcaswyd  hi ;  §7.  y  mawr  wa- 
haniaeth  sydd  rhwng  yr  orphwysfa  honno  a'r  ddaear.  §  8.  Ymresym- 
miad  ac  ymbiliad  â'r  galon.  §  9.  Anghrediniaeth  yn  cael  ei  deol  ymaith. 
§  10.  Yr  awdwr  yn  tosturio  wrth  fyd  difraw  ac  anystyriol.  §  11-13.  Yr 
orphwysfa  nefol  yn  wrthddrych  o'n  cariad  i  14-21.  ac  o'n  gorfoledd. 
§22.  Galarnad  o  herwydd  anewyllysgarwch  ac  annhueddrwydd  ein 
calonnau  i'r  nefol  orfoledd  hwn.  §  24-27.  Yr  orphwysfa  nefol  yn  wrth- 
ddrych  ein  dymuniad.  §  28.  Y  cyfryw  fyfyrdod  a  hon  yn  cael  ei  chym- 
meradwyo  a'i  chymhell  ar  y  darllenydd  :  §  29.  Y  drwg  ganlyniad  o'î 
hesgeuluso;  §  30.  a'r  dedwyddwch  o'i  chyflawni.  §  31.  Ac  yn  diweddu 
gyda  gweddi  yr  awdwr  am  lwyddiant  y  gwaith. 

§  1.  Yn  awr,  ddarllenydd,  gwna  ymarferiad  beunyddiol 
a  chydwybodol  o'th  rasusau  yn  y  ddyledswydd  o  fyfyrdod 
yn  gystal  a  gweddi,  yn  ol  y  cyfarwyddiadau  rhagnaenol. 
Cilia  o'r  neilldu  i  ryw  le  dirgel,  ar  ryw  amser  a  fyddo 
mwyaf  cyfleus ;  ac  wedi  rhoddi  heibio  bob  meddyliau 
bydol,  gyda  phob  difrifwch  a  pharch,  edrych  i  fynu  tua'r 
nefoedd,  a  chofia  mai  yno  y  mae  dy  orphwysfa  dragywydd- 
ol ;  ac  ystyria  yr  ardderchawgrwydd  a'r  sicrwydd  o  honi ; 
a  bydded  i  ti  ddyrchafu  oddiwrth  ffydd  at  olwg,  trwy  gym- 
haru  gorfoledd  y  nefoedd  â  llawenydd  y  byd  hwn.  Yna 
cymmysga  saethwedd'iau  â'th  hunan-fyfyrdodau  ;  fel  wedi 
dadìeu  dy  achos  yn  ostyngedig  gyda  Duw,  ac  yn  ddifrifol 
gyda'th  galon,  y  byddi  wedi  ymddadleu  dy  hun  o  fod  yn 
delpyn  pridd  i  fod  yn  fflam ;  o  fod  yn  bechadur  anghofus, 

a  charwr  y  byd,  i  fod  yn  wresog  garwr  Duw;  o  fod  yn 
llwfrddyn  ofnus  i  fod  yn  Gristion  cadarn ;  mewn  gair,  nes 
y  byddi  wedi  ymddadleu  dy  galon  o'r  ddaear  i'r  nefoedd ; 
oddiwrth  ymddyddanion  bydol,  i  rodio  gydaDuw  ;  ac  hyd 
onid  elli  osod  dy  galon  i  orphwys,  megis  yn  mynwes  Crist, 
trwy  ryw  gyífelyb  fyfyrdod  ar  dy  dragy wyddol  orphwysfa, 
a'r  hon  a  osodwyd  i  lawr  yma  er  dy  gymhorth  a'th  gyf- 
arwyddyd. 

§  2.  "  Gorphwysfa!  Pa  mor  felus  y  gair  !  Y  mae  yn 
beroriaeth  i'm  clustiau !  Y  mae  yn  gorwedd  megis  diod 
gyssurlawn  yn  agos  i'm  calon,  i'm  hadfywio  a'm  llonni,  ac 
yn  anfon  allan  oddiyno  ryw  ysprydoedd  ag  sydd  yn  curo 
trwy  holl  bibelli  fy  enaid !  Gorphwysfa  !  nid  y  fath  or- 
phwysfa  a'r  garreg  yr  hon  sy'n  gorphwys  ar  y  ddaear, 
neu'r  un  fath  ag  y  bydd  y  corph  hwn  yn  gorphwys  yn  y 
bedd,  neu'r  fath  ag  y  mae'r  byd  annuwiol  yn  ei  ddymuno. 
O  orphwysfa  fendigedig  !  Ue  ni  byddir  yn  '  gorphwys 
ddydd  na  nos,  gan  ddywedyd,  Sanct,  sanct,  sanct,  Ar- 
glwydd  Dduw  Hollalluog !'  Lle  y  cawn  orphwys  oddi- 
wrth  bechod,  ond  nid  oddiwrth  addoli ;  oddiwrth  boen  a 
thristwch,  ond  nid  oddiwrth  lawenydd  !  0  ddydd  bendig- 
edig !  pan  y  caf  orphwyso  gyda  Duw!  pan  y  caf  or- 
phwys  yn  mynwes  fy  Arglwydd  !  pan  y  caf  orphwyso, 
gan  adnabod,  a  charu,  a  gorfoleddu,  a  chlodfori !  Pan  y 
bydd  i'm  henaid  a'm  corph  gael  eu  perffeithio  a  chyd- 
fwynhau,  yn  y  modd  mwyaf  perífaith,  y  Duw  perífaith  ! 
Pan  y  bydd  i  Dduw,  yr  hwn  sydd  gariad  ei  hun,  fy  ngharu 
yn  y'modd  mwyaf  perífaith,  a  gorphwyso  yn  ei  gariad 
tuag  attaf,  megis  ag  y  caf  finnau  orphwyso  yn  fy  nghariad 
tuag  atto  ef,  ac  y  bydd  iddo  orfoleddu  trosof  â  gorfoledd, 
ac  y  byddant  yn  llawenhau  drosof  â  chanu  megis  ag  y 
caf  fìnnau  orfoleddu  ynddo  ef ! 

§  3.  "  Pa  mor  agos  yw'r  diwrnod  tra  bendigedig  a 
hyfryd  hwnnw !  Y  mae  yn  nesâu  ar  frys.  A'r  hwn  sy'n 
dyfod  a  ddaw,  ac  nid  oeda.  Er  bod  fy  Arglwydd  megis  pe 
byddai  yn  oedi  ei  ddyfodiad,  eto  yn  mhen  ychydig  bach  ac 

efe  a  fydd  yma.  Pa  beth  yw  ychydig  gannoedd  o  flynydd- 
oedd  wedi  iddynt  fyned  heibio  1  Pa  mor  sicr  yr  ymddeng- 
ys  ei  arwydd !  Pa  mor  ddisymmwth  y  daw  efe  a'r  warth- 
af  byd  difraw,  pechadurus,  megis  ag  y  daw  y  fellten  o'r 
dwyrain,  ac  y  tywynna  hyd  y  gorllewin !  Yr  un  modd  ag 
yr  aeth  efe  oddiyma,  felly  y  daw  !  Meddyliwyf  fy  mod 
yn  clywed  bloedd  ei  udgorn !  Meddyliwyf  fy  mod  yn  ei 
weled  yn  dyfod  ar  y  cymmylau,  gyda'i  angelion  sanctaidd, 
mewn  gallu  a  gogoniant  mawr ! 

§  4.  "  O  bechaduriaid  difraw  !  beth  a  wnewch  chwi  yn 
awr  1  Pa  le  yr  ymguddiwch  ì  pa  beth  a'ch  cuddia  chwi 
o'iŵyddl  Y  mynyddoedd  a  ddarfuant;  y  nefoedd  a'r 
ddaear,  y  rhai  a  fuant,  a  aethant  ymaith  ;  y  tân  dinystriol 
a  ddifäodd  y  cwbl  oll  ond  chwi  eich  hunain  ;  ac  yn  awr 
bydd  raid  i  chwi  fod  yn  gynnyd  i'r  tân  yn  dragywydd.  O 
na  allech  chwithau  gael  eich  difa  yr  un  fath  a'r  ddaear,  ac 
ymddattod  a  thoddi  ymaith  fel  y  nefoedd  !  Och  nid  yw'r 
dymuniadau  hyn  ond  ofer  a  diles !  Yr  Oen  ei  hun  a  fuas- 
ai  yn  amddiffynfa  i  chwi ;  efe  a  fuasai  yn  eich  caru,  yn 
eich  llywodraethu,  ac  yn  awr  yn  eich  gwaredu ;  ond  ni 
fynnech  y  pryd  hynny,  ac  yn  awr  y  mae  yn  rhy  ddiwedd- 
ar.  O  !  na  fydded  i  ti  wrthod  yn  awr,  rhag  dy  gael  y 
pryd  hynny  yn  gweiddi,  Arglwydd  !  Arglwydd!  pan  y 
bydd  yn  rhy  hwyr  galw  am  drugaredd.  Ofer  fydd  i  ti  y 
pryd  hynny  edrych  o'th  amgylch  am  ymwared :  canys  ni 
fydd  neb  a  ddichon  dy  achub  y  pryd  hynny  ;  ac  ni  fydd  yr 
un  lle  diogel  i'w  gael  i  ddiangc  iddo  ;  ac  ni  fedr  neb  dy 
guddio  o  ŵydd  y  Barnwr.  '  O  greadur  truenus,  yr  hwn 
a'th  ddygaist  dy  hun  i'r  cyfryw  gyflwr  ofnadwy  a  pher- 
yglus ! 

§  5.  "  O  seintiau  gogoneddus  a  bendigedig,  y  rhai  a 
gredasoch  ac  a  ufuddhasoch !  Dyma  ddiwedd  eich  ffydd 
a'ch  hamynedd.  Dyma'r  hyn  y  gweddiasoch  ac  y  disgwyl- 
ìasoch  am  dano.  A  ydyw  yn  edifar  gennych  yn  awr  eich 
dioddefiadau,  a'ch  galar,  a'ch  tristwch,  a'ch  hunan-ym- 
wadiad,  a'ch  rhodiad  sanctaidd  %  Pa  un  ai  melus  ai  chwerw 

yw  eich  dagrau  o  edifeirwcli  yn  awr  1  Gwelwch  fel  y 
mae'r  Barnwr  yn  gwênu  arnoch;  y  mae  ei  olygon  yn 
llawn  cariad ;  y  mae'r  enwau  anwyl  lacliawdwr,  Priod, 
Pen,  yn  ysgrifenedig  yn  ei  wyneb  disglaer  a  bendigedig. 
Gwrandewch,  y  mae  yn  eich  galw !  y  mae  efe  yn  gor- 
chymmyn  i  chwi  sefyll  yma  ar  ei  law  ddehau  ;  nac  ofnwch, 
canys  dyna'r  Ue  y  mae  efe  yn  gosod  ei  ddefaid.  O  farn 
orfoleddus  !  "  Deuwch,  chwi  fendigedigion  blant  fy  Nhad, 
etifeddwch  y  deyrnas  a  barottowyd  i  chwi  er  seiliad  y 
byd."  Y  mae  efe  yn  eich  derbyn  i  mewn,  y  drysau  tra- 
gywyddol  sy'n  agored,  a'r  deyrnas  sydd  iddo  ef,  ac  am 
hynny  mae  yn  eiddo  chwithau.  Wele  eich  lle  chwi  ger 
bron  ei  orseddfaingc !  Y  Tad  a'ch  derbynia  megis  pri- 
odasferch  ei  Fab,  ac  a'ch  croesawa  yno,  gan  roddi  i  chwi 
goron  y  gogoniant.  Er  annheilynged  ydych,  chwi  a  gewch 
dderbyn  y  goron.  Dyma  arfaeth  cadwedigol  ras ;  dyma 
drefn  y  cariad  tragywyddol.  0  fendigedig  ras !  0  feu- 
digedig  gariad!  O  fel  y  bydd  cariad  a  llawenydd  yn  ym- 
orfoleddu!  Ond  nis  medraf  ei  adrodd,  nis  gallaf  ei  am- 
gyffred !" 

§  6.  "  Dyma'r  gorfoledd  a  gafwyd  trwy  dristwch,  y  gor- 
on  a  ennillwyd  wrth  ddwyn  y  groes.  Fy  Arglwydd  a 
wylodd,  fel  y  byddai  i'm  dagrau  i  gael  eu  sychu  ymaith ; 
efe  a  gollodd  ei  waed,  fel  y  byddai  i  mi  gael  gorfoledd;  a 
phawb  a'i  gadawsant  ef,  fel  na  byddai  iddo  ef  yn  awr  fy 
nghadael  i ;  efe  a  fu  farw  yr  amser  hwnnw,  fel  y  byddai 
i  mi  yn  awr  gael  byw.  O  drugaredd  rad  sydd  yn  gallu 
dyrchafu  creadur  mor  annheilwng  !  Rhad  i  mi,  ond  drud  i 
Grist !  Rhad  ras  a'm  dewisodd  i,  pan  yr  oedd  miloedd  yn 
cael  eu  gadael !  Pan  fydd  fy  nghymdeithion  mewn  pech- 
od  ynllosgi  yn  uífern,  rhaid  i  mi  orfoleddu  yma  mewn  gor- 
phwysfa !  Ië,  caf  fwy  gyda'rholl  seintiau  hyn  !  O  gyssurus 
gyfarfod  â'm  hen  gyfeillion,  gyda'r  rhai  y  bum  yn  gweddio, 
yn  wylo,  yn  dioddef,  ac  yn  ymddiddan  gynt,  am  y  Ue  a'r  di- 
wrnod  hwn  !  Mi  a  welaf  nas  gallasai'r  bedd  eich  cadw  yn 
ol !    yr  un  cariad  a'ch  prynodd  a'ch  gwaredodd  hefyd ! 

§  7.  "  Nid  yw  hwn  yn  gyfFelyb  i'n  tai  o  glai,  ein  car- 
charau,  ein  daearol  drigfannu.  Nid  yw'r  llef  gorfoledd 
hyn  yn  debyg  i'n  hen  duchan  a'n  galar,  ein  hachwyniadau 
gynt,  ein  griddfannu  a'n  hocheneidiau  annioddefus  ;  ac  nid 
yw'r  clodfori  a'r  moliannu  periadd  a  hyfryd  hyn,  yn  debyg 
i'r  gwatwar,  a'r  difenwad,  a'r  tyngu,  a'r  rhegu  y  byddem 
yn  eu  clywed  yn  aml  ar  y  ddaear.  Nid  yw'r  corph  hwn 
fel  ein  corph  gynt,  na'r  enaid,  na'r  bywyd,  yr  un  fath  a'r 
rhai  o'r  blaen.  Yr  ydym  wedi  cyfnewid  ein  Ue  a'n  cyflwr, 
ein  gwisg  a'n  meddyliau,  ein  wynebpryd,  ein  hiaith  a'n 
cyfeillion.  Gynt,  y  Cristion  a  fyddai  yn  wan  ac  yn  cael 
ei  ddiystyru,  ond  yn  awr  mor  happus  a  gogoneddus  yw 
un  o'r  seintiau !  Pa  le  yn  awr  y  mae'r  corph  hwnnw  o 
bechod,  yr  hwn  a  fyddai  yn  eu  gofidio  hwy  a  phawb  o'u 
hamgylch]  Pa  le  yn  awr  y  mae  ein  hamryw  farnau 
(opinions,)  yr  enwau  enllibus,  diystyrllyd,  pan  nas  gwydd- 
em  yn  iawn  o  ba  yspryd  yr  oeddem,  a'n  gwýniau  a'n  han- 
wydau  drwg  wedi  eu  cyífroi,  ein  wynebpryd  dieithr,  ein 
golygon  ífromllyd,  ein  barn  enllibus  %  Ond  yn  awr  yr  yd- 
ym  oll  o'r  un  farn,  o'r  un  enw,  o'run  galon,  o'r  un  annedd 
o'r  un  gogoniant.  O  felus  gymmod  !  dedwydd  gyttundeb  ! 
Ni  ddianrhydeddir  yr  efengyl  mwyach  trWy  ein  han- 
noethineb  ni.  Fy  enaid,  ni  fydd  achos  i  ti  mwyach 
gŵyno  o  herwydd  dioddefiadau'r  Cristionogion,  dinystr 
yr  eglwys,  na  galaru  o  herwydd  dioddefiadau  dy  gyfeillion, 
nac  wylo  uwchben  eu  gwelyau  marwolaeth  na'u  beddau. 
Ac  ni  fydd  achos  i  ti  mwyach  ofni  cael  dy  demptio  gan 
Satan,  na'r  byd,  na'r  cnawd.  Y  mae  dy  holl  boen  a'th 
glefyd  wedi  eu  hiachâu,  a'th  gorph  ni'th  lwytha  mwyach 
â  blinder  na  gwendidau  ;  mae  dy  ben  a'th  galon  ddolurus, 
dy  newyn  a'th  syched,  a'th  gwsg  a'th  lafur,  i  gyd  wedi 
darfod.  O!  y  fath  gyfnewidiad  rhyfeddol  yw  hwn,  o'r 
dommen  i'r  orsedd  !  oddiwrth  bechaduriaid  erlidgar  i  fysg 
seintiau  gorfoleddus  !  allan  o  gorph  marwol,  llygredig,  i 
un  sy'n  disgleiro  fel  disgleirdeb  y  ífurfafen  !  allan  o  gyflwr 
o  ymdeimlad  o  ddigofaint  Duw  i'r  perftaith  fwynhad  o 


SIAMPLAU   O   NEFOL   FYFYRDOD  399 

hono  mewn  cariad !  allan  o'm  holl  ofnau  ac  amheuon,  i'r 
mwynhad  yma  sydd  yn  fy  ngosod  allan  o  afael  amheuaeth  ! 
oddiwrth  fy  holl  ofnau  o  farwolaeth  i'r  bywyd  gorfoleddus 
hwn  !  O  hyfryd  gyfnewidiad  !  Yn  iach  bellach  i  bob 
tristwch  a  phechod  dros  byth  ;  cefais  gwbl  ymadawiad 
oddiwrth  galon  galed,  falch,  anghrediniol ;  oddiwrth  fy 
nghalon  íÿdol,  anianol,  gnawdol ;  a  chroesaw  bellach  fy 
natur  nefol  a  sanctaidd.  Yn  iach  i  edifeirwch,  ffydd,  a 
gobaith  ;  a  chroesaw  gariad,  gorfoledd,  a  chlodfori.  Bell- 
ach  caf  y  cynhauaf  heb  na  hau  nac  aredig  ;  caf  lawenydd 
heb  na  phregethwr  nac  addewid ;  a'r  cwbl  oddiwrth 
wynebpryd  Duw  ei  hun.  Pa  beth  bynnag  yw'r  cym- 
mysgedd  sydd  yn  y  ffrydiau,  nid  oes  dim  yn  y  ffynnon. 
Yma  y  mae  tragywyddoldeb  yn  fy  amgylchynu,  ac  yma 
y  caf  fyw  a  chlodfori  Duw  yn  oes  oesedd  !  Yma  ni  fydd 
crychni  yn  fy  wyneb  na'm  gwallt  yn  gwynnu,  canys 
gwisgir  y  "  llygredig  hwn  âg  anllygredigaeth,  a'r  marwol 
hwn  âg  anfarwoldeb;  ac  angeu  a  lyngcir  mewn  buddug- 
oliaeth  !  O  angeu,  pa  le  (yn  awr)  ymae  dy  golyn  1  0 
fedd,  pa  le  y  mae  dy  fuddugoliaeth  ?"  Nid  rhaid  i  mi 
bellach  aflonyddu  fy  hun  rhag  dyfod  terfyn  i'm  gwynfyd, 
uc  nid  rhaid  i  mi  ddychrynu  fy  hun  rhag  ofn  angeu,  na 
lleihau  fy  ngorfoledd  gan  ofn  ei  golli.  Canys  wedi  yr  êl 
heibio  fyrdd  myrddiwn  o  oesoedd,  ni  fydd  fy  ngwynfyd 
a'm  llawenydd  ond  dechreu.  Y  mae  pob  dydd  (yma)  fel 
canol  dydd,  a  phob  mis  fel  canol  haf,  pob  blwyddyn  yn 
jubili,  pob  oed  megis  canol  oed,  a'r  cyfan  hyn  sydd  un 
tragywyddoldeb.  O  hyfryd  dragywyddoldeb  !  gorfoledd 
fy  ngorfoledd  !  perffeithrwydd  fy  mherffeithrwydd  ! 

§  8.  "  O  galon  drymllyd,  gysglyd,  ddaearol !  mor  oeraidd 
yr  ydwyt  yn  meddwl  am  y  dydd  hyfryd  hwnnw  !  Ai 
dewisach  gennyt  eistedd  i  lawr  mewn  budreddi  na  rhodio 
ym  mhalas  Duw?  A  ydwyt  ti  yn  awr  yn  meddwl  am  dy 
orchwylion  beunyddiol,  am  dy  chwantau  cnawdol,  dy 
bleserau  daearol,  a'th  gwympeini  difyr  ]  A  ydy  w  yn  well 
bod  yma  na  bod  uchod  gyda  Duw  1    A  ydyw'r  cwmpeini 

yn  well,  a'r  pleserau  yn  fwy  ì  Tyred  ymaith ;  nac  oeda, 
ac  na  wna  esgusòdion  ofer;  y  mae  Duw  yn  gorchymmyn 
i  ti ;  ac  yr  ydwyf  finnau  yn  deisyfu  arnat ;  gwregysa  dy 
lwynau ;  esgyn  i'r  mynydd ;  edrych  o'th  amgylch  gyda 
fìydd  a  difrifwch.  Nac  edrych  yn  ol  tua  ífordd  yr  anialwch, 
oni  fydd  hynny  yn  unig  i  gymharu'r  diífeithwch  erchyll 
hwnnw  â  gwynfyd  y  nefoedd,  er  cael  gweled  cymmaint 
y  raae'r  naill  yn  rhagori  ar  y  llall.  Wele  accw  ogoniant 
dy  Dad  !  I'r  trigfannau  gogoneddus  uchod,  (O  fy  enaid  !) 
y  cei  di  dy  ddwyn,  wedi  ymadael  o  honot  â'r  corph  Hygr- 
edig  hwn  ;  a  phan  fydd  iddo  gael  ei  gyfodi  drachefn  trwy 
allu  dy  Arglwydd,  a  thithau  gael  dy  uno  âg  ef,  yna  y  cei 
breswylio  accw  gyda  Duw  i  bob  tragywyddoldeb.  Yno  y 
mae'r  Jerusalem  newydd  ogoneddus,  y  pyrth  o  berl,  a'r 
sylfaeni  perl  ydynt,  a'r  heolydd  a'r  palmant  o  aur  pur.  Yr 
haul  sydd  yn  goleuo'r  byd  hwn  nid  yw  yn  angenrheidiol 
yno ;  ie,  tydi  dy  hun  a  fyddi  mor  ddisglaer  a  goleuni'r 
haul ;  Duw  a  fydd  yn  lle  haul,  a  Christ  yn  oleuni,  ac  yn 
ei  oleuni  ef  y  cei  dithau  oleuni. 

§  9.  "  Oh  fy  enaid !  a  ydwyt  yn  ammeu  addewid  Duw 
drwy  dy  anghrediniaeth  ]  Yr  ydwyf  yn  mawr  ofni  dy  fod. 
Canys  pe  buàsit  yn  credu  mewn  gwirionedd,  yn  ddiau  fe 
fuasai'r  effeithiau  yn  ymddangos  yn  dy  fywyd.  Onid  yw 
yr  addewid  trwy  lŵ,  ac  megis  o  dan  law  a  sel  y  digel- 
wyddog  Dduw  ]  Ac  o  ddichon  Efe,  yr  hwn  yw'r  gwir- 
ionedd  ei  hun,  dy  siommi  %  '  Canys  nid  dyn  y  w  Duw,  i 
ddywedyd  celwydd  ;  na  mab  dyn,  i  edifarhau  :  a  ddywed- 
odd  efe,  ac  onis  cyflawna  1  a  lefarodd  efe,  ac  oni  chywira'í' 
Num.  23  :  19.  Pa  achos  sydd  iddo  dy  dwyllo,  neu  wen 
ieithio  i  ti  ì  Pa  angenrheidrwydd  sydd  iddo  addaw  mwy 
nag  y  mae  yn  bwriadu  ei  gyflawni  1  Na  feddwl  osod  hyn 
yn  erbyn  y  Duw  doeth,  ôyddlon,  a  Hollalluog.  Pa  sawl 
un  o'r  addewidion  a  gyflawnwyd  yn  dy  droedigaeth  ì  A 
fuasai  efe  yn  caniattau  i  air  twyllodrus  gael  ei  gyflawni, 
neu  gael  y  fath  effaith  ]  O  galon  druenus  o  anghrediniaeth! 
A  roddodd  efe  i  ti  addewid  o  orphwysfa,  ac  a  gei  di  fod 

yn  ol  o  honi  ì  Mwy  tebygol  o  lawer  i  dy  lygaid,  dy  glust- 
iau,  a'th  holl  synwyrau  dy  siommi  a'th  dwyllo,  nag  i  un  o 
addewidion  Duw  fod  heb  ei  chyflawni.  Siccrach  i  ti  o 
lawer  yr  hyn  sydd  ysgrifenedig  yngair  Duw,  na'r  hyn  yr 
ydwyt  yn  ei  weled  â'th  lygaid,  neu  yn  ei  deimlo  â'th 
ddwylaw.  *A  ydwyt  yn  sicr  dy  fod  yn  fyw,  neu  mai  daear 
yw'r  hon  yr  ydwyt  yn  sefyll  arni,  neu  fod  dy  lygaid  yn 
gweled  yr  haull  Mor  sicr  a  hynny  fod  gogoniant  eto  yn 
ol  i  blant  Duw;  ac  mor  sicr  y  byddaf  yn  uwch  na'r  ser 
uchod,  ac  y  byddaf  byw  yn  dragywydd  yn  y  ddinas  sanct- 
aidd,  ac  y  caf  seinio  clod  fy  Ngwaredwr  gyda  llef  gorfol- 
edd;  os  na  fydd  i  mi  gael  fy  nghau  allan  gan  y  galon 
ddrwg  hon  o  anghrediniaeth,  yn  gwneuthur  i  mi  ymado 
oddiwrth  y  Duw  byw. 

§  10.  "  Ac  a  ydy  w  yr  orphwysfa  hon  mor  felus  ac  mor 
sicr  1  Gan  hynny  pa  beth  y  mae'r  byd  difraw  yn  ei  fedd- 
wl  1  A  wyddant  hwy  pa  beth  y  maent  yn  ei  esgeuluso  % 
A  glywsant  hwy  erioed  am  yr  orphwysfa  honno,  neu  a 
ydynt  hwy  yn  cysgu  neu  yn  feirw  \  A  wyddant  hwy  yn 
sicr  fod  coron  o'u  blaen,  tra  y  maent  hwy  naill  ai  yn  eis- 
tedd  yn  llonydd  neu  yn  canlyn  gwagedd  ì  Yn  ddiau  all- 
an  o'u  synwyr  y  maent,  pan  y  maent  yn  gofalu  cymmaint 
ynghylch  eu  cynhaliaeth  ar  y  ffordd,  pan  y  maent  yn  prys- 
uro  mor  gyflym  tua  byd  arall,  a'u  hiachawdwriaeth  dra- 
gywyddol  mewn  cymmaint  enbydrwydd.  Pe  byddai  un 
wreichionen  o  synnwyr  neu  reswm  ynddynt,  ni  werthent 
eu  gorphwysfa  am  boen  a  llafur,  na'u  gogoniant  am  wag- 
edd  y  byd,  ac  ni  ddewisent  bleserau  pechadurus  a  darfod- 
edig  yn  lle'r  nefoedd.  O  ddynion  anghaìl !  na  wnaech  un- 
waith  ystyried  pa  gymmaint  yr  ydych  yn  ei  beryglu,  ac 
yna  chwi  a  ddiystyrech  y  cyfryw  hudoliaethau  gwael  a 
thwyllodrus  !  Bendigedig  yn  dragywyddol  a  fyddo'r  car- 
iad  a'm  gwaredodd  i  allan  o'r  fath  dywyllwch  dinystriol  a 
thwyllodrus ! 

§11.  "Nesâ-  yma,  Ofyenaid!  gyda'th  gariad  mwyaf 
gwresog.    Dyma  wrthddrych  yn  haeddu  dy  serch !  dyma 

beth  a  dâl  ei  garu  !  0  gwel  y  fatli  harddwch  sydd  yn  ym- 
ddangos  ynddo  !  Onid  ydyw  glendid  yr  holl  fyd  wedi  ei 
gasglu  ynghyd  a  chyfarfod  yn  hwn  1  Onid  anferthwch  a 
gwrthuni  ydyw  pob  prydferthwch  arall  ]  A  ydyw  etto  yn 
angenrheidiol  dy  gymhell  i'w  garu  ]  Dyma  wledd  i'th 
lygaid,  ac  i  holl  alluoedd  dy  enaid ;  a  ydyw  yn  angen- 
rheidiol  dymuno  arnat  ymborthi  arni  ì  A  elli  di  garu  ych- 
ydig  o  brddd  disglaer,  (aur  neu  arian,  &c.)  neu  lwch  neu 
glai  yn  cerdded,  (sef  mab  neu  ferch  ì)  ac  oni  elli  di  garu 
y  Duw  hwnnw,  yr  Eneiniog  hwnnw,  (Tesu  Grist,)  neu  y 
gogoniant  hwnnw  sydd  mor  dra  dymunol  a  hyfryd  !  Tydi 
a  elli  garu  dy  gyfaill,  o  herwydd  ei  fod  ef  yn  dy  garu  di ; 
ac  a  ydyw  cariad  y  cyfaill  goreu  yn  gylfelyb  i  gariad  Crist'? 
Nis  gall  na  galar  na  dagrau  dy  gyfeillion  ysgafnhau  dy 
ddolur,  (pan  fyddi  mewn  clefyd,)  na  sychu  ymaith  dy 
ddagrau,  ond  y  mae'r  fath  rinwedd  yngwaed  Crist  fel  y 
dichon  dy  lanhau  oddiwrth  bob  pechod.  O  fy  enaid !  os 
ydyw  cariad  yn  gofyn  cariad  yn  daledìgaeth,  pa  fath  gar- 
iad  anfeidrol  oedd  cariad  Crist !  Dyma  le  i  ti  dywallt  dy 
holl  gariad  allan,  a'th  holl  serchiadau ;  ond  ni  fydd  y  cwbl 
oll  ddim  yn  ddigon.  Yna  y  byddit  yn  barod  i  ddywedyd, 
'  0  na  fedrwn  garu  yn  fwy,  'ie,  miloedd  o  weithiau  yn 
fwy  nag  ydwyf'  Cofia  mai'r  hwn  a'th  garodd  di'n  gyntaf 
sydd  yn  gofyn  i  ti  ei  garu  o  flaen  pawb,  ac  yn  fwy  na  neb 
arall.  G-âd  iddo  ef,  gan  hynny,  gael  dy  gyntaf-anedig,  sef 
cynnyrch  dy  enaid  ;  canys  yr  oedd  ei  gariad  ef  tuag  attat 
ti  mor  fawr,  fel  y  rhoddodd  efe  ei  fywyd  i  lawr  yn  ewyll- 
ysgar  er  dy  fwyn  di.  O  fy  enaid  !  a  wyt  ti  yn  caru  rhag- 
oroldeb,a  sef  ardderchawgrwydd  a  gogoniant  Wele  accw 
(uwchben)  y  mae  gwlad  goleuni,  ond  yma  y  mae  trigfan- 
nau  tywyllwch.  Y  ser  sydd  megis  yn  gwreichioni  uchod 
a'r  lleuad  sydd  yn  goleuo'r  nos,  a'r  haul  disglaer,  tanbaid, 
llugyrn  (neu  lanterni)  ydynt  yn  ymddangos  allan  o  dŷ  ein 
Tad  nefol,  i'th  oleuo  tra  yr  ydwyt  ar  dy  daith  trwy'r  byd 
tywyll  hwn  ;  ond  pa  mor  ychydig  a  wyddost  am  y  gog- 
oniant  a'r  dedwyddwch  sydd  oddimewn  !     A  elli  di  garu 

un  a  fyddo  cyfaddas  i  ti  1  Pwy  sydd  mor  gyfaddas  a 
Christ?  Ystyria  ei  Dduwdod  a'i  ddyndod  ;  ei  gyflawnder 
hollddigonol,  ac  etto  i'w  gael  mor  rhad ;  ei  ewyllysgarwch, 
y  mae  yn  hoffi  trugarhau !  y  mae  efe  yn  anghyfnewidiol, 
yr  un  ddoe,  heddyw,  ac  yn  dragywydd  !  Pa  gyfaill  a 
ddichon  gyflawni  dy  ddiffygiadau,  a  rhoddi  i  ti  bob  peth 
ag  sy'n  angenrheidiol  arnat,  ond  Crist  Iesu  yn  unig?  Pa 
beth  sydd  mor  angenrheidiol  i  ddyn  truenus  a  thrugaredd  ì 
beth  sydd  well  i  bechadur  aflan  na  chael  ei  buro  a'i  sanct- 
eiddio,  ac  yna  ei  ddyrchafu  i'r  gogoniant  1  pa  le  sydd  fwy 
hyfryd  a  dymunol  na'r  nefoedd  %  A  ddichon  y  byd  hwn 
roddi  i  ti  bob  peth  yr  ydwyt  yn  ei  ddymuno  %  A  ddichon 
y  gwir  Gristion  garu  teganau'r  byd  hwn,  neu  ymhyfrydu 
ynddynt  ]  O  fy  enaid !  oni  chefaist  ddigon  o  brofiad  ar 
bethau'r  byd  1  Onid  gwagedd  yw'r  cwbl  oll  ?  Neu  a  wyt 
ti  yn  ewyllysio  caru  o  herwydd  perthynas  ?  Pa  le  y  mae 
dy  berthynasau  agosaf  î  a  pha  le  y  mae  dy  holl  gyfeillion 
duwiol  ond  yn  y  gogoniant  ?  a  pha  le  y  mae  dy  dryssor 
ond  yn  y  nefoedd  ì 

§  12.  "  A  ydwyt  ti'n  caru  o  herwydd  perthynas  a  chyd- 
nabyddiaeth  ]  Er  nas  gwelaist  erioed  yr  Arglwydd  Iesu 
â  llygaid  dy  gorph,  etto  ti  a  glywaist  ei  lais,  ti  a  dderbyn- 
iaist  ei  roddion,  ac  a  fuost  by w  yn  ei  fynwes ;  efe  a'th 
ddysgodd  i'th  adnabod  dy  hun,  a'i  adnabod  yntau  hefyd  ; 
efe  a  agorodd  dy  lygaid  gyntaf  i  edrych  tua'r  nefoedd.  A 
anghofiaist  ti  mor  fuan  ahyn,  fel  yr  oeddit  yn  cysgu  raewn 
anystyriaeth  pan  ddaeth  efe  i'íh  ddeffroi ;  ac  mor  galed 
oedd  dy  galon,  ac  efe  a'i  meddalhaodd ;  mor  gyndyn  a 
gwargaled  yr  oeddit,  ac  efe  a'th  wnaeth  yn  ufudd  yn  nydd 
ei  nerth  ;  fel  yr  oeddit  yn  byw  mewn  anystyriaeth  a  hedd- 
wch  twyllodrus,  ac  efe  a'th  wnaeth  yn  ofidus,  ac  yn  ofalus 
ynghylch  iachawdwriaeth  dy  enaid  ;  fel  yr  oedd  dy  galon 
yn  iach,  ac  efe  a'th  archollodd,  ac  a'th  iachaodd  drachefnî 
A  anghofiaist  ti  yramseroedd  pan  y'th  gafodd  mewn  dagr- 
au ;  pan  y  clywodd  dy  ddirgel  riddfannau  a'th  ucheneid- 
iau,  ac  y  daeth  i'th  gyssuro  ]  pan  y  cymmerodd  efe  di, 


404  SIAMPLAU   O   NEFOL  FYFYRDOD. 

megis  yn  ei  freichiau,  ac  y  gofynodd  i  ti,  '  Enaid  truan, 
beth  sy'n  dy  flino  %  A  ydwyt  ti  yn  wylo,  a  minnau  wedi 
wylo  cymmaint  ì  Cymmer  gyssur,  dy  friwiau  a'th  archoll- 
ion  nid  ydynt  farwol,  ond  er  iachawdwriaeth  dy  enaid ; 
myfi  yr  hwn  a'th  glwyfais  a'th  iachâf  drachefh.'  Ië,  yn 
ddiau,  yr  ydwyf  yn  cofio  ei  lais  :  mor  dirion,  mor  dostur- 
iol,  y  cymmerodd  efe  fi  yn  ei  freichiau  !  ac  y  rhwymodd 
fy  archollion  !  Meddyliwyf  fy  mod  yn  ei  gly  wed  etto  yn 
dywedyd  wrthyf,  '  O  bechadur  tlawd  !  er  dy  fod  wedi  ym- 
ddwyn  yn  anniolchgar  tuag  ataf,  ac  yn  ewyllysio  fy  mwrw 
i  ymaith,  eto  nis  gwnaf  fi  felly  â  thi.  Ac  erdy  fod  wedi  fy 
niystyru,  a  dirmygu  fy  holl  drugareddau,  er  hynny  byddaf 
fi  a  hwythau  oll  yn  eiddot  ti.  Pa  beth  yr  ydwyt  yn  ei 
ewyllysio,  ag  a  fedraf  fi  ei  roddi  ì  a  pha  beth  sy'n  eisiau 
arnat,  nas  gallaf  ei  roddi  %  Ac  os  oe&  rhywbeth  ag  sydd 
gennyf  fi  a  ddichon  wneuthur  llesâd  i  ti,  tydi  a'i  cai.  A 
ydwyt  yn  dymuno  cael  maddeuant  1  Yr  ydwyfyn  ewyll- 
ysio  maddeu  i  ti  yr  holl  ddyled.  A  fynnit  ti  gael  gras  a 
thangnefedd  1  Tttioddaf i  ti  bob  un  o'r  ddau.  A  ewyllysit 
fy  nghael  i  fy  hun  ?  Wele  yr  ydwyf  yn  eiddot  ti,  dy  Gyf- 
aill,  dy  Arglwydd,  dy  Frawd,  dy  Briod,  dy  Ben.  Trwof 
fi  y  mae  i  ti  ddyfod  at  y  Tad ;  myfi  a'th  ddygaf  di  atto  ef, 
a  thi  a'i  cai  ef  yn  a  thrwof  fi.'  Y  cyfryw  a  hyn  oedd  ym- 
adroddion  cyssurus  fy  Arglwydd.  Ac  wedi'r  cwbl,  pan 
yr  oeddwn  yn  ammeu  ei  gariad,  tybiwyf  fy  mod  etto  yn 
cofio  ei  resymmau  anwrthwynebol :  'A  ddarfu  i  mi,  O 
bechadur!  wneuthur  cymmaint  i  dystiolaethu  a  dangos  fy 
nghariad  tuag  attat,  ac  er  hynny  a  ydwyt  ti  yn  ammeu  ] 
A  fum  i  mor  hir  yn  cynnyg  fy  hun  a'm  cariad  i  ti,  ac  a 
ydwyt  ti  etto  yn  ammeu  fy  ewyllysgarwch  i  fod  yn  eiddot 
ti  1  Ymha  ffbrdd  arall  mwy  pryd  a  chostus  y  gallaf  ddy- 
wedyd  neu  ddangos  i  ti  fy  mod  yn  dy  garu  ì  Onid  oedd 
fy  nirfawr  ing,  a'm  chwys  gwaedlyd,  a'm  dioddefaint  ar  y 
groes,  yn  arwyddion  a  phrawf  digonol  o'm  cariad  ì  A 
wnaethum  i  fy  hun  yn  yr  efengyl  yn  llew  i'th  elynion,  ac 
yn  oen  i  ti,  ac  a  ydwyt  ti  yn  edrych  heibio  neu  yn  ang- 

hofio  fy  naturiaeth  honno  o  addfwynder  tuag  attat?  Pe 
buaswn  yn  ewyllysio  i  ti  fod  yn  golledig,  pa  angenrheid- 
rwydd  a  fuasai  i  mi  wneuthur  a  dioddef  cymmaint  1  Pa 
achos  oedd  i  mi  dy  ganlyn  â  thaerni  ac  amynedd  %  Paham 
yr  adroddi  dy  angenrheidiau  o'm  blaen  %  Onid  oes  genyf 
gyflawnder  a  digonedd  o  bob  peth,  digon  i  ti  a  minnau  % 
Neu  paham  y  soni  am  anheilyngdod  %  canys  pe  buasit  ti 
yn  deilwng,  ni  fuasai  arnat  eisiau  fy  nheilyngdod  i.  A  wa- 
hoddais  neu  a  achubais  i  erioed  y  rhai  teilwng  a'r  rhai 
cyfiawn  ì  Neu  a  oes  y  cyfty w  rai  ar  y  ddaear  ì  A  ydwyt 
ti  heb  feddu  dim  1  A  ydwyt  ti  yn  golledig,  neu  yn  dru- 
enus,  ac  yn  ddigymhorth,  ac  yn  ddiymgeledd  ì  A  ydwyt 
ti  yn  credu  fy  mod  i  yn  Iachawdwr  hollddigonol  !  aca 
ydwyt  ti  yn  ewyllysio  fy  nghael  ì  Wele  eiddo  ti  ydwyf  • 
cymmer  fi  os  ydwyt  yn  ewyllysio  ;  yr  ydwyf  íì'n  foddlon  ; 
ac  ni  chaifFna  phechod  na  Satan  dori'r  cyttundeb.'  Y  rhai 
hyn  (neu'r  cyfryw  a'r  rhai  hyn)  a  lefarodd  ei  Yspryd 
wrthyf  o'r  efengyl,  hyd  onis  gwnaeth  i  mi  daflu  fy  hun 
wrth  ei  draed  a  gwaeddi  allan,  '  Fy  Iachawdwr  a'm  Har- 
glwydd,  tydi  a  ddrylliaist,  tydi  a  iachèaist  fy  nghalon;  ty- 
di  a  orchfygaist,  tydi  a  ennillaist  fy  nghalon  ;  cymmer  hi, 
eiddo  ti  ydyw  ;  os  dichon  y  cyfry w  galon  ryngu  dy  fodd, 
neu  fod  yn  dderbyniol,  cymmer  hi  íeì  ag  y  mae,  a  gwna 
hi  yn  gyfryw  ag  yr  ewyllysit  ei  bod.'  Fel  hyn,  O  fy  en- 
aid  !  y  gelli  gofìo'r  gymdeitbas  felus  a  fu  rhyngot  a  Christ ; 
ac  os  ydyw  cyfeillgarwch  yn  cynnyddu  serch  a  chariad, 
yna  gosod  dy  holl  galon  arno  ef.  Efe  a  safodd  with  dy 
wely,  pan  yr  oeddit  mewn  afiechyd  ;  efe  a  esmwythâodd 
dy  boenau,  a'th  adfywiodd  o'th  flinder,  ac  a  gymmerodd 
ymaith  dy  ofnau.  Yr  oedd  efe  bob  amser  yn  barod,  pan 
y  ceisit  ef  â'th  holl  galon  ;  efe  a'th  wrandawodd,  ac  a 
ddaeth  i'th  gynnorthwyo,  yn  ddirgel  ac  yn  gyhoeddus  ;  efe 
a  gafwyd  gennyt  yn  y  gynnulìeidfa,  yn  dy  dý,  ac  yn  dy  ys- 
tafell  ;  yn  y  maes,  ac  yngwyliadwriaethau'r  nos  ;  mewn 
peryglon,  ac  yn  dy  amgylchiadau  cyfyngaf. 

§  13.  "  Ac  os  ydyw  haelioni  a  thosturi  yn  maethu  cariad 

ac  yn  tynnu  serch,  nis  gellir  amgyffred  pa  gymmaint  yr 
ydwyf  fi  yn  rhwymedig  o'i  garu  !  Y  mae'r  trugareddau 
mawrion  hynny,  ag  oedd  yn  fy  nghanlyn  trwy  fy  holl  fyw- 
yd,  a'r  holl  leoedd  y  bum  yn  byw  ynddynt,  yr  holl  gym- 
deithasau  y  bum  ynddynt,  a'r  bobl  y  bum  yn  gydnabydd- 
us  â  hwynt,  fy  holl  orchwylion  a'm  perthynasau,  pob  sef- 
yllfa  y  bum  ynddi,  a  phob  cyfnewidiad  yr  aethum  trwy- 
ddynt,  oll  yn  cyhoeddi  haelioni  yr  Arglwydd,  ac  yn  tyst- 
iolaethu  mai  efe  ywFfynnon  pob  trugaredd.  O  Arlgwydd, 
y  fath  swm  o  gariad  sydd  arnaf  i  ti !  Y  mae  fy  nyled  (yn 
yr  ystyr  yma)  yn  fwy  nag  y  medraf  byth  ei  dalu  !  Ac  y 
mae  fy  nyled  yn  chwanegu  o  hyd !  Pa  fodd  y  gallaf  fi 
garu  digon  arno  ef,  yr  hwn  a'm  carodd  i  mor  fawr  ì  Ond 
pa  beth  a  ddywedaf,  a  fyddaf  fì  mor  annoeth  a  meddwl 
gwneuthur  i  fynu  iddo  ef,  neu  dalu  yn  ol,  ei  holl  gariad  tu- 
ag  attaf  fi  1  A  ddichon  fy  hatling  i  fod  yn  ddigon  o  daled- 
igaeth  am  y  mwngloddiau  o  aur  pur  a  gyfrennaist  ti  i  mi  1 
neu  fy  nymuniadau,  neu  fy  niolchgarwch  egwan  i,  am  dy 
haelioni  parhaus  a  diderfyn  %  yr  ychydig  a  allaf  fi,  ac  nid 
yw  eiddo  fi  chwaith,  am  dy  ddaioni  a'th  haelioni  anfeid- 
rol,  a'r  cwbl  yn  eiddot  ti  1  A  feiddiaf  fi  ymgystadlu  â  thi 
mewn  cariad,  neu  osod  fy  ngwreichionen  fenthyciol,  wàn, 
yn  erbyn  yr  haul  o  gariad  ì  A  allaf  fi  garu  mòr  uchel,  mòr 
ddwfn,  mòr  llydan,  mòr  hir,  a  Chariad  ei  hun  ]  gymmaint 
a'r  hwn  a'm  gwnaeth,  ac  a  wnaeth  i  mi  garu,  ac  a  roddes 
i  mi  yr  oll  sydd  gennyf  %  Gan  nas  gallaf  ymgystadîu  â 
thi  mewn  gweithredoedd  nerthol,  na  chreu,  na  chynnal, 
na  rhëoli  y  bydoedd ;  dim  mwy  na  hynny  y  gallaf  ymgys- 
tadlu  â  thi  mewn  cariad.  Na  allaf,  Arglwydd,  yr  wyf  yn 
gildio  ;  yr  wyf  wedi  fy  ngorchfygu  !  O  oruchafiaeth  fen- 
digedig  !  dos  ymlaen  yn  llwyddiannus,  a  gorchfyga,  ac 
ymorfoledda  yn  dy  gariad.  A  chaethglud  dy  gariad  a  gy- 
hoedda  dy  fuddugoliaeth  :  pan  fyddi  yn  fy  arwain  yn  fudd- 
ugoliaethus,  o'r  ddaear  i'r  nefoedd,  o  farwolaeth  i  fywyd, 
o'r  carchar  a'r  frawdle  i'r  orsedd,  myfi,  a  phawb  a'th  wel- 
ant,  a  gyfaddefwn  dy  fod  wedi  llwyddo ;  a  phawb  a  ddy- 

wedant  y  pryd  hyimy,  Gwelwch  fel  ag  yr  oedd  yn  eigaru! 
Etto  gâd  i  mi  garu  mewn  ufudd-dod  i'th  gariad  di,  megis 
un  a  waredaist  o'r  gaethglud,  ond  nid  megis  dy  gymhar. 
Ai  ni  chaf  fi  garu  dim,  o  herwydd  nas  gallaf  garu  yn  gyf- 
attebol  i'th  fesur  dil  O  nas  gallwn  ddywedyd  yn  brof- 
iadol,  '  Yr  ydwyf  yn  dy  garu,  fel  ag  yr  ydwyf  yn  caru  un 
o'm  cyfeillion,  neu  gymmaint  ag  yr  ydwyf  yn  fy  ngharu 
fy  hun  !  Er  nas  gallaf  ddy  wedyd  fel  yr  apostol,  '  Ti  a 
wyddost  fy  mod  yn  dy  garu'  er  hynny  gallaf  ddywed- 
yd,  *.  Ti  a  wyddost,  Arglwydd,  fy  mod  yn  ewyllysio  dy 
garu.'  Ac  yr  ydwyf  yn  edliw  i'm  calon,  am  nad  ydyw  yn 
dy  garu  yn  fwy ;  yr  ydwyf  yn  ei  cheryddu,  ac  er  hynny 
ni  fydd  yn  gwellhau.  Myfi  a  fyddaf  yn  ymresymmu  â  hi, 
ac  a  ewyllysiwn  ei  pherswadio  hi ;  ac  er  hynny  ni  fyddaf 
yn  ei  theimlo  hi  yn  symmud ;  myfi  a  fyddaf  yn  ei  deífroi 
a'i  chynhyrfu  trwy  fyned  i'r  ordinhadau  ac  arfer  moddion 
eraill,  ond  ni  fyddaf  yn  ei  theimlo  yn  cynesu  ond  pur  ych- 
ydig.  O  galon  anheilwng !  onid  ydyw  dy  lygad,  yn  awr, 
ar  yr  unig  wrthddrych  hawddgar  ì  Onid  ydwyt  yn  canfod 
tra-ardderchog  ogoniant  y  saint  %  Ac  oni  fedri  garu  ì 
Onid  ydwyt  yn  enaid  rhesymmol ;  ac  oni  ddylai  dy  reswm 
ddywedyd  wrthyt,  nad  ydyw'r  ddaear  ond  megis  pydew 
neu  garchar  i'w  chyffelybu  â'r  nefol  ogoniant  ]  O  fy  en- 
aid  !  onid  yspryd  ydwyt ;  ac  oni  ddylit  garu  Duw  yr  hwn 
sydd  Yspryd  a  Thad  yr  ysprydoedd  1  Paham  yr  ydwyt 
yn  caru'r  corph  priddlyd  hwn  cyn  gymmaint,  ac  yn  caru 
y  nefol  ogoniant  cyn  lleied  ]  Ac  oni  fydd  i  ti  garu  pan 
ddeui  di  yno  ì  Pan  y  bydd  i'r  Arglwydd  gymmeryd  dy 
gorph  marwol  allan  o'r  bedd,  a  gwneuthur  i  ti  lewyrchu 
fel  yr  haul  yn  oes  oesoedd,  a  fyddi  di  yn  caru  y  pryd  hyn- 
ny  ai  ni  fyddi  %  Onid  hwnnw  y  w'r  lle  y  bydd  y  rhai  sydd 
yn  caru  yn  cyfarfod  ynghyd'?  Onid  bywyd  o  gariad  fydd  y 
bywyd  hwnnw  ì  Onid  dydd  mawr  priodas  yr  Oen  fydd  y 
dydd  hwnnw  ]  Onid  y  gwaith  yno  a  fydd  caru  ì  a  lle  bydd. 
yr  eneidiau  ag  sydd  gyda  Christ  yn  cael  eu  llenwi  a'u 
digoni  â  chariad  ì  O  fy  enaid  !  gan  hynny  dechreu  yma. 

Bydd  yn  glaf  o  gariad  yma,  fel  y  byddot  yn  iach  i  garu 
yno.  Gweddia  am  gael  dy  gadw  yma  ynghariad  Duw,  ac 
na  byddo  i  fywyd,  nac  angeu,  na  dim  arall,  dy  wahanu 
oddiwrtho,  a  thi  a  gai  dy  gadw  ynghyflawnder  cariad  yn 
dragywydd,  ac  ni  chaiff  dim  chwerwi  na  lleihau  dy  hyf- 
rydwch  ;  canys  yr  Arglwydd  a  barottodd  ddinas  o  gariad, 
alle  i  gyfrannu  cariad  i'w  etholedigion,  a*r  rhai  a  garant 
ei  enw  a  drigant  yno. 

§  14.  "  Deífro,  gan  hynny,  O  enaid  cysglyd!.  canys 
afresymol  iawn  yw  i  ti  gysgu  dan  oleuni  gras;  a  pha  faint 
mwy,  pan  y  mae  goleuni'r  gogoniant  hwnnw  yn  agosâu  ! 
Tyred  allan,  O  fy  yspryd  trwm  a  rhewllyd !  dy  Arglwydd 
sydd  yn  peri  i  ti  '  lawenhau,  ac  etto  llawenhewch.'  Yr 
ydwyt  wedi  bod  yn  gorwedd  ddigon  o  hyd  yn  dy  garchar 
cnawdol,  lle  y  mae  Satan  wedi  bod  yn  geidwad  y  carchar ; 
gofalon  oeddent  y  gefynnau  a'r  cadwyni,  ac  ofnau  y  fferw- 
yllau,  a'th  luniaeth  oedd  bara  ing  a  dwfr  cystudd  ;  dy  letty 
oedd  ynghanol  gofidiau ;  a'th  bechodau,  a'th  elynion,  yn 
gwneuthur  dy  wely ;  a'th  galon  ddrwg  o  anghrediniaeth 
oedd  y  pyrth  heiyrn,  a'r  cloiau,  a'r  barrau,  y  rhai  oeddynt 
yn  dy  gadw  i  mewn  :  ac  yn  awr  y  mae  Angel  y  cyfam- 
mod  yn  gorchymmyn  i  ti  gyfodi  a'i  ganlyn  ef.  Cyfod  i 
fynu,  O  fy  enaid  !  ac  ufuddha  iddo  yn  Jlawen,  a'th  gad- 
wyni  a  syrthiant  oddiam  danat,  a  phyrth  dy  garchar  a  ym- 
agorant ;  a  chanlyn  yr  Oen  pa  le  bynnag  yr  elo.  ^.  oes  i 
ti  achos  i  ofni  canlyn  y  fath  Arweinydd  ì  À  ddichcn  yr 
haul  dy  dywys  i  dywyllwch  ì  A  ddichon  yr  hwn  a  fu  farw 
yn  dy  le,  i'th  achub  rhag  angeu,  dy  dywys  i  farwolaeth  ì 
Canlyn  ef,  ac  efe  a  ddengys  i  ti  baradwys  Duw  ;  efe  a'th 
ddwg  i'r  Jerusalem  newydd,  a  thi  a  gei  brofì  o  bren  y 
bywyd.  Tyred  allan,  O  fy  enaid  galarus  !  a  dyro  heibio 
dy  wisg  auafaidd,  a  gad  i  bawb  wybod  fod  y  gwanwyn 
wedi  dyfod,  wrth  ganfod  gwisgoedd  Uawenydd  a  moliant 
am  danat;  ac  megis  ag  yr  ydwyt  yn  awr  yn  gweled  dy 
gyssuron  yn  leision,  ti  a'u  canfyddi,  ar  fryder,  yn  wynion, 
ac  yn  aeddfed  i'r  cynhauaf ;  a'r  pryd  hynny,  tydi  a  gei  dy 

alw  i  fedi,  ac  i  gasglu,  ac  i  gymmeryd  meddiant.  A  ydyw 
yn  angenrheidiol  i  mi  aros,  ac  oedi  fy  llawenydd  hyd  y 
pryd  hynny  ]  Onid  iawn  i  lawenydd  y  gwanwyn  ragflaenu 
Uawenydd  y  cynhauaf ?  Ac  onid  yw  hawl  o  ryw  werth 
i'r  diben  o  gael  meddiant  ]  Ai  nid  yw'r  etifedd  ddim 
gwell  nâ  chaethwas  ì  Y  mae  fy  Arglwydd  wedi  gor- 
chymmyn  i  mi  lawenhau  mewn  gobaith  o'r  gogoniant,  ac 
wedi  dysgu  i  mi  pa  fodd  i'w  weled  trwy  ffenestri  a  barrau'r 
carchar.  Canys  pan  y'm  herlidir  o  achos  cyfiawnder,  y 
mae  efe  wedi  gorchymmyn  i  mi  lawenhau  a  gorfoleddu, 
o  herwydd  y  byddai  fy  ngwobr  yn  y  nef  yn  fawr.  Myfì  a 
wn  yr  ewyllysiai  i'm  llawenydd  fod  yn  fwy  na'm  tristwch  ; 
ac  er  cymmaint  y  mae  efe  yn  ymhyfrydu  yn  y  gostyng- 
edig  a'r  drylliedig  o  galon,  etto  y  mae  efe  yn  ymhyfrydu 
mwy  yn  y  sawl  sy'n  ymhyfrydu  ynddo  ef.  A  ydyw  fy  Ar- 
glwydd  wedi  arìwyo  i  mi  fwrdd  yn  yr  anialwch,  ac  wedi 
rhoddi  i  mi  addewidion  &  dragywyddol  ogoniant,  ac  wedi 
gosod  o'm  blaen  fara  angelion  1  Ac  a  ydyw  efe  wedi 
fy  ngwahodd  mor  daer  ac  mor  aml  i  eistedd  wrth  ei  fwrdd, 
a  bwytta  ac  yfed  heb  arbedî  Ac  a  ydyw  efe,  i'r  diben 
hynny,  wedi  fy  nghynnysgaeddu  â  rheswm  ac  a  ífydd,  ac 
â  thymher  lawen  a  diolchgar  ]  Ac  a  ydy  w  yn  debygol  nad 
yw  yn  ewyllysio  i  mi  lawenhau  1  Onid  ei  orchymmyn 
ydyw  i  ti  orfoleddu  yn  yr  Arglwydd,  ac  y  rhydd  i  ti  ddy- 
muniad  dy  galon  1  Onid  oes  cynghor  i  ti  foà  yn  wastad 
yn  llawen,  ie,  \  ganu  a  chrechwenu  o  lawenydd,  a  bloeddio 
a  chroch-lefain'?  Zeph.  3  :  14 ;  Esay,  12:6.  Paham,  gan 
hynny,  y  byddaf  ofnus,  ac  y'm  di^alonnir  ?  Y  mae  fy 
Nuw  yn  barod  i'm  derbyn  pe  byddwn  ewyllysgar  i  ddy- 
fod  atto.  Y  mae  efe  yn  ymhyfrydu  yn  fy  hyfrydwch.  Efe 
a  ewyllysiai  fy  mod  yn  wastad  mewn  hwyl,  a  bod  hynny 
yn  waith  beunyddiol  gennyf,  saf  nesâu  atto  mewn  myfyr- 
dodau  crediniol,  a'm  bod  yn  byw  yn  y  meddyliau  mwyaf 
melus  am  ei  ddaioni.  O  waith  hyfryd  a  bendigedig,  add- 
as  i  feibion  Duw  !  Ond,  O  fy  Arglwydd  !  nid  yw'r  wledd 
o  ddim  llesâd  i  mi,  heb  ewyllys  ac  heb  ddymuniad.  Yr  yd- 

wyt  wedi  gosod  danteithion  y  nefoedd  o'm  blaen,  ond  Och ! 
yr  ydwyf  yn  ddall,  ac  nid  ydwyf  yn  gweled  eu  gwerth ; 
yr  ydwyf  yn  glaf,  ac  nid  allaf  eu  harchwaethu  ;  yr  ydwyf 
megis  y  dyn  hwnnw  yn  y  parlys,  â'm  llaw  wedi  gwywo, 
ac  nis  gallaf  ei  hestyn  allan.     Yr  ydwyf,  gan  hynny,  yn 
ostyngedig,  yn  erfyn  dy  ras  a'th  drugaredd,  fel  megis  ag 
yr  ydwyt  wedi  agor  y  nefoedd  i  mi  yn  dy  air,  deilyngu  o 
honot  hefyd  agor  fy  llygaid  i  weled  peth  o'i  harddwch  a'i 
gogoniant,  fel  y  byddo  i'm  calon  ei  hoffi  ac  ymhyfrydu  yn- 
ddi,  onidê  ni  fydd  y  nefoedd  ei  hun  ddim  yn  nefoedd  i 
mi.     O  tydi  Yspryd  y  bywyd  !   anadla  ar  y  grasusau  ag 
sydd  ynof ;  cymmer  afael  yn  fy  llaw,  a  chyfod  fi  o'r  ddaear, 
fel  y  gwelwyf  y  gogoniaut  a  barottoaist  i'r  rhai  a'th  garant. 
§15.  "  Ymaith  â    chwi,    gan  hynny,   enaid-boenidiog 
ofalon  ac  ofnau  ;  a  thithau  dòr-calon  dristwch,  dos  ymaith  ! 
neu,  o'r  hyn  lleiaf,  gadewch  lonydd  i  mi  dros  ychydig  am- 
ser;  aroswch  yma  isod  tra  fyddwyf  yn  esgyn  ucbod  i 
weled  fy  ngorphwysfa.     Y  mae'r  ífordd  yn  ddieithr  i  mi, 
ond  nid  i  Grist.    Yno  yr  oedd  preswylfod  tragywyddol  ei 
Dduwdod;  ac  yno  hefyd  y  mae  efe  wedi  esgyn  gyda'i 
gorph  gogoneddus.      Ei    waith   ef  oedd   pwrcasu'r   or- 
phwysfa  hon  ;  efe  a'i  parottodd,  ac  efe  yn  unig  a  ddichon 
fy  ngwneuthur  innau  yn  addas  i'w  mwynhau,  a'm  dwyn 
iddi.     Tragywyddol  Dduw'r  gwirionedd    a  roddodd  ei 
addewid,  ei  sel,  ai  lŵ,  na  chyfrgollir  mo  honof,  (os  bydd 
gennyf  ífydd  i  gredu  yn  Nghrist,)  ond  yn  hytrach  y  caf 
etifeddu    bywyd    tragywyddol.     Yno    ar   fyrder    y    tros- 
glwyddir  fy  enaid,  a'm  corph  yn  fuan  ar  ol  hynny.    Ac  a 
ddichon  fy  nhafod  ddywedyd,  y  caf,  mewn  byr  amser,  yn 
ddiau  fyw  gyda  Duw,  a'm  calon  heb  neidio  o'm  mewn  ì 
A  allaf  fy  fi  ddywed^u.  hynny  gyda  ffydd,  ac  heb  lawen- 
ydd  ì    O  ffydd,  yr  ydwyfWn  awr  yn  cydnabod,  yn  deim- 
ladwy,  gymmaint  yw  dy  wendid  !  Ond  er  i  anghrediniaeth 
dywyllu  fy  ngoleuni,  a  thrymhau  fy  mywyd,  a  gorthrym- 
mu  fy  llawenydd,  etto  ni  chaniatta'r  Arglwydd  iddo  fy 
ngorchfygu  na'm  dinystrio;  ac  er  iddi  (anghrediniaeth) 

warafun  i  mi  fy  nghyssuron,  etto  (er  gwaethaf  iddi)  caf 
fwynhau  ychydig  ddiddanwch  yma;  ac  oni  b'ai  fy  ang- 
hrediniaeth,  pa  gymmaint  ychwaneg  a  allwn  eu  mwyn- 
hau  !  Ië,  goleuni'r  nefoedd  a  dywynnai  i  mewn  i'm  calon, 
a  myfi  a  allwn  fod  agos  mor  gynnefin  yno  ag  ydwyf  ar  y 
ddaear.     Tyred  ymaith,  gan  hynny,  O  fy  enaid  !   cau  dy 
glustiau  yn  erbyn  iaith  dwyllodrus  ac    anwybodus  ang- 
hrediniaeth;  tydi  a  fedri  atteb  ei  holl  wrthddadleuon  an- 
noeth  ;  neu,  os  na  elli,  sathra  hwynt  dan  dy  draed.   Tyred 
ymaith,  na  fydded  i  ti  sefyll  yn  edrych  ar  bedd  yna,  neu 
yn  troi'r  esgyrn,  neu  yn   darllen   dy  wers  yn   awr  yn  y 
llwch ;  y  llinellau  yna   a  gânt  yn  fuan  iawn   eu  dileu 
ymaith.    Ond  cyfod  dy  ben  i  fynu,  ac  edrych  tua'r  nef- 
oedd,  a  gwel  dy  enw  yn  ysgrifennedig  yn  llyfr  bywyd  yr 
Oen  a  laddwyd.     Beth  pe   dywedai   angel  wrthynt  fod 
preswylfod  wedi  ei  pharottoi  i  ti  yn  y  nefoedd,  ac  yn  ddiau 
y  bydd  yn  eiddot  ti  yn  dragywydd,  oni  wnelai'r  cyfryw 
gennadwri  di  yn  llawen  ì    Ac  a  elli  di  ddiystyru  digel- 
wyddog  air  yr  addewid,  yr  hwn  a  lefarwyd  trwy  gyfar- 
wyddyd  Glân  Yspryd  Duw,  ac  a  roddwyd  i  ti  hefyd  gan 
y  Mab  ei  hun  ì    Beth  pe  gwelsit  gerbyd  o  dân  yn  dyfod  i 
dy  gyrchu  a'th  ddwyn  i  fynu  i'r  nefoedd,  megis  Elias  gynt, 
oni  wnai  hynny  di  yn  llawen  1    Ond  y  mae  dy  Arglwydd 
yn  tystio,  fod  llu  o  angelion  yn  dwyn  enaid  Lazarus  i  fyn- 
wes  Abraham.    A  gaiff  y  meddwyn  fod  yn  llawen  yn  ei 
ddiod,  a'r  glwth  yn  ei  wleddoedd  a'i  ddanteithion,  ac  oni 
chaf  fi  lawenhau  a  minnau  yn  gobeithio  bod  mor  fuan  yn 
y  nefoedd  ì  A  fydd  i  mi  fawr  hofîi  diod  pan  fyddo  syched 
arnaf,  neu  ymhyfrydu  mewn  ymborth  pan  fyddo    arnaf 
chwant  bwyd  %  a  fydd  i  mi  gymmeryd  pleser  mewn  gerddi 
têg,  a  rhodfeydd  hyfryd,  ac  anneddäù  heirdd  a  chyfleus  1 
a  ydyw  gwrthddrychau  heirdd      n  hyfryd  i'm  llygaid,  ac 
aroglau  peraidd  i'm  ífroenau,  a  pheroriaeth  a  chynghan- 
edd  i'm  clustiau  ]  ac  oni  fydd  i'r  meddylfryd  am  happus- 
rwydd  tragywyddol  yn  y  nefoedd  roddi  i  mi  bleser  a  hyf- 
rydwch?    Myfi  a  feddyliwn  y  gallwn  fod  yn  foddlon  i 

dreulio  fy  holl  amser  ymysg  fy  llyfrau,  a  chanu'n.iach  i'r 
byd  a'i  deganau,  ac  edrych  i  lawr  megis  gyda  thosturi  ar 
y  mawrion  a'r  cyfoethogion,  y  rhai  ni  wyddant  fawr  am 
y  cyfryw  hapusrwydd  ;  pa  faint  mwy,  gan  hynny,  a  fydd 
fy  nedwyddwch  yn  y  nefoedd  Ue  y  bydd  fy  ngwybodaeth 
yn  berffaithl  Os  daeth  brenhines  Seba  o  eithafoedd  y 
ddaear  i  glywed  doethineb  Solomon,  ac  i  weled  ei  ogon- 
iant,  pa  mor  fawr  y  dylwn  i  ewyllysio  myned  o'r  ddaear 
i'r  nefoedd  i  welcd  gogoniant  y  Mawrhydi  tragywyddol, 
ac  i  gael  mwynhau  perffeitbrwydd  gwybodaeth,  i'w  gym- 
haru  â'r  hwn  nid  yw  y  rhai  doethaf  ar  y  ddaear  ond  an- 
noethion,  ynfydion,  ac  anwybodus !  Beth  pe  buasai  Duw 
wedi  fy  ngwneuthur  yn  llywodraethwr  ar  yr  holl  ddaear, 
a  phe  buaswn  yn  medru  symmud  mynyddoedd,  iachâu 
clefydau  â  gair  neu  gyffyrddiad,  neu  pe  gallaswn  fwrw 
allan  gythreuliaid,  oni  fuaswn  yn  mawr  lawenychu  yn  y 
cyfryw  anrhydedd  ac  awdurdod  ì  Ac  oni  chaf  fi  lawen- 
hau  llawer  mwy  oherwydd  fod  fy  enw  yn  ysgrifennedig 
yn  y  nefoedd  ]  Nis  gallaf  yma,  yn  y  byd  hwn,  fwynhau 
cyfeillach  fy  rhieni,  a'm  perthynasau,  a'm  caredigion,  heb 
deimlo  llawer  o  hyfrydwch  ;  a  phan  fyddwn  yn  cael  fy  hun 
yn  rhydd  i  ddywedyd  fy  holl  gyfrinach  wrth  gyfaill  ffydd- 
lon  a  mynwesol,  y  fath  ddywenydd  mawr  oedd  hynny ! 
0,  gan  hynny,  pa  faint  mwy  dedwydd  a  fyddaf  i  fyw  yn 
wastadol  ynghariad  Duw!  Pa  mor  hyfryd  yw  fod  brodyr 
yn  byw  ynghyd  mewn  cariad  brawdol  yma  ÿn  y  byd  ! 
Hyfryd  a  dymunol  iawn  yw  gweled  teulu  yn  byw  mewn 
heddwch  a  chariad,  gwr  a  gwraig,  plant  a  gwasanaeth- 
wyr,  i  gyd  yn  ufudd,  yn  gymmwynasgar,  ac  yn  garedig  y 
naill  i'r  Uall !  Pa  mor  hyfryd  a  dymunol  fyddai  gweled 
tref,  neu  bentref,  yn  byw  ynghyd  mewn  cariad  a  thang- 
nefedd,  heb  ddim  Uid,  na  malais,  na  chenfigen,  na  swn,  na 
bloedd,  na  thwrf,  nac  ymrafaelio,  nac  ymrysson,  na  chyf- 
reithio,  nac  ymbleidiau,  nac  ymranniadau — ond  pob  un 
yn  caru  ei  gymmydog  fel  ef  ei  hunan,  gan  feddwl  nas 
gallant  fyth  wneuthur  gormod  y  naill  i'r  llall,  pawb  yn 

ceisio  rhagori  ar  eu'gilydd  mewn  cariad — y  fath  olwg 
hyfryd  a  chyssurus  fyddai  hyn  !  Ond,  O  !  pa  mor  rhag- 
orol  mwy  gwynfydedig,  hapus,  a  bendigedig  fydd  gogon- 
eddus  gynnulleidfa'r  gwaredigion  yn  y  nefoedd,  trigolion 
tangnefeddol  y  Jerusalem  newydd,  lle  nad  oes  rhwyg  nac 
ymranniad,  ymbleidio  nac  ymrafaelio;  lle  nad  oes  yr  un 
o  wahanol  farn  oddiwrth  y  llall ;  lle  nad  oes  dim  twyll, 
na  rhagrith,  na  chenfigen  ;  lle  nad  yw  eu  cariad  yn  oeri : 
lle  nad  ydynt  nac  yn  disodli  nac  yn  bradychu  eu  gilydd ; 
dim  un  gair  croes,  nac  un  yn  edrych  yn  ddig  ar  y  llall ;  ond 
pawb  yn  un  â  Christ,  yr  hwn  sydd  yn  un  â'r  Tad;  a 
phawb  yn  byw  yn  ei  gariad  ef,  yr  hwn  ei  hun  sydd  gar- 
iad !  Y  mae'r  enaid  cyn  amled,  a  chyn  gymmaint  yn  y 
lle  y  mae'n  caru,  ag  ydy  w  yn  y  lle  y  mae'n  by  w  yn  y  corph. 
Pa  mor  agos  y  bydd  fy  enaid,  wedi  ei  uno  a'i  gyssylltu 
â  Duw,  pan  y  caf  ei  garu  yn  wastadol  â'm  holl  egni,  ac 
â'm  holl  galon  !  Och  !  galon  ddrwg,  druenus  o  anghredin- 
iaeth,  yr  hon  a  ddichon  feddwl  am  y  cyfryw  ddydd,  a 
gwaith,  a  bywyd  a  hwnnw,  â'r  fath  ychydig  lawenydd 
egwan  !  Ond,  yn  ddiau  fe  fydd  y  mwynhad  ar  ol  hyn  yn 
fwy  bywiog  a  chyssurus. 

§  16.  "  Mor  ddifyr  ac  mor  hyfryd  yw  i  mi  ganfod  ac 
astudio  gwaith  y  Creawdwr  ynghreadigaeth  y  byd  !  Y 
fath  adeilad  hardd  yw  hwn  yr  ydym  yn  byw  ynddo  !  y 
llawr  wedi  ei  harddu  â  blodau  ac  a  choedydd,  a'i  ddyfr- 
hau  âg  afonydd  a  ffynhonnau !  y  nen  mor  uchel  ac  mor 
helaethfawr,  ac  wedi  ei  haddurno  a'i  phrydferthu  mor 
rhyfeddol !  Y  fath  ryfeddodau  sy'n  gynnwysedig  yn  yr 
haul  a'r  lleuad,  y  ser  a'r  planedau,  y  moroedd  mawrion, 
a'r  gwyntoedd  nerthol !  Ac  a  ddarfu  Duw  ddarparu'r  fath 
dý  i  gnawd  llygredig,  i'r  enaid  mewn  carchar  ì  Ac  a  gyf- 
rannodd  efe  y  fath  fyrddiynau  o  ryfeddodau  ar  ei  elynion  ì 
O  !  y  fath  breswylfod,  gan  hynny,  a  ddarparodd  efe  i'w 
anwyl  blant !  A  pha  gymmaint  y  bydd  gogoniant  y  Jeru- 
salem  newydd  yn  rhagori  ar  ardderchawgrwydd  y  cread- 
uriaid  yn  bressennol !    Cyfod,  gan  hynny,  O  fy  enaid  !  ac 

esgyn  i  fynu  yn  dy  fyfyrdodau  ;  a  bydded  i'th  feddyliau 
am  y  gogoniant  hwnnw  ragori  yr  un  modd  mewn  melus- 
der  ar  dy  feddyliau  isel  am  bethau  daearol  a  gweledig. 
Nac  ofna  fyned  allan  o'r  corph,  ac  o'r  byd  hwn,  gan  fod 
yn  rhaid  i'r  cyfnewidiad  fod  mor  hapus  a  gogoneddus; 
ond  yn  hytrach  bydded  i  ti  ddywedyd  fel  y  gwr  hwnnw 
wrth  farw,  '  Y  mae  yn  hyfryd  gennyf,  ac  yr  ydwyf  yn 
neidio  o  lawenydd,  fod  yr  amser  wedi  dyfod  pan  fydd  i'r 
Jehofah  tragywyddol  a  gogoneddus,  mawredd  yr  hwn  y 
bum  yn  ei  ryfeddu  mewn  pethau  gweledig,  ac  y  bum  yn 
synnu  wrth  weled  ac  ystyried  ei  ddaioni,  a'r  hwn  y  bum 
mor  hir  yn  ei  ddymuno  ac  yn  hiraethu  am  dano — yr  ydwyf 
yn  mawr  lawenhau,  meddaf,  y  bydd  iddo  yn  awr  ddat- 
guddio  ei  hun  i  mi,  ac  y  caf  y  fraint  o'i  weled  wyneb  yn 
wyneb. 

§  17.  "  Mor  rhyfeddol  hefyd  y  w  gwaith  Rhagluniaeth  ! 
Mor  ddymunol,  mor  hyfryd  a  chyssurus,  yw  gweled  y 
Duw  mawr,  doeth,  a  daionus,  mor  ofalus  a  gwyliadwrus 
ynghylch  diogelwch  a  llwyddiant  ychydig  o  bobl  o  isel 
radd,  y  rhai  a  fyddant  yn  gweddio  yn  aml,  ac  etto  yn  cael 
eu  diystyru,  sef  y  gwir  Gristionogion  !  Mor  hyfryd  hef- 
yd  yw  i  mi  edrych  yn  ol,  gyda  diolchgarwch,  ar  yr  am- 
rywiol  a'r  mawrion  drugareddau  a  gyfrannodd  Duw  i  mi 
yn  neillduol  yn  fy  mywyd,  ac  a'm  cyssurodd  â  hwynt  ar 
fy  nhaith  trwy'r  byd  !  Pa  cyn  amled  y  gwrandawodd 
fy  ngweddiau,  yr  ystyriodd  fy  nagrau,  ac  y  cyssurodd  fy 
enaid  galarus,  pan  yr  oeddwn  mewn  profedigaeth,  neu 
dan  ofnau  ac  amheuaeth  !  A  pha  sawl  gwaith  y  dywed- 
odd  fy  Arglwydd  wrthyf,  Cymmer  gyssur :  nac  ofna  !  Y 
fath  gynhaliaeth  a  fu'r  profiadau  hyn  i  mi,  sef  y  cyfryw 
dystiolaeth  eglur  o  gariad  fy  Nhad  nefol  !  Pa  fodd  y 
byddent  yn  cyssuro  fy  nghalon  pan  y  byddai'n  barod  i 
ymollwng  dan  anghrediniaeth !  O,  gan  hynny,  y  fath 
ddiwrnod  bendigedig  a  fydd  hwnnw,  pan  y  bydd  i  mi 
gael  mwynhau  pob  trugaredd,  ie,  a  pTierffeitìirwyàà  o  bob 
trugaredd  ;  a  chael  hefyd  gyflawn  fwynhad  o'r  Arglwydd 

ei  hun,  yr  hwn  yw  ffynnon,  ac  awdwr  a  rhoddwr  pob  tru- 
garedd  ;  pan  y  caf  sefyll  ar  y  làn,  ac  edrych  yn  ol  ar  ym- 
chwydd  y  môr  a'r  tymhestloedd,  a'r  peryglon,  a  ddiheng- 
ais,  neu  y  deathum  trwyddynt !  pan  y  caf  adolygu  ac  ail- 
ystyried  y  cystuddiau  a'r  gofidiau  a  gefais  yn  y  byd,  yr 
ofnau  a'r  dagrau  a  fuant  yn  fy  ngofidio,  a'r  modd  y  dygodd 
yr  Arglwydd  fi  allan  o  honynt  oll  i  fwynhau'r  gogoniant 
hwn,  yr  hwn  oedd  y  diwedd  o  honynt  oll !  Ac  os  bydd 
ond  megis  un  defnyn  o  wir  ffydd  yn  gymmysgedig  â'r  ys- 
tyriaethau  hyn,  y  fath  galon  o  nefol  hyfrydwch  a  fyddai  i 
mi  gael  ei  mêddiannu  o'm  mewn !  Myfi  a  ewyllysiwn 
gredu  ynot,  credu  dy  air  a'th  addewidion  :  O  Arglwydd, 
cymhorth  fy  anghrediniaeth  ! 

§  18.  "  Y  fath  hyfrydwch  a  gefaist  lawer  tro,  O  fy  enaid, 
mewn  moddion  gras — pa  mor  felus  oeddent !  Y  fath  gys- 
sur  mewn  gweddi,  a  diolchgarwch  dan  bregethau  nefol  ac 
adeiladol,  ac  ynghymmundeb  y  saint,  sef  cymdeithas  y 
duwiolion,ac  wrth  weled  yr  Arglwydd  yn  chwanegu  atyr 
eglwys  y  rhai  a  fyddent  gadwedig  !  Pa  fodd,  gan  hynny, 
y  dichon  fy  nghalon  amgyífred  y  llawenydd  a  gaf  ei  fwyn- 
hau,  pan  welaf  yr  eglwys  wedi  ei  pherífeithio  yn  y  nef, 
ac  y  caf  fy  nerbyn  i'r  deml  nefol  honno,  a,  chyda'r  llu  a 
berffeithiwyd,  glodfori  Duw  yn  dragy wydd  ì  Os  oedd 
gair  Duw  yn  felusach  gan  Job  na'i  ymborth  beunyddiol, 
a  chan  Dafydd  na'r  mêl,  'ie,  ac  na  diferiad  y  diliau  mêl ; 
ac  os  oedd  ei  air  hefyd  yn  llawenydd  ac  yn  hyfrydwch 
calon  i  Jeremiah  y  prophwyd,  pa  fath  ddiwrnod  hyfryd  a 
bendiged.ig  a  fydd  hwnnw,  pan  y  cawn  gyflawn  fwynhau 
Arglwydd  y  gair  hwn,  a  phan  na  fydd  arnom  mwyach 
eisiau'r  gorchymynion  a'r  addewidion  ysgrifenedighyn,  na 
chwaithddarllen  un  llyfrond  gwyneby  gogoneddus  Dduw! 
Os  oeddent  hwy,  y  rhai  a  gìywsant  Grist  yn  llefaru  ar  y 
ddaear,  yn  synnu  wrth  ei  ddoethineb  a'i  attebion,  ac  yn 
rhyfeddu  o  herwydd  yr  holl  eiriau  grasusol  oedd  yn  dyfod 
allan  o'i  enau,  pa  faint  mwy  hyfrydwch  a  rhyfeddod  fydd 
i  mi  i'w  weled  yn  ei  fawredd  a'i  ogoniant  yn  y  nefoedd. 

§  19.  "  A  oedd  golwg  ar  y  gogoniant  hwn  yn  ddigon  i 
wneuthur  i  eraill  roesawu'r  groes,  ac  hyd  yn  nod  gwrth- 
od  gwaredigaeth ;  ac  oni  ddichon  hynny  dy  wneuthur  di, 
O  fy  enaid  !  yn  foddlon  dan  ddioddefiadau  llai  1  A  allasai 
yr  ystyriaeth  a'r  golwg  o'r  gogoniant  hwnnw  felusu'r 
fílammau  i'r  merthyron,  ac  onid  allant  felusu  dy  fywyd, 
dy  glefyd,  neu  dy  farwolaeth  di  ]  Onid  yn  yr  un  nefoedd 
y  byddant  hwy  a  minnau  yn  byW  1  Onid  yr  un  Duw,  yr 
un  Crist,  yr  un  goron  ag  sydd  ganddynt  hwy  a  gaf  finnau 
eu  mwynhau  1  Ac  a  gaf  fi  edrych  ar  yr  holl  ogoniant  hwn- 
nw  â  Uygad  mòr  wàn,  calon  mòr  drymllyd,  a  golwg  mòr 
drist  1  Yr  ydwyf  fi  fy  hun  wedi  cael  rhyw  ychydig  flaen- 
brawf  o  wynfyd  a  dedwyddwch  y  saint  yn  y  nefoedd  ;  a 
pha  faint  hyfryttach  oedd  hyn  na  dim  sydd  ar  y  ddaear!  a 
pha  mor  rhagorol  gan  hynny,  a  chymmaint  mwy  hyfryd, 
a  fydd  y  perífaith  fwynhad  ! 

§  20.  "  Mòr  ddymunol  yw  cael  mwynhau  grasusau  yr 
Yspryd  yma  yn  y  byd  ;  a'r  fath  harddwch  sydd  ynddynt 
er  eu  bod  yn  ammherffaith  !  Ond  Och  !  pa  gan  lleied  yw 
y  rhai  hyn,  mewn  cyffelybiaeth  i'r  hyn  a  gawn  ei  fwynhau 
yn  ein  cyflwr  perffaith  hwnnw  yn  y  nefoedd  !  Pa  mor 
hapus  y  byddai  fy  mywyd,  pe  medrwn  garu  Duw  gym- 
maint  ag  yr  ewyllysiwn  ;  pe  gallwn  fod  i  gyd  oll  yn  gar- 
iad,  ac  yn  caru  Duw  bob  amser  !  O  fy  enaid  !  pa  gym- 
maint  a  roddit  am  gael  mwynhau'r  cyfryw  fywyd  ?  Pe 
gallwn  amgyffred  a  deall  pob  peth  sydd  ysgrifenedig  yn 
ngair  Duw  cyn  gystal  ag  yr  ewyllysiwn  ;  pe  gallwn  gwbl 
ymddiried  ynddo  yn  mhob  cyfyngder;  pe  medrwn  fod 
mor  fy wiog  a  selog  ag  yr  ewyllysiwn  ymhob  dyledswydd  ; 
pe  gallwn  wneuthur  Duw  fy  nymuniad  a'm  hyfrydwch 
gwastadol,  ni  chenfigennwn  wrth  neb  o  achos  byr  fwyn- 
iant  anrhydedd  a  phleserau  gwael  y  byd  a'r  bywyd  hwn  ! 
Ond,  O  fy  enaid  !  y  fath  gyflwr  bendigedig  y  byddi  ynddo 
ar  fyrder,  pan  y  cei  fwynhau  llawer  mwy  o'r  rhai  hyn 
nag  a  fedri  yn  awr  feddwl  nac  amgyffred,  ac  y  cei  ymar- 
feru  dy  rasusau  perffaith,  ymhresenoldeb  Duw  ei  hun,  ac 

nid  yn  y  tywyllwch,  ac  ymhell  oddiwrtho,  megis  ag  yr 
ydwyt  yn  awr ! 

§  21.  "  A  ydyw  eglwys  Crist,  yn  ei  chyflwr  pechadur- 
us,  cystuddiol  ac  erlidus  yma  yn  y  byd,  yn  rhagori  llawer 
ar  rywun  Cristion,  neu  un  enaid  grasol  ?  Etto,  pa  gym- 
maint  mwy  gogoneddus  y  bydd  yr  eglwys  oll,  wedi  iddi 
gael  ei  chasglu  ynghyd  yn  ei  chyflwr  gogoneddus  yn  y 
nefoedd  ;  wedi  iddi  esgyn  i  fynu,  o  ddyíFryn  dagrau  ac 
wylofain,  i  fynydd  Seion,  pan  na  fydd  iddi  na  phechu  na 
dioddef  mwyach  !  Ni  fydd  gogoniant  yr  hen  ond  tywyll- 
wch,  a  gwrthuni,  ac  aflunieidd-dra  mewn  cyífelybiaeth  i 
ogoniant  a  harddwch  y  Jerusalem  newydd.  Y  fath  achos 
fydd  gennym  y  pryd  hynny  i  floeddio  a  chrechwenu  o  law- 
wenydd,panganfyddommorogoneddus  fydd  y  deml  nef- 
ol,  wrth  gofio  gwaeledd  yr  eglwys  ar  y  ddaear ! 

§  22.  "  Ond  Och  !  mor  fawr  y  w  fy  ngholled  ynghanol  fy 
myfyrdodau  !  Yr  oeddwn  yn  tybied  fod  fy  nghalon  yn 
canlyn  fy  meddyliau,  ond  yn  awr  y  gwelaf  nad  oedd.  A 
pha  fywyd  sydd  mewn  meddyliau  gweigion,  a  geiriau  ofer, 
heb  serchiadau'r  galon  1  Nid  ydyw-Duw,  na  minnau 
chwaith,  yn  ymhyfrydu  ynddynt.  Ymha  le  yr  oeddit,  gal- 
on  anhawddgar,  pan  yr  oeddwn  yn  ceisio  agor  i  ti'r  trys- 
orau  tragywyddol  %  Onid  oes  arnat  gywilydd  cŵyno  cym- 
maint  o  herwydd  dy  fywyd  anghyssurus ;  a  grwgnach  yn 
erbyn  Duw  am  ddyfod  cymmaint  tristwch  i'th  ran,  pan  y 
y  mae  efe  yn  cynnyg  i  ti  ddedwyddwch  angelion,  a  thi- 
thau  yn  ei  wrthod  1  Pe  buasit  yrwan  yn  fy  nghanlyn  yn 
fy  myfyrdodau,  ti  a  fuasit  yn  adfywio,  ac  heb  fedru  ym- 
attal  rhag  neidio  o  lawenydd,  gan  anghofio  dy  holl  boen 
a'th  ofid.  A  allaswn  i  feddwl  fod  fy  nghalon  mor  anewyll- 
ysgar  i  orfoleddu  ! 

§  23.  "  O  Arglwydd,  yr  ydwyt  yn  cadw  fy  mherífaith 
lawenydd  hyd  onis  delwyf  i'r  nefoedd  ;  cymhorth  íì,  gan 
hynny,  i  ddymuno  hyd  y  pryd  y  caf  ei  fwynhau  ;  a  gâd  i 
mi  hiraethu  pan  na  allaf  lawenhau  fel  ag  yr  ewyllysiwn. 
O  fy  enaid !  ti  a  wyddost  (er  dy  ofid)  nad  ydwyt  eto  wedi 
18* 

dyfod  i'th  orphwysfa.  Pa  bryd  y  caf  ddyfod  i'r  porthladd 
diogel  a  thawel  hwnnw,  lle  nad  oes  tymhestloedd,  na  thon- 
nau,  na  pheryglon ;  pan  na  chaf  mwyach  yr  un  diwrnod 
blin,  na  noswaith  anesmwyth  ì  Y  pryd  na  bydd  fy  myw- 
yd  mwyach  y  fath  gymmysgedd  o  obaith  ac  ofnau,  o  law- 
enydd  a  thristwch ;  a  phan  na  fydd  rhyfel  mwyach  o'm 
mewn  rhwng  y  cnawd  a'r  yspryd ;  na  ífydd  ac  anghredin- 
iaeth,  gostyngeiddrwydd  a  balchder,  yn  ymryson  yn  was- 
tadol.  O  !  pa  bryd  y  derfydd  yr  ofnau  enaid-boenydiol 
hyn  ì  yr  holl  ofalon  a'r  gofidiau  hyn  ]  Pa  bryd  y  caf  ym- 
adael  â'r  cnawd  sydd  yn  gwrthryfela  yn  erbyn  yr  enaid, 
ac  mor  dwyllodrus  yn  ei  fradychu ;  ac  hefyd  â'r  corph 
llygredig  hwn,  a'r  byd  ofer  a  phrofedigaethus  1  Och  !  bod 
yn  rhaid  i  mi  sefyll,  a  gweled  eglwys  Crist  a'i  achos  yn 
cael  eu  taflu  megis  yn  ol  ac  ymlaen  gan  ymryssonau,  ac 
yn  cael  eu  gwneuthur  yn  wasanaethgar  gan  rai  tuag  at 
fudr  elw,  a  chan  eraill  yn  cael  eu  troi  a'u  cyfnewid  yn  ol 
eu  mympwy,  neu  eu  dychymmygion  gwag  ac  ofer  hwy 
eu  hunain  !  Nid  oes  yn  y  Jerusalem  nefol  ddim  afreol- 
aeth  o'r  fath  hyn ;  ond  yno  y  caf  weled  cynnulleidfa  per- 
eiddgân  a  hyfrydlais  o  eneidiau  perffaith  yn  cyduno  i  uf- 
uddhau  ac  i  glodfori'r  Brenhin  tragywyddol.  O,  pa  faint 
gwell  cadw'r  drws  yn  nhý  Dduw,  na  bod  yn  ben-lly wodr- 
aethwr  ar  yr  holl  fyd  terfysglyd  hwn  !  A  phaham  na  bydd- 
wn  yn  fwy  blin  o'r  blinder  yma  ]  Paham  yr  ydwyf  fi  fel 
hyn  yn  anghofio  fy  ngorphwysfa  ì  Cyfod  i  fynu,  gan  hyn- 
ny,  O  fy  enaid,  yn  dy  ddymuniadau  mwyaf  gwresog  ac 
ardderchog  !  Ac  nac  aros  hyd  oni  fyddo'r  cnawd  hwn  yn 
cyd-ewyllysio  â  thi;  na  ddisgwyl  i'r  anian  lygredig  gyd- 
amgyffred  dy  wrthddrychau  nefolaidd,  neu  ddisgwyl  iddi 
ddywedyd  wrthyt  pa  bethau  '  neu  pa  bryd  i  ddymuno. 
Onid  ydyw  difrawch  ac  oerfelgarwch  dy  feddyliau  am 
yr  orphwysfa,  yn  dy  gyhuddo  o  fBaidd  anniolchgarwch  ac 
ynfydrwydd  ì  A  oedd  raid  i'th  Arglwydd  bwrcasu  i  ti  or- 
phwysfa  o  gymmaint  gwerth,  a  thithau  mor  ddiystyr  o 
honi  ?  A  oedd  raid  iddo  ef  fyned  ymlaen  i  barottoi  an- 

neddle  mor  ogoneddus  i  greadur  mor  wael,  ac  a  ydwyt  ti 
mor  anewyllysgar  i  fyned  i'w  meddiannu  %  A  ydyw  yn 
weddus  fod  Arglwydd  y  gogoniant  yn  chwennychu  dy 
gymdeithas,  a  thithau  heb  ewyllysio  myned  atto  I  Ac  a 
raid  i'r  ddaear  gael  ei  gwneuthur  megis  yn  ufferrj  i  ti,  cyn 
i  ti  foddloni  i  fyned  at  Dduw  ì  Edrych  ar  y  creadur  mwy- 
af  hawddgar,  a'r  cyflwr  mwyaf  dymunol,  a  dywed  i  mi  pa 
le  yr  ewyllysit  fod  os  nad  gyda  Duw?  Mae  tlodi'n  faich, 
a  chyfoeth  yn  fagl  ;  clefyd  yn  anhyfryd  ;  iechyd  yn  an- 
sicr;  gwg  y  byd  yn  sigo  dy  sawdl,  a'i  wên  yn  dy  archolli 
yn  dy  galon :  pa  cyn  belled  bynnag  y  byddys  yn  caru'r 
byd,  ac  yn  ymhyfrydu  ynddo,  cymmaint  a  hyrmy  y  mae 
yn  dolurio  ac  yn  peryglu'r  carwr;  ac  os  nas  gellir  ei  garu 
heb  berygl,  paham  yr  ewyllysir  ef  mwyach  ]  Os  byddi 
yn  cael  dy  ganmol,  y  mae'r  cyfryw  glod  y.n.  anadlu  plâ 
dinystriol  i  ti ;  os  byddi'n  cael  dy  ddifrio  neu  dy  am- 
mharchu,  meddyliwn  na  ddylai  hynny  ennill  dy  serch. 
Ac  os  ydyw  dy  lafur  llwyddiannus,  a'th  gyfeillion  duwiol, 
yn  fwy  gwerthfawr  yn  dy  olwg  na  byw  gyda  Duw,  y  rnae 
yn  llawn  bryd  iddo  eu  cymmeryd  oddiwrthyt.  Ac  os  bu- 
ost  yn  cael  hyfrydwch  wrth  astudio,  oni  chefaist  hefyd  la- 
wer  o  chwerwder  yn  y  cyfryw  fyfyrdodau  dyfnion  î  Ac 
am  y  goreu  o'r  cyfryw  bethau,  nid  ydynt  mewn  un  modd 
i'w  cyffelybu  i'r  hyfrydwch  o  fod  yn  wastadol  ymhresen- 
noldeb  Duw'r  gwirionedd.  Os  bu  dy  gyfeillion  yma  yn 
hyfrydwch,  oni  fuont  hefyd  yn  achos  o  flinder  a  gofid  i  ti  1 
Y  mae  ynddynt  beth  arwydd  gras,  efallai,  ond  er  hynny 
onid  ydynt  yn  bechadurus  ì  Y  maent,  efallai,  yn  garedig, 
etto  onid  ydynt  yn  hawdd  eu  digiol  Y  maent,  mae  yn 
debygol,  yn  ostyngedig  ;  ond  Och  !  onid  oes  ynddynt  hef- 
yd  lawer  o  falchder  ]  Y  mae  eu  grasusau  yn  felus,  a'u 
doniau  yn  gynnorthwyol,  etto  onid  ydyw  eu  llygredigaeth- 
au  yn  chwerwon,  a'u  hammherfleithrwydd  yn  niweidiol  1 
Ac  a  wyt  ti  mor  anewyllysgar  i  fyned  oddiwrthynt  at  dy 
Dduwî 

§  24.  "  O  fy  enaid,  edrych  uwchlaw'r  byd  hwn  a'i  ofid» 

iau !  A  fuost  ti  cyhyd  yn  dioddef  dan  wialen  cerydd,  ac 
etto  heb  ddeall  ei  diben  yn  well  ]  Onid  ystyr  pob  gwial- 
enod  yw  dy  yrru  oddiyma  ì  Onid  yr  un  yw  eu  llais  a'r 
hwn  a  ddaeth  at  Elias,  •  Beth  a  wnei  di  yma  V  A  wyt  ti 
yn  anghofio  rhagddywediad  ein  Harglwydd,  '  Yn  y  byd 
gorthrymder  a  gewch/  ond  ynof  fì  y  cewch  dangnefedd  ì 

0  anwyl  Arglwydd,  yr  ydwyf  yn  dechreu  deall  ystyr  y 
ceryddon  tadol,  caredig  hyn  ;  y  maent  yn  ysgrifennedig 
megis  yn  fy  nghnawd,  ac  wedi  eu  cerfio  ar  fy  esgyrn. 
Ceisio  fy  nghalon  yr  ydwyt;  dy  wialen  sydd  yn  gyrru,  a 
rhwymyn  sidan  dy  gariad  sydd  yn  tynnu  ;  a  hyn  oll  i'r  di- 
ben  i'w  dwyn  attat.  O  Arglwydd,  a  ddichon  y  gyfryw  gal- 
on  fod  yn  werth  i  ti  ei  chael  1  Gwna  hi  yn  deilwng,  ac 
yna  y  bydd  yn  eiddot  ti;  cymmer  hi  i  ti  dy  hun,  ac  wedi 
hynny  derbyn  finnau.  Y  mae  bywyd  yn  y  telpyn  pridd  i 
symmud,  ond  nid  i  gyfodi  i  fynu.  Megis  y  plentyn  gwan 
yn  edrych  ar  ei  anwyl  fam,  felly  yr  ydwyf  finnau  yn  dis- 
gwyl  wrthyt  ti,  ac  yn  estyn  allan  fy  llaw,  ac  yn  chwen- 
nych  i  ti  fy  nghymmeryd  i  fynu,  Ac  er  nas  gallaf  ddy- 
wedyd,  '  fy  enaid  sydd  yn  hiraethu  am  danat/  etto  medraf 
sicrhau  fy  mod  yn  ewyllysio  cael  y  fath  galon  hiraethlawn. 

1  Yr  yspryd  sydd  barod,  ond  y  cnawd  sydd  wàn.'  Y  mae 
fy  yspryd  yn  gwaeddi,  Deued  dy  deyrnas,  neu  derbyn  fi 
i'th  deyrnas  ;  ond  y  cnawd  sydd  yn  ofni  i  ti  glywed  fy 
ngwaedd,  a'm  cymmeryd  yn  ol  fy  ngair.  O  !  bendigedig 
fyddo  dy  ras,  sydd  yn  arfer  fy  llygredigaethau  i'w  dinystr- 
îo  eu  hunain  !  canys  yr  ydwyf  yn  ofrii  fy  ofnau,  ac  yn  trist- 
âu  o  herwydd  fy  nhristwch,  ac  yn  hiraethu  am  ychwaneg 
o  hiraeth  ;  ac  fel  hyn  y  mae'r  moddion  poenus  o  gyrhaedd 
fy  nymuniadau'n  chwanegu  fy  mlinder,  a  hynny  drachefn 
sy'n  peri  i  mi  hiraethu  i  gael  gorphwysdra. 

§  25.  "Mewn  gwirionedd,  Arglwydd,  y  mae  yn  gyfyng 
iawn  arnaf  o  ran  fy  enaid,  a  pha  un  i'w  ddewis  nis  gwn, 
ond  ti  a  wyddost  pa  un  i'w  roddi.  Ymadael  a  bod  gyda 
thi  sydd  lawer  gwell ;  ond  aros  yn  y  cnawd  sy'n  ymddang- 
os  yn  angenrheidiol.    Ti  a  wyddost  nad  ydwyf  wedi  blino 


SÎAMPLATJ    O   NEFOL   FYFYRDOÍ).  421 

ar  dy  waith,  ond  cystudd  a  phechod  sydd  yn  faicli  gennyf ; 
yr  ydwyf  yn  barod  i  aros  tra  yr  ydwyt  ti  yn  rhoddi  i  mi 
waith,  a  chyflawni  yr  hyn  a  roddaist  yn  fy  nwylaw  ;  ond  yr 
ydwyf  yn  deisyfu  arnat  nac  aros  yn  hwy,  wedi  i  mi  or- 
phen  hyn  ;  a  thra  yr  ydwyt  ti  yn  gweled  yn  dda  i  mi  fod 
yma,  gâd  i  mi  fod  yn  cynnyddu  beunydd  mewn  gras  a 
duwioldeb,  a  sancteiddrwydd,  ac  felly  yn  aeddfedu  i'r 
deyrnas  ;  gwna  fi  yn  well  o  ddydd  i  ddydd,  a  chymmer  fi 
pan  fyddwyf  oreu.  Nis  anturiaf  fod  mor  anamyneddgar  a 
deisyfu  arnat  dorri  ar  fy  amser,  a'm  cymmeryd  oddiyma'n 
ammharod  ;  o  herwydd  fy  mod  yn  gwybod  fod  fy  nghyf- 
lwr  tragy wyddol  yn  sefyll,  mewn  mesur  mawr,  ar  y  modd 
y  byddom  yn  defnyddio  ein  hamser  yn  y  bywyd  hwn. 
Ac  nid  ewyllysiwn  chwaith  aros  yma  wedi  gorphen  fy 
ngwaith,  a  bod  yma  yn  pechu,  pan  y  mae  fy  mrodyr  yn 
buddugoliaethu  ac  yn  gorfoleddu.  Y  mae  dy  lwybrau  (sef 
dirgel  ffyrdd  Rhagluniaeth)  yn  sathru  pryfyn  gwael  o'm 
bath  i,  tra  y  mae'r  gwaredigion  yn  disgleirio  fel  y  ser 
mewn  gogonìant.  Etto  yr  wyf  yn  hyderus  gredu  fy  mod 
yn  blentyn  i  ti  yn  gystal  a  hwythau,  ac  y  mae  Crist  yn 
Ben  i  mi  yn  gystal  ac  iddynt  hwy  ;  paham  gan  hynny  y 
mae  cymmaint  o  wahaniaeth  a  rhagoriaeth  rhyngom  1  Ond 
yr  ydwyf  yn  cydnabod  dy  fod  yn  gyfiawn  yn  hyn,  yn  gys- 
tal  a'th  holl  ffyrdd ;  ac  er  ein  bod  ni  i  gyd  yn  blant  i  ti, 
etto  myfi  y  w'r  mab  afradlon ;  ac  felly  y  mae'n  iawn  i  mi, 
yn  y  wlad  bell  yma,  fod  yn  ymborthi  ar  gibau'r  moch,  tra 
y  maent  hwy  yn  wastad  gyda  thi,  ac  yn  mwynhau  dy  og- 
oniant.  Hwy  a  fuont  unwaith  yn  fy  nghyflwr  i,  ac  ar  fyr- 
der  minnau  a  gaf  fod  yn  gyífelyb  iddynt  hwy.  Yr  oeddent 
hwy  yn  eistedd  yn  y  lle  isaf,  cyn  iddynt  gael  eu  dyrchafu 
i'r  lle  uchaf ;  hwy  a  fuant  yn  dioddef,  ac  yn  cael  eu  cer- 
yddu,  cyn  iddynt  gael  teyrnasu  ;  a'r  rhai  hynny  ag  sydd  yn 
awr  o  flaen  yr  orseddfaingc,  a  ddaethant  allan  o'r  cystudd 
mawr  :  ac  oni  fyddaf  fi  foddlon  i  ddyfod  i  feddiannu'r  gor- 
on  yr  un  ffordd,  ac  yn  yr  un  modd  a  hwythau,  ac  yfed  o'r 
un  gwppan  ahwythau,  cyn  i  mi  gaeleistedd  gyda  hwyyn 

dy  deyrnas  1  Arglwydd,  yr  ydwyf  yn  foddlon  i  ddisgwyl 
dy  amser  di,  a  myned  y  fîbrdd  yr  ydwyt  ti  yn  ewyllysio, 
ond  yn  unig  i  ti  fy  nyrchafu  yn  dy  amser,  a'm  cymmeryd 
i'th  ysgubor,  pan  weli  fy  mod  yn  aeddfed.  Ond  yn  y  cyf- 
amser  gâd  i  mi  hiraethu,  ond  etto  heb  anfoddloni ;  gâd  i 
mi  gredu  ac  ewyllysio,  ac  etto  heb  frysio  mewn  modd 
pechadurus,  sef  bod  yn  anamyneddgar ;  yr  wyf  yn  fodd- 
lon  i  aros  dy  amser,  ond  nid  i'th  golli  ;  a  phan  fyddi  yn  iy 
ngweled  yn  rhy  ddifraw,  ac  yn  barod  i  foddloni  yn  dy  ab- 
senoldeb,  yna  by wioga  fy  nymuniaduu  l]aesion,a  chwytha 
i  fynu  y  gwreichionyn  marw  o  gariad,  ac  nac  ymâd  oddi- 
wrthyf,  hyd  y  pryd  y  gallwyf  ddywedyd  yn  brofiadol, 
*  Fel  y  brefa  yr  hydd  am  yr  afonydd  dyfroedd,  felly  yr 
hiraetha  fy  enaid  am  danat  ti,  O  Dduw :  sychedig  yvv  fy 
enaid  am  Dduw,  am  y  Duw  byw  ;  pa  bryd  y  deuaf  ac  yr 
ymddangosaf  ger  bron  Duwl'  Salm  42  :  1.  '  Fy  ymar- 
weddiad  sydd  yn  y  nefoedd,  o'r  lle  yr  ydwyf  yn  disgwyl 
yr  Iachawdwr.  Y  mae  fy  serch  wedi  ei  osrd  ar  bethau 
sydd  uchod,  lle  y  mae  Crist  yn  eistedd,  a'r  He  y  mae  fy 
mywyd  yn  guddiedig.'  Yr  ydwyf  yn  ceisio  '  rhodio  wrth 
ífydd,  ac  nid  wrth  olwg;  yn  chwennych  yn  hytrach  bod 
oddicartref  o'r  corph,  ac  yn  gartrefol  gyda'r  Arglwydd.' 
§  26.  "  Pa  rwymyn  sydd  rhyngof  fì  â'r  byd  gwael,  gwag, 
ofer  hwnla  pha  hawddgarwch  sydd  ynddo,  fel  y  tynnai 
fy  serchiadau  oddiwrth  Dduw,  neu  fy  ngwneuthur  mor  an- 
foddlon  i  ymadaeU  Myfi  a  feddyliwn,  pan  yr  edrychwyf 
arno  â  llygad  syml,  nad  ydyw'r  byd  hwn  ond  í  diíîeithwch 
gwag,  erchyll/  (Deut.  32  :  10,)  a'r  rhan  fwyaf  o'i  drigol- 
ion  ddim  amgen  na  dreigiau  creulon,  anwar.  Gallaf  ed- 
rych  ar  ei  harddwch  megis  aflunieiddrwydd,  a  boddi  ei 
holl  bleserau  mewn  ychydig  ddagrau  edifeiriol,  neu  wynt 
uchenaid,  a'u  chwythai  hwynt  ymaith.  O  na  fydded  i'r 
cnawd  hwn  hudo  fy  enaid,  na  gwneuthur  i  mi  ddewis  y 
bywyd  blin  hwn,  o  flaen  y  llawenydd  sydd  ger  bron  dy 
orseddfaingc  !  Ac  er  fod  angeu  ynddo  ei  hun  yn  annym- 
unol  i  natur,  er  hynny  bydded  i'th  ras  di  wneuthur  i'th 

ogoniant  ymddangos  mor  hyfryd,  fel  ag  y  bÿddo  brenhin 
y  dychryniadau  yn  gyffelyb  i  genadwri  o  lawenydd  !    Na 
fydded  i  ti  fwrw  allan  dy  enaid  trwy  drais,  na'i  ddifedd- 
iannu  o'i  babell  yn  erbyn  ei  ewyllys  ;  ond  tyn  ef  attat  dy 
hun  trwy  ddirgel  effaith  dy  gariad,  megis  ag  y  bydd  gwres 
yr  haul  yn  y  gwanwyn  yn  tynnu  allan  amryw  greaduriaid 
o'u  llochesau  gauafaidd  ;    felly  bydded  gwiw  gennyt  ei 
gyfarfod  hanner  y  ffordd,  a  thynnu  a  denu  fy  enaid  attat, 
megis  ag  y  bydd  yr  ehedfaen  (loadstone)  yn  tynnu'r  dur 
atto,  a'r  fflam  fawr  yn  sugno'r  fechan  i  mewn  !   Gwasgara 
gan  hynny  y  cymmylau  sy'n  cuddio  dy  gariad  oddiwrth- 
yf ;  neu  symmud  ymaith  y  cén  hynny  oddiar  fy  llygaid,  y 
rhai  sy'n  rhwystro  i  mi  weled  !     Canys  nid  oes  dim  arall 
ond  llewyrch  dy  wynebpryd  siriol  a  hawddgar,  a  blaen- 
brawf  melus  o'th  ryfeddol  iachawdwriaeth,  yn  ddigonol  i 
wneuthur  i'r  enaid  ddy  wedyd  yn  serchiadol,  '  Yr  awr  hon, 
O  Arglwydd,  y  gollyngi  dy  was  mewn  tangfiefedd,  yn  ol 
dy  air.'    Ond  ni  fydd  dy  ddatguddiadau  cyffredin  ddim 
yn  ddigon  yma ;  canys  fel  y  mae'r  gwaith  yn  fwy,  felly  y 
mae'n  angenrheidiol  cael    mwy  o'th  gymhortb.     0 !  gan 
hynny,  tro  yr  ofnau  hyn  yn  ddymuniadau  cryfion,  a'r  am- 
mharodrwydd  hwn  i  farw  yn  hiraeth  cryf  am  danat !    A 
thra  y  mae'n  rhaid  i  mi  fod  yn  absennol  oddiwrthyt,  pâr 
i'm  henaid  ocheneidio,  mor  ddwys  ag  y  bydd  y  corph  dan 
glefyd  trwm  !    Ac  os  oes  i  mi  chwaneg  o  amser  i'w  dreul- 
io  yn  y  byd,  gâd  i  mi  fyw  ynot  ti,  megis  pe  bawn  allan 
o'r  byd,  megis  y  bum    byw  weithiau  yn  y  byd  hebot  ti ! 
Tra  fyddwyf  yn  meddiannu  meddwl  i  ystyried,  na  âd  i  mi 
dy  anghofio  ;  a  thra  fyddo  gennyf  dafod  i  lefaru,  bydded  i 
mi  goffa  dy  enw  gyda  hyfrydwch  a  diolchgarwch ;  neu  tra 
fo  anadl  ynof,  gâd  i  mi  anadlu  ar  dy  ol,  a  hiraethu  am  dan- 
at;  neu  liniau    gennyf  i  blygu,  gâd  i  mi  ymostwng  beu- 
nydd  wrth  droedfaingc  dy  draed  ;  a  phan  y  bydd  i  ti  fy 
nghaethiwoâgafichyd,  cyweiria  fy  ngwely,  cyfrif  fysym- 
mudiadau,  a  bydded  i  ti  roddi  fy  nagrau  yn  dy  gostrell' 
Salm  56  :  8. 

§  27.  "  Megis  ag  yr  oedd  fy  nghnawd  yn  chwennychu'r 
peth  yr  oedd  fy  yspryd  yn  ei  gasâu,  felly  yn  awr  bydded 
i  fy  yspryd  chwennychu'r  dydd  y  mae  fy  nghnawd  yn  ei 
ofni ;  ac  fel  na  byddo  i'm  cyfeillion  a'm  perthynasau  ddis- 
gwyl  gyda  chymaint  tristwch  am  ymadawiad  fy  enaid,  ag 
y  bydd  fy  enaid  gyda  hyfrydwch  a  llawenydd  yn  disgwyl 
am  ei  ymadawiad  eihun  !    Yna  '  marw  a  wnelwyf  o  farw- 
olaeth  yr  uniawn,  a  bydded  fy  niwedd  fel  yr  eiddo  yntau;' 
(Num.  23  :  10,)  sef  cael  o  honof  symmud  i'r  gogoniant 
hwnnw,  ar  yr  hwn  ni  bydd  diwedd  !   Wedi  hynny,  caniat- 
ta  i  osgordd  o'th  angelion  ddwyn  fy  enaid  ymadawol  i 
fysg  ysprydion    y  rhai  cyfiawn  a  berffeithiwyd,  ac  felly 
canlyn  fy  nghyfeillion  anwyl  a  fuant  feirw  yn  yr  Arglwydd 
Iesu  o'm  blaen  ;  a   thra  byddo  fy  mherthynasau  mewn 
tristwch  yn  wylo  uwchben  fy  medd,  gâd  i'm  hyspryd  gael 
ei  dderbyn  i'th  orphwysfa ;  a  thra  byddo  fy  nghorph  yn 
gorwedd  ac  yn  pydru  mewn  tywyilwch,  bydded  i'm  hen- 
aid  gael  gorfoleddu  wrth  feddiannu  etifeddiaeth  y  saint 
yn  y  goleuni  !    O  dydi,  yr  hwn  wyt  yn  cyfrif  hyd  yn  nod 
gwallt  fy  mhen,  bydded  i  ti  gyfrif  hefyd  yr  lioll  ddyddiau 
y  bydd  fy  nghorph  yn  gorwedd  yn  y  llwch  !  a  thydi'r  hwn 
wyt    '  yn   ysgrifenu   fy   holl  aelodau   yn  dy  lyfr/  (Salm 
139  :  16,)  O   cyfrifa  hefyd  fy  esgyrn  gwasgaredig!     O  fy 
Iachawdwr,  prysura  arnser  dy  ddychweliad,  anfon  allan 
dy  angelion,  a  chaned  yr  udgorn  ofnadwy  (etto  hyfryd  i 
mi)  hwnnw  !    Nac  oeda  rhag  i'r  byw  roddi  i  fynu  eu  gob- 
aith ;  nac  oeda,  rhag  i'r  ddaear,  mewn  amser,  fyned  yn 
debyg  i  uffern,  a  thrwy  ymraniadau  gael  ei  malu  yn  chwil- 
friw ;  nac  oeda,  rhag  i'th  elynion  drechu  dy  ddiadell,  a 
rhag  i  falchder,  rhagrith,  anian  lygredig  y  thrythyllwch, 
ynghyda  digywilydd  anghrediniaeth,  Iwyddo  yn  erbyn  y 
gweddill  bychan  sydd  i'w  gael,  a  rhannu  dy  holl  etifedd- 
iaeth  yn  eu  musg  eu  hunain,  ac  i  tithau  ar  dy  ddyfodiad, 
fod  heb  gael  ffydd  ar  y  ddaear ;  nac  oeda,  rhag  i'r  bedd 
ymfawrhau  yn  ei  fuddugoliaeth,  ac  wedi  dysgu  (gan  ei 
gyfaill)  i  wrthryfela  yn  dy  erbyn,  iddo  wrthod  rhoddi  i 

i  fynu  ei  feirw  !  O  prysura  ddydd  raawr  yr  adgyfodiad, 
pan  y  bydd  i'th  orchymmyn  fyned  allan,  a'r  pryd  ni  feidd- 
ia  neb  anufuddhau  ;  pan  y  bydd  i'r  mor  a'r  tir  roddi  i 
fynu  eu  gwystlon,  ac  i  bawb  sydd  yn  eu  beddau  glywed  y 
llais,  ac  yna'r  meirw  yn  Nghrist  a  gyfodant  yn  gyntaf ;  a 
phan  y  bydd  i'r  hyn  a  heuir  mewn  llygredigaeth  gyfodi 
mewn  anllygredigaeth ;  a'r  beddau  a  dderbyniasant  bydr- 
edd  a  llwch,  roddi  yn  ol  i  ti  ser  disglaer  fel  yr  haul !  Gan 
hynny,  onid  allaf  yn  hyderus  orchymmyn  fy  nghorph  i'r 
pridd,  gan  ei  ymddiried,  nid  i'r  bedd,  ond  i  ti ;  ac  o  her- 
wydd  hynny,  fy  nghnawd  a  orphwys  mewn  gobaith  hyd  y 
pryd  y  bydd  i  ti  ei  gyfodi  i  gael  meddiannu  gorphwysfa 
dragywyddol.  Dychwel,  Arglwydd,  pa  hyd  ì  O  deued 
dy  deyrnas !  Y  mae  dy  briodas-ferch  anrhaethiedig  yn 
dywedyd,  Tyred  !  canys  y  mae  dy  Yspryd  o'i  mewn  yn 
dywedyd,  Tyred !  ac  yn  ei  hyíforddi  i  weddio  felly  âg 
ocheneidiau  annrbaethadwy ;  ie,  yr  holl  greadigaeth  sydd 
yn  dywedyd,  Tyred,  gan  ddisgwyl  gwaredigaeth  allan  o 
gaethiwed  llygredigaeth,  a'i  dwyn  i  ryddid  gogoneddus 
plant  Duw.  Tydi  dy  hun  a  ddywedaist,  *  Yn  wir  yr 
ydwyf^yn  dyfod  ar  frys.  Amen.  Felly,  tyred,  Arglwydd 
Iesu!'" 

GORPHENIAD 


§  28.  Fel  hyn,  ddarllenydd,  y  rhoddais  i  ti  y  cynghor 
goreu  a  allwn  i'r  diben  o  gynnal  i  fynu  nefol  ymarwedd- 
iad.  Os  na  elli  fyfyrio  fel  hyn  yn  gyflawn  ac  yn  rheolaidd, 
etto  gwna  hynny  gystal  ag  y  medri;  ond  yn  unig  cymmer 
ofal  i'w  wneud  yn  aml  ac  yn  ddifrifol.  Cais  wneuthur  dy 
hun  yn  gydnabyddus  â'r  gwaith  hwn,  ac  wedi  hynny  ti  a 
fyddi,  mewn  rhy  w  ystyr,  yn  gydnabyddus  â  Duw  ;  dy 
lawenydd  a  fydd  ysprydol,  hylwydd  a  pharhaus,  yn  ol 
natur  ei  gwrthddrych  bendigedig,  a  thi  a  gei  gyssur  yn 
mywyd  ac  angeu.  Heb  bresenoldeb  neu  gymhorth  un- 
rhyw  gyfaill,  heb  weinidog  yr  efengyl,  ac  heb  lyfr,  a  phan 
fyddys  yn  gwarafun  i  ti  bob  moddion,  er  hynny  gelli  gael 
cyssur  cryf  a  sylweddol.  Dy  rasusau  a  fyddant  yn  gadarn, 
yn  fywiog,  ac  yn  fuddugoliaethus  ;  a'r  llawenydd  beunydd- 
iol  a  fyddi  yn  ei  dynnu  fel  hyn  o'r  nefoedd,  a  fydd  yn  dy 
nerthu  i  fyned  ymîlaen.  Tydi  a  fyddi  yn  gyffelyb  i  ddyn 
yn  sefyll  ar  ben  mynydd  tra  uchel,  yr  hwn  sy'n  edrych  ar 
y  byd  megis  ymhell  odditanodd;  meusydd  a  choedwig- 
oedd,  dinasoedd  a  threfydd,  a  fyddant  yn  ymddangos  iddo 
megis  rhyw  fân  frychau.  Ac  felly  hefyd  yr  edrychi  dithau 
â'r  un  fath  ddiystyrwch  ar  bob  peth  yma  ar  y  ddaear.  Y 
ty  wysogion  mwyaf  galluog  ac  ardderchog  a  fyddant  yn  dy 
ol wg  megis  ceiliogod  rhedyn ;  a'r  byd  traífethus,  ymrys- 
ongar,  ac  ariangar,  yr  un  fath  a  thwmpath  o  forgrug.  Ni 
fydd  bygythion  dynion  o  ddim  dychryndod  i  ti ;  nac  an- 
rhydedd  y  byd  ond  annogaeth  a  thaledigaeth  gwael ;  a 
themtasiynnau  a  fyddant  yn  fwy  diniwed,  o  herwydd  eu 
bod  wedi  colli  eu  grym ;  a  chystuddiau  yn  llai  gofidus,  o 
achos  bod  eu  colyn  wedi  ei  dynnu ;  a  phob  trugaredd  a 

ymddengys  yn  fwy  gwerthfawr,  gan  dy  fod  yn  canfod  dy 
hun  yn  llwyr  annheilwng  o  honi.  Y  mae  yn  awr  yn  dy 
ddewisad  dy  hun,  (dan  nodded  a  chymhorth  Duw,)  pa  un 
ai  byw  y  bywyd  bendigedig  hwn  ai  peidio  a  wnei ;  neu 
pa  un  a  fydd  i'r  holl  boen  a'r  drafferth  a  gymmerais  i'th 
hyfforddi  Iwyddo  neu  fyned  yn  ofer.  Ac  os  bydd  y  cwbl 
oll  yn  ddiles,  trwy  dy  ddiogi  a'th  ddifrawch,  tydi  dy  hun 
a  fydd  y  colledwr  mwyaf.  O  ddyn  !  pa  beth  sydd  yn  fwy 
angenrheidiol  i  ti  eu  ceisio,  neu  feddwl  am  danynt,  na 
Duw  a'r  nefoedd  1  Onid  ydwyt  yn  bur  agos  allan  o'r  byd 
hwn  yn  barod  ì  Oni  fyddi  yn  edrych  o'th  amgylch,  ac  fel 
yn  disgwyl  i  ryw  glwyf  neu  glefyd  ddwyn  dy  gorph  i'r 
ddaear,  ac  felly  bod  yn  achos  o  ymadawiad  dy  enaid  ì 
Onid  ydywr  bedd  yn  aros  i  gael  ei  wneuthur  yn  lletty  i  ti, 
a'r  pryfed  yn  disgwyl  ymborthi  ar  dy  wyneb  a'th  galon  % 
Pa  beth  os  bydd  i'th  waed  ymguro  tippyn  etto  yn  dy 
wthiennau,  cyn  i  ti  dynnu  dy  anadl  diweddaf ;  neu  ych- 
ydig  nosweithiau  yn  chwaneg  i  gysgu,  cyn  i  ti  huno  yn  y 
pridd  ?  Och  !  pa  gan  Ueied  a  fydd  hyn  wedi  yr  elo  heib- 
io  î  Ac  onid  ydyw  yn  bur  agos  a  diangc  ymaith  eisoes  1 
Ar  fyrder  ti  a  gei  weled  dy  awrwydr  (hour-glass)  wedi 
rhedeg  allan,  ac  yna  y  dywedi  ynot  dy  hun,  "  Fy  mywyd 
a  ddarfu  ;  a'm  hamser  a  ddaeth  i  fynu  !  Nis  gellir  ei  alw 
yn  ol ;  ac  nid  oes  yn  awr  ond  naill  ai  nefoedd  ai  uffern  o 
fy  mlaen  !"  A  pha  le  gan  hynny  y  dylai  dy  galon  fod  ond 
yn  y  nefoedd  ì  A  phe  gwyddit  y  fath  beth  ofnadwy  yw 
bod  amheuaeth  yn  dy  feddwl  ynghylch  y  nefoedd  pan 
fyddi  ar  dy  wely  angeu,  yn  ddiau  'yr  ystyriaeth  a  fyddai'n 
ddigon  i'th  gyffroi  i  ymchwilio  ac  ymholi.  A  pha  beth 
arall  ond  ammeu  a  ddichon  y  dyn  hwnnw  wneuthur,  yr 
hwn  ni  feddyliodd  yn  iawn  ac  yn  ddifrifol  erioed  o'r  blaen 
am  y  nefoedd  ] 

§  29.  Rhai  dynion  sy'n  dywedyd,  "  Nid  yw  yn  wèrth 
cymmaint  o  amser  a  thrafferth  i  feddwl  gymmaint  a  fydd 
y  llawenydd  a'r  gwynfyd  uchod,  ond  i  ni  geisio  gwneud 
yn  sicr  o  honynt,  a  chael  eu  mwynhau,  canys  ni  a  wyddom 

eu  bod  yn  fawr."  Ond  megis  nad  ydyw  y  dynion  hyn  yn 
ufuddhau  gair  Duw,  yr  hwn  sydd  yn  gofyn  i  ni  fod  â'n 
hymarweddiad  yn  y  nefoedd,  ac  yn  gorchymmyn  i  ni  osod 
ein  serch  ar  y  pethau  sydd  uchod ;  felly  hefyd  y  maent, 
o'u  gwirfodd,  yn  gwneuthur  eu  bywyd  eu  hunain  yn  dru- 
enus,  gan  eu  bod  yn  gwrthod  yr  hyfrydwch  a'r  diddanwch 
a  osododd  Duw  o'u  blaen.  A  phe  hynny  yn  unig  a  fyddai 
y  cwbl  o'r  drwg  ganlyniad,  ni  fyddai  ond  o  bwys  bychan ; 
ond  gwelwch  pa  faint  o  ddrwg  ganlyniadau  eraill  sydd 
yn  tarddu  oddiwrth  esgeulusdod  o'r  cyfryw  hyfrydwch 
nefol.  Y  fath  esgeulusdra  a  oera,  os  na  lwyr  ddiífodda, 
eich  cariad  tuag  at  Dduw ;  ac  ni  fydd  yn  ddymunol  gan  y 
cyfry  w  ddynion  feddwl  nac  ymddiddan  am  Dduw  a'i  was- 
anaeth ;  y  mae  yn  tueddu  i  wyrdroi  eu  barn  ynghylch 
fTyrdd  ac  ordinhadau  Duw ;  y  mae  yn  eu  gwneuthur  yn 
anianol,  ac  i  chwennychu  ymlenwi  â  thrachwantau'r 
cnawd ;  y  mae  yn  eu  gadael  dan  lywodraeth  pob  cystudd 
a  phrofedigaeth,  ac  y  mae  megis  yn  ddechreuad  bollol 
wrthgiliad;  hynny  hefyd  a'u  gwna  hwy  yn  anewyllysgar  i 
ymadael  â'r  byd,  ac  i  ofni  marwolaeth.  Canys  pwy  aew- 
yllysiai  fyned  i  le  neu  at  Dduw  nad  ydyw  yn  ymhyfrydu 
ynddo  1  Pwy  a  ymadawai  â'i  wynfyd  yn  ei  fywyd,  os  na 
fyddai  ganddo  well  Ue  i  fyned  iddo  1  Pe  buaswn  yn  gosod 
yn  unig  ryw  yrfa  o  ofnau  o'ch  blaen,  a  digalondid,  a  thrist- 
wch,  chwi  a  allasech  yn  gyfiawn  wrthddadleu  yn  fy  erbyn. 
Ond  ni  ellwch  gael  dedwyddwch,  na  llawenydd  sylwedd- 
ol  a  pharhaus,  ond  un  nefol.  Ond  y  mae  Duw  yn  ewyll- 
ysio  i  chwi  rodio  beun'ydd  gydag  ef,  a  thynnu  eich  cys- 
suron  allan  o'r  ífynnon  dragywyddol ;  ac  os  ydych  yn 
anewyllysgar,  rhaid  i  chwi  ddioddef  y  golled  :  a  phan  y 
deloch  i  farw,  bydd  raid  i  chwi  geisio  cysur  o'r  lle  y  medr- 
och  ei  gael,  a  chwi  a  gewch  weled  a  erys  eich  pleserau 
cnawdol  gyda  chwi  y  pryd  hynny  ;  a'ch  cydwybod  a  dd wg 
ar  gof  i  chwi  eich  bod  unwaith  wedi  cael  eich  perswadio 
i  ganlyn  ffordd  arall,  yr  hon  a  fuasai  yn  sicr  o  ddwyn  i 
chwi  bleserau  llawer  amgenach;  ie,  pleserau  a  fuasent 

yn  eich   canlyn  chwi  trwy  angeu,  ac   yn  parhau  i  bob 
tragywyddoldeb. 

§  30.  Ond  am  danoch  chwi,   y   rhai  y  mae  Duw  wedi 
denu  eich  calonnau  oddiwrth  bob  peth  daearol,  yr  ydwyf 
yn  gobeithio  y  cewch  eich  dwyn  i  werthfawrogi  y  fath 
fywyd  nefolaidd  fwy  fwy,  a  cheisio  rhodio  unwaith  (o'r 
hyn  lleiaf)  bob  dydd,  yn  y  Jerusalem  Newydd.    Duw  yw 
eich  cariad  a'ch  dymuniad,  a  chwi  a  ewyllysiech  gael  eich 
gwneuthur  yn  fwy  adnabyddus  â'ch  Prynwr ;  ac  yr  ydwyf 
yn  gwybod  mai  eich  gofìd  pennaf  y w,  na  byddai  eich  cal- 
onnau  yn  fwy  agos  atto,  ac  o  herwydd  na  charent  ef  yn 
well,  ac  nad  ymhyfrydent   yn  fwy  ynddo.    O  !  deuwch, 
profwch  y  cyfryw  fyfyrdod  hyfryd  ynghylch  gorphwysfa 
nefol  !     Dyma'r  mynydd  ar  ba  un  y  dichon  arch  ansefyd- 
log  e:ch  heneidiau  gael  gorphwysfa.    Gadewch  i'r  byd 
weled,  wrth    eich    nefol    ymarweddiad,  fod    crefydd    yn 
beth   llawer    rhagorach    nag  opiniynau,  ymddadleuon,  a 
gwag-ymddiddanion  ynghylch  dyledswyddau  allanol.    Os 
bydd  y  Cristion,  un  amser,  yn  debyg  iddo  ei  hun,  ac  yn 
atteb  i'w  egwyddorion  a'i  broífes,  y  pryd  y  bydd  felly  yw, 
pan   fyddo  fwyaf  bywiog  a  difrifol  ynghylch  y    ddyled- 
swydd  hon.    Ac  fel  ag  yr  aeth  Moses,  cyn  ei  farw,  i  ben 
mynydd  Nebo,  i  gael  golwg  ar  wlad  Canaan  ;  felly  y  mae 
y  Cristion  yn  esgyn  i  fynydd  Myfyrdod,  a  thrwy  ffydd  yn 
gweled  ei  orphwysfa.    Y  mae  efe  yn  edrych  ar  y  trigfan- 
nau  gogoneddus,  ac  yn  dywedyd,  "  Gogoneddus  bethau  a 
ddywedir  am  danat  ti,  (a  hynny'n  haeddiannol  iawn,)  O 
ddinas  Duw!"    Y  mae  efe  megis  yn  clywed  sain  y  côr 
nefolaidd,  ac  yn  dywedyd,  "  Gwyn  eu  byd  y  bobl  y  mae 
felly  iddynt;  ie,  gwyn  eu  byd  y  bobl  y  mae  yr  Arglwydd 
yn  Dduw  iddynt !"  Y  mae  efe  yn  edrych  ar  y  trigolion 
gorfoleddus,  ac  yn  dywedyd,  "  Gwynfydedig  wyt,  O  Is- 
rael  :  pwy  sydd  megis  ti,   O  bobl  gadwedig  gan  yr  Ar- 
glwydd,  tarian  dy  gynnorthwy,  yr  hwn   hefyd  yw  cleddyf 
dy  ardderchawgrwydd!"  Deut.  33  :  29.    A  phan  fydd  yn 
edrych  ar  yr  Arglwydd  ei  hun,  yr  hwn  yw  eu  gogoniant, 

y  mae  yn  barod  i  syrthio  i  lawr,  ac  i  addoli  gyda  hwynt 
yr  hwn  sydd  yn  byw  bob  amser,  ac  i  ddywedyd,  "  Sanct, 
sanct,  sanct,  Arglwydd  Dduw  Hollalluog,  yr  hwn  oeddit, 
a'r  hwn  wyt,  a'r  I?wn  sydd  i  ddyfod  !  Teilwng  wyt  ti,  O 
Arglwydd,  i  dderbyn  gogoniant,  ac  anrhydedd,  a  gallu!" 
A  phan  y  bydd  yn  edrych  ar  yr  Iachawdwr  gogoneddus,  y 
mae  yn  barod  i  ddywedyd  "  Amen  "  i'r  gân  newydd  hon- 
no,  "  Y  fendith,  a'r  gogoniant,  a'r  anrhydedd,  a'r  gallu, 
a'r  nerth,  a  fyddo  i'r  hwn  sydd  yn  eistedd  ar  yr  orsedd- 
faingc,  ac  i'r  Oen,  yn  oes  oesoeda  :  canys  ti  a  îaddwyd,  ac 
a'n  prynaist  ni  i  Dduw  trwy  dy  waed,  allan  o  bob  llwyth, 
ac  iaith,  a  phobl,  a  chenedl ;  ac  a'n  gwnaethost  ni,  i'n  Duw 
ni,  yn  frenhinoedd  ac  yn  ofFeiriaid!"  A  phan  fydd  yn  ed- 
rych  yn  ol  ar  anialwch  y  byd  hwn,  y  mae  yn  bendithio'r 
Cristionogion  crediniol,  amyneddgar,  a  dirmygedig ;  ac  y 
mae  efe  yn  llawn  tosturi  tuag  at  y  byd  anwobodus,  cil- 
dynus,  a  thruenus  ;  ond  am  dano  ei  hun,  y  mae'n  dywed- 
yd,  fel  Pedr,  "  Da  yw  i  mi  fod  yma;"  neu  megis  Asapb, 
"  Nesâu  at  Dduw  sydd  dda  i  mi ;  canys  difethir  y  rhai  a 
bellhant  oddiwrthyt !"  Ac  megis  Daniel  yn  ei  gaethiwed, 
yr  hwn  a  agorodd  ei  ífenestr  bob  dydd  tua  Jerusalem,  er 
ei  bod  ymhell  allan  o'i  olwg,  pan  y  byddai  efe  yn  nesâu 
at  Dduw  mewn  addoliad ;  felly  y  dichon  yr  enaid  credin- 
iol  ynghaethiwed  y  cnawd,  edrych  tua'r  Jerusalem  sydd 
ucho'd.  Ac  fel  ag  yr  oedd  Paul  gyda'r  Colossiaid,  felly  y 
dichon  y  credadyn  fod  gyda'r  ysprydoedd  a  ogoneddwyd, 
"  er  ei  fod  yn  absennolyn  y  cnawd,  etto  geill  fod  gyda 
hwy  yn  yr  yspryd,"  yn  llawenychu,  wrth  weled  eu  trefn 
nefolaidd.  Ac  megis  ag  y  bydd  yr  uchehedydd  yn  canu  yn 
felus  tra  y  bydd  yn  esgyn  i  fynu  i'r  awyr,  ac  yn  tewi  yn 
ddisymmwth  drachefn  pan  y  bydd  yn  disgyn  i'r  ddaear ; 
felly  hefyd  y  bydd  tymher  yr  enaid  yn  hyfryd  a  nefolaidd 
tra  fyddo  yn  ceisio  cynnal  ei  hun  i  fynu,  ac  yn  dal  ei  olyg- 
on  ar  Dduw  mewn  myfyrdod.  Ond  och !  ni  fyddwn  yn 
aros  felly  ond  ychydig  iawn  o  amser,  yna'n  syrthio  i  lawr 
drachefn,  ac  yn  colli  ein  cân  a'n  hwyl  nefolaidd ! 

§  31.  Ond,  0  tydi,  Dad  trugarog  yr  ysprydion,  denwr 
y  cariad,  a  dyfnder  yr  hyfrydwch,  tyn  i  fynu  attat  dy  hun 
y  calonnau  hyn  sydd  yn  llawn  alcan  ac  ammhuredd,  a 
phura,  a  sancteiddia,  ac  ysprydolahwy  yn  hollol ;  a  chyn- 
northwya  a  llwydda  ymdrechiadau  gweiniaid  dy  was,  a 
darostwng  galonnau  y  rhai  afyddant  yn  darllen  y  llinellau 
hyn,  a  thuedda  hwynt  i'r  ymarferiad  beunyddiol  o'r  gwaith 
hyfryd,  nefolaidd  hwn !  Ac  O  na  fydded  i  ti  ganiattau  i 
enaid  dy  was  annheilwng  fod  yn  ddieithr  i'r  cyssur  a'r 
llawenydd  hynny,  y  rhai  y  mae  efe'n  ceisio  eu  canmol  a'u 
cymhell  i  eraill ;  ond  bydded  i  ti  fy  nghadw  tra  fyddwyf 
byw  ar  y  ddaear  mewn  hiraeth  beunyddiol  a  gwastadol 
am  danat,  ac  i  ymegnio,  trwy  gymhorth  dy  ras,  i  rodio 
trwy  ífydd  mewn  cariad  gyda  thi !  Ac  ar  dy  ddyfodiad, 
bydded  i  ti  fy  nghael  yn  gwneuthur  felly ;  nid  yn  gwas- 
anaethu'r  cnawd,  na  chwaith  yn  heppian,  a'm  lamp  heb 
olew  ac  heb  ei  thrwsio,  ond  yn  disgwyl  ac  yn  hiraethu  am 
ddyfodiad  fy  Arglwydd !  A  bydded  i'r  rhai  hynny  a  ddar- 
llenant  y  cyfarwyddiadau  nefol  hyn,  nid  yn  unig  ddarllen 
ffrwyth  fy  llafur,  ond  meddiannu  hefyd  anadliad  hiraeth- 
lawn  fy  ngobaith  a'm  cariad  bywiog,  fel  (pe  byddai  modd 
i'm  calon  fod  yn  agored  i'w  golwg)  y  gallent  yno  hefyd 
ddarllen  yr  un  peth,  wedi  ei  gerfio  yn  ddwfn  â  phelydr 
disglaer  oddiwrth  wynebpryd  Mab  Duw;  ac  na  fyddo 
iddynt  ganfod  dim  gwagedd,  nac  anlladrwydd,  na  balch- 
der  o'm  mewn,  pan  y  mae  geiriau'r  bywyd  yn  ymddang- 
os  oddiallan ;  ac  fel  na  byddo  i'r  llinellau  hyn  dystiolaethu 
i'm  herbyn ;  eithr  fel  ag  y  maent  yn  dyfod  o  galon  yr  ys- 
grifenydd,  y  byddo  iddynt  hefyd  gael  effaith  parhaus,  trwy 
dy  ras  di,  ar  galon  y  darllenydd,  a  bod  o  honynt  yn  arogl 
bywyd  iddynt  hwy  a  minnau  !  Amen. 

Gogonìant  yn  y  goruchaf  i  Dduw  ;  ar  y  ddaear  tang- 
nefedd;  i  ddynion  ewyllys  da. 

DIWEDD. 

*A      x       Neutralizing  agent:  Magnesium  Oxide 
Treatment  Date:  Nov.  2005 

